﻿Ș, _y Revista Vox Philosophiae http ://revista.filozofie.eu/ ISSN 2100-0069 Revista Vox Philosophiae Recenzie: Nietzsche și filosofia interpretării Ioana Baciu George Bondor, Dansul măștilor. Nietzsche șifilozofia interpretării, Ed. Humanitas, București, 2008, 340 p. ISBN: 978-973-50-1879-5, ISBN-10: 978-973-50-1879-5 ACADEMICA GEORGE BONDOR DANSUL MĂȘTILOR NIETZSCHE ȘI FILOZOFIA INTERPRETĂRII Revista Vox Philosophiae http://revista.filozofLe.eu/ ISSN 2100-0069 Miza analizei pe care domnul Bondor o face asupra gândirii nietzscheene aste deslușirea modului în care Nietzsche aplică acea „filozofie a interpretării”. Din concluzia cărții recenzate, aflăm că acest tip de filozofie este „critica însăși, cu rezultatul ei cu tot” (p. 307). Astfel, titlul „Dansul măștilor” folosit de domnul Bondor s-ar referi la acel joc al interpretărilor. Totul participă la devenirea lucrurilor, ca într-un dans, însă se impune devoalarea iluziilor, aparențelor, a măștilor O altă precizare demnă de menționat, de asemenea prezentă în „Concluzie”, e aceea că, pentru Nietzsche, interpretările sunt măști, aparențe, în momentul în care se prezintă drept adevăruri. Oricât de mult ne-am dori să identificăm, să interpretăm ceea ce un autor ar dori să exprime, trebuie să ținem cont de faptul că sub o mască a sa, pe care bucuroși o devoalăm, se ascunde o alta. Și așa, la infinit, măștile se prind într-un dans al lor, condus ba de-o mască, ba de alta. Așa cum ne prezintă și domnul Bondor, Nietzsche afirmă că în cultură nu se poate observa altceva decât derularea unui cortegiu de măști. Aceste măști sunt reprezentate de figurile puse în mișcare de filozofie, precum eul, conștiința, spiritul, substanța, lucrul în sine. Acestea, alături de metafizică, morală, religie, sunt măști ce ascund alte măști (p. 22). Astfel, sintagma „dansul măștilor” reprezintă o metodă genealogică, acea destrucție a culturii și filosofiei, ce pune în lumină felul în care „măștile” se nasc, sunt asumate, sunt puse și scoase fără încetare, înfloresc și decad (pp.22-23). În „Introducere”, domnul Bondor prezintă conceptele sistematizate în a sa carte; astfel(pp. 26-27): 1. În primul capitol: forță și voință de putere; 2. În al doilea capitol: conceptul de interpretare ca fenomen universal; 3. În al treilea capitol: interpretarea genealogică; 4. În al patrulea capitol: nihilismul; iau 2 I Revista Vox Philosophiae http://revista.filozofLe.eu/ ISSN 2100-0069 5. În al cincilea capitol: metafizica. Capitolul I, „De la forță la voința de putere” prezintă concepte precum forța și voința de putere. Forța ar fi neidentificabilă ca atare, fiind de neobservat în sine, noi observând doar efectele , „traducerile” ei. Forța ar fi un element al omului ce ar duce la fenomene morale, culturale, sociale, religioase și politice. Forțele se constituie în centre de forță, formând fiecare obiect. Forțele se intersectează întâmplător unele cu altele, punctele lor de intersecție fiind „asemenea unor configurații cu stabilitate provizorie, aflate în permanentă schimbare”(p.35). În același capitol aflăm că forțele sunt ținute laolaltă de acea „lume interioară”, acea „voință de putere” (p.36). Astfel, voința de putere este inerentă forței, fiind „elementul genealogic al forței, deopotrivă diferențial și genetic”. Tot în primul capitol, domnul Bondor vorbește despre voința de putere și sferele realului (p.53), dar și despre splendoarea calităților: valoare și evaluare (p. 61). În al doilea capitol al cărții recenzate, întâlnim conceptul de interpretare ca fenomen universal. Aici, ni se vorbește despre interpretare ca desemnând actul ca atare al voinței de putere (p. 77). O definiție ar fi: „semnifică procesul creator care dă seama atât de constituția ei internă, cât și de acțiunile prin care ea se exprimă” (ibidem). Interpretarea ar mai fi și „ideea prezenței universale a voinței de putere sau, mai corect spus, a voințelor de putere, întotdeauna plurale” (p. 79). O interesantă distincție între interpretare, percepție și perspectivă se regăsește în cadrul subcapitolului: „Condiția lumii anorganice. Piatra ca interpretare”. Astfel (p.93): 1. Interpretarea: „Numește actul cel mai general al raportării voinței de putere la lume”. 2. Percepția. „Desemnează interpretarea din care absentează medierea”. 3. Perspectiva. „Se referă la interpretarea «mincinoasă», cea în care intervin abuziv mediatori de tot felul”. O concluzie a acestui capitol este formulată de domnul Bondor astfel: „Modul în care introducem în lucruri sensuri și valori se află în dependență de I Revista Vox Philosophiae http://revista.filozofie.eu/ ISSN 2100-0069 forțele ce acționează în noi, de tipul de voință pe care îl întruchipăm, adică de tipul de om pe care î realizăm în propria noastră viață”. În capitolul 3, „Genealogie și istorie”, este vorba despre conceptul de interpretare genealogică. Astfel, în subcapitolul „De la critica rațiunii la genealogie” ne este prezentată o scurtă istorie a preocupărilor filosofilor legate de genealogie (Hesiod, Antichitate, discursul filosofic modern, tematizările raționaliste: Descartes, Spinoza, Leibniz, Kant, empirismul) (p. 113-115). În subcapitolul „Măștile și morala resentimentului” este prezentat sensul noțiunii de genealogie ca fiind acea „modalitate de descoperire a multitudinii lor de origini, multiplelor accidente, deviații, erori ce dau naștere valorii unui fenomen” (p. 122). Genealogia trebuie, de asemenea, „să scoată la iveală ca realitate care, deși se află dintotdeauna ca suprafață, nu ne mai este accesibilă din cauza prejudecăților noastre” (p. 125). Această realitate e doar jocul interpretărilor, genealogia izvorând din acest joc. „Genealogia este exclusiv o întreprindere a omului, un act ce face omul să fie un actor principal, cu sarcini limitate” (p. 132). Un alt aspect demn de reținut legat de genealogie este că ea „își îndreaptă atenția către contextul local din care a erupt, la un moment dat, evenimentul cercetat” (p. 139). Nietzsche privește cultura lumii sale ca pe o mină, aflată în declin. Valorile se aplatizează, modul cultural se demonetizează. Apar, ca semne ale decadenței, cultul actualității și al fugitivului, cultura devine simplu divertisment, lipsită de stil (ceea ce demonstrează haosul). Cultura se prăbușește datorită civilizației, îndepărtându-se de viața ca atare. Omul devine un șurub (p. 155-156). Apar valorile maselor, prin opoziție cu valorile celor puternici, ducând la o răsturnare a sistemului inițial. „Cei slabi” inventează o falsă măreție și reușesc s-o transforme în realitate. Masele inventează o nouă cultură care devine cultură dominantă. Aceasta ar fi egalitatea (p.161). De asemenea, inversiunea valorică ar fi principala armă de luptă a voințelor slabe, fiind împlinită la nivelul evaluărilor perspectiviste, singurele prin care percepem ceea ce ne înconjoară (p. 163). În același capitol trei, domnul Bondor ne prezintă forme tradiționale de scriere a I Revista Vox Philosophiae http://revista.filozofie.eu/ ISSN 2100-0069 istoriei, așa cum le prezintă Nietzsche (pp. 169-172): a) istoria monumentală : În această modalitate întâlnim acea „tendință a istoricilor de a restitui marile culmi ale trecutului și de a le permanentiza, de a le menține vii și prezente” (p. 169). b) istoria anticară : „Se caracterizează prin cultivarea cu evlavie a ceea ce durează din vechime, a continuității tradițiilor în care prezentul își află rădăcinile” (p. 170). c) istoria critică : „Constă în puterea de a ne rupe de trecut, de a-l supune judecății prezentului și de a-l condamna din perspectiva vieții” (p. 171). În capitolul al patrulea, „Nihilism și metafizică”, domnul Bondor introduce termenii de „nihilism” și „metafizică”. Astfel, în primul subcapitol ni se vorbește despre o „falsificare” a istoriei europene ce constă în inventarea „valorilor supreme”, fiind privite, la început, ca fiind „imperative ale divinității” (p. 174). Nihilismul constă în deziluzia cu privire la „valorile superioare”, care devin goale; „adevărul” devine o iluzie, omul își pierde credința în valoarea sa (p. 176). Domnul Bondor identifică două tipuri de nihilism (ibidem): 1. nihilism pasiv : „Omul constată lipsa de sens a întregii realități, dar nu are forța de a crea un nou sens”. 2. nihilism activ : „Omul se abandonează revoltei distructive”. În capitolul al cincilea, „În labirintul metafizicii”, domnul Bondor ne prezintă conceptul de metafizică, ca și platonism, așa cum este ea înțeleasă de Nietzsche. Domnul Bondor ne propune o „istorie a metafizicii, din vremea lui Aristotel și până la Hegel” (pp.245-252). Un moment important al gândirii lui Nietzsche, „Moartea lui Dumnezeu”, e prezentată în subcapitolul „«Moartea lui Dumnezeu». Eliberarea pământului”. Acest lucru semnifică faptul că valorile supreme își pierd acest statut, locul lor fiind luat de cele slabe. „Moartea lui Dumnezeu are loc atunci când locul Lui este ocupat de o altă instanță . Odată cu epoca modernă, centrul simbolic al lumii a devenit subiectul. Când omul s-a I Revista Vox Philosophiae http://revista.filozofte.eu/ ISSN 2100-0069 instituit ca ego cogito , deicidul devine inevitabil” (p. 256). Cartea domnului Bondor se prezintă ca o amplă descriere a gândirii nietzscheene, o complexă prezentare a conceptelor cu care filosoful german operează. Cartea sa are menirea de a ne purta prin labirintul ideilor lui Nietzsche, e un „dicționar” ilustrat cu multiple citate și îmbogățit cu o cuprinzătoare bibliografie. Acest demers exegetic este bine venit, atât pentru studenți, cât și pentru cei pasionați de filozofie, dar și de gândirea filosofului german. Pot spune că limbajul folosit este unul accesibil, exemplificator, iar discursul său are menirea de a te introduce în „experimentele lui Nietzsche”, să te provoace să descoperi „dansul universal al măștilor”. 6 ANALELE ȘTIINȚIFICE ALE UNIVERSITĂȚII „ALEXANDRU IOAN CUZA” DIN IAȘI (SERIE NOUĂ) LITERATURĂ TOMUL LI 2005 Editura Universității „Alexandru Ioan Cuza” Iași 2 SECȚIUNEA LITERATURĂ Comitetul de redacție: 9 Academician Prof. Dr. Constantin CIOPRAGA (Universitatea „Al.I. Cuza”, Iași) Conf. Dr. Helene LENZ (Universite Marc Bloch, Strasbourg) Prof. Dr. Jean-Pierre LONGRE (Universite Jean Moulin - Lyon 3) Prof. Dr. Dan Mănucă (Universitatea „Al.I. Cuza”, Iași) Conf. Dr. Oana PANAITE (Indiana University - Bloomington) Prof. Dr. Constantin PRICOP (Universitatea „Al.I. Cuza”, Iași) Conf. Dr. Lăcrămioara PETRESCU (Universitatea „Al.I. Cuza”, Iași) Redactor responsabil: Prof. Dr. Constantin PRICOP Secretar de redacție: Conf. Dr. Lăcrămioara PETRESCU 9 Responsabili de număr: Lector Dr. Antonio Mihail PATRAȘ Asistent Dr. Bogdan Mihai CREȚU Preparator Drd. Doris MIRONESCU CUPRINS I. PERSPECTIVE ASUPRA CLASICILOR MARINA CAP-BUN The poetics of dancing in Eminescu's poetry....................................5 IOLANDA STERPU Despre personajul absent în comedia O noapte furtunoasă de I. L. Caragiale.....13 MARIANA MANTU Modele ale dramatizării în proza lui I. L. Caragiale...........................19 LĂCRĂMIOARA PETRESCU Mihail Sadoveanu - ordinea lumii inteligibile..................................27 RALUCA MUNTEANU Grotescul și ironia, într-un „joc” original: Tablete din Țara de Kuty de Tudor Arghezi..31 BOGDAN CREȚU Tablete din Țara de Kuty sau antiutopia omului nou, care tot vechi se dovedește a l'i.. ..40 EMANUELA ILIE Antinomii și alterități într-un roman arghezian................................47 LĂCRĂMIOARA PETRESCU Intergen poetic în dramaturgia lui Lucian Blaga................................56 II. INTERPRETĂRI RADU I. PETRESCU Preliminarii la studiul categoriei și funcțiilor fortuității în opera literară.61 DUMITRU TUCAN Metateatralitate și „mesaj” în Victimele datoriei de Eugene Ionesco............65 DORIS MIRONESCU În lumea lui Kafka: M. Blecher și Bruno Schulz.................................76 LOREDANA OPĂRIUC Virgil Ierunca - scrieri recuperate............................................82 ANTONIO PATRAȘ Cel mai iubit dintre pământeni.................................................101 NOEMI BOMHER Cum suspinau poeții în adolescența literaturii române?.........................106 LĂCRĂMIOARA PETRESCU Literatura postumă: poezia lui Cătălin Anuța...................................121 III. TEORIE LITERARĂ ȘI POETICĂ LILIANA SCĂRLĂTESCU Despre capcana Textului infinit.................................126 VALERIU P. STANCU Lectura în ipostaze intra muros................................................135 4 SECȚIUNEA LITERATURĂ IV. INTERFERENȚE CONSTANTIN PRICOP Le Grand Jeu...............................................141 ANTONIO PATRAȘ Lectura Dantis............................................147 RADU I. PETRESCU Recitind manifestele Dada.................................153 V. COMENTARII ȘI RECENZII............157 I. PERSPECTIVE ASUPRA CLASICILOR MARINA CAP-BUN The poetics of dancing in Eminescu's Poetry Like a text, dance creates a world by bringing order out of chaos, on a cosmic level. It shapes and determines the symmetrical way energy comes together and falls apart - divides and reunites. Dance is a divinity belonging to the symbolic family of Nataraja Shiva - the god who creates and destroys the universe in his dancing, or of the great lyrical poet Melvana D'jellal ed'din Rumi, the fonder of the order of whirling dervishes. In its choreographic representation the image of the body is denotative, but it can also be connotative, when it reveals the phantasmatic body, which is usually hidden to human eyes. The gesture associates a moment in time to a shape, as the dance is something existing between sensation and perception. Looking at the dancers we have the revelation that the body can liberate itself from matter, turning into a state of imponderable levitation, connected itself to the dynamism of the cosmos. The symbolic image of the body replaces the iconic one. There is an inner poetry of the dance, closely related to that of music and image. In his essay of 1891 titled “Ballets” Mallarme noted: The dancer is not a woman who dances; she is not a woman, but a metaphor summing up one of the basic aspects of our shape: a sword, a cup, a flower, etc.; she does not actually dance, she only suggests, by means of bodily writing, something that a text could hardly express (...) The dancer gives you, by the last veil, which always sticks to her body, the nudity of her concepts while she silently transcribes your own vision, using herself as a sign. 1 Later on, in 1921, enlarging upon his master's thoughts, Paul Valery dealt with “The Soul and the Dance.” In painting, the most famous meditation upon the symbolic potential of the dance belongs to Degas's Dance class at the Opera, in the Rue Le Peletier (1872). The dance class creates the impression of movement by resorting to dynamic images. The choreographer and the ballerinas disclose the lab where the symbol is born as a result of a sophisticated art of bodily techniques. Through the open doors we are able to see more dancers, as the kinetic structuring principle multiplies the images. Painting is no longer a “static” art. 1 Oeuvres completes, Paris, Pleiade, 1951, 304-306; my translation. 6 SECȚIUNEA LITERATURĂ Although such type of ideas appear as a specific device of modernity, so intensely preoccupied with the syncretism of the arts, the romantics had previously noticed the poetry of the dance. Eminescu, historically situated between late Romanticism and the beginnings of Modernity, was keen on stressing the lyrical values of dance. His works illustrate a unified choreographic vision in which the symbolic gestures of dancing human bodies are obsessively repeated. The ritual is focused on dancing bodies (Now she puts her slender arms about that fair knight's shoulders,/ And, lifting up her face towards his, she whispers tenderly 2; When she comes out of the rushes/ She'll fall gently on my breast 3; To my open arms you'll hasten,/ On my bosom you'll alight4), intertwined arms (When with my hand I reach out sideways,/ Clasp me with both your arms 5; No sooner had he clasped her hand/ Than she did him embrace6), desirable shoulders (his bare shoulders7), hair as a token of vitality (I will loosen up my golden locks / Just to stop your mouth in jest8), the lifting of heels as a preparation for toe dancing (And when I lift you up, just rise,/ On tiptoe and stand so ,9; ... rising on her tiptoes for her lips to reach your own10 11). Clothing is also adapted to the choreographic needs of the stage: Hyperion's black mantle is a dancer's garment similar to the one of the raven from Tchaikovsky's famous ballet Swans' Lake, and the long flowing silken gowns are sweeping the floors of the chamber-stage or of the foliage, when the dancing scene takes place in the open, as in “Călin (pages from a tale).” Students of Eminescu's poetry commented on such ritualized gestures, without interpreting them as dance figures. G. Călinescu noticed the mechanical gestures of consent: The woman is rushing with wide open arms toward the man; she sits on his lap, leaning her head on his shoulder, and surrendering herself to his kissing11. Ioana Em. Petrescu also noticed: In Eminescu's poetry, the gestures are stylized and ritualized, focusing on some characteristic attitudes, unified into a ceremonial pattern of slowly, floating movements12. 2 „Ea se prinde de grumazu-i cu mânuțele-amândouă/ și pe spate-și lasă capul”, from Satire IV (Scrisoarea IV), in vol. Mihai Eminescu: Poems, English version by Corneliu M. Popescu, Bucharest, Eminescu Publishing House, 1978, 172. Almost all translations have been slightly altered to fit in the syntactical patterns of my argument. 3 „Ea din trestii să răsară / Și să-mi cadă lin pe piept”, from The Lake (Lacul), translated by Leon Levițchi, in vol. Up to the stars. The Life and Work of the Romanian Poet Mihai Eminescu, Cluj, Clusium Publishing House, 2000, 133. 4 „Și în brațele-mi întinse/ Să alergi, la piept să-mi cazi”, from The desire (Dorința), translated by Leon Levițchi, in vol. cit., 139. 5 „Când ți-oi întinde brațul stâng / Să mă cuprinzi cu brațul”, from Hyperion (Luceafărul), translated by Leon Levițchi, in vol. cit., 301. 6 „Abia un braț pe gât i-a pus/ Și ea l-a prins în brațe”, Idem, 311. 7 „umerele goale”, Idem, 291. 8 „Mi-oi desface de-aur părul,/ Să-ți astup cu dânsul gura”, from Sky-blue flower (Floare albastră), translated by Andrei Bantaș, in vol. cit.,115. 9 „De te înalț de subsuori/ Te-nalță din călcâie” from Hyperion, in vol. cit., 301. 10 „Și se nalță din călcâie să-ți ajungă pân' la gură”, from Delilah (Scrisoarea V), English version by Corneliu M. Popescu, in ed. cit., 202. 11 From The Work of Mihai Eminescu (Opera lui Mihai Eminescu), II, Bucharest, Romanian Academy Publishing House, 2000, 232; my translation. 12 From Eminescu: cosmological models and poetic vision (Eminescu: modele cosmologice și viziune poetică), Pitești, Parallel 45 Publishing House, 2000, 155; my translation. ANALELE ȘTIINȚIFICE ALE UNIVERSITĂȚII „AL. I. CUZA”, IAȘI 7 Music is strictly adjusted to the kinetic figures, orchestrated in such a manner as to embody the rhythms of the cosmos. Eminescu's lovers whirl while keeping time with the revolving planets and stars, in tune with the music of the spheres or to the sound and beat of the earthly world, with its singing waters and winds. Polyphony determines a dance of varied rhythms, from slow, delicate movements to the frenzy of the cosmic machinery, which reverberates throughout his poetic thinking. (The mind's still windlass turning round). Rosa Del Conte analyzed the phonic quality of Eminescu's poetry, the sophisticated orchestration of his musical values: The variety of the metres which Eminescu employs - in a range which goes from the most complex classical patterns to the very delicate and broken, modern ones, - is absolutely amazing. Even more amazing is the scale of tonic variations which, with the most refined technical ability, he manages to superpose upon traditional metrical patterns; surprising is also his art, delicate and at the same time daring, with which he replaces rhymes - often inert in themselves - by internal rhymes and assonances, thus creating a refined musical register inside which the manifold impulses of his inspiration achieve their most delicate vibrations 13. Things become even more inspiring if we notice that two kinetic patterns are highly recurrent: the centrifugal whirling and the fall due to the gravitational pull. They achieve the functionality of genuine archetypes and seem to govern simultaneously the earthly world of the lovers and the magnetic attractions among the celestial bodies. The dynamic patterns are always the same and their interferences yield the mighty music which sustains the universal equilibrium: The music of the planets on their courses/ Born of cosmic gravity and centrifugal forces14. As a sign of pure grace, a pirouette is associated with femininity, and further on, by analogy, with all the maternal, germinative environments (the whirling round in ripples of the waters and the skies out of which Hyperion is born in his two earthly guises), and finally with life itself. On the contrary, the straight free fall of the shooting stars, Hyperion's descent (He hurled himself with all his might) is symbolically foreshadowing death and bad omens. At the same time, the two kinetic archetypes - the centrifugal whirling and the gravitationally induced fall - are in full agreement with the geometrical representations of the two hypostases of time often presented in Eminescu's poetry: the mythical time of the eternal elements, circular on account of its cyclicity, and the linear time of humanity, relentlessly flowing toward death and destruction. The microcosm is naturally harmonizing with these universal choreographic patterns. The scattering down of the linden blossoms combine the two essential movements - whirling down and straightaway falling. While the blooms, pregnant with seed, are irresistibly attracted by the germinative ground, the delicate leaves of the linden blossoms slow down their fall, circling down the air, in exquisite pirouettes. This implicitly erotic dance gives life an opportunity to go on, as the seeds are able to find a suitable place to grow, away from the deadly shade of the grown tree. Life takes its 13 ”The Secret of Eminescu's music” in Mihai Eminescu o dell' Assolutto, Modena, Societa Tipografica Editrice Mondenese, 1962, 267-277; here quoted after a short English version reproduced in vol. Up to the stars, ed, cit., 351-353. 14 „culmea dulcii muzice de sfere,/ Ce-o aude cum se naște din rotire și cădere.” from Delilah in vol. cit., 202. 8 SECȚIUNEA LITERATURĂ chances in either going on to fruition or in being wasted away: Many blossoms as they are, only few/ Will bear fruit next year;/ At life's gate they're all knocking;/ Many, fruitless, will disappear15. Such gracious hovering is quite familiar in the world of plants, and this kinetic pattern of combined movements might have been the model for the dancing flower girl (a frequent presence in Romanian folk poetry). The royal maid, a dancing flower herself, becomes the center of a cosmic cross-fertilization, which involves both Cătălin, the down-to-earth page, and the celestial Hyperion. On the other hand, the star-like contour and the silvery-yellow hue of the linden blossoms (a tiny relative of the yellow water-lilies floating on “The Lake”) activate the isomorphism of flower and shooting star. The motif of the falling linden blossoms, so often evoked in Eminescu's verse, is also present in “The Desire,” occurring at two key moments of the idyll. First time it suggests the blissful moments of erotic initiation: Thrilled with rapture, linden blossoms/ Will be falling on your hair, then they cover the lovers sound asleep in death, in their fragrant golden flowers: Linden blossoms from above us/ Will sail down, wave upon wave16. No putridity is involved in this death. On the contrary, the couple is suffused by the sacred perfume of the relics, being consecrated by their absolute love. The hieratic movements of the dancing duo are sometimes compared with the mating rituals of the birds. The happy couples slowly sail like drowsy birds while on the lake a swan glides among the rushes/ To its rest where the moonshine gleams17. But in “Satire IV”-- where the poet is interested in depicting the degradation of contemporary love, its collapse from the ideal status it enjoyed in Medieval poetry to that of a pure instinct, viewed through Schopenhauer's lens - he points directly to the connection between human love, wrapped in sophisticated symbolic veils, and the reproductive instincts of the birds: To consecrate with many tears an instinct so banal and vain,/ that all birds experience, when every spring 'tis back again18. The entire poem “Why don't you come?” is the expression of a dance, harmonized with the musical rhythms provided by repetitions and identical rhymes: Oh, come into my arms' embrace/ That I may gaze upon your face,/ And lay my head in grateful rest/ Against your breast, against your breast”; I kissed you 'midst the flowering thyme/ How many a time, how many a time?19. In “Legendary Queen” the lake becomes a perpetuum mobile under the power of magic: For her own sweet image gazing, / Marveled how the ripples stirred./ Ay, that lake is long enchanted / By Saint Mercury's word, and its fluid mirror refuses to reveal the queen's fated mate until the concentric rhythm of circling waters is harmonized with 15 „Multe flori sunt, dar puține / Rod în lume o să poarte,/ Toate bat la poarta vieții,/ Dar se scutur multe moarte.”, from To my critics (Criticilor mei), translated by Leon Levițchi, in vol. cit., 143. 16 „Iar în păr înfiorate/ Or să-ți cadă flori de tei /(...) /Flori de tei deasupra noastră / Or să cadă rânduri-rânduri.”, from The desire, in vol. cit., 139. 17 „Trece lebăda pe ape/ Între trestii să se culce”, from Drowsy birds (Somnoroase păsărele), English version by Corneliu M. Popescu, in ed. cit., 119. 18 „Să sfințești cu mii de lacrimi un instinct atât de van/ Ce le-abate și la păsări de vreo două ori pe an?”, from Satire IV, in ed. cit., 173. 19 „O, vino iar în al meu braț,/ Să te privesc cu mult nesaț,/ Să razim dulce capul meu,/ De sânul tău, de sânul tău!/”; „Te ridicam de subsuori/ De-atâtea ori, de atâtea-ori”, from Why don't you come (De ce nu-mi vii), English version by Corneliu M. Popescu, in ed. cit., 208. ANALELE ȘTIINȚIFICE ALE UNIVERSITĂȚII „AL. I. CUZA”, IAȘI 9 the other essential movement of the falling flowers: Flung a rose of flaming scarlet/ That the water 's mirror blurred... Scarlet roses are enchanted/By Saint Venus' word20. “The Forest Pool” is also relying on dancing: Circling silver ripples play/ Around an ancient rowing-boat, and again whirling is doubled by the falling of the lady-flower upon her lover's chest, smothering his pulsing heart21. The Narcissistic mirror is flinching, contaminated as it is by one's climatic experience, which provides the tempo of the dance. Another incessant rhythm is the one of the “Forest Murmur”, also the outcome of a combination of two kinetic patterns, rippling (concentric advance of affectivity), and rocking: Rippling, sparkling in the dale,/ Rocks and waves the sunlit pool22. The swinging movement of the pendulum (which dances with the fleeting moments) combines with the circular motion of the hands of the clock, resulting in a sophisticated dance of life and death. In “O, motlier... ” the gentle rustle of the leaves is calling out from beyond the grave, while the rhythm of the falling locust blossoms recalls the inflexions of the beloved dead mother' voice. The poem offers an interesting variation on the motif of the vegetable tomb: When I shall die, beloved, do not beside me mourn,/ But break a branch of blossom that does the lime adorn,/ And take it very softly, and plant it at my head;/ I'll feel its shadow growing as on the soil it's shed;/ And watered by the tears that you in sorrow weep./ For ever grows the shadow, and I for ever sleep23. Both linden and locust blossoms yield the strong, narcotic perfumes of afterlife. Like water waves, the kinetic patterns of the vegetal kingdom are projected upwards to the cosmic level, as it occurs in the poem “And if.”, where the tapping of the branches onto the window-pane and the quivering of the aspen trees (And if the branches tap my pane/ And the poplars whisper nightly24) catalyze both the rhythms of the inner emotional life and the great cosmic dance of the stars mirrored in the lake25, of the sailing clouds receding from the sky to let the moon reign supreme: And if the clouds part their tresses/ Letting the moon shine through26. The moon, which governs the tidal ebb and flow, is the real goddess of both the dance of waters and of the skies. The more dynamic the movements, the more emotional the involvement they imply. In a poem like “Forest, why d'you swing so low” the pending death terrifies even the eternal elements like the perpetually regenerating woods: Forest, why are you 20 „Ca să vad-un chip, se uită/ Cum aleargă apa-n cercuri,/ Căci vrăjit de mult e lacul/ De-un cuvânt al sfintei Miercuri. (.) Ca să iasă chipu' n față,/ Trandafiri aruncă tineri,/ Căci vrăjiți sunt trandafirii/ De-un cuvânt al sfintei Vineri.”, from Legendary queen (Crăiasa din povești), English version by Corneliu M. Popescu, in ed. cit., 52-53. 21 „Tresărind în cercuri albe/ El cutremură o barcă/ (.) / Ea din trestii să răsară/ Și să-mi cadă lin pe piept”, from The Forest Pool (Lacul), English version by Corneliu M. Popescu, in ed. cit., 78. 22 “Tresărind scânteie lacul/ și se leagănă sub soare”, from Forest Murmur (Freamătul de codru), translated by Leon Levițchi, in vol. cit., 187. 23 „Când voi muri, iubito, la creștet să nu-mi plângi;/ Din teiul sfânt și dulce o ramură să frângi,/ La capul meu cu grijă tu ramura s-o-ngropi,/ Asupra ei să cadă a ochilor tăi stropi;/ Simți-o-voi odată umbrind mormântul meu./ Mereu va crește umbra-i, eu voi dormi mereu.” from O, mother.(O, mamă.), translated by Corneliu M. Popescu, in vol.cit., 91. 24 „Și dacă ramuri bat în geam / și se cutremur plopii”, from And if... (Și dacă.), translated by Corneliu M. Popescu, in vol. cit., p.37. 25 The same Romanian verb “a bate” is used in both contexts: “Și dacă stele bat în lac”. 26 „Și dacă norii deși se duc/ De iese 'n luciu luna”, Ibidem. 10 SECȚIUNEA LITERATURĂ swinging so,/ With your branches bending low?/ There's no rain, and no winds blow! (.) Leaving of my leaves one quarter/ Striking sideways the wind subsides/ (.) / Flocks of swallows pass in flight / Taking my thoughts along with them/ And my luck as well;/ And they follow wave by wave/ Darkening the world's horizon27. The consciousness of one's vulnerability is choreographed in highly dramatic movements. The trees bend their branches imitating the tragic dance of the mortal human arms writing the story of imminent death, accompanied by the structured flocks of swallows, gloomy ballerinas dashing through the stage of the sky, by their sheer number creating the ominous atmosphere of Apocalypse. “'Tis Eve on the Hill” repeats the stereotypical movements of the dancing lovers. She is waiting for him: Under a tree, love, thou art waiting for me; he is picturing himself as dashing to her: Ah! very soon hasten shall I to thy call; the couple symbolically reunites under the tree of life and knowledge: Under the tree, there I shall sit the whole night, and the dance begins cheek pressed to cheek, accompanied by the chimes of the bells, until the curtain of the ultimate sleep descends28. The locust-tree is the axis mundi of this enchanted world, and also the element of continuity between the two scenes which mirror each other: the hill with the earthly dance of the lovers and the sky with the celestial ballet of the rising moon, twinkling stars, and floating clouds: Holy and pure passes the moon on the sky / Moist seem the stars born from the vault clear and high, / (...) / Clouds drift along, rent by the moonbeams asunder2. While the clouds and the moonbeams are cross-running like the anonymous dancers of the ensemble, disappearing into the wings of the stage, the moon is the shining principal ballerina, left alone on the stage to display her splendor and grace. Discussing the poet's lines revealing the dynamic structure of the imagery, Edgar Papu remarked: The cosmic elements in Eminescu's poetry express their femininity through their graceful, floating, slow, silent, and secretive movements30. Thus, the feminine nature of the celestial entities (the moon, the stars, the night are all, in Romanian, nouns of the feminine gender) is associated with their quality as enigmatic dancers. The prosodic feet are also dancing, and when their rhythm slows down the creative energy is also diminished, as it happens in the “Second Satire” (or Epistle), where the heaving iambs, and the frisking and capering dactyls31 are unnaturally motionless, symbolizing the refusal of the poetic thinking to step further on the already trodden paths. In “Delilah (the Fifth Satire)” the poet's heart follows the rhythm of an ode, accompanied by the seven-stringed lyre, true companion of your wooing,/ Sings 27 „Ce te legeni, codrule,/ Fără ploaie, fără vânt,/ Cu crengile la pământ?/ (.) / Și frunzișul mi-l rărește./ Bate vântul frunza 'n dungă / (.) / Trec în stoluri rândunele,/ Ducând gândurile mele / Și norocul meu cu ele./ Și se duc pe rând, pe rând,/ Zarea lumii 'ntunecând”, from Forest, why d'you swing so low (Ce te legeni...), translated by Andrei Bantaș, in vol. cit., 257. 28 „Sub un salcâm, dragă, m'aștepți tu pe mine/ (.) /Ah! în curând pasu-mi spre tine grăbește,/ (.)/ Lângă salcâm sta-vom noi noaptea întreagă” Eve on the hill (Sara pe deal), translated by Petre Grimm and Leon Levițchi, in vol. cit., 105. 29 „Luna pe cer trec-așa sfântă și clară,/ (.)/ Stelele nasc umezi pe bolta senină/ (.)/ Nourii curg, raze-a lor șiruri despică”. Ibidem. 30From Eminescu's Poetry (Poezia lui Eminescu), Iassy, Junimea Publishing House, 1979, p. 23; my translation. 31 „iambii suitori (.) săltărețele dactile”, from Second epistle (Scrisoarea II), translated by Leon Levițchi, in vol. cit., 229. ANALELE ȘTIINȚIFICE ALE UNIVERSITĂȚII „AL. I. CUZA”, IAȘI 11 unheard with somber cadence the complaint of your undoing resulting in the perfect classical poetic form: and his passion's thirsty flow/ In divine Adonic verses, as did Horace long ago32. As opposed to this sublime cadence generating poetry, the nimble dance steps of the conventional lovers designate a rather mediocre form of dancing: in he walks like an actor, with light steps,/ Floating through a maze of fragrance and of chats, while she is sitting with her legs crossed 33. As lord of the unquiet deep, Hyperion is also an engine of the whirling waters and skies, center of the concentric movement visualized by his cosmic flight on his growing wings. Everything functions here as a tiny item of the everlasting energy invested in the different forms of life. People are rolling like the waves of the ocean (When waves have found their grave,/ Other waves simmer in their wake34), their destiny guided by falling stars, as they are mortal beings. The rhythm of growing love between the royal maid and Hyperion is translated into gliding dance steps: She leaves the stately colonnade; / Her steps will gain anon / The window where, beyond the shade, / Hyperion is waiting for her... And step by step pursuing her, /He glides into her room3. His descent is always a free fall; he is either gliding down upon a ray, or hurling himself with all his force / And sank into the sea36. The burning evening star is reborn as a princely youth by the energy of the whirling water, but finally he refuses the narrow circle of human destiny. Hyperion's ascent, with rising wings like Osiris', visualizes the daring gambol of a dancer, in contrast with the earthly creeping of Cătălin, effacing his traces. Nevertheless, Cătălin is a dancer, too: A page who step by step does hold / The robe-trains of the queen (.) He steals into the dim-lit room / To look at Catălina37. The erotic instructions that he is giving to Cătălina sound like the expert guidance of a professional choreographer: When I reach out my arm toward you, / Clasp me with both your arms; // Then, as I gaze into your eyes, /Respond with a like gaze, / And when I lift you up, just / On your tiptoes rise; // And, also, when my face bends down, / Try meeting it by your own38. Like a skillful principal ballerina, Cătălina learns quickly and impeccably executes the dance movements, while Hyperion becomes the astonished spectator of their dance: No sooner had he clasped her hand / Than she did him embrace.39. Inasmuch as the dance class unrolls before our eyes the timid steps of the two young people are turning first into a flight through the wide world, then into a frenzied dance, which leaves no traces on the earth. (In Romanian folk tales, fairies often dance while in a state of levitation.) The vegetable dance of the falling blossoms is the 32 „Pe când inima ta bate ritmul sfânt al unei ode.(.) boltita liră, ce din șapte coarde sună,/ Tânguirea ta de moarte în cadențele-i adună; (.) El ar frânge 'n vers adonic limba lui ca și Horațiu”, from Delilah, ed. cit., 201-203. 33 „Se strecoară ca actorii cu păsciorul mărunțel,/ lăsând val de mirodenii și de vorbe după el”;(.) “ stă picior peste picior”, Idem, 204. 34 „Când valuri află un mormânt/ Răsar în urmă valuri”, from Hyperion, in vol. cit., 307. 35 „Din umbra falnicelor bolți/ Ea pasul și-l îndreaptă/ Lângă fereastră, unde 'n colț/ Luceafărul așteaptă” ; „Și pas cu pas pe urma ei/ Alunecă-n odaie”, Idem, 287-289. 36 „Și s-arunca fulgerător,/ Se cufunda în mare”, Idem,291. 37 „Un paj ce poartă pas cu pas/ A 'mpărătesei rochii/ (.) Se furișează pânditor/ Privind la Cătălina”, Idem, 299. 38 „Când ți-oiu întinde brațul stâng/ Să mă cuprinzi cu brațul;// Și ochii tăi nemișcători/ Sub ochii mei rămâie./ De te înalț de subsuori/ Te 'nalță din călcâie;// Când fața mea se pleacă 'n jos,/ În sus rămâi cu fața”, Idem,301. 39 „Abia un braț pe gât i-a pus / Și ea l-a prins în brațe.”, Idem, 311. 12 SECȚIUNEA LITERATURĂ final act of this ballet: Two children with long flaxen hair/ Are lying ‘mid the flowers; / Upon them blossoms fall from the air / In fragrant, silver showers40. This poetic reverie was transferred to real life, as in March 1882 the poet wrote to Veronica, his sweetheart: By the time you come to Bucharest the linden trees will be in full blossom and we are going to walk under them; I dreamt this scene so many times, but it has never actually happened41. In Mihai Eminescu's oeuvre the vitality and the coherence of the world seems to be directly dependent of the structuring principle of movement. “To dance” becomes simultaneously synonymous with “to be alive”, “to love”, “to know”, “to create”, while the absence of movement is always associated with death. When the cosmos ceases to dance, it dies forever. Resume Place sur le seuil historique entre le romantisme tardif et l'aube de la modernite, Eminesco a longuement insiste sur la poeticite de la danse dans sa creation lirique. La poesie d 'Eminesco offre la possibilite d'observer un ritual des techniques corporales qui repete mecaniquement la meme vision de coregraphie, concretisee dans la description obsessive des positions symboliques des corps en danse, et qui n 'a pas echappe ă l'exegese. Les mouvements qui reviennent obsessivement, achevant la fonction de veritables archetypes cinetiques, sont la rotation (centrifuge) et la chute (gravitationelle). Ces schemas cynetiques recurents dominent en meme mesure l'espace et le temps, le micro- et le macrocosme, l'ephemere et l'eternel. La polyphonie musicale de la forme poetique soutient une architecture complexe des rythmes et des formes. Dans cet etude-ici on poursuivra le mode dont les deux archetypes cinetiques ont la tendence de structurer l'universe poetique d'Eminesco sur multiple niveaux. 40 „Miroase florile-argintii/ Și cad, o dulce ploaie,/ Pe creștetele-a doi copii/ Cu plete lungi, bălaie”, Ibidem. 41 Fragment from letter [49], in vol. Dulcea mea Doamnă/ Eminul meu iubit. Corespondență inedită Mihai Eminescu -Veronica Micle, Iași, Polirom, 2000, 236. IOLANDA STERPU Despre personajul absent în comedia O noapte furtunoasă de I. L. Caragiale În piesele lui Caragiale, pe lîngă personajele propriu-zise (indicate de dramaturg în didascaliile inițiale), descoperim un număr relativ mare de personaje “de rezervă”1, cum le numește V. Cristea, sau “episodice, neincluse pe afiș”1 2, după F. Manolescu, personaje care nu apar în scenă, ci sînt doar evocate, îndeosebi prin reproducerea unor replici pe care le-au rostit. În comedia O noapte furtunoasă, personajele prezente citează alte aproximativ treisprezece personaje, precum Tache pantofarul de la Sfîntul Lefterie, mama acestuia, Popa Zăbavă de la Sfîntul Lefterie, cel care l-a “grijit” și l-a “spovedit” pe Tache pantofarul, Popa Tache, nașul lui Tache pantofarul, simpatizant cunoscut al partidului conservator, gornistul “primit cu refuz” de Tache pantofarul, lelița Safta, cea care-i spune Vetei că Tache e bolnav de “lingoare”, Ghiță Țircădău, fostul soț al Ziței, “maiorul din colț”, a cărui haită de cîini îi taie drumul lui Rică Venturiano și îl obligă să renunțe a-i mai urmări pe Jupîn Dumitrache, pe Veta și pe Zița, meșterul Dincă binagiul, care bate “d-a-ndoaselea” numărul de la poarta casei lui Jupîn Dumitrache, Ionescu de la Union, care pune în scenă “comedii nemțești”, Bursuc, cel care are o prăvălie pe aceeași stradă (Catilina) unde se află și cherestegeria lui Jupîn Dumitrache, “madama”, care îi dă gazeta lui Spiridon și Tușica, la care locuiește Zița. Aceste personaje absente pun în lumină, prin detaliile pe care le adaugă, unele trăsături ale personajelor din scenă, contribuie la concretizarea situațiilor dramatice și la evoluția conflictului. Tache pantofarul de la Sfîntul Lefterie apare în narațiunea lui Chiriac despre exercițiile gărzii civice (actul I, scena 2). Aici Chiriac reproduce integral dialogul purtat cu Tache pantofarul, în urma refuzului acestuia de a ieși la instrucție. Din acest dialog, în care se fac referiri la întîmplări anterioare acțiunii scenice, aflăm că Tache pantofarul face parte din garda civică, dar nu poate participa la exercițiile cazone ale gărzii deoarece este bolnav de “lingoare” (febră tifoidă). Chiriac, sergent zelos în garda civică, consideră însă că acesta nu este un argument serios, ci doar un “rezon fără motiv” și de aceea propune ca Tache pantofarul să fie adus cu mandat. Inflexibil în hotărîrile sale, nimic nu-l poate determina pe Chiriac să se răzgîndească, atîta timp cît Tache pantofarul se află pe listele 1 V. Cristea, în Alianțe literare, București, Editura Cartea Românească, 1977, p. 97, scrie: “Populația comediilor cuprinde, pe lîngă «persoanele» înregistrate, și un număr, deloc neglijabil, de personaje evocate, formînd, am putea spune, «rezerva» celor de pe scenă. Li se sugerează silueta, li se reproduc spusele, li se simte trecerea, unuia dintre ele i se aude chiar vocea /./” 2 Vezi F. Manolescu, Caragiale și Caragiale. Jocuri cu mai multe strategii, București, Editura Cartea Românească, 1983, p. 130. 14 SECȚIUNEA LITERATURĂ celor ce trebuie să se prezinte la “ezirciț”: “Ce treabă am eu cu boala lui? ce, eu sunt bolnav? nu mă privește pe mine. Îl am pe listă, trebuie să se prezante la ezirciț.”3 (p. 49). Prin urmare, Chiriac se dovedește a fi “tiranic față de subordonații care nu-i recunosc autoritatea de sergent în garda civică”4, cum scrie V. Mîndra, prin Tache pantofarul adăugîndu-se astfel, indirect, detalii care contribuie la caracterizarea lui Chiriac. În reproducerea dialogului avut de Chiriac cu Tache pantofarul, Caragiale recurge la tehnica dialogului în replică, tehnică prin care, în interiorul unei replici din dialogul în curs de desfășurare, este actualizat în stil direct un dialog anterior. Replicile reproduse sînt introduse prin verbul de declarație a zice (zic / zice), aflat la timpul prezent. Efecte comice are repetarea verbului de declarație, care marchează multiplu replica reprodusă, apărînd la începutul, în interiorul și la sfîrșitul acesteia; repetarea insistentă transformă verbul de declarație într-un tic verbal: “Chiriac: M-am dus eu la el chiar în persoană; zic: pe ce bază nu vrei să vii mîine la ezirciț, domnule? zice: sunt bolnav, domnule sergent, zice, de-abia mă țiu pe picioare, nu pot să merg nici pîn' la prăvălie, zice; zic: nu cunosc la un așa rezon fără motiv; zice: aduc martori, domnule sergent, că am zăcut o lună de zile, zice, întreabă și pe popa Zăbavă de la Sfîntul Lefterie, zice, alaltăieri m-a grijit și m-a spovedit; zic: n-am eu de-a face cu popa Zăbavă, nu-l am pe listă, zic, eu pe dumneata te am pe listă; să te prezanți mîine la companie /./ ” (p. 21). Reproducerea mimetică, prin folosirea stilului direct, a unor replici anterioare, nu implică nici un efort de generalizare din partea personajului narator (Chiriac), care redă mecanic și nemodificat replicile partenerului său de dialog, trădîndu-și astfel limitele gîndirii și ale vorbirii. În plus, utilizarea stilului direct permite păstrarea tuturor particularităților lingvistice (fonetice, morfologice, lexicale, sintactice) caracteristice vorbirii personajelor ale căror replici sînt reproduse, particularități care au funcție de caracterizare. Astfel, în replicile lui Chiriac apar construcții pleonastice: “nu cunosc la un așa rezon fără motiv”, “m-am dus eu la el chiar în persoană”, neologisme deformate fonetic, precum să te prezanți, izirciț, dar și ezirciț, două variante, ambele greșite, nerecomandabile ale aceluiași neologism, toate acestea sugerînd efortul ridicol al personajului de a folosi un limbaj elevat, care îi depășește însă posibilitățile intelectuale. Referindu-se la “maleabilitatea” lui Chiriac în folosirea neologismelor, Luiza și Mircea Seche arată: “Aceste inconsecvențe sînt semnificative: personajul, care nu are veleități de intelectual și care, în general, vorbește simplu, trăiește într-un mediu social în care majoritatea eroilor depun eforturi să vorbească «radical»; vocabularul lui Chiriac e contaminat de limbajul acestora, dar însușirea neologismelor rămîne aproximativă”5. Citarea personajului absent Tache pantofarul nu are doar rolul de a adăuga detalii la definirea caracterologică a unor personaje din scenă (precum Chiriac), ci, în același timp, prilejuiește evocarea uneia dintre instituțiile politice ale epocii, garda civică. Imitație a gărzii naționale pariziene, garda civică a fost constituită în 1848, ca o instituție paramilitară, fără legătură cu politica. În ziarul “Românul” din 1866, garda civică e 3 Textul comediei O noapte furtunoasă a fost reprodus după I. L. Caragiale, Opere, vol. I , Teatru, București, Editura de Stat pentru Literatură și Artă, 1959. Ediție critică de Al. Rosetti, Ș. Cioculescu, L. Călin. Cu o introducere de S. Iosifescu. 4 V. Mîndra, Istoria literaturii dramatice românești, vol. I - De laînceputuri pînă în 1890, București, Editura Minerva, 1985, p. 250. 5 Luiza și Mircea Seche, Un procedeu de individualizare a personajelor în opera satirică a lui I. L. Caragiale, în “Limba română”, an V, 1956, nr. 6, p. 68. ANALELE ȘTIINȚIFICE ALE UNIVERSITĂȚII „AL. I. CUZA”, IAȘI 15 prezentată ca fiind “instituțiunea cea mare, frumoasă, liberală și națională”6, al cărei scop este “menținerea bunei ordini și a liniștii publice”7. După războiul de independență, garda civică a devenit un instrument de manipulare politică în mîinile liberalilor. A fost desființată în 1884. În O noapte furtunoasă, evocarea personajului absent Tache pantofarul prilejuiește dezvăluirea adevăratului profil al gărzii civice: aceasta reprezintă, de fapt, o instituție a partidului liberal, folosită pentru intimidarea politică a opoziției; ea nu face politică, dar apără ce îi dă executivul. Garda civică îi scoate la instrucție în special pe presupușii ei dușmani politici, pe oamenii “ciocoilor” (adică din partidul conservator), precum Tache pantofarul, despre care Jupîn Dumitrache, căpitanul gărzii civice, spune: “/./ Ala-i de-al ciocoilor, îl știu eu; cît a umblat dînsul fel și chip să scape de gardă .” (p. 21). Celor care nu se supun ordinelor, garda le emite “mandat de arestare” și îi “ridică”. Implicarea politică a gărzii civice e disimulată de termeni militari, precum companie, gornist, exercițiu militar (neologism pronunțat, după cum am văzut, izirciț, dar și ezirciț), căpitan, sergent, rond, post, regulament (pronunțat reglement), decorație (pronunțat dicorație, cu pluralul dicorății), sabie, centiron (pronunțat cintiron), termeni care îi conturează un fals profil (cazon), profil ce impune însă ca obligatorie respectarea ordinelor. Faptul că mulți dintre acești termeni neologici sînt pronunțați deformat de către personajele lui Caragiale, în urma aplicării unor legi fonetice caracteristice limbii române vorbite, marchează, potrivit Mihaelei Mancaș, “un contact recent al personajelor cu exprimarea neologică și tendința vorbitorului semicult de a asimila neologismul la expresia sa curentă”8. Pe de altă parte, pronunția deformată a termenilor care definesc această instituție (ce ar trebui să fie una paramilitară) e o sugestie a deformării activității ei, prin deturnarea spre politică. Caragiale sugerează ridicolul acestei instituții care își exercită autoritatea, prin slujitorii ei, căpitanul Jupîn Dumitrache și sergentul Chiriac, asupra unor subordonați precum Tache pantofarul. În afară de Chiriac și de Jupîn Dumitrache, la Tache pantofarul mai fac referire și alte personaje ale piesei, precum Ipingescu (în actul I, scena 2), care îl numește peiorativ “musiu Tache”, amintind că este “finul lui popa Tache” și deci, ca și acesta, simpatizant al conservatorilor, mama lui Tache pantofarul, personaj absent, evocat de Chiriac (în actul I, scena 2) prin reproducerea în stil indirect a unor replici pe care le-a rostit: ”Zice mă-sa că nu poate umbla, că de-abia s-a sculat după lingoare.” (p. 20) și Veta, care pomenește despre boala lui Tache pantofarul (în actul II, scena 1), citînd și ea un personaj absent, “lelița Safta”, a cărei replică este actualizată tot în stil indirect: “Apoi mi-a spus lelița Safta că-i bolnav de lingoare.” (p. 49). Ghiță Țircădău, alt personaj absent al comediei O noapte furtunoasă, este evocat, mai întîi, în dialogul dintre Chiriac, Jupîn Dumitrache și Ipingescu (în actul I, scena 2), dialog din care aflăm că Ghiță Țircădău a fost soțul Ziței și deci cumnatul lui Jupîn Dumitrache. Membru în garda civică, Ghiță Țircădău se află, ca și Tache pantofarul, pe lista celor care refuză să se supună ordinelor gărzii. La el însă gornistul se va duce cu “bilet”, nu va fi “ridicat” cu forța precum Tache pantofarul, deoarece, fiind vorba de o fostă rudă 6 “Românul”, X, 1866, 24 februarie, p. 37. 7 “Românul”, X, 1866, 5 aprilie, p. 154. 8 Mihaela Mancaș, Limbajul artistic românesc în secolul al XIX lea, București, Editura Științifică și Enciclopedică, 1983, p. 295. 16 SECȚIUNEA LITERATURĂ a lui Jupîn Dumitrache, nu se cuvine să se procedeze altfel: “/.../ pe nea Ghiță Țircădău nu l-a putut găsi gornistul deloc. A fost la el și ieri și astăzi cu biletul; cică n-a dat pe-acasă de trei zile!” (p. 21), spune Chiriac, sergentul gărzii. Din referirile lui Jupîn Dumitrache la Ghiță Țircădău se conturează, în principal, biografia Ziței. Aflăm astfel că Zița, “fată frumoasă, modistă și învățată și trei ani la pasion” (p. 22), a divorțat de “mitocanul” de Ghiță Țircădău, care “n-o mai maltrata /./ nici măcar cu o vorbă bună.” (p. 22). Potrivit lui Jupîn Dumitrache, Ghiță Țircădău este un “om stricat”, lipsit de ținută morală, adică un “om fără ambiț”, care “nu ținea la onoarea lui de familist” (p. 22) și un bețiv “Cine știe în ce cîrciumă s-a-nfundat!.” (p. 21). Din aceste motive, Jupîn Dumitrache a sprijinit divorțul Ziței (“ș-am dezvorțat-o”), ocupîndu-se de viitorul cumnatei sale cu o grijă aproape paternă. Citarea personajului absent Ghiță Țircădău aduce astfel note suplimentare caracterizării lui Jupîn Dumitrache, prilejuind referiri la etica acestuia, la concepția lui despre familie, la atitudinea față de rude9 10. Ghiță Țircădău este evocat, mai apoi, și de Zița (în actul I, scena 7), care, povestindu-i Vetei despre întîlnirea neașteptată de pe maidan cu fostul soț și reproducînd dialogul pe care l-a avut cu acesta, se autocaracterizează. Și în acest caz, un personaj care nu apare contribuie la profilarea unui personaj din scenă: “/./ Cînd să trec pe maidan, mă pomenesc cu mitocanul, cu pricopsitul de Țircădău, că-mi taie drumul. «Bonsoar -bonsoar», și știi așa deodată, sanfaso: «Hei, cocoană, zice, mai bine ți-e acuma văduvă? -Pardon, domnule, zic, n-am de-a face cu dumneata, și mai întîi cînd e la o adică, nu sunt văduvă, sunt liberă, trăiesc cum îmi place, cine ce are cu mine! acu mi-e timpul: jună sunt, de nimini nu depand și cînd oi vrea, îmi găsește nenea Dumitrache bărbat mai de onoare ca dumneata. /./»” (p. 34) Reținem caracterul voluntar al Ziței, aerul de independență pe care îl manifestă; ea are, cum s-a afirmat, “o degajare tipică unui comportament de mahala peste care strălucește spoiala măștii celui care vrea să 10 «pară»” . În narațiunea sa, Zița combină uneori apelative mai vechi în limbă cu termeni de jargon, alăturarea contrastantă a acestora producînd efecte comice și sugerînd pretenția de cultură, superficialitatea personajului: “Uf, țățico, mașer, bine că m-a scăpat Dumnezeu de traiul cu pastramagiul!” (p. 35). Dialogul avut cu Ghiță Țircădău este reprodus de Zița în stil direct, ceea ce permite păstrarea tuturor particularităților lingvistice specifice vorbirii celor două personaje, particularități cu funcție de caracterizare și de satirizare. Apar aici neologisme impropriu adaptate sau deformate fonetic, precum nu depand (Zița), trebunar (Ghiță Țircădău), ori neologisme cărora li se acordă sensuri neadecvate: “. mitocanul scosese șicul de la baston pentru ca să mă sinucidă.” (Zița, p. 35), expresii franțuzești stîlcite: sanfaso (Zița), cuvinte de umplutură, devenite, prin recurență, ticuri verbale: “Pardon, domnule, nu-ți permit să te-ntinzi mai mult la un așa afront, mă-nțelegi?” (Zița, p. 34). Dialogul reprodus se caracterizează, în general, printr-un amalgam lingvistic: elementele neologice, multe deformate fonetic și/ sau semantic, sînt amestecate cu cele populare sau cu cele aparținînd unui limbaj familiar, uneori trivial. Acest amestec ridicol subliniază discrepanța dintre ceea ce sînt în realitate și ceea ce cred că sînt sau vor să pară personajele lui Caragiale. 9 Vezi V. Silvestru, Elemente de caragialeologie, București, Editura Eminescu, 1979, pp. 111-112. 10 Dicționarul personajelor din teatrul lui I. L. Caragiale (coordonator C. Cubleșan), Cluj-Napoca, Editura Dacia, p. 292. ANALELE ȘTIINȚIFICE ALE UNIVERSITĂȚII „AL. I. CUZA”, IAȘI 17 Deși nici nu apare în scenă și nici nu participă direct la dialog, Ghiță Țircădău este totuși prezent în universul dramatic al comediei O noapte furtunoasă. El este deseori amintit în dialog, i se reproduc replici pe care le-a rostit, are influență asupra evoluției intrigii și, în plus, constituie singurul personaj absent al comediei care, la un moment dat, rostește “de afară” o replică, indicațiile de regie precizînd “Un glas de bărbat (de afară)” (p. 29). Ghiță Țircădău provoacă scandal în culise și o amenință pe Zița cu “șicul” de la baston: “Lasă, cocoană! Poate că să mor și să nu ți-o fac!” (p. 29). Chiar dacă se manifestă doar prin unul dintre registrele spectacolului, vocea, Ghiță Țircădău are statut de personaj dramatic, alături de personajele prezente în scenă, deoarece, cum scrie Maria Vodă Căpușan, “o voce poate fonda un personaj, chiar în absența făpturii actorului”11. Meșterul Dincă binagiul constituie unul dintre personajele absente ale comediei, a cărui influență asupra evoluției intrigii este evidentă. El bate pe dos, din neatenție, numărul de la poarta casei lui Jupîn Dumitrache, făcînd 9 din 6 și provocînd astfel întreaga încurcătură. Este pomenit o singură dată, spre finalul piesei (în actul II, scena 9), de către Jupîn Dumitrache, de la care aflăm: “/./ asta meșterul Dincă binagiul mi-a făcut-o; a tencuit zidul de la poartă și mi-a bătut numărul 6 d-a-ndoaselea; să-l pui mîine să mi-l întoarcă la loc, să nu mi se mai întîmple vreun conflict.” (p. 74) I. D. Ionescu, cel care pune în scenă “comedii”, este menționat de Jupîn Dumitrache chiar în expozițiunea piesei (în actul I, scena 1): “Ne punem la o masă, ca să vedem și noi comediile alea de le joacă Ionescu.” (p. 15). I. D. Ionescu reprezintă un personaj care a existat în realitate; el a fost cupletist, cîntăreț și director de trupă în Bucureștiul din acea vreme. O dată cu I. D. Ionescu este evocată, prin tehnica teichoscopiei (“vision a travers le mur”), și grădina de la Union, unde, după spusele Vetei, “Era lume multă, de n-aveam unde sta; cînta muzica; juca comedii /./” (p. 44). Alte spații extrascenice, evocate o dată cu citarea unor personaje absente, sînt prăvălia cu mulți mușterii a madamei, de unde Spiridon cumpără “Vocea Patriotului Naționale” și maidanul lui Bursuc. Maidanul se află în spatele prăvăliei pe care Bursuc, personaj absent al comediei, o are pe strada Catilina. Pe acest maidan, Jupîn Dumitrache plănuiește să-l prindă în capcană pe Rică Venturiano, aici Zița se întîlnește din întîmplare cu Ghiță Țircădău și tot pe aici Veta îi indică lui Rică Venturiano să fugă, pentru a nu da “piept în piept” cu Jupîn Dumitrache. Așadar, personajele absente prilejuiesc referirea nu numai la întîmplări anterioare acțiunii scenice, ci și la întîmplări exterioare spațiului scenic. Prin evocarea tuturor acestor personaje și spații absente, extrascenice, Caragiale lărgește cadrul acțiunii, intensifică impresia de viață și, cum scrie F. Manolescu, “reușește dubla performanță de a pune scena în legătură cu lumea și de a satisface pe o cale foarte subtilă gustul publicului obișnuit pentru figurile secundare numeroase și pentru schimbările frecvente de decor din piesele â tiroirs /./”11 12. În O noapte furtunoasă, deși nu apar în scenă, personajele absente există în universul dramatic al comediei. Felul în care aceste personaje sînt construite și sînt integrate în țesătura dramatică a comediei precum și funcțiile pe care le îndeplinesc le 11 Maria Vodă Căpușan, Despre Caragiale, Cluj-Napoca, Editura Dacia, 1982, p. 114. Autoarea consideră că, așa cum nu li se refuză statutul de “dramatis persona” unor personaje care, deși prezente în scenă, nu rostesc nici un cuvînt, fiind doar “trup în mișcare” (precum Fiica din Mutter Courage de Brecht sau Servitorul din Neînțelegerea de Camus), tot astfel “o voce poate fonda un personaj, chiar în absența făpturii actorului”. 12 F. Manolescu, op. cit., pp. 131-132. 18 SECȚIUNEA LITERATURĂ dau, credem, dreptul de a fi considerate pe deplin personaje dramatice, alături de celelalte care apar în scenă. Resume Dans la comedie O noapte furtunoasă, tout comme dans d'autres pieces de theâtre de Caragiale, on peut decouvrir, ă câte des personnages proprement-dits (indiques par le dramaturge dans les didascalies initiales), des personnages „de reserve” (V. Cristea, Alianțe literare, București, Editura Cartea Românească, 1977, p. 97), qui n'apparaissent pas en scene, mais qui sont evoques par les personnages presents. Notre commentaire tente de demontrer que ces personnages, quoique absents, existent dans l'univers dramatique de la comedie. Les personnages absents ont des fonctions dramatiques evidentes. Ils ajoutent des details qui nuancent et completent la caracterisation des personnages presents et contribuent ă l'evolution du conflit dramatique. MARIANA MANTU Modele ale dramatizării în proza lui I. L. Caragiale „(...) dacă vrem să aflăm sectorul în care Caragiale manifestă toată puterea artei lui, trebuie să-i ascultăm personajele vorbind nu numai în teatru, dar și în proza lui narativă.“ (Tudor Vianu) Folosită explicit în mai mică măsură, formula dialogală apare în proza lui Caragiale ca tehnică artistică imanentă, ordonând și în această secțiune a operei, întreaga construcție a textului. Deși asemănarea cu Momentele este, din acest punct de vedere, evidentă și semnalează continuitatea stilistică, în multe locuri există și pasaje unde reducția dialogului cedează locul altor tehnici dramatice. Acestea, în esența lor, potențează aspectele legate comunicarea prin replică și dictează modalitatea esențială de desfășurare a discursului. O privire asupra prozei ne îndreptățește aserțiunea conform căreia acest capitol al creației reprezintă abandonarea lecției celebrului Ridendo castigat mores și crearea unui univers artistic de o altă factură. Cu toate acestea însă, nu vom fi surprinși să identificăm aceeași amprentă stilistică vizibilă în primul rând în echilibrul și rigurozitatea scrierii. Pentru a-l cita pe C. Dobrogeanu-Gherea, în proză „Caragiali are un mare merit: e cât se poate de sobru, evită orice umplutură și de aceea toate scrierile lui au o construcție așa de puternică“1. Desigur, cvasieliminarea ornamentului stilistic nu constituie o noutate la Caragiale: varianta ultimă este aceea în care scriitorul, cu bună știință, renunță la orice surplus care ar putea încărca inutil textul. Sobrietatea de care amintea Gherea reprezintă în fapt, accederea la cuvântul consonant în cel mai înalt grad cu ideea pe care o susține. „Soliditatea“ prozelor este reflexul echilibratei structuri stilistice, într-o scriere puternic realistă în esența ei. Atitudinea conștientă a scriitorului nu este dată numai de idiosincrasia pe care acesta a avut-o din totdeauna față de „sfânta retorică“, ci și de manifestarea constantă, în orice capitol al creației, a binecunoscutei exigențe artistice. Comentariul lui Paul Zarifopol la proza lui Caragiale sugerează faptul că, de cele mai multe ori, în aceste texte, din scriitor pare „să fi rămas doar corectitudinea gramaticală“1 2, ceea ce ar trimite spre o posibilă „incompatibilitate“ între structura dramatică a viziunii pe care a avut-o asupra lumii și încercările de a adapta o atare construcție, prozei. Totuși, laconismul frazei, indicația de regie in nuce, eliminarea surplusului stilistic, stilul telegrafic uneori și chiar folosirea exclusivă a schemei dialogale, conduc la ideea că proza realistă a lui Caragiale nu poate fi doar experimentul 1 C. Dobrogeanu-Gherea în I. L. Caragiale, Opere, vol. III, editie critică de Al. Rosetti, Șerban Cioculescu, Liviu Călin, cu o introducere de S. Iosifescu, Editura de Stat pentru Literatură și Artă, București, 1962, p. 619. 2 Paul Zarifopol în I. L. Caragiale, op. cit., vol. III, p. 666. 20 SECȚIUNEA LITERATURĂ artistic al unui scriitor de teatru prin formație, ci și o continuare firească a unei formule în care percepția realului se supune tiparelor dramaturgiei. Astfel, „nu e deloc întâmplător că cele mai reușite părți ale nuvelelor sunt instantaneele surprinse pe viu, „scenele“ fixate ca „spectacol“, printr-o abordare frontală, „face a face.“1 * * * Suită de succinte și inedite evocări din lumea teatrului, textele reunite sub titlul Din carnetul unui vechi sufleur, surprind secvențial, în tonalitatea nostalgică a aducerii-aminte, scene în care personajele, de data aceasta actori în sensul propriu al cuvântului, își dau replica unul altuia, într-un univers pe care autorul nu-l poate acoperi de uitare. Pentru un scriitor care a fost înainte de toate, om de teatru, nu va părea deloc surprinzător că lumea scenei, așa cum a existat aceasta aievea, reprezintă sursă directă de inspirație pentru arta scrisă, pentru evocările în tonul binecunoscutului „Dacă râzi, nu mai ești necăjit“, axiomatic acceptat de însuși cel care a spus-o, Caragiale. Metafora funciară a „lumii ca scenă“, adică eșafodajul întregii opere, este înlocuită acum cu imaginea scenei ca lume. Trăsătura stilistică dominantă este dată de tonul degajat, născut dintr-o bună dispoziție care însoțește aducerea-aminte și care este generată de anecdotica în sine. Refacerea caleidoscopică a fascinantului univers, produce o viziune asupra teatrului viu, așa cum l-a gândit Caragiale, în contiguitate cu ceea ce a exprimat în paginile de critică dramatică. Farse, scene amuzante, eșecuri, succese - toate sunt surprinse în articulările povestirii care urmărește aducerea-aminte. Lumina crudă a reflectoarelor dezvăluie retroactiv lumea evocată cu o mozartiană atitudine: „Când scriu aceste depărtate amintiri, sunt gata să mă culc. Nu mi-ar părea rău să visez pe Bonbon și pe domnișoara Henriette; asta m-ar întineri cu douăzeci și cinci de ani... Dar cine poate visa și când vrea și ce-i place?... De una, mai bine - e rău să visezi cal alb.“1 2 În proza O făclie de Paște, partea expozitivă are aproape aspectul unei didascalii: „Leiba Zibal, hangiul de la Podeni, stă pe gânduri la o masă subt umbrarul de dinaintea dughenii, așteptând dilijența, care trebuia să fi sosit de mult: e o întârziare de aproape un ceas.“3 Ritmul narațiunii este susținut, descrierea de natură laconică, în tonuri sobre: „Valea Podenilor este o văgăună închisă din patru părți de dealuri păduroase. În partea despre miazăzi, mai cufundată, se adună, din șipotele ce izvorăsc de sub dealuri, niște băltaie adânci, deasupra cărora se ridică ca niște perii stufișuri dese de rogos.“4 Verbele la indicativ prezent conferă dinamism prozei, un dinamism de factură dramatică. Actul observării unei naturi statice, neurbanizată, își găsește expresia într-o descriere care cuprinde un număr redus de pagini, iar ochiul sesizează plastica detaliului exterior și o exprimă în aceleași formulări laconice. Natura, se știe, nu apare des în opera lui Caragiale, dar aceste fragmente care „conlucrează cel mai adesea la instaurarea unei atmosfere, pregătesc o desfășurare narativă, dar sunt și în sine, estetic vorbind viabile, frumoase.”5 1 Paul Cornea, Aproapele ș i departele, Cartea Românească, București, 1990, p. 354. 2 I. L. Caragiale, Opere, vol. III, p. 28. 3 Ibidem, p. 29. 4 Ibidem, p. 31. 5 Gabriel Dimisianu, Clasici români din secolele XIX și XX, Editura Eminescu, Bucuresti, 1996, p. 100. ANALELE ȘTIINȚIFICE ALE UNIVERSITĂȚII „AL. I. CUZA”, IAȘI 21 Descrierea, atât cât apare la Caragiale, se desfășoară într-o succesiune de elemente atent cântărite, astfel că textul poartă o încărcătură „romanescă” (amintim aici prima parte a textului O vizită la castelul „ Iulia Hașdeu”). În opinia scriitorului, cele câteva note fugitive declanșează o adâncă emoție și totuși nota subiectivă va fi eliminată, descrierea, completă, a acestui „bueno retiro” al lui Hașdeu, este realizată în detaliu. În altă parte, în Scrisorile unui egoist semnalăm aceeași caracteristici ale prozei. Fraza se dezvoltă firesc, în perioade ample, fără ezitare, iar majoritatea verbelor sunt la indicativ prezent, pentru că abordarea se face, din nou, din unghi dramatic: „Să mă aflu rătăcit călare prin munți, într-o noapte înfiorătoare, a cărei beznă o stinge din când în când pînă-n adâncul prăpăstiilor lumina prevestitoare a trăznetului. Să simț îngrozit poctinindu-se calul sub mine și, prăvălindu-mă în fundul stâncilor, să am d-abia o clipă spre a recomanda domnului sufletul meu păcătos, pe când, printr-un joc nepătruns al minții, să-mi fluture limpede la ureche motivul unui scherzo favorit al copilăriei.”1 În schița Poetul Vlahuță Caragiale renunță însă aproape în totalitate la dialog și deconspiră „rețeta” literară, considerându-se nuvelist: „Afară de lună dar, toate sunt tot așa de adevărate ca și multe informații pozitive, din sorginte sigură, ale unor gazete politice: curate născociri, ieșite din închipuirea autorului, și cari, prin urmare, nu merită 2 nici un crezământ.” O descriere în notă naturalistă a mahalalei apare în O plimbare la Căldărușani, ca și când peste peisajul cotropit de căldură, s-ar fi ridicat o cortină: „Mai întâi de la barieră dai de o murdărie vrednică de cei mai originali africani; colea niște băieți de la o cîrciumă toacă fel de fel de cărnuri pentru cîrnați, un vîrtej de muște roiește împrejur; dincoace niște hîrdaie cu struguri borșiți din cari un zaplan cu mâinile pline de zeamă dulce și de praf își umple mereu teascul, pentru must- un fel de sirop îngroșat cu țărână: aci un alt vîrtej de muște clocotește fără astâmpăr; pe jos e noroi de struguri, de prune și de spălături de tingiri.”1 2 3 În toate aceste descrieri, eroii au o existență nelipsită de tulburări, ei sunt „niște nomazi citadini, n-au interior, nu se prelungesc în lucruri“4. Interogația, redundantă uneori, cum apare spre exemplu în următorul fragment din Păcat, sugerează filiația cu unele intervenții de tip monologal ale dramaturgiei (vezi, de exemplu, replicile Ancăi din Năpasta): „- Ce ai tu cu mine? ce? om fără suflet, fără lege și fără Dumnezeu!... Nu răspunzi... ai?... Te-am strâns de pe drumuri, te-am încălzit la sânul meu, și tu vrei necinstea casei mele? tu vrei să mă omori pe mine?... Ce rău ți-am făcut eu ție? Cu ce ți-am greșit? Spune: să mă căiesc și să mă ierți!... Iartă-mă!... Fie-ți milă de un biet păcătos de bătrân... Mitule, copilul meu!...“5 Accente patetice transpar din proza Păcat, chiar dacă fraza, în ansamblul ei, nu se îndepărtează prea mult de caracteristicile stilului caragialian. Ambiguitatea conturează expresia și punctează momentele-cheie ale narațiunii. Stilul telegrafic dezvoltă în unele pasaje o construcție textuală proprie lui Caragiale, eliberată, chiar dacă forțat uneori, de orice lirism: „E un copil de familie bună - O văduvă a unui boier nebun - Înamorată cu 1 I. L. Caragiale, op. cit., vol III, p. 324. 2 Ibidem., p. 338. 3 Ibidem., p.354. 4 Șt. Cazimir, Ion Luca Caragiale față cu kitsch-ul, Editura Cartea Românească, București, 1988, p. 56. 5 I. L. Caragiale, op. cit, p. 66. 22 SECȚIUNEA LITERATURĂ un băiat de la țară, un seminarist. - Însărcinată. - Rușinea lumii. - Merge să nască la moșie. - Moartă din facere.' Mai mult chiar, „deși construcția nuvelelor tragice e solidă și bine echilibrată, cititorul are totuși senzația curioasă că totul se întâmplă prea repede, încât n-apucă să „participe“ la destinul eroilor, nu izbutește să „digere“ în voie evenimentele.“1 2 Cu toate acestea, accentele lirice irump, „desfăcând” fraza ca într-un adagio ce parcurge secvențe romantice ale prozei, cum ar fi în acest portret, expresiv și, trebuie să recunoaștem, inedit pentru Caragiale: „Vorbe?... Încap vorbe? Cum o femeie știe alinta - cum degetele ei delicate se înfig în mușchii încordați -și gura ei rece ca gheața - și ochii ei beți - și puful mărunt de pe obrajii aprinși zbârlit de fiori - încovoială lângedă a trupului - izbiturile inimii ei de pereții sânului - și mirosul fără nume ce-i radiază din rădăcinile părului - și cât e de bine să te părăsești în stăpânirea acestor atâtea simțiri ce te-nvăluiesc din toate părțile ca niște vârteje de aburi calzi saturați de esențe adormitoare...“3 Textul debutează în tonalitatea unui basm, deși imediat scriitorul recurge la sintaxa predilectă, astfel că „fiecare frază, fiecare cuvânt e scris pentru a enerva și neliniști, și de aceea stilul ajunge aproape telegrafic.“4 Interogațiile, numeroase și aici, dezvoltă dialogul interior: „Dacă-i așa, care va să zică știe și el... ș-apoi?... să știe! Cine ce treabă are?... Frică?... de cine? de ce?... De Matache?... tontul?... cârpa?'5 Reacția de răspuns este virtual inclusă și anticipată, implicând noi și noi replici. Aceste interogații care, de regulă, apar grupate în text, sunt semnul dialogismului imanent, în care vocea cea mai puternică o reprezintă aceea a conștiinței alertate de întrebări a personajului: „Bolnav pântre străini?... Răpus?... Cu altă femeie?... Să-l caute? unde?... Să aștepte? Cât?... Să moară? cum? Unde e?... Unde?'6 În alte pagini de proză (Norocul culegătorului) dialogului îi sunt rezervate spații mai ample. Finalul este rezolvat artistic printr-o vorbă ascuțită, o butadă sau, pur și simplu printr-o concluzie firească. Raportul echilibrat între dialogul propriu-zis și rezumatul narativ se păstrează în proza intitulată La hanul lui Mânjoală. Descrierea naturii nu este de această dată, ca în unele părți din Momente, punctată de accente ironice, ci conturează un dramatism temperat, în consonanță cu tonalitatea sobră a textului: „Viforul creștea scuturându-mă de pe șea. În înalt, nori după nori zburau opăciți ca de spaima unei pedepse de mai sus, unii la vale pe dedesupt, alții pe deasupra la deal, perdeluind în clipe largi, când mai gros, când mai subțire, lumina ostenită a sfertului din urmă.“7 Textul cuprinde de asemenea numeroase structuri dialogale repetitive, sau un dialog în replică foarte scurtă. Tehnica portretului și a descrierii de natură accentuează o atmosferă aparte în care „...localizarea e pregătită cu un simț al culorilor și al accentelor 1 Ibidem, p. 54. 2 Paul Cornea, op. cit., p. 352. 3 I. L. Caragiale, op. cit., p. 51. 4 C. Dobrogeanu-Gherea în I. L. Caragiale, op. cit., vol. III în Note și variante, p. 632. 5 I. L. Caragiale, op. cit., p. 65. 6 Ibidem, p. 67. 7 Ibidem, p. 109. ANALELE ȘTIINȚIFICE ALE UNIVERSITĂȚII „AL. I. CUZA”, IAȘI 23 care minunează la fiecare cuvânt, căci fiecare, ori în dialog ori în descriere, detaliază și întărește culorile.“1 În unele fragmente (O invenție mare) desfășurarea textului este strict dialogală, cu un scurt, „intermezzo“ auctorial. În Cănuță om sucit, apar secțiuni natarive mai ample, deși întâlnim și replici scurte care susțin legătura cu tehnica Momentelor și implicit cu aceea a dramaturgiei: „A doua zi a venit dascălul și mai supărat: - Cănuță! - Aici. - Câte feluri de numere complexe avem? - Multe, domnule. - Câte, dobitocule? - Câte, domnule? - Răspunde tu, boule! - Să le numărăm, domnule!“1 2 Dialogul din partea de început a povestirii Două loturi stabilește în narațiune un plan temporal retroactiv și realizează complicitatea cu cititorul, dezvoltată de altfel și ulterior, astfel că „cititorul e mereu prezent, ca spectator, dar și ca instanță de apel și interlocutor, fiindcă naratorul, care se străvede tot timpul în fundal, uneori - nu din întâmplare, la începutul nuvelei (...) și în epilog - îl caută și se adresează direct.“3 „- Asta e culmea!... culmea!... strigă d. Lefter, ștergându-și fruntea de sudoare, pe când madam Popescu, consoarta sa, caută fără preget în toate părțile... Nu e și nu e!... - Femeie, trebuie să fie-n casă... Dracu n-a venit să le ia!... Dar ce au pierdut? ce caută? Caută două bilete de lotărie, cu cari d. Lefter Popescu a câștigat. Însă oricine mă poate întreba: - Bine, daca a pierdut biletele, de unde știe d. Lefter de câștig?“4 Modalitatea de alternare a replicilor fără indicația auctorială, aduce în prim plan evoluția scenică a personajelor: „- Leftere! zice femeia punând mâna la sânul stâng, ca și cum ar fi simțit un junghi grozav. - Ce? - Am... dat-o. - Ce ai dat? - Jacheta! - Care jachetă? - A cenușie. - Cui? - N-ai spus tu că n-o mai porți? - Cui? Cui ai dat-o, nenorocito?“5 1 Paul Zarifopol, în I. L. Caragiale, op. cit., p. 667. 2 I. L. Caragiale, op. cit., p. 100. 3 Paul Cornea, op. cit, p. 257. 4 I. L. Caragiale, op. cit., p. 113. 5 I. L. Caragiale, ibidem., p. 115. 24 SECȚIUNEA LITERATURĂ Tonul detașat-obiectiv al naratorului, deconspirarea finală a convenției artistice, crescendo-ul fabulei susțin ideea dramaticului conținut în scriere a cărei „sobrietate rafinată” a fost sesizată de Paul Zarifopol. În Ion există părți întregi de text dialogat în care, ca și în dramaturgie, intervenția „regizorală“a autorului este minimă. Primită cu deosebite entuziasm de I. Al. Brătescu-Voinești (care a apreciat „toată savoarea amestecului de haz (...) cu duioșia, rezultată din evocarea prin limbă, prin imagini a trecutului“1, povestirea Kir Ianulea debutează cvasi-monologal, în replică extinsă. Rămas neterminat și în mai multe variante, textul intitulat simplu Poveste reprezintă un experiment artistic în care dialogul este concis și supus tratării realiste. Nu lipsește, nici de această dată, adresarea directă către cititori: „Eu de hatârul povestirii caut într-adins cuvinte, cu care să v-o spun cum mi-o închipuiesc eu, cât mai degrabă și mai limpede pot.“1 2 Este vizibil aici reflexul dramaturgiei și în ceea ce privește evoluția personajelor (Acrivița poate fi oricând un personaj al dramaturgiei). O interesantă și mai rar întâlnită structură dialogală (amintind de Antologie) apare tot în acest text: replici ample, indirecte, introduse prin conjuncția că: „ că s-a ținut cu beizadea cutare, un copil! Și vodă, supărat foc, era să puie să-i taie coadele și s-o trimiță surghiun la un schit, tocmai în fundul munților; că a prins-o odată bărbatu-său, ziua-namiaza mare, la Țurloaia, la chiolhan, la iarbă verde, cu consulul muscălesc și cu alți drăngălăi;- țiganii îi trăgeau de unul singur „Măi, cazace, căzăcele!” și ea chiuia și juca numa-n papuci, cu palmele-n ceafă, apilpisită, cu un maladeț zaporojean.” 3 Flăcăii, text dialogat în întregime, amintește de Căldură mare sau de Cum se înțeleg țăranii. Întrebărilor puse li se răspunde printr-un tic verbal, modificat doar în ultima intervenție. „Micro-romanul” A. Odobescu, este de fapt o proză în care titlurile „subcapitolelor” menționate de la început sunt laconice, precum într-o telegramă: “Din sorginte autorizată. -Începutul romanului.-O contrarietate.-Incident neplăcut. -Femeia.-Inexplicabil.- Ruptură.- Reapropiere. - Cătră catastrofă. -La dejun.-Explicația.-Incurabil.-Împăcarea cu iluziile din urmă.-Condiția.-O inimă sublimă.-O altfel de inimă.-Scenă oribilă.-Hotărârea.”4 Chiar dacă specia literară ar putea impune o frază mai amplă, Caragiale folosește structuri limitate dimensional (ca niște replici ale dramaturgiei) care se abat uneori de la subiectul principal. Scriitorul nu uită însă să își dezvăluie intenția, punctează cu pilde sau mici anecdote sensul povestirii, menținând dialogul cu cititorul: „Și pe urmă, când vă povestesc, pe cât mă taie capul să fac meșteșugul meu, nu voi să paț măcar cu unul dintre dv., ce a pățit odată un om sașiu, pe care într-o seară un călător rătăcit l-a întrebat încotro s-o ia ca să ajungă mai drept în cutare loc, și sașiul i-a arătat așa cu mâna-ntr-o parte; dar călătorul l-a întrebat: „Mă omule, spune drept, că mi-e degrabă s-ajung până nu-nnoptează: încotro s-apuc? încotro mi-arăți cu mâna, ori încotro te uiți cu ochii?“5 1 I. Al. Brătescu-Voinești în I. L. Caragiale, op. cit., p. 678. 2 I. L. Caragiale, op. cit, p. 593. 3 Ibidem, vol III, p.162. 4 Ibidem, p. 316. 5 Ibidem, p. 593. ANALELE ȘTIINȚIFICE ALE UNIVERSITĂȚII „AL. I. CUZA”, IAȘI 25 De multe ori, în paginile de proză, partea introductivă se reduce la o frază care cedează locul dialogului: „A venit într-o duminică Aghiuță la Dumnezeu, și zice: -Doamne! Ce tot îți mai bați capul cu oamenii ăștia?...Nu-i vezi sfinția-ta ce secături sunt?...Dă-mi-i mie odată și te mântuie de ei! Păcat de grija sfinției-tale: sunt răi și proști!”1 Istoria Republicii din Ploiești este parodic tratată ca o secvență din O scrisoare pierdută sau Conul Leonida față cu Reacțiunea. Ca emblemă a universului din proze apare construcția textului pe un tipar dialogal care funcționează ca în teatru, pentru că „dramaturgul care era Caragiale în operă și mimul din viața de toate zilele îl fac să creeze din fiecare episod un act, în care personajele să joace roluri bine determinate, cu gesticulațiile potrivite și rostind cuvinte ce se adună în replici dramatice.“1 2 Abstract The dialogical pattern appears in I.L.Caragiale's prose, in a slightly reduced manner, compared to other parts of his works, as, for example, his short prose. From this point of view, there is a resemblance between these sections At the same time, the prose emphasizes some other dramatic techniques which maintain intrinsic connections with dramaturgy. Caragiale's prose abandons the famous lesson of Ridendo castigat mores, and develops a totally new artistic universe. In spite of this, the same stylistic manner can be identitified in the equilibrium and strictness of writing. The stylistic ornament is almost abandoned, but this is not something new for Caragiale. The solidity of his prose is given by the balanced structure of a realistic work. The conscious attitude of the writer is given not only by the 'disregard” he had for the 'holy rhetoric”, but also by the constant expression of his artistic exigency. The sentences are laconic, the excess is eliminated, there are 'stage directions”, everything is almost like in a play. That is why we can affirm that Caragiale's prose can be considered as being not only an artistic experiment, but also the normal extend of a stylistic formula in which reality is perceived as a huge stage. For a writer who was, beyond everything else, a man of the stage, the very world of theatre will be a direct source of inspiration for his works. Some of his writings reveal the universe of memories, directly linked with the stage of theatre and including tricks, amusing episodes, success and failure, while the crude lime lights point out this fascinating world and the people living in it. 1 Ibidem, p. 73. 2 Tatiana Slama Cazacu, în I.L. Caragiale, op. cit., p.682. 26 SECȚIUNEA LITERATURĂ In Caragiale's prose nature seldom appears; it is only strictly noticed for supplementary artistic effects (A Visit at Iulia Hasdeu' Castle, Easter Light, A Walk at Caldarusani, etc.) In Sin, the writing submits to the so-called” telegraphic” style, in which there is no trace of lyrics. The text resembles, for a moment, a fairy - tale, but soon the characteristic pattern of laconism is again taken over. In Minjoala's Inn, the dramatic character is a tempered one, in concordance with the sober tonality of the text, which includes numerous dialogical repeated structures, or dialogues with very short retorts. The same stylistic model appears in Ion., where the author's presence is almost eliminated. In many cases, the introductory parts are reduced to a single sentence, which is quickly taken over by a dialogue. Considering all these, we come to the conclusion that Caragiale wrote his prose using dialogical patterns, which have the same functions as in dramaturgy. LĂCRĂMIOARA PETRESCU Mihail Sadoveanu - ordinea lumii inteligibile Mihail Sadoveanu își domină secolul, la propriu și la figurat, de la înălțimea operei sale, care n-ar adeveri, altfel decît explicit și palpabil, sintagma modernă a monumentului textual. Ca și lumea căreia i-a dat sens în ficțiune, opera este aureolată de o vechime-fără-de-timp, paradigmă a clasicității vii, exemplare. Imaginarul sadovenian comportă o amprentă categorială, exercitînd asupra cititorului impresia calmei recunoașteri a stilului, a coerenței specifice. În orice punct al ei, opera trimite la trăsăturile întregului, obligînd interpretarea la reveniri și recitiri. Sadoveanu a cunoscut, ca artist, și precipitarea promițătoare a începuturilor, într-un an de debut fulminant, cu patru apariții editoriale. Nu înșela acest prim semn al scrisului prolific și oarecum prodigios, fără pauze semnificative de creație. Citite ca partituri pregătitoare, acomodări de tonalitate, în sens muzical, povestirile de început ale scriitorului întredeschid, doar, perspectiva plină de sens a ficțiunii sadoveniene. Aceea cu întemeiere antropologică, lumea tiparelor, exprimînd, în manifestarea obișnuită, în accidentul revelator, în inerția simplei așezări în existență, legi ascunse, “rînduiala” imemorială. Distinct, profilul autorului în cele cinci decenii de creație epică se vădește în combinația estetică a genului predominant (epicul fastuos, povestirea ceremonială, fabulația mitizantă), cu stilistica vocii lirice, de o cadență poetică inconfundabilă. Evoluția în planul expresiei va urma o linie caracteristică poeticului, ca formă tutelară. Imagismului patetic din narațiunile începutului i se asociază luxurianța descriptivă și natura animistă a viziunii, născute din cunoaștere participativă, apropriere simpatetică a universului. Preeminența muzicală a discursului desfășoară ritmuri și fraze modulînd o limbă căutată, armonioasă în aparenta ei simplitate. Esențialmente construit, elaborat în alchimia vorbirii sadoveniene, stilul e cheia de boltă a întregii creații. Deși se percepe material, în expresia unor distilate sonorități, stilul este noima, categoria finală, “frîna creatoare”, în sens blagian, prin care artistul se înfățișează ca vizionar și inițiat. Stau, în torpoarea și transparența absolută a construcțiilor verbului, sugestiile unei limbi revelate, recuperate din lumea “ce gîndea în basme și vorbea în poezii.” Narator și personaje sînt învăluite în această limbă paradisiacă, expresie a ființei lor, în care cuvintele păstrează armonia lumii, o reverberează poetic, incluzîndu-se astfel în “taina” revelată a alcătuirii firii. Motivația limbii sadoveniene, dincolo de sonoritățile eufonice și evocatoare a chiar realității pe care o numesc, se scrie în cheia corespondențelor universale, participînd la misterul lor. Ea are un “auz absolut”, declanșînd în suita sugestiilor imagini vii ale “vorbirii” lucrurilor, concomitent cu o muzică resimțită subliminal ca făcînd parte din ele. A mai observa că există repetiții, rime, “izotopiile” unor grupuri sonore este superfluu. Decoperim structuri chemînd în rimă inversă, ramuri / tremura, de la distanță, continuitatea fluidă, îngînarea siflantelor, pînă ce toate își capătă propriul ecou, în fraza revelatorie, cum e aceasta: “Într-un tîrziu porniră spre lunca mestecenilor. (.) Cum mergeau pe cărarea umedă, lumina le fugea 28 SECȚIUNEA LITERATURĂ printre ramuri -strălucitoare, aurie. Păiușul înalt și galben suna înfiorat de pași, iarba înflorită tremura; cosașii sfîrîiau uscat în verdeață, suflări ușoare treceau și desișurile de frunze se mișcau fîșîind.” Se sustrage obișnuitului ritualul povestirii înseși, adesea descrisă în proces, la Sadoveanu. Există mereu, în textele scriitorului, o polifonie structurală: două voci, cea a “poveștii” (bunicului, zodierului, tălmăcitorului) și cea suprapusă, a naratorului oficiant, îndeplinind strict rolul re-scrierii (re-povestirii). În acest fel, lumile descrise se depărtează considerabil de realitatea timpului povestirii (ca act), proces actualizant, dar intermediar. Art de l'eloignement (Thomas Pavel), artă a (în)depărtării, prin care se conservă substanța vie a timpului fabulos evocat. În narațiunea sadoveniană, mult mai motivat este rolul povestitorului-ascultător: “Eu stau pe pîntece, în căruța mea cu covergă, ascult o poveste din bătrîni, a bunicului.” Transportul e deplin, instanța ficțională a povestitorului e aderentă și luminată de înțelegerea noului univers. Ca și V. Voiculescu, Mihail Sadoveanu creează cu o mare empatie lumea de personaje justificînd ficțiunea, cum și contururile revelate ale Timpului. Operele lui poartă timp condensat, reașezat sau reconstituit din interiorul lumii probabile, care l-a locuit atunci (fie ea istorică, fie dincolo de trecut și de orice determinare). Aspectul hologramatic al secțiunilor imaginarului este întărit de sentimentul la lectură. Lumea lui Sadoveanu pare să se fi ivit, ca și aceea a prozei voiculesciene, întreagă, în toate ramificațiile ei, doar aparent discontinue, căci “crescute” în trupul altei povești. Pentru orice cititor intrat cu mai mult de un pas în lumea -reinventată- a celor doi mari artiști, aerul comun al personajelor, al locurilor, al întîmplărilor -la Sadoveanu- și al ne-spusului, al tainei trimite spre tipare imuabile. Sadoveanu s-a nă scut ca scriitor în plină maturitate, aici al ăturîndu-i-se, în comparație adecvată, mai curînd Lucian Blaga. Tot astfel, în creația sa respiră forța unei viziuni unitare și distincte, amprentă indelebilă a unui spirit ce și-a perpetuat ecoul în toată des-fășurarea, stilul și construcția cărora le-a imprimat numele său. Organicitatea acestei opere monumentale se arată la toate nivelurile, ținînd de expresie și pecete stilistică, dar mergînd pînă la miezul ascuns al gîndirii simbolice, secretul “ziditorului”, cum îi spun personajele sadoveniene. Se potrivesc lui Sadoveanu, ca și lui Voiculescu, vorbele celui din urmă privitoare la un spirit afin, din această perspectivă a participării la lucruri, a înțelepciunii ocrotind tainele revelate: “Era în Novalis un fond maltezian de optimism, de pace, de echilibru, așa cum îl are în el universul cel mare (.). Universul întreg i se întredeschide, un univers pașnic, plin de înțelesuri tainice și bucurii întrețesute.”1 Fără să cadă în tautologie, în rescriere monotonă, temele sadoveniene adaugă, ritmic, noi adevăruri unei ipoteze originare. Fie că o vom afla - această paradigmă - în fundamentul însuși al firii, prezența neclintit vie a unei naturi confraterne și a unei perspective asociate cunoașterii ei tainice, fie că descrie o amprentă “genetică” a umanității re-inventate, fie că pune în scenă spectacolul neegalat al înțelepciunii fără emfază, ipoteza de existență se instiutie, verificîndu-se la infinit, în formă abisală. Este această matrice, cum ar spune Blaga, sursa și expresia totodată a unor ecouri profunde, determina(n)te, care traversează întruchipările efemere pentru a restitui, întreagă, esența - 1 V. Voiculescu, Poetul Novalis, în Gînduri albe, Ediție și cronologie de Victor Crăciun și Radu Voiculescu. Studiu introductiv, note și variante de Victor Crăciun. Cu un cuvînt înainte de Șerban Cioculescu, Editura Cartea Românească, 1986, p.119. ANALELE ȘTIINȚIFICE ALE UNIVERSITĂȚII „AL. I. CUZA”, IAȘI 29 natura originară a acestei lumi ficționale. Că acest mod abisal este cultural și mental, precum în perspectiva lui Blaga, regăsibil în filosofia și expresia culturală a stilului, că este un cod, transferat comportamnetului și acțiunii personajelor, pînă în detaliu, că este fixat în genomul lingvistic al generațiilor - rămîne de stabilit doar proporția influenței. Precum Blaga din nou, Sadoveanu opune manifestării individuale un anonimat originar - o instanță transindividuală, deși imanentă: ființa se trage din linia unor existențe care dau temei lumii prezente, ca în mentalitatea cea mai arhaică. Strămoșii dau glas, “poruncesc celor vii”, lasă o rînduială sfîntă, cea mai ascultată lege, devenită prin aceasta a pămîntului. În zarea manifestării, evenimentul este o umbră a celor vechi, o formă perpetuată la rîndu-i sub presiunea modelului ancestral. Învățăturile trec de la tată la fiu, însă această sugestie a repetiției, în ecoul care sfidează timpurile, apare mai sensibil în raporturile copilului cu moșii, moșnegii sau bunicii. Ei întruchipează ultima călăuză, dar o fac cu blîndețe și iubire. Ei îmblînzesc cruzimea actului inițiatic, precum uciderea primului lup, în ritualul -astfel început-al vînătorii. Avînd mereu această ramă a arhaicității, ca un cod transmisibil al vechimii, celebrate fără ostentație, se poate crede că ficțiunea sadoveniană e tributară unei așezări paseiste, cu patosul specific. Nimic forțat în acest sens - la scriitorul care a găsit mijloacele relativizării discrete a acestei dominante. Imaginea lumii, am văzut, este compusă polifonic, se datorează mai multor voci, respectiv conștiințe. Cea naratorială este atașantă și înțelegătoare, ca și cum s-ar adresa deopotrivă cititorilor și personajelor invocate. Sadoveanu a folosit cu știința perfectă modalizarea povestirii, schimbarea unghiului de vedere, mimarea ignoranței în sens ironic, economia de mijloace care să dezvăluie vocea-forță, sau perspectiva insolitării. Aceasta din urmă justifică, prim motivul ochiului străin, al călătorului din alte țări, interesul pentru profilul tipologiei etnice, observarea amănunțită a obiceiurilor și tradiției, a mentalității și comportamentului, într-o variantă rareori mitizantă de imagologie (imaginea străină asupra unei populații cu identitate etnică). E loc, astfel, pentru viziunea insolitată, care decupează cu uimire cadre în inima realului. Și atașamentul față de trecut este privit într-o lumină schimbată, întrucît, pe pragul a două civilizații, străinul călător în țara Moldovei știe că a nimerit într-un alt timp, imersiunea în “valurile vremii” altunde apuse fiind aici sursă de cutremur interior. Călătoria nu este, așadar, spre sud-estul patriarhal al Europei, ci spre un suspendat, temporal, tărîm conservat în legea cea veche. Și Kesarion Breb, călător la originile religiei străvechi, în Egipt, este un metonimic ochi străin pentru Bizanțul nou, înțeles doar prin intermediul sec al rațiunii. Tot rațiunii i se încredințează și Antoine Bernard, în Nopțile de Sînziene, sperînd să pătrundă în logica, pentru el incoerentă, a obiceiurilor și ființelor Moldovei. Îi apropie, pe Sadoveanu și Lucian Blaga, cultul misterului, cu explicația ontologică a valorii lui pozitive. În ordinea epistemologică, misterul este o interogație protejată, o revelație încremenită, iar nu eșuată. La Blaga, sensul pozitiv al supunerii cognitive față de cenzura transcendentă se edifică, în planul uman, în energia compensatorie și dătătoare de temei existenței, care este creația. La Sadoveanu, taina este un semn al unei ordini invizibile ochiului profan. Universul este, pentru fiecare din cei doi creatori, plin de semne. Ambii tăcuți, taciturni, Sadoveanu și Blaga reprezintă, în efigii esențiale, sapiențial vs. revelatoriu, însăși diferența dintre poezie (revelație) și ficțiunea ca reprezentare a lumii (obiectivînd tema misterelor și dînd o consecință narativă existenței nedeslușite a tainelor). 30 SECȚIUNEA LITERATURĂ La Sadoveanu lumea e revelată. Nimic nu lipsește tabloului înțelegerii. Interogația, neliniștea întrebărilor, parte a procesului viu, cognitiv (dramatice la Blaga) sînt încorporate și îmblînzite în rînduiala sadoveniană a cunoașterii lumii. Taina nu este, mai puțin decît la Blaga, izvorul de strălucire și sacralitate al acestei ordini, însă omul sadovenian e dincolo de orizontul grav-interogativ. El pășește prin taină, cum personajul lui Blaga din “prin eucharistie”. Semne, rune, locuri tainice - toate sînt pentru a defini existențial. Poporul “ales” al lumii sadoveniene e nu doar sapiențial, ci hierofant, oficiant al ritului de inițiere, chiar dacă în forme care și-au obscurizat conținutul. În mod distinct față de Blaga (al cărui erou dramatic se află “în tinda înfăptuirii”), față de V. Voiculescu (a cărui lume, nu mai puțin însetată de taină și miracol, se oprește uneori “la pragul minunii”), opera lui Sadoveanu ne arată un mod revelator, prin care omul străvechi trăiește în gesturile celui viu, îl călăuzește abisal. Admițînd paradoxul, omul sadovenian știe mereu. Înainte de a descoperi. Resume Mystere et revelation, sagesse et conduite archetypale, initiation et langue paradisiaque: ce sont les donnees de la fiction de Mihail Sadoveanu, ouverte aux Sens du monde. La narration polyphonique, mettant en scene, â divers niveaux de la representation, les personnages de l'Histoire ou du Temps, edifie les voix de la connaissance et de l'illumination. RALUCA MUNTEANU Grotescul și ironia, într-un ,,joc” original: Tablete din Țara de Kuty de Tudor Arghezi Tabletele din Țara de Kuty ale lui Tudor Arghezi, publicate în „Adevărul literar” și adunate mai apoi într-un volum de Scrieri, la Editura pentru Literatură capătă, în mintea cititorului, obișnuit cu versul grav, tare, plastic al autorului, aura unui text de atmosferă, ce pare a-i răsturna diatriba lui Ion Barbu din Pagini de proză: ,,Dacă modernismul e ancheta niciodată descurajată a condițiunilor frumosului necontingent, domnul Arghezi se exclude din aceste preocupări”1. Să-l numim pe Arghezi, poet al ,,frumosului necontingent”1 2 este, desigur, impropriu, dar să recunoaștem valențele catharctice ale ,,jocului” său umoristic, construit pe sarcasm și grotesc, se impune cu claritate. Ludicul este anticipat și formulat ca principiu de creație încă din Cuvântul înainte al autorului: ,,n-a urmărit să realizeze nici logică, nici succesiune, ci o simplă carte de buzunar și ghiozdan...”3.Disponibilitatea ludică a prozatorului este vizibilă, atât în descrierile poematice ale ținutului pe care îl survolează naratorul și cei doi prieteni ai săi, aviatori, Mnir și Kuic (,,Hangarele, puse la rând, mi-au lăsat o impresie de broaște țestoase uriașe, ieșite din mlaștinile unei țări de început de lume, ca să miroase orizontul. Un ochi electric li se dilata pe nas”4), cât și descrierile grotești (,,se purta cu libertatea de ținută a unui cuier de din dos, care primește în grabă tot ce se anină de cârligele lui, servite de un picior cu labe”5) Fragmentele descriptive, poematice și burlești deopotrivă, sunt rodul capacității autorului de a reprezenta euforic realitatea. În proza la care ne referim, Tablete din Țara de Kuty, ludicul are o formă de reprezentare inedită: ca deviere din figura ironiei, ce implică o notă fundamentală de lirism. Lirismul nu este aici o modalitate de construcție, un artificiu al poetului meșteșugar, ci o formă de exprimare în sine a gândurilor naratorului. Tabletele vizează o comparație subînțeleasă între America fabuloasă și o nu mai puțin fabuloasă societate românească -caricatură a unei lumi hipercivilizate , care are, ca și America, obsesia economicului. Lirismul devine astfel, la Arghezi, un mod de minimalizare a înfrângerii și un prilej de delectare a spiritului. Naratorul, profund liric, în această din urmă accepție ,își asumă împreună cu Mnir și Kuic, abia descinși în ținutul necunoscut, ,,destinul american”; pronumele de persoana întâi plural (,,ne știa limba”) e o dovadă a autoincluderii în paradigma la care se raportează ,,cetele și gloatele” din țara numită, evident, ironic, ,,de Kuty”: ,,Ieși din 1 Ion Barbu- Pagini de proză, art. Poetica domnului Arghezi, în Versuri și proză, Editura Minerva, București, 1970, ediție îngrijită, prefață și tabel cronologic de Dinu Pillat, p.204. 2 Ibidem . 3 Tudor Arghezi-Scrieri, 14, Editura pentru Literatură, Tablete din Țara de Kuty, Cuvânt înainte. 4 Ibidem, p. 9. 5 Ibidem , p. 36. 32 SECȚIUNEA LITERATURĂ mulțime un cocoșat care ne știa limba, din Statele Unite, unde se întâmplase să muncească, dând un șurub la fiecare patru secunde celui ce îl punea”1. Pe lângă motivul călătoriei, al străinului descins în ținuturi necunoscute, celebru în literatura universală, mai există o propoziție cu valoare metatextuală, care nu are, fără îndoială, simplul rol de a stabili fățiș o filiație literară, ci de a învălui într-o notă de lirism, ca formă de construcție a ironiei, momentul întâlnirii dintre civilizații: ,,Lucrurile s-au petrecut cam în felul intrării lui Guliver în Țara Piticilor”1 2. Nu cu mult după această constatare, cititorul află că ,,Țara Piticilor” este în realitate ,,Țara de Kuty”, numită astfel, ca blazon, căci, se pare că locuitorii, deși organizați în cete, nu înțeleg salutul,,europenesc”; în curând, din mulțime se distinge un tălmaci care știe limba ,,americănească”. Ironia e fină și tocmai de aceea lirică, insinuându-se în text printr-o tehnică a ambiguității. Satira se relevă mai peste tot din proiecții ale reveriei utopice. Ca utopie, Tablete din Țara de Kuty face apel la o anume naivitate simulată, profund ambivalentă, conținând atât elementul negativ al invectivei, cât și pe cel pozitiv ,al unei proiecții posibile. Definită de către criticul Nicolae Balotă drept ,,utopie satirică”, proza lui Arghezi ,,deplasează diatriba și pamfletul corosiv în zona limitrofă dintre planul referențial și cel de pură elaborare ficțională”3. Ceea ce realizează aici autorul nu este așadar, o re-facere a realităților imperfecte cu scopul satirizării, deci amendării lor în sens ameliorativ, ci crearea unui ,, efect de real”, cu mijloacele ,,textului de atmosferă”4 , la limita gratuității. Naratorul adoptă , în această proză, ca și altădată naratorul din ,,Scrisori persane” ale lui Montesquieu, o atitudine obiectivă , egală, uneori indiferentă față de lumea creată , în general, față de mase, ca și față de persoane, față de indivizii de serie sau oamenii aleși, față de lucruri concrete și principii sau proiecte abstracte. Alături de partenerii săi de zbor, Mnir și Kuic, naratorul receptează cu aceeași detașare ironică fățișa superioritate a băștinașilor față de sălbaticii „vechiului continent”5, mai ales față de ,,europeanul Mediteranei și al Euxinului”6 , sau concepțiile unui bărbat de inițiativă, ,,care nu voia să închidă ochii fără să reformeze orașele după norme noi”7, ca și perseverența omului politic de viitor , a cărui primă condiție de existență era să nu aibă absolut nimic , ,,troznindu-și unghia degetului mare de marginea dinților, cu un zgomot al neantului total”8, dar care ajunge , prin întorsături neașteptate ale destinului, să cumuleze funcția socială de politician cu aceea de bancher și cămătar și să fie singurul calificat , ,,cu patriotismul integral înnăscut, ca să deosibească binele de Stat de răul de Stat”9. Naratorul îl ironizează pe omul politic , spunându-i ,,pelticul”, iar pe femeia kuty, numind-o ,,animal, fără drepturi”10, și pe secretară- ,,băboi”, însă nu ca expresie a unei intenții satirice nepotolite , ci în virtutea înclinației sale naturale spre plasticitatea limbajului. Pe când Montesquieu și J.Swift au scris cărți cu caracter politic și social tendențios , filmele discontinui ale lui Arghezi nu implică o concepție socială cristalizată. 1 Ibidem, p. 16. 2 Ibidem. 3 Nicolae Balotă, Opera lui Tudor Arghezi, Editura Eminescu, 1997, p. 354. 4 Mariana Neț, O poetică a atmosferei, Editura Univers, București, 1989, p. 1. 5 Tudor Arghezi, Op. Cit., p. 28. 6 Ibidem. 7 Ibidem, p. 19. 8 Ibidem, p. 66. 9 Ibidem. 10 Ibidem, p. 42. ANALELE ȘTIINȚIFICE ALE UNIVERSITĂȚII „AL. I. CUZA”, IAȘI 33 Viziunea autorului are toate elementele proprii unui ,,text de atmosferă”1. În interiorul lumii narative , văzute ca întreg, se construiesc, sub semnul lirismului, ,,sublumi textuale de atmosferă”1 2, identificabile în fragmentele antiepice la care ne referim: Un proiect, Omie și una de fet, Finanțe, Emulații, Universitatea Pentru Moral, Resurecții, Învățământul și literatura, Nobilul sport, Medicină, Juridice, Savantul. Toate aceste fragmente cuprind proiectele unei reforme absurde, privite însă, cu o candoare prefăcută de ochiul naratorului. În tableta cu titlu semnificativ, În văzduh, instanța naratorială privește, la propriu, de sus, din avionul gata de aterizare forțată, la „Țara Piticilor” , adică la gloata de ,,pigmei” despuiați, de la care nu așteaptă o comunicare lingvistică, dar în persoana cărora descoperă cu stupefacție, ,,concurența”: ,,ne știa limba, din Statele Unite”3, unde fusese ,,meșter și farmer, proprietar al unui hectar, în America de Nord”4. De aici începe spectacolul înțelegerii disimulate a naratorului în fața realității abia descoperite ; ochiului privitorului i se dezvăluie imaginea unei populații blajine , ,,care, neavând ce face, schimbă numele lucrurilor și ale demnităților, la fiece zece ani...”5. ,,În douăzeci și cinci de ani au trecut prin planul orașului nostru toți oamenii mari , după epocă. Când ni se urăște, aducem alții”6, zise Cocoșatul. Naratorul, cvasiabsent, șarjează, evident, naivitatea discursului emfatic al personajului .Concluzia, pusă pe seama prietenului, Kuic, pentru a marca astfel obiectivitatea naratorului și ironică, după toate rigorile de construcție a figurii, nu întârzie să apară: ,,Dacă Iulius Caesar a fost titularul unei împărății, analogul lui, primarul general, trebuie neapărat să domnească într-un municipiu”7. Replica este introdusă printr-o aserțiune menită să ducă și mai mult în derizoriu, dacă mai era nevoie, ,,ocupațiunea mintală” a băștinașilor: ,,Înțeleg.Raționamentul e logic”8. Apare astfel, deși construit printr-un mecanism strict logic, folosindu-se procedeul matematic al reducerii la absurd, categoria cea mai înaltă a esteticii, sublimul. Sublimul este potențat negativ, în această secvență și în altele, pe care le vom releva, prin ironia și parodicul unei imagini hiperbolic satirice. ,,Satira nu mai subminează doar o condiție instituțional-morală, ci reprezintă parodia sublimului însuși”9, însuși”9, afirmă cu dreptate Nicolae Balotă în legătură cu sensul satiricon-ului arghezian. arghezian. Naratorul se menține impersonal față de toate ,,marionetele” ce defilează prin fața obiectivului său: de la cifra anonimă a masei, la ,,prețioșii ridicoli” de pe treapta de sus. El nu adoptă atitudinea tipică a omului modern, de uimire în fața absurdului existenței, ci, cu o mare disponibilitate ludică, să nu-i spunem histrionică, și cu dezinvoltură, intră în ,,jocul” destinului, depășindu-și statutul derizoriu prin ironie.Observăm această atitudine a naratorului, atât în definirea unui concept, acela al ,,bărbăției de Stat”10, cât și în prezentarea inocentă a planurilor de viitor ale copiilor kuți . Astfel, ,,Bărbăția de Stat era o stare a fizicului și a moralului, comparabilă cu harul ,,căci se bucurau de ea foarte 1 Mariana Neț, Op.cit. 2 Ibidem, p. 24. 3 Tudor Arghezi, Op.cit., p. 16. 4 Ibidem. 5 Ibidem, p. 17. 6 Ibidem. 7 Ibidem, p. 18. 8 Ibidem. 9 Nicolae Balotă, Op. cit., p. 325. 10 Tudor Arghezi, Op.cit., p. 21. 34 SECȚIUNEA LITERATURĂ puțini, vreo zece-doisprezece oameni.”1. După ce își exprimă umil prosternarea în fața acestor aleși, naratorul simte nevoia să ne explice în ce constă ,,harul” ce-i individualizează pe adevărații ,,Bărbați de Stat”. Această stare de har nu este identificabilă cu ,, ceea ce se numește vulgar inteligență”1 2, ci cu ,,rațiunea de Stat”, ,,o subtilitate de netâlcuit, încorporată de la sine în ființa unui bărbat al bărbăției, îndată ce transformarea omului normal e indicată de un portofoliu”3. Efectul umoristic al ironiei este obținut prin învestirea termenului ,,portofoliu”, element cheie în trecerea de la statutul de om simplu, la acela de om de stat, cu un alt sens decât cel la care ne așteptam, printr-un proces de reconversie stilistică: ,,Portofoliul e un obiect de piele cu despărțituri, însă cusăturile fiind făcute cu misticism, se înțelege că efectul lui asupra titularului sunt altele decât ale unui portofel cumpărat din piață, a căruia proprietate dă posesorului, care îl plimbă subsuoară, numai un legitim sentiment de mândrie”4. În legătură cu femeia kuty, naratorul refuză să se exprime direct, din cauza unei oripilări profunde în fața concepției locale retrograde, conform căreia, ,,femeia n-avea dreptul să cheltuiască și să toace decât averea soțului propriu”5; ,,femeia n-avea dreptul să să voteze deputați, să fie ministru sau căprar (.) n-avea dreptul să vorbească gros și să se radă”6. Toate acestea erau consecințele unei groaznice prejudecăți ale kuților: ,,ei pretindeau că femeia nu era o ființă, ci numai un complement direct și indirect”7. În Țuțy, Țuțy, capitala Țării de Kuty, numită astfel cu un termen ce desemnează într-un mod cât se poate de semnificativ viața copiilor de aici, băieții și fetele nu au voie să se necăjească cu abecedarele. Întrebat de ,,tătuțul” său, ce vrea să se facă atunci când va fi mare, un băiat răspunde, după o ,,matură chibzuință”8, că dorește să devină ,,pungaș”, iar sora lui ambiționează să ,,se facă de la circ”9. Ironia devine și mai savuroasă atunci când copiii primesc acordul ,,tătuțului”, uimit și mulțumit totodată de spiritul de orientare și pragmatismul odraslelor sale: ,,Crezi tu că e rău să fii pungaș? Nicidecum, și tu mă înțelegi destul de bine”10 11, îi răspunse băiatului, iar fetei îi dădu și zestre o cutie de pudră și o fustă creață străvezie. Întreaga scenetă are și o poantă, în spiritul și litera lui Arghezi, în care descoperim lesne, ceea ce ghicisem doar în spatele eșafodajului construit de personaje: verbul acid al ironistului - ,,Și amândoi, pungașul și dansatoarea, ies la drumul mare cu trâmbița și toba, cu bășica de șuierat, și fac tărăboi, el cântând tărăboiul și ea jucându-l din glezne și din genunchi”11. Scena are, evident, și umor, bineînțeles dacă cititorul are maturitatea de a distinge exagerarea prin care naratorul a ajuns să sublinieze paradoxurile existenței: ,,Umorul lui Arghezi- așa cum afirmă Șerban Cioculescu seamănă cu cel englezesc, prin răceala ironiei încordate și cu cel americănesc, strict logic, folosindu-se de reducerea la absurd în mod permanent”12. Un exemplu, ales din tableta 1 Ibidem. 2 Ibidem, p. 22 3 Ibidem. 4 Ibidem. 5 Ibidem , p. 42. 6 Ibidem, p. 43. 7 Ibidem. 8 Ibidem, p. 54. 9 Ibidem. 10 Ibidem. 11 Ibidem. 12 Șerban Cioculescu, Argheziana, Editura Eminescu, 1985, București, p. 269. ANALELE ȘTIINȚIFICE ALE UNIVERSITĂȚII „AL. I. CUZA”, IAȘI 35 Emulații, relevă exact mecanismul de construcție a comicului, explicat de către critic: ,,Un Om de Stat a făcut inovația să dea înapoi categoriei sărăcite avuțiile furate. Însă venind cu întârziere, el a băgat de seamă că murise categoria...”1. Ironistul din Tablete din Țara de Kuty privește cu egală detașare, atât întâmplările paradoxale ale ființei, cât și marea ,,întâmplare” a neființei, de pe poziția celui conștient de caracterul implacabil al ,,jocului” în care a intrat, adică ,,jocul vieții”. Ca urmare a acestei atitudini, naratorul își delegă un personaj, medic de meserie, să definească fenomenul morții astfel: ,,Ce este moartea altceva decât o transformare a unei vieți într-altele mai numeroase?”1 2 și boala ca pe ,,una dintre cele mai normale maladii”3. Victima ironiei, care tocmai emisese definiția tautologică a bolii îndelung cercetate, rezolvă conflictul dintre publicul alarmat și instanța medicală, enunțând un silogism de toată splendoarea: ,,Dacă nu murea, primul medic chemat punea diagnosticul precis; dar dacă bolnavul a murit, pentru ce să mai insistăm?”4. Ironia, ca și grotescul, care se relevă de asemenea din plin în paginile prozei argheziene, au, în artă, o valoare apropiată paradoxului în logică; ambele, exagerând, spun adevărul. Ironistul este funciar un lucid în imediată legătură cu realitatea. Ironia se știe tragică și iremediabil retorică și, cu toate acestea, sancționează cu vervă personaje, situații, stări de fapt, căci ea este ,,prea morală spre a fi estetică și prea crudă spre a fi comică”5. Așadar, de la distanța privitorului detașat, conflictul trece pe retina participantului direct sau indirect la absurdul existenței și generează, automat, o reacție. La fel se întâmplă și cu naratorul din Tabletele din Țara de Kuty în fața explicațiilor medicilor din Țuțy asupra cauzalității și patologiei bolii misterioase. Simularea seninătății auctoriale reiese limpede din acumularea rabelais-iană de detalii ,,de specialitate”: ,,Boala nu se ia de la unul la altul, ci numai de către unul singur de la nimeni”6. ,,Virusul merge pe sus, la un nivel fix de șaizeci-optzeci și cinci de centimetri, ceea ce explică de ce atinge copiii.”7. ,,Noii-născuți să fie obligatoriu cusuți. Nu uitați că marea terapie constă constă în astuparea radicală (.) Gura este suficient să fie înseilată într-un singur punct (.) Urechile pot rămâne libere, întrucât ele nu comunică direct nici cu intestinul nici cu stomacul”8. Soluția pentru depășirea crizei vine într-un mod ,, doctoral” : ,,să nu se mai ție copiii culcați. Un prunc instruit nu mai suge în poziție orizontală , în care bate unda virusului, ci în picioare”9. Absurdul, denunțat de ironist prin zugrăvirea tabloului medical al Țării de Kuty, unde s-a stabilit profilaxia bolii, și anume instruirea copilului de la sân pentru a mânca în poziție verticală, se întruchipează în plinătatea sa în obiectivele și modul de funcționare a ,,Universității Pentru Moral”10 11. Țelul suprem al acestei onorabile instituții este, dacă nu îndreptarea, măcar ameliorarea cadrului natural, ,,un depou de imoralitate, care caută să se corecteze întrucâtva prin vegetale”11. Imoralitatea, atât de grav amendată 1 Tudor Arghezi, Op.cit., p. 88. 2 Ibidem, p. 159. 3 Ibidem. 4 Ibidem, p. 160. 5 Vl. Jankelevich - Ironia, Editura Dacia, Cluj - Napoca, 1994, p. 87. 6 Tudor Arghezi - Op.cit., p. 162. 7 Ibidem. 8 Ibidem, p. 161. 9 Ibidem, p.162. 10 Ibidem, p. 99. 11 Ibidem, p.104. 36 SECȚIUNEA LITERATURĂ a naturii constă în ,,trista nuditate” a castraveților, a ciupercilor și a tomatelor și nerușinarea mărilor, care sunt descoperite și a stelelor, ce umblă în pielea goală. Reforma pe care o vizează fondatorii Universității este de substanță și de anvergură, căci, ca și marii gânditori, ei au vocația de a perfecționa domnii, doamnele, domnișoarele și natura. Inițiatorul proiectului de reconstrucție morală, domnul Xavier Mamelon, își propune să facă din ea o ,,natură onestă și științifică, prin adaose și privative”1 un prim pas fiind inventarea unui ,,combinezon pentru această tristă nuditate”I 2. Textul capătă încă de la început aspectul de utopie satirică, căci pudibonderia legată de nerușinata despuiere a naturii în fața ochiului de estet al omului de rând nu sunt singurele constante ale acțiunilor învățaților de la universitate. În „savantele adunări”, prioritățile dezbaterilor sunt: educația religioasă a câinilor și a pisicilor, convertirea unui arici la riturile ortodoxe, introducerea batistei la hipopotam și a hârtiei igienice la balene. Ironia trimite aici, desigur, la insațiabila sete a mediocrilor de a schimba lumea, imperfectă de la natură, după propriul calapod. Demersul ironistului continuă în vervă prin explicarea „metafizicii” domnului Mamelon pe baza mitului „oului dogmatic”, totul fiind tratat în aceeași notă a umorului englezesc: „ Nu recomandăm nici ouăle din pricină că se distrug în ochiuri și jumări planurile tainice ale providenței. Dacă găina genială încă nu s-a născut, e din vina consumatorilor”3. În tableta Mya Lak, prozatorul face exercițiul ironiei și al grotescului în stare pură. Obiectul ironiei este Mya Lak, „ultimul fiu al Soarelui din partea locului”4, care, proaspăt întors de la Paris și încercând să impresioneze clientela bărbierului din Țuțy, prin erudiția sa, își emite mult cântăritele sale concluzii de specialitate în legătură cu diverse aspecte lingvistice, ce ar proba filiația dintre franceză și română. După un scurt curs de fonetică aplicată („«apres» însemnează «după»; «apres je»: după mine”; „noi zicem literatură, ei zic «literatiur»; noi zicem universitate, ei zic «iuniversite»”5), predat auditoriului format ad-hoc și folosit ca suport argumentativ, protagonistul formulează o concluzie ce uimește prin profunzime, și anume că limba franceză de după război e copiată după noi , „însă puțin schimonosită, ca să nu se cunoască”6. Mecanismul ironiei nu rămâne însă superficial, pentru a surprinde infantilisme de genul celui de mai sus, ci merge, în mod logic, la rădăcina problemei. Autorul îl supune pe protagonistul tabletei, ca și pe ministrul, ca și pe savant sau pe doctor la același tratament în scopul descoperirii resorturilor interioare al manifestărilor sterile. După ce personajul își demonstrează totala incongruență cu semantica limbii franceze (consideră că ,,rasoir” e un calificativ sinonim cu «caz extraordinar», cu «neașteptat»”7, iar „«merd» este cum s-ar zice la noi un mare savant, autor de opere de fond”8), își argumentează discursul, fie cu neologisme pe care nu le înțelege, cum ar fi, „antandament”, fie cu aprecieri de ordin filologic, precum: „nu e măcar substantiv”( e vorba despre „rasoir”), „e un calificativ sinonim”9, pentru ca totul să să culmineze cu formularea unui principiu logic: „La un ce sufletesc trebuie să 1 2 3 4 5 6 7 8 9 Ibidem. Ibidem. Tudor Arghezi, Op.cit., p. 02. Ibidem, p. 68. Ibidem, p. 69. Ibidem. Ibidem, p. 70. Ibidem. Ibidem. ANALELE ȘTIINȚIFICE ALE UNIVERSITĂȚII „AL. I. CUZA”, IAȘI 37 corespundă un ce sufletesc”1. Efectul tragi-comic al ironiei se construiește astfel, parcă, în în cădere silogistică: „Un domn oprit în pragul ușii voise să intre. A ascultat, și pleacă repede, înjurând”1 2. Un proces esențial în configurarea ficțiunilor din Tablete din Țara de Kuty este dematerializarea negativă: Mya Lak este „ca un ambalaj de sac, a cărui urzeală cedează de jurîmprejur”3, iar Prezidenta și secretara ei capătă, țin viziunea naratorului, ascuns în spatele personajului Kuic, „aspectul unei doamne grase, însoțită de melancolia poetică a unei ființe cu beretă”4. „Corpul se degradează, descompunerea sa batjocorind orice spiritualitate ascetico-mitică și indicând astfel funciara și invincibila sa materialitate”5 -conchide Nicolae Balotă, în studiul despre satiricon-ul arghezian, din cadrul monografiei sale. Nu este întâmplătoare indicarea numelui lui Francois Rabelais în epigraful lui Arghezi, întrucât, deși o analiză textuală atentă a tabletelor ar pune în lumină numai deosebiri față de arta creatorului francez, în realitate, îi unesc două lucruri esențiale și definitorii pentru proza scriitorului interbelic, și anume: deformarea excesivă a realității ,dusă până la deconstrucție și o superlativă fantezie satirică. Ambele se relevă însă, din două categorii înrudite ca esență: grotescul și ironia. Modul ironic, ca și cel grotesc, au ca punct de plecare o anume dizarmonie în ordinea existenței, pe care, în forme și grade diferite, amândouă o devoalează. Pentru autorul Tabletelor din Țara de Kuty , rațiunea ironiei și a grotescului este mecanica socială strict-determinată în care trăiește. Dacă luăm în considerare definiția dată de Mircea Doru Lesovici cu privire la grotesc, cum că ,,el reprezintă, se pare, deopotrivă spaima de moarte și teama de viață”6, ar trebui să vedem în în această proză argheziană imaginea unei conștiințe scindate. Nimic de acest fel nu perturbă însă, atmosfera din Țara de Kuty, unde domină, la modul satiric-utopic, armonia dintre „ Omul-Om și Omul de Stat”, înțelegerea dintre bolnavul pe moarte și medicul teoretician sau îngemănarea sportivului cu artistul pentru a da măsura ,,nobilului sport, boxul profesionist”7. Ironia cuprinsă de grotesc se particularizează, e-adevărat, printr-o notă superioară de melancolie; nostalgia artei adevărate este exprimată într-un spirit ironic și ludic, în mariaj cu grotescul: „Eu fac cu pumnul strâns, lăsând un deget mijlociu, cu falanga proeminentă ca un colț, aceeaș operă pe care sculptorul o face cu dalta (.) Sculptorul modern poartă pretutindeni în dalta lui mâhnirea că nu-i lovește pumnul destul de concludent.”8. Grotescul, construit pe fondul unei inventivități verbale inegalabile, este, la Arghezi, mai degrabă expresia negativismului său congenital. Esteticienii consideră negativitatea ca având o funcție axiologică, imaginea negativă cuprinzând o evaluare a realității. Grotescul, concept negativ al esteticii, este considerat o permanență a artei, având rolul de cuprindere obiectivă a realului, cu ajutorul nuanțelor semantice posibile: ironia, satira, demonicul, fantasticul, parodicul, caricaturalul, barocul, absurdul, macabrul. În literatură, grotescul se desemnează prin stil. Nu există însă, grotesc stilistic pur, care să nu acopere o semnificație. Bazată pe substituiri metaforice ți metonimice, 1 Ibidem, p. 72. 2 Ibidem, p. 73. 3 Ibidem, p. 68. 4 Ibidem, p. 30. 5 Nicolae Balotă, Op. cit., p. 337. 6 Mircea Doru Lesovici - Ironia, Editura Institutului European , 1999, p. 125. 7 Tudor Arghezi - Op.cit., p. 149. 8 Ibidem. 38 SECȚIUNEA LITERATURĂ arta grotescă implică o retorică a receptării. Prima impresie, în urma receptării grotescului din tableta_Prezidenta, este aceea de dezabuzare, de copleșire în fața incoerenței și nefirescului. Tehnica portretului implică aici toate procedeele și nuanțele amintite din sfera grotescului, cu alunecări mai puțin subtile spre obscen și trivial. Efectul care se creează e acela de anti-climax, de construcție a burlescului prin degradarea sublimului. Procedeul fundamental folosit de Arghezi în arta portretului este perturbarea totală a trăsăturilor,ce duce la o deplasare în imaginar a figurii reprezentate. Astfel, autoritatea feminină a ținutului are, datorită revărsărilor laterale ale grăsimii tălpii, ,,un echilibru mai stabil, de pelican”, ,,picioarele sucite, rămase cu cincizeci de ani în urma obrazului acoperit cu o glandă nazală erectilă, ,,buze zâmbitoare, ca un lupus cu înmuguriri de conopidă”1; ,,Moliciunile doamnei Prezidente, revărsate ca niște sâni ai spinării ajungeau pe dindărăt la genunchi, și dădeau mersului o expresie absurdă de maternitate dorsală”1 2. Detaliile fizice sunt completate cu observații sintetice și critice ale privitorului de la distanță, care analizează ,,conținutul din căptușeli al animalului ei cu hăuri de păr și cu anatomia încărcată cu pungi cleioase și saci de seu”3. Ca într-un invers al hagiografiilor sunt proiectate mirosuri fetide, emanații dezgustătoare, elemente aparținând unei sfere a abominațiunii ce face trecerea dinspre grotesc spre estetica execrabilului, a hidosului, traversând obscenul și trivialul; ,,Odată cu Prezidenta pătrunsese în odaia lui Kuic un miros de măcelărie, în care s-ar fi găsit o tejghea pentru negoțul de brânză și butoaie cu murături și borș”4. Semnificația grotescului cuprins în portretul Prezidentei, susținut de trivialitățile de limbaj și de situație (,,Măta! scandă măsurat Kuic”5) și de obscenități (,,mintea ei funcționa în tăcerea sexului, binele obștesc se intercala, ca un himen de nichel și ca ca un timpan de lemn între soți”6) este aceeași negație a mecanicii sociale rigide. „Naratorul- afirmă, cu dreptate, Nicolae Balotă- folosește unele din instrumentele urmuziene în decompoziția organicului și în recompunerea sa ca ființă zoologic inferioară”7. Calificând arta argheziană a deconstrucției prin atributul, „urmuzian”, criticul admite și el, așadar, componenta ludică, cel puțin în sfera portretului. Înfățișarea „ultimului fiu al Soarelui din partea locului”8, Mya Lak se revendică din substanța unui grotesc cu valoare paradoxală. Esteticienii vorbesc despre implicarea „măștii”, a sensului ei categorial, în ironie și grotesc. Așa cum, „măscăriciul” sau clovnul, prin exagerarea comicului, relevă gravitatea fenomenului existenței, tot astfel, personajele grotești, definite oximoronic, emană un aer de dezinvoltură. Deși „fiu al Soarelui”, Mya Lak e uzat și deformat :,,Cusătura picioarelor e scoborâtă la gambe, subsuorile deplasate pe șolduri, brațele și-au pierdut coltucele și genunchii rotula: e otova și lins. Buze strânse ca gura pungii cu o sfoară cu căpătâiul dezlânat, al unei țăcălii de câlț”9. Naratorul aplică, aplică, în finalul portretului , și o etichetă, pentru rezolvarea ironică a problemei:,,Poartă ochelari simbolici: doi de zero”10. Acest personaj greoi, decompozit poartă, însă în cerul 1 Ibidem, p. 36. 2 Ibidem, p. 38. 3 Ibidem. 4 Ibidem, p. 37. 5 Ibidem, p. 39. 6 Ibidem, p. 37. 7 Nicolae Balotă - Op.cit., p. 330. 8 Tudor Arghezi - Op.cit., p. 68. 9 Ibidem. 10 Ibidem. ANALELE ȘTIINȚIFICE ALE UNIVERSITĂȚII „AL. I. CUZA”, IAȘI 39 gurii ,,o alifie congenitală, care-i gelatinează limba”1, facilitându-i pronunția rotundă, franțuzească :,, bonjur”, „mersi”, „apres”. El devine îndată volubil, vioi, dezinvolt, făcând risipă de emanații ale spiritului său analitic și sintetic: ba se minunează cu voce tare de faptul că la Paris toată lumea vorbește franțuzește, ba explică neofiților caracterul ilogic al unei urări, ,,să vă fie de bine!” Autocaracterizarea personajului devine ea însăși poanta întregului demers descriptiv, disipând impresia de caricatural și topind-o , pe cât de absurd, pe atât de natural: ,,Să nu-ți închipuiești că în logica mea sunt atât de necruțător. Sunt numai sever, și numai la necesitate devin caracteristic și caustic”1 2. Fundamentală rămâne, încă o dată, tehnica ambiguității. Nu știm dacă, în realitate, colajul grotesc al portretizării personajelor, ca Mya Lak, Prezienta sau secretara, are o funcție subversivă, întrucât Arghezi nu crede în diviziunile clasice, rigide, care separă frumosul de urât, fără posibilitatea relativizării limitelor. Mai mult chiar, teoreticienii susțin că, în artă, grotescul neagă frumosul, în formă, și-l produce în fond. Tindem să credem, mai degrabă, în aparențele textului arghezian, decât în profunzimile deductibile pe cale analitică, și anume că fiecare dintre tablete este un fragment de discurs ,,neserios”3, atât în sens colocvial, cât și în sensul științific dat de Philippe Lejeune termenului, sinonim cu ceea ce Gerard Genette numea „povestire ficțională”4 De o mare savoare verbală, ce ajunge să decaricaturizeze grotescul și să destindă ironia, transformându-le într-o vervă insațiabilă, Tablete din Țara de Kuty ne apare ca un fragmentarium ficțional-discursiv, melanj de proză și poezie, cu accente de melancolie, care exclud sarcasmul din verbul mereu tăios. Resume A la parution des Tablete din Țara de Kuty, l'auteur Tudor Arghezi consacre une formule originale, melange de prose et de poesie, ou sa verve insatiable, apaisee par une admirable inventivite linguistique, recompose pas seulement la forme, mais la substance meme du grotesque et de l'ironie. 1 Ibidem, p. 69. 2 Ibidem, p. 85. 3 Philippe Lejeune - Le pacte autobiographique, Collection „Poetique”, Editions du Seuil, 1975. 4 Gerard Genette - Introducere în arhitext.Ficțiune și dicțiune, Traducere de Ion Pop, Editura Univers, București, 1994, p. 147. BOGDAN CREȚU 9 Tablete din Țara de Kuty sau antiutopia omului nou, care tot vechi se dovedește a fi În 1933, Tudor Arghezi își continua seria volumelor de proză satirică, situată în cordială vecinătate cu pamfletul, pintr-o apariție anunțată de la începutul anului, care stă sub titlul cumpănit Tablete din Țara de Kuty. Despre statutul acestei noi opere scriitorul se pronunță încă din Fostul cuvânt înainte la ediția întâia, unde precizează laconic: “Autorul se folosește de spațiul pe care i l-a lăsat aici gol imprimeria, ca să facă o declarație de principiu cititorului: că n-a urmărit să realizeze nici logică, nici succesiune, ci o simplă carte de buzunar și ghiozdan, citibilă oricum, începută orișideunde, fără final și putând sfârși acolo unde vrea cititorul să-i puie zăloagă, să o abandoneze su să o arunce”. Dezinteresat, ca de obicei, de clasificările obișnuite, Arghezi atrage atenția, indirect, asupra fragmentarismului cărții sale, considerând că nu un fir epic trebuie urmărit în ea, că evenimențialul va fi dispus aleatoriu, primând creionarea unei imagini-puzzle, care îi pretinde cititorului răbdarea și priceperea de a trece dincolo de liniile evidente ale desenului. Evident, critica nu a ocolit tentativele de etichetare, tonul fiind dat de recenzenții scrierii. Problema ne interesează pentru că antiutopia este, de regulă, în primul rând un roman care se detașează de celelalte genuri ale speciei prin universul ficțional închis pe care îl construiește. G. Călinescu, de pildă, tranșează de la începutul cronicii sale discuția, fără a cheltui prea multe argumente: “Deși străină de regulile de azi ale genului, cartea d-lui Arghezi este totuși un roman. E un roman satiric în genul Scrisorilor persane ale lui Montesquieu sau povestirilor lui Voltaire. Este mai bine zis un conte”.1 Evident, alăturarea “divinului critic” este pertinentă, dar el are, în opinia unor exegeți actuali, tendința de a fi prea îngăduitor cu limitele speciei romanești. Dar, dacă acceptăm că fragmentarismul, indeterminarea, disoluția tramei epice tradiționale sunt, astăzi, ingrediente recunoscute ale romanului, nu vedem de ce am refuza tabletelor argheziene apartenența cu pricina. Mai ales că ele, citite împreună și nu altfel, alcătuiesc panorama închegată a unei lumi ficționale independente, contemplate din diferite unghiuri. Mai precaut, Pompiliu Constantinescu se mulțumea să remarce, în cronica sa apărut, coincidență!, la aceeași dată cu cea călinesciană (29 octombrie 1933), că volumul “prezintă un aspect de mozaic, cu tonuri multiple și diverse, un fel de antologie personal alcătuită, din bucăți aparținând tuturor nuanțelor de proză argheziană”.1 2 De fapt, criticul nu face altceva decât să rămână fidel indicațiile auctoriale mai sus citate. În fond, tilul însuși trădează suficiente date despre structura cărții. Mai întâi, scriitorul nu s-a străduit să alcătuiască un cadru epic foarte bine pus la punct, în care 1 G. Călinescu, Tudor Arghezi: “Țara de Kuty”, în vol. Ulysse, Editura pentru Literatură, București, 1967, p. 186 2 Pompiliu Constantinescu, Tudor Arghezi: “Tablete din Țara de Kuty”, în vol. Tudor Arghezi, p. 263 ANALELE ȘTIINȚIFICE ALE UNIVERSITĂȚII „AL. I. CUZA”, IAȘI 41 bruioanele ficționale să fie armonios montate. Swift așa proceda, iar capodopera sa, de spiritul căreia Pitak și amicii aviatori, cheflii și cinici, nu sunt deloc străini, pare a-i fi slujit drept model autorului, mai curând decât opera lui Rabelais, căruia cartea îi este dedicată. De altfel, pătrunderea acestora în insula Kuty este declarat similară. “Lucrurile s-au petrecut cam în felul intrării lui Guliver în Țara Piticilor”, declară poersonajul-narator. Numai că la Arghezi descriptivul primează, epicul pur nefiind privilegiat, cum se întâmpla într-un alt roman contemporan Tabletelor., Gog al italianului Papini, în vogă printre tinerii scriitori autohtoni de atunci. De fapt, scrierea autorului Cimitirului Buna-Vestire calchiază tiparul narativ al utopiei, descriind conștiincios o lume care se lasă coruptă de mijloacele cinice al civilizației și uzurpând utopia cu mijloacele acesteia. G. Călinescu intuia procedeul, observând că titlul “sugerează o țară de Utopie, o Schlarafenland, un Paese din Cuccagna, o republică din harta lui Herodot sau a lui Swift”.1 Numai că, după cum vom avea prilejul să ne convingem, aparențele înșeală, căci tărâmul descoperit numai o lume ideală nu reprezintă. Descinși inițial într-un soi de paradis terestru, europenii descoperă că blânda populație era mai curând “dresată” (a se citi: “îndoctrinată”) și că, dincolo de faldurile mătăsoase ale unei bunestări și ale unui pacifism de invidiat se ascundea absurdul totalitar, la consolidarea căruia pun și ei umărul. Primul contact luat cu populația băștinașă se dovedește a fi cât se poate de pașnic, în pofida unor diferențe de cultură (salutul etc.). Autorul nu se obosește să construiască minuțios, îi scapă detaliile, rămânând fidel unui plan schematic, care nu prevede decât liniile generale, de contur. Suntem introduși în plină pseudo-utopie imediat ce noua lume, a kuților, devine gazda celor trei amici europeni. Unul din capitole, intitulat chiar Un proiect, dă seama de modul în care utopia este pusă în practică. Satira devine fățișă, confirmând încă o dată un lucru pe care l-am tot repetat și o să-l reluăm pe parcursul acestei lucrări: că utopia nu își dovedește niciodată utililitatea, că nu oferă soluții viabile pentru un trai mai bun și că, din păcate, ea fascinează doar ca text, care promite atingerea unui ideal, dezamăgind atunci când coboară în istorie. Și în Kuty, există această “organizare a binelui”, pusă pe seama concepțiilor unui bărbat de stat. Absurditatea planului acestuia nu pare să frapeze pe nimeni, căci, după cum vom vedea, proiectul utopic își găsește cel mai fertil sol în creierele îndoctrinate ale oamenilor, gata astfel oricând să prefere promisiunea unei lumi ideale posibilității ameliorării celei reale. Numai că rezultatul reformării din Kuty ar fi o lume pe dos, pe lângă care cea din Alice în Țara Minunilor este o dulce copilărie. Să vedem despre ce e vorba: “El dorea să strângă și să sorteze edificiile de același fel într-un singur loc, bisericile cu bisericile, grădinile cu grădinile. Statuile, adunate din toate părțile într-un Parc al Statuilor, și de asemeni canalizările și bulevardele, fiind mai lesne de îngrijit și administrat laolaltă decât separate. Canalurile, de pildă, trebuiau scoase din pământ, ca să nu-l mai incomodeze, și îngrămădite, ca în șantierul unei fabrici de tuburi de beton, la diametrul și lungimile lor, în stive demonstrative în mijlocul unui parc cu lac, iar becurile electrice aveau să fie scoase din oraș și îngropate în lac, ca să-l lumineze pe dedesubt, în culori. «Toate lucrurile la locul lor» este principiul primului-general. E o simplificare și o reorganizare a vieții. Având, de pildă, două sute cincizeci de mii de robinete de apă la un loc, debitul poate fi matematic supravegheat, și anarhia răspândirii lor în tot orașul suprimată.” “În frumusețea utopică a acestei imagini de vis stă și amara ei ironie”, 1 G. Călinescu, idem., p. 186 42 SECȚIUNEA LITERATURĂ comentează inspirat Călinescu1, sesizând absurdul acestei scheme a conducătorului kutian. Dar, dacă privim acum, cu ochi sceptic și experimentat, către izvorul tuturor schimbărilor istorice, vom putea sesiza că ele pornesc tocmai de la un sistem vizionar care, deși părea funcțional atunci, își dovedește peste timp perfecta inepție; bref, un proiect utopic stă la baza fiecărei revoluții, fiecărei reforme - explicație a eșecului acestora, la urma urmelor. Ceea ce apropie culegerea lui Arghezi de genul antiutopiei, în pofida unei anumite improvizații a structurii, este faptul că în lumea ficțională creată de autor omului obișnuit îi este dat să rămână simplu pion al unui sistem pe care, deși l-a creat, nu-l mai poate stăpâni și care se manifestă prin intermediul unei clase privilegiate. Întotdeauna se găsesc cei care se oferă, ba chiar se luptă să se “sacrifice” pentru binele celor mulți, cauzându-le, de fapt, un iremediabil rău. Și în Kuty rolul cel mai important în “educarea” poporului îl are aparatul propagandistic, care se sprijină masiv pe presa scrisă. Teza este introdusă axiomatic, nemafiind nevoie de argumente și alte inutile vechi obiceiuri: “O nestăpânită sete de recorduri halucinează fericit lumea noastră care, imitată peste ocean, cu oarecare extaz al tuturor organelor sistemului anatomic, de la creier până la degetul mic al piciorului, vădește victoria influenței civilizației kuty asupra fostelor similiculturi europene”. Dacă aceste rânduri ne sună cunoscut, dacă ne amintesc de protocronism - e semn că lucrurile se repetă și că, indiferent de teza pe care o apără, ideologiile funcționează la fel și apelează la aceleași tertipuri pentru a îndoctrina. Numai că Arghezi nu pierde ocazia de a transforma acest aspect dogmatic în satiră, căci omul exemplar, etalonul de comportament, cel care este rezultatul unui proces de educare îndelung premeditat, devine o marionetă hilară, amintind de unele personaje-fantoșă din literatura absurdului. Iată trei domnișoare ca atâtea altele, mândria genitorelui, care s-ar afla la locul lor, însă, în literatura lui Urmuz: “Fetele mele, trei adorabile domnișoare, una motociclistă, a doua luptătoare indiană, și a treia proprietara uzinelor de sfoară 4, - au primit înalta educație a pedagogiei kuty. Ele intră în apartamentele lor pe fereastră și ies, la plimbare în oraș, pe firul telefonic. Una călătorește în tren propriu cu patruzeci și două de vagoane de dormit, în care se odihnesc crocodili bălani, șerpi, leoparzi și melci; ea conduce locomotiva fără foschist”. Este imaginea omului nou, care nu mai are aproape nimic uman în el, înlocuind grația cu sincopa mișcării prmeditate și firescul cu artificiul. Un regizor precum Luis Bunuel ar fi fost încântat de asemnea mostre de suprarealism involuntar. Altfel, dacă în deloc idilica insulă Kuty omul este reeducat conform unei doctrine care concepe perfecționarea drept ignorare a personalității și încălcare a autenticității, e limpede că nici funcțiile normale nu mai sunt lăsate de capul lor. Dușmanul principal devine europeanul, vetust, care se încăpățânează să păstreze vechile obiceiuri, încălcând planurile așa-zicând perfecte ale kuților; pradă instinctului, acesta ar da iama ca o jivină în femeile cerebralului popor, cu rezultate dintre cele mai nefericite. Reproducerea trebuie să fie controlată, nu hazardul sau pur și simplu dragostea hotărăsc nașterea, ci un soi de contabilitate abjectă. La fel se întâmpla, să ne amintim, și în Minunata Lume Nouă a lui Huxley. Și, ca să revenim la ce ne doare, la fel s-a întâmplat și în vremuri de tristă amintire, mai apropiate de noi, când, prin grija conducătorilor, a văzut lumina zilei acea generație a “decrețeilor”, aduși pe lume prin constrângere de partid. Nimic nou sub soare. Prezidenta feministelor kute este extrem de mândră de această distribuire 1 G. Călinescu, op. cit., p. 188 ANALELE ȘTIINȚIFICE ALE UNIVERSITĂȚII „AL. I. CUZA”, IAȘI 43 controlată a rolurilor parentale și sintetizează perfect absurdul, considerat emanație a unor concepții superioare: “ — Cum? n-aveți o contabilitate de Stat, o economie dirijată? La noi, ca să te naști, trebuie întâi să decedeze un cetățean înscris în roluri. Am înlăturat cu desăvârșia anarhia, șomajul și neprevăzutul, care pe europeni îi nenorocesc. Marele Colegiu, întrunit o dată pe săptămână, face lista locurilor vacante în societate, dacă s-au ivit, și distribuie datoria de a procrea sau, cum zici dumneata, mai literar, mersul culturii: după alfabet, calendar și în raport cu plata impozitelor. De aceea, când moare un om, moartea constituie o sărbătoare națională, și în ziua aceea încasările la ghișeele Statului se cvadruplează”. Totul, după cum se vede, pentru îmbunătățirea procesului muncii, pentru ca statisticile să iasă bine. De obicei în antiutopii teoria nu are fisuri, în schimb imaginea ideală, falsă, care obnubilează crunta realitate o face pe aceasta din urmă și mai dificil de suportat. Poate că tocmai faptul că totul este exact premeditat, prevăzut, planificat face ca universul distopic să fie unul închis, din care scăpare nu este. Sistemul este cel care trebuie să funcționeze ca uns, individul neavând nici o valoare în afara celei de cheiță într-un angrenaj social ce merge din inerție, fără nici un rezultat benefic. Dar câte vicitme nu au însângerat istoria în numele perfecțiunii sistemului?! Astfel stând lucrurile, este normal ca natura să fi fost corectată, iar femeia, matrice a vieții, să se reducă la un simplu organ care nu are alt sens decât zămislirea programată. Ridicând tensiunea feministelor de ieri și de azi, Arghezi își deschide capitolul despre Femeia Kuty astfel: “Femeia era în Kuty un animal și, ca orice animal, fără drepturi”. Satira se dezlănțuie nestingherită în aceste pagini, în care grotescul este obținut prin deformarea a la Dali a datelor cunoscute ale realității. Să reproducem portetul, dintr-un capitol ulterior, în care, cu prilejul unui concurs de frumusețe, se perindă prin fața oaspeților grațiile indigene: “Ceea ce izbea întâi era o pungă, aparentă în vârful triunghiului ombilical, ca o jumătate de întreg. După forma puțin despicată a locului se putea observa cum purta fiecare zbenghiul, ascuns ca la pisici sau prezent ca la cățele cu coada retezată, și duios în sincera lui expunere, sub tricou. La unele concurente turta despicată era situată la șold și realiza un sentiment, ca și cum ar fi dorit să fluiere sau să cânte și la cele mai multe se înfățișa ca un ochi bolnav, cu pleoapele umflate”. Iată imaginea misogină a femeii reduse la organ. Biologicul primează, respingând tot ceea ce ar rebui să țină de lilial, grațios, șarm, seduție. Pamfletul se îngroașă atunci când aflăm că acest statut este apărat de Prezidenta feministelor, o ființă hibridă, grotescă, unsuroasă, sursă de nesfârșite emanații, o hazna umblătoare, pe care pungile și carnea flască o caracterizează în cel mai fidel mod. Contabilitatea suprimă sentimentele, astfel încât diferențele de gen devin tot atâtea dezavantaje ale femeilor, care sunt considerate inferioare bărbaților - adevărați stăpâni, iar nu parteneri. Reproducem decalogul acestor prejudecăți, pentru a mai pune sare pe rana și așa deschisă a posibillelor cititoare care, nesesizând pamfletul, discursul oblic, antifraza, vor încerca să evalueze și să atace textul cu instrumente politically correct: “Ei pretindeau că femeia nu era o ființă, ci numai un complement direct și indirect. Întâi, că ar fi marfă umedă, față de un amic și un adversar uscat, umezeala socotindu-se ca producătoare de mucegai, de râncezeală, de râme, și fiind o modalitate de puroi. Al doilea, pentru că, adamic, ea stă. Al treilea, pentru că e nevoită să se puie jos într-un act pe care bărbatul îl săvârșește în picioare, între două zăbrele. 44 SECȚIUNEA LITERATURĂ Al patrulea, că o dată pe lună ființa ei trebuie să se altereze dureros,ca o tomată. Al cincilea, că, pasivă ca pământul, ea trebuie să poarte și să dospească în copaia ei sămânța pe care și-o distribuie odată cu aluatul bărbatul, păstrătorul drojdiei de frământat omenirea - sarcina sfântă însă subalternă. Al șaselea, că femeia nu se sperie de alte lucruri, dar se îngrozește de șoareci; ceea ce arată dezechilibru. Al șaptelea, că unde-i sexul și inima îi este. Al optulea, că își poate părăsi copiii, fugind cu un amant care cântă la harmonică. Al nouălea, pentru că face acuarelă, cântă la pian și regretă la bătrânețe că a dus o viață cinstită. Al zecelea, pentru că se strică citind literatură, nu știe să măture și devine femeie fatală, fatalizată după roman și teatru”. Este, să recunoaștem, o posibilă replică avant la lettre la marea dragoste de femei a lui Mircea Cărtărescu. Jucându-se, Arghezi ne învață de ce nu iubim femeile, dar parcă o face mai convingător în plan estetic, deși net mai ireverențios, decât confratele său postmodern. Misoginismul arghezian este, oricum, preferabil filoginismului cărtărescian. Dacă reducem absurdele acuze aduse femeii la un numitor comun., observăm cu ușurință că ea este percepută ca un soi de ființă-obiect care trebuie să dea un randament cât mai mare. De fapt, întreaga țară este interesată strict de performanță și atât. Diversele aspecte ale vieții din Kuty, de la finanțe, buget, învățământ, literatură, sport, sistem juridic, medicină, cercetare, este astfel organizat încât productivitatea să fie maximă. Kuty reprezintă o lume obsedată de cât, nu de cum. Calitatea este cu nonșalanță sacrificată de dragul cantității. Orice jertfă este acceptabilă în favoarea acestui deziderat care transformă omul în simplă marionetă. Bineînțeles, în asemenea situație, “capriciul numit libertate” este drastic eradicat, iar acest fapt alătură iarăși cartea lui Arghezi de antiutopiile clasice. Ca și la Zamiatin, Huxley, Orwell, oamenii încep să creadă orbește în niște principii care sunt împotriva firii, renunță la puseurile de personalitate; scriitorii poartă bucuroși uniforme, compun pe teme impuse, poeții sunt numiți prin decret, scriu pe înțelesul vulgului, cetățenii de rând plătesc fără să crâcnească dări și impozite care de care mai aberante, savanții devin paiațe aflate la cheremul oligarhiei, inovând lucruri inutile sau descoperind roata în plină modernitate, cabotinismul ia locul valorii, iar ridicolul devine reper de conduită. Cum se ajunge, însă, până aici? Răspunsul este simplu, iar Arghezi îl pune în pagină cu maximă subtilitate: ideologia este cea capabilă să sucească mințile oamenilor, să spele creiere și să transforme indivizii în făpturi robotizate, fără coloană vertebrală. Totul pentru ca sistemul și aparatnicii să reziste. Statul, o noțiune mai curând abstractă, se reduce la cei câțiva care au preluat puterea și care, cu mijloacele abile ale propagandei, manipulează mulțimile. Mecanismul este ultracunoscut și e descris în majoritatea antiutopiilor. În Tablete din Țara de Kuty capitolul esențial din acest punct de vedere este Om și om. Este știut, orice nouă putere își creează o ideologie și ținteșe să obțină așa-numitul “om nou”. Acesta este, de fapt, un mutant, jugănit de voință. Orice sistem totalitar tinde și, uneori, chiar reușește să încheie scara evoluției cu “omul nou” .În Kuty, există două categorii de indivizi: Oameni de Stat și Oameni Fiscali. Primii alcătuiesc ideologia, aplică proiectul utopic, manipulează și beneficiază de rodul muncii celorlalți. Programați parcă genetic pentru acest rol, cei din urmă nu încearcă să schimbe ceva în ordinea existentă. Evident, aparatul de propagandă funcționează, astfel încât planificarea ANALELE ȘTIINȚIFICE ALE UNIVERSITĂȚII „AL. I. CUZA”, IAȘI 45 viitorului și folosirea lui ca scuză pentru deplorabila stare a prezentului devin metodele cele mai eficace. Utopia este nada cea mai al îndemână pentru înșelarea celor mulți. Omul de Stat, conducătorul “trebuie să facă zilnic ceva, pentru ca într-un spațiu de timp de două sute, trei sute de ani, poporul să devie foarte mulțumit”. Cinismul continuă cu egală platitudine: “De aceeași natură cu eternitatea, lunile și anii lui nici nu se socotesc, calcularea programului aplicat începând cu «generațiile viitoare», singurele care interesează de fapt”. Se vede limpede că, atent citită, cartea lui Arghezi era extrem de subversivă și în anii glorioasei epoci de aur, care promitea un viitor strălucit, al cărui preț era sacrificarea prezentului.Aceasta este, de fapt, acțiunea corozivă, perversă a utopiei: promite Binele, iar acest fapt îi permite să treacă la index neajunsurile frapante ale actualității. Lumea antiutopiei crește din aplicarea consecventă a programului utopic inițial. Tiranul cunoaște prea bine impostura statutului său, știe că abuzul și numai el îi întreține privilegiul, dar cinismul său este maxim și se perfecționează pe zi ce trece. Odată gustată, puterea orbește, anihilează slăbiciunile sentimentale. Cel de sus nu trăiește decât pentru al asupri pe cel de jos, iar aceasta nu este nicidecum o viziune marxistă, dacă ținem cont că, în practică, și utopia marxistă tot la un astfel de rezultat a condus. Egalitarismul nu este decât un slogan, bun pentru a adormi vigilența poporului. În Kuty, antiutopia își atinge maxima intensitate; nu autoritățile deservesc populația, ci invers: o mână de privilegiați se folosesc de efortul întregii țări, care nu are alt scop decât să asigure bunul trai al conducerii. Iată teoretizată chiar această teorie care numai departe de adevăr nu s-a aflat în istoria zbuciumată a secolului al XX-lea: “Idealul nostru este ca, treptat, să facem din Omul Fiscal un individ consacrat autorităților integral, insul de anticameră perpetuă, degajat de cele pământești, renunțând de bunăvoie la o îndeletnicire personală, pentru a fi completamente absorbit de datoriile lui față de autorități. Într-un Stat bine organizat, jumătate de populație se ceartă cu cealaltă jumătate, la un ghișeu.” Dacă vom compara aceste date cu cele sintetizate de Lucian Boia în capitolul Omul nou din excelentul său studiu Mitologia științifică a comunismului, vom putea observa că suprapunerea este perfectă. Arghezi s-a arătat un vizionar sau a descris pur și simplu un mecanism istoric atemporal. Cum se poate ajunge la o astfel de sumbră realitate? Ca în orice antiutopie, prin inocularea fricii. Teroarea este cel mai bun pedagog, consideră tiranii și folosesc în exces metoda. Cu alte cuvinte, “fiecare om este vinovat și criminal” și se simte, grație “mancurtizării” la care este supus, “de o sută de ori pe zi copleșit de o culpă imprecisă, haotică, enormă, de culpa de a fi cetățean al Statului din care face parte, de fiu răsfățat al nației lui”. O teorie de sorginte machiavelică, pe care Pricepele lui Eugen Barbu o recomandă Messerului Ottaviano. O metodă de spălare a creierului, de fapt. Prin urmare, viziunile argheziene depășesc simplul pamflet sau naiva satiră - formule la care de cele mai multe ori tabletele au fost reduse. Ele dezvăluie un mecanism general valabil al acaparării și menținerii puterii, al manipulării, iar a vedea în Kuty o imagine de după perdea a României ar fi, credem, prea puțin. Un singur fragment mai luminos există în carte, cel referitor la copiii kuty. Scriitorul redevine relaxat, recuperându-și disponibilitatea ludică. Țuțy, capitala insulei, se dovedește a fi un paradis al copiilor, în care școlile și celelalte corvoade sunt abolite, jocul primând. Dar nu este suficient pentru a salva sumbra lume condamnată la ticăloșie și fals. De fapt, Nicolae Rotund sesiza perfect rolul redus al respectivului capitol: “Utopia 46 SECȚIUNEA LITERATURĂ pozitivă este doar un segment din cea generală, negativă”.1 Din Kuty nu este scăpare, binele a fost exilat pentru totdeauna, iar oazele de lumină vor fi curând înghițite de întunericul totalitar. Acest lucru face din scrierea argheziană o antiutope autentică. Abstract Tudor Arghezi's work, Tablete din Țara de Kuty, is an antiutopia because it builds up an absurd world, which develops a strange value system, totally opposite to the common one. The means of the narrative structure also generate the antiutopic effect, relating the text to satire, pamphlet etc. Arghezi's target is the totalitarian regime, of any ideology and the closed world it may create. 1 Nicolae Rotund, op. cit., p. 187. EMANUELA ILIE Antinomii și alterități într-un roman arghezian Parcurgerea unui anumit segment al publicisticii lui Arghezi oferă, printre altele, surprize altfel nebănuite despre preferințele autorului pentru unele sau altele dintre speciile literare. Un exemplu oarecum șocant este afișarea unui clar dezinteres, dacă nu chiar dispreț, față de roman, atitudine ce reiese din multe dintre textele redactate de el despre specia literară în cauză. În Autorii de opinii, spre exemplu, se arată agasat de prea marea libertate tematică și structurală a acestei “dezordini literare”, câtă vreme “Roman ar fi tot ce se scrie: poezie, proză, poveste și romanul cu cheie și broască. Închide ochii și cască gura. Este roman? Este! Ca să nu mai zici literatură și carte, ai să zici roman. Pleacă-ți capul să-ți spui ceva la ureche. Era roman? Era roman!” În același articol, e evident încă un motiv de iritare: existența unor cadre prestabilite, a unor prejudecăți ce dau romancierilor o libertate prost înțeleasă și, de aici, cel puțin în concepția lui, impresia de scriere goală : ”Aproape că nici nu trebuia scris, un roman; era de ajuns să fie umplut. E o rețetă care n-a dat greș niciodată, copiată de zeci de mii de ori.” Ca să nu mai vorbim de un celebru pamflet îndreptat mai puțin împotriva lui Rebreanu și mai mult împotriva romanului ca atare: “Ion de d. Liviu Rebreanu sau Cum se scrie românește”. Excluzând remarcele acide despre limba, stilul și compoziția romanului împotriva căruia se îndreaptă diatriba, sunt clarificate motivele pentru care specia în care Rebreanu excelează îi repugnă: lungimea, inerenta dezlânare pe care o presupun ”sutele și miile de hectare”, “pogoanele” de pagini ale romanului, în fine, “vulgaritatea” de structură a acestuia. Exact în aceeași perioadă cu articolele despre roman publicate în 1934 în “Adevărul literar și artistic”, Arghezi lucrează și chiar publică primul său roman, Ochii Maicii Domnului. Surpriza publicului cititor a repetat-o, să spunem, păstrând proporțiile, pe cea declanșată de Caragiale, când a scris nuvelele naturaliste. Motivele pentru care scriitorul s-a lăsat până la urmă sedus de forma literară atât de disprețuită nu au fost clarificate de exegeți. S-au făcut doar speculații despre o posibilă motivație pecuniară, despre o cerere a pieței literare sau, cel mai adesea, de un orgoliu creator, de un fel de “pariu cu sine” ce viza autodepășirea. Mai puțin, sau deloc invocat, dar mai plauzibil, ni se pare dorința de a experimenta, de a împrumuta, măcar temporar, și masca romancierului, un alt eu creator. Am folosit termenul “eu” împrumutându-l de la Arghezi însuși, care îl utilizează în corespondență, și nu o singură dată, pentru a-și etala plictisul declanșat de ființa văzută banalizat, facil, ca simplă individualitate. Dimpotrivă, pe el îl preocupă dualitatea eului lăuntric, eul văzut ca alteritate, ca pluralitate, în orice caz. O dovadă în acest sens e una din scrisorile trimise Aretiei Panaitescu, în care viitorul scriitor își mărturisește o afinitate și implicit un crez, ce-l va urmări pe tot parcursul creației: ”Mi se pare că Nietzsche spune că un al doilea lângă unul e totdeauna un al treilea, căci în acel unul sunt deja doi prea ocupați să discute între ei, pentru ca al treilea să nu îi tulbure.” Interesant e că, în cazul lui Arghezi, nici măcar intuiția dualității interioare nu îi oferă confortul presupus de ideea de completare sau întregire: ” Și-apoi mă simt atât de 48 SECȚIUNEA LITERATURĂ incomplet față de mine-eu cu mine zilnic-încât ei n-ar putea să mă completeze, ei nu-mi pot deschide pleoapele<<mele>>pe care nu pot însumi desface în arșița bănuită a Tăcerei.”(a se vedea, în acest sens, Autoportret prin corespondență, p.146) De aici, probabil, din această senzație de insatisfacție funciară, nevoia de alteritate, de multiple măști ale creatorului de poezie, dar și de proză. Nevoie mărturisită și indirect, în articolul Dezlegare, publicat în “Adevărul literar și artistic”, din 11 august 1935: din răspunsul adus de Arghezi criticilor lui Cioculescu la adresa romanului Ochii Maicii Domnului reținem o remarcă interesantă, conform căreia autorul nu ar fi preocupat atât de a scrie poezie, proză, poeme în proză, cât a “interzice asemănarea cărților lui, una cu alta și mai ales cu ale tuturor celorlalți”. E foarte adevărat, însă, că, deși a cedat tentației acestei specii narative, ce nu i-a adus mult așteptata satisfacție, s-a refuzat pe sine ca romancier, în ediția ultimă de Scrieri el subintitulându-și Ochii Maicii Domnului și Cimitirul BunaVestire “poeme”. Primul dintre aceste “poeme” ale autorului a fost văzut, mult timp, de către exegeți drept o scriere autobiografică, un discurs intenționat al naratorului care “ar corespunde sieși”, divulgându-ne unele date ale biografiei sale spirituale1. Călinescu însuși nu a negat prelungirea unui element biografic -episodul monahal- în operă, considerând romanul “un fel de căință târzie, o realizare fictivă a unei vocații zădărnicite”1 2. Motivul pentru care se consideră că, prin acest roman, Arghezi s-ar fi lăsat sedus de ispita pactului autobiografic este suficient de puternic și recognoscibil chiar în opera ce are destule asemănări cu viața autorului: ca și el, eroul, Vintilă, a avut o copilărie nefericită, în sensul lipsei modelului patern suveran, iar la maturitate ajunge să opteze, definitiv, totuși, spre deosebire de autor, pentru cariera monahală. Mama lui, Sabina, este și ea, pe alocuri, o “eroină lirică, proiecție a lui în afară”, cum ar fi spus criticul, întrucât are unele pasiuni mărturisite ale acestuia, ca cea pentru “mașinăriile complicate” (Arghezi lucrând, se pare, chiar într-o școală de meserii în Geneva, la “dinți de aur, inele, capace de ceasornice”), sau cea pentru peregrinările prin lume, dintre care naratorul se oprește la episodul elvețian, semnalat și în biografia autorului; ca și Arghezi, Sabina detestă cărțile de literatură, având pentru roman “repulsia mâncării cu rântaș”, și exemplele pot continua. Nu putem totuși considera că, plecând de la roman, s-ar putea recompune ușor biografia lui Arghezi, care a refuzat de altfel constant ideea reconstituirii vieții proprii prin scris; există o mărturisire în acest sens făcută chiar în Ochii Maicii Domnului de Vintilă, dar ușor de atribuit, cum a făcut-o Balotă, spre exemplu, autorului însuși: “Am încercat să mi-o retrăiesc prin scris. N-am izbutit. Lucrurile pe care le-am trăit autentic au rămas, în cuget, intacte, dar se pulverizează îndată ce apropii, ca niște lingurițe, cuvintele de ele, sau se multiplică spumegate și dau pe dinafară.” Oricum, jocul de umbre și lumini presupus de alteritatea interioară este central în romanul alcătuit din trei părți, ce reconstituie în fapt două biografii, axate chiar pe tensiunea identitară. Prima, redusă ca dimensiuni, recompune copilăria lui Vintilă Voinea, într-o manieră excesiv liricizată, amintind nu atât de Cartea cu jucării (1931), cât de primul volum al ciclului La Medeleni al lui Ionel Teodoreanu. Singurele personaje ce apar în debutul cărții lui Arghezi sunt copilul fericit, ce nu percepe încă lipsa unui părinte, suplinit deocamdată cu totul de celălalt, și mama extrem de grijulie cu “odorul” pentru 1 cf. P. Constantinescu, Scrieri, 1, Ed.pt. Lit., 1967, p.92; 2 George Călinescu, Istoria literaturii române de la origini până în prezent, Ed. Minerva, București, 1982, p. 819; ANALELE ȘTIINȚIFICE ALE UNIVERSITĂȚII „AL. I. CUZA”, IAȘI 49 care joacă și celelalte roluri familiale, sfârșind aproape prin a-l sufoca în încercarea, se va vedea inutilă, de a-l proteja de lumea de care femeia crede că s-a rupt în întregime. Imediat, naratorul consideră necesară o incursiune în trecutul Sabinei, care să explice obsesiile eroinei, tentativa de autoclaustrare, sociopatia, disprețul total față de clasa din care face parte. Din acest motiv, doua parte a cărții, cea mai întinsă, este consacrată din acest motiv formării anterioare a personajului feminin, ce îi recuperează trecutul nu prea îndepărtat, expediind însă în doar câteva pagini copilăria nefericită, alături de doi părinți “întâlniți ca niște drumuri orientate diferit”, convinși de calitățile lor paterne, dar preocupați de fapt doar “să-și ascundă un zbucium și o suferință de ochii prea apropiați ai celuilalt” și adolescența fascinată, compensatoriu, de geniul tehnicii moderne întruchipat de mașină. (exaltarea lui Arghezi pentru “noua religie, mașinismul”, fiind sesizată constant în critică) Personajul feminin încarnează o concepție mai veche a lui Arghezi, pe care scriitorul și-o mărturisise repetat, în Icoane de lemn și Tablete din țara de Kuty și pe care o va sintetiza în Manualul de morală practică. Adept al unei teorii a cărei modernitate nu mai trebuie demonstrată, conform căreia sexul pur reprezintă o idealitate, o stare limită spre care natura doar tinde, el percepe ființa ca sediu al unor tensiuni definitorii, ca un hibrid alcătuit din trăsături masculine și feminine, trecute, prezente și viitoare. (În Slovele, ideea este exprimată de Arghezi direct, astfel: “Omul rămâne un hibrid. El nu e numai ce pare, dar și ce a fost și ce va fi.”1). De aici, atracția scriitorului pentru “ființele incomplete”, în care tensiunea identitară este evidentă, determinată de revolta ori măcar exacerbarea trăsăturii ce ar trebui să fie, dacă nu anihilată cu totul, măcar mascată. În poezie exemplele sunt puține, reduse de fapt la fătălăul sau unii ocnași din Flori de mucigai. Proza lui Arghezi abundă, în schimb, în asemenea figuri anormale, pe care natura, ironică în fond, le-a marcat “cu un stigmat, văzut sau nevăzut, fizic sau moral, sentimental sau celebral”1 2 , ceea ce se întâmplă mai des în noile forme de civilizație, care “tind să atenueze contrastele sexuale, efeminând pe băieți și virilizând fetele.” Scriitorul urmărește cu minuție trăsăturile fizice, fiziologice și/sau caracteriale ori vestimentația ce convertesc feminitatea, și așa incertă, într-o hilară, rareori de compătimit masculinitate (a se vedea, de pildă, prințesa Maria, “figură de androgin lipsită de farmecele dulci ale femeii fotografice”3 , femeia-bărbat din Doi camarazi, prezidenta din Tablete din Țara de Kuty) ori, dimpotrivă, ceea ce transformă o masculinitate îndoielnică într-o dezgustătoare feminitate (ca în cazul arhiereilor-tip de garconne care, “încetând să fie femeie când încalță pantalonii, e în neînstare să devie bărbat din pricina prezenței în pantaloni a lucrului abandonat.”4) Fără a fi, ca pitoreștile figuri de mai sus, nici o secundă ridiculizată, Sabina are o identitate în care coexistă contrariile de gen: “educația pe care o primise făcuse din Sabina o jumătate de băiat”, cu “puteri de hotărâre” mai degrabă masculine, care determină și alte personaje, ca pașnica Păuna, devenită între timp Maica Pulcheria, să o vadă drept “flăcăul nostru teafăr, domnișoara mea cea vitează”. Nu e surprinzătoare, de aceea, convertirea fecioarei dintr-un simbol taumaturgic -ea vindecând, în anii adolescenței, bolnavii veniți pe moșie numai printr-o privire- într-o posedată a duhului 1 T. Arghezi, Slovele, în Scrieri, 8,p.276; 2 T. Arghezi, Pravilă de morală practică, II, în Scrieri, 21, p.106; 3 id, Scrieri 12, p.120; 4 v. Hibrizii și garsonii, în Scrieri 32, p.383; 50 SECȚIUNEA LITERATURĂ tehnicii, visându-se preschimbată în mașină, deci într-o imagine a paradisului artificial în care vede singura perfecțiune posibilă. Masculinizarea fetei fascinată de zeul automobil, pentru care “trusa cu chei și clești a fost singura podoabă feminină” explică și o altă pasiune, mai degrabă aparținând celuilalt sex, și anume duhul peregrinărilor, care o transformă într-un Goldmund feminin, determinând-o să părăsească “porumburile îngălbenite ale șesului dac către lacurile lui Wilhelm Tell, oglinzi liniștite ale Alpilor stâncoși.” Dintre numeroasele călătorii ale eroinei, experiența elvețiană rămâne totuși singura care justifică interesul crescut al naratorului, ce îi acordă de altfel cea mai mare parte a cărții, abia aici un buildungsroman (valoarea pedagogică, rousseauniană a operei fiind un loc comun al exegezei, începând chiar cu Călinescu) “Ca o intarzie prețioasă și bizară în structura romanului-poem, constituind o divagație aparentă, dar aparținând ca viziune zonelor profunde ale imaginarului arghezian”1, episodul helvet, spațiu nostalgic predilect al sensibilității autorului, descrie parcul de la Saconnex și, în acest univers bizar, supus unor reguli ce depășesc cu mult granițele normalității, inițierea Sabinei în tainele vieții, mai exact în meandrele de nepătruns ale vieții psihice. Doar aparent, parcul, ce ascunde un sanatoriu de lux, este unul edenic, încremenit într-un illo tempore (“Timpul se învârtea rostogolit în iazurile lui cu mai multe funduri și apărea o secundă la chemarea ceasornicului din vârste, ca un cadavru de fantomă, încremenit, cu ochii cenușii și învelit într-o cămașă de undă albă.”); tot jocul straniu al unor aparențe, când înșelătoare, când devoalate crud, îi fixează inițial funcția preponderent taumaturgică, accentuându-se în repetate rânduri că parcul este menit salvării sufletelor chinuite de fantasme, de complexe adânc ocultate în subconștient. În esență, însă, este vorba de un spațiu malefic, în care conduc “valori de subversiune”1 2 -urâtul, grotescul, monstruosul, trivialul, macabrul- justificând, așadar, o potențială comparație a acestui infern cu cel din Florile de mucigai. Universul de la Saconnex, semănând cu o rezervație naturală, în care vegetația și fauna cunosc o regresiune într-un veritabil paradis, nu este defel unul deschis, și în nici un caz unul salvator, ci unul ermetic, o altă monadă (implicit ermetic închisă) în spațiu, în care și Sabina va simți în final recluziunea. Reveriile ei despre neantul interior, văzut ca o umbră care o devoră, se hrănește chiar din această atmosferă de recluziune: “Sabinei îi plăcea acest putregai subtil de la Saconnex, în care personalitatea ei aparentă, aparentă și pentru sineș, se desfăcea până la scheletul adevărat și ore întregi către seară se lăsa pângărită și invadată de molia venită subtil și înmulțită, din întuneric.” Viziunile venite din acest întuneric capătă cele mai neașteptate chipuri, pe care Arghezi vrea să pară că ni le prezintă cu un ochi avizat, de psihanalist care le înlătură măștile, relevându-le esența, sinele în care sunt ocultate tendințe stranii și complexe terifiante. Parcul solitar se umple, treptat, cu monștri înspăimântători, ca Grădina desfătărilor lui Bosch sau Infernul lui Blake. Exemplele sunt numeroase. Șocant e, mai mult decât propriii pacienți, bizarul doctor Marc Gauthier, a cărui terapeutică este bazată pe o filosofie anormală despre viață, în care centrale sunt două teorii, considerate de el axiome: “omul este o ciupercă” și “omul este un animal nebun”. Prima pleacă de la ideea fragilității cărnii “și importanța fiziologică derizorie a omului, egală cu această bășică a 1 Nicolae Balotă, Opera lui Tudor Arghezi, Ed.Eminescu, București, 1979, p.283; 2 id., p.216; ANALELE ȘTIINȚIFICE ALE UNIVERSITĂȚII „AL. I. CUZA”, IAȘI 51 pământului, născută subit și lăsând, scufundată dintr-odată, un cadavru mai consistent decât corpul viu, dar și faptul că maladiile se pot prinde numaidecât de pasta lui fragedă și puhavă”, iar a doua de la convingerea că “în el germinează, ca un ferment imponderabil și ca o funingine translucidă, și bolile morale, acestea vindecabile.” El însuși este “nițeluș atins, detracat prin contactul cu bolnavii lui atinși de confuzie și halucinare”, câtă vreme cântă, pe o bancă din parc, Metamorfozele, în original chiar, acompaniat de o chitară și de papagalul pe care îl învățase ”o sentință de filosofie care-i rezuma doctrina, ca un preot: Amen!”. Mai mult, are ambiția de a trata omul, “animalul nebun”, singurul care îl mai interesează, printr-o metodă terapeutică originală, care stârnește ilaritate: scoate bolnavul din mediul său natural și îl transportă într-o lume de senzații nouă, prin băi prelungite, luxoase, printr-un “confort de padișah, cu sclave care îl ungeau cu mirodenii alese în flacon, în conformitate cu mirosul bolnavului, de obicei atras de lavandă, de busuioc, de cimbru, și, în majoritate, de leuștean”, pe fundalul unei muzici îndepărtate, evident, de chitară. “Bolnavul mănâncă bine și trage un somn: animal urban în cerșafuri de olandă. Dacă ți-aș afirma că l-am însănătoșit numai cu spectacolul curățeniei, poate nu m-ai crede. Și totuși e adevărat”, se laudă marele savant Sabinei, căreia îi recunoaște totuși că, în unele cazuri, curățenia nu este de ajuns, și atunci apelează la o altă metodă infailibilă, conversația. Acesteia i se adaugă variații pe aceeași temă: “El recita câte o poemă, din antologia lui, compulsată printre poeziile line și pure, sau le făcea câte o poveste, sau le vorbea de un animal din natură, de o floare, de o călătorie, în păduri, în munți, pe ghețuri.” Ba chiar se laudă că a vindecat bolnavi cu lecții de gramatică sau de calcul, de cosmografie, de limbă latină sau de limbi moderne (?!) Manii periculoase conduc și pe ceilalți doctori, dintre care naratorul se oprește cu precădere la Sandoz, cel fascinat de puterea creierului, pe care îl percepe ca unica instanță supratemporală, dar și de regnul animal, căruia speră să îi redea, într-un soi de eden organizat de el la Saconnex, armonia preadamică. Sau la doctorul Ax, fost asistent la institutul de medicină legală, înconjurat de legende ce îl asociază cu un fel de Frankenstein modern, fascinat de ciopârțirea meticuloasă, noaptea, a cadavrelor primite ziua (“legenda povestea isprăvile de fachir, de strigoi și de profanator ale medicului”), absorbit și acum, la Saconnex, de ideea reîntineririi posibile și a reînvierii printr-un procedeu cel puțin bizar (tăierea cadavrului în două jumătăți și.spălarea lui în nenumărate ape, până la întinerire!) Dacă figurile din tagma medicilor sunt de un grotesc pe alocuri terifiant, cu adevărat hilare sunt câteva figuri de bolnavi psihic, pe seama cărora Arghezi se amuză de fapt copios, ca cea a doamnei Alin Ducroc, domnișoară bătrână -încă neconsolată după moartea singurului logodnic- internată la sanatoriu într-o noapte în care apare, culme a ridicolului, cu un coș ce conține o pisică și un misterios cocoș pe jumătate descompus, deci sugestii ale intrării lente în putrefacție (nu doar) ale regnului animal. Sau figurile de sănătoși mental, care sunt comice, dar nu pot convinge, în nici un caz; un astfel de personaj total neverosimil este grădinarul Pierre, suspect de cultivat, ce vorbește cu egală ușurință despre Tratatul de la Westphalia, Wilhelm Tell sau Carol Temerarul și se arată preocupat în egală măsură de ambiguitatea de gen a papagalului Coco, pe care îl crede o încarnare a lui Buddha, sau de descoperirea trandafirilor negri, ce i-ar asigura nemurirea. Rezistentă este însă galeria de psihopați și sociopați, construind un ciudat univers teratologic atins de morbul descompunerii și al morții lente, ce pare a cuprinde întreg sanatoriul și chiar întreagă umanitate, parcă pentru a sprijini o altă convingere de neclintit 52 SECȚIUNEA LITERATURĂ a lui Gauthier: “eu cred, domnișoară, că totul e cu putință pe lumea asta, care nu-i o lume normală, cum o socotesc niște oameni vulgari”, se adresează el Sabinei, adăugând un element extrem de important pentru înțelegerea structurii aparte a imaginarului arghezian, ce îmbină perfect antinomii ca demonicul și angelicul, terestrul și cosmicul, umanul și divinul etc: “m-am învățat să nu elimin din viață nici o extravaganță, nici un caricaturism, nici o îngerie”. Nu este de mirare că doctorul este convins că cele mai absurde sau mai demonice viziuni ale unora dintre bolnavii săi sunt reale (unul, spre exemplu, e convins că se întâlnește cu diavolul, ce îi apare ca un urs din care smulge câteva fire de blană, dovadă certă, în ochii doctorului, a întrupării demonice; altul că are gângănii în cap, un celebru director de bancă dă în mintea copiilor, scoate limba la subalterni, îi imită, se îmbracă cu pantaloni scurți și bluză de marinar, în fine, un misterios pensionar al sanatoriului, autointitulat “Omul Natură”, îmbrăcat și pe cel mai cumplit ger în capot și sandale, ține conferințe, preferabil la răspântii, despre simplitatea naturală, convins că oamenii se vor dezbrăca de paltoane și blănuri, urmându-l fericiți în cămăși etc) Cele mai stranii personaje de la Saconnex rămân însă cele care încarnează chiar o imagine a alterității interioare, dublul: patru tineri identici, descendenți dintr-o veche familie de aristocrați, înconjurată de o aură de legendă. Aduși într-o seară, într-un automobil închis, de un călugăr cordilier, cei patru “par o sfidare a legilor naturii, în virtutea cărora orice ființă umană își are propria ei ireductibilă individualitate și unicitate.”1 Grupul de ciudați frați gemeni, “născuți doi câte doi”, pare alcătuit prin multiplicarea unui singur trup, având ca rezultat patru fantoșe mânuite de un păpușar crud, amintind pe undeva de Manechinele lui Bruno Schultz: “păreau că dansează de la mijloc în sus. Ei purtau cu toții barbișonul mușchetar și mustața lungă a păpușilor de porumb. Mergând alături, ei se uitau unii la alții cu un sentiment de dezgust, marcat cu exagerare pe fizionomiile compuse, și își întorceau capul cu groază, ca de la niște oameni care s-ar hrăni, scoțându-le din buzunar și ducându-le deasupra gurii, ca niște macaroane, cu viermi. Umerii le jucau în ritm aderent cu brațele, care se apropiau de șolduri și se depărtau, brațele se frângeau în cadență, mâinile cu degetele deschise păreau că prind ceva și că-i dau drumul.” Lipsiți de orice urmă de personalitate, cei patru Filipi sunt diferențiați doar prin culorile care li se atribuie de către medicul Gauthier, fascinat tocmai de perfecta lor identitate, pe care nici nu încearcă să o explice cu mijloacele științei: “M-am gândit că avem de-a face cu un singur Filip în patru trupuri aparente, adică toți patru făcând unul singur.” Complicatul hibrid pare totuși a sugera, la o analiză mai profundă, precaritatea identității ființei umane într-o eră tehnicizată, nevoia de substituire a ființei din ce în ce mai mult artificializată sau chiar necesitatea unei alterități care să anuleze o identitate nedorită (o temă ce va apărea frecvent în literatura unei alte epoci - a se vedea, spre exemplu, romanele lui Max Frisch: Homo faber, Eu nu sunt Stiller ori Numele meu fie Gantenbein). Finalitatea crudei inițieri în sine a personajului feminin este una negativă, căci catabasisul experimentat de Sabina la Saconnex îi împinge ființa spre o nedorită mortificare, simbolizată de viziunile ei coșmarești, în final chiar escatologice: “ I se părea că umblă prin regiuni cojite, prin lucruri dărâmate, prin tencuielile risipite ale unui maidan imens, prin cenușă, prin funingini, prin rumeguș, la o periferie de oraș, unde încep amintirile tuturor osemintelor și câmpul cioburilor aruncate, cutiile strivite, cristalele și porcelanurile amestecate cu un gunoi universal; ceea ce s-a spart, s-a stricat și 1 Adrian Anghelescu, Barocul în proza lui Arghezi, Ed. Minerva, București, 1988, p.119; ANALELE ȘTIINȚIFICE ALE UNIVERSITĂȚII „AL. I. CUZA”, IAȘI 53 s-a răscopt. Fără să știe, Sabina ajungea la marginea ei însăși, ieșise din lăuntrul ei dincolo, în afară din sine, în zona asemănărilor din specia nul.” Introspecția și meditațiile despre sine ale Sabinei, spre care naratorul întârzie cu un ochi ce se vrea al unui psihanalist, nu sunt însă alcătuite din elementele unei analize psihologice clasice reușite, ci, după cum observă Nicolae Balotă, “își reprezintă o pură mitopoetică a existenței. Imaginile aparțin, toate, unui registru al fanteziei mitizatoare.”1 Dacă viața proprie îi apare ca o carte “din care pieriseră literile toate, mistuite ca de lumina căutată sau urmărite și ucise de întunericul de unde s-au ivit”, sufletul i se conturează ca “stârvul unei litere”, sau ca o oglindă malefică: “Frunzele și florile îi creșteau lângă o apă de vitriol și se desfoiau în oglinda ei acidă, unde, putrezind numaidecât, se topeau ca un abur în oglinda vânătă a unei oglinzi.” Se adună și elementele unui bestiar mitologic, concurând la realizarea aceleiași simbolistici a demoniei: “Trecea parcă o fiară de pe un mal pe celălalt: putea să fie câinele sau luna, și mai departe părea să fi trecut un șarpe. Dar fiara n-a putut ajunge la mal, carbonizată înnot și dizolvată.” Punctul terminus al inițierii negative a Sabinei la Saconnex nu poate exclude crima abominabilă, la auzul căreia personajul înțelege, în sfârșit, că șederea în “atmosfera de aproximații și de fracții” a sanatoriului începe să aibă aceleași repercursiuni ca în cazul celorlalți “pacienți”, înțelegând prin formulă atât pe beneficiarii stricți ai “tratamentelor”, cât și pe autorii lor; că vizita, prelungită și așa inutil, nu (mai) este lipsită de pericole pentru propriul psihic, atins el însuși, nu încă fatal, de “morbul complicației”, că s-a înstrăinat și mai mult de sine. Ek-stazia totală a vieții, alienarea pe care o percepe Sabina la capătul crudului examen al sinelui de la Saconnex (“Total general: neant...Ridicând topografia vieții întregi, rămânea harta unui gol întins”) nu pot fi însă definitive, naratorul arătându-se convins de faptul că o viață începe “de mai multe ori.” Dar această alienare explică viitoarea opțiune a eroinei, care primește încă o șansă, pe care o fructifică într-un mod la care nu ne-am fi așteptat, poate, după lunga digresiune despre Saconnex. Al doilea episod cheie al vieții Sabinei pe care se centrează atenția naratorului este ireala poveste de dragoste, începută în trenul ce o poartă dincolo de granițele Elveției. Nu atât întâlnirea și fascinația pe care o exercită chipeșul căpitan William Horst asupra fecioarei dezgustate de lume sunt neverosimile, cât discuțiile începute imediat de cei doi necunoscuți, ce sar peste orice formalități și schimbă direct păreri despre golul fizic și cel mental, despre misterul sângelui și moarte, apoi citesc cu voce tare din Cântarea Cântărilor, prilej să conchidă că sunt făcuți unul pentru celălalt. Logodna mistică din tren, nelipsită de o oarecare poezie, se cere prelungită, după coborâre, într-un mister al dragostei carnale, ce se vrea la rândul ei împlinită în hotelul francez unde cei doi se cazează imediat. Iubirea lor, deși consumată la temperatura înaltă a sentimentului unic în viața indivizilor aleși, este amenințată însă imediat de un simbol al morții care tulbură conștiința Sabinei ce “avu un gust ca de fatalitate” -un păianjen uriaș, imaginat de candelabrul de deasupra patului nupțial. Firesc, așadar, nu mult după aceea, o regăsim într-o mănăstire, unde-și caută fosta slugă, devenită Maica Pulcheria, singura căreia-i povestește tragica întâmplare ce i-a determinat transformarea “viscolului personalității” într-o “catapeteasmă fără icoane”- moartea accidentală, dar enigmatică a lui Will, care a adâncit-o în abisul sufletesc pe care îl percepuse la Saconnex, în impresia că, dincolo de învelișul subțire al aparenței, sufletul îi ascunde aceeași demonie ca a lumii din 1 Nicolae Balotă, op. cit., p.287; 54 SECȚIUNEA LITERATURĂ sanatoriu: “Ca într-un zmârc negru, bălăcesc în el niște făpturi urâte, de mocirlă, alunecă unele peste altele și vor să iasă de acolo, și cad și iar se ridică.” Partea finală a cărții cuprinde formarea fiului ei, Vintilă Voinea, alt om-insulă, hibrid provenit din bizara împerechere a fecioarei atrase de terestru, de mecanicul amorf și îndrăgostitul de aer și zbor. “Sunt un hibrid, Ștefan, îi recunoaște el prietenului ce i se va dovedi de fapt unchi. ..Nu pot utiliza nici pe englezul aventurier din sângele meu, nici puterile de hotărâre ale mamei. Sunt urzit din două materiale ce nu se urzesc între ele: bețe și lână. Nu merg împreună.” Chiar dacă este crescut de o mamă care se străduiește să facă insesizabilă absența figurii paterne în sufletul băiatului, Vintilă devine un ins fracționat, funcialmente contradictoriu, având o pronunțată vocație a ratării -a ales matematica, și nu pictura, iar opțiunea a sfârșit prin a-i determina o puternică senzație a nemulțumirii de sine, a unei lipse (alta pe lângă cea a tatălui, evident) ce îi acutizează aceeași impresie de vid interior pe care o trăise și mama lui. Tragismul personajului provine de fapt, poate fi explicat și prin faptul că, având o mamă autoritară, Vintilă devine lipsit, el însuși, de autoritate. Deficitara autoritate îi este însă suplinită de un exces de sensibilitate care, combinată freudian cu obscura dorință a fiului de a se substitui tatălui, îi determină și bizara dragoste față de mama în care vede concentrată întreaga “exterioritate” (Levinas) determinând ca traiul în doi să capete tot mai mult aparența unei nevinovate relații matrimoniale care exclude cu totul o altă prezență umană. De aici, spre exemplu, felul în care își apropie, ca un fetiș erotic, degetarul Sabinei, sau manechinul de cârpă pe care aceasta lucrează. De aici, și strania înstrăinare de lume cu care înțelege adolescentul să-și celebreze cultul matern. În proza lui Arghezi “Insul are de străbătut diferite stadii, care sunt acelea ale unei involuții morale, spirituale și sufletești, stadii ce presupun tot atâtea metamorfoze ale omului fragmentar, contrafăcut, incomplet”.1 Chiar dacă debutul romanului pare a exclude, prin suavitatea și candoarea cu care e înfățișată prima copilărie a lui Vintilă, o viitoare decădere sau măcar o alterare a protagonistului, aceasta va fi evidentă pe parcursul ultimei părți. Tradusă inițial prin înstrăinarea de ceilalți, decăderea personajului este determinată de această accepție diferită pe care o dă noțiunii de “iubire maternă”, deloc străină de complexul lui Oedip, după cum s-a putut observa mai sus. După moartea mamei, tânărul insuficient maturizat se vede lipsit deodată de singurul sprijin, singura certitudine a vieții proprii, și are, ca și cea pierdută, senzația de neant interior: “Sunt covârșit și anulat - și e toată mulțumirea mea că respir exclusiv în golul pe care l-a lăsat Ea. Nu e numai mama mea, e toată iubirea mea, tot gândul meu, idolul meu total.” Va recreea, de aceea, în imaginar paradisul familial pierdut, după care este nostalgic, atribuind moartei virtuți pe care nu le-a avut și se arată mereu convins că “ea nici nu a murit”. Vintilă va prezenta, de acum înainte, simptomatologia unei regresiuni afective și comportamentale: după ce, într-o primă fază, se izolează de ceilalți, recapătă limbajul infantil, asemeni pensionarului de la Saconnex, se arată afectuos cu obiectele care mai poartă încă identitatea mamei, îi vorbește etc. Interesant e faptul că, în centrul imago1 2-ului construit cu minuție, o poziție centrală revine unui simbol al 1 Adrian Anghelescu, op. cit., p.114; 2 Termenul imago, preluat după un roman celebru în cercurile psihanaliștilor, scris de Carl Spitteler în 1906, desemnează la Carl Gustav Jung o reprezentare inconștientă prin care subiectul își conturează imaginea despre propriii părinți. ANALELE ȘTIINȚIFICE ALE UNIVERSITĂȚII „AL. I. CUZA”, IAȘI 55 alterității, manechinul de cârpă al moartei, care produce celui viu o “alterare a vederii”, pecetluindu-i o periculoasă “intrare într-o închisoare a imaginarului”1. Eforturile făcute de rudele recuperate miraculos sunt inutile, nici măcar bunica, doamna Șileriu, neputându-l readuce la realitate, și în nici un caz neputându-i substitui mamei o altă figură feminină.Transformarea finală a personajului, punctul terminus al pierderii sinelui are loc, ca în cazul lui Medardus, protagonistul din romanul hoffmannian Elixirele diavolului, într-o mănăstire, în care Vintilă ajunge printr-un capriciu al hazardului. Aici doar este posibilă mult dorita uniune, mistică de data aceasta, cu chipul mamei, care-l posedă și în moarte. Recunoașterea finală a mamei în chipul Mariei amintește de o scenă similară din opera scriitorului romantic german, în care călugărul Medardus suprapune, din cauza licorii diavolești, imaginea iubitei, suava Aurelia, peste a icoanei întruchipând-o pe sfânta Rozalia. Confuzia, chiar dacă pare neverosimilă, este explicabilă în trama romanului și devine un subtil coeficient, un truc structural ce unifică debutul și finalul, reluând practic un segment al narațiunii părăsit după primele pagini: relația Sabinei cu fiul ei, pură, e adevărat, ca cea exemplară -a Madonei cu Pruncul- se va prelungi, compensatoriu, într-o altă relație mistică, cea a călugărului cu Fecioara, ce transcende cu totul altfel granițele normalității. Figura mariană se convertește, astfel, în unică alteritate ce va deveni protagonistului, dintr-o simplă nevoie la raportare, rațiunea însăși a existenței. Resume Longtemps lu comme simple ecrit autobiographique, Les yeux de la Mere de Dieu, le premier roman de Tudor Arghezi, se releve, apres la lecture hermeneutique, comme une succesion de bildungsromans, centres, ă leur tour, sur une serie d'antinomies et d'alterites. Le jeu subtile entre le masculin et le feminin, entre le terrestre et le celeste, entre le materiel et le spirituel, entre l' alterite exterieure et celle interieure forme la substance profonde d'un livre sur l'abîme de l'etre, concentre sur le profond besoin de l'autre. 1 Sintagme utilizate de Bernhild Boie, în L'homme etses simulacres, Librairie Jose Corti, 1979, p. 220-221, consacrate analizei raporturilor lui Nathanael, protagonistul celebrei nuvele hoffmanniene, Omul cu nisipul, cu manechinul fără viață asociat Clarei. LĂCRĂMIOARA PETRESCU Intergen poetic în dramaturgia lui Lucian Blaga Un “peisaj transcendent” ancorează lumea poetică a teatrului lui Lucian Blaga. Întocmire suprafirească, în tensiunile unei “vestiri”, ale unei iviri tulburătoare, viața lumii aurorale se articulează simbolic pe direcțiile unui imaginar sortit traseului mitic, preacunoscut. Natura preponderent categorială a acestui prim contur existențial va constitui, deopotrivă, matca și “frîna creatoare” a întregului univers dramatic blagian. Alegînd să ilustreze fie și extremele viziunii transmundane (“idealist” sau “realist” mitice), artistul se închide în aceeași “lume” cu poezia, al cărei suflu indicibil se așterne peste “lucrurile bătrîne”. Discursul dramatic poate fi privit ca o formă de expansiune a poeticului, fără însă ca această lărgire a “ramei” să afecteze natura semnificării lirice, iar, pe de altă parte, fără să anuleze temeiul estetic al schimbării registrului. Ni se arată nu ca desfășurare prozaică și dezîncîntată a concentratului poetic, ci ca raport, dinamică vie, între specifica sublimare și fundamentul gîndirii poetice înseși, aflate în chiar procesul generator. Astfel, Zamolxe, “mister păgîn”, apare ca o uriașă retortă care a lăsat vederii mirabila desfacere a sensului poetic. Toate exemplele de corespondență cu poemele - multe încă neivite - ale lui Blaga, sau cu marile teme ale dramaturgiei se cer restituite unei concepții unitare și continue, care se manifestă ca discontinuitate perceptibilă, diferențiată generic. Teatrul absoarbe resursele poetice într-o operă de “coerențe” explicite, de intratextualitate manifestă. Cu o metaforă a lui Blaga, “misterele”dramatice “consumă materia” liricului. Numai Tulburarea apelor prilejuiește exegetului1 întîlnirea cu șase-șapte teme poetice (Fiica pămîntului joacă, motivul pustiei din Pașii profetului, “ochiul lumii”- fîntîna, lacul din texte lirice precum Cap aplecat, Iezerul etc.), integrate într-o viziune care le-a perpetuat amplificator ecoul. Ritmul binar al individualității creatoare, corespunzător aplecării concomitente spre poezie și teatru, cum și cel ternar, care a urmat, poezie-teatru-filosofie, vădesc o complementaritae de structură, dincolo de care grăitor este actul viu al întrețeserii, al repetiției fondatoare, trecînd prin “cenușa” (în sens blagian) a altor idei. O anamnesis. Deseori, turnura interogativă este cea care se apleacă asupra cursului, constituirii aluvionare, a revelației poetice. Genuină, starea întrebătoare îmbrățișează deopotrivă epifania unui mister și miezul lui ascuns. În esența ei ontologică, e o stare de grație, pe care nici poetul, nici iluminatul nu pot s-o destrame, fără să decadă din condiția lor. Asemenea hierofaniei, revelația ascunsului misterios al unei “arătări” păstrează expresia ei ireductibilă: “Căci nu ești tu, Dumnezeire, nențelesul orb, / ce-și pipăie cărarea printre spini?” Natura revelației pe calea metaforei sau a mitului împarte, cu poezia, principiul fundamental al acceptării unei “citiri” literale, ca epifanie a sensului protejat. 1 Cf. George Gană, în Lucian Blaga, Opere, vol. III, Ediție critică și studiu introductiv, Editura Minerva, București, 1986, p. 438 passim. ANALELE ȘTIINȚIFICE ALE UNIVERSITĂȚII „AL. I. CUZA”, IAȘI 57 “Semnificative” sau “transsemnificative”, latențele poetice ale manifestării realului “înfiorează”: CIOPLITORUL “Un mit adus de peste mare zice - / (...) că drumul soarelui / n-a fost întotdeauna unde-i astăzi. / Cărarea lui încrucișa pe cea de-acum, / și Calea laptelui nu e decît / ogașele lăsate pe cristalul bolții / de soare-atîtea mii de ani în urmă, / că nu-i minte să le poată socoti. MAGUL Ogașa soarelui pe drumul veșniciei. / Mă străbate un fior”. (s.n.) Dicțiunea poetică - fapt unanim recunoscut - devine la poetul luminii transgenerică. Poeticul și poematicul pot fi privite distinct , ca elemente interrelaționate în partitura dramaticului. Țin de vocația poeticului toate secvențele cu aparență coagulată în scenariul dramatic, dar care păstrează autonomia și puritatea “definirii” poetice, în zare ontologică, adică pe calea revelației, protectoare în același timp a formei misterioase, sub care se și înveșmîntează. În Tulburarea apelor, Isus-Pămîntul se ivește ca topos revelatoriu, în prelungirea ipotetică a imaginarului eresurilor românești, după declarația artistului însuși. Moșneagul este un alt “vestitor”, rol cu încărcătură dramatică, de coloratură expresionistă. Mitul însă, trecut prin vizionarismul curat al poeziei, luminează un așa-zis panteism creștin, la început de expresie alegorică. Scrie Blaga, în eseul omonim, publicat postum: “Învierea și înălțarea lui Isus, povestite în cele patru evanghelii, n-ar fi fost (.) decît o alegorie a reîntrupării lui Isus, în corpul cosmic. De cînd Isus a murit, noi oamenii, noi toți, am trăit nu simbolic, ci realmente, prin sufletul său care animă fir de nisip și stea, strop de rouă și om. Cînd umblăm prin țărnă sau trecem prin vad, umblăm și trecem prin eucaristie.”1 Poem incantator cuprins în monologul Moșneagului, Isus-Pămîntul reprezintă, păstrînd sensul său, sublimarea unei parabole, înfățișate în procesul constituirii ei, de Zamolxe: “Despre Dumnezeu nu poți vorbi decît așa: / Îl întrupezi în floare și-l ridici în palme, / îl prefaci în gînd și-l tăinuiești în suflet, îl asemeni c-un izvor și-l lași să-ți curgă lin peste picioare, / îl prefaci în soare și-l aduni cu ochii, / îl închipui om și-l rogi să vie-n sat, / unde-l așteaptă toate visurile omenești. / Arunci grăunțe între brazde și zici: / din ele crește Dumnezeu.” Nu natura apofatică, ci “întruparea” divinității în limbaj, pașii săi prin cuvîntul profetului se celebrează aici. Complementul magic al actului poetic se subînțelege în perlocuția simbolică, urmată de ivirea tangibilă a chematului. În sensul acesta, Tulburarea apelor trimite spre stadiul deja sublimat al viziunii, care adoptă condiția ambivalentă (a fi și a fi ca) a definirii metaforice: MOȘNEAGUL “Isus e piatra, / Isus e muntele, / totdeauna lîngă noi - nesfîrșire de lut. / Fără cuvinte, cum a fost pe cruce, / Isus înflorește-n cireși / și rod se face pentru copiii săraci. / Din flori îl adie vîntul peste morminte, / el pătimește în glie și pom - / o răstignire e-n fiecare om - / și unde privești: Isus moare și-nvie. / C-o singură moarte, cine poate fi mîntuitor? (.) PATRASIA Cu picioarele suntem pe trupul său? 1 Cf. George Gană, în Lucian Blaga, op.cit, p. 440. 58 SECȚIUNEA LITERATURĂ MOȘNEAGUL Pămîntul tot e trupul său și noapte și zi umblăm prin eucaristie.” Mitul ad-hoc se instaurează sub puterea organizării poetice a procesului semnificării. Trupul.. .ideii este totodată trupul sacru - eucaristie. A păși.. .material prin zeu, literalmente din punct de vedere mitic și poetic, este a actualiza, a face coextensibile “corpul” și incantația ideii. Asistăm la o punere în abis a limbajului revelatoriu metaforizant. Chiar sursa, reflecția lui Blaga justificînd “istoric”și “cultural” mitul, și care “cristalizează” apropiat în Marele Orb1, accentuează “(refugiul românilor) într-o religiozitate organică, magică.” De ce nu avem voie să reducem semnificația torturii pe care Nona o aruncă asupra neliniștitului Popă (“chinuitul sub lună”), la ideea rătăcirii în preajma dogmelor, la dezbaterea teologică? De ce Nona, întruchipînd fără urmă de îndoială, ispita unei alte “îmbrățișări” doctrinare, în sensul religiei (“văpaie luterană”), irumpe atît de intens flagelator ca ispită - a sîngelui? Senzualitatea ei are o forță magică, desprinzîndu-se de trup, absolută: POPA “Doamne! - Nona --- vrei să joci? Cum ți-ai mișcat acum șoldul, Nona, linia neastîmpărată a șoldului tău s-a desprins din trup - și singură s-a furișat șerpuind spre mine. Acum mi-a-ncolăcit inima. A trecut prin jeratic -.” “Fiică a pămîntului”, Nona păstrează în “jocul” ei - lăsîndu-le să se manifeste deopotrivă și inseparabil - misterul pulsiunii, al alcătuirii telurice, și sensul categorial pe care conflictul piesei i l-a hărăzit, într-o schemă mai abstractă. Cele două “realități” ale personajului dramatic (în planul expresiei exacerbate a provocării erotice și în cel simbolic) manifestă ambivalența proprie arătării mitice, dar și poetice: ireductibilă, inseparabilă în formă și sens. Venită să “tulbure” apele “ca îngerul”, e de mirare cum Nona invocă împrejurarea biblică, din versetele unei dicțiuni sacre: “Căci un înger al Domnului se cobora la vreme în scăldătoare și tulbura apa și cine intra întîi, după tulburarea apei, se făcea sănătos, de orice boală era ținut.”1 2 Ea este “îngerul erotic”, iar liniștirea apelor nu stă în puterea ei. Vocația ei are un altar predestinat, al sîngelui, slujit sacrificial: POPA “De aceea îmi sunt străin, Nona, / străin și tulbure. / Zilele nu sunt ale mele, / nici nopțile. / Mi-e parcă ți-ai trece / degetele de la picior prin sîngele meu. / Ai ieșit în calea mea, flacără roșie, / și la chemarea ta am suit munții”. În Zamolxe, sensul celei de-a treia apariții fantasmatice, din “noaptea” nediferențiată a răscolirii lăuntrice, se încheagă treptat, dubitativ și tatonant, pînă la “obiectivarea” în alteritate a morții sacrificiale: CEL DE PE RUG “Nu m-ai chemat? / Sunt numai un ecou al nopții tale. ZAMOLXE 1 Cf. George Gană, op. cit., pp. 438-439. 2 Ibidem, cf. Ioan, 5, 2-4. ANALELE ȘTIINȚIFICE ALE UNIVERSITĂȚII „AL. I. CUZA”, IAȘI 59 E-adevărat? Dacă tu și eu am genunchea / pe marginea acelui lac care se cheam-al morților / și al acelora cari încă nu-s născuți, / și ne-am privi ca-ntr-o oglindă, / am vedea că suntem unul și-același? E-adevărat?”(s. n) “M-am coborît tot mai adînc în suflet”, monologhează Zamolxe. Trei trepte se revelează prin “vedeniile” întrupate (Moșneagul, Tînărul cu coroană de spini, Cel de pe rug, ridicat la supliciu de “Cumpătatul cel veșnic”). În fiecare din “arătări” sălășluiește o paradigmă: coborîtor transcendent, prin martiriul christic, pînă la ereticul pe deplin uman. Moșneagul desfide timpul: “S-ar crede că trăiești, / dar ochii nu-ți clipesc. / De unde vii?” Detaliul apare ca prefigurare poetică a revelației Moșneagului din Tulburarea apelor, înfiorată în preajma intuiției că fiecare clipire este un pas spre moarte (“eu cred că aceste clipiri ale pleoapelor sunt pașii sufletului spre moarte”), doar că privită din cealaltă parte, a vieții.1 Continuată acolo, imaginea se desenează în filigranul unei emoții revelatorii conținute, apropiate de tăcere. La ipostazierea categorială a Moșneagului concură o altă metaforă recurentă la Blaga: “Viața n-are stele pentru noi...” O găsise, citindu-l pe filosof, I. Negoițescu, convins în a considera-o “idee cvasipoetică, holderliniană”. Va apărea în Artă și valoare, din Trilogia valorilor: “Omul, așa cum e, e o ființă unică pe lume. Și sunt unele stele care îi luminează numai lui; stele interzise fiarelor din peșteri, și îngerilor din cer, deopotrivă.”1 2 (s. n.) În fapt, memoriei activate a cititorului de poezie i se deschid căi spre motivele lirice cuprinse aici in nuce: aplecarea peste margine, ori - La cumpăna apelor - “peste stînci, sub albastrul neîmplinit”, scrutarea mută, “din poarta-nălțimei” a unei evidențe temute (“îmbătrînește, ah, cît de repede, apa. Și ceasul”), inexorabile. Variantă a acvaticului funebru, cum Aheronul, lacul “morților / și al acelora cari încă nu-s născuți” inaugurează nu doar un topos poetic, aflat în “căutarea tonului”, tîrziu, la Nichita Stănescu, ci și o reflecție filosofică de expresie poetică, nemodificată între Heraclit lîngă lac și Trilogia cunoașterii, din care face parte chiar imaginea: “.fluviul fără origini și fără revărsare, cu murmur grav și hieratic, din care Heraclit a băut otrava tristeții.”3 Publicat în 1924, poemul “heracliteic” (“Lîngă ape verzi s-adună cărările.”) stratifică și celelalte, rămase, “seme” poetice cu care motivul se va face auzit în toată opera lui Blaga: 1 Cf. Lucian Blaga, Opere, vol I-VI, ed. cit. În comentariile la volumul al III-lea, 1986, exegetul atrage atenția asupra prezenței motivului într-o însemnare din Discobolul și în poemul Munca pleoapelor, postum, vol. II, p. 249. 2 Cf. I. Negoițescu, op. cit., p. 183. Discipolul lui Blaga este de părere că “avem de-a face cu o idee poetică răsturnată, sau, mai bine spus, despuiată de poetic, dar păstrîndu-și schema: e cenușa unei idei poetice”. Exemplele continuă cu “modul în care privește el (Lucian Blaga, n.n.), dramatic-poetic, fazele cunoașterii luciferice (socotindu-le chiar “transcrise dintr-un scolastic tratat de dramaturgie”): “Starea de grație, Ieșirea din grație, Orgoliul luciferic, Eșuarea, Integrarea în mister” (Trilogia cunoașterii, Cenzura transcendentă) -cele cinci acte, prin urmare, ale unei lucrări dramatice în care se unesc duhul teatrului medieval și al dramaturgiei expresioniste. Nici versurile, nici dramele lui Blaga nu pot fi convertite critic, fără cunoașterea zăcămintelor poetice din gîndirea sa științifică”, p. 185. 3 I. Negoițescu a tratat ideea corespondențelor intergenerice, de fundament poetic, scriind despre Poezia în filozofia lui Lucian Blaga, eseu reluat în Scriitori moderni, Editura pentru Literatură, 1966. Găsea, în litera gînditorului, “îmbibări magice, însă într-o adevărată gîndire poetică, desigur pură în sine, adică fără suflu liric și fără ritmul poeziei”, după cum o dovedesc imagini precum acestea: “.forme concave, în care parcă îngeri erotici și-au întipărit șoldurile ca-n ceară.” (Trilogia valorilor, Știință și creație). Pentru contextul în care apare însă toposul heraclitean, criticul găsea “condițiile ritmice ale acestui gen de excepție numit proză de artă”, p. 183. 60 SECȚIUNEA LITERATURĂ imperativul sfîrșit al tăcerii (“Taci, cîne care-ncerci vîntul cu nările, taci”), răsunînd stins în La cumpăna apelor (“Privește în jos! Privește-ndelung, dar să nu vorbim, / S-ar putea întîmpla să ne tremure glasul”); oglindirea divinatorie în apa-timp; coborîrea izbăvitoare în lut (“Durerile se cer / spre taina joasă a țărînii”- Heraclit lîngă lac ; “Poteca de-acum coboară ca fumul / din jertfa ce nu s-a primit. De-aici luăm iarăși drumul / spre țărna și valea, trădate-nmiit / pentr-un cer chemător și necucerit” - La cumpăna apelor; “Sufletul îmi cade în adînc / alunecînd ca un inel / dintr-un deget slăbit de boală. / Vino sfîrșit, așterne cenușă pe lucruri. // (.) Pe coate încă o dată mă mai ridic o șchioapă de la pămînt (.)” - Un om s-apleacă peste margine; “Azi tac aici, și golul mormîntului / îmi sună în urechi ca o talangă de lut. (.) / Mai este mult? Vino, tinere, / ia țărnă un pumn (.) / Botează-mă cu pămînt” - Călugărul bătrîn îmi șoptește în prag). Ce are mai de preț, artistul rescrie. Ca și cum le-ar zidi, în temelia unei noi opere. Resume Au niveau du signifiant esthetique, l'oeuvre de Lucian Blaga opere des hybridations generiques, dominees par la forme poetique. Cependant, loin d'etre une extension fonctionnelle du langage lyrique, le theâtre de Lucian Blaga s'avere etre une structure fondamentale du processus metaphorique/metaphorisant, developpe comme systeme de signes sui generis. II. INTERPRETĂRI RADU I. PETRESCU Preliminarii la studiul categoriei și funcțiilor fortuității în opera literară Întîlnirea întîmplătoare a umbrelei și mașinii de cusut pe masa de disecție este un miracol profan împlinit - al lipsei de sens sau, mai precis, al iminenței unui sens încă, mereu, enigmatic. Dacă s-ar găsi totuși o rațiune acestei fortuite întîlniri, atunci farmecul i s-ar risipi. (Nu întîmplător, definiția frumosului e, după Borges, tocmai “iminența unui sens ce întîrzie să apară”.) În cazul evocat mai sus, nici o explicație definitivă și sigură nu e așadar de aflat, deși căutarea sensului rămîne chiar mecanismul fascinatoriu prin care imaginea aceasta atrage necontenit ”privitorul”. Scăpărarea scînteilor de non-sens ivită din alăturarea heteroclitelor obiecte vine tocmai din cvasi imposibilitatea de a le afla un numitor comun, un sens unificator. Suspendat în incongruență, faimosul ansamblu propus de nu mai puțin faimosul conte pare a nu fi descifrabil nici măcar conform ciudatei taxonomii borgesiene citate de Foucault în Les Mots et les Choses, deși amintește de ea. Și, paradoxal, nu îndeamnă la căutarea nici unei povestiri explicative, a nici unui “mit” ( în ce împrejurări au ajuns laolaltă obiectele respective, cine le-a pus împreună și în ce scop etc.). De aceea, „constructul” lautreamontian nu devine un veritabil nucleu narativ, ci, menținîndu-se in indecidabil și polisemie, el este imagine poetică. Suprarealistă avant la lettre și. ă son insu, sau chiar de un “realism magic” - de vreme ce, compusă în întregime din elemente absolut firești, alăturarea creează tocmai impresia de nefiresc, de bizar, ca și cum ar deschide o dimensiune complet nebănuită, absolut nouă și, sau tocmai pentru că, foarte greu de înțeles - imaginea ducassiană se înrudește cu ordinea monstruoasă, dar imposibil de descris, aceea, a interiorului casei stranii din povestirea lui Borges intitulată “There are more things...”. Diferența, din punctul de vedere adoptat aici, ar fi că la scriitorul argentinian povestirea e necesară tocmai în măsura în care imaginea finală, a ordinii monstruoase, create după cu totul alte, enigmatice principii decît cele “firești”, e indescriptibilă ca atare sau, altfel spus, nu poate fi prezentată decît indirect, numai pe bază de sugestii și preliminară, progresivă apropiere care să potențeze explozia finală de necunoscut (asemănătoare celei declanșate de sfîrșitul 62 SECȚIUNEA LITERATURĂ Aventurilor lui Arthur Gordon Pym de Poe). Cu alte cuvinte, imaginea interiorului casei, reorganizat de noul și ciudatul locatar după legi și dimensiuni fără comună măsură cu acelea omenești și, astfel, creatoare de groaza și oroarea declanșate în fața a tot ceea ce e totalita aliter, această imagine nu poate fi prezentată autonom, ea cere o “explicație”, iar explicația (“cum de s-a putut ajunge la așa ceva”) e povestirea însăși. Dimpotrivă, la Lautreamont, fiindcă ansamblul poate fi descris, explicarea întîlnirii fortuite nu mai contează, ci doar încercarea de a intui legile noii ordini bizare, “depeizante”, și acel univers ori necunoscută față a universului căreia i-ar corespunde. Nici o povestire aducătoare de sens nu-și mai are rostul aici, astfel că sîntem siliți doar la a contempla cu stupoare, “emoție estetică” și vagă neliniște heteroclitul ansamblu care frizează neverosimilul. Înaintea tensiunii lui “semantice” avem totuși la îndemînă și cealaltă modalitate exorcizatoare de monstruozități, și anume rîsul. În acest context, nu putem să nu amintim un alt celebru exemplu de incongruență, comic și neverosimilitate posibilă. Exemplu invers celui ducassian, din pricină că povestirea însăși (în sensul de histoire ) îl creează, rezultatul final fiind în același timp perfect descriptibil. E vorba de scena din capitolul doisprezece din Castelul lui Kafka, analizată magistral de Kundera la sfîrșitul studiului său L'Ombre castratrice de Saint Garta (la paginile 68-69 din volumul Les Testaments trahis, Gallimard, 1993) și unde vedem pe K., Frieda și pe cei doi însoțitori ai lor, reprezentanți ai Castelului care-i însoțesc pretudindeni (deja o primă incongruență), trezindu-se dimineața în sala de clasă primară pe care, în lipsă de altceva, fuseseră nevoiți să o transforme în dormitor. Or, cum rezumă Kundera, “Învățătoarea și școlarii intră acolo în momentul în care acest de necrezut [id est neverosimil] menaj în patru începe să-și facă toaleta de dimineață; în spatele cuverturilor atîrnate pe barele paralele, ei se îmbracă, în vreme ce copiii, amuzați, intrigați, curioși (voyeurs și ei) îi observă”. Ca și invenția celor doi aghiotanți, genială trouvaille care, notează Kundera, “înalță istoria în acea zonă în care totul este în același timp și în mod straniu real și ireal, posibil și imposibil”, și aici avem de-a face cu o “întîlnire de o superbă incongruitate”, care e, consideră autorul Glumei, “mai mult decît întîlnirea unei umbrele și a unei mașini de cusut”, fiind fantastica întîlnire a două spații: “o clasă de școală primară și o suspectă cameră de dormit”. Scenă de o imensă poezie comică, subliniază Kundera, și care e una dintre pildele strălucite ce ilustrează revoluția estetică înfăptuită de Kafka: frontiera verosimilului e depășită, însă “nu pentru a evada din lumea reală (ca la romantici), ci pentru a o surprinde mai bine”. Nu întotdeauna incongruența și neverosimilul sînt la Kafka atinse printr-o povestire anterioară (altminteri, foarte logică). Absurdul, care se poate numi la autorul Metamorfozei și fantastic, se instalează uneori, fără nici o explicație anterioară sau ulterioară, din chiar fraza de început a textului: “Cînd Gregor Samsa se trezi într-o dimineață dintr-un vis agitat, se găsi transformat în patul său într-o monstruoasă gînganie.” Potrivit unei logici onirice sau suprarealiste (același Milan Kundera afirmă de altfel că adevăratul “inventator” al suprarealismului, cel căruia i-a și reușit exprimarea “suprarealului”, este Kafka), cauza oribilei (sau, eventual, comicei) metamorfoze pare a nu avea nici o importanță și rămîne, spre deruta cititorului, neelucidată. Tot la Kafka (și tot subliniat de către Kundera) vom găsi de altfel și un alt gen de exemplu legat de subiectul aici tratat. Pentru aceasta e nevoie însă să apelăm la al doilea tip de întîlnire fortuită, mai comun. ANALELE ȘTIINȚIFICE ALE UNIVERSITĂȚII „AL. I. CUZA”, IAȘI 63 Pietonala întîlnire întîmplătoare dintre Poet și frumoasa trecătoare din poemul lui Baudelaire A une passante poate fi considerată, spre deosebire de ducassiana întîlnire, drept un nucleu epic, germenele unui, să spunem, roman de dragoste. Desprinsă din masa anonimă și ternă a trecătorilor, din zona de fundal sau periferică a vederii și strălucind, fie și preț de o clipă, în centrul scenei (și al poemului), frumoasa necunoscută dezvăluie Poetului nu atît posibilitatea unei simple idile, cît a unor “alte glasuri, alte încăperi“, a “noului” (căutat cu atîta sete de eul baudelairian, se știe, pînă chiar dincolo de moarte); ca personaj plin de promisiunea unor entuziasmante pasiuni și, în planul expresiei literare, a ceea ce am putea numi peripeții lirice dacă nu a unor desfășurări pur narative, ea e creatoare de ucronie. Hazardul joacă același rol important. El aduce în contiguitate, în atingere de-o clipă, două povești diferite care ar putea comunica (înnodarea firului epic, complicarea anecdotei etc.); sau chiar, la limită, ar permite trecerea eroului dintr-o povestire într-alta - nesperat mod de a scăpa de propriul destin, sau, oricum, iluzia acestei uriașe libertăți, aceea de a fi, brusc, cu totul altundeva (și atunci, într-o anume măsură, și altcineva), de a putea părăsi închisoarea propriei tale istorii unde, vrînd-nevrînd, joci rolul pe care conjunctura, determinațiile de tot felul ți l-au încredințat; cu alte cuvinte, a abandona, pur și simplu,“povestirea” al cărei personaj principal ești, pentru a te înscrie într-o cu totul alta: mișcare a identicului spre o alteritate cu virtuți aurorale, fie ea și devoratoare, precum la Rimbaud, fie regeneratoare - la capătul căreia, conform unui știut paradox, ai șansa să te descoperi pe tine însuți . Ceea ce, se cunoaște foarte bine, la Baudelaire echivalează cu posibilitatea, iluzorie de altfel, de a evada din lumea opresantă a spleen-ului. Luminozitatea sau “melodicitatea” fugarei apariții feminine desemnează aici (ca și în anumite poeme nervaliene sau ale lui Verlaine) existența, încă, a paradisului pierdut și are valoare de reminiscență. La modul general, întîlnirea efemeră cu oricare personaj “periferic” e creatoare de ucronie, deschide spațiul narativ al povestirii principale, dînd naștere unui fel de, schițat numai, als-ob- adică, pe scurt, e obiect de reverie. De unde și încărcătura poetică a fugarei întîlniri. Iar senzația de libertate sau posibilă eliberare vine din existența imprevizibilului. Încă o dată însă, efectul unei asemenea intersectări (de ființe, obiecte) se poate înscrie și în registru umoristic. În serialul francez de benzi desenate de prin anii ‘60 “Les Aventures Potageres du Concombre Masque” [Aventurile ciorbifere ale Castravetelui Mascat] al lui Mandryka, alias Kalkus, se întîmpla uneori ca, în mijlocul povestirii, să apară, de nicăieri parcă și preț de un unic pave, vreun personaj absolut necunoscut, împreună cu specificația: “Ce personnage n'a aucun rapport avec cette histoire. ” [Acest personaj n-are nici o legătură cu această poveste]; aceasta, evident, spre surprinderea cititorilor (și amuzamentul ulterior) ca și, de altfel, spre totala surpriză a personajului în cauză (materializată printr-un mut, dar semnificativ semn de întrebare). În fond, “neseriozitatea” acestor apariții nu e deloc departe de principiile po(i)eticii dadaiste. Comicul absurd și (auto)ironia creează și aici senzația libertății, a unui fir epic neconstrîngător, de vreme ce, în mod cu totul impredictibil, sunt posibile astfel de inexplicabile (altfel decît stilistic) apariții, avînd efectul unei ruperi de ritm la nivelul construcției epice. În alte serii de benzi desenate, personaje efemere, periferice, care “se întîmplă” să “intre în cadru”, ajung să interacționeze cu eroii povestirii ilustrate. În “Gai-Luron ou La Joie de vivre”, al lui Gotlib, șoarecele care “parazitează” acțiunea principală ajunge chiar la demnitatea de erou secundar, adesea îndeplinind cu brio funcția corului 64 SECȚIUNEA LITERATURĂ din tragediile antice, numai că în registru comic, ironic sau parodic; prin prezența sa, o povestire secundă se dezvoltă în marginea povestirii principale. Ceea ce în altă parte rămîne pură virtualitate, aici se actualizează. Astfel de personaje de fundal ajung uneori, din pricina unui farmec aparte pe care-l degajă, să atragă atenția sau chiar să fascineze. Atunci, calea reveriei se deschide larg. Sunt personaje despre care nu știi aproape nimic și care te atrag tocmai prin alteritatea lor. La nivel strict verbal, un simplu nume mai ciudat îți poate stîrni curiozitatea, imaginația; iar semnificantul poate, se știe, să-și creeze propriul semnificat, atunci cînd acesta nu există (de pildă, din același B.D. a lui Mandryka, concursul pentru închipuirea grafică a vietății numite “Le Sankeunitet” [sic] sau, pe românește, “(Cel) Fărăcapnicicoadă”). Paradoxal însă, alături de dorința de a le afla acestor personaje propria lor istorie, poate concomitent apărea și reacția inversă: dorința de a lăsa neștiută, în pură virtualitate, această istorie schițată doar de “prezența” lor, de cele cîteva determinații care le compun. În acest fel, te poți bucura de o pluralitate de povestiri posibile, oferindu-ți totodată senzația de libertate, impresia că, nimic nefiind încă fixat, aproape totul (li) se poate întîmpla. (Ceea ce amintește și de altă celebră povestire borgesiană, Grădina potecilor ce se bifurcă, sau de povestea - multiplă - a bobiței de mazăre imaginate de Queneau.) Or, la fel se petrec lucrurile și cu repudiata, de către Valery și suprarealiști, Marchiză care iese la ora cinci. Oricît de plat ar fi acest exemplu de incipit romanesc, faptul că el a rămas “nesoluționat” narativ, că nu vom ști niciodată ce s-a întîmplat, prin ce peripeții a trecut, cu ce alte personaje s-a întîlnit etc. această marchiză (banală și enigmatică în același timp) face din personajul evocat unul “periferic” și a cărui prezență poate deveni obsedantă. Oare nu continuă ea să locuiască, mai mult, să “bîntuie” o secvență a istoriei discursului despre literatură? Nu continuă ea, la nesfîrșit, să iasă la ora cinci fără să ajungă nicăieri, niciodată, decît în timpul suspendat al reveriei noastre? Poate că cineva se va încumeta vreodată să-i scrie povestea1 și astfel o va fixa definitiv într-o formă și într-un destin. Puterea ei de seducție nu va mai fi aceeași (sau va fi de o altă natură). E preferabil, așadar, să o lăsăm la nesfîrșit să facă, plină de noblețe, de eleganță și de firesc, aceeași, de mult faimoasă, mișcare incoativă. Resume A travers l'analyse ou l'evocation de certains textes appartenant ă Borges, Lautreamont, E.A. Poe, Kafka, Baudelaire et Valery, l'etude se constitue comme une demarche preliminaire visant l'utilisation du fortuit dans l'&uvre litteraire. 1 Autorul rîndurilor de față a încercat la un moment dat, într-un modest exercițiu de stil, acest lucru, străduindu-se în același timp să îl. evite. Ceea ce a rezultat a fost punerea în scenă a frazei respective, adică doar o imagine poetică, nelipsită altminteri de narativitate (Cf. Timpul, nr. 12, Decembrie 1994, p. 11). DUMITRU TUCAN Metateatralitate și “mesaj” în Victimele datoriei de Eugene Ionesco Ocupându-se de „teatrul oniric” al lui Ionesco, Giselle Feal vede în Victimele datoriei „piesa care marchează debutul unei cercetări sistematice a inconștientului”1. Într-adevăr, o dată cu această piesă, dramaturgia ionesciană pare a părăsi terenul contestației culturale și al parodiei deconstructive a teatrului pentru a se adapta unui caracter reconstructiv, „confesiv”1 2, țesut sub forma unui „potpuriu oniric”3. Cl. Abastado, apropiind vaste fragmente din piesă unora de jurnal, vede aici un „demers psihanalitic”, un proces instrumentat pentru pătrunderea în trecut și pentru căutarea unei realități inconștiente4. Aceste diseminări ale caracterizărilor critice înspre spațiul oniric sau al unui studiu al inconștientului pun în umbră ceea ce critica observă fără îndoială -dimensiunea „teoretică”, metateatrală -, dar îi dă prea puțină importanță. Observații ca: „pledoaria pentru un teatru «suprarealizant»”5; „tematica literară” „sub forma unei interogări asupra naturii teatrului.”6, dimensiunea „considerațiilor teoretice despre teatru”7 sunt lăsate astfel în planul secund. Oricum, piesa are o alură haotică, ce se reclamă de la principiile descoperite de Ionesco de-a lungul experimentelor sale metateatrale de mai înainte. J.H. Donnard o compară cu un „palat vast”, plin de scări care se deschid în gol, de culoare care nu duc nicăieri, de capcane și de oglinzi deformate8, caracterizând-o drept „heteroclită”. Într-adevăr, parodie a teatrului tradițional, ca și piesele anterioare, Victimele datoriei are ceva din caracterul doctrinar al Improvizației la Alma, aducând în prim plan dezvoltările psihodramei, modelate satiric. Piesa nu are o structură care să poată fi vizualizată și descrisă episodic. Beneficiază, în schimb, de o dinamică contradictorie, în care frânturi ideatice și imagini revelatorii se întrepătrund și se anulează reciproc până la aneantizare. Contradicția este cuvântul de ordine. Funcționarea piesei nu poate fi descrisă decât pe baza unor mișcări antinomice care regrupează tentația doctrinei și încercarea de exemplificare a acesteia. Idee și experiment sunt, aici, polii disonanți. Restul, tentația unui univers confesiv, oniric, 1 Giselle Feal, Ionesco - un theâtre onirique, Paris, Imago, 2001, p. 7. 2 Rosette C. Lamont, Eugene Ionesco and the Metaphysical Farce, în (edit.) Rosette C. Lamont, Ionesco. A Collection of Critical Essays, New Jersey, Prentice - Hall, Inc, Englewood Cliffs, 1973, p. 5-6. 3 Paul Vernois, La dynamique theâtrale d'Eugene Ionesco, Paris, Ed. Klincksieck, 1972, p. 127. 4 Claude Abastado, Eugene Ionesco, Paris - Montreal, Bordas, 1971, p. 99-101. 5 Idem, ibid., p. 100. 6 Giselle Feal, op. cit., p. 21. 7 Jean Herve Donnard, Ionesco dramaturge ou l'artisan et le demon, Paris, Lettre Modernes, 1966, p. 76. 8 Idem., ibid., p. 65. 66 SECȚIUNEA LITERATURĂ sau apropierea de ipotezele psihanalizei freudiene, reprezintă ecranul tematic pe care se proiectează acest experiment. Apropierea de Improvizație la Alma este posibilă, dar nu pe deplin justificată. Analizând această piesă am putea observa faptul că ea reprezintă, mai degrabă, o modalitate prin care Ionesco încearcă să justifice și să legitimeze, în opoziție cu modalitatea tetrală bulevardieră sau cea brechtiană, propria modalitate de a face teatru. Acolo, afirmațiile esențiale ale lui Ionesco se opresc la nivelul unei valorizări discursive a unei estetici a insolitului, centrate în jurul unei idei, destul de vagi de altfel, de autenticitate a mărturiei. Discursul legitimator, devenit aproape o doctrină, cât și personajul care-l rostește sunt, însă, deconstruite satiric, Improvizație la Alma reluând, în alt plan, scepticismul față de cuvântul legitimator, atât de prezent în teatrul lui Ionesco. Opoziția discurs legitimator (teorie) / scepticism (deconstrucție auto-parodică) devine, în Victimele datoriei, un dublet tensionat teorie / experiment teatral, ceea ce face ca piesa să aibă un caracter doctrinar și experimental, în același timp. * „MADELEINE (se oprește din cusut) Ce mai e nou prin ziare? CHOUBERT: Niciodată nu se întâmplă nimic. vin comete. E o perturbare cosmică undeva prin univers. Mai nimic. S-au dat amenzi prin vecini, fiindcă-și lasă câinii să-și facă mizeriile pe trotuar. MADELEINE: Bine le face. Nu-i deloc o plăcere când calci în ele. CHOUBERT: Iar pentru cei care locuiesc la parter e foarte enervant dimineața, când deschid fereastra, să dea cu ochii de mizerie. MADELEINE: Dar și ei sunt prea sensibili! CHOUBERT: Asta e: nervozitatea epocii. Omul modern și-a pierdut seninătatea de altă dată. (Tăcere.) a, uite și un comunicat. MADELEINE: Ce comunicat? CHOUBERT: Destul de interesant. Administrația preconizează pentru locuitorii din marile orașe - detașarea. Zice că-i singurul mijloc valabil pentru remedierea crizei economice, pentru dezechilibrul spiritual și necazurile existenței. [s.n.]”1. Este interesant faptul că există, în piesă, încă de la început, o oarecare dispoziție parodică, auto-parodică și reiterativă care reface legăturile acestui experiment cu piesele anterioare ale dramaturgului. Victimele datoriei pare a rememora personajele piesei Cântăreața cheală pentru a le reinterpreta. Dialogul dintre cele două personaje reia, de la distanță și într-o manieră schematică, caracterizările pe care critica le făcuse deja pieselor ionesciene de până în acest moment. „Omul modern și-a pierdut seninătatea de altădată”, „criză economică”, „dezechilibru spiritual”, „necazurile existenței” sunt frânturi din interpretările generalizatoare de alură „socializantă” ale pieselor ionesciene, care par a deveni din ce în ce mai populare și mai inconfortabile pentru dramaturg. Teatrul ionescian se găsește, în acest moment, la un punct de răscruce. Inițiat sub semnul parodicului, al deconstrucției și al autoreflexivității, experimentul metateatral ionescian pare a se apropia de caracteristicile unitare ale sistemului, mai ales că, la nivelul lecturii critice, interpretările ce încep să se apropie de caracterizarea teatrului ionescian în termenii „absurdului” par să citească și să proclame o astfel de unitate sistemică. Iată că, de la primele dialoguri ale piesei, aceasta se recomandă a fi o reluare a discuției despre teatru și pertinențele sale. De aceea, după această anticipare, nu ni se par deloc 1 Eugene Ionesco, Victimele datoriei. Teatru I, București, Univers, 1994, p. 167. ANALELE ȘTIINȚIFICE ALE UNIVERSITĂȚII „AL. I. CUZA”, IAȘI 67 surprinzătoare declarațiile personajului Choubert, care vede întreaga istorie a teatrului dominată de „teatrul polițist”, teatru în care e „vorba mereu de o enigmă care se dezleagă la sfârșit”. În fapt, „intervenția”, cu titlu de premisă, a personajului rezumă desfășurările opoziției față de teatrul bulevardier pe care piesele anterioare le dezvoltaseră și, în același timp, reia obsesia „noutății” (a insolitului) care-l macină pe Ionesco în scrierile sale „teoretice”. Termenul „polițist” și „realist”, asociate, au aici semnificații destul de precise, adunând, în aceeași ecuație, „enigma” (Adevărul de reconstituit și convingerea că acesta există), rațiunea (încrederea în posibilitatea de a deduce logic Adevărul) și investigația (procesul cognitiv eficient). Dacă se simte, aici, un reproș, acesta nu face altceva decât să le reia pe acelea mai vechi, aduse unei arte construite pe încrederea în existența și valabilitatea transcendentă a valoricului, ale cărui rădăcini se află implantate în chiar miezul naturii umane, oglindă a naturii divine. Aici se manifestă scepticismul și nevoia de problematizare, mereu înlănțuite în opera dramaturgului. Este interesant de observat faptul că, de data aceasta, contestarea este explicit pronunțată, raportându-se la întreaga istorie a teatrului, ceea ce dă dreptate lui I. Vartic, atunci când acesta (referindu-se și la piesa Victimele datoriei) observă că teatrul lui Ionesco (împreună cu întregul „teatru al deriziunii”, numit așa după formula lui E. Jacquart) este o parodie a dramei analitice în descendența sa ibseniană1. Oricum, declarațiile personajului Choubert, luate împreună cu referința la piesele anterioare, reprezintă un cadru al experimentului care va urma și care va avea un implicit caracter legitimator. Acest cadru, static și declarativ, este pus în mișcare o dată cu intrarea în scenă a personajului Polițistului și mutat pe coordonatele acțiunii propriu-zise, făcându-se deplasarea dinspre teorie (premisa enunțată de Choubert) înspre ceea ce numeam la început a fi experiment. Experimentul înseamnă aici, în fapt, o deplasare treptată a cadrelor premisei. Dezvoltarea inițială este aceea a unei investigații polițienești banale, polițistul căutându-l pe un oarecare „Mallot, cu un t”. Fiecare dintre personaje are, în acest moment, o funcție precisă în cadrul scenei, funcție sporadic distorsionată de manifestarea unui procedeu deja obișnuit pentru Ionesco, acela al precarității logice și sintactice ale replicilor și didascaliilor. Adevărata „aventură” a personajelor începe, însă, în momentul în care acestea își schimbă drastic funcția dobândită anterior. Ruperile de ritm (asemănătoare celor din Cântăreața cheală} vor fi asociate mecanismului transferului „comportamental” (deja experimentat în Lecția), transformând piesa într-un caleidoscop, imaginea devenind, încă o dată, instrumentul teatral privilegiat. Dar dacă în Cântăreața cheală era vorba de o imagine nefuncționalizată, care la nivelul personajului era echivalentul unei „forme geometrice goale”, dacă în celelalte piese era vorba de o funcționalizare unilaterală și univocă a personajului, în Victimele datoriei este vorba, mai degrabă, de o polifuncționalizare a imaginii, dar și a personajului. Prima deplasare funcțională majoră, la nivelul personajelor, este aceea care întâlnește tabloul unei ședințe psihanalitice, în care polițistul devine „analistul”, iar Choubert pacientul. Legătura cu cadrul inițial este menținută, însă, la nivelul a ceea ce ambele personaje „caută”: regăsirea lui Mallot. Văzând în această deplasare funcțională „eliminarea anecdotei” și descrierea unei „coborâri în interiorul sinelui”, Giselle Feal 1 Ion Vartic, Ibsen și „teatrul invizibil”. Preludii la o teorie a dramei, București, E.D.P., 1995, p. 81-91. 68 SECȚIUNEA LITERATURĂ echivalează numele Mallot unei simbolistici a inconștientului1, argumentând această echivalare, în termenii psihanalizei freudiene, prin faptul că, la fel ca inconștientul reprimat, Mallot este „prizonier”. Această ipoteză, cât și argumentarea, stau în picioare doar în cadrul acestui tablou „psihanalitic” și doar dacă numele Mallot este considerat o reprezentare metonimică a „inconștientului”. „Mallot cu un t” este, cel puțin inițial, semnul precar al „enigmei” care dă naștere altor enigme, mai importante și esențiale. Spunem acest lucru pentru simplul fapt că această căutare precisă a unei imagini din trecut este, în întreaga piesă, pretextul și motorul exterior al unei incursiuni într-un potențial univers de inspirație, de unde să fie extrase noi posibilități de manifestare dramatică. Nu întâmplător, căutându-l pe Mallot, Choubert descoperă și dă glas unui lirism al amintirii, elegiac și nostalgic: „CHOUBERT (vag însoțit de Madeleine): Izvoarele de primăvară. frunzișul proaspăt. grădina fermecată a căzut în beznă, iubirea noastră în noroi, în noapte, în mocirlă. Pierdută-i tinerețea noastră, lacrimile se prefac în izvoare pure. izvoare nemuritoare. Vor mai înflori florile-noroi?.”1 2. Dar acest lirism este stopat brutal de polițist, care-l îndeamnă imperativ pe Choubert să reia căutarea, căci ceea ce contează în piesă este căutarea și nu faptul de a găsi ceva. Spațializarea acestei căutări este, ea însăși, importantă pentru că arată cadrele de referință tematice de care teatrul ionescian vrea să se apropie. Piesa dezvoltă, în trepte, posibilitatea unor astfel de cadre de referință tematice, încercând să lărgească climatul acelui „nihilism critic” în interiorul căruia teatrul ionescian se situase la început. În economia piesei, un foarte important astfel de cadru de referință este, așa cum observă exegeza, cel al explorării sinelui, acela al unei plonjări în logica senzațiilor și a unei realități psihice indeterminate3, în care amintirea și confesiunea esențializată joacă un rol important. Un argument, în acest sens, poate fi metamorfoza personajelor Polițistului și Madeleinei, devenite „diferite” (spun didascaliile), care joacă o scenă de violență domestică, atât de asemănătoare amintirilor proprii ale dramaturgului (jurnalele stau mărturie). Dacă apropiem frânturi de imagini, așa cum sunt redate ele în piesă, de Jurnalul în fărâme, de exemplu, putem observa faptul că Ionesco reia aici, abia modificate, propriile sale amintiri: plimbările de seară cu mama sa pe străzile în ruină și neluminate, tentativa de sinucidere a mamei sale, aversiunea față de tată, zadarnicele sale eforturi de reconciliere, stările sentimentale contradictorii. Teatrul devine spațiul confesiunii și rememorării dar, în același timp, se desfășoară ca spațiu al esențializării, în sensul în care imaginile confesive sunt oferite alterității ca modele de apropiere de complexitatea contradictorie a personalității umane. Lirismul personalizat, care modelează mărturia despre complexitatea umană și trăirile sale contradictorii, este „spectacolul” pe care dramaturgul îl crede autentic. Acest lucru este evident, în cel mai înalt grad, atunci când se petrece o nouă metamorfoză a personajelor, Choubert devenind actorul, iar Madeleine și Polițistul spectatorii. Aici, semnalele de autoreflexivitate sunt clare și pun în evidență o încadrare a „mesajului” piesei, care nu e altceva decât răspunsul la teza - premisă enunțată încă de la început. Dacă „teatrul polițist” („teatrul tradițional, din antichitate și până astăzi”) era construit de- 1 G. Feal, op. cit., p. 18. 2 Eugene Ionesco, op.cit., 1994, p. 177. 3 C. Abastado, op. cit., p. 99-100. ANALELE ȘTIINȚIFICE ALE UNIVERSITĂȚII „AL. I. CUZA”, IAȘI 69 a lungul unei dialectici „căutare - găsire”1, teatrul „nou” va fi „conceput” ca pură căutare și revelație a contradicției și mirării în fața existenței: „CHOUBERT: Mă scald în lumină. (Pe scenă se face beznă) Lumina intră în mine. Mă mir că exist, mirat că exist. mirat că exist.”1 2 (T I: 194). Adevărul personalității umane e contradictoriu și polimorf pare să spună piesa în acest moment. Dar în jurul acestor mișcări contradictorii ale personajului principal se petrece însă o nouă metamorfoză, de data aceasta la nivelul unui instrument mai degrabă funcțional al piesei: „Mallot” devine din pretext obsesie, dovadă fiind conceperea căutării și găsirii acestui Mallot ca scop ultim, ca datorie: „POLIȚISTUL: Choubert, Choubert, Choubert, ascultă-mă bine, trebuie să-l găsim pe Mallot. E o chestiune de viață și de moarte. E de datoria ta. Soarta omenirii e-n mâinile tale.”3. POLIȚISTUL (către Choubert): Datoria ta este să-l cauți pe Mallot, datoria ta e să-l găsești pe Mallot. [.] [s.n.]”4. Nu întâmplător, tot acum, când este acuzat că și-a uitat datoria, personajul Choubert se transformă din nou, de data aceasta în imaginea copilului aflat sub tutela autorității (reprezentată de o nouă transformare comportamentală a celorlalte două personaje de prim plan). Apariția acestei imagini poate fi pusă pe seama neputinței personajului de a se dedica în întregime și eficient găsirii acelui scop ultim, Mallot. În întregirea semantică, pe care o dobândește acest nume de-a lungul piesei, semnificația sa ar putea fi aceea a Adevărului (Enigma Ultimă), pe care omul trebuie să-l caute și nu-l poate niciodată găsi, ori pentru că acesta nu există, ori pentru că este găsit, în această căutare, ceva mult mai important: sinele. Piesa înclină, fără îndoială, spre ultimul răspuns dar nu-l postulează, conturându-l doar ca posibilitate. Într-adevăr, dacă ținem seama de faptul că, pe parcursul piesei, ecranul oniric și confesiv dobândește, de-a lungul unei tehnici a contrapunctului, o reală pregnanță în economia construcției imaginare a personajului principal (Choubert), cât și o importanță în ceea ce privește efectele de natură dramatică ale tensiunii intrigii, putem spune că piesa conturează, cu destulă consistență, importanța unui nou cadru de referință, esențial pentru dezvoltarea unei noțiuni complexe de sine care să se apropie și de fața nevăzută (și adesea desconsiderată) a naturii umane. Principalul nucleu de tensiune al piesei este, în definitiv, acela care pune față în față obsesia personajelor periferice (în special a Polițistului) pentru găsirea lui „Mallot cu un t” și mișcările personajului principal într-un univers ficțional ale cărui determinări spațio-temporale capătă alura simbolică a unor cadre cognitive arhetipale (sus-jos, lumină-întuneric, angoasă-bucurie etc)5. Într-o parte, așadar, se regăsesc, puse în scenă, antagonismele „sinelui”, autorul însuși declarând, într-un mic eseu explicativ6, faptul că Victimele datoriei este un „text liric”, în care își va fi „încarnat antagonismele profunde”, proiectând pe scenă „îndoielile, neliniștile profunde”. 1 CHOUBERT: [.] „Se caută, se găsește. Mai bine s-ar dezvălui totul încă de la început”. 2 Eugene Ionesco, op.cit., 1994, p. 194. 3 Idem, ibid., p. 188 4 ibid., p. 192. 5 Ghicim, în dinamica mișcărilor personajului Choubert, frânturi din modul în care, mai târziu, în Note și contranote sau în Improvizație la Alma, Ionesco își concepe teoretic teatrul în cadrele psihologiei arhetipale jungiene. 6 Publicat în „Arts”, 22-28 februarie, 1956 și reluat în E. Ionesco, Note și contranote, București, Humanitas, 1992, p. 106. 70 SECȚIUNEA LITERATURĂ În cealaltă parte, se regăsește, însă, stând la pândă, obsesia Sensului și adevărului, o obsesie a transparenței și a univocului transformată în „datorie”. Titlul piesei capătă, în această direcție, o altă posibilă semnificație: toți oamenii sunt „victime ale datoriei”, în măsura în care sunt victimele unilateralităților și transparențelor impuse de alteritatea care „masacrează” „complexitatea” sinelui. Piesa este, în acest moment, foarte aproape de structurarea unui simbolism macro-textual care să o apropie, prin fixarea semantică a personajelor în cadrele unei regresii la stadiul formativ al copilăriei, de o alegorie a „căutării inconștientului”, de o alegorie a revenirii la profunzimile uitate ale sinelui. Acest lucru nu se petrece, însă, pe de-a-ntregul, din cauza acelui poli-funcționalism pe care îl observam, încă de la început, ca principiu de construcție a scenelor și personajelor, dar și din cauza apariției unui nou personaj, Nicolas d'Eu, care e construit ca sumă a tuturor celorlalte personaje. Spunând acest lucru avem în vedere faptul că replicile acestui personaj reiau discursiv, întregindu-le, declarațiile premisei teoretice enunțate de Choubert la începuturile piesei, dar și configurarea comportamentului său, care se apropie de nuanțele autoritare ale Polițistului și ale Madeleinei. Considerațiile acestui personaj despre un „teatru irațional”, care să depășească „psihologia tip Paul Bourget” prin apropierea de o „psihologie a antagonismelor”, inspirându-se din logica contradictorială a lui Lupasco, fac din acesta un „personaj raisonneur” extras, însă, din utilitatea clasică a acestui tip de personaj, aceea de a umple golurile acțiunii pentru a-i da consistență. Nicolas d'Eu este, mai degrabă, imaginea explicită a concluziei experimentului teatral condus până aici, un experiment în marginea structurilor tradiționale ale teatrului: acțiune, cauzalitate, necesitate, determinism semantic și imaginar, determinism psihologic al personajelor, unitate a categoriilor estetice: „NICOLAS: Caracterele își vor pierde forma în informul devenirii. Fiecare personaj este mai puțin el însuși decât celălalt. (Către Doamna impasibilă:) Nu e așa, Doamnă?” [........................................................] NICOLAS: E clar. În ce privește acțiune și cauzalitatea - să nu mai vorbim. Trebuie să le ignorăm total, cel puțin sub forma lor veche, grosolană, prea evidentă, falsă, ca tot ceea ce este evident. Nici dramă, nici tragedie, gata: tragicul devine comic, comicul e tragic, iar viața devine veselă. viața devine veselă.”1. La acest nivel, al declarațiilor teoretice directe, piesa ionesciană pare a afirma, încă o dată, de data aceasta nu polemic ci demonstrativ, declarațiile anterioare (din piesa aici în discuție, din piesele anterioare dar și din scrierile „teoretice”) despre conceperea unei arte teatrale implicate în căutarea insolitului și, așadar, a unei legitimări în afara determinărilor culturale, singura noutate notabilă fiind acea afirmare (destul de directă) a importanței unui cadru de referință tematic ca cel al explorării inconștientului și a inevitabilelor sale extensiuni înspre confesiune și lirism. Din aceste desfășurări, piesa recalibrează semantic căutarea lui „Mallot cu un t”, transformând-o, așa cum am spus mai sus, în căutare a unui „adevăr general uman”, iar imaginea polițistului, care-l terorizează pe Choubert, capătă, ea însăși, semnificația unei imagini a autorului, manipulator de cuvinte, imagini și idei înspre revelarea acestui Adevăr: Această imagine este distorsionată și contradictorie, dovada fiind contradicțiile interne din interiorul replicilor 1 Eugene Ionesco, Victimele datoriei. Teatru I, București, Univers, 1994, p. 200. ANALELE ȘTIINȚIFICE ALE UNIVERSITĂȚII „AL. I. CUZA”, IAȘI 71 acestui personaj cât și construcția sa în cadrele sugestive ale unei ierarhii implacabile, cerând imperativ supunerea la „datorie”: „POLIȚISTUL: Înghite! Mănâncă!. (lui Nicolas) Nu sunt pe de-a- ntregul de acord cu dumneavoastră. Cu toate că apreciez ca fiind geniale ideile dumneavoastră. (Lui Choubert:) Mănâncă! Înghite! Mestecă! (Lui Nicolas:) Eu n-am ce face, rămân pentru logica aristotelică, fidel datoriei pe care o am și respectuos față de șefii mei. Nu cred în absurd. Totul este coerent, totul devine comprehensibil. (Lui Choubert) Înghite! (Lui Nicolas). grație efortului depus de gândirea umană și de știință. POLIȚISTUL: Eu avansez, domnul, avansez pas cu pas, eu vânez insolitul. eu vreau să-l găsesc pe Mallot cu un singur t. (Lui Choubert) Repede, mai repede, încă o înghițitură, hai, mestecă, înghite!”1 (T I: 200). Dilema teoretică ce pare sugerată aici, în contururi vagi și inconsistente, este aceea a unei alegeri imposibile. Există, pe de-o parte, varianta apropierii de un teatru inovator doar în plan superficial, dar subordonat unei ierarhii și unui scop cultural reiterativ, un teatru în care, ca în piesa Tabloul, vechiul (preexistentul, trecutul) violentează noul (prezentul), iar, pe de altă parte, (din perspectiva atestată direct de personajul Nicolas d'Eu) varianta alegerii unei forme cu adevărat revoluționare. Este însă o falsă dilemă pentru că sugestia acesteia se află doar la suprafața piesei și este subminată de construcția disonantă de la nivelul replicilor și comportamentelor polimorfe ale personajelor. Scena violenței finale, în care Nicolas d'Eu „îl ucide” pe Polițist fără un motiv atestat în context, făcând din acesta o „victimă a datoriei”, este o nuanțare a „impulsului criminal” din Lecția sau din Tabloul. De data aceasta, perspectiva este situată în prim planul unei discuții despre arta teatrală, dar cu deschideri în sfera antropologicului. Orice ieșire din determinările ierarhice, fie că sunt ele literare sau culturale, fie că sunt ele acelea perpetuate de familiarități cognitive, înseamnă o implicită violență. Faptul că, în final, imaginea personajului Nicolas d'Eu devine congruentă cu imaginea polițistului, continuând să-l „chinuie” pe Choubert, înseamnă perpetuarea la infinit a violenței. De fapt, determinarea semantică a cuvântului violență se apropie aici de aceea a cuvântului căutare. Căutarea însemnă violență pentru că aceasta implică părăsirea spațiilor familiare și distrugerea unei relații armonioase cu acestea. Căutarea literară înseamnă părăsirea unui cadru imaginar și formal familiar pentru găsirea unuia nou a cărui punere în contrast cu cel anterior înseamnă, printre altele, violență. Redimensionarea valorică a unui spațiu cultural înseamnă, implicit, o violență împotriva vechiului cadru cultural, așa cum reîmprospătarea unei viziuni despre lume înseamnă o violență împotriva uneia anterioare. „Datoria” generată de impulsul de perpetuare, specific dinamicii literare sau culturale, însemnă, așadar, violență. O violență supusă însă autorității „mesajului” ori, mai degrabă, autorității sensului ultim. Ceea ce pune în mișcare lumea, dar generează o implicită violență, e nevoia de „Sens”. Desfășurarea „teoretică” din finalul piesei reia, într-o manieră savant elaborată, premisa piesei, enunțată încă de la început. Istoria teatrului, caracterizată acolo drept o istorie dominată de „piese polițiste”, este istoria unei obsesii a Sensului. A unui sens „întrupat” însă în imagine. Piesa lui Ionesco pare să spună că esența teatrului este acea tensiune disonantă între nevoia de sens și absența unui sens materializabil într-o imagine oarecare. 1 Idem., ibid., p. 200. 72 SECȚIUNEA LITERATURĂ Aceasta este sugestia de prim plan a experimentului reprezentat de piesă: o dare de seamă despre nevoia de sens și imposibilitatea satisfacerii acesteia. De aici se naște caracterul „difuz” al piesei cât și alura sa, destul de „explicită”1, în ceea ce privește mesajul teoretic. Victimele datoriei este rezultatul unui „impas” creativ și reprezintă, în același timp, un punct de cotitură în evoluția teatrului ionescian. Cauza probabilă a acestui impas este aparența sistemică, pe care critica momentului pare a o desluși în piesele ce o preced, o aparență de „farsă”. Prin desfășurările „teoretice” și metateatrale, Ionesco reia efortul auto-legitimator și problematizator al pieselor anterioare, ducându-l mai departe. Teoria lărgirii cadrelor de referință ale teatrului, exprimată explicit prin intermediul replicilor personajelor, este dublată de experimentul metateatral direct, care se poate urmări în piesă de-a lungul imaginilor succesive ale unei aventuri a căutării, în urma căreia posibilitatea sensului ca „revelație ultimă” a Adevărului lumii este subminată în favoarea afirmării unei „căutări a sinelui” și a unei expresii a contradicțiilor acestuia. O dată cu această piesă, combinarea referințelor teoretice asupra naturii teatrului, destul de explicite, cu dezvoltarea directă a unui experiment scenic (poli-funcționalizarea personajului și a tablourilor scenice), dar și literar (postularea cadrului de referință „oniric” și „confesiv” ca regăsire de Sens) fac, așa cum arătam la începutul analizei, ca preocuparea auto-legitimatoare să fie pusă în umbră de o preocupare de natură tematică (având o dimensiune valorică implicită), care, spre deosebire de primele piese, anunță o anumită viziune pozitivată despre relația teatrului cu „realitatea”, în definitiv aceea pe care Ionesco o va dezvolta spre finalul piesei Improvizație la Alma. Conceperea personajului principal drept punct de întâlnire a tendințelor „profunde” ale psihicului (obsesii, complexe, frică, dragoste, conștiință de a exista, mirare de a exista, instinctele vieții și ale morții, Eros și Thanatos) dă seama despre aceeași viziune asupra creației artistice ca „mărturie” despre „lumea dinăuntru”, o lume exemplară, atâta timp cât realitatea ei este aceea a unei „moșteniri ancestrale” și universale. Teatrul său se vrea, așadar, începând de aici încolo, expresia unui limbaj „autentic” și revelator, care poate să aibă ca rezultat regăsirea, prin introspecție, a comuniunii pierdute cu alteritatea: „O operă de artă nu poate repeta o ideologie căci, în cazul acesta, ea ar fi o ideologie, n-ar mai fi operă de artă, adică o creație autonomă, un univers independent trăindu-și propria viață, după propriile legi. Vreau să spun că o operă teatrală, de pildă, este ea însăși propriul său demers, este ea însăși o explorare, trebuind să ajungă prin propriile sale mijloace la descoperirea anumitor realități, a anumitor evidențe fundamentale, ce se dezvăluie de la sine, în mersul acelei gândiri creatoare care e scrisul, evidențe intime (ceea ce nu împiedică întâlnirea cu evidențele intime ale celorlalți, ceea ce face ca singurătatea să sfârșească sau să poată sfârși prin a se identifica cu comunitatea), evidențe intime neașteptate în punctul de plecare și care sunt surprinzătoare pentru autorul însuși și adesea mai ales pentru autorul însuși”1 2. 1 Cf. Susan Sontag, Impotriva interpretării, București, Univers, 2000, p. 138. 2 E. Ionesco, Note și contranote, București, Humanitas, 1992, 102. ANALELE ȘTIINȚIFICE ALE UNIVERSITĂȚII „AL. I. CUZA”, IAȘI 73 Experimentul din Victimele datoriei avea ca rezultat imediat o descoperire a unui cadru de referință, care, până în piesele anterioare, avusese o prea mică importanță: confesiunea, propensiunea onirică, apropierea de o psihologie a profunzimilor (apropiere făcută prin intermediul unui amestec nediferențiat de psihanaliză freudiană și psihologie arhetipală jungiană). Personajul principal al piesei (Choubert) fusese construit ca imagine poli-funcționalizată care avea rostul unei construcții de natură hiperbolizantă, cu trimiteri înspre o imagine a „exploziei sinelui”, un „sine” complex prin natura sa. Prin Victimele datoriei, teatrul lui Ionesco se deschide înspre construcții elaborate, cu pronunțat caracter alegoric. Spunând, mai devreme, că această piesă este rezultatul unui impas, făceam o supoziție tributară unei caracterizări ținând de natura psihologiei creative. Dacă, în primele piese ale sale, Ionesco este conducătorul unui experiment teatral auto-legitimator, o „lămurire necesară”, el își vede teatrul acaparat de un sistem de idei în care nu crede și la care nu vrea să adere („filosofia absurdului”). În același timp, acuzat de critică de faptul că acest experiment a proiectat teatrul într-o marginalitate irelevantă, dramaturgul își reia vechiul efort explicativ dar, în același timp, îi adaugă un mesaj. Victimele datoriei are inclusă, în structura sa amorfă, o construcție valorică. Aceasta rezidă, în linii mari, așa cum spune R. Frickx, în construcția personajului Choubert „ca o ființă sensibilă și complexă” și ca „prefigurare a lui Berenger”1: „Victimele datoriei este una dintre piesele cele mai pregnante și mai semnificative ale teatrului lui Ionesco; pe lângă aspectele de-acum tradiționale ale unei dramaturgii fidele ei înseși (proliferare, accelerare, mecanică a ritmului, critică și parodie a genurilor tradiționale), piesa prezintă o lărgire considerabilă a evantaiului tematic și, mai ales, inaugurează în opera lui Ionesco o serie de piese onirice, construite prin intermediul tehnicii visului conștient, dragă suprarealiștilor”1 2. Tentația „mesajului” e prezentă în piesa lui Ionesco printr-un soi de fixare semantică a unei bune părți din elementele piesei și, concomitent, prin aducerea lor în prim plan. Aceasta este, de fapt, și recalibrarea textului său pe dimensiunile unei manifestări alegorice. Manifestarea alegorică nu era străină teatrului său de dinainte. Acolo se poate observa o curbă sinusoidală, în care punctele de problematizare auto-reflexivă alternează cu „adăugiri” de natură alegorică (cum este, de exemplu, cazul piesei Lecția, sau cazul continuității dintre Jacques sau Supunerea și Viitorul e în ouă). În spațiul meta-teatral al primelor piese ionesciene, unei mișcări de auto-legitimare literară, care proiecta o posibilă cartografie a potențialităților teatralității, îi corespundea o incertă nevoie de mesaj care se manifesta prin acele „morale adăugate”, observate de exegeză încă de la început. Spunem „nevoie incertă”, pentru că acolo aceasta se manifesta, totuși, prin intermediul acelorași desfășurări deconstructive, care propulsau ocazionalele manifestări alegorice înspre o critică a limbajului și a golurilor sale sau înspre o deconstrucție de „situații instituționale” (teatrul, ritualul pedagogic, familia). Acest lucru se întâmplă, de exemplu, în Tabloul, acolo unde finalul punea în prim plan capacitatea limbajului de a crea „simulacre de realitate” (asimilabile doxei culturale) care violentau „lumea”. Demonstrația rămânea în spațiul fundamentărilor de natură literară, lingvistică și culturală. 1 Robert Frickx, Ionesco, Paris - Bruxelles, Fernand Nathan Editions Labor, 1977, p. 63. 2 Idem, ibid., p. 69-70. 74 SECȚIUNEA LITERATURĂ În Victimele datoriei are loc o deplasare dincolo de spațiul lingvistic și literar înspre spațiul psihologic și socio-cultural, pentru că principala evidențiere semantică este aceea a unei imagini a complexității sinelui, figurată nu numai prin intermediul personajului Choubert ci și prin plasarea lui într-o serie dinamică de opoziții cu celelalte personaje. Piesei îi lipsește o liniaritate narativă, care să dea consistență verosimilă personajelor. Beneficiază, în schimb, de o dinamică antinomică și de o dialectică argumentativă care dă soliditate conceptuală și simbolică acestora dar și semnificațiilor ce se grupează jur-împrejurul lor. Vizualizând această dialectică argumentativă pe filiera Teză (premisă teoretică) - demonstrație (experiment) - semnificație (Concluzie), arătam faptul că exhibată în prim plan era nu numai nevoia de un teatru „nou”, dar și nevoia de valoare autentică de care acest teatru să se apropie, valoare pe care textul o demonstra prin „imaginea” cu valențe de model a lui Choubert, personajul contradictorial, imagine a complexității sinelui. Pe de altă parte, celelalte personaje deveneau ele însele parte a acestei argumentații prin conceperea lor ca antinomii revelatoare. Conflictul de fond din piesă era unul de natură antitetică (individ / alteritate, eu / ceilalți), în care „enigma” (Mallot cu un t) juca rolul unui element de punere în evidență a contradicțiilor ireconciliabile ale elementelor aflate în opoziție. Contradicția, indeterminarea și polifuncționalizarea dădeau piesei o alură haotică, alură sublimată și pozitivizată, însă, în imaginea personajului Choubert, devenit echivalentul imaginar al „profunzimii umane” ca adevăr necesar al lumii și al artei. Valențele alegorice din Victimele datoriei se manifestă nu neapărat printr-un efort de încifrare (cum este cazul alegoriei tradiționale), ci prin construcția riguroasă, în trepte, a unei semnificații secunde placate pe sensurile literale ale piesei. Ca practică discursivă, alegoria înseamnă o construcție textuală care privilegiază, prin „natura” sa, o necesară decupare a unei semnificații „non-literale”, adiacentă unei literalități care se arată a fi insuficientă. Retorica clasică vede în alegorie, în buna tradiție a definirii limbajului figurat, ornamentul lexico-semantic, asemănător metaforei, de la Quintilian la Du Marsais aceasta fiind definită ca o „metaforă continuă”. Însă alegoria este, în nucleul său, produsul nu al unei comparații prin analogie ci al dinamicii unui „efort de fixare semantică”, căci mecanismul ei este acela al punerii în relație sintagmatică a două izotopii semantice detaliate. Manifestarea ei nu impune fuziunea a două sensuri ci recunoașterea unui sens secund placat pe sensul primar, sens secund care trebuie să fie adecvat în detaliu celui dintâi. Cristian Vandendorpe caracterizează realitatea alegoriei ca fiind aceea a „simbolurilor narativizate pe care o povestire (o construcție anecdotică -n.n.) le constituie în actanți, le pune în mișcare” și, prin aceasta, le fixează cu precizie sensul. „Alegoria este [.] simbolul descifrat, interpretat într-o secvență verbală, marcat riguros (soigneusement balise) de aceasta” . „Alegoria livrează un simbol contextualizat într-o înlănțuire sintagmatică riguroasă și, prin aceasta, stabilizat semantic, și care se înțelege în extensie, prin punerea în relație a unei table de corespondențe cu un dat socio -cultural”1. Practica alegorică, în literatură, este, așadar, mai puțin rezultatul unei folosiri din abundență a simbolului cultural, ale cărei determinări semantice să fie oferite de amploarea unui cod cultural (intermediatorul descifrării semnelor simbolice - U. Eco), cât 1 Cristian Vandendorpe, Allegorie et interpretation, în „Poetique”, 117/1999, p. 83. ANALELE ȘTIINȚIFICE ALE UNIVERSITĂȚII „AL. I. CUZA”, IAȘI 75 narativizarea unui semn cu potențialități simbolice și fixarea cât mai aproape de univocitate1 a unei semnificații extensive a acestuia. Tensiunea experimentului din Victimele datoriei este, de-a lungul mișcărilor disonante ale piesei, una care ia naștere dintr-o mișcare de contrapunctare a țesăturii direct autoreflexive cu o propensiune alegorică ce face ca piesa să capete alura unei arte poetice al cărei cadru principal să fie format dintr-un amestec de oniric și confesiv. Declarativ, Ionesco se va pronunța de mai multe ori în această direcție, atunci când va pune în centrul artei sale teatrale „mărturia”. Revolta sa anti-teatrală (devenită desfășurare meta-teatrală) lăsase prea puțin spațiu de manifestare inspirației onirice și biografice. Aceasta a putut fi urmărită de exegeză (G. Feal, îndeosebi) înainte de Victimele datoriei doar fragmentar și doar ca o proiecție a posteriori, prilejuită de piesele care îi succed acesteia: Amedeu sau cum să de descotorosești și Noul locatar, proiecție care se va putea, mai apoi, prelungi și asupra pieselor Pietonul aerului, Omul cu valizele și Călătorie în lumea morților. Abstract Before the play Victims of Duty Ionesco's theatre is mainly featured by defiance and parody and, as opposed to the mainstream theatre before the 50's, by a striking self-reflecting (metatheatrical) character: by means of the intertextualities opposing the elements of the previous theatre (dramatic action and syntax, character and dialogue) or by integrating (often considered an “aggression”) the audience in the spectacular system of his plays, Ionesco creates a theatre which highlights the structural elements of the theatrical forms and also measures their spectacular potentialities. In Ionesco's theatrical evolution Victims of Duty represents a moment of transition. In this play, by experimenting the character's potentialities, the metatheatrical dimension becomes the facilitator of an important “message”, which identifies with the image searching for the inner complexity; this search is led by a more and more elaborated allegorical technique. Starting from this point, the metatheatrical character in Ionesco 's drama becomes less and less important to finally turn into an allegorical theatre. The essay in question investigates the framework of this experiment in an attempt to show the major changes in Ionesco's drama which stem from the very experiments of the play mentioned above. 1 Aceasta este și caracteristica de suprafață ce diferențiază alegoria de parabolă: „În timp ce alegoria poate avea o singură interpretare care și epuizează de cele mai multe ori sensurile literale, parabola poate avea multiple interpretări, echidistante acestea față de semnificațiile literale, deci toate la fel de potrivite (=enantiomorfice [s.a.]), dar în aceeași măsură și la fel de nepotrivite (=noncongruente) [s.a.]. Iată de ce parabola o asociez, mai degrabă, polisemiei sau chiar omonimiei paradoxale, în nici un caz sinonimiei (Ilie Gyurcsik, Paradigme moderne. Autori, texte, arlechini, Timișoara, Amarcord, 2000, p. 51)”. DORIS MIRONESCU În lumea lui Kafka: M. Blecher și Bruno Schulz M. Blecher și Bruno Schulz reprezintă un caz clasic de binom literar: activând aproximativ în aceeași perioadă, având un „background” similar și dezvoltând aceeași problematică în literatura lor surprinzător de asemănătoare ca manieră de realizare, ei pot fi oricând abordați în manieră comparatistă, și e de mirare că nici un polonist interesat de punctele de legătură dintre cultura noastră și cea a lui Schulz nu a întreprins o atît de necesară operație. Punerea în paralel a celor doi își justifică utilitatea, chiar și numai dacă privim lucrurile la nivelul semnificației extraestetice a operelor celor doi, ilustrând un „univers” specific: orașul mic de provincie est-europeană, cu o populație evreiască numeroasă, cu o stabilitate economică relativă și de un conservatorism pronunțat. Întârziat în raport cu moda metropolelor, tîrgul evreiesc de provincie se caracterizează prin prezența unei scenografii și a unei recuzite de obiecte specifice: strada, prăvăliile și cinematograful, parcul central și maidanul din vecinătate, casele cu grădină, atelierele de mică industrie, dar și odăile întunecoase, mobila veche, vitrinele cu fotografii de familie și, ca semn suprem de modernitate, gramofonul. Similitudinea decorurilor din romanele „provinciale” ale celor doi este, bănuim, foarte îmbietoare pentru cei interesați de redescoperirea unei „oikumene” central-europene care a durat mult dincolo de prăbușirea Imperiului Habsburgic. Pornind de la identitatea specifică a eroilor din cărțile lor, vom discuta predispoziția fiecăruia dintre cei doi scriitori pentru tema prin excelență kafkiană a absurdului, pentru descrierea unei lumi care, într-un fel sau altul, își iese din matcă. Copilul și adolescentul Și Schulz, și Blecher își construiesc operele ca niște evocări ale unor vârste trecute. Eroii lor au aproape aceeași vârstă: copil, respectiv adolescent, ceea ce reușește să motiveze, într-o oarecare măsură, maniera asemănătoare de reprezentare literară, provocatoare la adresa convenției realiste prin desele inserții de fantastic absurd (dar nu numai). Copilăria produce în mod automat o viziune „nerealistă”, datorită lipsei de constrângeri educaționale a celui aflat la această vârstă. Schulz speculează din plin această premisă, făcând ca tot universul și toate evenimentele văzute prin ochii copilului să capete un aer nu atât feeric, cât fabulos. Lumea observată prin ochii copilului, lipsită de „regulile” impuse de maturizare, este un teritoriu bizar, inexplicabil, în care evenimente întâmplătoare tind să pară „normale” și să fixeze regulile unui univers mental în formare. Astfel, reprezentarea anarhică a realității este legitimată psihologic: „legile subiectului psihologic sunt legile lumii înconjurătoare, iar omul este supus unei permanente reducții ontologice”1. Realismul reprezentării literare este în permanență compromis de intervenția unor personaje și fenomene 1 Ion Petrică, „Cuvânt înainte”, în Bruno Schulz, Manechinele, București, Allfa, 1997, p. 1. ANALELE ȘTIINȚIFICE ALE UNIVERSITĂȚII „AL. I. CUZA”, IAȘI 77 spectaculoase, invocate, ne putem închipui, de imaginația perplexă a copilului aflat în fața unei crize familiale, a comportamentului antisocial al nebunei tîrgului etc. În schimb, în cazul lui Blecher, întâmplările petrecute „în irealitatea imediată” nu mai fac parte din universul de reprezentări naive ale unui copil dispus să accepte miraculosul drept explicație a ceva ce nu poate înțelege. Fantasticul este relegat imaginației bolnăvicioase a adolescentului, jocurilor speculative ale inteligenței lui stimulate de o sensibilitate ieșită din comun (a imagina o lume compusă doar din spații goale, sau universul ca un șir de umbre, de pildă). De asemenea, la Blecher experiența realității are un caracter mult mai organizat decât la Schulz (Întâmplările... purtaseră, în manuscris, titlul Exerciții în irealitatea imediată). Capitolele sale urmează o succesiune deloc întâmplătoare, și adesea s-a remarcat caracterul „inițiatic” al evenimentelor din roman, care a sugerat unor comentatori intenția de a realiza o „biografie metafizică”1. Dacă temporalitatea era absentă din lumea Prăvăliilor de scorțișoară, în Întâmplări, durata umană este una dintre temele constante de reflecție. Sentimentul dominant în evocarea „fabulatorie” a copilăriei la Bruno Schulz este bucuria. Copilul jubilează într-un univers care se naște pe măsură ce e cunoscut și luat în posesie. Chiar dacă lumea îi pare uneori copilului amenințătoare, unda de ironie din tonul adultului narator reduce totul la juste proporții, iar universul redevine casnic și ocrotitor. Figura patetică a tatălui suferă, astfel, un dublu tratament: pe de o parte, mitizarea de rigoare, invocarea figurilor veterotestamentare cu care ar semăna, pe de alta, coborârea în derizoriu a modelului, prin amănuntele triviale ale posturii nobile a tatălui: „Nu mai văzusem niciodată până atunci proroci din Vechiul Testament, dar la vederea acestui bărbat doborât de furia divină, răsturnat pe țucalul uriaș de porțelan [...], am înțeles mânia divină a sfinților bărbați”. Jubilația în fața diversității firii din cărțile polonezului se transformă la Blecher în dureroasă constatare a limitelor eului: „Țineam în mână un obiect după altul și diversitatea lor mă amețea. În van luam o pilă în mână, lunecam încet degetele pe ea, o atingeam de obraz, o învârteam și îi dam drumul să se rostogolească... În van... În van... nu era nimic de înțeles. În jurul meu materia dură și imobilă mă înconjura din toate părțile - aici în formă de bile și de sculpturi - în stradă în formă de copaci, de case și de pietre; imensă și zadarnică, închizându-mă în ea din cap și până în picioare. În orice sens mă gândeam, materia mă înconjura, începând de la hainele mele, până la izvoarele din păduri, trecând prin ziduri, prin copaci, prin pietre, prin sticle...”1 2. Din punct de vedere psihologic, eroul schulzian este unul puternic, situat într-o lume ce pare să se modifice după voința sa; în schimb, lumea lui Blecher este una tulburată de propriile incongruențe. Dacă la scriitorul polonez fantasticul este o modalitate de sporire a domeniului realității, pentru Blecher, toate manifestările care ies din normă neagă pretențiile eroului de luare în stăpânire a realității. O mare încredere în existență se constată în Sanatoriul timpului: natura corectează greșelile istoriei, insinuându-se printre filele Cărții lumii cu o insolență vitală. De cealaltă parte, Întâmplări în irealitatea imediată este cartea interdicțiilor, care devin din ce în ce mai numeroase pe măsură ce eroul-narator înaintează în vârstă: „De-aci înainte instincte 1 Mihai Zamfir, „L'eros sans erotisme”, în Cahiers roumains d'etudes litteraires, 3/1988, p. 61. 2 M. Blecher, Întâmplări în irealitatea imediată; Inimi cicatrizate; Vizuina luminată, ed. îngrijită, tabel cronologic și referințe critice de Constantin M. Popa și N. Țone, pref. de Radu G. Țeposu, Craiova: Aius; București: Vinea, 1999, p. 88. 78 SECȚIUNEA LITERATURĂ obscure se umflă, cresc, se deformează și intră în limitele lor naturale. Ceea ce ar fi trebuit să fie amplificare și mereu crescândă fascinație a fost pentru mine un șir de renunțări și de reduceri crunte la banal; evoluția de la copilărie la adolescență a însemnat o scădere continuă a lumii și, pe măsură ce lucrurile se organizau în jurul meu, aspectul lor inefabil dispărea, precum o suprafață lucioasă care se aburește”1. Pentru adolescentul din romanul blecherian, experiența lumii este o experiență a limitelor acesteia. Lucru explicabil: creșterea în vîrstă presupune o luare la cunoștință, o „criză”. Poate de aici vine caracterul secvențial al narațiunii din Întîmplări: apropierea de vârsta matură presupune asumarea unor interdicții care intervin succesiv și segmentează universul tânărului, fixându-i limitele. Alcătuirea fragmentară a Întâmplărilor reproduce fragmentaritatea, parțialitatea experienței de viață a unui tânăr. Reprezentările despre lume ale acestuia sunt încă în mare măsură legate de naivitățile copilăriei, însă experiențele sale multiple și contradictorii îl obligă să chestioneze aceste reprezentări. Totodată, el se arată circumspect cu privire la adoptarea unei alte „imagini a lumii”, care este pusă deocamdată în paranteză. Încercarea de a „verosimiliza” întâmplările din romanul blecherian nu trebuie dusă totuși prea departe. Psihologie există în roman, însă doar în măsura în care este nevoie de conturarea unui personaj acceptabil în ficțiunea romanescă, unul cu o istorie a sa, ale cărui experiențe se lasă ordonate ca o hermeneutică „pe viu” aplicată asupra lumii, ca o operație de cunoaștere în act. Odată stabilite aceste repere minime ale ficțiunii, „narațiunea” virează hotărât spre „viziune”. Nu mai este vorba de șovăirile unui tânăr în aventura sa intelectuală de apropriere a înțelesurilor lumii, ci de o chestionare a întemeierii ontologice a realității de pe pozițiile imaginării posibilului: „viziunile povestitorului lui M. Blecher sunt himerice, ontic incerte, nu pur și simplu rezultatul unei relativizări psihologice. Universul real nu este interiorizat psihologic, ci explorat poetic”1 2. De la utopia artei la blocajele irealității Dacă Bruno Schulz urmărea, prin scrierile sale, să găsească o nouă cale de mitizare a realității3, pentru Blecher, realitatea se află într-un conflict durabil cu imaginația. Cei doi scriitori adoptă poziții cu semn contrar în ceea ce privește șansele imaginației (prin extensie, ale artei) de a „modifica” lumea. Astfel, prozatorul polonez operează o disjuncție a realului de tip romantic, deosebind lumea naturală de lumea socială (cu tot ceea ce implică aceasta, de la economie la cultură), pariind pe șansele naturii de a converti întregul la vitalitatea sa mitică. Într-o proză din volumul Sanatoriul timpului, autorul lansează utopia unei mari Cărți intrate în circuitul natural, o carte care nu alienează, ci corijează înstrăinarea de sine a omului modern. Panaceul unei suferințe exprimate, în volumul aterior, de imaginea manechinelor incapabile să-și strige protestul față de alcătuirea lor arbitrară este oferit de răbufnirea generoasă a naturii printre și peste dilemele de natură intelectuală ale modernului. Arta ar avea deci, într-o ipostază ideală, „naturistă”, un potențial salvator în fața angoaselor 1 idem, p. 57. 2 Nicolae Manolescu, Arca lui Noe. Eseu despre romanul românesc, București, 100+1 Gramar, 2002, p. 560. 3 Vezi C. Geambașu, „Bruno Schulz. În căutarea valorilor mitice”, în A treia Europă, nr. 3-4/ 2000, p. 66. ANALELE ȘTIINȚIFICE ALE UNIVERSITĂȚII „AL. I. CUZA”, IAȘI 79 alienante ale modernității. Șansa ei este cultivarea arbitrarului și a naivității, mimând comportamentul capricios al înaripatelor: „Dar istoria oficială nu este completă. Ea are lacune intenționate, pauze lungi și tăceri îndelungate, în care se instalează repede primăvara. Ea umple îndată toate lacunele cu marginaliile sale, ea acoperă generos cu frunzișul ce se scurge fără încetare și crește în pofida tuturor, amețește totul cu absurditățile păsărilor, cu controversa acestor înaripate, plină de contradicții și de minciuni, de întrebări naive, lipsite de răspunsuri, de repetări îndărătnice și pretențioase”1. Scriitorul romașcan nu mai apelează la această polarizare, ceea ce subliniază modernitatea profundă a scrisului său. Modernă este refuzul său de a desprinde ceea ce este „real”, în sensul existenței obiective, concrete, de „irealitatea” pe care o produc nu doar halucinațiile minții, ci și deriva fantastică a simțurilor. Neputința de a discerne între eu și lume, adesea constatată în paginile romanului, este sursa multor lamentații ale eroului aflat în căutarea unui sens limpede al existenței proprii: „Între mine și lume nu exista nici o despărțire. Tot ce mă înconjura mă invada din cap până în picioare, ca și cum pielea mea ar fi fost ciuruită. Atenția, foarte distrată de altfel, cu care priveam în jurul meu nu era un simplu act de voință. Lumea își prelungea în mine în mod natural toate tentaculele; eram străbătut de miile de brațe ale hidrei”1 2. Lipsa unei interiorități solide pe care eroul să o poată opune invaziei „lumii” îi oferă acestuia șansa de a da o replică exteriorului prin transformarea acestuia în spațiu al interiorității, adică prin popularea realului cu ficțiuni ale imaginației. Multitudinea de manifestări care definesc imperiul irealității izvorăsc dintr-un instinct de ficționalizare stimulat tocmai de senzația notată în pasajul citat anterior, a lipsei oricărei demarcații între interioritate și exterioritate. „Crizele” invocate de către naratorul Întâmplărilor exprimă tocmai starea de frenezie care însoțește invazia „irealității” în spațiul obiectiv. Nu întâmplător, momentul de maximă intensitate al unei crize este tocmai senzația de anulare a eului și, simultan, de relativizare a concretului. Obiectele sunt și ele cuprinse de sentimentul libertății, adică se pregătesc să treacă pragul dintre real și ireal: „Priveam cu ochii deschiși tot ce era în jurul meu dar obiectele își pierdeau sensul lor comun: o nouă existență le scălda. Ca și cum ar fi fost subit despachetate din hârtii subțiri și transparente în care ar fi stat învelite până atunci, aspectul lor devenea inefabil de nou. Păreau menite unei noi utilități superioare și fantastice pe care în zadar m-aș fi căznit s-o găsesc. Dar nu numai atât: obiectele erau apucate de o adevărată frenezie de libertate. Ele deveneau independente unele față de altele, dar de o independență ce nu însemna numai o simplă izolare a lor ci și o extatică exaltare. Entuziasmul lor de a exista într-o nouă aureolă mă cuprindea și pe mine: aderențe puternice mă legau de ele, cu anastomoze invizibile ce făceau din mine un obiect al odăii la fel cu celelalte, în același mod în care un organ grefat pe carne vie, prin schimburi subtile de substanțe se integrează trupului necunsocut”3. Contestarea solidității realului în numele libertății imaginarului devine posibilă și datorită constatării de către erou a unei deficiențe a limbajului. Cuvintele îi par naratorului din Întâmplări insuficiente pentru exprimarea unor conținuturi ce depășesc 1 Bruno Schulz, Manechinele, tr. Ion Petrică, București, Allfa, 1997, p. 162. 2 M. Blecher, op. cit., p. 47. 3 idem, p. 46. 80 SECȚIUNEA LITERATURĂ sensurile de obicei cuprinse în cuvinte. Nu este un clasic topos al inefabilului: Blecher preferă cuvintelor imaginile, mai puțin fixate semantic, capabile să transmită conținuturi încă nu pe deplin formalizate, accesibile direct intuiției și nu doar intelectului: „Cuvintele obișnuite nu sunt valabile la anumite adâncimi sufletești. Încerc să definesc exact crizele mele și nu găsesc decât imagini. Cuvântul magic care ar putea să le exprime ar trebui să împrumute ceva din esențele altor sensibilități din viață, distilându-se din ele ca un miros nou dintr-o savantă compoziție de parfumuri”1. Refuzul cuvintelor exprimă un protest metafizic, și nu o simplă opțiune de natură estetică. Neajunsul cuvintelor nu este de natură expresivă, ci constă în însăși natura lor de vehicule semantice: ele nu pot transmite decât sensuri deja precizate, și în nici un caz nu pot reproduce intuiții prelingvistice sau senzații organice care nu tind spre nici o semnificație discursivă. Diana Adamek consideră că imaginile despre care vorbește Blecher ipostaziază un „discurs plastic, adresat ochiului”1 2. Fie că imaginile reproduc un discurs vizual, fie că nu, este vorba, în orice caz, despre un „discurs” care încearcă să extindă câmpul experienței prin integrarea unor aspecte greu de formalizat, nu doar senzații organice, ci și presimțiri, intuiții sau produse ale imaginației aflate în răspăr cu logica diurnă. De pildă, eroul din Întâmplări încearcă să stabilească cu Edda, femeia de care e îndrăgostit, o comunicare care să depășească cuvintele: „Ce puteam, oare face împotriva unei exactități atât de aspre? Cum puteam s-o fac să înțeleagă, de pildă, că sunt un copac? Era de transmis cu cuvinte imateriale și informe, prin aer, o coroană de ramuri și frunze, superbă și enormă, așa cum o simțeam în mine. Cum aș fi putut face asta?”3. Ușor de bănuit, încercarea de a socializa această experiență pur subiectivă se va termina cu un eșec. Însă declarația de independență față de logica cuvintelor a fost făcută. Drama de adâncime a literaturii blecheriene a fost formulată. Instalarea în absurd Ceea ce îi deosebește în mod radical pe M. Blecher, Kafka și Bruno Schulz este modul în care fiecare formulează o problemă comună tuturor, poziția pe care fiecare se situează față de problema insolubilă a absurdului existenței. Pentru Kafka, absurdul este modul de a exista al lumii sale ficționale. Prima frază a unei scrieri kafkiene marchează ruptura definitivă de „normalitate”, instalarea în absurd. Se citează adesea începutul Metamorfozei: „Cînd Gregor Samsa se trezi într-o dimineață din vise neliniștite, se regăsi în patul său metamorfozat într-un gîndac uriaș”4. Opera praghezului este o analiză spectrală, prin mijloace epice (dar nu numai epice, dacă ne gândim la scrieri mai „speculative” precum Vizuina sau Josephine, cântăreața sau neamul șoricesc), a unui univers intrat în derivă, univers care reflectă în moduri oblice diferitele servituți de natură socială, politică și morală din lumea „reală”. Spre deosebire de ceea ce se întâmplă în scrierile lui Kafka, opera lui Bruno Schulz este o pledoarie pentru imaginație, deci pentru literatură. Identificarea realizată de către scriitorul polonez între natură și cultură preconizează un mariaj ideal, 1 idem, p. 47. 2 „Incapabile să transmită cu adevărat și în întregime un sens, construcțiile verbale vor trece astfel într-un plan secund, funcția semnificantă va fi preluată de imagine, iar vorbirii interioare logicizante i se va substitui un limbaj sensibil, de tip vizual.” Diana Adamek, Trupul neîndoielnic, București, Editura Didactică și Pedagogică, 1995, p. 98. 3 M. Blecher, op. cit., p. 106. 4 Franz Kafka, Opere complete, vol. I, trad. și note de M. Ivănescu, București, Univers, 1996, p. 64. ANALELE ȘTIINȚIFICE ALE UNIVERSITĂȚII „AL. I. CUZA”, IAȘI 81 considerat posibil în lumea Prăvăliilor de scorțișoară. Așa cum natura poate corija erorile „istoriei dogmatice” și aberațiile morale ale oamenilor, e de presupus că o literatură nouă, așa cum o vede Schulz, predispusă la mitizarea realității, va reuși să activeze resursele creatoare latente ale unei umanități în criză. Poziția sa este, prin urmare, una neoromantică, rezolvând conflictul absurd printr-o soluție de natură utopică. În acest context, Blecher se situează pe pozițiile unui scriitor care descoperă pe cont propriu anomaliile de natură ontologică ale modernității. El este mai puțin instalat în lumea aberantă, grotescă, frustrantă în care viețuiesc, ca în mediul lor natural, toate exemplarele de „Joseph K.” din scrierile lui Kafka. Opera sa surprinde, cu o acuitate specifică, numai momentul luării la cunoștință de existența crizei ontologice. În pragul absurdului, căutând modalități disperate de vindecare a crizei, Blecher deliberează îndelung asupra caracterului ilogic, contadictoriu al realului. Pentru scriitorul romașcan, asumarea absurdului existențial este încă un pas prea mare ca să poată fi făcut cu ușurință. De aceea, el va vorbi despre „locuri blestemate” și „spații binevoitoare”, „insule pustii” și „obiecte tiranice”, despre „«crizele» mele din copilărie” care aruncă eroul în ghearele deznădejdii; cu alte cuvinte, pentru naratorul lui Blecher absurdul trebuie și poate fi combătut. Deși finalurile romanelor Întâmplări în irealitatea imediată și Vizuina luminată nu lasă nici o iluzie cititorului, literatura lui Blecher se constituie ca o investigație a teritoriului de graniță în care realul devine ireal și invers. Însă acest fapt subliniază și caracterul profund modern, în sensul de anti-romantic, anti-utopic, al operei sale. Blecher nu oferă compensații imaginare pentru disfuncția ontologică pe care eroul său o constată. Literatura sa este una lucidă, lipsită de iluzii. Dacă modul de abordare a aceleiași problematici îi desparte pe cei trei scriitori, „perspectiva asupra lumii constituie adevărata înrudire”1. Lumea se află în criză, coerența ei semantică e amenințată de o serie întreagă de manifestări anarhice în raport cu „normalitatea”. Produse ale unei imaginații coșmarești, forme de nonsens violente sau hilare, natura însăși (în proza lui Bruno Schulz) vin să conteste logica diurnă, a „realității”, încercând s-o înlocuiască cu ceea ce la Blecher se numește „irealitate”. Rezultatul cel mai însemnat al acestei problematizări, atât de specifică epocii, este un mod nou de a face literatură, o proză vizionară, lirică, intelectuală, de o importanță hotărâtoare pentru reflecția asupra scrisului literar modern și postmodern, ca și pentru apariția unui lung șir de descendenți în posteritate. Abstract M. Blecher and Bruno Schulz constitute a classical case of a litterary „couple”. They wrote their literature at the same time, but without knowing about one another, they emerged from similar cultural backgrounds, and were preoccupied by more or less the same problems in their stylistically very similar works. This makes them ideal for a comparatistic approach which, surprinsingly, has not, so far, been subject tot enterprise. Starting from the specific identity of the heroes in their books, this paper 1 Nicolae Manolescu, op.cit., p. 561. 82 SECȚIUNEA LITERATURĂ discusses their predisposition towards the kafkian theme of the absurd in their descriptions of „a world out of joint”. LOREDANA OPĂRIUC Virgil Ierunca - scrieri recuperate Ierunca putea în douăzeci de ani să-și facă un nume la Paris, dar și-a pierdut vremea cu treburile românești. (Emil Cioran) Îndepărtarea de societatea românească prea supusă vremurilor nu a însemnat, în cazul unor personalități din exil, și îndepărtare de cultura-depozitar al valorilor autentice legate de neamul respectiv. Monica Lovinescu și Virgil Ierunca au constituit un reper pentru o anumită pătură socială a țării (victime într-o măsură mai mică sau mai mare ale cenzurii și autocenzurii) în epoca înecată de minciună a deceniilor comuniste, au luptat cu armele sigure ale intelectualului pentru ca deșteptarea și salvarea să se petreacă, așa încît numele lor vor fi înregistrate și menționate cu egală justificare atît de istoricii propriu-ziși cît și de cei ce vor încerca să explice rezistența culturii române în fața timpurilor prea nerăbdătoare. Tonul laudativ în privința acestor personalități nu poate fi ocolit decît din studiată rea-voință. Multe pagini referitoare la ajutorul de netăgăduit dat oamenilor de cultură îi omagiază pe cei doi “Ierunci”, după cum îi numește, cu deosebită afecțiune, Sanda Stolojan în jurnalul său pe cei care au întemeiat statul spiritual “Franco-România”, sprijinindu-și cu o consecvență neobișnuită țara dinafara ei. Justițiari în artă, implicit și în etică, au reușit să avertizeze că adevărul nu are culorile oficiale pe care “îndreptățiții” se grăbesc să le înfățișeze, au devenit întruchipări ale ideii de existență și rezistență prin cultură. Noțiunea de „est-etică” pe care Monica Lovinescu a creat-o printr-un sugestiv joc lingvistic ar denumi, astfel, un nou domeniu, al artei și al moralei deopotrivă, rezultînd un criteriu al judecății de valoare destul de riscant și de complicat, ca să nu mai spunem și foarte greu de aplicat, întîmpinat deseori de reacții ostile. De aceea, unele mărturisiri ale celor care i-au cunoscut și, mai ales, au ținut cont de semnalele emise, par astăzi straniu de encomiastice pentru cine nu a trăit realitatea libertății refuzate. Gabriel Liiceanu scrie chiar o “declarație de iubire” ce impresionează, fără a-i putea știrbi, în vreun fel, entuziasmul admirativ: “Ce <<cuplu>> formidabil au alcătuit ei cu noi! Istoria ne transformase în infirmi ai expresiei, ei ne înapoiau darul cuvintelor.” Parisul a găzduit asemenea idealiști pentru care morile de vînt chiar s-au dovedit uriași periculoși, dictatura spirituală fiind cel mai eficient dintre ei, uriași striviți treptat și de forța cuvîntului care se încăpățînează să rostească adevărul (ce-i drept, la adăpostul unei distanțe sigure și necesare). Bursieri în Franța mirajului cultural, cei doi vor refuza întoarcerea acasă în 1946, conștienți de consecințe și de faptul că exilul nu reprezintă doar o frumoasă călătorie spirituală. Candide nu se mai poate întoarce să-și cultive grădina, pentru că aceasta a dispărut. Îl așteaptă multă rătăcire, prețul unei libertăți ce nu se lasă ușor dobîndită. Articole publicate în revista Albatros Virgil Untaru, născut în județul Vîlcea în 1920, s-a dovedit de la începuturi un om de cultură atipic, care nu tolerează aproximările pe un teritoriu deseori prea falsificat de 84 SECȚIUNEA LITERATURĂ intenții de altă natură. Puținele date despre tinerețea de acasă îl prezintă definitiv atașat de artă și de filozofie, reușind cu ușurință să aibă un cuvînt de spus la o vîrstă de invidiat. Maturizarea aceasta înainte de vreme este, de altfel, specifică epocii în care tulburările sociale depășesc pînă și îndrăzneala antiutopiilor precedente. Congenarul lui Geo Dumitrescu va prelua de la acesta pseudonimul Ierunca, preluare simbolică, ce va pecetlui o prietenie”în tăcere”, pentru că drumurile lor nu s-au mai putut reîntîlni, dar evocările au trasat o punte sigură. Au devenit reprezentanți ai unor lumi diferite, dezamăgiți fiecare în parte de căderea inevitabilă a miturilor în istorie, unul luptînd donquijotește în afara țării pentru salvarea ei, altul descoperindu-și poate prea tîrziu inadaptarea la realitățile socialiste. O mărturisire atașată jurnalului din exil cu privire la această perioadă și la apariția efemeră a revistei Albatros1 surprinde nedumerirea ulterioară a autorului față de credințele de altădată: “Va trebui să mă întreb - iarăși și iarăși - cum a fost cu putință să cultiv în comportamentele mele fragede un stîngism estetic atît de intolerant.”, rîndurile datînd din 1997, cînd chiar nu putem suspecta nici o ipocrizie la un om de cultură care și-a dovedit cu prisosință verticalitatea. De altfel, adeziunile din tinerețe îi vor tulbura suficient anumite momente ale vieții pariziene, cînd vînătoarea de vrăjitoare-foști sau actuali oameni-de-stînga va lua forma ignorării sau a refuzului de a-l considera onest în intenții și fapte. Revenind la mărturisirea pomenită, dezamăgitor cumva este faptul că Ierunca nu-și mai amintește cum s-a înființat revista, dar portretele inedite făcute lui Geo Dumitrescu și unui alt albatrosist ajung să compenseze această uitare: “Mi-a rămas neștearsă însă silueta de chibrit superior a lui Geo Dumitrescu așezat în amfiteatrul Odobescu al Facultății de Litere din București, alături de Marin Sârbulescu. Ca Stan și Bran! Un Stan transcendental căruia îi invidiam deja un fel de caligrafie a inteligenței. Un Bran care mă lăsa rece deoarece spunea numai anecdote tocmai cînd eu vînam certitudini.”1 2 Putem specula chiar și această nevoie de certitudini ca liant al celor două personalități, cu siguranță numele cele mai pregnante în paginile revistei, dar și după aceea. Împotrivindu-se tendințelor naziste ale vremii, ambii se dovedeau capabili de a percepe pericolul rinocerizării ce punea stăpînire eficientă pe mentalități. Virgil Ierunca publicase deja în alte reviste, așa că tonul articolelor sale nu mai are stîngăcia neofitului, deși la senectute afirmă cu o intoleranță exagerată că acestea “nu rezistă unei imaginare antologii critice”, mai ales prin comparație cu textele lui Geo Dumitrescu, despre care va spune fără îndoială că “înfruntă timpul”, el fiind doar un “agitat paralel”3. Ca urmare, amintindu-și această aventură spirituală a tinereții, trece sub tăcere propriile contribuții și face o prezentare în timp a celor care au semnat odinioară plini de speranță, rezultînd o istorie comprimată a “aripilor frînte” plecate din aceeași redacție. Desigur că galeria critică și istorică este deschisă cu schițarea evoluției autorului Libertății de a trage cu pușca, rîndurile confirmînd rolul hotărîtor jucat de acesta în planul poeziei românești, cuvinte scrise cu vigilența și siguranța celui care a exersat decenii întregi condeiul interpretativ: “(...) poezia lui Geo Dumitrescu e un fel de despicătură epistemologico-lirică în evoluția poeziei noastre. Dincolo de suprarealism și alte avangardisme, dincoace de prozaizarea poeziei care a devenit cu timpul un loc comun al post-modernității, Geo Dumitrescu impune un raport original între cuvînt și 1 Virgil Ierunca, Destinul Albatrosului, în Trecut-au anii...Fragmente de jurnal. Întîmpinări și accente. Scrisori nepierdute, Ed. Humanitas, 2000, pp. 399 - 403. 2 op. cit., p.399 3 op. cit., p.400 ANALELE ȘTIINȚIFICE ALE UNIVERSITĂȚII „AL. I. CUZA”, IAȘI 85 libertate. Se vorbește mereu de generația optzecistă, însă nimeni nu pare a fi surprins o evidență: poeții optzeciști descind de fapt din Geo Dumitrescu.”1 Despre opera lui Mircea Streinul, fost colaborator, aflăm că a constituit pentru memorialist o adevărată obsesie în exil, cunoscîndu-l din scurta prezență în paginile revistei și încercînd de-a lungul anilor, la Europa Liberă, măcar să transmită nedreptatea ignorării acestuia. Exemplu tipic de cădere pe o vulgară punte ce se regăsește în destule cazuri, care astăzi ar merita o istorie aparte, a culturii fără cetate. Urmează inventarierea aleatorie sau în funcție de claritatea amintirilor, pentru că nu se explică altfel impresia produsă asupra memorialistului de poezia Elenei Diaconu, impresie exagerat pozitivă: “Elena Diaconu: un produs pur al Albatrosului. Poemele ei n-au apărut decît aici. Prin calitatea lor - un expresionism lenevit de luciditate și mirare - ar putea fi incluse în orice severă antologie.”1 2 Că revista a găzduit destule victime ale istoriei și ale unui sine tulburat fără scăpare, vedem și din referirea la Emil Ivănescu, fratele lui Mircea Ivănescu, autor promițător care a ales, însă, moartea la numai 22 de ani. Aceeași alegere o face și Stere Popescu, cel care “și-a mutat exilul într-o sinucidere sfioasă pe străzile desigur încețoșate ale Londrei”(adaugă Ierunca într-o manieră de subtil memorialist). Un alt chip reînviat de amintire este cel al lui Iulian Petrescu, devenit aproape personaj în jurnalul parizian al lui autorului, o figură excentrică pentru care nici un sistem de norme, sociale sau chiar științifice, nu reprezenta nimic prin comparație cu propriile căutări. Fost asistent al lui Ion Barbu, deci un bun matematician, va locui chiar împreună cu Ierunca o vreme, în anii tulburi și săraci ai tinereții din Franța și va uimi cu teza sa de doctorat o comisie impresionantă (teză alcătuită tardiv și doar cînd “inspirația” s-a întors prin preajma poetului-matematician). Horia Tănăsescu este un alt colaborator exilat tocmai în Mexic, încercînd pe un alt continent să mențină întreagă conștiința apartenenței la o cultură națională. Despre Dinu Pillat, cuvintele lui Ierunca sînt mai mult decît grăitoare; îl numește aristocrat, avînd în vedere, desigur, inclusiv devenirea din epoca postbelică a acestuia. Pomeniți cu nostalgie sînt și G. I. Florian, Tiberiu Tretinescu, G. Dăianu și Sergiu Filerot, ultimul fiind cel care i-a ajutat pe entuziaștii albatrosiști să-și vadă tipărite paginile și care va avea parte, parcă prin contaminare, de aceleași aripi frînte. Așadar, darea de seamă a lui Ierunca însuși cu privire la rolul jucat în orientarea și organizarea revistei Albatros se află sub semnul unei modestii poate firești, impuse de auto-cenzura criticului. Ultima frază a eseului este traversată de o nostalgie lucidă: “Isprava romantică de acum mai bine de o jumătate de secol pendulează între memorie și cenușă. Restul e ...literatură.”3 (De-a lungul întregului jurnal, această rescriere a celebrei “The rest is silence.” apare obsesiv - să fie literatura un tărîm al neputințelor, după cum ne îndeamnă analogia?) Întorcîndu-ne în timp, cele patru articole semnate în paginile revistei sînt referitoare la literatura modernă și la problematica receptării, fiind semnate Virgil Untaru. Primul reprezintă o analiză a operei lui James Joyce deloc lipsită de subtilități. Intuiește că în cazul acestui autor avem de-a face cu un “poet metamorfozat în romancier”, că Ulysse constituie în contextul cultural al secolului trecut o “enciclopedie existențială”, un 1 op. cit., p.400 2 op. cit., p. 401 3 op. cit., p. 403 86 SECȚIUNEA LITERATURĂ “colos de literatură”1 care a schimbat fundamental optica asupra narațiunii. Dincolo de aceste afirmații ce se regăsesc în mai toate interpretările operei cu pricina într-o formă mai mult sau mai puțin elogioasă, apar și considerații sesizabile doar de anumite tipuri de sensibilitate interpretativă, cum ar fi faptul că “al treilea personagiu al lui Ulysse [pe lîngă Stephan Dedalus și Leopold Bloom] este orașul Dublin. Apoi o epocă: 1904, începutul acestui mai mult decît stupid secol XX.”1 2 Un alt articol, intitulat Între biografia romanțată și industria literaturii, cuprinde un mic tratat de etică a scriitorului, pentru care nu popularitatea trebuie să constituie un criteriu (cîștigată adesea cu asemenea “biografii romanțate”), ci principiile clasice legate de originalitate și de frumos, care exclud posibiliatea “vulgarizării” artei, fenomen nedorit ce se petrece în cazul creatorilor mediocri.3 Regăsim aici tonalitatea multor scrieri ulterioare, pentru că educarea estetică și etică a publicului reprezintă o reală dimensiune a operei lui Virgil Ierunca. Paginile dedicate lui Panait Istrati4 în cel de-al treilea articol sînt superlative atît la nivelul stilului analitic, cît și în privința portretului realizat (arta portretului reprezintă, de altfel, o dimensiune superioară în întrega operă). O credință pe care și-o va exprima de fiecare dată cînd va avea ocazia, și anume că nu se poate desprinde opera unui scriitor de atitudinea lui socială, este subliniată în acest eseu5. Literatura și opera lui Istrati reprezintă “Odiseea de vagabondaj mărinimos”, un exemplu de “mesianism dostoievskian” la care ar trebui să subscrie orice creator conștient de efectele creației sale. Plecînd de la mărturisirea aparent retrogradă și patetică a acestuia (“Iubesc frumosul, religia mea.”), Virgil Untaru nu-și stăvilește entuziasmul și continuă cu o mărturisire firească: “Îl iubesc pe Panait Istrati pentru acest risc de plină trăire în frumos, pentru această sfidare adresată <<cărturarului-cîștigă>>”, intuind, totodată condiția vitregă pe care o presupune o asemenea poziție categorică, faptul că artistul viitorului va fi “un preot căruia credința nu-i va putea aduce nici măcar pîine.” Profeție care, din păcate, va prinde viață. Îl situează apoi pe scriitorul român în vecinătatea unor nume sonore din literatura universală, cum ar fi Maxim Gorki, Jack London sau Knut Hamsun, cu toții “vagabonzi artiști” pentru care arta nu poate ființa în afara libertății. În ultimul articol apărut în paginile acestei reviste, glosează pe marginea unei inedite și avangardiste definiții a poeziei, preluată, după spusele semnatarului, de la altcineva: “La poesie? Une petite fille qui fait pipi au bord de la route et met ses mains devant ses yeux quand passent les automobilistes.”6 Concluzia este că transcendentul și sfidarea coexistă în orice act poetic, iar finalul eseului se reduce la o exclamație retorică sugestivă: “Ah! automobiliștii.!” În cel de-al optulea număr, consacrat Istoriei lui Călinescu și interzis din motive evidente, mai toți redactorii și colaboratorii susțin importanța acestei opere în cultura română, iar viitorul exilat se află printre ei, neocolind elogiile: “opera unui critic excelent, investită cu orgoliul demonstrativ al creațiilor excepționale, o culme de proporții guliverice demnă 1 Albatros, nr.1, martie, 1941, p.1 2 Albatros, nr. 1, martie, 1941, p.4 3 Albatros, nr.2, martie 1941, p.3 4 Albatros, nr. 5-6, mai, 1941, p.1 5 Convorbiri literare, nr. 11, noiembrie, 2003, p.6, Dialog cu scriitorii Monica Lovinescu și Virgil Ierunca: “Această despărțire sentimentală - sau dacă vreți politic nemărturisită de a omologa, de a despărți net omul de operă mi s-a părut întotdeauna o metodă cel puțin dubioasă. Întîi că n-am descoperit pînă acum opere care cresc singure, la nici un colț de stradă, în nici un ținut. Prin nici o literatură, prin nici un meridian n-am întîlnit opere care cresc singure.” 6 Albatros, nr.7, iunie, 1941, p.5 ANALELE ȘTIINȚIFICE ALE UNIVERSITĂȚII „AL. I. CUZA”, IAȘI 87 într-adevăr de invidia tuturor piticilor literari.”1 Fragmentul poate fi folosit și ca o dovadă a faptului că autorul nu a nesocotit niciodată importanța operelor anumitor scriitori pe care-i demască pentru conformismul lor politic. Prin urmare, în ciuda circumspecției memorialistului, care aproape se dezice de aceste contribuții la celălalt capăt al secolului, există suficiente motive pentru care cele cîteva pagini merită să fie inventariate și chiar analizate. Patosul frazelor și formulele fericite vor deveni o constantă a operei lui Virgil Ierunca, model de eseist, excelînd atît în discursul critic (împreună cu periculoasa variantă a acestuia, pamfletul) cît și în cel politic. Critica nu se mai îndepărtează orgolios de subiectivitatea celui care o creează, ci devine expresie a acesteia, aspect ușor de observat mai ales în eseurile ulterioare. Am văzut că pentru acest scriitor opera și omul care a înfăptuit-o constituie un tot inseparabil, prin urmare se declară adeptul clasicei concepții conform căreia moraliateta și esteticul nu pot fi separate. Un nou umanism sau perenul umanism revine, astfel, în epoca postbelică, în ideile și atitudinile oamenilor de cultură, umanismul reprezentînd, de fapt, cealaltă fațetă a absurdului care invadase deja, nu doar ficțiunea, ci și realitatea. Jurnalul și eseul - expresii ale fragmentarismului într-un secol grăbit Sub titlul Trecut-au anii., titlu al unui autor care știe plăti tribut marii literaturi, se află fragmente de jurnal corespunzînd perioadei 1949-1951 și anului 1960, însemnări care conturează un portret discret al unui intelectual trăind doar în și prin cultură. Ar putea fi numit foarte bine și jurnal politic, proces-verbal al exilului care înregistrează tot ce se petrece dincolo și dincoace de implacabila “cortină de fier”, cu o atenție încordată, mereu la pîndă. Deși sub semnul literaturii subiective, detaliile intime sînt foarte puține și camuflate de o sumedenie de date referitoare la contextul socio-cultural, partea istorică, exterioară a existenței. Așa încît paginile vor conține notații privitoare la viața culturală a Parisului și, printr-un fel de antiteză, aspecte legate de situația din țară și din Estul Europei, ambele problematici învăluite inevitabil în haina politicului1 2. Pe lîngă rîndurile consacrate istoriei și literaturii trebuie menționate numeroasele detalii cu privire la concerte, audiții, muzica reprezentînd un fel de a doua natură pentru sensibilitatea artistică a lui Virgil Ierunca dar și analize succinte și pertinente ale altor forme artistice ca pictura și arhitectura. În paginile corespunzînd epocii 1949-1951 se întrezăresc uneori scurte confesiuni legate de trăirile cele mai ascunse ale omului de 30 de ani, intelectualul sărac și singuratic, mărturisiri care vor dispărea, însă, în notațiile din 1960, de parcă maturizarea presupune renunțare la negație și la melancolie sau măcar mai multă discreție. Astfel că autorul nu e personaj principal în acest jurnal, ci mai degrabă un narator-martor al suprapersonajelor Cultură și Istorie, pe care le urmărește consecvent și chiar obsesiv, în toate manifestările acestora. Se poate creiona cu ușurință o bibliografie pe diferite domenii după lecturile lui Virgil Ierunca analizate parțial în cadrul acestor pagini: filosofie, literatură, muzică, pictură, teologie, politică etc. Mai mult, jurnalul e o carte cu “personaje” incitante, ca Emil Cioran, Mircea Eliade, Eugen Ionescu, scriitori pe care încercăm să-i recuperăm într-o formă sau alta, să-i readucem “acasă” cu ajutorul operelor. Pe de altă parte, orice jurnal se transformă, cu sau fără intenția autorului, în proză lirică. Poate pentru că despre timp nu se poate vorbi decît subiectiv (liric, poetic) iar 1 cf. Al. Husar, Printre contemporani, Ed. Revistei Convorbiri literare, Iași, 2003, p.43 2 “Îmi politicizez prea mult privirea”, spune scriitorul în 1949, în Trecut-au anii...Fragmente de jurnal. Întîmpinări și accente. Scrisori nepierdute, Ed. Humanitas, București, 2000, p.12 88 SECȚIUNEA LITERATURĂ jurnalul are ca axă această dependență a omului de timp, imposibil de eludat. Lăsînd deoparte ideea autoficțiunii, chipul lui Ierunca desprins din paginile corespunzînd anilor 1949-1951 este un amestec de entuziasm și tristețe, notații fulgurante dezvăluind o hipersensibilitate neobișnuită, capabilă însă de autocenzură. Apare obsedant formularea “Restul e literatură”, ce se va regăsi și în unele eseuri, în poezii și chiar în interviuri postdecembriste, de parcă experiența literaturii presupune și o lucidă detașare de aceasta, fiind o comunicare prețioasă și paradoxal indicibilă, ca și tăcerea pe care o substituie în parafrază. Va spune, la un moment dat, că-i preferă pe Blanchot și pe Bataille tocmai pentru că “pun în joc existența însăși a literaturii. Tocmai pentru neputința ei de a mărturisi adînc despre condiția omenească.”1, de unde contaminarea acestei realități spirituale cu eticul, cu socialul, cu istoria. Impresia de ansamblu rămîne aceea a unui scriitor care s-a dedicat întru totul vieții cetății, cetatea aflîndu-se la distanță și în pericol real, un scriitor care a făcut inclusiv din viața personală o modalitate de a salva spiritual o cultură amenințată de uitare și de minciună. Fragmentele de jurnal sînt prefațate de o motivare a selecției paginilor, în care sînt invocate, desigur, nume ale altor personalități din exil ca Horia Stamatu sau Luc Bădescu, cu deja bineștiuta punere între paranteze a diaristului, vizibilă pe tot parcursul acestei scrieri. Exilul ca realitate spirituală, ca o condiție “albatrosistă”, presupune o asemenea detașare de propriile căutări și o solidaritate întru realități superioare. Autorul însuși va preciza, în 1999, la ceva timp de la evenimentele anilor înregistrați, că “starea de exil, chiar atunci cînd e permanentă, nu poate fi concepută și suportată decît dacă o trăiești ca pe un fragment.”1 2, de unde impresia de colaj al întîmplărilor exterioare în mare parte. Patriotismul, noțiune greu de invocat fără pericolul exagerărilor, atitudine nu ușor de identificat în cazul unui om obișnuit, nu-i poate fi negat personalității de față. Cu un patos straniu, dar dublat de luciditatea omului inteligent, tînărul de 30 de ani își făurește un scop existențial din salvarea măcar culturală a țării înecate într-un regim distrugător. Confesiunea surprinde frustrarea celui nevoit să reziste dincolo de orice sprijin familial, dincolo de orice confort al apartenenței, conștient, totodată că amenințările din țară sînt mai periculoase decît distanțele pe care este nevoit să le suporte: “Vreau mereu -prostește - să fac ceva, să facem ceva, pentru această Românie pe care o descopăr după ce am piedut-o. Trebuie să fie și mult ridicol în <<angajamentul>> meu patetic. Puțin îmi pasă. Ridicolul nu mai ucide în Franța, după ce România a fost pierdută.”3 În tonaliatea acesta se regăsesc destule fragmente, constituind o mărturie în plus pentru autenticitatea patriotismului (activ, de altfel). Bucuria lecturilor cărților românești, mîndria că nume precum cel al lui Celibidache se fac din ce în ce mai auzite, raportarea la Bălcescu și la Eminescu, văzuți ca modele de românism, frenezia redescoperirii lui Blaga din Spațiul mioritic reprezintă doar cîteva aspecte ale acestei angajări nedisimulate, aspecte pe care le înregistrează drept experiențe esențiale, la care se adaugă eforturile tipăririi revistelor în limba română, promovarea permanentă a valorilor naționale, emisiunile radiofonice care au igienizat și salvat multe minți din țară. Compartimentînd conținutul jurnalului, cea mai mare parte din informații se referă la această desprindere transformată în recuperare. Evenimente din țările estului european sînt comentate la fiecare pas, cu graba și atenția istoricului, de la mișcări de masă (în Polonia și Ungaria, de pildă) pînă la cele direct 1 ibidem, p.27 2 ibidem, p.6 3 ibidem, p.20 ANALELE ȘTIINȚIFICE ALE UNIVERSITĂȚII „AL. I. CUZA”, IAȘI 89 legate de cultură, cum ar fi procesul lui Noica. “Problema răului în literatura modernă”, titlu pe care-ar fi trebuit să-l poarte teza de doctorat a lui Virgil Ierunca, este demonstrată, astfel, involuntar ironic, în toate analizele făcute, care dovedesc că răul vine din exterior și metamorfozează arta în altceva, că răul lumii este sursă inepuizabilă. Și pentru că nici o convingere nu trebuie însușită, interiorizată fără semne de întrebare, iată că autorul însuși devine interogativ chiar și în această privință, a evidențelor. “Nu cumva am căzut victimă unui snobism al <<răului>>?”1 Sprijinul mai mult fictiv al autorităților franceze, frivolitatea asociațiilor de exilați de tot felul, descoperirea bombei atomice și de către ruși ca o garanție a totalitarismului, avertismentul violent primit de Monica Lovinescu, închiderea mamei acesteia și încercările disperate de a o salva, veștile din ce în ce mai negre din țară, părinții bătrîni care își limitează comunicarea cu fiul doar la pachetele cu medicamente primite și alte situații absurde constituie coșmarul zilnic al diaristului, istoria subterană a deceniilor comuniste. Într-un studiu despre acest jurnal, Daniel Cristea-Enache desprinde două chipuri aproape diferite ale autorului1 2: cel corespunzînd anilor '49 - '51 pare mai umanizat, mai aproape de obișnuințele de lectură în privința acestui gen literar, scăpînd uneori și cîte o dare de seamă asupra propriei trăiri, dincolo de contextul istoric, și cel din '60, cînd febra disperării a luat sfîrșit, întreg efortul fiind concentrat pe munca sisifică în promovarea culturii, dispărând în mare parte confuzia și starea de inadaptare. Într-adevăr, există o deplasare a imaginii, dar aceasta nu înseamnă decît că Ierunca și-a continuat mersul firesc într-o existență nefirească, cea a exilului, ajungînd, pînă la urmă, să făptuiască doar în slujba istoriei și a culturii. În partea cea mai consistentă a jurnalului, cuprinzînd anii '49 - '51, scurtele confesiuni sînt deseori tulburătoare, pentru că aparțin unui om de 30 de ani nevoit să suporte tot haosul lumii străine și destulă mizerie. Impresionează copleșitoarea nevoie de singurătate și lupta perpetuă cu propriile convingeri, de parcă lecția zădărniciei ar fi fost învățată mult prea devreme. Jurnalul însuși este numit “inutil proces-verbal” iar necesitatea lui e pusă sub semnul deriziunii: “Dar pentru ce însemn aici toate lecturile mele? E vorba doar de o introducere în somn. Nici o semnificație, nici o speranță, nici un destin în toată această digestie stricată a cărților.”3 Și autodenigrarea continuă sub forma unui rechizitoriu îndreptat către speranța că scrisul ar putea face lumină acolo unde numai întunericul împărățește. Fragmentele sînt greu de parafrazat fără a le pierde profunzimea reflecției, așa încît merită citate: “Dar ce deriziune amară să duc mai departe, într-o lumină, într-o formulă, ce se petrece cu mine! În fond, <<jurnalul>> acesta nu poate să nu fie decît opera grefierului din mine, la acest proces al meu în lume, în care și acuzatul și procurorul și judecătorul sînt paralizați de neputința distinctă a rolurilor lor. Fiecare e în tăcere, în eșecul nedezlegării lui.[.] De aceea, acest <<jurnal>> trebuie să relateze - în mod fatal și necesar - tot ceea ce îmi aparține exterior, în acord cu istoricitatea imediată, cu oamenii pe care îi cunosc [.] Jurnalul acesta e doar o poartă deschisă pentru tot ce poate fi deschis, o carte sau o cutie. El nu înregistrează decît deschizăturile spre afară. Celelalte îi sînt inaccesibile. Și se întîmplă exact (chiar dacă metaforizez) că numai înlăuntrul reazămă esențialul, îl primește și-l cuprinde. Toate lacrimile curg înlăuntrul ochilor mei, ochii înșiși privesc invers. [.] De aceea tot ce trece prin acest stilou, prin 1 ibidem, p.89 2 Marea neînțelegere, în vol. Concert de deschidere, Ed. Fundației Culturale Române, București, 2001 3 op. cit., p.32 90 SECȚIUNEA LITERATURĂ această cerneală, în ziua aceasta sau alta, pe caietul acesta sau altul, nu este și nu poate fi decît o hemoragie de suprafață.”1 Dezamăgirea față de neputințele cuvîntului continuă sub forme din ce în ce mai virulente, doborînd mitul personalității mereu egale cu sine, mereu convinse de noblețea idealului urmat, scriitorul fiind considerat deseori un exemplu de consecvență, un om lipsit de frămîntările prea lumești ale singurătății și deznădejdii. Se ajunge la rînduri de curată filosofie a limbajului, fundamentată ontologic: “Dezgust total față de <<jurnalul>> meu. Cînd am recitit azi după-amiază cîteva pagini mai vechi, mi-a venit să urlu. Îmi permit să scriu cu regularitate de cîte ori îl văd pe X sau Y, însă pierd (nu pot să nu pierd) din vedere existența mea reală, înăbușită de goluri, existența demisă. Se poate oare trișa onest? Se pare că trebuie ales între a fi și a-ți consemna existența. Literatură. Convenție paradoxală a condiției existențiale pervertită de afiș. Cuvintele au în ele neputința începuturilor. La început va fi fost cu adevărat cuvîntul, dar după aceea n-au existat decît cuvinte. Se poate vorbi și de o cădere a cuvîntului. Căderea lui în plural.”2 Așadar, chipul tînărului Ierunca desprins din asemenea mărturisiri va contrazice imaginea intelectualului absorbit de aventura culturii pînă la nimicirea trăirilor proprii. Ironia și autoironia salvează deseori spiritul crispat al autorului: “agitațiile mele trebuie să fie de un baroc insuportabil”3 sau “Sînt mereu parcă pe un alt tărîm. Și n-ar trebui. Deșteaptă-te, române!”4 Iar peste toate aceste confesiuni mai degrabă negative, se așterne curată impresia de proză poetică, autorul numindu-se “cufundat în nefire”, pradă “aventurii de a nu mai găsi rosturi în lume” și a stării de “convalescență permanentă”. Inadaptarea poate fi considerată tema întregii opere, iar o notație din anul 1950, cu ton de bilanț al inadaptărilor succesive, întărește senzația desprinsă din mai toate fragmentele: “Seară decisivă la France-Presse. Am plecat. Nu mai pot suporta toate aceste kafkaisme ce nu se mai sfîrșesc. Mă uit înapoi și văd rolul important al fugilor în decorul existenței mele: fug din liceu (mă supără rutina), fug din liceul militar după două săptămîni (cum aș fi putut reacționa altfel la contactul cu acest univers?), fug să dau bacalaureatul la București (mă stingherea succesul asigurat dinainte la R. Vîlcea). Să mai notez marea fugă, cea din țară și de ce? [.] Acum, cînd sînt singur cu mine - eliberat prin sorbirea corectă a paharului - e vremea să mă întreb ce voi deveni. Ca în atîtea nopți, doresc nimicitor de tare să nu mă mai deștept dimineața.”5 Prin urmare, printre rîndurile de cronicar al vremurilor care supun omul, se strecoară un autentic poem al singurătății și al mîhnirii de a exista într-o astfel de lume. Insuficiența “prozei vieții” în care apar sărăcia, slujbele mărunte, umilința este oarecum compensată de forța de a contempla spectacolul sorții, de sentimentul religios care se naște treptat, de întărirea convingerilor că armele intelectualilor sînt cele mai eficiente în războiul lumilor. Și pentru că autorul se dovedește paradoxal nu doar în cazul percepției literaturii, ci și în privința stărilor personale, atunci cînd scapă de sărăcie și de spaimele mizeriei, neliniștea se manifestă sub o altă formă: “Mă indispune lipsa mea de ghinion. Am impresia acum că pe tot ce pun mîna se transformă în șansă. Ce-o mai fi și asta?”6 1 2 3 4 5 6 op. cit., p. 38-39 op. cit., p 42 op. cit., p 65 op. cit., p 86 op. cit., p 160 op. cit., p 177 ANALELE ȘTIINȚIFICE ALE UNIVERSITĂȚII „AL. I. CUZA”, IAȘI 91 Exilul și-a lăsat amprenta neîncrederii pînă și-n cele mai ascunse cotloane lăuntrice, transformîndu-se adesea în ceea ce Ion Caraion, tovarățul de tinerețe al diaristului, numea “exil interior”. Ultimele pagini din acest inventar subiectiv notează cu bucurie apariția jurnalului lui Troțki. Evenimentul pare cum nu se poate mai potrivit pentru finalul operei, de vreme ce autorul subscrisese la teoriile sociale ale controversatului gînditor politic rus. Regăsim în rîndurile citate, aceeași raportare la “rezerve morale” care salvează ființa umană și din cele mai negre situații, iar o propoziție din jurnalul autorului rus pare desprinsă din cel al lui Virgil Ierunca, avînd rol de concluzie în ambele cazuri: "Politica și literatura constituie, în fond, conținutul vieții mele personale.”1 Printre evlaviile declarate, la loc de cinste se află Georges Bernanos, poate și pentru că Virgil Ierunca își descoperă, treptat, un mod de percepție a lumii și o gîndire de tip religios (așa încît imputarea prietenească a lui Steinhardt, ce constituie și titlul volumului de scrisori către Ierunca, rămîne valabilă mai degrabă pentru tinerețea diaristului). Prieteni ca mai-vîrstnicul Lucian Bădescu (îi fusese profesor de franceză la Rîmnicu-Vîlcea, direcționîndu-i decisiv lecturile) și tot “personajul colectiv” al exilului, după inspirata și verificata formulă a Sandei Stolojan, populează acest univers al înstrăinărilor și regăsirilor alternative. Interesante sînt notațiile referitoare la cele trei mari nume ale exilului românesc, Cioran, Eliade, Ionescu, despre care Ierunca are detalii picante și judecăți estetice sau etice juste și expresive. Un Cioran comportîndu-se copilărește și refuzînd să vorbească limba română chiar cînd e doar între români, un Eugen Ionescu supărăcios ca o domnișoară de pension, un Eliade prea cumsecade și mereu candid, în ciuda sărăciei insuportabile. Adjectivele și considerațiile sînt pe măsură: Cioran e o dată “ironic și dizolvant”, apoi “salonard”, avînd “oroare de români” și totodată susținînd că nu există români decît în Transilvania, altă dată e evocat “cu apocalipsele lui cotidiene” iar într-un context ulterior îl întîlnim scriind “maxime pentru persoane obosite”, așa încît o concluzie a lui Ierunca - “este, de fapt, un scriitor optimist” - nu mai pare paradoxală, dat fiind spectacolul oferit de omul la fel de viu și expresiv ca și opera.1 2 Ironia și cinismul sînt armele permanente ale neobișnuitului gînditor, așa că îl întîlnim într-o altă zi “întreținîndu-și” (n.a.) oaspeții cu perorații despre .sfîrșitul lumii, nedezicîndu-se de voluptățile sale estetice. Observația malițioasă că denigratorii săi sînt admiratorii lui Eliade se înscrie într-o întreagă serie de conflicte ideologice și estetice, menținute, desigur, pe o linie exterioară (Eliade răspunzînd mult mai puțin agresiv, fără îndoială). Umorul “personajului” se întrevede în destule secvențe, cum ar fi bucuria și încîntarea provocate de un admirator care-i laudă arta de a pune două puncte, considerînd că acest aspect este cel mai expresiv în opera scriitorului. Chiar dacă Eliade și alții îl critică din cauza declaratei lipse de interes pentru tot ce înseamnă România, vedem că, de fapt, reacționează ca un copil citind Caietele de Dor și că puținele rînduri despre cultura “minoră” pe care a părăsit-o sînt elogioase, mai ales cînd vine vorba de Eminescu. Ierunca îi citează cu mare satisfacție prietenească o propoziție superbă în adevărul ei referitoare la viziunea creată prin opera poetului: “O frază mi se pare că face cît o generație de critici: <<Se înalță dinăuntrul morții deasupra vieții.>>””3 Prin urmare, în momentul în care autorul jurnalului va reciti considerațiile despre Cioran ale lui G. 1 op. cit., p.343 2 op. cit., p. 90 3 op. cit., p. 212 92 SECȚIUNEA LITERATURĂ Călinescu, va rămîne descumpănit și mirat de perspectiva “nedreaptă” și “exterioară”, pentru că acest neobișnuit scriitor va realiza, fără îndoială, o schimbare la față a discursului literar. Eliade apare în culori calde în cele mai multe cazuri, “senin, zîmbitor, omenos și solar”, mereu convins de importanța culturii, fără tenebre inutile, fără căderi în dezamăgiri insuportabile, cu o febrilitate de copil atunci cînd descoperă ceva nou în domeniile care-l pasionează. Impresionantă este rezistența în fața experienței sîcîitoare a sărăciei prin care e nevoit să treacă, ba i se fură chiar și al doilea costum de haine, ca să rămînă complet independent de orice aspect material și să perceapă autentic sacralitatea (spune zîmbind marele istoric al religiilor). Atunci cînd Ierunca ajunge pradă disperării din cauza mizeriei, îi oferă un pachet de cărți din biblioteca proprie pentru ca acesta să le vîndă și să mai reziste pînă la găsirea unei soluții de durată, exemplu de generozitate rară. Următorul paragraf pare desprins dintr-o biografie romanțată a secolului al XIX-lea și surprinde grăitor condiția intelectualilor și a exilaților din perioada interbelică și postbelică: “Îl văd pe Mircea Eliade care s-a cam lămurit asupra <<calităților>> omenești ale lui C. V. Gheorghiu. Eliade e din nou sărac. Îmi povestește că Nae Ionescu îi dăduse un costum de haine. Cum avea destule, Eliade i l-a oferit lui Cioran. Acum, cînd Eliade a rămas fără haine, Cioran i l-a dat înapoi. Exact în momentele acestea, C. V. Gheorghiu cîștigă milioane cu un roman ca La Vingt-cinquieme heure.”1 Atunci cînd în jurul autorului Nopții de Sînziene circulă nefericita legendă de “fascist”, Ierunca îi ia apărarea în toate contextele posibile, cunoscînd realitatea unei adeziuni de tinerețe ce rămîne ca un păcat de neiertat, chiar dacă această credință a dispărut. Dar, deopotrivă, diaristul este încîntat și de opera literară a omului de știință, de felul în care a scris, de pildă, Nuntă în cer în lagărul legionar de la Miercurea-Ciuc, roman cu reale calități estetice, sau de cotitura pe care o trasează operele sale în literatura română. Obiectivitatea interpretării fragmentare nu poate fi negată: “Îmi dau însă seama că <<filosofia>> Huliganilor, care a încîntat și descîntat tinerețea atîtora dintre noi, nu trece astăzi de limitele binevoitoare ale discursului. Rămîne însă o pasiune a accentelor, o vrere de respirație nouă, o înnoire pe care literatura română trebuia să le primească cu uimire. Literatura fantastică a lui Mircea Eliade e parcă mai consistentă. Acum, am recitit doar Domnișoara Chistina și mă simt prins într-o plasă invizibilă. E un straniu tărîm în care prezența <<aburilor roșii>>, a <<înseninării umede>> mă transportă și convinge. Multă beție, multă vrajă eminesciană în cartea aceasta. Eminescu restituit în spaime și epicitate - împlinire ciudată.”o 2 Intuiția critică se dovedește din nou prezentă și vie. În spiritul tradiției postdecembriste, al treilea nume obligatoriu asupra căruia trebuie să ne oprim este cel al lui Eugen Ionescu. Ierunca mărturisește că îl idolatriza încă din țară, însă vedem că la Paris prietenia și ruptura inexplicabilă coexistă, fără ca aceasta din urmă să cauzeze erori de percepție a operei promotorului absurdului. De altfel, autorul jurnalului intuiește natura duală a lui Ionescu, faptul că se întîlnesc “o neliniște și o stare de copilărie autentice”3 în mai toate manifestările (inclusiv artistice) ale celui din urmă. De asemenea, îl vedem în conflict la un moment dat cu Eliade, prea “cuminte” în atitudini și fără cutremure existențiale explicite, dezinteresat în destule circumstanțe de “cauza românească” în care nu crede. Mai mult, acuză spiritualitatea românească de un 1 2 3 op. cit., p.98 op. cit., p.136 op. cit., p.57 ANALELE ȘTIINȚIFICE ALE UNIVERSITĂȚII „AL. I. CUZA”, IAȘI 93 “stil legionar de a fi”1, care îi știrbește acestei spiritualități din obligatoria însemnătate și umanitate. Ruptura de Virgil Ierunca apare, astfel, ca o necesitate, de vreme ce concepțiile lor diferă în punctele-cheie. Altundeva găsim informația următoare: “Eugen Ionescu are parcă fixații care revin, din păcate, cu regularitatea unor crize. Cum să-mi explic altfel - fără să mă enervez - telefonul lui anapoda de azi-dimineață pentru a ne aduce la cunoștință, fără umbră de umor, că toată România a fost nazistă și o va spune!”2 Și aventura “gîlcevii” dintre cei doi continuă. O notă din 1951 întărește această impresie de imposibilitate a reconciilierii: “În Cartierul Latin dau, din întîmplare, peste Eugen Ionescu. Îmi spune jumătate serios, jumătate cu umor (roșu?) că i-am stricat ziua. E o sîmbătă. El, care muncește toată săptămîna, sîmbăta vrea să se odihnească. Nu poate -zice - din cauza mea, fiindcă a primit Caietele de dor care l-au indispus, i-au tăiat pofta de mîncare, i-au stricat Sîmbăta Domnului3. Alte personalități din exil se lovesc de aceeași imposibilitate de a comunica pînă la capăt cu marele dramaturg. Horia Stamatu îl numește sugestiv “acest Goe”4, pentru că se dovedește mereu capricios și greu de mulțumit, întreținînd conflicte.absurde cu mai toată lumea cunoscută. Interesantă este afirmația Rodicăi Ionescu, anume că scriitorul este atît de atașat de Ierunca în primii ani ai șederii acestuia la Paris deoarece tînărul exilat îl întrece în disperări cotidiene. Avem astfel un portret dublu ce deschide noi percepții asupra personajelor: “înainte de a mă fi cunoscut, Eugen Ionescu se socotea omul cel mai pesimist de pe lume. Acum - zice ea -are nevoie să mă vadă. Sînt atît de întunecat, atît de amărît, atît de profund nefericit, încît, văzîndu-mă, Eugen se descoperă, pe loc, un optimist.”5 Dar nu doar aceste portrete constituie o importantă mină de informații grăitoare, ci și referirile la diverse personalități din țară sau din Europa. Iulian Petrescu sau Ion Pârvulescu, boemii inteligenți care uimesc Parisul, apar deseori ca niște “crai de Curtea-Veche”, copii ai secolului și, totodată, rupți de vremuri. Nume frecvent preamărite sînt cele ale lui V. Voiculescu, M. Vulcănescu, Noica, Dan Botta, Blaga, Barbu, Camus, Faulkner etc. Jocul secund al lui Ion Barbu este copiat școlărește cînd, în sfîrșit, este găsit la o bibliotecă, la fel și Eulaliile lui Dan Botta. Pe C. V. Gheoghiu îl acuză virulent de impostură și oportunism și, de asemenea, nu ezită să demaște, la fiecare pas, compromisurile greu de justificat ale celor rămași în țară: Arghezi, Sadoveanu, Călinescu, Geo Bogza, M. Preda, Nina Cassian și Vladimir Colin, Z. Stancu, Radu Tudoran, Ion Jalea, Perahim etc, realizînd un fel de istorie literară paralelă cu ceea ce se înregistra oficial. Dezamăgirile vor fi exprimate detaliat și în numeroase eseuri polemice, fără ca Ierunca să minimalizeze vreodată rolul unora dintre acești creatori în cultura română, subliniind însă că “modelul” lor de compromitere a făcut foarte mult rău unei națiuni debusolate și fără experiență politică, menționînd în mod repetat că adevărurile pe jumătate sînt cele mai periculoase, că trebuie cunoscute toate aspectele unei personalități creatoare, nu doar cele superlative. Prin contrast, sînt lăudați scriitori din alte țări ale Estului, care au sabotat prin refuzul de a mai scrie sistemul socio-politic și toți cei care au preferat tăcerea și chiar gratiile. Mult romantism în atitudinea lui Virgil Ierunca - i s-a reproșat și încă i se mai reproșează acest lucru. Multă intoleranță a celui care s-a aflat la 12 op. cit., p. 221 23 op. cit., p. 318 34 op. cit., p. 230 45 op. cit., p. 131 5 op. cit., p. 28 94 SECȚIUNEA LITERATURĂ adăpost de pericolele reale, neriscînd să plătească pentru curajul său (să ne amintim de “frumoasa” lecție dată Monicăi Lovinescu de către oamenii Securității în plin Paris și de plănuitul omor al lui Ierunca!). Inchizitor ca Savonarola și trăind într-o sferă a conceptelor de adevăr și bine care nu se suprapune realității, refuză circumstanțele atenuante și condamnă fără judecată, dînd dovadă de o “mare neînțelegere”. Asemenea imputări vin dinspre persoane deprinse cu encomioanele (v. Daniel Cristea-Enache!), care nu pot accepta că în cazul unui scriitor trebuie spus adevărul pînă la capăt și nu mai trebuie permisă mitizarea falsă și deopotrivă novice. La fel cum în cazul celor două “voci” de la Europa Liberă trebuie distinse unele exagerări. Deloc întîmplător, tonul din jurnal se regăsește în mare parte în eseuri, marea temă a scrierilor lui Virgil Ierunca fiind raportul dintre moralitate și creație, raport de coordonare obligatoriu într-o societate civilizată care știe să-și salveze și promoveze valorile. Un alt element comun jurnalului și eseurilor este farmecul stilistic, capacitatea de a prinde în formule memorabile esența unui scriitor sau artist, amintind, în sensul acesta de capacitatea similară a lui G. Călinescu, de asemenea mare autor de sintagme fericite care sintetizează caracteristicile celor analizați. Retorismul, arta paradoxului, plasticitatea portretelor sînt calități mereu prezente ale stilului. De pildă, Evdokimov este văzut ca “un rus din vechea gardă a <<intelighenției>>, înalt, falnic, cu gesturi de ofițer țarist”, Montherlant este surprins în formula “mare senior al refuzului și al frazei”, Giacometti are o figură de “monstru obosit”, Ricoeur e “tînăr, șters ca un logodnic, însă bine pregătit”, cu Durer începe “enigma accentului pus pe individ, orgoliul decăzut al omului pe pămînt”, Bosch e un “Lautreamont al picturii”, Salvador Dali, “în ciuda pozelor sale <<paranoice>> rămîne un artist care nu intrigă”, sau “toate drumurile ce pot duce spre Dumnezeu trec prin Bach”.1 Și multe alte fraze conțin inspirate formulări sintetice, ca-ntr-un dicționar metaforic de personalități. În același volum sînt inserate cîteva interviuri, unele eseuri și scrisori. Surprinde tonul incredibil afectiv din scrisorile adresate celor două “voci” de la Europa Liberă (iar expeditorii nu sînt entuziaști de duzină, printre ei numărîndu-se N. Steinhardt, C. Noica, G. Liiceanu, H.-R. Patapievici), verificîndu-se, încă o dată, faptul că rolul celor doi în cultura noastră este de netăgăduit. Interviurile aparțin, desigur, perioadei postdecembriste, dar, din păcate, cel ce răspunde încă mai are de denunțat imposturi incredibile, dezamăgit că lupta sa de jumătate de secol nu poate lua sfărșit. Printre eseuri, memorabile rămîn cele despre Petre Țuțea și despre Dinu Pillat, ca și cele care încearcă să scoată din uitare nume precum cel al sociologului și politologului Ghiță Ionescu sau cel al Florenței Albu, autoarea Zidului martor, “jurnal copleșit de nesăvîrșiri - jurnal de frig - ”1 2. Petre Țuțea este elogiat pentru gîndirea paradoxală și pentru formula memorabilă, dar mai ales pentru “duhul cuvîntului” deosebit de “cuvintele de duh” ale lui Cioran, alături de care este văzut de către mulți cititori. Sub subtitlul Nicidecum, atît de specific categoricului autor, aflăm cîteva mărturii despre greșeli fatale ale românilor “importanți”. Arghezi bineînțeles că nu poate lipsi, lui adăugîndu-i-se Andrei Pleșu, Andrei Cornea pentru care un “proces al comunismului” în fața întregii Europe nu constituia o prioritate printre problemele postrevoluționare, ci, mai degrabă, un patetism ce trebuie rezolvat în curtea proprie (“pateticele” intervenții pe acestă temă aparținuseră Anei Blandiana, Monicăi Lovinescu 1 op. cit., p. 35, respectiv 40, 121, 128, 142, 210, 340,224 2 op. cit., p.397 ANALELE ȘTIINȚIFICE ALE UNIVERSITĂȚII „AL. I. CUZA”, IAȘI 95 și lui G. Liiceanu cu ocazia unui colocviu despre mentalitățile postrevoluționare ținut la Cracovia). Acuzele “pătimaș” și “liric” îndreptate spre discursurile celor trei se regăsesc identic și sinonimic în toate luările de poziție contrară față de atitudinea și faptele celor doi exilați. Pericolul “cotrocenizării culturii românești” este subliniat cu noi referiri la intelectualii politicizați care girează un sistem corupt, construit pe tiparele celui abia dărîmat, în care se află pe poziții democratice “inofensivii” A. Păunescu, C. V. Tudor, E. Barbu, P. Everac ș.a. În interviul consemnat de Octavian Paler mărturisirile iau forma memoriilor. Aventura spirituală a exilului este descrisă în culori succinte și relevante, pornind de la “cosmopolitismul” nepăsător și negativist al tînărului din preajma celor 20 de ani care ajunge să părăsească România “indiferent ca un geamantan.” Odiseea continuă: “Am ajuns, în sfîrșit, la Paris. Și dintr-o dată Parisul mi s-a părut mai puțin important pentru sinea mea decît Pomîrla. E drept că tot ceea ce se petrecuse în România mă golise după <<eliberare>> de orice speranță: gînd, cuget, cuvînt. Începusem să scriu o carte: Tratat cum că nu mai e nimic de făcut. Am renunțat repede; mi-am dat seama că pînă și faptul de a recurge la hîrtie e o concesie, un subterfugiu estet. În plus, neantul era la modă. Or, moda era pentru mine o pacoste de existență. N-am căzut deci în capcană. Am avut însă noroc: exact în momentul în care România se instala în destinul ei de pierzanie, eu am regăsit-o. La capătul nopții.”1 Chiar dacă în studiul Marea neînțelegere Daniel Cristea-Enache, ca și Dan Petrescu, va găsi hazlii și deplasate aceste mărturisiri, nu putem să nu vedem adevărata dramă a dezrădăcinatului care nu-și mai poate găsi, cît de cît constant, un reazem existențial. Amintindu-și de prietenii din țară, îl evocă pe Geo Dumitrescu în același mod afectiv care caracterizează fiecare scriere și atitudine a lui Ierunca: “Aș vrea să-l îmbrățișez pe Geo Dumitrescu fără lacrimi și fără cuvinte (<<sîntem oameni inteligenți - ți-e mai mare dragul!>>).”1 2 Vorbește apoi despre faptul că nu există o literatură a exilului în sensul separării de cea din țară, că unitatea exilului s-a distrus în epoca ceaușistă din cauza iscoadelor și compromisurilor care i-au acaparat pe mulți aflați inițial contra regimului. În interviul consemnat de Elena Ștefoi, datînd, de asemenea din 1990, acuză graba românilor de a uita trecutul și “categorisește” trădările intelectualilor din spațiul comunist, rezultînd astfel de tipologii: “cinicii” (Călinescu, M. Ralea, Al.Rosetti), “răsfățații pervertirii răsplătite” (M. Sadoveanu, T. Arghezi), “disponibilii” (Camil Petrescu, Petru Comarnescu, T. Vianu, M. Sebastian), “păguboșii cinstiți” (M.R. Paraschivescu, N. Crainic, R. Gyr), “șantajații de circumstanță” (I. Vinea, I. Frunzetti), “abilii în și cu misiune” (G. Macovescu, G. Ivașcu, Șt. Roll, E. Jebeleanu, C. Theodorescu), “idealiștii” (Geo Dumitrescu, Ileana Vrancea, Maria Banuș, Sașa Pană). Fiecare cu justificările lui, pe care Ierunca le demolează într-un mod verosimil și convingător. Curățenia morală a “justițiarului subiectiv”, după cum s-au grăbit unii să-l numească, se poate lesne observa dintr-o afirmație ca cea care urmează: “eu sînt mereu pe drumul Damascului. Pentru mine, orice scriitor care vrea să devină el însuși e binevenit, chiar dacă vine în ceasul al XI-lea. Sînt pentru conversiune, cu condiția ca aceste conversiuni să nu fie succesive.”3 Concluzia interviului are accente profetice, pentru că Ierunca este întrebat cum ar trebui să fie literatura libertății ca să compenseze deceniile de tăcere și fraudă: “E necesar, așadar, ca scriitorul din generația dumneavoastră să facă saltul de la Sadoveanu la Kafka și să nu-și mai justifice tentația de a fi supus puterii prin 1 op. cit., p.348 2 op. cit., p. 350 3 op. cit., p.362 96 SECȚIUNEA LITERATURĂ propoziții de genul <<păi, dacă maeștrii noștri.eu de ce nu?>>[.] Lîngă Kafka și Musil pot sta foarte bine, ca modele, Bălcescu, Eminescu, Mircea Eliade. Și nu-i puțin lucru.”1 Pe lîngă aceste răspunsuri foarte sugestive pentru ce a însemnat obstinația de a nu renunța la adevăr în cazul M. Lovinescu - V. Ierunca, se numără și cele incluse în Vatra și reproduse între copertele aceluiași jurnal, ultimul interviu pe care, probabil, autorul îl situează, ca importanță, în vecinătatea însemnărilor zilnice dezvăluitoare. Își declară aici opțiunea pentru “voința de ne-putere”, opțiune la care a ajuns după experiențe diverse, fatale și contradictorii, precum comunismul din tinerețe, exilul, descoperirea realităților ascunse sub perfide aparențe. Vorbește apoi despre pasiunea transformată în studiu acerb pentru filosofie și teologie, poetică și poietică, despre dezinteresul față de o carieră sonoră în capitala Franței, despre o teză de doctorat niciodată terminată din cauza lipsurilor materiale în primul rînd (și, putem noi adăuga speculativ, dintr-o “strategie” transindividuală, pentru că toată opera lui Ierunca, în variantele ei tipărite, se referă direct sau tangențial la această “problemă a răului”). Despre deznădejdea celui care nu-l poate găsi pe Dumnezeu - “o deșertăciune rănită” - în ciuda eforturilor și care își face din cultură o nouă religie, de unde și “războiul religios de tip nou”. Despre Caiete de Dor, revistă văzută ca un “îndreptar al memoriei”, în care apăreau nu doar texte din exil ci și scrieri ale celor interziși sau cenzurați în țară, despre “capitalul existențial” al scriitorului din Est și chiar considerații pertinente care să-i motiveze atitudinea, căpătînd dimensiunea unui crez: “Trăirea sub totalitarism ne ajută - dintr-o minimă igienă a memoriei - să îngropăm gîlceava dintre <<estetic>> și<<etic>>. <<Arta pură>> este deja o amintire retorică pînă și în Occident, unde moda înlocuiește uneori - din confort -principiile.”o 2. Că a știut decela valoarea este neîndoielnic, că a recunoscut și îndrăgit pînă la capăt spiritualitatea românească, evidențiindu-i mereu meritele, se vede încă o dată și din ultima frază a acestui interviu, răspuns la întrebarea dacă poporul român este “bovaric”: “Un popor care a dat nu numai pe Caragiale, dar și pe Eminescu, Lucian Blaga sau Mircea Vulcănescu e greu să fie considerat <<bovaric>>.”3 În celelate cărți de eseuri întîlnim în principal două direcții: scrierile-omagiu al unor personalități care au rezistat în fața tumultului istoric și scrierile-rechizitoriu în care sînt denunțate, uneori cu prea multă patimă (cu toate acestea, discursul “fură”, este credibil) compromisurile unor intelectuali ce au constituit exemple nefaste pentru restul poporului incapabil să deosebească frauda de adevăr. Conceptul de “marginalizare rodnică” pe care Ierunca îl folosește în Semnul mirării se referă la opțiunea unora dintre oamenii de cultură de a se retrage din viața cetății atunci cînd cetatea plătește tribut unei supraputeri nefirești, creînd în singurătate opere ce vor fi, pînă la urmă, restituite. Numele acestora sînt în cea mai mare parte anticipate în paginile jurnalului, fie că este vorba despre artiști români, fie ai literaturii europene. Rezultă o galerie de portrete spirituale realizate într-o manieră deosebit de expresivă, iar ideea lui Cornel Ungureanu că Virgil Ierunca face “hagiografie”4 este cît se poate de justificată. Mai apropiate de critica literară neinfestată de duhul politic se află analizelele creației unor poeți postbelici și ale unor contribuții critice și eseistice din aceeași perioadă, incluse în volumul Subiect și predicat. Așa încît nu este deloc exagerat să considerăm că aceste volume cuprind o istorie a 1 2 3 4 op. cit., p. 365 op. cit., p. 376 op. cit., p. 378 C. Ungureanu, La Vest de Eden, Ed. Amacord, Timișoara, 1995, p. 165-203 ANALELE ȘTIINȚIFICE ALE UNIVERSITĂȚII „AL. I. CUZA”, IAȘI 97 culturii de după cel de-al doilea război mondial, o istorie în “fărîme”, un mozaic unitar beneficiind de darul unui limbaj superior și, în cele din urmă, un “jurnal indirect”. În concluzie, toată activitatea lui Virgil Ierunca și opera sa redusă cantitativ (cum s-au grăbit detractorii s-o cîntărească, ajungînd la considerații de felul “un scriitor fără operă”) rămîn în cultura noastră modele de exercițiu critic ce renunță la confortabila idee că numai esteticul contează. Timpul, într-adevăr, relativizează răul și binele, iar posteritatea s-ar putea să nu mai fie interesată de trădările unor oameni de cultură din epoci trecute și să aleagă doar desfătarea estetică. Pentru prezent, însă, aceste luări de poziție și întrebările asupra laturii morale a creatorilor constituie un indiscutabil imperativ, o modalitate de a educa generații de receptori și făuritori ai actului artistic. Eseul de critică literară capătă dimensiuni noi, ale filozofiei existențiale, ale spiritualului ca ultim și obligatoriu liman al aventurii artistice. Virgil Ierunca devine, din acest punct de vedere, un mare pedagog. Dar scrierile acestui om de cultură nu se rezumă la adevăruri negative, cuprinzînd și destule evocări ce mustesc de emoție (cum ar fi cele din Românește, adunate sub titlul Acasă). “Metodele” istoriei și criticii culturale sînt în mare parte îndepărtate - ne aflăm pe teritoriul scrierii recuperatorii, unde omul contează la fel de mult ca artistul, dependența fiind nu inevitabilă ci obligatorie, precum cea a “subiectului de predicat”, ca să folosim sintagmele autorului. Fiecare evocare pornește cu mărturisirea propriei apropieri de universul descris, este nevoie de garanția unei receptări totale, acea receptare sensibilă de care vorbea Eugen Lovinescu în Mutația valorilor estetice, așa încît “răceala” stilului (considerată în mare parte eronat ca o garanție a obiectivității interpretării) nu mai poate fi invocată. Sîntem pe teritoriul liber al receptării subiective, care îmbină beletristica și discursul științific. Formulările sînt impresionante și ca adevăr și ca expresie. Fenomenul Pitești Bibliografie obligatorie pentru toți cei interesați de istoria concentraționară a secolului trecut, acest volum al lui Virgil Ierunca (apărut inițial la Madrid, în 1981, sub titlul Pitești) rămâne un document de neînlocuit, regretul permanent al scriitorului, ca și al cititorului, fiind că aceste rînduri nu sînt ficțiune ci un adevăr mai presus de imaginarul antiutopic inofensiv, ba chiar salvator. Universul imaginat de Orwell în 1984, carte la care se va raporta deseori românul din Paris, dar și informațiile cuprinse în multe studii despre comunism, sînt depășite în demență de realitatea închisorii de la Pitești. Ca și în alte circumstanțe, România face o excepție nefericită: o asemenea dimensiune a torturii nu a existat în nici o țară din fostul bloc comunist. Desigur că o astfel de carte nu poate fi analizată stilistic, mesajul ei fiind de cu totul altă natură. Motoul din Nadejda Mandelstam care îndeamnă la “învingerea amneziei” poate fi extins la întreaga operă a lui Virgil Ierunca. Documentul îi este dedicat memoriei lui Ovidiu Cotruș, cel de la care autorul a aflat informațiile zguduitoare și aproape incredibile. Faptul că intransigența acestui român din exil a depășit limitele firescului, așa cum a tot fost acuzat, este infirmat de o idee reluată obsesiv în aceste pagini-document, anume că vinovați de cele întîmplate în închisoarea din Pitești sînt în primul rînd căpeteniile politice și torționarii benevoli: “Pe toți ceilalți, deveniți chiar călăi după ce au fost victime, cine poate avea dreptul să-i judece?”1 Întîmplările nu sînt relatate neutru, în spirit jurnalistic, ci sînt deseori presărate de imixtiuni subiective care pot fi considerate, însă, comentarii general umane la o astfel 1 Virgil Ierunca, Fenomenul Pitești, Ed. Humanitas, 1990, p. 19 98 SECȚIUNEA LITERATURĂ de . „"materie epică”. Pentru mama care nu poate crede că fiul ei, student valoros, fire sensibilă a făcut asemenea orori în închisoare și care caută dovezi care să contrazică cele aflate, Ierunca are o singură soluție: “ar fi trebuit să se găsească cineva, nu s-o mintă, ci să-i arate că, o dată depășite anumite limite ale suferinței, omul nu mai poate continua a fi un om.”1 Tehnica de tortură numită “demascarea morală publică” pare desprinsă din cea mai neagră antiutopie, pentru că deținuții în curs de reeducare sînt siliți să distrugă verbal tot ce constituia lucru sfînt în existența lor de oameni liberi, de la părinți și Dumnezeu pînă la cele mai importante convingeri. “Asistarea la spectacol” sau experiența “șerpăriei” îngrozesc orice cititor care are șansa altei epoci sau a altui spațiu. În finalul documentului, Ierunca face o analogie între sistemul de reeducare chinez și cel românesc, evidențiind asemănări frapante, mai ales în privința “sinuciderii morale”, de vreme ce deținuții erau supuși la inumane “spălături de creier”. Tortura “superioară” a distrugerii morale și a transformării omului în marionetă și în proaspăt torționar a căpătat în sistemul concentraționar românesc dimensiuni nebănuite. Concluzia celui care încearcă să nu permită uitării să distrugă adevărul prin aceste pagini este un îndemn repetat la memorie, care devine obligație într-o lume ce se pretinde civilizată. Poeme din exil Șăgalnica afirmație a Monicăi Lovinescu - “Virgil e poet!” - prin care-i ironizează mereu inadecvarea la anumite realități, capătă pe cîteva zeci de pagini o reală justificare, ca și frecventa și autoironica afirmație“restul e literatură” a acestui autor, pe care o întîlnim în fiecare carte, într-un context sau altul. Impresia de interiorizare excesivă predomină, poemul pare o indiscreție ce se amendează, neîncredera în cuvînt revine sub forma regresiunii în tăcere. Discursul devine adesea ambiguu, alteori livresc (Blaga, Eminescu, Ion Barbu și chiar Celine sînt prezenți cu obsesiile lor, ca și ritmurile poeziei populare), exprimarea metaforică pare să nu-i ofere autorului decît o șansă de spovedanie, deși se simte și condeiul atent al estetului. S-a remarcat deja că cea mai vizibilă influență vine dinspre L. Blaga, din poezia căruia Virgil Ierunca a tradus cu talent texte reprezentative. Aceeași neliniște, aceeași căutare a “mumelor”, aceleași mîhniri și nevoi de tăcere, învelite în cîntecul spus la alte “curți ale dorului”. Ipostaza cea mai frecventă a eului liric este aceea a unui Orfeu care n-o poate vedea pe Euridice în întunericul care o acoperă, numele nimfei reprezentînd metaforic o dimensiune spirituală pierdută. Titlurile înseși ( Exil, Cîntec rătăcitorului, Tîrziu, Absență, Identitate etc.) sintetizează o coborîre în infernul alienării, al melancoliei incurabile, al sentimentului de rătăcire fără sfîrșit. Exilul a cotropit spațiul interior al poemului, nu mai reprezintă doar o coordonată exterioară, ci un mod de a fi și de a exprima ființa. Traseul poemului sfîrșește în iremediabil (“Nimic și nimeni nu mă poate vesti, nu mă/ poate numi”), după ce s-a consumat experiența revoltei și cea a interogării: “Nevrerea mea dă morții ce e al morții și întristării/ ce i se cuvine/[.] Cine a întîrziat să nu audă din lună ecoul călătoriei/ de la capătul nopții?”. Într-un text intitulat Prologul copacilor apare un refren care surprinde sugestiv starea de permanentă distanță în lumile altora pe care o trăiește la nesfîrșit poetul: “De la o fereastră străină, dintr-o casă străină, într-un/ ceas străin”. Revelația mustește de tristețe resemnată - “Timpul pune niciodată pe lucruri” - ajungînd, inevitabil, în punctul mort: “Încolo restul e literatură.” Este descoperită, fără voie sau voluptăți romantice, “singurătatea unică”, univers nebănuit și straniu care sperie și înfrînge. Destrămarea 1 ibidem, p.20 ANALELE ȘTIINȚIFICE ALE UNIVERSITĂȚII „AL. I. CUZA”, IAȘI 99 încrederii, consecință a pierderii legăturilor cu monadele, duce la dedublare, la scindare în două lumi paralele, poetul căutînd înfrigurat un loc în lume: “De la o fereastră străină, dintr-o casă străină, într-un/ ceas străin/ Prin copacii aceștia bat vînturile turbate ale dorului./ Sînt iarăși acolo lîngă morți și lîngă părinți/ Vecin cu pămîntul, chemat în pămînt./ Cine-a vorbit?”. În Exil, tema “marii treceri” este preluată ad litteram de la Blaga, la fel motivul tăcerii sau al muțeniei, ca și adresarea către un interlocutor generalizat, poetul omagiind indirect marea poezie românească și exprimîndu-și neputința amară a regăsirii, identică neputințelor de odinioară ale celui care anunțase “moartea lui Pan”. Desigur că asemenea stări vor ajunge în zona melancoliei eminesciene: “Opriți-vă și cunoașteți/ E ceasul întoarcerii-limită./ Suna-va curînd cornul ciudat.” Miturile se cer recucerite și retrăite în Cîntec rătăcitorului, experiența spirituală cere eforturi sporite și avem un poem pe aceeași strună a recăpătării rostului: “Rătăcitorule, să fugim din nou în Egipt/[.] Va trebui să ajungem de unde pornim - există cale/ mai lungă?/ Va trebui să începem începutul - există cale mai grea?”. Altundeva lipsa speranței distruge orice avînt (“Sînt frînt de nemăsură” este versul-concluzie dintr-o poezie.). Patria-mamă devine, desigur, o temă importantă într-un asemenea univers poetic. În Decalog mărturisirea este dramatică, înregistrînd neputința schimbării răului: “Plec urechea peste șoaptele morților/[.]/ Iartă-le lor că știu ce vor face!” Încă o dată este un necrolog al unei lumi distruse, poate cea mai sugestivă dintre creațiile poetice ale lui Virgil Ierunca, poetul apărînd în ipostaza inevitabilă de “fiu risipitor” care privește spre “spațiul mioritic năpădit de lăcuste”, spre oamenii deveniți numere într-un inventar diabolic: “În țara mea nu mai cresc copaci ci pereți/ Pereți de neghină, pereți-pecingine/ Pereți cu flori de mucigai sădite la a treia cîntare/ a cocoșului.” Speranța salvează, de data aceasta, spiritul sceptic: “Peste zavistia dracilor, răsăritul drepților/ Și peste toată legea cea nouă:/ a omeni cuvîntul.” Călătoria poetică va continua cu o stupefiată contemplare a orelor care migrează spre.răsărit, un Răsărit acaparator care înghite timpul, și de aici pînă la “moartea jocului secund” mai e un singur pas. Poezia ce poartă acest titlu este dedicată lui Mircea Eliade, de parcă printr-un astfel de “martor” s-ar mai putea recupera din pierderile fatale cauzate de moartea creației vii: “Moartea jocului secund/ A scos vorbei sufletul/ Verbu-i verb de e minciună/ Cîntec, numai urletul”. Ipostaza de fiu silit să devină risipitor reapare în Păcat, text desfășurat pe baza unei gradații dramatice și a unei adresări-imprecații către un “părinte oblic”. Pînă la urmă, rolurile ajung să se substituie, ființa și creatorul completîndu-și unul altuia nedesăvîrșirea: “Părinte oblic, fiul risipitor se întoarce/[.]/ Oblic părinte, fiul risipitor caută./[.]/ Părinte oblic, fiul risipitor privește înapoi./[.]/ Oblic părinte, fiul risipitor pleacă iară și iară/ El așază mînia ta înaltă la dreapta dreptei tale/ Să-ndure însă nu mai poate restriștea și arsura/ Risipitor părinte, fiu oblic, sărează-mi ruga.” Astfel că toate poeziile lui Virgil Ierunca pot fi citite ca un mare poem al depărtării și al singurătății, într-o lume în care nici sacrificiul nu mai are vreun rost iar în mîntuire nu se mai crede: “Plecaseră crucile să se răstignească”. Într-un asemenea univers, divinitatea care-ar trebui să confere un rost, este tot un “Mare Anonim”, calea către aceasta fiind cenzurată. Și atunci omului nu-i rămîne decît să-și făurească propriii zei sau măcar propriile crezuri: “Cred într-unul Dumnezeu răzvrătitorul Secetosul 100 SECȚIUNEA LITERATURĂ Făcătorul iadului Și al celor patru laturi ale pămîntului Cred în mîna lui ridicată În ochiul lui stîng În urechea-i ce nu mai aude În urgia lui de aur În cheia genunii Tuturor lucrurilor. O propozițiune principală: n-a fost să fie. O propozițiune secundară: curg genunchii ca apele.” Prin urmare, observăm cum Virgil Ierunca a făcut inclusiv din discursul liric o modalitate de a-și exprima obsesia pierderii unei lumi. Desigur că nu putem situa sub semnul marii poezii toate aceste încercări, însă există suficiente versuri care să ateste o sensibilitate lirică autentică topită într-un expresiv discurs modernist. Imposibilul verdict Atunci cînd o personalitate ca cea a lui Virgil Ierunca este amendată sau chiar i se contestă însemnătatea, nu ne rămîne decît să așteptăm un timp mai prielnic în care faptele vor putea fi judecate fără presiunea prezentului haotic. Desigur că patosul exagerat este vetust, desigur că moralitatea este haină grea și incomodă, desigur că e mai confortabilă bălăceala în nepăsarea balcanică decît a fi mereu pe baricadele adevărului. Fără îndoială că a arunca piatra înseamnă și a greși. Cu toate acestea, Virgil Ierunca și Monica Lovinescu devin modele aproape imposibil de urmat, pentru că epoca eroismului a apus de mult. Ei vin, probabil, dintr-o altă vîrstă a umanității, în care se mai credea în forța cuvîntului de a schimba și înfrumuseța lumile aproximative. Și versul eminescian își verifică din nou actualitatea: “Voi credeați în scrisul vostru, noi nu credem în nimic.” Parafrazînd o idee a Monicăi Lovinescu, o operă care nu se discută este o operă moartă, or scrierile lui Virgil Ierunca au incitat destule spirite din spațiul culturii românești, căpătînd, astfel, garanția vitalității. De la inexplicabilele “exilarhii” ale lui Dan Petrescu pînă la gravele acuze ale lui Paul Goma, cei care au încercat demolarea acestor personalități n-au făcut decît să le sporească influența și credibilitatea. Este imposibil de negat rolul pe care l-au avut în orientarea și supraviețuirea literaturii și culturii postbelice, critica inedită pe “unde scurte” creînd un adevărat zid rezistent în fața politicii nefaste. La fel cum este imposibil de negat rolul unor scriitori ca Arghezi, Sadoveanu, Călinescu, Vianu, judecați părtinitor uneori. Virgil Ierunca, de la chipul evocat de Marin Preda în Viața ca o pradă și pînă la portretele inedite și afectuoase făcute de cei care l-au cunoscut îndeaproape, rămîne pe poziția aceleiași dedicate sîrguințe întru salvare spirituală. “Șef spiritual al unei rezistențe fără speranță” îl numește Lucian Bădescu într-o scrisoare publicată la sfîrșitul jurnalului, reamintindu-i că se uită pe sine pentru a putea lupta cu toată forța pentru o cauză pierdută. Luptă în slujba aceleiași agora, menținîndu-și poziția exprimată în proiectul utopic de tinerețe (“revista mea prețioasă și îngropată”1), încercare de a continua într-un spirit mai “cosmopolit” intențiile și faptele “albatrosiștilor”. Un mare noroc pentru o națiune încă nenorocită, un exemplu de atitudine. 1 Virgil Ierunca, Românește, p. 215 ANALELE ȘTIINȚIFICE ALE UNIVERSITĂȚII „AL. I. CUZA”, IAȘI 101 Abstract The paper deals with the literary work and the cultural activity of one of the most outstanding representatives of the Romanian immigration in Paris, Virgil Ierunca, who, together with Monica Lovinescu at Radio „Free Europe”, fought with the weapons of an intellectual for the liberalisation of thought in Romania. From the early articles published in the '40s in Bucharest, and up to his journals, essays and poems written in exile, Ierunca proved to be an alert intellectual. His writings remain in our culture as a model of a critical exercise that already gave up the comfortable idea that only „the aestehtic” matters. ANTONIO PATRAȘ Cel mai iubit dintre pământeni Oricâte obiecții li s-ar aduce, și li s-au adus nu puține și nu totdeauna fără temei, volumele exegetice ale lui Negoițescu ilustrează cea mai semnificativă expresie a criticii creatoare, după de nedepășitul “monument” călinescian. Având de timpuriu conștiința singularității sale, modelată de tot soiul de utopii și de sublime excentricități, Negoițescu a reușit să transforme exercițiul hermeneutic într-un strălucitor spectacol de idei, vădind o impresionantă cultură literară, filosofico-teologică, dar și plastică sau muzicală, de unde scoate o mulțime de analogii și de referințe surprinzătoare plasate în contexte deseori imprevizibile, din dorința afirmării orgolioase a propriei personalități, pe fondul unei sensibilități vulnerate de irepresibile anxietăți. Când l-a cunoscut, Lovinescu a avut intuiția exactă a temperamentului și a structurii sale psihice deloc obișnuite: “Azi a fost la mine un tânăr din Sibiu, I. Negoițescu. Nu știu ce va face. Presimt că e altfel, că e un tânăr excepțional, pe care îl așteaptă un destin singular. Prea e candid și prea arde!”. Întâlnirea cu Lovinescu este, de altfel, un moment-cheie în biografia neliniștitului său emul. Lui Lovinescu îi e destinată scrisoarea deschisă care anunță apariția Cercului literar de la Sibiu și a celei de a patra generații post-maioresciene de critici, și tot de la ideea privilegierii esteticului în raport cu celelalte valori va porni și frumoasa utopie euphorionistă. Iar Istoria literaturii române, încheiată târziu, în exil, e construită după aceleași principii care au stat la baza ilustrului model al predecesorului: mutația valorilor estetice, sincronizarea cu Occidentul, diferențierea prin imitație, modernizarea etc. Cu mentorul de la Sburătorul își va fi descoperit Negoițescu și secrete afinități sufletești și de viziune asupra existenței, în ciuda diferențelor de atitudine și de expresie. Lovinescu era un agnostic bântuit de obsesia neantului, însă își educa sensibilitatea în cultul auster al clasicității. Pornind de la aceleași premise, Negoițescu preferă să rătăcească în căutarea credinței, de flacăra căreia vrea să fie pătruns, caută, în deliruri adesea euphuistice, sâmburele diamantin al cuvântului vizionar, din care să țâșnească orgii de imagini sorbite cu insațiabilă și amară voluptate. Autorul Istoriei literaturii române contemporane sublinia funcția intuiției în critică și vorbea în Memorii despre fondul muzical al expresiei și al stilului, ceea ce-l va determina ulterior pe liderul Cercului literar de la Sibiu să accentueze, în volumul dedicat maestrului, tocmai latura “simbolistă”, marcat subiectivă, a demersului hermeneutic. Și dacă, teoretic, Negoițescu nu se abate de la linia maioresciană-lovinesciană a echilibrului clasic și a susținerii autonomiei esteticului, în interpretatrea propriu-zisă a textelor literare uită adesea de orice măsură și nu ține deloc să-și tempereze entuziasmul, iar verbul său parcă prinde aripi la chemarea seducătoare a unui cântec misterios, abstrus, de dincolo de lume. Pentru a înlătura neînțelegerile și prejudecățile de tot felul, trebuie subliniat faptul că opiniile critice ale lui Negoițescu nu exprimă numai dorința copilărească de a fi în răspăr cu ceilalți, narcisismul, obsesia diferențierii cu orice preț, toate acestea provenind, chipurile, dintr-un fond maladiv, al unor trăiri inavuabile. Nu! Atitudinea aceasta ANALELE ȘTIINȚIFICE ALE UNIVERSITĂȚII „AL. I. CUZA”, IAȘI 103 neîmpăcată de opozant, manifestările deseori stridente, dar nu iconoclaste sunt numai elemente exterioare, care indică însă refuzul obstinat al ideilor primite, fie acestea oricât de juste și de seducătoare. Criticul știe că menirea sa e aceea de a descoperi (adică de a inventa) noi structuri, noi puncte de vedere, care să scoată operele literare din inerția la care sunt condamnate, inevitabil, în timp. Demersul său e constructiv, și nu înverșunat distrugător! Iar rezerva față de ierarhiile consolidate și față de opiniile general acceptate provine, așadar, nu doar din ambiția diferențierii (nici aceasta deloc de disprețuit), ci mai curând dintr-un binevenit și programatic scepticism, un scepticism al metodei, euristic, pentru ca, odată depășit momentul de preliminară expectativă, criticul să dezlănțuie un fascinant joc al inteligenței și al imaginației sale prodigioase pe tărâmul ideilor. Chiar când nu suntem de acord cu multe dintre judecățile sale de valoare, rămânem uimiți de frumusețea plastică a discursului și de forța argumentației. Exagerează Negoițescu? Mereu! Dar oare nu din exces s-au născut marile creații și ideile care au tulburat lumea? Este Alexandru Lăpușneanul o nuvelă inferioară în raport cu Doamna Chiajna? Câteva ore la Snagov pune oare în umbră gracil-rafinatul Pseudokynegetikos? Este Creangă un artist decadent, “hermetic”, din plămada lui Mallarme și a lui Mateiu Caragiale? Doar lirismul vizionar, “plutonic” din postumele eminesciene trebuie prețuit? Arghezi e mai interesant ca prozator decât ca poet? Romanele lui Rebreanu trebuie disprețuite pentru că scriitorul nu are o acută conștiință estetică? Evident că lucrurile nu stau chiar așa, dar ceea ce susțin astăzi cei mai avizați critici datorează enorm acestor “excese” interpretative care au avut măcar meritul de a atrage atenția asupra valorii unor texte ignorate sau de a scoate în evidență inadecvarea vechilor ierarhii la evoluția gustului literar și a sensibilității estetice. Ca și Călinescu, Negoițescu aplică operelor trecutului criteriul estetic al actualității și scoate din neantul istoriei fragmente și texte întregi de uimitoare prospețime și expresivitate - date, ce-i drept, și de abilitatea comentariului, ingenios contextalizant. Fără a ține seama de nuanțele argumentării, spre a da doar un singur exemplu, o afirmație ca aceea că Enigma Otiliei e un “roman comic” poate părea o enormitate. Negoițescu insistă însă asupra laturii teatrale a prozei călinesciene și a lumii de sorginte caragialiană, ceea ce face mai plauzibilă concluzia, altfel mult prea tranșantă. Excesivă a părut și interpretarea romanelor Hortensiei Papadat-Bengescu, prețuite ca operă de pură imaginație, fără nici o legătură cu psihologismul și cu descripția realistă. Exegeza modernă a profitat din plin de aceste perpective deschise de Negoițescu, fără a-i recunoaște însă totdeauna, onest, precedența. Tot Lovinescu făcea undeva, în paginile jurnalului său, o afirmație surprinzătoare, potrivit căreia ar fi dat tot presigiul său de critic în schimbul talentului de romancier. Înzestrarea de prozator și-o relevase cu prisosință în Memorii, adevărată capodoperă a genului. Dar romanele sale, fără a fi neapărat nereușite, nu ating nici pe departe o asemenea valoare. Și e un fapt curios și demn de luare aminte că, la senectute, când publică masivele tomuri despre Maiorescu și epoca sa, marele critic lucrează cu fervoare la un roman în care își punea nu puține speranțe, spulberate însă necruțător de timpul ce nu i-a mai îngăduit să-și ducă gândul și fapta până la capăt. Și Negoițescu a manifestat aceeași suspectă perseverență de care se fac vinovați mai toți criticii de autentică vocație: trăind mereu printre cărți, în proximitatea marilor creații ale spiritului, cel ce interpretează literatura simte, la un moment dat, imboldul de o și face. Cine nu a scris niciodată un vers și nu și-a încercat puterile în dramaturgie, nuvelă 104 SECȚIUNEA LITERATURĂ sau roman, constata cu dreptate Călinescu, nici vocație reală de critic nu are. Și, de cele mai multe ori, în ciuda prejudecăților, literatura criticilor nu e deloc una de proastă calitate, chiar dacă e umbrită de opera lor exegetică. Literatura de ficțiune a lui Negoițescu nu face decât să confirme, și ea, această observație, chiar dacă nu se ridică (dar se ridică vreuna?) la nivelul celei călinesciene. Gustul rafinat și sensibilitatea ieșită din comun față de poezie nu se reflectă decât foarte palid și mai mult teoretic în propriile versuri, marcate de o abstracțiune rece și seacă, fără nimic din sevele mustind de viziuni plastice ale comentariului critic, și cu un efect mult prea căutat ca să mai poată surprinde. Ceva mai reușite și mult mai expresive sunt nuvelele și fragmentele de roman adunate postum în volumele Ora oglinzilor și Primăvara evețiană, pentru ca remarcabile cu adevărat să fie abia paginile confesive, de jurnal și corespondență, dar mai cu seamă autobigrafia scrisă în pragul sfârșitului și întreruptă, vai, la foarte puțin timp după începerea elaborării. Dar ceea ce a reușit să pună pe hârtie Negoițescu e suficient pentru a ne face o imagine corectă asupra calității și importanței prozei sale subiective. În genul autobigrafic, Straja Dragonilor reprezintă un moment de referință pentru literatura română: autorul, pe urmele lui Rousseau, alege calea mărturisii complete, lipsite de ipocrizie: “În Autobiografie voi spune totul despre mine, chiar și cele mai inconfortabile lucruri!”. Gestul lui Negoițescu, interesant, cu siguranță, din punct de vedere psihologic, are mai degrabă o semnificație etică și a fost dictat de conștiință, nu de misterioase și obscure impulsuri. Apoi, criticul nu putea să nu-și dea seama de însemnătatea mărturisirilor sale în raport cu opera pe care o scrisese. Având conștiința propriei valori, va fi înțeles și necesitatea dezvăluirii acelor aspecte biografice legate de homosexualitatea sa, în vederea preîntâmpinării mistificărilor de tot soiul care, inevitabil, apar în asemenea circumstanțe. Dar în cultura noastră asemenea mărturisiri au fost întâmpinate mult timp cu serioase reticențe. Și nu pentru că, vezi Doamne, românul ar avea un excesiv cult al pudorii. Chiar dacă l-ar avea, asta nu ar fi o piedică serioasă, pentru că nici confesiunea lui Negoițescu nu e atât de șocantă pe cât ne-am fi așteptat. Exhibiționismul nu e, aici, violent și dezgustător, oricât s-a străduit autorul să ne dezguste. Să fi pus preț oare Negoițescu pe atâta lucru? Unora așa le-a plăcut să creadă și, de aceea, s-au grăbit să integreze textul în categoria autoscopiilor de tip psihanalitic. Miza demersului său depășește, cred, acest orizont îngust. Ce va fi îndurat intelectualul cu stigmatul “uranismului” în regimul comunist nu e greu de imaginat! Admirabil e că nu s-a lăsat învins și că s-a mulțumit cu o poziție marginală, chinuitoare pentru orice scriitor de talent, atât cât a fost posibilă și aceasta, până la exprimarea solidarității față de protestul lui Paul Goma din 1977. După ani de privațiuni, de pușcărie, după repetate tentative de sinucidere reușește să ia calea exilului. Cărțile care apar în țară după plecarea sa le interpretează acum în cadrul rubricii de la Radio Europa liberă, fără circumlocuțiunile dictate anterior de vigilența cenzurii, de unde și radicalizarea atitudinii etice. Judecățile sale nefavorabile nu vor fi uitate ușor de aceia despre care scrisese astfel, dezvăluind compromisurile estetice și morale din operele lor. Ca atare, publicarea Istoriei literaturii române, în 1991, a stârnit mai mult ecouri negative în presa noastră culturală liberă. Vindecat de iluzia recunoștinței și a solidarității confraților, lui Negoițescu pare a nu-i mai păsa decât de autobiografia sa, în spațiul căreia va fi căutat un ultim refugiu. ANALELE ȘTIINȚIFICE ALE UNIVERSITĂȚII „AL. I. CUZA”, IAȘI 105 Așa cum spuneam, nu dezvăluirile șocante conferă mărturisirii criticului autenticitate și valoare literară. Autorul nu face pledoaria homosexualității, nu ridică în slăvi pederastia, dar nici nu-și pune cenușă în cap pentru că s-a născut cu astfel de înclinație. Toată copilăria și adolescența îi sunt marcate de trăiri și emoții nedeslușite care trădează, cum s-a remarcat, o sensibilitate de tip proustian: “Tata interzisese astfel de manifestări sentimentale, considerate de dânsul ca de prost gust. Nici pe ei nu i-am surprins vreodată sărutându-se ori mângâindu-se, nici eu nu aveam voie să-i sărut. Când taică-meu nu era de față, mai îndrăzneam să o sărut pe mama, care însă nu se grăbea să-mi răspundă. Doar târziu, ca student poate, și apoi până la moarte, am putut s-o sărut în voie, fără ca ea în schimb să simtă un reciproc îndemn.” Primele amintiri sunt evocate pe un ton natural, firesc, fără artificii livrești, cu o memorie proaspătă, purificată de conștiința încărcată a adultului: “ .o imensă grădină cu mulți pomi roditori, meri, pruni, cireși, nuci și un păr uriaș, vara încărcat de fructe mărunte și delicioase, cu miezul roșu; accesul printr-o portiță, spre grădina altfel invadată de buruieni și în neorânduială era liber: deoarece eu n-am frecventat-o decât în perioada de dinainte de școala primară, grădina aceasta fructiferă și cu vegetația nebună mi s-a păstrat în memorie ca ceva tropical: abundență, libertate, obscuritate”. Asupra detaliilor vizând obsesiile erotice nu se insistă decât atât cât este necesar pentru a se sugera o anumită stare, o emoție, o senzație, o atmosferă sui generis. Descoperirea sexualității e legată inextricabil de aceea a cărților: “în Răscoala lui Rebreanu reveneam fără să obosesc la violul Nadinei: propria mea spermă contribuia din plin la plăcerea estetică”, iar cele două universuri se contopesc, transformându-l pe retractilul și însinguratul copil într-un devorator de fantasme: “..mi-a devenit întâia oară conștientă angoasa cu care am coborât pe lumea asta vie și stranie: seara, la culcare, îmi era teamă să adorm, ca nu cumva să mor în timpul somnului; pentru ca această conștiință să se dezvolte în gândul înfricoșător că realitatea nu există, ci e un vis din care mă pot oricând trezi în vidul neființei; apoi, treptat, angoasa s-a răspândit în mine ca o permanență difuză, o curgere cenușie, neîntreruptă și amenințătoare, amenințată ea însăși de sentimentul existenței mele, neputincios” . Iată ce emoții îi procură lectura romanelor Hortensiei Papadat-Bengescu: “.doamna Bengescu constituia un fel de descoperire de mine însumi, citindu-i și recitindu-i ca un obsedat operele. (.) nu existau alte personaje ale literaturii noastre -deja destul de larg și cu aplicație străbătută de mine - care să-mi vorbească mai mult decât ele. Trăiam în lumea lor mai intens și mai adevărat decât în cea reală: printr-însele m-am îmbolnăvit de literatură. Mă desoperisem pe mine însumi în romanele doamnei Bengescu, pentru că asta îmi era patria.” Cu toate acestea, descrierea mediului și a oamenilor e foarte vie, vădind un simț al detaliului demn de un autentic prozator realist. Părinții, rudele, prietenii, profesorii devin personaje credibile, creionate cu veritabil talent portretistic. Evenimentele cotidiene, poznele, toate elementele insignifiante, dar esențiale, care alcătuiesc și dau existenței contur sunt prinse într-o narațiune coerentă, ce depășește hotarele strâmte ale purei factualități, litera moartă a documentului. Nu o minuțios-pedantă reconstituire este Straja dragonilor, cât un roman “al formării”, cum subliniază și Ion Vartic, detaliile autobiografice dobândind o relevanță simbolică, general-umană. Neezitând să vorbească și despre rătăcirea sa legionară, și despre bucuria resimțită la vestea asasinării lui Iorga, naratorul nu caută să se justifice, post-festum, dar face un foarte sugestiv elogiu al 106 SECȚIUNEA LITERATURĂ toleranței, care atenuează șocul mărturisirii în mod mult mai eficient decât orice discurs autoculpabilizant. Textul se încheie, semnificativ, cu anticiparea acelui eveniment crucial care va marca destinul viitorului critic: “...ca să încep să înțeleg aceasta, să-mi înalț simțămintele la nivelul minții, mai trebuia să fac pasul viu pe care mi-l hărăzise destinul: să-l vizitez, foarte-foarte curând, pe Lovinescu”. Îmbolnăvit prematur și ireversibil de literatură, plutonicul interpret al liricii eminesciene va fi găsit viața searbădă, căci a preferat să trăiască în lumea fantasmatică, de stranie frumusețe, a poeziei, izvor nesecat al imaginației sale fremătătoare, sortilegiu de reverii și neliniști răsfrânte în oglinzile visului, tumult de patimi obscure, mistuitoare care-l vor fi făcut să simtă gustul cenușii și chinul hieraticelor voluptăți de crepuscul, farmecul dulce-dureros al evanescenței, până la căderea în abisurile impenetrabile ale somniei, în adâncurile oarbei uitări. Paginile confesive și literatura sa critică mărturisesc această suferință, copleșitoare, a singurătății, stigmatul unei iubiri neîmpărtășite și pustiitoare. Înaintea sfârșitului descoperă în imaginea Sfântului Sebastian “primind cu voluptate săgețile ce-i maculează corpul, însângerându-l” proiecția metaforică a propriului destin, imagine aprinsă de incadescența unor trăiri sublimate în ecourile sfâșiate ale purei idealități. Exacerbată, dorința se topește în flacăra mistică a iubirii, în dorul de moarte: “Când iubesc, mă dărui iubirii cu totul, fără teamă și fără speranță. Știu că nu voi fi iubit și că voi suferi. Nu caut suferința, dar caut iubirea cu atâta ardoare, încât suferința cea mai grozavă nu mă înspăimântă. (.) dacă la îndemnul meu ființa iubită ar revărsa întreaga dragoste, sub forma sacrificiului, asupra altcuiva, aș muri de gelozie, dar aș muri fericit.” Un sugestiv răspuns pare a-l oferi fragmentul cu care se încheie memorabilul studiu despre poezia lui Eminescu: “De frumosul Endymion s-a îndrăgostit Luna, care îl contempla arzând de dorință în fiecare noapte. Și sub dorul ei de vrajă, androginul Selenei rămase nemuritor, cu tinerețea nestinsă, prins de somnul care îi purta voluptatea prin eternități”. Dar asta justifică pe deplin suferința celui ce ajunge să fie, iată, tocmai prin puritatea sacrificiului său, cel mai iubit dintre pământeni. Abstract The critical work of I. Negoițescu is the most significant expression of „creative” criticism in Romania, after the History of Romanian Literature from Its Origins to the Present Day, by G. Călinescu. With an early conscience of his singularity, emphasized by personal utopias and eccentricities, Negoițescu managed to transform the hermeneutical exercise into a spectacle of ideas, illsutrating an impressive culture, literary but also filosofical, theological, and artistic, one that enabled him to produce in his writings a large sum of analogies and surprising references. In this, he seems to have been motivated both by the desire for a full affirmation of his flamboyant personality, and by a sensitivity fed with anxieties. NOEMI BOMHER Cum suspinau poeții români în adolescența literaturii române? ...în general: Pasiunile ne schimbă și ele se transformă în funcție de timpul cronologic. Putem să ne apropiem doar de sentimentele Celuilalt, al nostru rămâne secret, prins uneori, în mrejele poeziei. Foarte multe scenarii se referă la supunerea absolută sau la puterea absolută, puterea de a-l subjuga pe Celălalt fiind evidentă sub forma de Favorit, Favorită, de înțelepciune mărinimoasă sau nu, sau sub forma cum să te faci iubit, o artă de a învinge pe oameni printr-o violență primitivă, care ascunde arta de a domni prin intermediul măștii sau a unei relații de tip teatral. Să nu uităm că există și un confident și între toposurile literare, importante sunt acelea ale mărturisirii, ale omagiilor acceptate sau nu, termeni prin care oamenii sunt stăpâni pe trup, pe inimă, pe avere. A fi iubit sau a iubi rămâne azi, mai mult ca oricând, întrucât dominația absolută de tipul Don Juan semnifică un atașament efemer, mereu schimbat, devalorizat sau, dimpotrivă, o ruptură, un joc al libertății prin discordie, nesupunere și refuz. Pasiunile iubirii au fost acceptate ca sentimente într-o operă, presupus atribuită lui B. Pascal1. Definiția pasiunii s-ar referi la o acțiune opusă voinței, pe când discursul pasiunii ar presupune o hartă a afecțiunii, care trece prin târgușoarele: Curteniei, Mărinimiei, spre orașul Tandrețe, construit pe râul Prețuirii. Dacă iubitorul și iubitul nu sunt egali, dacă Celălalt vrea să devină altul, atunci oamenii doresc prin atingere să atingă o modă a paroxismului erotic, uneori concretizată prin răpiri, violuri. Nestăpânirea modernă se bazează pe acțiuni voluntare de a ascunde pasiunile corpului. Ceea ce este comun gestului din folclor și gestului din opera cultă este limbajul, în ambele părți cauzalitatea naturii este în conformitate cu intenția folclorului. Similitudinea dintre opera folclorică și cea cultă se bazează pe gestul similar în relația dintre om și animal. În ordine simbolică gestul este reprezentativ ca ierarhie a unei reacții față de divinitate. Într-un descântec de gospodărire, animalul are valoare economică, prin trimitere la relația cu un Celălalt uman: „Să-i plângă inima după femeie Cum plâng mamele după copilele lor Cu milă și cu dragoste Cu gând bun să gândească la femeie 1 B. Pascal (1623-1662): «Le monde juge bien des choses, car il est dans l'ignorance naturelle, qui est le vrai siege de l'homme. Les Sciences ont deux extremites qui se touchent. La premiere est la pure ignorance naturelle ou se trouvent tous les hommes en naissant. L'autre extremite est celle ou arrivent les grandes âmes, qui, ayant parcouru tout ce que les hommes peuvent savoir, trouvent qu'ils ne savent rien, et se rencontrent en cette meme ignorance d'ou ils etaient partis; mais c'est une ignorance savante qui se connaît. Ceux d'entre deux, qui sont sortis de l'ignorance naturelle, et n'ont pu arriver a l'autre, ont quelque teinture de cette science suffisante, et font les entendus. Ceux-la troublent le monde, et jugent mal de tout. Le peuple et les habiles composent le train du monde; ceux-la le meprisent et sont meprises. Ils jugent mal de toutes choses, et le monde en juge bien». (Pensee 327B). 108 SECȚIUNEA LITERATURĂ Și cu ochii să-l privească. Cum rag vițeii după vaci Și zbiară oile după miei Și mieii după oi Așa să zbiere inima bărbatului După femeie”1. Se poate observa aici un paralelism între repertoriul mentalității animale și gestul uman. Gestul magic dispune un fel de rugăciune prin intermediul similarității. A face și a desface farmecul depinde de gândirea magică și de sensibilitatea similară. Deschiderea și adaptabilitatea operațională ține de reintegrarea arhaicului și a gestului de a fi animalier în lumea practică și economică. Întreprinderea magică urmărește identitatea actelor și structurează omogen magia calitativă în funcție de ritualul similar. Forța cuvântului propune un sistem de credințe ceremoniale în care termenul este similar cu omul. ...în Muntenia la început de secol al XIX-lea: Știm despre iubire și iubit din imaginile pictate ale domnilor și boierilor și din câteva povești despre viața lor, unele dintre poezii servind drept confidențe versificate. În adolescența literaturii române, acei care scriau și acei care citeau erau boieri deseori cunoscători de limbă greacă, cu un program simbolic și politic, fixat pe grund popular și bisericesc, cu versuri muzicale secrete și dinamice: „Urmașilor mei Văcărești! Las vouă moștenire: Creșterea limbei românești Ș-a patriei cinstire.” Ienăchiță Văcărescu Urmașilor mei Văcărești Prestigioasa figură de boier luminat al lui Ienăchiță Văcărescu (1740 - 1797) este concretizată într-un tablou: boier îmbrăcat în tradiție feudală cu pălăria specifică epocii, cu hangerul vizibil sub dulamă, cu testamentul scris, prezent în mâna stângă, mâna fiind sprijinită de masa cu două călimări, dintre care una are sprijinită o pană. Pasiunea masculină și aceea feminină se realizau poetic prin intermediul imaginilor naturii, micro-spațiu al proiecțiilor sentimentale, fie sub forma ideală a grădinii edenice, ori a unui ecran de proiecție al dorințelor bărbatului sau ale domniței. Dacă aveți răbdare să vă plimbați într-un rosarium de la o grădină botanică și urmăriți numele trandafirilor, observați că toate gravitează în jurul patimii, uneori prinsă în culoare, alteori în efemerul prenume al iubitei sau în titlul de noblețe. Dacă am avea un atlas al pasiunilor din alte secole, am observa că fundalul de simțire se orientează după un model ce se schimbă încet, dar se schimbă. Acest model poate fi recunoscut prin parcurgerea unor texte poetice, în care este o mare doză de narcisism, adică de dragoste pentru propriul corp și de teamă de Celălalt. Narcis era atât de frumos, încât nimfa Echo îl urmărea fără nici un răspuns. Nimfa s-a transformat în ecou, blestemând în momentul metamorfozei, ca obiectul pasiunii să se îndrăgostească de prima ființă, pe care o va vedea. Aplecându-se să bea apă dintr-o fântână, Narcis a văzut o ființă superbă, îndrăgostindu-se de ea și a rămas privindu-și corpul. Adeseori, spaima 1 Antologia descântecelor populare românești, ediție îngrijită de Radu Răutu, Ediția Grai și suflet-Cultura națională, București 1998, p. 215. ANALELE ȘTIINȚIFICE ALE UNIVERSITĂȚII „AL. I. CUZA”, IAȘI 109 juvenilă față de Celălalt duc la un tip de cultură, în care fiecare se privește din exterior, nu se recunoaște și preferă să moară, așa cum Narcis este o floare care nu putrezește. Formele pasiunii au o formă comună în epocă. Pentru poeții Văcărești, iubirea reprezenta un statut al eclipsării corpului în fața arderii tensionale a Celuilalt, acela stăpân pe sine și pe spirit, care se hrănește mereu din iubire, din zahărul corpului iubit: Individul se descoperă pe sine supus unei cooperări și trebuie să renunțe la instinctul de r pentru a-și însuși cuvântul amabil, care vine din limba franceză, aimable = vrednic de a fi iubit, plăcut, politicos, sociabil. După amorul fin, fin'amor, curtenesc, sensul și preferințele relației amoroase depășesc miturile despre iubire și caută legături primejdioase. Perfecțiunea pasională trece de la Tristan la Don Juan și urmează uciderea din dragoste, tirania iubitului și sclavia iubitorului. Pasiunea a fost întotdeauna socotită o alternativă izolată, întrucât tandrețea nu face parte din ocupațiile familiei și reușita socială depinde de alte aspecte ale plăcerii, în special ale ambiției. Poezia cultă românească a fost întemeiată într-un peisaj ecleziastic și cronicăresc cu exercițiile versificatorii la „stema țării” și a poemului scris de Miron Costin, Viiața lumii (1673). În viața societății poate să fi existat o tradiție bizantină pe tărâm slav, dar, mai degrabă este vorba de o tradiție versificată populară. Creația orală există și supraviețuiește în eposul oral; rolul lăutarilor poate fi observat în însemnările despre călătorie în Moldova și Țara Românească. Cronicarul polon, Matei Strykowski a vizitat în 1574 - 1575 Moldova și Tara Românească și mărturisește că au existat „geste” despre Ștefan cel Mare: „moldovenii și muntenii cântă despre el în toate banchetele lor, în sunetul alăutelor: «Ștefan, Ștefan - vodă! Ștefan, Ștefan - vodă! Bătea pe turci, bătea pe tătari, bătea pe unguri, pe galițieni, pe poloni». Din cauza nemaipomenite lui bravuri, românii îl socotesc ca sfânt.”1 La începutul secolului al XIX-lea elementul esențial al feminității era ceea ce se numea popular și familiar, calitatea unei femei de a atrage, de a plăcea unei persoane de sex opus, prin farmecul, drăgălășenia, grația ei, din limba turcă nur. Boierul luminat, Ienăchiță Văcărescu a fost ministru plenipotențiar cu relații la Constantinopol și Viena, trăind într-un interior somptuos, senzual și amator de voluptăți, om de cultură deosebit, care realizează variante poetice anacreontice1 2, în care porumbița lui Venus devine amărâtă turturea, după tipul cântecelor de lume, neo-grecești: „Amărâtă turturea Când rămâne singurea Căci soția și-a repus Jalea ei nu e de spus Dar eu om de - naltă fire, Decât ea mai cu simțire, Cum poate să-mi fie bine? Oh! Amar și vai de mine!” 1 N. Orghidan, Ce spun cronicarii străini despre Ștefan cel Mare, Craiova, 1915, p. 66 - 67. 2 Anacreontic, termenul provine din francezul. Anacreontique cu trimitere la poetul grec Anacreon, secolul VI î. d. H. Formele prețioase ideale și manieriste, preluate de poeții alexandrini, de poeții Pleiadei și de neoromanticii germani, au făcut mare vogă în poemele lui Andre Chenier în Franța și Alexandru Hristopulos în Grecia. Neo-anacreontismul este o formă a acestui curent vizibilă în poeziile lui Ion Cantacuzino, Alecu Văcărescu, Nicolae Văcărescu, Constantin Conachi. 110 SECȚIUNEA LITERATURĂ Imaginea motivului erotic al turturelei, pasăre analogă cu omul pornește de la o asociere: la fel cu omul, porumbelul sălbatic nu acceptă să rămână fără companie. .învățământ și poezie: Poezia era raportată la filiera greacă, prin vehiculări legate de învățământ. Învățământul din academiile domnești de la Iași și București pune accentul pe rațiune și pe valoarea științelor prin înfățișarea „unei Academii a „epistimiilor” adică, a științelor: unele dintre cărțile esențiale precum aceea a lui Fontenelle Dialoguri despre pluralitatea lumilor au intrat pe teritoriul român prin traduceri grecești. Stilul poetic cu aluzii mitologice, literare și filozofice devine semnificativ pentru cultura în limba grecească și pentru traducerile din latină și greaca veche care circulă la începutul secolului al XIX-lea. Aceste semne ale unei epoci noi demonstrează câteva coordonate în care unii dintre marii demnitari, aristocrații epocii precum, Constantin Mavrocordat aduce ziare din Olanda, Colonia, Leipzig, Viena sau Mantua (1740), iar în 1777, Grigore Ghica primește ziare din Londra, Utrech, Viena. Motivele literaturii culte pornesc de la literatura populară: scrierea este determinată de plăcere și de educație, și are drept destinație precisă un public țintă care trebuie să recepteze bucuria, desfătarea oarecum deosebită de poezia religioasă și aceea etică. Mentalitatea de „desfătare” apare legată și de cărțile populare (Alexandria, Floarea darurilor, Pildele filozoficești), lectura pentru bucurie, plăcere intră în consunet cu aspirație de libertate. Renașterea națională fiind evidentă în mult citatul testament cu care am început discuția. Informații despre acești trubaduri răsăriteni, care fac legătura între creația versificată, populară și aceea cultă existau de fapt, și în imaginea din Învățăturile lui Neagoe Basarab către fiul său Teodosie, care, în 1521, pomenește despre ipostaza sârbească a „guslarilor”, trubaduri din sudul Dunării. Sigur. că în 1601, Nicolae Costin precizează prezența unor lăutari recitatori de poezie epică, acompaniată cu lăuta: „vedem și până astăzi la mesele domnilor cântând lăutarii cântecele domnilor trecuți: cu nume bun, și cu laudă celor buni, iară cu ocară celor răi și cumpliți.”1 Lăutarii reprezintă o legătură între cultura feudală și prin voce în ritm și în limba română creează o poetică „de curte” atestată și în cronica Stolnicului Constantin Cantacuzino: „cântecele cari vestesc de vitejii, au de alte fapte ale domnilor și ale altor vrednici oameni ce au lucrat, cari dupe la lăutari și dupe la alți cântători auzim.”1 2 Familia Văcărescu continuă această cultură poetică și introduce o conștiință artistică proprie, apoi una națională, transferând interesul boieresc și de familie asupra viitorului național, vizibil, în utilizarea numelui de familie, în utilizarea numelui de suprafață, al eului biografic, în text „urmașilor mei Văcărești”. Testamentul literar prezintă un dublu interes, care dintr-o perspectivă a umorului ar prevesti fiorul de încredere al poetului „Mircea Cărtărescu” ce se transpune pe sine în centrul Levantului, peste două veacuri. Temeinic, Ienăchiță Văcărescu știa limbile greacă, turcă, latina, italiana, franceza și germana iar, experiența de demnitar politic nu-l oprește să tipărească în 1787 două ediții ale unei lucrări științifice importante de filologie: Observații sau băgări de seamă asupra regulelor și orânduielelor gramaticii rumânești. Autorul afirmă că această 1 Nicolae Costin, Letopisețul Țării Moldovei de la zidirea lumii pană la 1601, Ediția Ioan Șt. Petre, București, 1942, p. 42. 2 Cronicari Munteni, Ediția M. Gregorian, vol. I, București, 1961, p. 6. ANALELE ȘTIINȚIFICE ALE UNIVERSITĂȚII „AL. I. CUZA”, IAȘI 111 gramatică și dicționar are ca țel educația tinerilor din epocă: „să poată tălmăci cu înlesnire cărțile de șiență în limba românească”. În același timp, el își asumă cu ajutorul figurii retorice a modestiei bucuria de a contribui la haloul de cultură al țării: „dă amu a cădea în vină, căci am făcut (ca) un om plin de amathie și neștiință această îndrăzneală să scot acest fel de carte în vedeală, învinovățire-m iaste iubiri a Patriei, a vecinătății și a românilor ce vorbesc cu această limbă, și sunt gata să-mi iau de la aceștia pedeapsa după vina mea.”1 .poezie și existență: Există poezii populare despre succesele erotice ale lui Ienăchiță Văcărescu. În 1863, Cezar Bolliac reproduce un cântec popular despre dragostea dintre poet și soția domnitorului Moruzi, Zoița. „Ienăchiță Văcărescu Șade-n poartă la Dudescu Cu ciubuc de diamant, Capot roșu îmbrăcat, Cu anteriu de atlaz, Moare doamna de necaz. Cu hanger de Korassan Doamna trece în radvan. În rădvanul aurit, Cu tot coșul poleit, Poleit de ciohodari, Tras de patru armăsari. Trece des și-l mai privește Căci cu foc îl mai iubește Ienăchiță stih îi face Că Domnița mult îi place, Stih cu libov înfocat Ș i - o desmiardă - n l ă udat. Boier astfel ca un brad Nu se afla - Țarigrad. El cu doamna s-ar lovi, Dacă Vodă ar muri.”1 2 Se pare că textul poetic funcționa și ca o reclamă pentru caracteristici, tip Don Juan: „Boierul Văcărescu, în sus numitul poem, mă avea pe mine sfătuitor, și prieten, și de-al casei. Mie îmi spune pe față bucuriile, mie durerile, mie amorurile lui, dacă îl socotea vreo doamnă nebună că e urât, că e cuminte sau înțelept și care dintre roabe nu era de lepădat sau care-i rezistase și se purtase urât. Ce boier, Ienăchiță! Fie blagoslovit!”.3 Informațiile despre comportamentul poetului, în ceea ce privește dragostea sunt interesante, căci marele boier locuia pe podul Mogoșoaiei într-o casă păzită de seimeni, arnăuți și panduri înarmați cu sulițe, buzdugane, puști și pistoale. Al. Odobescu 1 Ianache, Văcărescu, Observații sau..., Râmnic 1787, Prefață reprodusă în Ioan Bianu și Nerva Hodoș, Bibliografia românească veche, Tom. II (1716 - 1808), București, 1910, p. 320. 2 Apud Al. Piru, Poeții Văcărești, Editura Tineretului, București, 1967, p. 29 - 30. 3 Apud Al. Piru, Idem, p. 30. 112 SECȚIUNEA LITERATURĂ descrie imaginea acestui domeniu în care exista și o țigancă Pitulicea, bufon femeiesc și în același timp face apel la imaginea omului cu o privire „plină de dulceață și de fineță ”, îmbrăcat cu un „anteriu roz - gălbui sau chamois și încins la brâu cu un giar, din care iese hangerul cu mâner de smalt albastru și de pietre scumpe; pe deasupra poartă un contoș de coloarea verde deschisă a iezmului (iasp alb), îmblănit cu samuri”.1 Zeul Eros aparține doar tinerilor și iubirea, excluzând faptele urâte sugerează că dragostea pentru femeie și pentru moarte se apropie și oamenii și zeii pot să existe prin intermediul iubirii (Povestea dintre Alceste și soțul ei), pe de altă parte, zeii cinstesc pe Ahile (pentru că a acceptat să moară pentru iubitul său Patrocle). Virtutea în materie de dragoste hotărăște la un moment dat că Eros presupune numai fapte bune, cu toate că există dragoste insuflată pentru suflete și pentru trupuri. Există o iubire pentru lumea cerească și iubirea celor prea tineri e depășită în datini felurite întrucât se poate accepta iubirea dintre cei doi parteneri, iubirea fizică sau a cugetului sau dimpotrivă prietenia dintre doi parteneri, oricum norma este căutarea unui lucru frumos: „Gândiți-vă că se spune: este mai frumos să iubești pe față decât pe ascuns, și să iubești mai ales pe cei aleși și de neam bun, chiar dacă îs mai urâți decât alții; că e mai surprinzătoare decât orice încurajare pe care toți o dau celui ce iubește, ne fiind ceva urât, și că e socotit frumos ca el să cucerească și urât dacă n-o face;1 2 (182e). Relația dintre iubitor și iubit trebuie să fie deschisă și liberă. Fiecare trebuie să contribuie la înțelepciunea și virtutea celuilalt și fiecare dorind să acceadă spre mai bine prin intermediul dragostei: iubirea presupune o armonie muzicală, iar rânduiala anotimpurilor înseamnă o artă de a dispune de energia lumii și de a descoperi că problemele înseamnă vindecare, fericire dar și schimbare: „trei genuri de oameni au ființat la început, nu ca acum: bărbat și femeie; era și al treilea sex, având câte ceva comun cu fiecare din celelalte două. Astăzi, doar numele a mai rămas din el; ființa însăși a dispărut. Acest gen se numea pe atunci androgin; căci și înfățișarea lui conținea, ca numele, câte o parte de bărbat și femeie. Acum numele său nu-i altceva decât o poreclă aruncată cuiva spre a-l jigni. Afară de asta corpul întreg al fiecărui om era de o înfățișare rotundă; spatele și coastele în formă de cerc. Aveau patru mâini și tot atâtea picioare. Aveau și două chipuri, exact la fel, așezate pe un gât rotund, un singur cap, pe care erau așezate cele două fețe opuse una alteia, patru urechi, două organe de procreație și, în sfârșit, toate celelalte pe care, prin comparație cu acestea, le puteți lesne reconstitui.” (189e - 190a)3 Zeus a tăiat în două omul, acolo i-a vindecat, a netezit rănile și leacul a fost ca bărbatul și femeia prin dragoste să poată procrea căci fiecare jumătate își caută perechea și în funcție de ființa inițială oamenii trăiesc viața împreună. Vechea natură înseamnă eros, dorul, năzuința pentru unitate și omul „cu evlavie” față de zei încearcă prin intermediul atracției să se apropie de partener. Sălașul lui Eros este peste tot în ființa umană căci tânărul și gingașul zeu drept și cu sentimentul măsurii, cumpătat și poet desăvârșit rămâne întotdeauna atotputernic întrucât introduce în suflete: îndestularea, belșugul, desfătarea, harurile, dorința, patima pentru cei buni. 1 Apud Al. Piru, Idem., p. 28 - 29. 2 Platon, Banchetul, traducere de Cezar Papacostea în Asupra iubirii, Editura de Vest, Timișoara, 1992, p. 27. 3 Idem, p. 37 ANALELE ȘTIINȚIFICE ALE UNIVERSITĂȚII „AL. I. CUZA”, IAȘI 113 Fiecare dintre participanții la discursurile din Banchetul îl prea mărește pe eros care înseamnă „dragoste către ceva” sau către nimic, dragoste a cuiva și a nimănuia. Erosul , pus în rânduială filozofic de către Socrate se sprijină pe cele spuse de Diotima. Natura Erosului fiind aceea de mijloc. Erosul este legat de Daimoniul, iar rolul său, dragostea pentru cele frumoase presupune o năzuință și o creație simultană. Iubirea și starea de îndrăgostiți este privită de către Socrates ca și cum ar semnifica năzuința de a păstra mereu binele. Dragostea este setea de nemurire și povestea Diotimei exclude părțile minore ale conceptului de dragoste apelând la uitare și pe cât posibil la amintire. „El caută atunci în jurul său frumusețea în care ar putea procrea, căci în urât nu va zămisli niciodată. Poate că Organizarea discursului e în jurul unei entități iluzorii, iar psihologismul se vede în faptul că eul se oferă pe sine ca pharmakos drept victimă ce preia asupra sa diferențele dintre vir și femina. .eterna luptă dintre El și Ea: Ienăchiță Văcărescu introduce modern un tratat de poetică Păntru poetică, precedat de un tratat de stilistică Păntru construtione figurata, opera sa „fixează o ipostază specifică a anacreontismului nostru (caracterizată de infuzia folclorică în ritualul erotic manierist, de influență neo-grecească)”1 Tema poetică a suspinului, pusă în circulație în Bestiarele medievale conține metafore precum imaginea inimii ne mângâiate. Această poezie galantă specifică secolului al XVIII-lea ni se pare astăzi foarte modernă (amintim aici un cântec al formației Phoenix) și arată că în relația între vir și femina, elementul esențial este tocmai jertfa fiecăruia dintre parteneri: „Tu ești puișor canar Nu te hrănești cu zahar, Nici măcar cu cânepioară, Ci hrăpești o inimioară Ce-ai făcut-o jertfă ție Ce ai cu ea de gând nu știe.” .poezie și moarte și secrete în acrostih: Circulau zvonuri despre moartea lui Ienăchiță Văcărescu datorate legăturii sale cu Zoița Moruzi căreia i-a compus o poezie cu acrostihuri Zoico, mor: „Zilele ce oi fi viu Vrednic aș vrea ca să fiu Oftând ca să te slăvesc Dar cum poci să îndrăznesc? Iscusit a; trebui Să fiu să poci zugrăvi Chipul tău care dă rază Soarelui și - l luminează; Oi putea oare vreodată Pân' nu merg pe lume-ailaltă 1 Paul Cornea, Articol de dicționar în Mircea Zaciu, Marian Papahagi, Aurel Sasu, Dicționarul esențial al scriitorilor români, Editura Albatros, București, 2000, p. 870 - 875. 114 SECȚIUNEA LITERATURĂ Măcar pe scurt să-ți vorbesc Să vezi cum mă chinuiesc? Oftările - mi sărcinează Peptul viața-mi scurtează Răpaus poate - oi avea Numai Stixul când o vrea!” Ipoteza morții prin otrăvire ne arată că opera lui Ienăchiță Văcărescu este definitorie pentru momentul constituirii „dimineții poeților”.1 .uneori versurile se referă la puterea unui vir: Poemele sentimentale demonstrează că erotica se bazează pe mișcare, pe interogație și obiectul erotic, ființă zburătoare, turturică sau plantă, se realizează prin interogații succesive, căci, iubirea ca și soarele nu poate fi privită în față, iar retragerea din fața dragostei, strategia refuzului realizată prin dramatica succesiune de întrebări, prin ocolul limbajului, care reprezintă o zbatere și o conștiință stilistică. Literar, complexul lui Ienăchiță Văcărescu este acela al ocolului, al limbajului realizat prin mijloacele întrebărilor succesive. Socotim o capodoperă fluenta alegorie: „Într-o grădină, Lângă o tulpină, Zări o floare ca o lumină. S-o tai se strică, S-o las mi-e frică Că vine altul și mi-o ridică.” Poezia fixează aici nu doar climatul cultural, neoromantic ci și individualitatea și mentalitatea misogină a unui epicureu rafinat și abil ce dramatizează relația în grădina raiului, hortus conclusus dintre privitori și floarea lumină, alegorie a feminității. Deferența cu adevărate dansuri se vede în finalul deschis și tainic al întrebării fără răspuns. Acela care a utilizat izvoare străine (italianul Girolamo Gigli și grecul Antonio Catiforo) pentru Gramatica sa din 1878 și care a recomandat îmbogățirea vocabularului cu termeni neologici de origine greacă, utilizează în acest sever și galant spectacol o întreagă prospețime ce arată importanța cântecului de lume neogrec. Să nu uităm că el a compus direct în neogreacă, după părerile unor călători străini. Tărâmul poetic reprezentativ pre-romantic se organizează în jurul motivului fortuna labilis, prin varianta iubirii, libovul, carismatic numit ulterior, magie. .despre jocul vieții în stihuri: Dacă oamenii s-au întrebat neîncetat asupra relației omului cu eternitatea sub chipul dragostei, fie la nivel experimental religios sau la un nivel științific, filozofic, psihologic, atunci jocul retoric rămâne subiectul oricărei lucrări literare. Chiar dacă dragostea nu este motivul central, în ultimă instanță retoric, se poate spune că scriitorul și lectorul se supun chemării adânci din interiorul omului pentru frumos, bine și adevăr. Din punct de vedere al filozofiei, ordinea dragostei, ordo amoris înseamnă să faci ceea ce este necesar pentru un bine permanent și durabil. 1 Eugen Simion, Dimineața poeților, Editura Cartea Românească, București, 1980. ANALELE ȘTIINȚIFICE ALE UNIVERSITĂȚII „AL. I. CUZA”, IAȘI 115 Într-un fel, sunt mai multe trepte în înțelegerea sferei dragostei pe care o numim prietenie căci cel ce iubește este întotdeauna cel divin sau ambii: iubitul și iubitorul tind către divinitate sau către anumite lucruri, fie că ele sunt asemănătoare, fie că sunt contradictorii , fie că amândoi tind către un ideal. Reținem astfel, că adevărata poveste rămâne pasiunea pentru a face ceva, acel ceva înseamnă o participare împreună cu altă ființă, participare care aduce un folos și iubitului și iubitorului. Un banchet filozofic, precum acela platonician presupune o împărtășire la niște principii și principiul esențial este că o discuție, un Sympozion, înseamnă oameni vrednici și ne vrednici invitați împreună și ajungând vrednici doar pentru că au discutat. Dragostea pentru cuvânt e o treaptă similară dragostei pentru divinitate și iubitorul și iubitul trec prin filtrul înțelepciunii sau al pasiunii, elemente de ritual, de elogiu sau de îndepărtare. Dragostea poate să fie echivalentă cu o manie, cu o pasiune, cu o stranietate, dar ea se poate raporta fie la divinitatea erosului fie, la aceea a iubirii pentru faptele deosebite :” Eros n-are nici o spiță a neamului; în orice caz ea nu-i pomenită de nimeni: de nici un prozator, de nici un poet.”1(178b) Fiecare dintre participanții la discursurile din Banchetul îl prea mărește pe eros care înseamnă „dragoste către ceva” sau către nimic, dragoste a cuiva și a nimănuia. Erosul , pus în rânduială filozofic de către Socrate se sprijină pe cele spuse de Diotima. Natura Erosului fiind aceea de mijloc. Erosul este legat de Daimoniul, iar rolul său, dragostea pentru cele frumoase presupune o năzuință și o creație simultană. Iubirea și starea de îndrăgostiți este privită de către Socrates ca și cum ar semnifica năzuința de a păstra mereu binele. Dragostea este setea de nemurire și povestea Diotimei exclude părțile minore ale conceptului de dragoste apelând la uitare și pe cât posibil la amintire. „El caută atunci în jurul său frumusețea în care ar putea procrea, căci în urât nu va zămisli niciodată. Și, stăpânit de creație, îmbrățișează mai curând corpurile frumoase decât cele urâte; dacă întâlnește în drum un suflet frumos, nobil și de o natură aleasă, îndată-l cuprinde dragostea pentru această îndoită întrupare frumoasă. În fața unei astfel de făpturi, el devine într-o clipă plin de idei cu privire la virtute și la felul cum trebuie să fie omul superior, ce preocupări trebuie să aibă, și încearcă chiar s-o modeleze. Apropiindu-se astfel de frumos și împărtășindu-se din el, înfiripează, cred, și ia naștere ceea ce stă încă de mult încolțit în suflete. Prezent sau absent - el își aduce aminte de alesul său și face să crească, împreună cu dânsul, rodul propriei sale creații.”1 2(209b) dragostea înseamnă o inițiere deplină, un drum cu mai multe faze, în care neofitul ajungă să fie purificat fiind în stare să vadă realitatea nemijlocit și să o contemple (Phaedon 69cd). Treptele inițierii desăvârșite în dragoste ajută la dezvăluirea frumosului în sine „un frumos ce trăiește de-a pururea, ce nu se naște și piere, ce nu crește și scade; ce nu-i, în sfârșit, într-o privință frumos, în alta urât”(211a)3 Rezultatul dragostei este tocmai rostul existenței, căci dragostea adevărată înseamnă înțelepciune interioară. Frumusețea corpului, bogăția sunt bunuri fără preț dar, cel mai important element în viața unui om rămâne cumpătarea și dreptul de a înțelege insul prin umbra frumuseții, prin încercarea de a depăși suferința ne atârnând de cele exterioare și având răbdare, curaj căci a fi un adevărat îndrăgitor al celor iubiți înseamnă 1 Platon, Banchetul, traducere de Cezar Papacostea în Asupra iubirii, Editura de Vest, Timișoara, 1992, p. 21. 2 Idem, p. 66 - 67. 3 Idem, p. 69. 116 SECȚIUNEA LITERATURĂ a săvârși un drum drept pe care nu poți rătăci. Iubirea înseamnă demnitate, noblețe și mai ales presupune o substanță cu desăvârșire alcătuită frumos întrucât e cea mai veche în timp. „într-adevăr considerăm că acea năzuință a Minții există înaintea formării ei, iar în mintea formată se nasc Zeii și Lumea.” Acest comentariu al lui Marsilio Ficino arată că ochiul „întâi privește”; apoi nu vede altceva decât lumina soarelui; în al treilea rând, el află în lumina soarelui înțelegerea culorilor și formelor lucrurilor”1. Eul masculin definește oximoronic personajul feminin crud, pentru a demonstra valoarea erotică specială a devotamentului masculin. Indivizii sunt înclinați spre mărinimie sau tiranie, în funcție de faimă sau ambiție, iar extremele trebuie evitate întrucât iubirea de aproape trebuie reglată cu o anumită severitate, întrucât și egocentrismul este necesar în rolurile: solicitantul, care așteaptă un bine de la Celălalt: plăcere, afecțiune, mărire, Celălalt fiind subordonat, dependent sau iubitor; alt rol este de stăpân/stăpână, iubit/iubită, care dețin opoziție de forță în relațiile care se stabilesc între cei doi în avantajul sau dezavantajul corpului. Dragostea și ambiția devin un pact legat de puterea de a dărui, care astăzi se numește libido și care sunt trecuți cu vederea sau sunt dezvoltați în funcție de mentalitățile sociale a puterii personale au moderne. Cucerirea sentimentală devine o probă calificatoare fie pentru iubita-stăpână, fie pentru iubita-supusă prin intermediul cuvintelor sau al cadourilor, fie prin iubita iubitoare pasivă, potențială sau prin iubita tirană, ce refuză afecțiunea. Afecțiunea delicată sau prizonieră, captivă intră în contra-balans cu stăpânirea de sine și a rațiunii. În raportul dintre autoritate și putere, furia și turbarea contribuie la transformarea raporturilor în structuri rezistente, pe care versurile le păstrează ca virtuți posibile. Ordonarea spațiilor albe se bazează în ultimul poet Văcărescu, Ioan, pe întâlnirea dintre pe Peaza bună sau Peaza rea. Imperativul categoric al pasiunii romantice este pasiunea ancorată în interior, egocentric, în ceea ce se numește coup de foudre, lovitură de fulger, un fel de love story starnie cu îndărătnicie văzută de romantici drept o tensiune greșită, îndepărtată, care se transferă precum în clasicism un model al pasiunii în mijlocul naturii. Simțul interior, imaginația romantică înseamnă sânge clocotind și aburind și bietul corp al celor supuși pasiunii se simte zguduit, violent stors în ceea ce privește trupul și ușor și fericit, în ceea ce privește sufletul, precum a spus La Rochefoucauld: toate pasiunile nu sunt altceva decât diversele grade ale fierbințelei sau răcelii sângelui. Ritualul cheie este întâlnit prin intermediul ochilor, o întâlnire care leagă o artă de a iubi prin cercul miraculos construit de privirea iubitei sau a iubitului, sărutarea portretului au a imaginii suprasolicită tandrețea, la tendresse, afecțiunea delicată, pe care oamenii îndrăgostiți o exprimă printr-un leșin, în secolele al XVII-lea și al XVIII-lea, pasiunile fiind realizate prin aceste leșinuri (Descartes, Tratatul despre pasiunile sufletului, 1649). Atașamentul obsesiv se construiește prin efecte melancolice, cei care iubesc vorbesc cu copacii, cu râurile, suspină, au auzul deranjat, iubirea îi devorează, pleoapele și respectul presupune o luptă interioară, o responsabilitate vizibilă în extaz, langoare, fervoare. Noile galanterii răspund unui alt tip de inocență, fie uneia adamic, fie uneia delicate și prețioase, mișcările sufletului fiind transformate intern, ce înseamnă pierdere de sine, sufletul fiind îmbrăcat în corp, dar corpul este și el un partener al trupului, nu un dușman al acestuia, ci pur și simplu un dar, care nu poate rezista plăcerii, dar care se justifică ca un bine suprem, frumos, deosebit, deseori subordonat unui limbaj, care refuză 1 Marsilio Ficino, Asupra iubirii, traducere din italiană de Sorin Ionescu (Nina Facon), în idem, p. 100, ANALELE ȘTIINȚIFICE ALE UNIVERSITĂȚII „AL. I. CUZA”, IAȘI 117 rațiunea: „rațiunea acționează cu încetineală și cu atâtea vederi a atâtor principii, că în fiecare clipă ațipește sau se rătăcește pentru că nu le are pe toate prezente. Sentimentele nu acționează astfel, ci într-o clipă și e mereu gata să acționeze”1. Cunoștințele inimii și ale instinctului se sprijină pe pasiune, fără ca aceasta să fie blocată, de aceea, în funcție de epocă, pasiunea apare ca un dușman sau ca un prieten lăuntric, opus sau nu voinței și cugetării. Leacul pasiunii poate să fie direct sau indirect, pasiunea poate să fie mărită sau mai puțin mărită prin intermediul operei literare. Poezia este adresată de către un Eu unui Celălalt, prezent sau nu în text, acest Celălalt trebuie să asculte vocea sângelui și vocea rațiunii și trebuie să se lase sedus fie de pasiune, fie de renunțarea la aceasta întrucât în orice text literar apar para-doxal un comerț al cuvintelor și nu o afecțiune reală între iubit și iubitor, ci o lume imaginară construită pe neegalitate, pe faptul că Celălalt obiect poate să distrugă prin iubire, persoana iubită. Cei doi poli ai unui text poetic sunt iubitul și iubitorul, adică subiectul și obiectul, agentul și supusul acestuia. Cel care iubește se poate evalua în raport cu el însuși și se poate manifesta ca un devotat, ca un voitor de bine, sau ca un modern senzual posesiv concupiscent. Iubitorul desăvârșit, voitorul de bine pentru Celălalt, recunoaște simțămintele proprii și dragostea de sine rămâne primul element în construirea cetății lui amor sui. Iubirea de sine este iubirea lui Narcis, iubirea Celuilalt mascată cu o alienare a numărului este iubirea lui Don Juan, iar iubirea pentru frumusețe sau voluptate, iubirea de bogății sau avariția, iubirea de glorie sau ambiția sunt tendințe secundare, care se opun iubirii de sine, măririi sau plăcerii, adică scurtcircuitează semnificativ între instinctul de conservare și pulsiunea de putere. . și în mileniul al treilea: Dar joaca cu poezia este o joacă dificilă și sufletul feminin în poeziile de dragoste se adună într-o țară a frumuseții, niciodată definitivă, niciodată sfârșită, dar întotdeauna solemnă, căci patima cuvintelor se bazează pe o încercare de a transfera cântecul din spațiul uman către unul sacru: „Vino, vreau să te-nvăț nebunia, pe căi delicioase și aberante am să te duc pentru-ntâia oară pe insula florilor, Zante. E singurul loc unde ceasul nu bate, vino, vom locui fără grijă-n castelul numit Voluptate, cu turnuri înalte de-un stânjen. La ce bun povețele cele cuminți, o, nu te gândi ce riscant e, ne cheamă o mie de făgăduinți în insula florilor, Zante.” (M. Ursachi, Zante, insula florilor)1 2 1 Pascal, Oeuvres completes, Paris, Gallimard, 1954, Pensees, p. 1220 ș. u., apud Dolores Toma, Formele pasiunii, Editura Meridiane, București, 1992. p. 60. 2 Mihai Ursachi, Suflet de seară, Prefață de Dan Mănucă, Editura Cronica, Iași, 2003, p. 68. 118 SECȚIUNEA LITERATURĂ Dintre pasiuni reale și imaginare, foarte puține se realizează, căci rezultatul și acțiunea nu sunt similare proiecției. Multe dintre pasiunile literare prezic puțin prin puțin sau mult prin puțin și poeții, în special acei care construiesc pasiuni, nu se identifică în raport cu cauza. Bunăoară foarte mulți poeți se adresează unei partenere sau unui partener dificil de identificat în realitate și muzele multiple sugerează că, adeseori, că detaliile se aplică dificil la realitate. Înăuntru sau în afară reprezintă un material al imaginarului prin care scriitor se întâlnesc neașteptat cu ei înșiși. Pentru un poet ieșean, precum Horia Zilieru, a fi îndrăgostit presupune a fi Orfeu. Un prototip al poetului și al poeziei, textul însuși fiind o ramă reluată a unor fragmente din lumea reală proiectate clasic și identificându-se fie cu Orfeu fie cu Euridice. A fi îndrăgostit presupune a afișa un semn, precum textul Clepsidre: „Lângă țărm, p-a plajei iarnă contemplând în unde chipul două mâini - răstoarnă una alteia... nisipul”1 Aceasta semnifică o cunoaștere a unor hieroglife privitoare la o semnificație, clepsidra, la început ceas de apă cu o trimitere la realizarea ei într-un spațiu real și într-un gest retrimis în calea lumii. Dar nu numai Orfeu poate să fie îndrăgostit, obiecte precum dulapul pot reprezenta o stare de destin și totodată pot semnifica un pas dincolo de imediat, un fel de joc în care barca pe valuri, romantică, se transformă în obiecte naive cu sau fără formă idilică, fie prin valoarea de fixare în lumea obișnuită, fie prin structurarea idilei ca o romanță între lucruri și între interiorul posibil personificat al acestora. Emil Brumaru a construit o poveste fără sfârșit a acestor cântece naive: „În mână c-opresie Îți scriu o posesie. Nu-i vorba de o plângere Iubitule, îngerule. Ci nici de o afacere Ce-ar fi să ne macere. În zori pân'la suflete Ci numai de un fluture Dormind pe o scândură Ce-adânc mă îngândură”1 2 Surpriza acestui text se bazează pe o contribuție a creației romantice în prelungirea aceleia a lui Eminescu, prin solidificarea unor simboluri de sorginte clasică și prin transferul imageriei romantice într-un spațiu și timp cu un ceremonial galant și cu ardoare erotică mai mult sau mai puțin reprimată. Poeziile sunt alcătuite din cuvinte și acestea transformă lumea în Poeme de amor. 1 Horia Zilieru, Orfeu îndrăgostit, Versuri, Editura pentru literatură, 1966, p. 36. 2 Emil Brumaru, Cântec naiv, Prefață P. Ștefănescu, Editura Cartea Românească, 1980, p. 180. ANALELE ȘTIINȚIFICE ALE UNIVERSITĂȚII „AL. I. CUZA”, IAȘI 119 Cel mai cunoscut poet de astăzi rămâne Mircea Cărtărescu, acela care construiește tot jucării mecanice stricate sau nu, reconstruite sau edificate într-o tinerețe pusă ulterior sub semnul ireal al postmodernismului adică al unei rescrieri a lumii anterioare din poezie într-o formă de duet, de fapt monolog al scriitorului care vrea să rearanjeze prin textele sale și lumea reală și, mai ales, lumea scriitorilor, pe care îi rearanjează cum dorește el: „Pentru artist, femeia nu-i femeie ci mai curând ea seamănă-a bărbat căci harul lui abia atunci scânteie când de-un surâs se lasă fecundat. Abia atunci gândirea sa adâncă rămâne grea, și plină e de rod când luntrea i se sparge ca de-o stâncă în țăndări, de al rochiei izvod. Artistul e-a domniței lui mireasă, și-n grele chinuri naște mintea sa; deși din cartea lui a fost să iasă, poemul e asemeni și cu ea. Pătrunde, deci, din nou în al meu gând să-ți nasc copii, ce n-or muri curând.”1 Evident acest sonet de structură englezească trimite la horațianul non omnis moriar, confundând poezia cu femeia. Ce trebuie să explicăm? Care este mecanismul traducerii unei poezii pornind de la stimulii traducerii dintr-un dicționar, grație sensului intern fără ambiguitate deplasat spre o structură absentă care investighează relația cu cititorul, acesta fiind un vorbitor „stângaci”, adică naiv, fiind solicitat de textul pe care îl des-leagă, îl interpretează, dirijat de un tip de discurs nou: încărcat cu soluții misterioase, întemeiat pe tipare ce presupun un contact cu limba și o fisiune semantică, adică o declanșare de efecte cu rezonanțe surpriză în funcția de limba maternă și în funcție de elementul literar expresiv din limba pe care o utilizează. Pentru cititorul care gândește în altă limbă nu există semne ale înfruntării altfel înțelese între versurile din 1900 și versurile din 2000. Important este să poată să deguste cursul literar dintr-o perspectivă nouă. BIBLIOGRAFIE Operele: Poeziile Văcăreștilor, Ediție îngrijită de M. Dragomirescu și E. Gârleanu, prefață de Al. Odobescu, București, 1908. Poeții Văcărești. Viața și opera lor poetică. Ediție îngrijită de Paul I. Papadopol, București, 1940. Poeții Văcărești, versuri alese, Ediție de Elena Piru cu o introducere de Al. Piru, București, 1961. 1 Mircea Cărtărescu, Poeme de amor, Cu o postfață de Zoe Dumitrescu-Bușulenga, Editura Cartea românească, 1983, p. 7. 120 SECȚIUNEA LITERATURĂ Poeții Văcărești. Opere, Ediție critică, studiul introductiv, note, glosar, bibliografie și indice de C. Cârstoiu, București, 1989. Cronicari Munteni, Ediția M. Gregorian, Volumul I, București, 1961, p. 6. Emil Brumaru, Cântec naiv, Prefață P. Ștefănescu, Editura Cartea Românească, 1980. Mircea Cărtărescu, Poeme de amor, Cu o postfață de Zoe Dumitrescu-Bușulenga, Editura Cartea românească, București, 1983. Horia Zilieru, Orfeu îndrăgostit, Versuri, Editura pentru literatură, 1966. Mihai Ursachi, Suflet de seară, Prefață de Dan Mănucă, Editura Cronica, Iași, 2003. Referințe critice: Ariadna CAMARIANO, Influența poeziei liricii neogrecești asupra celei românești, 1935. N. CACIUC - Albu, Ienăchiță Văcărescu. Viața, operele, influențele străine, 1942. Paul CORNEA, Originile romantismului românesc. Spiritul public, mișcarea ideilor și literatura între 1780 - 1840, 1972. Roxana SORESCU, Structuri tematice și retorico - stilistice în romantismul românesc, 1976. D. SIMIONESCU, N. Vasilescu - Capsali, în manuscriptum Numărul 1, 1979. G. PASCU, Istoria literaturii române din secolul al XVIII-lea, 1927. Nicolea IORGA, Omagiul lui Ion Bianu, 1927. D. POPOVICI, Studii literare, I 1942. A. NESTORESCU, Studii de limbă literară și filologieI, 1969. M. ANGELESCU, Preromantismul românesc, 1971. D. PĂCURARIU, Clasicismul românesc, 1971. C. CÂRSTOIU, Ianache Văcărescu, viața și opera, 1974. Ovidiu PAPADIMA, Ipostaze ale iluminismului românesc, 1975. CĂLINESCU, G., Istoria literaturii române de la origini până în prezent, Fundația pentru Literatură și Artă, București, 1941, p. 47. COSTIN, Nicolae, Letopisețul Țării Moldove de la zidirea lumii până la 1601, Ediția Ioan Șt. Petre, București, 1942, p. 42. IORGA, Nicolae, Introducerea științelor în învățământul românesc, București, 1919, p. 23. IVAȘCU, George, Istoria literaturii române, Volumul I, Editura științifică, București, 1969, pp. 333 - 338. ODOBESCU, Al., Poeții Văcărești obișnuit în Opere, I - II, text ales și variate de G. Pienescu, note de Acad. Tudor Vianu, ediție critică, București, Editura Academiei, R. P. R., 1965. ORGHIDAN, N., Ce spun cronicarii străini despre Ștefan cel Mare, Craiova, 1915, p. 66 - 67. POPOVICI, D., La litterature roumaine ă l'epoque des lumieres, Sibiu, 1945. ROTARU, Ion, O istorie a literaturii române, Volumul I, Editura Minerva, 1971, pp. 100 - 105. SIMION, Eugen, Dimineața poeților, Editura Cartea Românească, București, 1980. ANALELE ȘTIINȚIFICE ALE UNIVERSITĂȚII „AL. I. CUZA”, IAȘI 121 Abstract If we had an atlas of passion from all time, we might notice that the patterns of erotic sensitivity change with each epoch. These patterns can be identified in poetic texts written by the authors of those times. In the adolescence of Romanian literature, the writers and the readers were noblemen familiar with Greek, having a political program and a system of literary references, established on a folkloric and religious ground. The passion, both masculine and feminine, was achieved poetically through images of nature as a micro-space of sentimental projections, or an image of the garden of Eden, as a projection screen for the desires of the man and his lady. A more narcissistic and intellectually complex situation is observed in the poetry of contemporary writers such as Mihai Ursachi, Emil Brumaru, Horia Zilieru, and Mircea Cărtărescu. LĂCRĂMIOARA PETRESCU Literatura postumă: poezia lui Cătălin Anuța O secțiune paradoxală în temporalitatea postumă a întregii opere a lui Cătălin Anuța apare cu volumul-antologie Curcubeul gîndului, tipărit la Editura Junimea în 2002. Paradoxul privește sensul restituirii operei, care nu a fost una “de sertar” în accepțiunea obișnuită, ci una păstrată, ferită ca prin premoniție de ceea ce viața vremelnică n-a putut fi protejată. Antologia tinde a fi un florilegiu, alcătuit cu o pasiune reculeasă de părintele celui prea -tînăr-plecat, un “editor” tragic prin destinul său, paralel, aflat cu sfială în urma “gîndului”, pasului pierdut al Fiului. Aleator de la un punct, supus hazardului “obiectiv”, actul recuperator postum modelează el însuși în “materia” poeziei, prin selecție și distribuție, prin așezarea alături, în volum sau în anexe, a ceea ce a fost ordine, logică auctorială necunoscută în curgerea firească a inspirației poetice și a procesului ei viu. Poetul împarte prerogativele actului de creație, care presupune și decupajul textual, dacă nu și macrotextual, cu editorii. În “rama” operei gîndită de autor, se strecoară “rana” unor tăieturi (în sensul organizării, iar nu al ștergerii) străine de voința lui. Prin destin, artistul nu poate fi regizorul textului său. Cu toate acestea, datorate exclusiv intenției restauratoare, lirica publicată după 1997 în șapte volume își desemnează autorul și profilul stilistic. Pare o continuă vorbire din interiorul unei conștiințe mature și care a exersat deja cel mai mutilant act al ființei, sceptica retragere sub povara verdictului (nu întîmplător, răsturnată speranță, Cred): “Cred că ceea ce sîntem/ acum/ înseamnă toamnă./ Mereu am fugit de desfrunzire/ cu toamna ascunsă în noi,/ noi! Nenorociții ce iubeam atît de mult/ iubirea noastră. (...) // Ne-a ajuns toamna, sîntem reci, sîntem schelete funebre/ și sîntem goi,/ va veni și iarna,/ și ne va ucide gheața (.)” Poezia aceasta se închide peste un eu care nu visează, ci știe, către un sine care nu se caută, ci se pierde, peste o conștiință care nu se tulbură, ci se adîncește în gîndul inexorabilului. Inscripția pe tot ceea ce există, acordul grav al destinului asupra efemerei călătorii a eului se arată în dicțiune poetică simplificată, redusă la “înregistrarea” sentinței: “Bușteanul acesta se rostogolește/ în gol./ Ciulinul acesta împînzit de flori/ se rostogolește în gol./ Omul acesta care te-a iubit/ se prelinge în gol./ Perpetuum mobile acest odată înțeles/ mă chinuie în gol./ El, care tocmai a învins floarea/ de agave,/ mă întreabă despre sensul acestui/ gol!/ gol./ Gol este lacul ochilor tăi și/ goale, fără de pămînt/ clipele lui.” (Bușteanul) Melancolia “golului”, disperare mută aruncată asupra întregului regn, manifestînd “prin delegație” vegetală umanul, asupra iubirii și asupra înțelegerii (fiindcă totul se reduce la gol) conferă acestei meditații tonul ei fundamental. În dezolarea simplificatoare de expresie, cînd nu mai are loc, nu mai “încape” nici o ceremonie de limbaj, sentimentul de .repetiție în gol (a scenariului vieții, în fapt) prevalează chiar asupra semnificației inexorabilului. ANALELE ȘTIINȚIFICE ALE UNIVERSITĂȚII „AL. I. CUZA”, IAȘI 123 Lirica lui Cătălin Anuța temperează citirea, o obligă să ia act de profunzimi neașteptate și neîndoielnice accente existențiale. Poți spune de la început ce nu este această poezie: nu este “juvenilă”, în ciuda vîrstei poetului, nu este superficială, îmbătată de facila libertate de a scrie după impulsul momentului, nu are semnele improvizației-fiindcă întregul fiecărui poem se “simte” locuit de un sens decis - de cele mai multe ori încrustat în rana ființei. Universului “clipei” poetul îi smulge tragedia ascunsă, amenințarea tăcută, dar stăruitoare. Nu află coerența acestei lumi nicăieri, cu excepția cercului restrîns, copleșit însă de imaginea gigantescă a unei iubiri filiale. Singurele “cîntece de liniște” se psalmodiază: dubla Declarație de dragoste, către părinții numiți cvasibiblic (“Tatălui meu, Ioan...”): “Ești mai frumos ca un tată, / O stîncă de lauri în tine mereu te naște (...) Cîmpul numelui tău îl voi ara / cu dinții tot mai roșii, / tu ești zeul Christ / rîzînd de Dumnezeii triști (.) / Tată, tu pentru potop ești prea mult / Christ / mult prea mult ieșit din pămînt.” Poemul scris Mamei, cu certitudine unul dintre cele mai valoroase ale volumului, dezvoltă tema memoriei paradisiace, a sentimentului unui timp de dinaintea nașterii. În tiparul matern curge întreaga devenire paradigmatică. Evă și mamă, copleșitoare cu “aerul” ei acaparator de materie, ea este însăși sursa timpului și a rotirii de lumi: “O clipă precedentă a venit spre mine / într-un viitor din spatele meu, / eu mai rîdeam cu fleacuri pe tîmplă, / fatal eu mai eram poate ultimul meu copil / Ridicam mîna undeva, neștiut doar de naștere / și aerul tău înăbușea fîlfîind / pămîntul meu. / Îmi dăruiai un măr, parcă se mai auzea plînsetul lăncii / dar tu pentru eternitate îmi dăruiai mărul / din care se nășteau mușcături și pluguri / de cînd se pare că am început să rîd / și pînă se pare că am adormit. // (.) Atît de înaltă erai încît viitorul / mă uita pe mine, / mamă, / și doar pe tine te năștea în disperarea nașterii ce va fi în tot ce va fi fost. (.) // mamă tu, doar tu, lujeră mamă. / Și cînd doar noi știm că umanitatea / în largul ei suflet / cîntă doar litere de leagăn. / Viitorul din fața mea, din fața fratelui meu, / oh, nu; oh, dar / iată-ți viitorul.” Declarație de dragoste (cîntec de liniște) Poezia are într-o proporție impresionantă densitatea interogației liminare, detașarea lucidă, cu accente cinice, în balansul spre moarte, cum în poemele După ce... sau Victoria existenței: “După ce ultimul meu steag se va prăbuși / după ce vîntul se va îmbăta în ochii mei / și mă va alinta Învinsule! Învinsule, / îți povestesc o mirifică moarte. E ultima noapte! / Va mai rămîne în glasul meu o venă / care să se mai zbată sub crucea mea ieftină / să mai lupte pentru viața mea sub secure ascunsă.” (După ce.) Ambele poeme sînt traversate de imaginarul care opune umbrei, imaterialei “evidențe” a neantului, pulsația, respirația vie: “Stai! Oprește-ți fuga, trecătorule grăbit / Privește-ți umbra / Nu te uita în sumbra-i întunecare / Nu crede în privirea-i neagră / Nu, nu privi astfel! / Alungă-ți ura din ochii meniți să admire / Te înșeli amarnic / te asigur! / Este a ta, prin ea pulsezi.ca un univers /. Și te iubește ca o îndrăgostită / Prin neguri tu însuți ești / umbră / sau poate mai puțin / Tu vei dispare, înghițit de legea morții, / Ea, nu, va rămîne. nu ca o amintire / Ci ca o poruncă / Va rămîne.” O anumită discursivitate a textului este semnul distanței pe care poetul o pune între sine și durere, între evidența ireductibilă a căderii spre dincolo și speculația resurecției (ori a remanenței) în “trupul” de negură al morții vii, care este umbra. Un 124 SECȚIUNEA LITERATURĂ scepticism neascuns, poate excesiv în finalul poemului -care s-ar fi putut opri la versurile de mai sus, conținînd deja sugestia - confirmă direcția ironică a “victoriei existenței”: “Nu crezi! Nu! / .Rîzi?!.Într-adevăr, nu crezi / Tu rămîi același / trecător grăbit / cu drumul scurt / inundat de stupide bănuieli / de ambiții știrbe / de plăceri false care întotdeauna / uită de tine / Tu rămîi același efemer.” (Victoria existenței) “Vorbit” de alte voci lirice, față de care propria sa creație capătă o mișcare reverențială (și. referențială), Cătălin Anuța scrie într-un “alfabet” poetic recognoscibil. Cursul actual al nașterii, prin jocul alternant al trimiterii intertextuale și al variației libere -după model- convoacă imaginile Elegiei a noua (a oului), celebrul poem al lui Nichita Stănescu: Se sfărîma stînca în mine, eu tremur și mă izbesc de pereții oului și aș numi acesta avîntul malului în mare. Cavitatea născîndă a oului, avîntul/ pulsiunea preexistenței, desprinderea de placenta Nimicului - spre a sparge iremediabil învelișul spre ființă apar în relație directă cu textul Elegiei. Spre deosebire însă de acest scenariu originar, Cătălin Anuța figurează o trecere prin alte ființe vii, altele decît mama - tipar. A te naște direct în ființa adorată erotic, a o locui înainte de a te locui pe tine, acesta este sensul înfiorat care schimbă modelul: În tine caut să mă nasc, tremur ca un început de eră, lacrima ochilor tăi, din mare, Vreau să mă nasc în tine, dar sufletul meu pierde gînduri, din care tot mai mult se scurge lumină. Sloiuri din spațiu în mari grămezi se dislocă și pornesc nebune să așeze carnea pe mine, iar eu tremur, mă cutremur ca un continent pe sentimentele tale și e greu să te naști în tine. Stănesciene sînt și temele latenței simțurilor și sensurilor în învelișul lor “ovoid”, voința de a le “pipăi”, de a percepe material nașterea lor etc. În tensiunea spargerii: “Se sfărîma stînca în mine, / eu tremur și mă izbesc de pereții oului”; “■se prăvălesc / bolovani peste simțurile “Sloiuri din spațiu în mari grămezi / se dislocă și pornesc nebune” - nașterea e un cataclism inevitabil, contopit aici cu elanul - nu spre Ființă, cum ar fi fost sensul în modelul poetic regăsit la Ion Barbu, ci spre ființa iubitei: “e o catastrofă naturală nașterea mea / în tine dar mă leagănă și ademenește / ideea de viață.” Mergeai, nimfă, după mine instituie, rezonînd cu prelungirile mitului platonician, imaginea recurentă a întregirii eului cu ființa iubirii. Neîmplinit și pierdut fără însoțirea femeii, războinicul e un călăreț “născut fără mîini”, destinat, adică însoțirii vitale: “Tu îți ANALELE ȘTIINȚIFICE ALE UNIVERSITĂȚII „AL. I. CUZA”, IAȘI 125 păstrai florile pradă de război / pe pieptul meu și cînd o pasăre zbura știam / că mă mîngîi.” Aceeași tînjire după întregirea-salvatoare de moarte răzbate, cu note mai grave încă, în poemul “crucii de carne” (metaforă stănesciană), Oricînd: “Tu să-mi fii crucea/ iar eu să-ți fiu bust apărîndu-te /și iubindu-te peste răni”, sau în Uită-mă!, reverie a închiderii în trupul iubitei, proiecție a sinelui protejat (“uitat” cum va fi) în celula pulsîndă a celuilalt. Poetul se visează abandonat, “încrustat” în materia viului, într-un nou cuib matern - amoros, închis sub pleoapa iubitei și “uitat”. Ca o “cenușă”primită arzînd, precum în poemul lui Lucian Blaga, de Frumoase(le) mîni ale celei care (-i) va supraviețui: Uită-mă, uită-mă unde mi-e bine unde-mi curge sîngele, unde buzele tale, uită-mă, aici mi-e bine. Am să fiu cuminte și nu voi visa la noapte și nu-mi voi da de pomană și sub pleoapa ta voi munci la o nouă culoare. Uită-mă aici în tine, uite vine sărutul bătut de suspine, uite vin și eu cu Dumnezeu călare pe mine. Lasă-mă și-n moarte mi-e bine. În Plouă sfînt cu tine, textul pare să înceapă prin a repeta motivul contopirii în varianta mitologizantă. Nu este ploaia fecundă -trișeria zeiească-, ci exprimarea unei obsesii: plouă cu tine iubito peste gîndul meu de o rază tandră plouă și te caut sub ierburi, sub deșerturi, plouă nervos cu corpul tău, în neștirea mea de a te ridica la soare plouă putred și eu cred și lacrim peste mine păcătos înlăturîndu-te de moarte desprinzîndu-mă de tine. 126 SECȚIUNEA LITERATURĂ Smuls vieții la vîrsta iubirii, poetul trimite spre cititori necunoscuți sunetul plutirii lui sublunare, într-o erotică a purității: “Vino mai aproape. Gerul marin/ ne va birui ca pe o lumină din alge...” (E plăcută nevroza) Ca tînărul păstor care își păstrează, în somnul de-a pururi, tinerețea de o frumusețe ireală, iubit de Lună, ca “■tînărul Endymion” (Eminescu). Resume La poesie de Cătălin Anuța, editee en plusieurs volumes apres la mort de l'auteur, temoigne d'un esprit interrogateur moderne et tragique, traverse par le pressentiment de la fin. Heterogene par sa voix juvenile, mur toutefois par les accidents de son existence, le poete se livre ă sa destinee: l'expression poetique acquiert la valeur d'une epure singuliere de la vie. Des echos lyriques provenant de la poesie roumaine classique et moderne creent un espace intertextuel reconnaissable, marque par les jeux esthetiques de la transcendance des langages. III. TEORIE LITERARĂ ȘI POETICĂ LILIANA SCĂRLĂTESCU Despre capcana Textului infinit Definită de Julia Kristeva la finele anilor șaizeci ai secolului trecut, ca fiind o permutare de texte, o interacțiune produsă în interiorul aceluiași text1, intertextualitatea reușește să se impună pe tărâmul criticii în chip aproape despotic, oferind nu numai un nou mod de interpretare, ci și un nou mod de lectură. Tot Julia Kristeva definește și conceptul de text, considerat ca un aparat translingvistic, al cărui scop ar fi cel de a redistribui ordinea limbii, corelând o vorbire comunicativă ce vizează informația directă cu diferite enunțuri anterioare sau sincronice (teoreticienei bulgare i se datorează și 1 Julia Kristeva, Problemes de la structuration du texte, în Tel Quel, Theorie d'ensemble, Seuil, Paris, 1968, p. 311. Vezi definiții mai recente ale noțiunii de intertextualitate în: Laurent Jenny, La Strategie de la forme, Poetique, nr 27, 1976: „Contrairement â ce qu'ecrit sans rapport avec la critique « des sources » : l'intertextualite designe non pas une addition confuse et mysterieuse d'influences, mais le travail de transformation et d'assimilation de plusieurs textes opere par un text centreur qui garde le leadership du sens”, Michael Riffaterre, La Trace de l'intertexte, La Pensee, nr. 215, octombrie 1980: „L'intertextualite este la perception par le lecteur de rapports entre une oeuvre et d'autres, qui l'ont precedee ou suivie. Ces autres oeuvres constituent l'intertexte de la premiere”, Methodes du texte. Introduction aux etudes litteraires, Duclot, Paris, 1987: „Le text litteraire est constitue comme un carrefour de textes, un lieu d'echanges obeissant â un modele particulier, celui du langage deconnotation (.) Si l'intertexte existe, c'est tout l'espace d'une « litterature au second degre » qui s'ouvre au lecteur curieux (et critique)”, Chris Baldick, A concise Dictionary of Literary Terms, Oxford University Press, Oxford - New York, 1990: „The various relationships that a given text may have with other texts. These intertextual relationships include anagram, allusion, adaptation, translation, parody, pastiche, imitation, and other kinds of transformation. In the literary theories of structuralism and post-structuralism, texts are seen to refer to other texts (or to themselves as texts) rather than to an external reality”, Nathalie Piegay-Gros, Introduction a l'intertextualite, Dunod, Paris, 1996: „L'intertextualite compromet definitivement le caractere monolithique de la signification du texte litteraire: en introduisant un element heterogene, en faisant reference â un lieu desens dejâ constitue, elle brise toate univocite. Elle rompt egalement la linearite de la lecture en sollicitant la memoire d'un autre texte. Enfin, elle modifie en profondeur le statur du text: les esthetiques modernes ont ainsi mis l'accent sur l'hetergeneite, la discontinuite constitutives du texte dans lequel font irruption des fragments autres. L'intertextualite met donc en jeu les modalites de la signification du texte literaire, les conditions de sa lecture, sa conception et sa nature profonde”. 128 SECȚIUNEA LITERATURĂ principalele concepte teoretice din această zonă a cercetării: semnificanță, practici semnificante, productivitate, feno-text, geno-text). Nuanțând definiția de mai sus, Roland Barthes pune semnul egal între cele două noțiuni, cea de text și cea de intertext, precizând că „ceea ce constituie textul nu este o structură internă, închisă, contabilizabilă, ci deschiderea lui spre alte texte, alte coduri, alte semne; ceea ce constituie textul e intertextul”; obiectivul propus, într-o atare situație, ar fi realizarea unei lecturi care să ne ajute „să concepem, să imaginăm, să trăim pluralul textului, deschiderea semnificației lui” 1. Astfel, textul ajunge să fie privit ca o „țesătură” compozită, spațiu al unui schimb constant între fragmentele unor texte anterioare, care sunt, în mod necesar, reprimate, distruse, uneori anihilate cu totul, în scopul construirii unui text nou. Același Roland Barthes consideră că una din căile acestui proces de de-construire/ re-construire este tocmai acea permanentă tendință de permutare a textelor, enunțată de Julia Kristeva, și care nu numai că implică textul actual, ci ajunge chiar să-i invadeze spațiul propriu. Noua teorie intertextuală se dovedește a fi un organism extrem de proteic, odată ce, într-o lucrare din 1974, Revoluția limbajului poetic, Julia Kristeva ține să revină asupra definiției sale din 1968, adăugând noi valențe conceptului, care nu mai e privit doar ca o simplă mișcare, prin intermediul căreia un text prezent reproduce, deformându-l, un text anterior, ci și ca un proces destul de dificil de încadrat, o dinamică textuală. Se insistă, aici, asupra faptului că intertextualitatea nu este nici imitare, nici reproducere, ci transpunere a unui sistem de semne, dintre atâtea altele, într-un alt sistem de semne. Această nouă abordare pare să stea la baza definirii intertextualității ca productivitate, opinie susținută și de către Roland Barthes, într-un articol esențial pentru fundarea teoriei în discuție, apărut în 1973 în Encyclopxdia universalis: „Textul este productivitate. Ceea ce nu înseamnă că ar fi produsul unei munci (așa cum ar putea-o cere tehnica narațiunii sau stăpânirea stilului), ci însuși teatrul unei produceri, unde se întâlnesc producătorul textului și cititorul său: textul «lucrează» în fiecare moment și oricum l-ai lua; chiar scris (fixat), el nu încetează să lucreze, să întrețină un proces de producere. Dar ce lucrează textul? Limba. El deconstruiește limba destinată comunicării, reprezentării sau exprimării (acolo unde subiectul - individual sau colectiv - poate avea iluzia că imită sau se exprimă) și reconstruiește o altă limbă.”1 2. Asistăm, deci, la o dublă interacțiune: între text și lector pe de o parte, și, pe de altă parte, între text (cu sensul său de scriitură) și limbă. Dacă înțelegem faptul că, în măsura în care un text realizează o operațiune de combinare sau permutare a enunțurilor rezultate dintr-o serie de scrieri anterioare, el operează asupra limbii un proces de redistribuire, vom ajunge, împreună cu Barthes, la echivalarea textului cu intertextul, susținută, după cum am văzut deja, și în articolul său din 1973, dedicat prozei lui Edgar Poe: „orice text este un intertext; în el sunt prezente - la nivele variabile, sub forme mai mult sau mai puțin reperabile - alte texte: textele culturii anterioare, ale culturii contemporane. Orice text e o nouă întrețesere de mai vechi citate. Trec în text, redistribuindu-se, fragmente de coduri, formule, modele ritmice, fragmente de limbaje sociale etc., căci - premergând și înconjurând textul - apare mereu limbajul. (.) Intertextul este un câmp general de 1 Roland Barthes, Analyse textuelle d'un conte d'Edgar Poe, în Semiotique narrative et textuelle, Larousse, Paris, 1973, p. 31-32. 2 Roland Barthes, Encyclop&dia universalis. Textul, în Secolul 20, numerele 248-249-250/ 8-9-10, 1981, p.177. ANALELE ȘTIINȚIFICE ALE UNIVERSITĂȚII „AL. I. CUZA”, IAȘI 129 formule anonime (a căror origine este rareori reperabilă), de citări inconștiente sau automate, fără ghilimele”1. Nefiind un fenomen de imitație ori de filiație, intertextualitatea se preocupă, deci, nu de împrumuturi (citatele sunt mai întotdeauna lipsite de ghilimele) ci de urme, adesea inconștiente, dificil de izolat. Dacă literatura e rezultatul acestei interacțiuni între texte, acest lucru nu se datorează doar faptului că scriitura modernă a început să devină conștientă de existența unui Text infinit, în continuă scriere, ci și aceluia că textul actual e așezat pe același plan cu totalitatea discursurilor care îl înconjoară, asimilându-l, în aceeași măsură. Considerată (încă) a fi o tehnică modernă, intertextualitatea se bazează, de fapt, pe conștientizarea și teoretizarea unor practici de scriitură vechi de când lumea, funcționând în regim de fatum: nici un text nu poate fi scris independent de cele deja scrise (principiu enunțat de Barthes, în Plăcerea textului: „tocmai asta înseamnă inter-textul: imposibilitatea de a trăi în afara textului infinit”), purtând, astfel, într-un mod mai mult sau mai puțin evident, amprenta acestei moșteniri. Din punct de vedere relațional, intertextul este un ansamblu de texte care acționează asupra unui text în curs de scriere/ asupra căruia acționează acest text în curs de scriere, și la care acesta din urmă se poate referi in absentia (printr-o aluzie, de exemplu) ori in presentia (cum este cazul citatului). Asistăm, volens nolens, la o eternă imitare și transformare a unui corp de texte considerate clasice, însă gradul în care noile texte sunt marcate de operele anterioare diferă: unele pot afișa această influență într-un mod explicit (prin referință directă - e.g., luând ca text-sursă basmul Tinerețe fără bătrânețe și viață fără de moarte, acesta ar fi cazul volumului de versuri semnat de Leonid Dimov, Tinerețe fără bătrânețe, în care atât titlul cât și structurarea volumului pe secvențele basmului, constituie o referință cât se poate de directă; un alt caz ar fi citarea, ca moto, a unor fragmente revelatoare ale basmului cules de Petre Ispirescu, în fiecare dintre poeziile din volumul lui Cezar Baltag, Odihnă în țipăt), în timp ce altele pot face doar simple trimiteri, uneori destul de greu de reperat, la opera calchiată (e.g. parodia „răsturnată” a lui Marin Sorescu, Boala râsului). Formal, intertextualitatea înglobează o mare varietate de practici literare și forme de scriere: citatul, aluzia, plagiatul, re-scrierea, parodia, pastișa, imitația, adaptarea, traducerea... Fiind o tehnică bazată pe „împrumut”, nu mai surprinde însușirea practicilor picturale proprii colajului, inaugurate, la începutul secolului XX, de către cubiști și suprarealiști, cele două tehnici, deși din domenii artistice diferite, semnalând același tip de ruptură. Louis Aragon, în cartea sa din 1930, Les Collajes, remarcă atitudinea sfidătoare a picturii vremii, salutând, însă, curajul cu care noua tehnică picturală reușește să (re)pună personalitatea, talentul și proprietatea artistică sub semnul întrebării. Pentru poetul și prozatorul francez colajul, cu atitudinea sa de frondă, accentuează opinia foarte răspândită în acea vreme, după care arta încetase deja să mai fie cu adevărat individuală. El consideră că gesturile șocante ale unor artiști plastici ai vremii (precum Duchamp, care semnează portretul unei Gioconde al cărei surâs este umbrit de. o pereche de mustăți, Cravan, care își pune semnătura pe un pisoar, ori Picabia, care își intitulează una dintre lucrările sale - nimic altceva decât o simplă pată de cerneală - Sfânta Fecioară) nu sunt decât consecințele logice ale gestului inițial, specific colajului. Calchiind această direcție picturală „ireverențioasă”, zona literară acceptă cu o mai mare deschidere includerea în cadrul scriiturii a unui ansamblu de 1 Idem, p. 179. 130 SECȚIUNEA LITERATURĂ fragmente discontinui, ce ține în mare măsură de demersul scriitorului, și care include în granițele propriului text textele altor scriitori. În literatură, ruptura este inițiată de către James Joyce, cu șocantul său Ulysse, care îl va pune pe cititor să exercite o „muncă” imensă, adesea sisifică, cu textul-labirint prin care trebuie urmărit firul mereu rupt și mereu înnădit al acestei re-scrieri în cheie parodică a Odiseei lui Homer. Stilul extrem de aluziv, parodiind numeroase forme literare, e un amalgam de erudiție, referințe banale și scatologie. În același context al rupturii, Ezra Pound și T. S. Eliot vor înlocui clasica expunere logică a ideilor cu o serie de „colaje” literare realizate din imagini „decupate” aleatoriu și aluzii complexe, în care minuțioasele tehnici de juxtapunere și punctele de vedere multiple provoacă cititorul la un inedit și dificil demers al restabilirii unei coerențe a sensului, fără a avea la îndemână decât formele fragmentare oferite de poet. În consecință, în Notele la celebrul său poem, Țara pustie, T. S. Eliot, care își știe versurile prea „dificile” pentru cititorul obișnuit, încearcă să-i ofere acestuia o „hartă” a acestui tărâm pustiit, făcând trimiteri la o întreagă „bibliotecă” de cărți-sursă utilizate, precum lucrarea lui Jessie L. Weston cu privire la legendele Sfântului Potir, celebra carte a lui Frazer, Ramura de aur, diferite cărți ale Bibliei, poezie și critica lui Baudelaire, Divina comedie a lui Dante, dramele lui Shakespeare, versurile lui Ovidiu, Milton ori Verlaine. Toate aceste experimente ale literaturii moderne, care au dus, în final, și la apariția unor teorii precum cea a textului ori cea a receptării, își au, se pare, punctul de plecare într-o nuvelă publicată în 1896, de către scriitorul englez de origine americană, Henry James, intitulată Desenul din covor1. Întâlnim aici un prim „portret literar” al intertextului, descris ca o „țesătură” complexă, încifrată, în care accentul se pune nu numai pe desen ca o cheie a „secretului” textului, ci și pe modul de manipulare a acestui secret, textele/firele „țesăturii” (permanent deșirată și refăcută, ca și cea mitică, a Penelopei) fiind folosite la realizarea unui nou și original „covor cu motive persane”. Viziunea lui Henry James este în mod clar anticipativă pentru întreaga literatură modernă, deci, și pentru modul în care Barthes înțelege demersul lecturii zilelor noastre, tributară unei „analize progresive” dusă până la detaliul extrem, în care textul trebuie să fie sfărâmat „în formă de stea” (această sfărâmare având loc după un decupaj arbitrar al textului în fragmente sau lexii, procedeu neimplicând nici o responsabilitate metodologică), în loc să fie adunat, sintetizat. Noul tip de analiză va înlocui preocuparea, mai veche, pentru semnificant cu cea pentru semnificat. Roland Barthes înțelege și el, ca și Henry James, opera literară ca pe o țesătură în care „firele” străbat și se lasă străbătute de alte „fire”. Astfel, intertextul nu se compune numai din acel „depozit de «influențe», «izvoare», «origini» la care ar trebui raportate o operă, un autor, [el] poate fi definit mult mai larg și la un cu totul alt nivel, drept acel câmp unde se împlinește ceea ce Sollers a numit, superb și memorabil (în articolul său despre Dante), străbaterea scriiturii: textul care străbate și e străbătut”1 2. Interacțiunea textuală enunțată de Julia Kristeva presupune, astfel, un demers dublu (text precedent-text prezent), dacă nu chiar triplu (text precedent-text prezent-text virtual), în interiorul căruia până și textul aflat „în plină scriere” poate deveni propriul său referent, povestindu-se pe sine, până ce va fi povestit de către un text ulterior (paradoxal, există și situația în care textul-virtual poate fi povestit de către un text prezent, cum este cazul 1 Vezi Henry James, Desenul din covor, Ed. Minerva, Buc., 1986. 2 Roland Barthes, Răspunsuri, în Romanul scriiturii, Ed, Univers, Buc., 1987, p. 290. ANALELE ȘTIINȚIFICE ALE UNIVERSITĂȚII „AL. I. CUZA”, IAȘI 131 profețiilor din Vechiul Testament, care „scriu”, anticipat, fragmente din Noul Testament). Acest joc al traversărilor ne face să ne simțim, alături de Roland Barthes, prinși în capcana unui text imanent și asimilator la modul terorist, a cărui forță crește odată cu timpul: „O încăpățânată remanență, care vine de la toate scriiturile precedente și din trecutul propriei scriituri, acoperă vocea cuvintelor mele de-acum. Orice urmă scrisă se precipită ca un element chimic, la început transparent, inocent și neutru, în care simpla durată face să apară treptat un întreg trecut în suspensie, o întreagă criptografie, din ce în ce mai densă”1. În acest context, statutul scriitorului se cere regândit, sau mai curând redefinit, deși scopul demersului său rămâne neschimbat, nou fiind doar modul de interpretare a acestuia. Destinul donquijotesc al acestuia nu este o metaforă de ultimă oră, însă marea bătălie nu se mai dă doar cu morile de vânt ale unei minți/lumi bolnave ci și cu morile de vânt ale unui limbaj aflat în permanent proces de disimulare: „Creatură de limbaj, scriitorul e întotdeauna prins în războiul ficțiunilor (al rostirilor), dar el nu e decât o biată jucărie, pentru că limbajul care îl alcătuiește (scriitura) este întotdeauna în afara spațiului (atopic); prin simplul efect al polisemiei (stadiu rudimentar al scriiturii), angajarea războinică a unei rostiri literare e îndoielnică încă de la început. Scriitorul e întotdeauna plasat în pata oarbă a sistemelor, în derivă; e un joker, un mana, un grad zero, mortul de la bridge: necesar sensului (luptei), dar privat el însuși de sens fix; locul, valoarea sa (de schimb) fluctuează în funcție de mișcările istoriei, de loviturile tactice ale luptei: i se cere totul și/sau nimic. El însuși e în afara schimbului, cufundat în non-profit, e acel mushotoku zen, fără dorința de a dobândi ceva, poate doar desfătarea perversă a cuvintelor (dar desfătarea nu e niciodată un câștig: nimic n-o desparte de satori, de pierdere). Paradox: scriitorul trece sub tăcere această gratuitate a scriiturii (care se aseamănă, prin desfătare, cu cea a morții)”1 2. Barthes e convins de imposibilitatea de a exista în afara textului infinit, acesta fiind privit ca o capcană mefistofelică, o pânză de păianjen pe care ai creat-o cu scopul capturării celorlalte texte, a limbajului, dar de care ajungi tu însuți să nu te mai poți desprinde, transformându-te din vânător în vânat. * Impunerea noțiunii de intertextualitate de către Julia Kristeva la finele anilor șaizeci a fost, într-un anumit sens, pregătită de teoriile poetice ale formaliștilor ruși, care au contribuit la procesul de recentrare a textului literar asupra lui însuși. La debutul secolului trecut, prin anii 1914-1915, un grup de tineri teoreticieni ruși (printre care: Roman Jakobson, Piotr Bogatâriov, Osip Brik, Boris Tomașevski și, pentru o perioadă, poetul Vladimir Maiakovski) au pus bazele, sub auspiciile Academiei de Științe, a Cercului lingvistic de la Moscova, cu scopul promovării studiilor de lingvistică și poetică; cu aceleași intenții a apărut, la Petrograd, Societatea pentru studiul limbajului poetic, OPOIAZ (din care făceau parte, printre alții, Lev Iakubinski, Viktor Șklovski, Boris Eihenbaum). Cele două grupări au luat ființă dintr-o reacție impulsivă, caracteristică pentru vârsta componenților, majoritatea studenți, față de lipsa de concretețe a teoriilor literare de până atunci, tinerii teoreticieni încercând să contrabalanseze această carență prin promovarea unei receptări științifice a literaturii, în special a poeziei, ca mod specific de folosire a limbajului. 1 Roland Barthes, Le degre zero de l'ecriture, Seuil, Paris, 1953, p. 16. 2 Vezi Plăcerea textului, în Roland Barthes, Romanul scriiturii, Ed. Univers, Buc., 1987, p. 204. 132 SECȚIUNEA LITERATURĂ Oricum, contradicțiile dintre formaliști și marxiști, dar, mai ales, consolidarea dictaturii staliniste, vor duce, inevitabil, la dizolvarea, după 1930, a cercului de la Moscova și a OPOIAZ-ului, acuzate de erezie în cadrul noii Uniuni Sovietice. În acest context, Roman Jakobson și Piotr Bogatâriov aleg să se autoexileze la Praga, punând bazele celebrului cerc lingvistic de acolo, în cadrul căruia se vor formula, în 1929, tezele structuralismului și, la un mod mai curând inconștient, principiile intertextualității. Într-un articol din 1935, apărut în revista cehă Slovo a slovenost, Roman Jakobson, discutând legătura indisolubilă dintre literatură și societate, dar și dintre opera literară și evoluția literaturii, în ansamblu, face - involuntar, desigur - apologia Textului infinit, descris ca fiind un „tot mai mare și mai complex”. Afirmațiile lui Jakobson, demonstrează, o dată în plus, că deși formaliștii susțineau caracterul specific al textului literar, privit ca independent de mediul social, sociologic ori psihologic înconjurător, ei erau, totuși, conștienți de faptul că textul literar nu poate supraviețui într-un mediu steril, tăiat de toate aceste influențe, fie ele literare, sociale ori psihologice. În acest sens, și Șklovschi era de părere că operele de artă sunt create în paralel și în opoziție cu un model oarecare. Chiar dacă formaliștii ruși nu folosesc în mod expres termenul de intertextualitate, locul conferit parodiei, în opera lor, nu este o simplă prefigurare a teoriei în discuție; înțeleasă într-un sens foarte larg, parodia apare, aici, ca o paradigmă a imitației și a transformării operelor. O importanță de necontestat în geneza intertextualității, o are apariția noțiunii de dialogism, enunțată de Mihail Bahtin, celebrul filosof și teoretician al romanului. În cele două mari monografii ale sale, axate pe opera lui Rabelais și Dostoievski, acesta își elaborează teoria enunțului și a dialogismului, conform căreia proza lui Rabelais este considerată emblematică pentru o literatură „carnavalizată” iar Dostoievski este declarat creatorul romanului „dialogic” sau „polifonic” (în opoziție cu Tolstoi, în romanele căruia asistăm la o subordonare „monologică” a personajelor față de punctul de vedere unic al autorului). În același an cu apariția lucrării lui Bahtin despre romanul dostoievskian, 1929, apare un alt studiu, Marxismul și filosofia limbajului (scris, se pare, tot de către Bahtin, deși apărut sub semnătura lui V.N. Voloșinov), în care se susține, împotriva teoriei lui Saussure închinată conceptului de langue, că emisiile sunt în esență „dialogice”, prin faptul că sunt încadrate într-un context al dialogului, răspunzând unei emisii anterioare realizate de către un interlocutor, cu scopul de a provoca un anumit răspuns de la un auditor specific. În opinia lui Mihail Bakhtin, enunțurile (fie că aparțin ori nu literaturii) sunt înrădăcinate într-un context social care le marchează în mod profund. Fiecare enunț, fiecare cuvânt devine vehiculul unei vorbiri eterogene, pe care o și constituie; „eterologia” (neologism pe care Todorov îl traduce prin „diversitatea tipurilor discursive”) este comparabilă cu diversitatea limbilor; orice cuvânt și orice discurs îndreptat spre un obiect află obiectul deja numit de altcineva, controversat, apreciat, înconjurat de o zonă ce colcăie de sensurile altor cuvinte și discursuri „străine”, într-o „babilonie” perfectă. Bahtin susține că fiecare cuvânt orientat spre un obiect intră în dialogul existent în preajma acelui obiect, provocând și solicitând, în acest fel, un răspuns. Astfel, concluzia la care ajunge autorul e că nu există cuvinte care să se poată eschiva influenței cuvintelor cu care intră în contact, o concluzie dacă nu identică cel puțin izbitor de asemănătoare celei la care ajunge și Roland Barthes, cu privire la intertext, privit ca un fel de spațiu „dialogic” în care texte mai vechi și mai noi se ANALELE ȘTIINȚIFICE ALE UNIVERSITĂȚII „AL. I. CUZA”, IAȘI 133 traversează reciproc. Scrierile lui Bahtin cu privire la dialogism îi vor revela și Juliei Kristeva (autoarea unor pertinente comentarii la opera bahtiană) realitatea unei paralele între statutul cuvântului, care este, în opinia lui Bahtin, evident dialogic, și statutul textelor. Asemenea cuvântului, care aparține în același timp subiectului și destinatarului, fiind orientat atât pe enunțurile anterioare cât și pe enunțurile contemporane, și textul se află la încrucișarea dintre alte texte, întregul text constituindu-se ca un mozaic de citate, rezultat al unei permanente transformări și absorbții de alte texte. Astfel, scriitorul ajunge să fie supus unei stări de nesiguranță ce frizează patologicul, stare declanșată de sentimentul că tot ceea ce a scris sau va scrie a fost deja scris de către altcineva, că el este singurul întârziat la „împărțirea cuvântului” (de aici și denumirea sindromului -belatedness, i.e. „întârziere”). Acest complex a fost discutat pe larg de către Harold Bloom în cartea sa din 1973, Anxiety of Influence1, în care autorul susține că senzația de anxietate provocată de conștientizarea influenței covârșitoare pe care textele scrise până la tine o au asupra propriei creații, teama paralizantă că nu îți mai rămâne nimic important de spus, ar constitui unul dintre subiectele de bază ale majorității poeziei scrise pe parcursul ultimelor trei secole. Bloom își ilustrează teza făcând referire la sentimentele amestecate, de venerație și invidie, cu care îl priveau poeții romantici englezi pe Milton, considerat un fel de „tată” tiranic și prolific, ce nu lasă spațiu de acțiune și pentru „fiii” săi. Teoria e bazată pe binecunoscutul complex al lui Oedip, enunțat de către Freud: poetul „întârziat” se teme de dominația emasculatoare a poetului „precursor” și caută să-și ocupe poziția prin forță, într-un proces de interpretare voit greșită a poemului „părintelui”, transformat într-un cu totul alt poem, neapărat o distorsiune a celui dintâi. Această anxietate a lipsei de spațiu de creație propriu a fost resimțită și de către poeții români, un exemplu fiind poezia stănesciană N-ai să vii -replică, în cheie schimbată, la poemele eminesciene De ce nu-mi vii („N-ai să vii și n-ai să morți / N-ai să șapte între sorți.”) și Luceafărul („Soarbe-mă de poți să sorbi / «S» e rece azi din sunt”), prin care poetul modern, schimbând structura și conținutul versului eminescian (dar nu și ritmul acestuia), încearcă să se supună unei mântuitoare „exorcizări” de forța copleșitoare a modelului. * Războiul cu limbajul, inițiat de către formaliștii ruși, va fi continuat cu brio de către membrii grupului „Tel Quel” (care îi include, pe lângă Julia Kristeva și Roland Barthes, pe Jaques Derrida, Jean Ricardou, Phillipe Sollers, Tzvetan Todorov ș.a.), grup închegat în jurul revistei cu același nume, apărută la Paris în primăvara lui 1960. Stabilindu-și zona de lucru în spațiul revoluției limbajului poetic, revoluție simptomatică pentru criza discursului în societatea vest-europeană a vremii, grupul mai sus amintit își bazează analizele pe trei mari intervenții teoretice și practice, ce par să inițieze o adevărată „ruptură” la finele secolului al XIX-lea: fundamentarea doctrinei marxiste, elaborarea, de către Freud, a faimoasei sale teorii a inconștientului și, mai ales, experiențele limită, legate de conceptele de text și subiect, întreprinse de către Mallarme și Lautreamont. În Programul grupului Tel Quel aflăm că această primă ruptură (urmată, după cum am văzut, de altele, la fel de importante) „devine intersecție a două ansambluri (două statuturi ireconciliabile ale limbajului)”, în contextul căreia „scriitura «care recunoaște ruptura» este ireductibilă la conceptul clasic (reprezentativ) de «text 1 Vezi The Concise Oxford Dictionary of Literary terms, Oxford University Press, 1990, p. 13. 134 SECȚIUNEA LITERATURĂ scris»: ceea ce ea scrie nu este niciodată decât o parte din ea însăși” 1. Julia Kristeva, voce esențială în Tel Quel, leagă existența acestei crize a limbii, a subiectului locutor și a instituțiilor sociale tocmai de apariția acelei rupturi textuale, cu repercusiuni dure în cotidian, atât în perimetrul travaliului limbii (forțarea limitelor exprimabilului), cât și în cel al interesului social (impactul orientării marxiste asupra modului de receptare a transformărilor sociale din acei ani) ori în cel psihanalitic (relația de modelare reciprocă dintre subiectivitate și limbaj)1 2. Această reconsiderare a limbajului, dar și a contextului istoric, social și teoretic pe care „revoluția limbajului poetic” le presupune, duce la inaugurarea unui nou vocabular „de lucru”, în care concepte precum cel de text, scriitură, producție, lectură, literatură (cu sensul de ficțiune), subiect, urmă etc., vor constitui constante puncte de plecare și de revenire în dezbaterile teoreticienilor de la Tel Quel. Roland Barthes, și el membru marcant al grupării Tel Quel, este cel care va așeza față în față imaginea fanată a scriiturii clasice, cea de dinainte de „ruptură”, cu cea modernă, șocantă pentru gusturile vremii. Textul clasic, guvernat de legea solidarității, este, în opinia teoreticianului, un text-produs (și nu producție, ca textul modern), caracterizându-se mai ales prin proliferarea, până la saturație, a unor sensuri multiple, care dau senzația că textul este încheiat deja, privându-l, astfel, pe cititor de o lectură cu adevărat participativă. Rolul acestuia se reduce la simpla lectură a textului (de aici etichetarea textului clasic drept unul lizibil), lipsindu-l de plăcerea re-scrierii acestuia, ca în cazul textului modern (numit și scriptibil). Diferența între cele două tipuri de texte constă tocmai în modul în care e concepută pluralitatea acestora, care, în cazul textului clasic, oricât de cuprinzătoare, este întotdeauna finită, în timp ce în cazul textului modern, modificarea continuă în actul lecturii/producerii, se dovedește, practic, infinită. În cazul din urmă, avem de a face cu un text proteic, care nu mai poate fi receptat ca simplu obiect finit, ci ca proces în curs de realizare, branșat pe alte texte, pe alte coduri, și articulat, în acest fel, pe societate, pe Istorie. Acest tip de text poate fi supus doar unei analize textuale (așezată, de către Barthes, în contrast cu mult uzitata analiză structurală), ce ține să acopere toate narațiunile lumii, încercând să stabilească un model narativ, bineînțeles formal, un tip nou de structură sau o gramatică a narațiunii, în funcție de care orice narațiune particulară să fie analizată ca abatere. „Ruptura” față de metodele de cercetare a textului aplicate anterior e ilustrată de ineditul analizei textuale promovate de către Barthes, în care nu se mai încearcă o descriere a structurii unei opere, ori o înregistrare a compoziției structurii acesteia, ci mai degrabă o determinare a unei structurări mobile a textului (structurare care se deplasează din cititor în cititor de-a lungul întregii Istorii), o ancorare în volumul semnificant al operei, în semnificanță. Analiza textuală barthiană nu caută să afle motivațiile apariției textului, ci mai degrabă modul în care textul respectiv se dezagregă și se dispersează. Scopul acestui demers este acela de a izbuti conceperea, imaginarea, trăirea pluralului textului, deschiderea semnificației lui, luând în calcul faptul că ceea ce constituie textul nu este o structură internă, închisă, ci o deschidere a acestuia spre alte texte, alte coduri, alte semne. Este un schimb rodnic acesta, care ne dovedește, o dată în 1 Vezi Programul, în Pentru o teorie a textului (Antologie „Tel Quel”, 1960-1971), Ed. Univers, Buc., 1980, p. 46. 2Vezi interviul acordat de către Julia Kristeva lui Ion Pop („Nu există o pozitivitate neutră în științele umanistice”), în Tribuna, nr. 40, 30 sept. 1976, p. 5. ANALELE ȘTIINȚIFICE ALE UNIVERSITĂȚII „AL. I. CUZA”, IAȘI 135 plus, că o operă literară, oricât de veche, nu încetează să își reitereze impactul asupra cititorilor săi, dar și asupra scriitorilor din generațiile ulterioare. Secolul trecut a fost prin excelență secolul conștientizării și punerii în valoare a acelui Text infinit ascuns în diverse unghere ale marii biblioteci a omenirii, prin tipărirea a tot felul de texte, oricât de umile, dar mai ales prin „luminarea” conținutului acestora printr-un număr fără precedent de teorii de analiză, atât de divergente/convergente precum teoria textului (grupul Tel-Quel), intertextualitatea (Bahtin și Kristeva), analiza textuală (Barthes), teoria receptării (Jauss și Iser), plurilingvismul/eterolingvismul (Bahtin), competența poetică/literară (Bierwisch și Levin), teoria ilocuționară (Searle), toate, teorii care se referă strict la text ca scriere/scriitură. Conceperea intertextualistă a operei literare ca un colaj, dar și ca un fel de „muncă” în comun, a autorului și cititorului/spectatorului deopotrivă, a fost aplicată în literatură cu mult înainte de teoretizarea ei de către Julia Kristeva, ajungând să fie asimilată cu însăși noțiunea de modernism. Impactul acesteia s-a resimțit mai ales în poezie (unde, după cum am văzut, Ezra Pound și T. S. Eliot vor înlocui versificația vremii, devenită deja prea „cuminte”, cu un flux fragmentar și fragmentat de imagini ce au aproape un impact fizic, agresiv, asupra cititorului), în roman (cu zdruncinarea din rărunchi a acceptatei unității cronologice a desfășurării evenimentelor de forța catalizatoare de noi perspective a acelui „flux al conștiinței” inițiat de autori mai vechi, precum Joseph Conrad sau Marcel Proust, sau mai noi: James Joyce, Virginia Woolf) și în dramaturgie (unde Luigi Pirandello și Bertold Brecht deschid teatrul către noi forme, ce aparțin mai curând direcției abstracționiste, decât celei realiste sau naturaliste, la modă în epocă). Abstract Defined by Julia Kristeva in the late sixties of the 20th century as an interaction of texts inside one single text, intertextuality has made itself present in the field of literary criticism in an almost despotical manner, offering not just a new interpretive method, but also a new way of reading. This paper deals with the history of this concept, from Henry James to the OPOIAZ group, to Mihail Bahtin and the Tel Quel movement. The shaping of this concept in the writings of Roland Barthes and, for instance, Harold Bloom is illustrated by a series of examples drawn from both Romanian and universal literature. VALERIU P. STANCU Lectura în ipostaze intra muros Ideea similitudinii dintre modelele tranzacționale din diverse cîmpuri ale cunoașterii adaugă semnificații dintre cele mai neașteptate „încrucișării” referințelor între dimensiunea factuală și cea ficțională. Interacțiunea presupune, în perspectiva comunicării artistice, un model al relațiilor tensionale configurabil după fiecare nou context, așadar un pattern recognoscibil - să-l numim al arhe-timpului narativ (mitic), specific reprezentărilor primordiale - și un soi de idio-sistem creat de noul context de receptare. Condiția tensională a actului de receptare trebuie să ocupe, în consecință, un loc privilegiat în interpretarea sa ca paradigmă de comunicare: modelelor de retorică a lecturii - de diverse și deocamdată divergente orientări - le succed mai multe variante ale poeticii, fundamente de altfel necesare pentru a păstra caracterul interdisciplinar al recentei istorii a lecturii. Lectura relațională, operație „au second degre”, implică perceperea modului în care opera prezentă „citește” altă operă sau mai multe opere diferite, ceea ce poate constitui un proces de comprehensiune în trepte, în care lumile semantice se actualizează simultan, una în funcție de cealaltă. Existența unui strat al presupozițiilor în actualizarea fiecărui enunț permite configurarea, la nivel metapragmatic și în spațiul subiectivității receptoare deopotrivă, a unui virtual (sau doar disimulat) text al lecturii, alcătuit din inferențe juxtapuse pe care le-a preconizat textul propriu-zis. Dacă această configurație -care trebuie înțeleasă ca o replică la configurația semantică a textului, așa cum răspunsul constituie, în disciplinele psihologice, o replică la stimul - se poate închega, fie și numai pornind de la elemente virtuale, pînă la gradul de coerență al unui sistem, atunci fără îndoială că elementele cu funcție preponderent pragmatică (mai ales cele paratextuale) pot avea un rol mai important în structurarea ei decît acela pe care îl joacă în realizarea rețelei textuale „vizibile”, concrete. Însă ele nu comportă, se înțelege, gradul de generalitate (de adresabilitate, am putea spune) al elementelor de paratext instaurate prin semne lingvistice sau iconice. Dificil - dacă nu imposibil - de structurat într-o configurație, se creează astfel, în timpul „concretizării” operei literare, un „interval” ontic, întemeiat pe stratul replicilor la: enunțarea intitulantă (replică din care să rezulte un titlu provizoriu al actului de lectură, de tipul „Mă aștept să fie vorba / Probabil că / Sigur că se vorbește despre cutare și cutare lucru”), la conținutul îndemnurilor din prefață (reacția neverbalizată putînd fi de conștientizare - „Autorul vrea să mă determine să înțeleg cutare lucru în cutare mod” -, de supunere inconștientă la îndemn sau, în ipostaza cea mai generală, reacție zero), eventual la lumea semantică a operei (reacție însoțită de o prefață comunicațională obligatorie, ce poate fi verbalizată prin „Autorul reprezintă, adaptată posibilității de a intra în comunicare, cutare realitate în cutare mod). Prin acest - să-i spunem așa - adstrat al inferențelor succesive din timpul lecturii „funcționează” o ipostază pur teoretică (de care uzează conștient sau inconștient toți teoreticienii lecturii) de discurs ce se articulează prin semnele impuse de funcția conativă a discursului prim. „Comunicarea” cu lectorul ANALELE ȘTIINȚIFICE ALE UNIVERSITĂȚII „AL. I. CUZA”, IAȘI 137 fiind, aproape fără excepție, indirectă, discursul lecturii devine o traducere a lui intentio auctoris, în stil indirect, într-o intentio lectoris sistematică. Însă este posibilă o orientare fără greș a sensului lecturii prin intermediul textului în care „a devenit manifestă” o lume ficțională? Prezumtivele mărci ale acțiunii de a orienta lectura prezente în interstițiile textului literar / operei literare constituie nu numai o transpunere a funcției conative a limbajului din schema lui Jakobson, ci, mai ales, semne ale înscrierii într-un proces de comunicare. Orientarea intențională către un cititor (căci ar fi fără sens, de pildă, ca un narator să raporteze informații despre universul diegetic altcuiva decît unui receptor, fie el și o simplă instanță rezultată în urma propriei dedublări, iar faptul orientării către destinatar devine semn de lectură, după Roland Barthes) produce un discurs nu atît conform cu interesele cititorilor, cît conștient de acestea. Un exemplu îl constituie strategia narativă de instituire a naratarului în text, prin care interesele cititorului „extern” sînt aparent abandonate, în favoarea intereselor de „concretizare” (realizare în sens estetic) conferite de un generator ideologic (în speță, autorul abstract) întregii opere. * Potrivit teoriei „interne” a lecturii ca „execuție” a unui program, cititorul este un rol, o instanță abstractă, presupusă de structurile textuale. Sub semnul acestei irealizări, al proiecției actualizate așadar, se dezvoltă două instanțe receptoare de concepție diferită: una este cititorul „ideal” (cu varianta „Cititorului Model” la Umberto Eco), adică instanța capabilă să restituie totalitatea interpretărilor „programate” de text, iar cealaltă - cititorul „virtual”, „implicit”, un „rol al cititorului înscris în structura textului” (Wolfgang Iser). Asemenea lui Roman Ingarden, care stabilea drept fundament al receptării „aparențele schematizate” din opera de artă literară și procesul de „concretizare” de către receptori, Umberto Eco concepe textul ca pe un complex de semne întrețesut cu spații albe, cu intervale pe care cititorii trebuie să le umple cu sensuri venite din „enciclopedia” interpretativă proprie. Emițătorul și destinatarul unui text sînt prezenți în discurs, în viziunea nuanțată a semiologului italian, nu atît ca poli ai actului enunțării, cît în calitate de roluri actanțiale ale enunțului; indicii textuali ai vocii auctoriale se reduc la un stil recognoscibil, la rolul actanțial de subiect al enunțului și - ceea ce e la fel de important pentru orientarea lecturii - la o ocurență ilocutivă („aici există un subiect care îndeplinește acțiunea de a jura, de a promite, de a permite, de a avertiza, amenința etc.”) sau ca operator cu forță perlocuționară1. Autorul și Cititorul Model sînt, astfel, tipuri de strategie textuală, construite pe baza unor inferențe în dublu sens, fiecare dintre cele două instanțe participante la comunicare formulînd o ipoteză în legătură cu celălalt și proiectîndu-se pe sine ca replică ideală inscriptibilă în modelul de strategie textuală preconizat. În privința lecturilor înscrise în text, desemnate cu destulă nesiguranță terminologică de teoreticienii literaturii, se cuvine rediscutată deosebirea dintre imaginea alegorică a lecturii reale, proiectată în text prin cititorul implicit, și acea instanță fictivă numită naratar. Acesta din urmă este un personaj de ficțiune construit de anumite texte pentru a servi drept interlocutor pentru narator. Concepției care susține diferențierea netă dintre cititorul implicit și naratar îi aduce o corecție utilă Franc Schuerewegen1 2, care subliniază că între cititorul 1 Umberto Eco, Lector in fabula. Cooperarea interpretativă în textele narative, Editura Univers, București, 1991, p. 94; 2 Franc Schuerewegen, Reflexions sur le narrataire (Quidam et Quilibet), în „Poetique”, 70, aprilie 1987, pp. 247-254; 138 SECȚIUNEA LITERATURĂ fictiv și destinatarul de jure al unui text literar există același raport ca între ficțiune și realitate. Cititorul implicit nu constituie o virtualitate, ci vine să înscrie în text o atitudine hermeneutică pe care discursul narativ pare să o elimine prin însuși faptul de a o fi reprezentat. El este destinatarul fictiv al cărții. Chiar dacă apare în dispozitivul paratextual (prefață, note infrapaginale, dedicații etc.) care însoțește romanul, actul de interpelare modifică radical statutul obiectului interpelat. Prin strategia care îl convoacă, cititorul este anexat romanescului și devine, la limită, un personaj între celelalte personaje, iar secvența de discurs în care se produce „acroșajul” pragmatic este alipită spațiului discursiv subîntins de strategia narativă, chiar dacă acea secvență rămîne formal delimitată. Acest apel funcționează ca un fel de „diegetizare”, încorporînd mai multe elemente extratextuale în spațiul textului, prin procedeele metaficțiunii. Poeticile lecturii care proclamă „conformitatea cititorului cu textul” sînt incriminate, în anii '90, de mai multe studii care nuanțează diferit fenomenul receptării literare, între acestea o oarecare importanță avînd-o cercetările lui Bertrand Gervais despre tensiunile lecturii1. Studiul lui Gervais acuză îndreptățit „antropomorfizarea gesturilor de lectură” preconizate de text, cu toate că include - dintr-o confuzie a accepțiilor, probabil - Cititorul Model în seria auditorilor („audiences”) invocați ai textului; într-adevăr, cînd prezența destinatarului intern este postulată de text, autorul articulează de fapt o strategie textuală menită să respingă lectura îndeplinită de sau prin aceste instanțe fictive (îndreptîndu-le către altă carte) și să recupereze lectura adecvată. Oswald Ducrot propune să se facă o distincție fără ezitări între alocutarul („allocutaire”) și auditorul („auditeur”) enunțului1 2. Prin alocutar este desemnată persoana căreia locutorul declară că i se adresează (desemnată prin pronumele de persoana a doua); prin auditor, Ducrot desemnează destinatarul neprevăzut și nedorit, persoana care aude sau ascultă un enunț care nu îi este destinat. În textul literar, autorul se „deturnează” de la cititorii săi (care rămîn anonimi și neindividualizați în vreun fel) pentru a interpela un destinatar-fantomă, creație a acțiunii înseși de invocare. Funcția adresării către naratar constă în a opune receptarea corectă unei receptări neadecvate (de pildă, lectura cititorului care se substituie naratarului), interzicînd accesul la text al acestui mod de a citi. Actul de lectură va depinde, în optica noilor nuanțări teoretice, de o subtilă dialectică în care sînt cuprinse exigențele textului și reacțiile cititorului. Între acestea nu trebuie să se ajungă la vreo formă de echivalență: modul în care cititorul înțelept operează cu textul diferă de ceea ce textul îi recomandă să facă. Distincțiile dintre naratarii posibili ai unui text epic, în funcție de nivelurile pe care se desfășoară comunicarea, au condus, în cele mai multe încercări de sistematizare, la alunecări de la o categorie la alta și la „cazuri de sincreză” - prin extensia unei categorii - mai mult sau mai puțin motivate contextual. Naratorul extradiegetic care devine naratar în spațiul intradiegetic (de exemplu, în Manon Lescaut) sau extinderea, pentru noi neconvingătoare, a conceptului de naratar la orice audiență prezentă în operă lasă încă deschisă posibilitatea unor clasificări mai riguroase. După Genette, „naratarul extradiegetic nu este, precum cel intradiegetic, un «releu» între narator și cititorul virtual: el se confundă cu totul cu acest cititor virtual - releu, la rîndul lui, cu lectorul real, care poate sau nu să se «identifice» cu el, adică să ia ca fiind pentru sine ceea ce naratorul îi 1 Bertrand Gervais, Lecture: tensions et regies, în „Poetique”, 89, fevrier 1992, p. 109; 2 Oswald Ducrot, Enunțare, în O. Ducrot și J.-M. Schaeffer, Noul dicționar enciclopedic al științelor limbajului, Editura Babel, București, 1996, pp. 470-471; ANALELE ȘTIINȚIFICE ALE UNIVERSITĂȚII „AL. I. CUZA”, IAȘI 139 spune naratarului său extradiegetic, de vreme ce nu se poate în nici un caz să se identifice (în acest sens) cu naratarul intradiegetic, care este în fond un personaj ca toate celelalte”1. Deși aduce o necesară simplificare, identificarea celor două instanțe operată de Genette se înscrie în direcția acuzată ulterior de Franc Schuerewegen, a „antropomorfizării gesturilor de lectură”, întrucît anulează distincția dintre receptorul unei adresări directe din planul extradiegetic (dar intraoperal) și cititorul virtual, permițînd totodată sincreza cititor virtual - cititor empiric, omițînd posibilitatea unui cititor capabil să integreze, lucid și competent, funcțiile și reacțiile celor două instanțe (ca și pe ale celorlalte, de pe alte niveluri ale comunicării literare) în propria strategie a comprehensiunii. Semnul egalității așezat între termenii cititor virtual, cititor implicit (sau implicat) și naratar extradiegetic în același studiu al lui Genette nu face decît să anuleze o inecuație al cărei adevăr este probat de instanțele comunicative bine individualizate într-o mare diversitate de narațiuni. Statutul incert al instanțelor narative, între ficțional și empiric, neelucidat complet poate nici pînă astăzi, a generat, pentru un timp, confuzii în planul terminologiei metaliterare, explicabile parțial și prin mutațiiile suferite de modalitățile reprezentării literare, respectiv de dominantele receptării dintr-o epocă ulterioară. Este, de pildă, îndoielnic că o lectură în timpul căreia cititorul ar „dialoga” cu „imaginea” unui narator dramatizat „creditabil”1 2, care ar include în această categorie - mai ales! - naratorul „creditabil” din Tom Jones, ar corespunde caracteristicilor de sensibilitate estetică actuale, cîtă vreme mefiența (a devenit și) funcționează ca o conduită aproape obligatorie de lectură. Această conduită încearcă să o „rătăcească” elementele de paratext mistificatoare, care pretind că instituie fie contractul de ficționalitate, fie pe cel de veridicitate doar pentru că există o sensibilitate a receptării la aceste caracteristici. Cu toată precauția în a numi „intrigă secundară” comunicarea („istoria relației”) dintre cititor și naratorul „creditabil” din romanul lui Fielding, Wayne Booth eludează tocmai aspectul esențial al acestei „comunicări”: ea nu poate să existe între instanțe din două planuri distincte ale comunicării literare (planul ficțional și planul empiric) decît dacă instanța cea mai mobilă, receptorul, își neagă și desființează condiția empirică și se ipostaziază într-un personaj de ficțiune (iar aceasta nu e decît o virtute ipotetică a ființei umane). Confuzia lui Booth, încadrabilă în contextul mai larg al „antropomorfizării gesturilor de lectură”, își găsește un fel de motivare în specificul narațiunii lui Fielding (care nu le este însă străină nici prozatorilor „serioși”, precum Lev Tolstoi): naratorul din Tom Jones constituie un centru de reprezentare înzestrat cu atît de mare forță de coagulare a viziunii asupra lumii, încît își poate crea un naratar și în enunțurile în care nu se adresează direct, prin invocare / interpelare, acestei instanțe ficționale. Naratarul neinvocat nu e, desigur, o instanță pe care să o poată crea oricare prozator, prin vocea naratorului său: fără o iluzie a credibilității construită cu fiecare nou pasaj al textului (sau al secvenței de text), această impresie de permisiune de lectură nu se poate constitui. Instanța „creată” astfel, o virtualitate a pseudolecturii, este prevăzută de ideologia mimată a naratorului (diferită și aici de cea a „autorului abstract”), adoptată doar pentru a-i induce în eroare pe cititorii nu întru totul lipsiți de istețime, dar prea încrezători în onestitatea celui care li se adresează. 1 Gerard Genette, Nouveau discours du recit, Seuil, Paris, 1983, p. 91, subl. aut.; 2 Wayne C. Booth, Retorica romanului, Editura Univers, București, 1976, pp. 263 ș.u. Instanța opusă în mod vădit acesteia este naratorul unreliable, mai adecvat sensibilității receptive moderne. 140 SECȚIUNEA LITERATURĂ Cînd naratorul prezintă - respectînd toate aparențele de credibilitate și sprijinindu-se, la nevoie, pe legi ale firii, ca să fie mai convingător - evenimente, fapte și calități ale unui personaj etc., pentru ca apoi să ofere indicii că ar exista și altă perspectivă asupra acelorași „realități”, el ridiculizează evident lectura mimetică a cititorului căruia i se adresează doar pentru a-l face părtaș la cea mai nevinovată și de bun-simț ideologie. Naivitatea naratorului reclamă participarea cititorului naiv: cea dintîi, mimată, șăgalnică fără semne vizibile ale comicului, deschide posibilitatea celei de-a doua, sinceră și încrezătoare în sine, caracteristică definitorie a ceea ce numim naratar fără voie, inteligent, poate, dar naiv-mimetic. Confirmarea posibilităților aproape nelimitate de care dispune discursul ficțional în exercițiul de a-și apropria critic diverse ipostaze ale lecturii vine și din direcția narațiunilor cu naratar multiplu, a căror paradigmă o constituie Tristram Shandy, înrudite întrucîtva cu ficțiunile ludice în care notele de subsol marchează prezența lecturilor intradiegetice. Același procedeu al multiplicării instanței receptoare apare în partea mai accentuat ludică a operei lui Odobescu, în Pseudo-Kynegetikos, unde există adresări la persoana a doua către „amicul” C. C. Cornescu, autor al Manualului vînătorului, și referiri la o ipostază ficțională a cititorului, individualizată prin persoana a treia ori de cîte ori presupusa-i răbdare este pusă la grea încercare. E aceasta o atitudine ce mimează dorința de a-l menaja pe cititor, impresie susținută de numeroase adresări de acest soi („Aci mă aflu din nou în mare primejdie ca să zvîrli din mînă foaia pe care, cu mai multă sau mai puțină răbdare, tu te silești a mă citi. Cum! Am cutezat a-ți pune subt ochi chiar și versuri nemțești?! Oare putea-vei să mă ierți?...// Dă-ți osteneala, rogu-te, a căta în josul paginei, traducerea șchiopătîndă a acestor frumoase strofe, în care clocotesc cele mai nobile simțiminte ce iubirea de vînătoare poate aprinde în inima unui om, și sper că tu, vînător, te vei împăca îndată cu poetul, dacă nu și cu limba lui” și accentuată în încheierea penultimului capitol. Comoditatea cititorului ce-și urmărește tabieturile lecturii netulburate devine, în mod consecvent, obiect al criticii necruțătoare, accentuate în final o dată cu întoarcerea paginii către capitolul XII, alcătuit din cîteva linii punctate și intitulat foarte promițător, la Coprins: Capitolul cel mai plăcut pentru cititor. * Lectura este condiționată, în cazul unor fericite restituiri, de încercarea de a reduce efectul de distanțare față de text. Cititorul modern se simte înstrăinat, pe de o parte, în raport cu materialitatea (fragilitate, colorit, sintaxă text-imagine) unui incunabul, iar pe de altă parte, în raport cu elementele prea puternic individualizate sau insolite ale codurilor culturale puse să se „confrunte” în timpul (re)lecturii. În mod evident, cititorul perspicace și cinic se va strădui să rămînă ancorat în lumea de sensuri construită de o astfel de operă. Din perspectivă modernă, pregătirea acestui gen de lectură (transistoric și transcultural) poate da naștere unui criteriu de clasificare a elementelor de discurs implicate în receptare. Aspectul nu este lipsit de interes, întrucît relevă atît conștiința auctorială - nu întotdeauna justă - asupra valorii propriei opere, cît și un fel de buclă procedurală specific literară, prin care aparatul textual care contextualizează se supune, la rîndu-i, rigorilor unui context mai general. Convenția literară modernă presupune existența acelui gen de lecturi care nu se mai mulțumesc cu sublinierea unor posibile sensuri puse la îndemînă de text, ci încearcă să structureze interpretări ale acestuia centrate chiar pe tema receptării. Lectura pornește în căutarea propriei imagini și o construiește, făcînd din text în același timp un obiect de ANALELE ȘTIINȚIFICE ALE UNIVERSITĂȚII „AL. I. CUZA”, IAȘI 141 lectură și un metalimbaj, o alegorie a actului de a citi. Poate să devină, astfel, stereotip literar naratorul echivoc, care postulează existența unei lumi fantomatice a receptării (un cititor dezorientat, avînd posibilitatea de a rata sublim actul lecturii), precum și necesitatea de a adopta viziunea des-centrată asupra lumii operei și de a o interpreta din puncte de vedere complementare. Abstract The modern literary convention implies the existence of a type of reading that is not longer satisfied with underlining the possible meanings offered by the text, but instead tries to come up with interpretations centered on the very theme of reader-response. Reading sets to find its own image and builds this image by making the text both an object of reading and a metalanguage, an allegory of the act of reading. The unreliable narrator can thus become a literary stereotype, postulating the existence of a ghostly world of reception (the disoriented reader has the possibility to brilliantly fail his reception of the text), and at the same time implying the necessity to adopt a de-centered vision on the world of the literary work and to interpret it from various, complemetary points of view. IV. INTERFERENȚE 9 CONSTANTIN PRICOP Le Grand Jeu Mai întîi nume al unei reviste, Le Grand Jeu desemnează, în opinia comună a oamenilor de litere, o mișcare literară din sfera suprarealismului. Revista a fost efemeră (au apărut doar trei numere), dar cu un impact considerabil, cel puțin în mediul restrîns al inițiaților care au făcut din Le Grand Jeu dacă nu un cult, cel puțin un obiect privilegiat de studiu... Prea puțin cunoscută în comparație cu suprarealismul, mișcarea de la Le Grand Jeu a fost pusă de cele mai multe ori în legătură directă cu acesta. Cînd nu s-a spus că Le Grand Jeu ar fi suprarealism pur și simplu, s-a vorbit de „orientarea” sa suprarealistă. Trebuie făcută însă, de la început, o disociere. Suprarealismul a cunoscut multe cazuri de adeziuni, cooptări, alianțe, excluderi ș. a. m. d. Cei care au fost la un moment dat în legătură cu Breton și fidelii săi au fost considerați ulterior, chiar dacă s-au desprins de grup, ca aparținînd mișcării suprarealiste. Nu acesta a fost și cazul celor de la Le Grand Jeu. Principalii membri ai grupării n-au fost suprarealiști nici măcar la începuturile lor literare; interesele lor sînt asemănătoare în anumite privințe cu acelea ale suprarealiștilor - dar nu sînt interesele acestora. Pentru a fi exacți să spunem deci că Le Grand Jeu e o grupare cu preocupări asemănătoare suprarealismului, care coincid în anumite privințe cu aspirațiile acestuia dar se despart în altele. Putem vorbi, așadar, nu de o mișcare subordonată, asimilată sau desprinsă din suprarealism - ci de una paralelă. Spuneam că Le Grand Jeu a fost o publicație efemeră. Au apărut doar trei numere - vara 1928, primăvara 1929, toamna 1930. Un al patrulea, încheiat, pregătit să intre sub presă, n-a mai fost tipărit din lipsă de fonduri. Revista era realizată de cîțiva tineri autori în frunte cu Rene Daumal (1908-1944) și Roger Gilbert-Lecomte (1907-1943). La data apariției revistei primul avea așadar douăzeci de ani, cel de al doilea douăzeci și unu. Cînd apare Le Grand Jeu suprarealismul era deja o mișcare care depășise de mult timp ezitările începuturilor, reușise să se definească, trecuse prin momente de criză, pierduse și cîștigase adepți... Le Grand Jeu era alcătuit dintr-o mînă de oameni foarte tineri, puțin cunoscuți, aflați la începutul carierei lor literare, care aveau idei asemănătoare cu ale suprarealiștilor. In astfel de cazuri acționează o bine cunoscută lege a psihologiei colective: mișcarea mai importantă „atrage”, în viziunea contemporanilor, mișcarea care în acel moment contează mai puțin - așa cum un corp ceresc cu o masă mare atrage corpul cu o masă mai mică aflat în apropierea sa chiar dacă traiectoria ANALELE ȘTIINȚIFICE ALE UNIVERSITĂȚII „AL. I. CUZA”, IAȘI 143 acestuia este alta. Nu e de mirare așadar că despre Le Grand Jeu s-a spus că era o revistă... „aproape suprarealistă” (presque surrealiste)...1, iar despre cei care au publicat-o s-a vorbit nu o dată ca despre autori ieșiți pur și simplu din mantaua încăpătoare a mișcării lui Breton. Așa se face că, înainte de a deveni o modă și obiect de interes pentru inițiați, Le Grand Jeu a avut pentru mult timp o imagine nebuloasă, că a rămas cvasi necunoscută chiar cititorilor francezi, pentru a nu mai vorbi de cei din afara Franței. La noi, de pildă, deși în perioada interbelică suprarealismul s-a bucurat de o largă audiență, deși am avut poeți suprarealiști importanți, aventura spirituală a celor de la Le Grand Jeu a rămas ca și necunoscută. Din cele spuse pînă aici se înțelege că orice discuție despre Le Grand Jeu trece, vrînd, nevrînd, printr-o comparație - aceea cu suprarealismul. Suprarealiștii s-au pronunțat, într-o anumită măsură, despre mișcarea lui Daumal și Gilbert-Lecomte - dar mai ales aceștia din urmă și-au spus nu o dată părerea despre suprarealiști. Ne vom ocupa în cele ce urmează doar de cîteva schimburi de replici între suprarealiști și cei de la Le Grand Jeu - de fapt, cei care dau replici sînt mai mult aceștia din urmă, care caută să-și afirme propriile puncte de vedere... Vorbind, în clasica sa istorie a suprarealismului, despre anul 1928, Maurice Nadeau aprecia că acest an a fost calm pentru suprarealiști, el marcînd depășirea erei luptelor dure: suprarealismul își cîștigase, în sfîrșit, locul de mișcare de avangardă, iar audiența sa se amplificase. „Apăreau reviste ale tinerilor discipoli, reviste în care ideile suprarealiste constituiau deja un fond comun, ca acest Grand Jeu condus de Roger-Gilbert Lecomte, Rene Daumal, Roger Vaillant și Joseph Sima și care, plecînd de la aceleași izvoare, se reclamă tot din acel Rimbaud ‘mistic, ocult, revoluționar, poet' și anunță: ‘E vorba, înainte de toate, să-i faci pe oameni să dispere de ei înșiși și de societate. Din acest masacru al speranțelor se va naște o Speranță sîngeroasă și fără milă: a fi etern refuzînd să vrei să durezi. Descoperirile noastre sînt explozia și disoluția a tot ceea ce este organizat etc.' “1 2. In aceste prime manifestări ale mișcării Le Grand Jeu istoricul nu vede decît continuarea experiențelor suprarealiste... In plus, erau niște experiențe suprarealiste pe care maeștrii nu le... prizau3. Nu le prizau pentru că „acești tineri se întindeau dincolo de poziția la care ajunseseră suprarealiștii”. Respectivii tineri „vorbeau puțin prea mult despre ,misticism', făceau puțin prea mult apel la marii mistici, la marii inițiați, îi amestecau puțin prea mult pe Platon, Hegel, Buda, Cristos, Balzac, Rimbaud și Saint-Paul-Roux. Se situau, pe scurt, puțin prea aproape de literatură.”4 In sfîrșit, tranșează chestiunea Maurice Nadeau, după „o clipă de speranță fraternă în acești tineri, suprarealiștii și-au întors privirile de la ei”.5 Ei, suprarealiștii, considerau că problema e alta și, dacă Breton revine, în Al doilea manifest, la ocultism, la inițiați etc., distanța între demersul său și cel al acestor „căutători de Dumnezeu”, cum sînt numiți, ironic, cei de la Le Grand Jeu, ar fi considerabilă. 1 Viviane Couillard, Une revue (presque surrealiste) des annees 1928-30 : „Le Grand Jeu", în Melusine IV, Lausanne, L'Age d'homme, 1982. 2 Maurice Nadeau, Histoire du surrealisme, Seuil, 1964, p. 107. 3 Idem, p. 108. 4 Ibidem. 5 Ibidem. 144 SECȚIUNEA LITERATURĂ Rene Daumal îi răspunde lui Breton în numărul 3 din Le Grand Jeu printr-o lungă „Scrisoare deschisă către Andre Breton privind raporturile dintre suprarealism și Le Grand Jeu”. In cuprinsul acesteia spune: „In cel de Al doilea manifest al suprarealismului v-ați referit în mod special la mine; trebuie deci, la rîndul meu, să vă răspund personal.” Urmează, în răspunsul lui Daumal, cîteva precizări, cu atît mai prețioase pentru cei care studiază Le Grand Jeu cu cît ele vin de la unul din întemeietori. Chestiunea care s-ar pune, precizează Daumal în epistola sa, ar fi următoarea: „Le Grand Jeu (și nu unul sau altul dintre membrii săi) are motive să prefere să se situeze la distanță de suprarealism (și nu /.../ de unul sau altul din membrii săi)?” Pentru a răspunde autorul de la Le Grand Jeu își propune să treacă în revistă o stare de fapt. Scopul urmărit de cele două mișcări este, nu se poate nega, identic. Iar „acest scop identic implică pe de o parte adversari comuni și aceleași obstacole de distrus, pe de alta căutări convergente sau paralele.” S-ar părea că o asemenea comunitate de interese ar trebui să apropie cele două grupări. Dar, se întreabă Daumal, „aș contribui eu la această coeziune apropiindu-mă de suprarealism?” Răspunsul e negativ. „In cel mai bun caz, comentează el, ar fi ridicol de ineficient pentru că, în același timp în care aș îngroșa rîndurile grupului dv. aș rări rîndurile grupului nostru.” Iar slăbirea propriului grup n-ar fi fost recomandabilă avînd în vedere starea în care ajunsese, din punctul său de vedere, suprarealismul. „...mi-i teamă că astăzi activitatea suprarealistă nu mai e decît confuzie, aparență înșelătoare și stîngăcie, atît în ce privește misiunea sa combativă cît și în opera sa creatoare.” Este incriminată inadecvarea unor tehnici de luptă revoluționară, dar și lipsa de eficiență a suprarealismului în privința „cercetărilor pozitive”. „In ordinea cercetărilor pozitive, ce ați făcut de la fondarea suprarealismului? Ce ați făcut, i se adresează el lui Breton, înconjurat de un număr de indivizi a căror prezență alături de dv. ne-a umplut mereu de stupoare? Nouă zecimi din cei care pretind, reclamă sau au pretins titlul de suprarealist n-au făcut decît să aplice o tehnică pe care ați găsit-o dv.; făcînd acest lucru n-au știut să creeze decît clișee, care fac această tehnică inutilizabilă. Astfel încît, să mă îndrept astăzi spre dv. pentru a mă apuca de măruntele voastre jocuri de societate, de aceste derizorii și împiedicate cercetări despre ceea ce numiți impropriu ‘suprareal'? Pentru găselnițele amuzante /.../, pentru scriitura automatică de unul singur sau în mai mulți, să las tot aparatul tehnic pe care Le Grand Jeu muncește să-l construiască și căruia fiecare dintre noi îi aduce partea sa de resurse!” Deși problemele pe care le pun sînt asemănătoare, cei de la Le Grand Jeu au mijloace de investigație care lipsesc suprarealiștilor. „Pentru a răspunde la știința amuzantă a dv. noi avem studiul tuturor procedeelor de depersonalizare, de transpunere de conștiință, de prezicere, de mediumitate; noi avem cîmpul nelimitat (în toate direcțiile mentale posibile) al yoghinilor hinduși; confruntarea sistematică a faptului liric și a faptului oniric cu învățămintele tradiției oculte (dar la naiba cu pitorescul magiei) și cele ale mentalității așa-zis primitive... și asta nu e totul.” Iată așadar sursele și tehnicile pe care se sprijină cei de la Le Grand Jeu. Nici pe plan ideologic rezultatele la care ajunseseră suprarealiștii nu par a-i atrage pe Daumal și tovarășii săi. Ar trebui, bineînțeles, „atacate toate construcțiile gîndirii umane medii”. Dar cum se poate organiza un asemenea atac? Doar printr-o foarte bine sincronizată acțiune de grup. Nemaitrăind pe timpul lui Pico de la Mirandola, „ar trebui ca Spiritul să pună stăpînire nu pe un om, ci pe un grup”. Spre deosebire de suprarealiști, cei de la Le Grand Jeu acționau într-o astfel de solidaritate deplină. ANALELE ȘTIINȚIFICE ALE UNIVERSITĂȚII „AL. I. CUZA”, IAȘI 145 In sfîrșit, după ce i se fac și lui Breton personal cîteva reproșuri privind incapacitatea sa de a înțelege anumite realități care îi atrag atît pe suprarealiști cît și pe cei de la Le Grand Jeu sînt prezentate direcțiile pe care le urmează aceștia din urmă. „In toate aspectele doctrinei noastre fiecare dintre noi aduce propriile sale posibilități de expresie în serviciul integral al unei gîndiri unice. Astfel Rolland de Reneville lucrează să stabilească coordonatele multiple ale creației poetice /.../; Gilbert-Lecomte trudește la o Viziune prin epifiză în care clădește arhitectura de foc a gîndirii mistice și a spiritului de participare; cu el împreună - și cum aș mai putea să gîndesc astăzi altfel decît în ceea ce este substanța noastră comună - am întreprins expunerea unei metafizici experimentale; și consecințele cursei noastre cu realul (pe care dv. îl numiți, sărăcăcios pentru ceea ce prezentați cu acest termen, suprareal) sînt mult mai teribile și mai concrete decît exercițiile dv. dialectice și pseudo-pythice.” Constatînd, în cele din urmă, imposibilitatea unei apropieri în acel moment, adresînd, în treacăt, un avertisment serios lui Breton însuși (“Fiți atent, Andre Breton, să nu figurați mai tîrziu în manualele de istorie literară, în timp ce noi, dacă ne vom bucura de vreun onor, acesta va fi acela de a fi înscriși, pentru posteritate, în istoria cataclismelor.”) Daumal își încheie mesajul asigurîndu-l pe mentorul suprarealist de prețuirea de care se bucură din partea celor de la Le Grand Jeu . Intr-un alt text, care trebuia să apară în numărul 4, netipărit, al revistei, intitulat Trecere în revistă a lucrurilor pe care Le Grand Jeu n-a reușit să le spună în ultimii patru ani, Rene Daumal revenea asupra temei Suprarealismul și Le Grand Jeu. In abstracto, precizează Daumal, suprarealiștii și Le Grand Jeu ocupă aceeași poziție istorică. Suprarealiștii ar fi ajuns să înțeleagă necesitatea dialectică a revoluției și să constate că activitatea lor reprezintă aspectul intelectual al forței revoluționare, în timp ce proletariatul reprezintă aspectul fizic al acesteia. Misiunea suprarealiștilor ar fi aceea de a servi revoluția explicînd „funcționarea reală a spiritului”, iar rolul lor de a aneantiza iluziile psihologice create de absența unei doctrine revoluționare în acest domeniu. In același timp ar avea de rezolvat problema găsirii mijloacelor de a se face înțeleși nu de un public burghez, snob, diletant, ci de adevărații gînditori revoluționari. In realitate suprarealiștii n-ar fi ajuns însă la o doctrină psihologică, iar tehnicile suprarealiste pot fi bune mijloace de investigare, dar nu pot fi luate decît ca simple tehnici. Pentru suprarealiști scrierea automatică, onirismul etc. au devenit prea repede mijloace de gîndire, mecanisme gînditoare, procedee care au indus somnul, care înlocuiesc gîndirea. Viciul fundamental al gîndirii suprarealiste este unul și același cu viciu uman universal, și anume această căutare a Mașinii de Gîndit. Lipsa conștiinței aruncă în căutările suprarealiste o stare de confuzie. Rolul celor de la Le Grand Jeu, care ar fi trebuit să fie același cu al suprarealiștilor, constă în descriea materiei, care este mișcare, a diverselor moduri de mișcare, a ritmurilor, a diverselor aspecte ale concretului fizic, biologic, psihologic... Nici un domeniu al cunoașterii umane n-ar trebui să scape acestei investigații, ceea ce presupune un continuu efort de gîndire, „pentru a gîndi dialectic și nu după o logică dialectică”. După lungile incursiuni în „critica suprarealismului” de pe pozițiile celor de la Le Grand Jeu putem înțelege ceva mai bine delimitările, nu întotdeauna limpede exprimate, ale gînditorilor mișcării Le Grand Jeu. 146 SECȚIUNEA LITERATURĂ Observații, surprinzător de asemănătoare găsim într-un text al lui Theodor Adorno intitulat Suprarealismul: un studiu retrospectiv1 publicat în 1956. Filozoful german observa că în realitate nimeni nu visează ca în literatura suprarealistă: creațiile suprarealiste nu sînt decît analogii ale visului în măsura în care „ele invalidează logica obișnuită și legile jocului existenței empirice, respectînd totuși lucrurile izolate, puse în lumină și chiar apropiind conținutul lor, și în special conținutul lor uman, de forma lucrurilor. Se demolează, se regrupează altfel, dar nu se suprimă.” (p. 66) Se subliniază în textul lui Adorno că subiectul, care operează mai deschis și mai liber în suprarealism decît în vis, își cheltuiește în cazul acestuia energia pentru a se suprima pe el însuși, ceea ce nu se întîmplă în vis. Prin aceasta în suprarealism totul devine mai obiectiv decît în vis, unde subiectul este absent. Altfel asocierile psihanalitice nu sînt deloc libere, iar suprarealiștii nu relevă în-sine-ul inconștientului; dacă simbolurile pe care le folosesc sînt raportate la inconștient se vede fără dificultate că ei sînt mai degrabă raționaliști. Noutatea demersului suprarealist, care s-a diminuat cu timpul, nu trebuie căutată în psihologie, ci în artă. Iar în ceea ce privește arta procedeul predilect al acestora este, după Adorno, montajul. Fără a prezenta și celelalte aspecte ale analizei lui Adorno să constatăm că după el acțiunea suprarealistă poate fi cuantificată, în cele din urmă, într-o formulă. Cred că aici putem descoperi diferența esențială dintre suprarealism și cei de la Le Grand Jeu: cei din urmă nu s-au oprit niciodată la o formulă, au fost într-o continuă căutare, s-au supus eșecului care era, în planul realizărilor literare, previzibil. In cazul lor putem vorbi de căutare, de o căutare continuă - nu vom afla însă nici un rezultat care să se fixeze într-o formulă. Acest lucru se va înțelege poate mai ușor dacă vom coborî la faza care a premers Le Grand Jeu, aceea a „Fraților simpliști”. Principalii reprezentanți ai celebrului grup de mai tîrziu se organizaseră, în adolescența lor, în această asociație și creaseră revista Apollo. Doctrina “'simplismului” consta în efortul programatic al conservării spiritului copilăriei (Gilbert-Lecomte îi va reproșa mai tîrziu lui Breton că suprarealismul sacrificase candoarea și nebunia spiritului copilăriei lucidității reci a șefilor și cinismului directorilor de conștiință). Personajele principale de la Le Grand Jeu își începuseră așadar căutările aruncîndu-se în aventură pe urmele lui Rimbaud: trec prin experiența limită ale drogurilor (fatală pentru Gilbert-Lecomte), considerată calea de acces spre fața nevăzută a existenței, se inițiază în ezoterism, se apropie de practicile spirituale orientale. Ce urmăresc în fond scriitorii de la Le Grand Jeu? „Să sfideze raționalismul steril; să găsească ,cuvîntul absolut' care să redea limbajului un caracter absolut și intuitiv; căutarea unei metafizici a acțiunii printr-o redescoperire a faptului religios în toată puritatea sa.''; „Le Grand Jeu nu este o revistă literară, artistică, filozofică sau politică. Le Grand Jeu nu caută decît esențialul. Esențialul nu e nimic din ceea ce s-ar putea imagina. Occidentul contemporan a uitat acest adevăr atît de simplu...''; „E vorba înainte de toate de a-i face pe oameni să dispere din cauza lor înșiși și din cauza societății. Din acest masacru al speranțelor va lua naștere o Speranță sîngeroasă și fără milă: a fi etern prin refuzul voinței de a dura. Descoperirile noastre sînt cele ale exploziei și disoluției a tot ceea ce este organizat. Căci orice organizare piere atunci cînd țelurile se șterg de pe orizontul viitorului, care nu mai rămîne decît ca o linie albă pe frunte.'' Stupefiante, 1 Th. Adorno, Notes sur la Litterature, Flammarion, 1984. ANALELE ȘTIINȚIFICE ALE UNIVERSITĂȚII „AL. I. CUZA”, IAȘI 147 ocultism, discipline spirituale orientale; cei de la Le Grand Jeu îi frecventează pe „poeții blestemați”, pe Rimbaud. Ei vor să atingă „limitele conștiinței, granițele realului'', sînt în „căutarea religiosului, a unui limbaj absolut, a unei poezii intuitive, reabilitarea iraționalului''. Sînt teme frecventate cu asiduitate de reprezentanții marcanți ai grupului. Uneori obiectivele lor coincid cu acelea ale suprarealismului - dar pînă la urmă cele două grupuri nu s-au înțeles, drumurile lor mergînd în aceeași direcție dar rămînînd paralele. Resume Dans cet etude l'accent est mis sur les relations entre le mouvement surrealiste et celui de „Le Grand Jeu". On ne voit pas seulement les chose communes, mais surtout ce qui, dans les lettres de Rene Daumal souligne la difference, le manque de coîncidence entre les efforts des adeptes d'Andre Breton et le petit groupe coagule par „Le Grand Jeu”. ANTONIO PATRAȘ Lectura Dantis Cititorul în mioritic grai al lui Dante (e vorba de cititorul, bineînțeles, cultivat, chiar dacă nu până într-atât încât să aibă acces la originalul toscan) are toate motivele să se simtă frustrat de lipsa unei bibliografii critice serioase în care locul de cinste îl ocupă și azi tomurile abstrus hermeneutice ale lui Coșbuc (inspiratul și fără egal în măiestrie tălmăcitor al capodoperei genialului florentin). Până și puținele lucruri inteligente care sau spus, totuși, despre autorul Divinei Comedii le găsim nu în fastidioasele opuri ale așa-zișilor „specialiști”, ci în textele unor cărturari veritabili (ca, pentru a da doar niște exemple mai la îndemână, Petru Creția sau H.-R. Patapievici) care nu s-au sfiit să publice prin gazete și să scoată mai apoi tomuri... (horribile dictu!) „eseistice”, de înviorătoare spontaneitate și temeinică „erudiție” (vocabulă care, derivată etimologic, desemnează taman trecerea de la starea curat „naturală” - subst. lat. rus, ruris, „bădărănie”, „grosolănie”, iar adj. lat. rudis, „brut”, „necioplit” - la cea artificială, specifică omului educat și trăitor în orizontul modelator pervertitor al culturii). În acest de toată tristețea pustiu exegetic al italienisticii, cartea lui Dragoș Cojocaru (Natura în Divina Comedie. Studiu istoric și comparativ, Editura Universității „Al.I. Cuza”, Iași, 2005) acoperă spațiul a măcar unui raft de bibliotecă, reușind să impună, prin metodă și interpretare, o viziune proaspătă și adecvată sensibilității contemporane, în acord cu cele mai substanțiale repere ale dantologiei moderne. Lucrarea aceasta originală e chiar teza de doctorat a universitarului ieșean, cunoscut publicului larg mai mult ca publicist și traducător. Se pare însă că iubitorul frumuseților poeziei lui Dante va fi fost îndeajuns de pățit după publicarea fermecătorului volum de eseuri Suavul suspin, de vreme ce ține cu tot dinadinsul să preîntâmpine acum reproșurile de mai an: „Se cade acum - precum ne amintește cu un ochi râzând și cu altul plângând vitala experiență - să formulăm și câteva precauții de ordin stilistic. Tratarea bogatului material o vom efectua, după caz, analitic ori sintetic, menținându-ne în marginile manierei academice: și anume considerând această categorie în sens pozitiv și restituindu-i respectul cuvenit. Altfel spus, vom menține, întrucât cartea de față are la bază o teză de doctorat, formula persoanei I plural auctoriale. Dar vom nuanța de îndată (întrucât e, pentru noi, limpede că o limbă de lemn nu poate exprima decât idei vehiculate de un creier din plastilină) că prin manieră și limbaj academic înțelegem nu - așa cum impropriu, din nenorocire și din pricini istoricește determinate, se mai „înțelege” pe alocuri - obediente deficite de imaginație deghizate în morgă, neputincioase închistări stilistice, ori chiar retardate bâjbâieli prin nostagicele tipare ale frazeologiei preșcolare, ci (în bunul spirit, bunăoară, al lui Platon și - de ce nu? - al lui Dante însuși) inteligență speculativă, cutezanță semantică și agerime perspectivistică”. Obiectul studiului îl determină pe Dragoș Cojocaru să facă, de la bun început, necesarele distincții terminologice (natura naturans, natura naturata, natură vs cultură etc.) și să-și precizeze metoda (istoric-comparativă). Capitolul Dante la izvoare subliniază legăturile multiple ale capodoperei dantești cu antichitatea greco-latină, atât la ANALELE ȘTIINȚIFICE ALE UNIVERSITĂȚII „AL. I. CUZA”, IAȘI 149 nivel tematic, cât și stilistic. Exegetul decelează aici cei mai semnificativi topoi (preluați cu precădere din Biblie, din Homer, Vergilius, Ovidius și Lucanus), configuratori ai unui univers imaginar superior prin ambiția cuprinderii totalizatoare, sinteză a cunoștințelor despre om și univers (tutto lo scibile), alegorie de proporții menită să sensibilizeze ideile, altfel mult prea abstracte, prin imagini de o uimitoare expresivitate și pregnanță naturalistică. Dar - subliniază cu sagacitate autorul prezentului studiu - când a fost nevoit să arate cum se sublimează arta prin și din natură, Dante „s-a priceput să o facă în teoretice argumentări, acolo unde și-a propus. Nu neapărat cu filosofice intenții a implicitat-o însă, de asemenea, la un moment dat, printr-o metaforă menită a mai descreți frunți încruntate gnoseologic - ceata diavolilor așteaptă cu limba scoasă, spre ostășească paradă, un semn de start mărșăluitor din partea căpeteniei Barbariccia (pe românește „Barbă- creață”); iar semnul nu se lasă așteptat (...): ed elli avea del cul fatto trombetta”. Pentru a preîntâmpina previzibilele, de doctă ignoranță remarci, altfel pline de binevoitoare sugestii, edificate în urma sârguincioasei consultări a dicționarului, universitarul ieșean pornește la drum în buna și verificata tradiție a mai tuturor comentatorilor: citează celebra epistolă către Cangrande della Scalla în care Dante vorbește despre semnificația titlului marelui său poem și despre cele patru sensuri stabilite cândva de Pseudo-Dionisie Areopagitul în interpretarea Sfintei Scripturi, și pe care le implică, de asemenea, lectura „Divinei”, cum i-a spus Boccaccio, Comedii. Ca atare, reprezentarea naturii va avea atât un sens literal (în linia unei poetici mimetice axate pe acuitatea observațiilor și pe sensibilitatea față de lumea fenomenală, față de concret), cât și, apoi, unul alegoric și, în fine, unul moral - anagogic. Așa cum constată și interpretul, Dante este un poeta doctus („angajat în ordonarea și transmiterea cunoștințelor despre univers”), un poeta artifex („preocupat de alcătuirea alegorică a discursului narativ”) și un poeta vates („aplecat asupra binelui cetății, al Italiei și, până la urmă, al omului ca subiect al dramei eshatologice”). La un prim nivel compozițional, poetica lui Dante se axează pe „prelucrarea marii poezii clasice prin procedeele retorice de imitatio și aemulatio, pe care le aplică, însă, la un al doilea nivel, în etapa de alegoreză, mesajului biblic sau altui «model analogic sacru», de unde și noutatea scrierii sale în raport cu izvoarele clasice întrebuințate”. O dată lămurite chestiunile de metodă, autorul lucrării purcede la inventarierea simbolurilor ce alcătuiesc cele trei regnuri (mineral, vegetal și animal) ale naturii, pe care le încadrează într-un (eco-)sistem coerent, în trepte, după modelul construit de viziunea geometric-arhitecturală a de nimeni întrecutului în imaginație și cărturărie poet creștin și ghibelin, necruțător cu simoniacii papi și visând pe drumurile prăfuite ale pământului italic la restaurarea imperiului sub semnul acvilei biruitoare. Titlurile stârnesc curiozitatea epic-informațională a cititorului și trimit, într-o manieră ludic-fabulistică, la esența moral-etologică a elementelor însuflețite și neînsuflețite din lumea înconjurătoare cu grijă și cu dichis catalogate: De la greoiul fier la orientalul safir, Mărăcinele otrăvit și roza mistică, Referințe parfumate, Urmărire pe lanțul trofic, Stâna și ograda între redempțiune și naturalism, De la stol la cuplu în zugrăvirea pasiunii etc. De la umila piatră la acvila în zbor exegetul descrie fenomenologic toate compartimentele universului viu, cu o vădită plăcere a clasificării și a repertorierii „naturii”. Cum mineralul nu poate rămâne decât nemuritor și rece la drama omului pe pământ și prin alte lumi rătăcitor, cele mai fascinante, „pașnice” ori nu, „rodiri simbolice” apar abia în lumea vegetalului, supusă ciclurilor naturii și anunțând astfel, prin miracolul 150 SECȚIUNEA LITERATURĂ morții și reînvierii veșnic reiterate, corespondențele de substanță între regnuri și specii, cu o noimă de care poetul trecentist era perfect conștient, dacă e să dăm crezare, și nu văd de ce n-am face-o, avizatului interpret. Dintre vegetalele de cea mai aleasă stirpe Dragoș Cojocaru se oprește cu plăcere hermeneutică asupra măslinului, plasat „la o benefic-roditoare răspântie între calea (cea dreaptă) a naturii nutritive și calea (cea răsfrântă, adică reflectată) a imagisticii simbolice”. Virtuțile dietetice ale uleiului obținut din fructele atât de bogat conotatului arbore recomandă prețiosul lichid pentru „alimentația moderată a unui trup sănătos conținător nu doar al unei minți sănătoase, ci, mai ales, al unui spirit contemplativ prin excelență, cum este sfântul Petrus Damiani, care își amintește - cu paradisiacă seninătate - de renunțarea purificatoare la pământeștile chiolhanuri, întru limpezirea dumnezeieștii iluminări: al servigio di Dio mi fe' si fermo,/ che pur con cibi di liquor d'ulivi/ lievemente passava caldi e geli,/ contento ne' pensier contemplativi (Par. XXI, 114-117) (în slujba lui Dumnezeu m-am făcut atât de neclintit,/ încât numai cu mâncăruri din licoare de măslini/ ușor îmi petreceam timpul vara și iarna,/ bucuros în gândurile contemplative)”. Dintre fructele înzestrate cu puternice sensuri alegorice, ce-i drept, mai puțin dietetice (dar, of, atât de apetisante!) se numără și smochinele date bine în pârg, de tot rumene și îmbietoare la păcătoase desfrâuri palatale. În contrast cu asemenea minunate roade se plasează „scorușii acri”, care - precizează autorul lucrării -„îi desemnează pe florentinii coborâți din munți și încă nedebarasați de grosolănia alpestră a provenienței: ca atare, într-un astfel de cadru nu se cade să rodească smochinul cel dulce, termen prin a cărui mijlocire reputatul profesor sodomit (Brunetto Latini, n.n.) își alintă, afectuos, elevul, altminteri pe deplin meritoriu”. Admirator al lui Charles Darwin și Konrad Lorenz, pasionat de etologie, de entomologie și de multe alte asemenea minunate îndeletniciri, Dragoș Cojocaru fructifică aici serioasele și aplicatele sale lecturi, dovedind un interes viu pentru lumea ființelor necuvântătoare, dar cu „moravuri” ce au atras atenția oamenilor din cele mai vechi timpuri. Pe lângă observațiile din lumea concretă, criticul scoate la lumină un repertoriu livresc care atestă o cunoaștere amănunțită a literaturii antice și medievale ce ar fi putut inspira pe genialul poet. Când stabilește sursele textuale, interpretul constată cu dreptate că „binefăcătoarele virtuți și de ponoase aducătoarele vicii își găsiseră în lumea animalelor destui reprezentanți de inconfundabilă expresie, anevoie de contestat și inutil de substituit în capacitatea lor reflectantă: șiretenia vulpii, vitejia leului, încăpățânarea măgarului, murdăria și nesimțirea neclintită a porcului”. Cu câteva excepții (acvila ori leul), cele mai multe simboluri animaliere sunt conotate negativ (Infernul colcăie de făpturi - cum altfel? - „animalice”). Interesantă și instructivă, în acest sens, e și anexa din studiul universitarului ieșean care prezintă „statistica speciilor animale citate în Divina comedie după Giorgio Celli și Antonella Venturelli”, pentru că avertizează asupra superiorității Infernului față de Purgatoriu și de Paradis în privința numărului de specii animaliere. Și e firesc să fie așa, infernalul tărâm devenind tocmai spațiul reprezentărilor lumii concrete, ce-i drept, monstruos degradate, așa cum se și cuvine. Cu cât se desprinde mai mult sufletul de trup, cu atât spectacolul reprezentărilor zoomorfe, al hibridărilor anamorfotice ilustrând „animalitatea” omului se estompează, până la desprinderea de concret în sunetul pur și celest al dumnezeirii. În pragul Infernului, în afara lui așadar, sunt plasați șovăielnicii, figurați alegoric ca viermi: ei sunt cei ce nu au păcătuit propriu-zis, dar nici nu au făcut binele, sunt ANALELE ȘTIINȚIFICE ALE UNIVERSITĂȚII „AL. I. CUZA”, IAȘI 151 „căldiceii” disprețuiți de Dumnezeul creștin și de poetul florentin deopotrivă. După „limbul” înțelepților din vechime (față de care Dante, călăuzit de Vergiliu, își manifestă, ca un egal al lor, admirația), primul cerc al păcătoșilor stricto sensu este al acelora numiți „i peccator carnali”, al luxurioșilor. Pe trepte succesive urmează, cum bine se știe, după șirul necumpătaților și al violenților, înșelătorii și, pe treapta cea mai de jos, trădătorii: Infernul oferă astfel cititorului spectacolul trăirilor vinovate care transformă omul într-un prizonier al propriilor dorințe, în fond o imagine a dragostei de viață, care devine, vai, piedică în calea mântuirii. Purgatoriul, în schimb, este tărâmul amintirii păcatului, al căinței, un inter-ludiu, loc tranzitoriu ce păstrează încă impresiile vii, marcate de regret și de nostalgie, ale existenței trupești, spulberate însă de promisiunea mântuirii. Întâlnirea cu Beatrice în paradisul pământesc stă, de aceea, mai mult sub semnul melancoliei, al sublimei dezamăgiri care deschide calea unei bucurii spiritualizate, sublime, bucuria contopirii sufletului cu divinitatea, a desprinderii totale de viață, de trup. Finalul poemei evidențiază apăsat însemnătatea erosului în configurarea universului imaginar al Divinei Comedii: voința alegoricului voiajor celest e circumscrisă și vehiculată, în sfârșit, de „iubirea care mișcă sori și stele”. Dacă pasiunea coboară ființa umană în Infern, tot ea face posibilă și transfigurarea, sublimându-se în iubire de Dumnezeu, agape, sub impulsul rațiunii mântuitoare (e de prisos să mai zicem că descinderea în Infern, moartea și regenerarea punctează momentele oricărei experiențe inițiatice). Iată zugrăvite chinurile celor nevindecați de insațiabila pasiune carnală, precum Paolo și Francesca (la auzul poveștii lor cutremurătoare - precizează exegetul căruia nu-i scapă niciodată nici detaliile cu schepsis, nici momentele cu adevărat semnificative - rătăcitorul poet își pierde cumpătul și leșină): „sufletele răposaților concupiscenți sunt târâte prin văzduhul întunecat (aer bruno) de rafalele unui vânt violent (...) care simbolizează, în ansamblul constructului alegoric, irepresibila (mai corect zis, din dantesca perspectivă a redempțiunii: anevoie represibila) dorință sexuală de partenerială contopire, parțial săvârșibilă (și tocmai de aceea intensamente repetabilă) prin actul acuplării, descătușat de orice reflexivă cumpănire (che la ragion sommettano al talento - „care rațiunea o supun dorinței”). Autorul lucrării despică minuțios miezul alegoric al mai mult sau mai puțin domesticitelor făpturi infernal-animalice trimise în lume de bogata imaginație dantescă să amintească mereu celor vii de cumplitele pedepse pe care le atrag după sine ticăloasele năravuri pierzătoare de nevinovate și imaculate suflete. Printre cele mai bogat ilustrate figuri se arată că un loc de cinste îl ocupă „râmătorul suin”, mai ales datorită „asocierii sale indisolubile cu noroiul și mizeria”. Dacă însă un poet clasic precum Horațiu „se comparase pe sine însuși cu un porc din turma lui Epicur (Epicuri de grege porcus), având în vedere aspectul (în parte personalizat) gras și lucios, însă și o anumită alunecare a epicureismului horațian spre hedonism”, Dante îi aruncă în mocirlă come porci pe „violenții mânioși, regi cândva, în viața pământească”, fructificând însă, în plan alegoric, mai cu seamă metafora îmbuibării, pentru că „celebritatea medievală a expresivului omnivor se leagă, printre altele, de numele Sfântului Anton”, de unde și accentul pus pe „cutuma antoniană de creștere, cu țeluri desigur umanitare, a grăsunului viețuitor” (a cărui hrană va fi asigurată, în planul crudei realități istorice, de „vânzarea falselor indulgențe”). E limpede - observă prompt comentatorul lui Dante - că „trecerea de la seninătatea clasicilor la sensibilitatea medievală nu a priit porcului”. 152 SECȚIUNEA LITERATURĂ Un alt exemplu edificator îl constituie oaia, simbol atât al prostiei (când pașnicul animal străbate bolgiile înspăimântătorului tărâm), cât și al virtuților creștine, al celor supuși și săraci cu duhul, în Purgatoriu („în definitivă contradicție cu porcina zarvă a năpustirii”). Într-o secvență pilduitoare din Paradis oaia devine „dătătoare de lapte gnoseologic, e însăși Biserica, al cărei uger îmbelșugat e mereu gata să nutrească pe omul doritor de bine. Iar mieluțul însuși e omul individual nonșalant, neatent - din exces de viteză de viețuire - la binefacerea nutritivă maternă, aflată, altminteri, la o întindere de botic”. Dar, coborând din nou în lumea întunecatelor chinuri, descoperim „partea bărbătească (și adultă) a speciei (dătătoare de lână)”, pentru că „doi trădători ai propriilor rude își exteriorizează mânia (...) izbindu-se cap în cap, aidoma a doi berbeci”. Dintre creaturile cu apariții frecvente, menite să ilustreze tot soiul de apucături mai mult sau mai puțin mârșave, exegetul acordă o binemeritată atenție boului - a cărui imagine dantescă, suntem avertizați, „are un caracter exclusiv naturalistic”, evidențiind ideea de masivitate, de aceea „însuși sfântul Toma din Aquino, alias doctorul angelic, putea purta podoaba și povara unei porecle precum boul din Aquino cu fruntea sus, fără nici o bănuială că vreun discipol neobrăzat i-ar fi pus astfel sub semnul îndoielii, pe la universitare colțuri pariziene, integritatea intelectuală care l-a făcut celebru” -, catârului - patruped cu care se identifică jefuitorul de sacristii Vanni Fucci, „animal hibridizat (între cal și măgar, deosebiți, firește, sexualmente!)” vădind „disprețul nutrit de Dante față de anumiți păcătoși damnați” - sau câinelui - patruped „supraexploatat, atât în viața cotidiană cât și în alcătuirea repertoriilor simbolice și metaforice”, cu moravuri detestabile, cum ar fi „scărpinatul” care, „dimpreună cu acțiunea, adesea complementară, a mușcăturii prin blană, mușcătură imprecisă dar îndârjită, căutătoare de parazitare nevertebrate exasperante”, indică o „multiplă revanșă entomologică”. Pe lângă pilduitoarele imagini din lumea celor care nu cuvântă, lucrarea evidențiază și „bogata psihologie dantescă” (De Sanctis considera și el vestitul poem o „admirabilă istorie a sufletului”). Autorul comentează pe multe pagini memorabila și cruda poveste a sinucigașului Pier della Vigna, lăsând pentru altă ocazie abordarea episodului sângeros (ce-i drept, mult mai discutat, și de o forță artistică cel puțin egală) din ultimul cerc al Infernului - e vorba de relatarea înfricoșătorului sfârșit al contelui Ugolino, rămas pentru vecie cu dinții înfipți în țeasta arhiepiscopului trădător Ruggieri, secvență care lasă deschisă ipoteza canibalismului tatălui mort de foame după ce, se pare, și-a mâncat propriii copii („decât durerea foamea fu mai tare”, glăsuiește Dante în tălmăcirea lui Coșbuc). După vizionarea și luarea la cunoștință a unor asemenea fapte abominabile, poetul părăsește bucuros pestilențialul tărâm și se îndreaptă spre locurile binecuvântate unde urmează s-o întâlnească pe aleasa inimii sale, pe Beatrice, întruchipare a principiului feminin, a purității, identificată alegoric cu Fecioara Maria, dar și cu Roza mistică (simbol de un semantism obscur și neliniștitor, ca și în romanul lui Eco și în atâtea alte texte, fie ele august-revelate sau obscure mistificări). Traseul schițat de exilatul ghibelin (al cărui creștinism e unul, așa zicând, sui generis) nu lasă însă loc incertitudinilor morale sau gnoseologice. Gândirea lui Dante (așa cum pătrunzător și cu miez observă Dragoș Cojocaru) rămâne marcată, peremptoriu, de optimism epistemologic, revendicându-se cu mândrie de la nobila și milenara tradiție creștină. Viziunea sa riguros științifică e totuși relativizată în plan artistic de sugestiile reprezentărilor „naturii” (însuflețite ori nu), iar ANALELE ȘTIINȚIFICE ALE UNIVERSITĂȚII „AL. I. CUZA”, IAȘI 153 sugestiile acestea subminează univocitatea înțelesurilor alegoriei și creează ambiguități tulburătoare, foarte nuanțat și exact sesizate în paginile studiului de față. La sfârșitul călătoriei prin universul „naturii”, deopotrivă „naturate” ori „figurate” din Divina Comedie, și fără a uita nici de „naturantul” principiu atoatezămislitor, Dragoș Cojocaru promite, spre bucuria celor care îl citesc număr de număr în paginile „Convorbirilor literare”, continuarea săpăturilor bibliografice și a lecturilor din opera genialului poet trecentist. Rubrica sa va purta chiar titlul pe care l-am împrumutat cronicii de față. Sperăm să fie de bun augur, spre folosul tău, iubite cetitor, și al culturii române, care nu se mai prea poate lăuda azi cu italieniști de talia universitarului ieșean. Abstract The Romanian reader of Dante naturally feels frustrated by the lack of an accurate critical bibliography. Few intelligent things were said, so far, not by the so-called „specialists”, but by true scholars like Petru Creția and H.R. Patapievici, who weren't afraid to publish their work in magazines and then bring out „essaistic” volumes filled with a refreshing spontaneity and a thorough errudition. In this poor landscape of Italienistics, Dragoș Cojocaru's book Nature in Divina Commedia covers the space of an emply library shelf, producing, through its method and interpretation, a vision that is both new and proper to the contemporary sensitivity, in tone with the most substantial and modern interpretations of Dante. RADU I. PETRESCU Recitind manifestele Dada Borges vorbește într-una din povestirile sale (ori poate în mai multe) de infinitul sau, oricum, vastitatea vertiginoasă, de necuprins, a Bibliotecii, ca și de arta combinatorie a semnelor alfabetului (acesta sau oricare altul) pentru a sublinia între altele că undeva, în suma combinațiilor posibile, ar putea fi înscris totul: adevărul ultim, explicație atoaterevelatoare privind misterul existenței, justificarea Universului, cum și, până în cele mai infime detalii, lumea însăși, încifrată într-o carte - echivalent scris, aceasta din urmă, a aleph-ului visat. Ideea de a afla sensuri ascunse, nebănuite măcar, printr-o ars combinatoria e, dacă nu mă înșel, de sorginte cabalistică, astfel încât, vorbind azi despre Dada și focalizând asupra celebrei metode de a face „poezie în pălărie”, nu mă pot împiedica să nu văd în această operațiune un reflex al gândirii iudaice (nu făcea oare și Pascal pariuri sublime?). Neîndoielnic, spiritualitatea ebraică a jucat - chiar dacă indirect - un rol important în elaborarea concepțiilor dadaiste: accentul pus pe o continuă, neîngrădită devenire și refuzul oricărei fixități (să ne amintim și de Bergson), primatul „vieții” față de gândirea logico-discursivă sau a oricărui alt „idol” reducționist, preferința pentru individual, particularitate, diferență în detrimentul generalului sau chiar ideea, probabil eretică, după care Facerea e încă în derulare sau credința în imposibilul care devine posibil (cf. eseul lui Blanchot La parole prophetique din volumul Le livre ă venir), toate aceastea străbat și dirijează din interior, în diverse grade, concepțiile mișcării Dada. Lucrul se poate demonstra, însă nu mi-am propus aici să aprofundez acest subiect. Întorcându-mă la mașina de produs poeme, mă întreb dacă, tot scuturând cuvintele în pălărie și provocând hazardul, dadaiștii nu au năzuit în mod inconștient să extragă la un moment dat însăși „formula magică”, aleph-ul atoatecuprinzător, cel deținând între limitele sale atopice nu doar lumea aceasta - și totdată explicația ei - , ci suma imensă a tuturor lumilor posibile. Perspectivă fabuloasă și eronată, se va obiecta. Și totuși - oricât de fără măsură ar părea - spre ce altceva tinde scriitorul sau mașina-literatură? Ci, fiind utopia aceasta una tipic borgesiană, o putem lăsa deoparte (nu fără regret: ce s-ar fi întâmplat dacă unul dintre membrii grupului ar fi obținut, spre totala sa stupoare, rezulatul miraculos, aidoma unui alchimist fără voie, aurul filozofic? Potecile narative diverg aici așa încât le vom lăsa în stadiu incipient). Nu există, așadar, nici o indicație ca dadaiștii să fi avut, în demersul lor, vreo asemenea intenție de ordin mistic sau magic1. Nu sensul, ci dimpotrivă, non-sensul îl vor fi căutat (spre a-l desemna, a-l arăta), nu totul, ci nimicul, vidul absolut, gradul zero al semnificației. Mai multe remarci se cuvin aici: 1 Deși, totuși, au frecventat și textele mistice. ANALELE ȘTIINȚIFICE ALE UNIVERSITĂȚII „AL. I. CUZA”, IAȘI 155 1. Gestul dadaist, dincolo de dorința de a-l „epata” pe burghez (sau, altfel spus, a-l „depeiza” la extrem), acest gest era plin de semnificație, „făcea sens” și încă din plin (spre deosebire de ceea ce se întâmplă azi, în special în artele plastice, care, epigonice, par de cele mai multe ori a se sufoca în propria-le insignifianță experimentală, funcționând în libertate deplină, dar parcă fără busolă sau Stea Polară); 2. Voința de a semnifica - dacă putem spune așa - lipsa de semnificație a orice (mai puțin, totuși, a propriului gest), voința de a face tabula rasa din tot și din toate, nu avea ca urmare umplerea scenei cu un vid neutru; căci acest „grad zero” al semnificației semnifica totuși: și anume „incomprehensibilul”; anulate, obiectele lumii arătau atunci doar înspre ființa despre care nu se poate spune nimic, decât că, sub diverse moduri și înfățișări, există: maximă uimire înaintea enigmei majore, esențiale. 3. De aceea, demersul dadaist nu poate să nu amintească foarte mult unele tehnici ale misticii oriental; mă refer aici în primul rând la budismul zen: ce altceva decât un satori, o iluminare, vizează să producă, prin absurdul pe care îl produce sau doar arată, prin „scandalul” pe care îl provoacă gestul (verbal sau plastic) dadaist? Iar pentru a ajunge la așa ceva, neofitul (receptorul, burghez sau comunist, proletar sau capitalist în egală măsură)1 trebuie să „uite” mai întâi, temeinic, numele („etichetele”) lucrurilor, să-și părăsească obiceiurile „lumești”, să dea la o parte tot ceea ce i s-a spus și a fost învățat (la indieni, să treacă de nama rupa) Șocul resimțit înaintea „operei” dadaiste tocmai acest lucru îl va ajuta să facă, această trecere bruscă înspre o cu totul altă viziune, „siderantă”. Aidoma maeștrilor zen, și dadaiștii sunt/au vrut să fie maeștrii în arta „dezînvățării”. 4. Ca și misticii indieni evocați mai sus, sau ca oricare mistic, și dadaiștii declară că vor să treacă dincolo de orice dualitate, ștergând granițele ce separă subiect și obiect, artă și viață etc; ținta spre care și ei, mai mult sau mai puțin explicit, vizează e, înainte (forcement...) de suprarealiști, punctul în care contrariile ajung să coincidă - faimoasa, după Eliade sau Jung, coincidentia oppositorum. Transcendența este însă refuzată sau, în mod nemărturisit, topită în imanent. (Dacă ar mai fi insistat pe această latură și nu s-ar fi lăsat prea mult în mrejele unui nihilism, helas!, la modă, unii dintre dadaisti ar fi ajuns poate și la o anumită formă de „realism miraculos”. Sau, poate, vor fi și ajuns de fapt, prin celebrele lor ready-made.) 5. Mișcarea Dada are în mod limpede și caracter de Sărbătoare (în sens tradițional, așa cum o analizează de pildă un Roger Caillois sau Mircea Eliade): Dada este, mutând ce trebuie mutat (dar foarte puțin), La Fete des Fous: timp al răsturnării valorilor, al deriziunii, al „uciderii” sau (re)intrării în haos a unei lumi, însă tocmai pentru 1 Fie-mi permis aici un scurt excurs autobiografic: când, la vremea adolescenței, și în plină „epocă socialistă” descopeream cu o nestăpânită bucurie manifestele Dada, tot ceea ce, în text, suna a discurs politico-ideologic comunist, marxist etc., îmi făcea impresia a fi fost pus acolo - câtă ironie a sorții! -tocmai în scopul de a trece de cenzură comunistă mesajul cu adevărat important al curentului, adică, pe scurt, afirmarea fabuloasei, deplinei libertăți a artistului, ca și, de aici, a oricărui om în parte. Ce deliciu, pe vremea aceea, lectura faimosului „Cântec al unui dadaist” cu (fals-)naivitatea lui de fabulă stupidă și întrecută doar de fabula urmuziană sau de „Cântecul descreierisirii” al lui Jarry! 156 SECȚIUNEA LITERATURĂ ca această lume să poată renaște. Diferența de esență ar fi că, în dezideratul dadaist, lumea ar trebui să renască altfel, să devină o alta ca cea de până atunci, însă neîncetat o alta pentru a putea fi necontenit aurorală, paradisiacă, așadar perpetuu nouă. (Conceptul troțkist de revoluție permanentă e, după cum se vede, aplicat în sfera culturii.) Să remarcăm, problema este, în fond, una de viteză: în mod natural, „revoluționarea” - a se citi înnoirea - culturii se produce regulat, dar la intervale de timp destul de mari, de, în medie, să zicem, cam un secol. Or, ducând până spre absurd pretențiile sale moderniste, dadaismul nu se mai mulțumește cu aceste durate, le contractă la maximum, apelând la un dinamism vertiginos în virtutea căruia ceea ce era valabil ieri, azi e deja formă sau tipar înțepenit, îmbătrînit și, ca atare, nu mai e valabil; iar, la limită, de fapt nu mai e valabil în chiar secunda următoare definitivării creației sau - de ce să nu extrapolăm? - cvasi-instantaneei „consumări” a acesteia din urmă de către public. Încercarea de „epuizare” a variantelor estetice sau a subsecventelor, diferite, posibile viziuni-asupra-lumii, cu alte cuvinte încercarea „descrierii” universului infinit - cum infinită, deși una, este și divinitatea veterotestamentară - se realizează astfel pe o orizontală fără sfîrșit, unde pare a conta mai puțin sau aproape deloc ceea se „descoperă”, cât mișcarea în sine, necontenită și foamea (sau setea) de nou.1 Frica de „anchilozare”, de limitare, cum și corolarul acesteia, dorința de a fi totul, își află în concepția dadaistă extrema expresie. (Altminteri, să observăm în trecere că legătura ce există între sentimentul absurdului și viziunea lumii „paradisiace”, adică dezbărate de orice etichetă, e foarte limpede în procesul de creație la un Ionesco, al cărui demers se înrudește, pînă la un punct, cu cel dadaist.) 6. Din pricină că e sărbătoare, Dada oferă și azi un același optimism, o aceeași senzație euforică, tonifiantă, contagioasă de libertate. Ceea ce vine însă, să remarcăm, nu numai dintr-un fel de beție a eliberării de reguli artistice, ci, cum se afirmă că între artă și viață limitele sunt șterse, din conștiința că poți înfrânge chiar și „regulile” condiției umane. Sau, altfel spus, că ai putea învinge moartea și redobândi paradisul pierdut, că imposibilul ar fi posibil. Impresia recuceririi paradisului e dublată în același timp de credința - totuși - în puterea creației. 7. În fine, oricât de destructiv au declarat că va fi fost actul lor (și doar destructiv), dadaiștii nu au putut evita să construiască: paradoxal, chiar această distrugere a fost o „construcție”, dar nu prin faptul însuși de a distruge, ci prin acela că rămășițele dinamitării limbajului și formelor au fost păstrate, adunate cu grijă laolaltă și prezentate -fie și la modul polemic, ironic, derizoriu - în lumina reflectoarelor esteticului. Recitind de pildă Manifestele dada, am de aceea impresia că ceea ce rămâne neatins, mereu viu din această mișcare - recuperată de altminteri azi, ca toate avangardele, pusă sub sticla muzeală, comercializată la prețuri exorbitante1 2, dezbătută în cărți docte și simpozioane -este (dincolo de enervantele stridențe, de atât de ...înțepenitele tipare ale discursului „revoluționar”, „politico-ideologic”) tocmai ceea ce, în cuprinsul textului, reprezintă, cum ar zice eternul elev neștiutor dar astuțios : „metaforele, comparațiile și celelalte figuri de stil folosite de poet”: sau, altfel spus, - iertată fie-mi vocabula blasfematorie, Tristan Tzara & Comp.! - arta dadaistă: atâta câtă este, cu siguranță modernă, deja pe jumătate 1 Foamea și setea... Nu ajung oare astfel dadaiștii în postura eroului ionescian din piesa cu același nume? 2 Cât să coste oare azi stativul de sticle sau urinoarul lui Marcel Duchamp? ANALELE ȘTIINȚIFICE ALE UNIVERSITĂȚII „AL. I. CUZA”, IAȘI 157 „suprarealistă” și, altminteri, profund îndatorată, ca și formula-i onirică ulterioară, unor geniali „excentrici” precum Rimbaud, Lautreamont, Jarry sau Urmuz. Resume L'etude, basee sur une relecture, aujourd'hui, des manifestes Dada, offre une suite de considerations sur la poetique Dada ă partir de l'image emblematique du chapeau-ă-produire-des-poemes; en utilisant une demarche comparative, on y decrit, en quelques points, les rapports entre la litterature combinatoire, la “machine-litterature”, les mecanismes de la production du sens et du non-sens, etc. et les implications qui y decoulent en ce qui concerne l'art litteraire et la “philosophie” d'un acte poetique supposant le hasard comme moteur principal de la creation artistique. V. COMENTARII ȘI RECENZII Doina Ruști, Enciclopedia culturii umaniste (religie, literatură, filozofie). Pentru oameni grăbiți, Editura Niculescu, București, 2004 O hartă a culturii lumii în rama cronologiei se poate trasa, în proporția care scrutează- sugerîndu-l doar - întregul: “la scară”, asemeni indicațiilor legendei unei viziuni topografice. Erudiția este raportul individual pe care învățatul îl are cu nesfîrșita mathesis, materie universală a cunoașterii. Fiind mereu o variabilă, ea este doar reflectarea sumară a impulsului colectiv, arhetipal, de memorie ancestrală, funcționînd în două sensuri complementare, deși concurente: ca activitate conservatoare și totuși selectivă, în lumina care filtrează valorile durabile, le descoperă în componentele rezistente la eroziunea timpului, le clasicizează. Imaginii alegorice a bibliotecarului lui Archimboldo, obsesiei bibliotecii fără sfîrșit din metafora borgesiană li se asociază, astăzi, cuceririle impetuoase ale rețelelor virtuale, promițînd link-uri fără de număr și posibilități fără șir în labirintica (deși accesibilă - pe trasee cu pași nenumărați) lume a internetului. Ceea ce rămîne marea provocare a acestei "cărți" (ce departe, poetic, visul mallarmean al Cărții..., intangibilă, atotcuprinzătoare, atoteternă!) este mișcarea supusă hazardului, în materia aleatorie, disponibilă cunoașterii elementare. Nivelînd în absolută măsură, punînd pe același plan, tratîndu-le indistinct, reducînd la definiție lucruri esențiale și trivial de neînsemnate, democrația informației participă cu sîrg la profilul epocii postmoderne a “accesării” cunoștințelor. Proiectul enciclopedic hrănește visul umanității de a strînge - în limite asumabile - quintesența lumii (ne)cunoscute / de cunoscut. Mai precis, aspirația totalizantă se manifestă, începînd cu secolele Renașterii și Iluminismului, ca tentație a spiritului de a cuprinde, prin funcția recuperatorie și creatoare, lărgind mereu însuși universul cognitiv, ceea ce mintea omenească este capabilă de a sintetiza - în sens .chimic și filosofic. Ca o anamnesis față de uriașul corpus al literaturilor lumii, al “bibliotecilor” de gîndire - filosofie și istoriografie, filologie sau științe pozitive - enciclopedismul înregistrează simultan efortul sintetizator și evaluativ, operație de selecție, judecată și situare. Deși covîrșitor poate părea aspectul cumulativ, acela de stocare, enciclopedia nu rămîne uriașa aglomerare de date și coordonate ideologice repertoriate, în intrări ca de dicționar. Un sens al evoluției cunoașterii, o diagramă a expansiunii mathesice sînt mereu de așteptat, ca o realitate superpusă, deductibilă sau explicită, a expozițiunii domeniilor în enciclopedie, a istoriei concentrate a savoir-ului universal. Perioada helenistică, reamintește Umberto Eco, cea a ”păgînismului în criză, a primelor încercări de organizare teologică a creștinismului” a dat primele regestes, “repertorii ale cunoașterii naturaliste tradiționale”, între care Historia naturalis a lui Pliniu cel Bătrîn este principalul exemplu. Se nasc, cu acestea, primele enciclopedii, a ANALELE ȘTIINȚIFICE ALE UNIVERSITĂȚII „AL. I. CUZA”, IAȘI 159 căror trăsătură dominantă este structura cumulativă, “une disposition par entassement”, care amestecă informații despre “animale, minerale, vegetație, locuri exotice, fără cea mai mică discriminare între o informație verificabilă și una legendară, nici minima încercare de a pune în ordine” toate acestea. Physiologus, scris în grecește între secolele II-IV după Hristos, “tradus sau parafrazat în latină” este sursă tuturor bestiarelor medievale și a tuturor enciclopediilor. Pentru a păstra imaginea nucleară a primelor orientări umaniste, ne putem întoarce la sursele voinței de reasimilare a existenței culturale antice. În cuvintele lui Jean-Marie Goulemont, scienza nuova visată de Petrarca este “un efort de a îndepărta pulberea timpului, de a descoperi sub ridurile vîrstei prospețimea primelor zîmbete în fața lumii”. Altfel spus, umanismul renascentist dorește recuperarea momentelor aurorale ale existenței gînditoare și creatoare, atît sub aspectul purității “limbii” culturii, limbile clasice ale Antichității, cît și sub acela al elevației unor modele eterne. În reveria justificatoare, se desprinde figura-emblemă, acel uomo universale care a marcat specifica aspirație spre cunoaștere a Renașterii, din unghiul unei viziuni antropocentrice. Corespundea deopotrivă, acest profil al eruditului umanist, nevoii de a apropria și a domina prin știință marea enigmă ”nesplicată”, cum a spus poetul, diversitatea infinită sub care se înfățișează spiritului lumea fenomenală și modul în care o percepem. Cum vorbește, zilelor noastre, un proiect enciclopedic? Cum se poate el apăra de umbra strivitoare a marilor opere de gen, sub rafturile grele ale cărora se așază? Istoria gesturilor de restaurare și unificare a sensurilor culturii a fixat modele incontestabile și în spațiul românesc. Dimitrie Cantemir, principe luminat și personalitate avînd pereche în figurile europene de prim rang ale epocii, a fost primul care a înfăptuit în propria operă o sinteză a culturii române. I se alătură în timp, din această perspectivă, visul lui Heliade-Rădulescu de a alcătui, printr-o campanie de traduceri, o “bibliotecă universală”. Semnul timpului devine lizibil în imaginarea tuturor acestor deschideri. Azi, o Enciclopedie a culturii umaniste (religie, literatură, filozofie) are în vedere componenta receptării, orizontul de așteptare (și de .. .răgaz) al cititorului, și se adresează, pragmatic și nuanțat ludic, unor “oameni grăbiți”. Am citat (inclusiv prin prevenitoarea notiță paratextuală care captează bunăvoința și promite o lectură concentrată.în timp) cartea excelentă semnată de Doina Ruști, publicată în 2004 la Editura Niculescu, București. Există un efect tonic în rezultatul selecției pe care autoarea a operat-o, spre a o comunica, inteligibil și variat, cititorului. Nu fiindcă am invidia cultura transoceanică a digest-urilor, abrevierea culturală (re)inventată specific în epoca Lumii Noi, ci tocmai fiindcă, dimpotrivă, operația de concentrare lasă să se exprime o coerență a densității culturale, a istoriei ideilor, a literaturilor și momentelor de ruptură și instaurare a modurilor de gîndire universală. Din Antichitatea egipteană și pînă în pragul al treilea, socotit în milenii, iluzia cea mai pregnantă a coerenței este dată de formularea unor propoziții definitorii pentru epoca cercetată, precum: “Secolul al III-lea. Întoarcerea la Platon. Antichitatea păgînă se conservă în structurile intime ale creștinismului” (p. 60); “Secolul al Xl-lea. Înapoi la Ghilgameș. Cultura Europei începe cu epopeea creștină” (p. 81). Fiind cea mai frapantă invenție literară, recuperarea modelului antic în eroicele Chansons de geste marchează un secol de creație literară. “Secolul al XII-lea. Orient și Occident. <<Secolul al XII-lea este secolul exploziei lumii creștine latine>> (Jacques Le Goff, Nașterea Purgatoriului)” (p. 84). Pentru un secol al “atitudinii”, cum este “Secolul 160 SECȚIUNEA LITERATURĂ al XIX-lea. Genialitate și revoltă”, autoarea găsește o cheie a substratului .pulsional al sutei a 19-a: ”În acest veac se pare că s-au declanșat toate dorințele secrete ale omenirii.” Împovărîtor pentru statisticianul enciclopedist, cel din urmă secol își reclamă, exhibînd-o, nevoia de a cuprinde în forma inteligibilă dispersia nebună a creativității și cunoașterii: “Secolul al XX-lea. Setea de sistem. Marcat dramatic de două războaie, secolul...a căpătat, după primul dintre acestea, o exuberanță de nevisat, iar, după cel deal doilea, o exacerbare tradusă printr-o apologie a solidarității. În primele decenii este regăsită valoarea individului. Lumea este preocupată de sinteza informației” (p. 171). Nu este greu să descifrăm aici justificarea “abisală”, oglindită în efigia timpului, pentru însăși cartea / enciclopedia care-l “citește”, încercînd să-i surprindă profilul. Autoarea procedează cu o remarcabilă măsură la distincția între fundalul ideologic, factual, evenimențial și strălucirea individuală a operei care și-a pus amprenta pe spiritul veacului, influențînd viitorul. În spiritul “docent”, cu o admirabilă mobilitate intelectuală, reflectată în dinamica tematică și. vizuală a paginii, Doina Ruști creează un manual al secvențelor cultural memorabile. Regăsim cu interes marile creații ale literaturilor lumii, antologate prin scurte expuneri ale subiectului și semnificațiilor simbolice ale lumii de invenție. Consecvent, rezumatele participă la o imagine coerentă a creativității și epistemei temporale, pe care autoarea o îmbogățește prin contribuția metatextuală, indicînd surse fundamentale ale unor bibliografii (în selecția autorizată și sigură, nuanțată și informată) propuse cititorilor (mai puțin grăbiți!). Alcătuită cu o facultate ce condensează, mica enciclopedie se desparte de categoria operelor de informație care se structurează în “intrări” și articole (dicționarele), cele care opun haosului tematic o “ordine” a hazardului, alfabetică. Cel puțin, “tirania cronologiei”, una care verifică și constructul narativ, ficțional sau nu, capătă un sens în demersul cu perspectivă istorică asupra creativității și cunoașterii lumii. Avînd la îndemînă, spre comparație, Dicționarul tematic al Evului Mediu occidental, coordonat de Jacques Le Goff și Jean-Claude Schmitt, ori o Encyclopedie d'aujourd'hui, una a Simbolurilor (ediția franceză a lucrării lui Hans Biedermann, Knaurs Lexikon der Symbole, 1989, o “recenzie enciclopedică”), ambele redevabile modelului Encyclopedia Universalis, detașăm totuși pornirile elementare ale lucrărilor de gen. Una, analitică și discursivă, atomizează obiectul studiului (o epocă) în suma de perspective deschise de domeniile de interes, multiplicabile ad libitum: Adunările, Alimentația, Amorul curtenesc, Animale, Artizanii, Biblia, Biserică și papalitate etc. Cealaltă sacrifică orice posibilitate a coordonării tematice și cronologice, într-o “acronie” a nediferențierii, altfel decît în interiorul articolelor, de fals dicționar (atîta timp cît el încalcă regula definirii nominal-noționale, a explicației curente și elementare, înscriindu-se în planul speculației alegorico-simbolice, fiindcă autorul gîndește o secțiune în imaginarul tuturor timpurilor, care a inovat pe canavaua termenului-sensului propriu). Se conturează, astfel, ceva între Atlas, bestiar, fiziolog, tratat și lexicon- dezvoltînd sensurile superpuse ale cuvintelor, într-o implicită istorie a mentalităților și viziunilor simbolice. Exemplu: “Cavaler. (.) Acestei concepții eroice a(supra) cavalerului, influențată în parte de religie, s-a suprapus ulterior, începînd cu secolul al XII-lea, o concepție propriu-zis spirituală, care a dat naștere diverselor ordine ale cavalerilor, semi-religioase, semi-războinice, precum Ordinul ospitalier al Sfîntului Ioan din Ierusalim (.)”. În plus, și spre deosebire de Dicționarul tematic ce-și obligă, își subordonează autorii-colaboratori, această sinteză este tributară dinainte dorinței de a nu știrbi, de a repertoria indirect ANALELE ȘTIINȚIFICE ALE UNIVERSITĂȚII „AL. I. CUZA”, IAȘI 161 viziunile diferite, deja opuse, ale creatorilor de școală în teoria simbolurilor: Freud, Jung, Dumezil, Walter Otto, Jacques Lacan, Levi-Strauss, Gilbert Durand, sau, dinspre doctrina creștină, Karl Barth ori Balthasar von Urs. Aceeași dorință de a stabili un cosmos (“adică o existență reglată, ordonată, și cel puțin parțial inteligibilă, în locul unui simplu chaos”), urmărită în eforturile ultimelor trei sute de ani ale științei, se sprijină pe contribuția informală a unor discursuri autorizate. Lăcrămioara Petrescu Bogdan Crețu, Arpegii critice. Explorări în critica și eseistica actuale, Editura Timpul, Iași, 2005 Cu volumul de foiletoane intitulat, simpatic autoironic, Arpegii critice. Explorări în critica și eseistica actuale (Editura Timpul, Iași, 2005) debutează unul dintre cei mai talentați critici afirmați în ultimii ani, universitarul ieșean Bogdan Crețu, cunoscut publicului cititor prin rubricile pe care le ține de ceva timp în „Convorbiri literare”, „Însemnări ieșene”, „Dacia literară” sau „Adevărul”. Cartea este, bineînțeles, o „uvertură”, una executată însă cu o virtuozitate în care se simte deja gheara leului. Textele, grupate în patru secțiuni, schițează imaginea coerentă a criticii și eseisticii literare din ultimul timp, cu toate inevitabilele omisiuni, menționate prompt de autor: „Regret evident că nu am mai avut timpul sau dispoziția necesară de a scrie despre volume de prim-plan din ultima vreme semnate de Eugen Negrici, Nicolae Manolescu, Eugen Simion, Mircea Anghelescu, Daniel Cristea-Enache, Al. Cistelecan, Sanda Cordoș sau de alți debutanți în afara celor patru asupra cărora am avut posibilitatea să mă opresc”. Mizând pe spontaneitate și pe virtuțile autenticității, Bogdan Crețu atrage apoi atenția asupra compoziției propriului tom foiletonistic, care ar cuprinde o selecție din cronicile publicate cu precădere în ultimii doi ani, ceea ce explică și unele repetiții ori ticuri stilistice necorectate din teama de a nu falsifica în vreun fel textele și de a cosmetiza a posteriori portretul preocupărilor sale de lectură. Și are dreptate autorul să nu-și „pieptene” cronicile, pentru că repetițiile nu sunt deloc supărătoare, cel puțin nu pentru lectorul hai să-i zicem, cum i-ar fi plăcut autorului, „firoscos”, ca să evităm un termen mai dur. Dar cel ce este atent la jocul ideilor nu mai e dispus să caute cu orice preț nu știu ce „chichirez” stilistic și nici să vadă neapărat musca de pe gulerul criticului. Cărțile care au stârnit interesul foiletonistului aparțin, în genere, personalităților de prim-plan (Alexandru Paleologu, Nicolae Manolescu, Elvira Sorohan, Dan C. Mihăilescu, Florin Faifer, Alex. Ștefănescu, Basarab Nicolescu, George Gană, Adrian Marino, Ion Simuț, Sergiu Pavel Dan, Marin Mincu, Mircea Cărtărescu), dar și câtorva debutanți remarcabili (Dragoș Cojocaru, Leonte Ivanov, Dragoș Varga-Santai ș.a.), fapt ce dezvăluie deja criteriul axiologic care a stat la baza selecției. Bogdan Crețu înțelege să 162 SECȚIUNEA LITERATURĂ nu-și irosească timpul și energia în sterile polemici, preferând în schimb să practice o critică de susținere, fapt care nu îl împiedică să fie exigent și să sancționeze eroarea, chiar dacă în discuție intră nume de rezonanță ca Marin Mincu, Mircea Cărtărescu, Cristian Bădiliță sau, de ce nu, Monica Lovinescu. Discursul critic zvâcnește mereu, jactant și imprevizibil, intenția ludică vădindu-se în (nota bene!) „siajul” săltăreț al frazei, în mecanicele și ireverențioasele-i cadențe. Admirația autorului se și îndreaptă, de aceea, către un Florin Faifer sau un Dan C. Mihăilescu, de la care se revendică stilistic și pe care îi citează cu prețuire la tot pasul, fără a rămâne totuși cu gura căscată. Ca atare, lui Dan C. Mihăilescu îi atrage atenția asupra unei cărți folositoare, iar lui Florin Faifer îi face doar unele sugestii, fără a-și permite să dea sfaturi „unui critic experimentat și cu posibilități atât de rafinate”. Familiaritatea aceasta nu e, cum ar putea părea unora, mai scrobiți, deloc antipatică, pentru că vine dintr-o înclinație irepresibilă către joc, care-l determină pe neastâmpăratul foiletonist să se ia pe sine mai întâi în tarbacă, și abia apoi să privească spre ceilalți, amuzat nevoie mare de propriile-i năzbâtii și cu o dispoziție truculentă contaminantă. Supărăcioșii n-au decât să se încrunte. Nu cu ei vrea Bogdan Crețu să stea de vorbă, și bine face! El a învățat de la Alexandru Paleologu, căruia îi dedică pagini emoționante, lecția autoironiei și a râsului eliberator, și știe că numai cine râde poate înțelege ceea ce e profund și că gravitatea e scutul proștilor. Aici, în textele acestea, criticul încetează parcă pentru o clipă să ne mai facă din ochi, copleșit de personalitatea fascinantă a marelui cărturar. Cum nu poate suporta prea mult timp starea de prostrație și nici agheazma, fie aceasta de cea mai bună calitate, pe Alex. Ștefănescu nu-l mai abordează cu noduri în gât, arătându-i în schimb o vie simpatie: nu degeaba îi compară înduioșarea cu cea a tăurașului Ferdinand, binecunoscutul personaj de desen animat; dar asta nu-i diminuează câtuși de puțin respectul față de autorul a câțiva metri cubi de texte risipite prin diverse gazete și al unei gigantice - în intenție chiar „monumentale” - Istorii a literaurii române. În consecință, nici soarta istoriei literare ca disciplină nu i se mai pare atât de sumbră, suficiente motive de optimism găsind și în mulțimea de netrecut cu vederea a volumelor scoase într-un ritm alert de ani buni de Mircea A. Diaconu, exeget cu vaste posibilități aflat abia la mijlocul carierei. Dar Cărtărescu nu-i inspiră, pe bună dreptate, prea multă încredere în calitate de critic, teza de doctorat a liderului optzecist determinându-l să avanseze ipoteza că postmodernismul românesc este „cel mai extins manifest literar cunoscut”. Obsesia teoretizantă a lui Marin Mincu nu mai are nici o trecere în ochii universitarului ieșean, care taxează foarte plastic mania aceasta absurdă a textului de a-și ridica „uneori și când nu e cazul, poalele în cap”, dar apreciază, obiectiv, anvergura unui intelectual bântuit de nu puține idiosincrazii, ca Adrian Marino. Știind foarte bine ce-i place și ce nu, autorul Arpegiilor... crede cu obstinație în utilitatea menirii sale, își reprimă atent umorile din teama de a nu încălca, vorba sa, deontologia profesiei. Nu sacrifică nicicum adevărul doar de dragul unor cuvinte frumoase, însă atenția deloc parcimonioasă cu care e lucrat filigranul textului indică o binevenită tendință estetizantă, nu însă una de tip livresc manierist. Expresivitatea discursului critic mizează pe impresia unei spontaneități căutate, cu efecte bine calculate, fără ambiguități și fără prețiozități inutile. Calitatea esențială a stilului, pigmentat ironic și cu o plăcută tentă colocvială, rămâne claritatea, pentru că interesul major al cronicarului este să se facă bine înțeles. De aceea își și construiește fiecare text cu vădită migală, ANALELE ȘTIINȚIFICE ALE UNIVERSITĂȚII „AL. I. CUZA”, IAȘI 163 scoțând în evidență articulațiile esențiale ale interpretării, pentru a sublinia exact cele mai relevante sensuri, nu intră niciodată direct în subiect, pregătește totdeauna mai întâi terenul, luând în discuție tot soiul de probleme, de o actualitate mai mult sau mai puțin strictă, care au rolul de a asigura fundalul necesar explicării unor fenomene imposibil de înțeles doar din perspectivă estetică, deși se pronunță cu diferite prilejuri în favoarea autonomiei esteticului și a depolitizării literaturii. Susținând constant aceleași idei, raportându-se consecvent la câteva, viguroase, repere și la un set coerent de principii invocate cu discernământ, Bogdan Crețu se impune încă din foiletoanele sale ca un critic matur, cu un gust rafinat și cu o justă intuiție a valorii. Antonio Patraș Bogdan Crețu, Matei Vișniec, un optzecist atipic, Editura Universității „Al. I. Cuza”, Iași, 2005 Prin cele două consistente volume publicate aproape concomitent - culegerea de foiletoane Arpegii critice. Explorări în critica și eseistica actuale (Editura Timpul, Iași, 2005), și substanțiala monografie Matei Vișniec, un optzecist atipic (Editura Universității „Al. I. Cuza”, Iași, 2005) - Bogdan Crețu se dovedește un critic pe deplin format, cu personalitate și cu un condei ager și sigur pe sine, capabil să surprindă nuanțe dintre cele mai variate, în forme surprinzătoare, vii, de o expresivitate fără fasoane, eliberată de prejudecata stilului aulic și de poncifele prețios academice. Aceste deloc - dacă-mi este permis să folosesc un termen drag autorului - „firoscoase” opuri (sau, mai bine, „pietre”, „cărămizi” de la temelia unei opere ce se anunță impunătoare) frapează prin fericita împerechere, fără nimic din timiditatea și stângăciile inerente oricărui debut, între rigoarea construcției ideatice, limpezimea eșafodajului teoretic și subtilitatea expresiei îndelung exersată în paginile numeroaselor reviste la care universitarul ieșean publică de ani buni cu o consecvență de invidiat, având în vedere obositoarele, lipsitele de satisfacții activități didactice, ca și epuizanta muncă de cercetare. S-o spunem direct, fără atâtea vorbe: Bogdan Crețu este unul dintre cei mai veritabili critici și eseiști ai generației sale al cărui cuvânt, și asta mi se pare cu adevărat demn de reținut, a început să capete greutate în lumea scriitorilor și să fie luat în seamă până și de cei mai exigenți intelectuali. Respectul deja câștigat se datorează, dincolo de talentul indiscutabil, atitudinii nepărtinitoare față de operele literare, față de oameni și cărți, independenței sale de spirit și ororii față de compromisuri, care-l vor fi făcut să rămână liber, străin de interesele de grup, neangajat, afirmându-și cinstit și franc opțiunile, conștient, ca orice om inteligent, de failibilitatea propriilor reflecții, de unde și o anumită relativizare, o binevenită rezervă în formularea judecăților de valoare, în linia bunului-simț și a moderației, singurele în măsură să convingă și să confere pertinență 164 SECȚIUNEA LITERATURĂ argumentației. De aceea, e foarte greu să nu fii de acord cu Bogdan Crețu, mai ales că opiniile sale, echilibrate, sunt vehiculate șarmant într-un discurs zglobiu, narcisist cu măsură, pe cât de autoironic pe atât de seducător, discurs care, chiar dacă nu penetrează în conștiința „moale ca o trahana” a anumitor cititori, e în măsură să procure altora, mai tari de înger, adevărate delicii. Am ajuns, totuși, cam prea repede în miezul problemei. Fie-ne iertate aceste, ca să folosim o expresie voit pleonastică, arpegii introductive, care ar fi putut ține de fapt loc de concluzii, pentru că, nu-i așa, într-o cronică lucrul cel mai greu nu e să formulezi un verdict, cât să scoți la iveală (să inventezi, ar fi spus cineva) elementele care să articuleze convingător discursul. Difficiles nugae, nu? Dar cronica literară are și ea rigorile ei, deloc de disprețuit. Așadar, să trecem la subiect. Volumul Matei Vișniec, un optzecist atipic justifică pe deplin credința afirmată în paginile foiletoanelor: „Dintre genurile criticii, cronica literară mi se pare la fel de pretențioasă și de solicitantă precum studiul academic, căci publicistica nu exclude, ba chiar încurajează sinteza academică, solidă, riguroasă, constituind un tonic antrenament”. Acest op nu e însă doar o „tentativă” (cum zice, cu prea mare modestie, autorul însuși), ci o monografie în toată puterea cuvântului care probează disponibilitatea cronicarului de a îmbrăca, iată, veșminte mult mai pretențioase, chiar dacă fără apret academic. Studiul, de o fermecătoare ținută eseistică, e structurat în patru capitole: după un scurt portret al generației optzeci, autorul analizează acribios și sagace toate compartimentele creației lui Matei Vișniec - poezia, dramaturgia și, în fine, proza, aceasta mai mult un fel de „violon d'Ingres”, pentru că nu aduce nimic nou față de liniile generale ale scrierilor anterioare. Trebuie spus din capul locului că greutatea studiului e dată de consistența interpretărilor, subtile și nuanțate, și nu de „teza” potrivit căreia Matei Vișniec ar fi, dragă Doamne, un optzecist cum n-a mai fost altul. Altminteri, cum o fi arătând un optzecist tipic, care e portretul robot al unui astfel de scriitor? Bogdan Crețu preîntâmpină dintru început aceste obiecții și face distincțiile necesare lămuririi propriului demers. Astfel, deși punctează divergențele din chiar sânul grupării (unii reprezentanți de marcă, precum Marta Petreu, nici nu consideră optzecismul o generație de creație, ci doar una „biologică”), criticul accentuează diferențele care au determinat o evidentă schimbare de paradigmă față de modernism. Și, în pofida a ceea ce susțin reprezentanții ei cei mai belicoși, se evidențiază importanța lui Nichita Stănescu în configurarea poeticii optzeciștilor, arătându-se cât de vie era această influență în textele tinerilor scriitori. Chiar Matei Vișniec spunea, de altfel, că „poezia anilor optzeci este o reacție de bună calitate la poezia lui Nichita, cea mai interesantă formă de gândire poetică la care a ajuns spiritul românesc de după Eminescu. Nichita este însă un model numai în măsura în care obligă la altceva”. Dacă principalele trăsături ale literaturii optzeciste ar fi apetența pentru real și textualismul și dacă cei mai mulți dintre scriitorii generației au optat pentru poezie și pentru proza scurtă, Matei Vișniec, deși debutează ca poet, devine ulterior celebru prin dramaturgia sa, evitând cu eleganță atât excesul textualizant, cât și fotografierea prozaică a realului. În viziunea lui Bogdan Crețu, dramaturgul Vișniec e la fel de valoros ca poet. Mai mult, poezia sa înregistrează mai puține eșecuri, și asta deoarece, după descoperirea succesului ca dramaturg, scriitorul a perseverat poate prea mult pe direcția care l-a consacrat și i-a adus notorietatea internațională. ANALELE ȘTIINȚIFICE ALE UNIVERSITĂȚII „AL. I. CUZA”, IAȘI 165 Departe de a pune vreun preț pe scandal și fără să se delimiteze zgomotos de scriitorii generațiilor anterioare, Vișniec a părut încă de la primul volum un poet „al nevrozei”, „dominat de inteligență”, fapt vizibil în coerența scenariilor parabolice, multe dintre ele cu substrat subversiv. Imaginarul poetic, de factură teatrală, în linia literaturii absurdului, e marcat de accente coșmarești, grave, în ciuda veșmintelor prozodice mizând pe efecte ludice. Ca și Nichita Stănescu, poetul bucovinean excelează, cum just observă autorul prezentului studiu, în „manipularea noțiunilor abstracte”, în unele poeme cultivând un soi de umor negru cu totul aparte, în vreme ce în altele reușește rara performanță „să deconstruiască subtil textualismul apelând chiar la mijloacele lui”. Capitolul cel mai extins și dens e consacrat, în mod firesc, dramaturgiei. Exegetul pune la bătaie cunoștințe solide pentru a explica raporturile dintre teatrul lui Vișniec, filosofia absurdului și literatura condiției umane. Modelat în manieră alegorică, personajul este plasat de regulă într-o situație-limită și străbate invariabil același traseu, de la așteptare la angoasa și alienarea generată de eșecul comunicării. Modalitățile de construcție a intrigii și a personajelor sunt foarte bine și precis delimitate, interpretul subliniind totodată „mixtiunea” grotescului, oniricului, comicului și tragicului ca marcă specifică a pieselor atipicului optzecist. Pornind de la ideea, amplu argumentată, că „teatrul absurd e o formă de protest, de revoltă”, în care „drama necomunicării, a neputinței de a mărturisi despre propriile trăiri și convingeri, are cauze ce nu pot fi demolate”, Bogdan Crețu sugerează o posibilă apropiere de lirica lui Bacovia sau de teatrul lui Sorescu, al lui Ionesco, Beckett, Durrenmatt sau Mrozek, subliniind echilibrat „statutul ființei umane, preocupare de prim rang în literatura absurdului”: „Mai întâi, faptul că motivul experienței-limită nu numai că este demitizat, dar devine demn de tot disprețul, merită orice batjocură trimite la ideea văduvirii omului de șansa oricărei reconvertiri la verticalitate. Individului îi este din nou refuzată solemnitatea morții. Aceasta pur și simplu nu-i aparține”. Exegetul observă, de asemenea, că poetica absurdului nu epuizează complexitatea dramaturgiei lui Matei Vișniec, ultimele sale piese inaugurând o nouă etapă, prin recuperarea și resemantizarea melodramei, teatrului experimental, poetic-metaforic, parabolei, vodevilului etc. Fie în poezie, fie în dramaturgie, marele talent al lui Matei Vișniec - susține, cu dreptate, Bogdan Crețu - „stă tocmai în implicațiile de ordin existențial, în naturalețea zămislirii unei atmosfere complexe, situate la granița dintre burlesc, comic, grotesc, ridicol, pe de o parte și tragic, grav, diafan, pe de altă parte”. În plus, ca prozator, scriitorul „își consolidează un univers ficțional specific, continuând arpegiile pe tema absurdului conceput ca o altă față a realității, demonstrându-și, încă o dată, vocația sa de procuror al realității aberante”. În concluzie, Matei Vișniec, un optzecist atipic e cel mai important studiu critic de care a beneficiat până acum opera scriitorului de renume european. Alături de sprintenele Arpegii..., această solidă monografie marchează debutul strălucit al unuia dintre cei mai talentați critici ai momentului. Sperăm să nu-i fie vremurile potrivnice și s-o țină tot așa, cu vânt din pupa, până la țărmul la care o fi voind să ajungă. Antonio Patraș 166 SECȚIUNEA LITERATURĂ Lăcrămioara Petrescu, Scena romanului, Ed. Junimea, Iași, 2006 Cu Scena romanului, Lăcrămioara Petrescu își onorează, în fond, o promisiune mai veche, intuită, chiar anunțată de comunicările științifice de înaltă ținută susținute de autoare cu diverse prilejuri. Îndelung așteptată, așadar, cartea oferă cititorului avizat bucuria unor (inițial) impresii personale de lectură, ulterior verificate și demonstrate cu o minuție de cercetător, convertite în final în certitudini hermeneutice, aparținând unui critic perspicace, dotat cu “fine antene ale sensibilității”, cum ar fi spus romancierul citat de altfel și de critic. Preambulul explicativ, “Configurări ale scenei în roman”, își fixează, onest, unul dintre punctele de plecare ale demersului analitic: teoria teatralizării epicului în nuvela și în romanul realist, din excelentul studiu al lui Vasile Popovici, Eu, personajul. În esență, teatralizarea epicului s-ar produce prin introducerea unui mediator între protagoniști -care capătă acces, astfel, și la secretele, fie ele tăinuite sau exhibate de aceștia - și determină instalarea situației narative pe o scenă publică. Există, din punctul de vedere al cunoscutului critic, trei variante ale teatralizării; două descoperite și demonstrate pe opera lui Slavici: una realizată fără voia protagoniștilor, respectiv o alta dezvoltată cu știința doar a unuia dintre ei; în fine, odată cu operele lui Sadoveanu și Preda, detectăm o a treia variantă, superioară, a teatralizării ca scop în sine și realizată cu voia ambilor protagoniști. Prin aceasta din urmă intrăm într-o nouă vârstă, cea “trialogică”, a personajelor romanului realist: noua dimensiune a acestora, este dată de o dublă raportare, la celălalt, la partenerul de scenă, în fața căruia își desfășoară oricum forțele, și la martorul nevăzut, dar simțit, care este cititorul. Personajul “trialogic” sau “teatral” ar cumula, astfel, eu-ul propriu, tu-ul personajului cu care se confruntă și el-ul spectatorului/ cititorului). Iată, așadar, prefigurată, concepția despre Scena romanului pe care o dezvoltă Lăcrămioara Petrescu, cu o inteligență diferită, determinată, în parte, și de acuratețea percepției feminine (implicit fine) a resorturilor romanescului. Concepție exprimată direct, fără nici un echivoc, încă de la început: “Scena se impune cu toată dinamica ei intrinsecă. Aflată în așteptarea protagoniștilor, prefigurează un spațiu al deplierii, promițător.Loc și acțiune totodată, scena admite simbioza specifică, nu doar în fireasca, dubla ordonare spațio-temporală, dictată de actul viu, prezent: hic et nunc, ci și în conștiința privitorului, a spectatorului, a actorilor înșiși. O conștiință a scenei, a jocului în care se transformă orice act - pentru că este privit, a felului în care se decupează -inclusiv spațial - un fragment de actualitate, este împărtășită de toți, indiferent de calitatea de actor sau spectator”. Într-adevăr, romanul desfășoară, secvențial, reprezentări complete, ale unor personaje ce trec, rând pe rând, sub luminile rampei, inițial incomodate în intimitatea dialogului lor făcut public - având conștiința celui “de-al treilea” - dar, ulterior, reprezentându-se cu ușurință - având așadar și gustul reprezentației. Următoarele două capitole, tot voit teoretizante, la fel de scurte, fixează “Funcția reprezentării în orizontul romanului”, și distincția necesară “Realism vs. romanesc”, prevalându-se de teorii mai puțin cunoscute, chiar și unui public avizat: cea a “romanului celibatar” și cea a “romanescului” strict literar. Odată fixat cadrul conceptual și cel istoric ANALELE ȘTIINȚIFICE ALE UNIVERSITĂȚII „AL. I. CUZA”, IAȘI 167 -viața formelor romanești din jurul anului 1920 - criticul începe să urmărească, atent, cu o privire de spectator ce are intuiția și capacitatea înțelegerii superioare a resorturilor reprezentării, momente semnificative ale scenei romanului românesc . Primul moment “scrutat” este, și nu se putea altfel, cel rebrenian, mai exact, “Romanul imaturității” lui Apostol Bologa și Puiu Faranga, protagoniști ai celebrelor cărți axate pe tema procesului interior, ce intră pe scena romanului ca “participanți agresivi, executori sau executanți”. Criticul înlătură, însă, treptat, printr-o subtilă analiză en detail, fețele mai mult sau mai puțin jucate ale personajelor, comportamentele care “arată în fond o formă de orbire, un paliativ, mască pentru golul interior” și relevă fondul lor ascuns, legând imaturitatea -grea de consecințe - a personajelor de o amprentă filială notorie, pe care ele o manifestă explicit și o exhibă, vorbind despre sine. Concluzia nu poate fi decât una singură: “Cum se vede, Apostol reia în termeni psihanalizabili (discursul este aproape transparent) raportul între sine și tutela parentală. Exprimând neadevărul, inautenticitatea ființei sale, “vechea concepție” teroriza neauzit, obligându-l la supunere tensionată. Alt fel de a opune instanței mariane (“măicuța”, mama Fecioară) -căii drepte - opresiunea străină (“mama vitregă”), limbajul anunță raportul mai înalt, mai categoric între Apostol și forma sa de mântuire. A muri jertfindu-se, pentru a nu înfăptui crima împotriva poporului său, a reface supliciul christic, în numele “credinței celei noi”, născute în sufletul său care a primit adevărul, l-a văzut, asistat de mângâierea depărtată a mamei, aceea care “l-a visat în noaptea de Vinerea mare” - toate aceste elemente care pot primi dubla lectură vorbesc despre schema care a inspirat romanul Fiului.” Partea de cea mai densitate a cărții se ocupă de “Imaginarul scenic în romanele Hortensiei Papadat-Bengescu”. Și aici premisa este clar conturată: “Ascultând de ritmuri capricioase ale percepției, casele imaginare seamănă mult unui clopot de sticlă, deschizându-se privirii sub cele mai felurite unghiuri. ..”Respiră” în ritmul vieții personajelor, invenții, și ele, ale lumii de hârtie în care își regăsesc arhitecturile închipuite. Sunt case-oglinzi, care răsfrâng în exterior pulsația unor existențe domestice, amăgitor protejate între pereții lor. Sunt secțiuni operate în spațialitatea reconfigurată cu mijloacele ficțiunii, în narațiune. Sunt locuri paradoxale, împlinind simultan o “scriere” exterioară, vizibilă și una deductibilă, a destinelor care se atașează existenței lor. Li s-a inoculat o transparență neverosimilă. Zidurile lor trainice, iluzia “reliefului” mural pe întinderea nedeterminată a unei așezări labirintice par a se lichefia sub unghiul primei priviri scrutătoare.” Aceeași metaforă a privirii exegetului sagace, care scrutează, repetat, metaforele permeabilității și ale dorinței de reprezentare exhaustivă, asociind variantelor topice ale mediului transparent capacitățile individuale ale personajelor. Așa procedează în fiecare subcapitol menit detalierii “locuirii” în romanele bengesciene: “Case de sticlă”, “Spre scena romanului”, “Palat de nuntă și cavou.”, “Casa de zid și casa de simțire”, “Moartea Lenorei”, dovedind o “fascinație a ascunsului”, proprie numai unui critic preocupat, ca și autoarea însăși, de interioritatea personajelor, de inteligentele “puneri în scenă ale actului perceptiv”, “spații devia(n)te în care impuritatea se acomodează structural lumii personajelor.” Capitolele următoare, dedicate studiului operei camilpetresciene, fără de care nici măcar o scrutare superficială a scenei romanului interbelic n-ar fi fost posibilă -și cu atât mai mult una de profunzime, cum este cea de față- preiau idei mai vechi_ale Lăcrămioarei Petrescu, expuse pe larg în cartea anterioară, Poetica personajului în opera lui Camil Petrescu (apărută la ed. Junimea, Iași, 2000). Studiul minuțios realizat în aceasta scosese 168 SECȚIUNEA LITERATURĂ la lumină un interesant “complex al Damei cu camelii”; în rezumat, argumentele identificării lui “pleacă de la straturile mai adânci ale scrisului, de la încercările de roman, însemnări și exerciții de compoziție; trec prin variantele de atelier ale unei nuvele neterminate, Contesa bolnavă; se reflectă în poziția explicită a naratorilor față de subiectul literar și, în fine, pătrund în inima celor două romane, vorbind despre un underground care a dictat linii recognoscibile intrigii și soluțiilor narative în creația “diurnă” a lui Camil Petrescu”. Scriitorul prelucrează, într-adevăr, după cum o demonstrează lucid criticul, linii vizibile ale subiectului Damei cu camelii -mai ales în “exercițiile” pentru un viitor roman, mai precis în nuvela -avantext al romanelor autorului- Contesa bolnavă, dar schema legată de iubirea sacrificială, dăruirea intempestivă, secretul atotdistrugător, abandonul în defavoarea sinelui și, implicit, în favoarea celuilalt apare tulburător în ambele romane. Câteva secvențe ce trec în prim-planul demonstrației (mai ales brutala intervenție a lui Fred de la Tekirghiol, descrisă excepțional în Patul lui Procust) servesc perfect scopului cărții de față: “Cititorul înregistrează gesturile tuturor actorilor scenei, deopotrivă cu dispoziția lor în spațiu, în afara și în mijlocul reflectoarelor imaginare care separă scena (jucată) de restul spațiului, destinat spectatorului, celui de-al treilea personaj, cum l-a numit Vasile Popovici, fără să se aplece însă și asupra zăcămintelor de teatralitate din epicul camilpetrescian” etc. Pregătit de un capitol despre resorturile ironiei și teatralizării în proza scurtă a lui Caragiale, foarte interesant și destul de extins, deși anunțat un simplu preambul (“Scena și ironia. Cu un intermezzo despre teatralizare în epicul caragialian”), capitolul următor, “Umbra elocutorie sau ironia discursului romanesc” pleacă de la “dispariția elocutorie” a autorului, invenția realistă cu cea mai puternică determinare în sfera poeticii romanului, pentru a întreprinde o analiză subtilă a romanului ironiei: “Lume nefirească prin luminile extensive ale rampei, dar aspirând ipocrit la o anonimă contopire în nediferențiatul tablou mundan, romanul aruncă de la început rețele ironice, comme si de rien n 'etait... Pretinde serios și mimează ignoranța în privința cursului evenimentelor ș.a., ș.a. Romanul ironiei asigură protagonistului o scenă”, remarcă autoarea înainte de a studia, în capitolul “Ioanide și salvarea prin ironie”, spectacolul ironiei totale oferit în romanul călinescian, o ironie ambivalentă, însă. Pe de o parte, personajului titular, care ține la distanță lumea printr-o permanentă frondă, autorul îi rezervă salvarea prin ironia care impregnează toate spațiile discursului; pe de altă parte, “ectoplasma naratorului invizibil, privilegiatul, demonstrația vie, mizantropică și definitivă a proiecției sale, Bietul Ioanide suferă blând efectele ironiei auctoriale. Una acceptabilă, care-l atestă într-o oglindă imaginară drept singurul dublu veritabil”. Nu pot lipsi, din ansamblu, Scene ale memoriei la Anton Holban, autorul unor romane “statice”, “fără subiect”, compuse aglutinant, pe traseele digresiunii și ale parantezelor de discurs narativ, care dispersează materia ficțiunii. Povestirea, apărând ca fără țintă și fără energie epică, înlănțuie însă reflecții și scene trecute: “Scrierea lui Sandu are, în plus, “memoria textului”, care invită la dezvoltări colaterale...Naratorul alege o “scenă”. Ca spectator, martor anacronic al unui spectacol reluat, eul privește înapoi, construind cu detalii (în parte “rescrise”, așadar inventate) o scenă din atâtea altele posibile.” Implicând și o revalorificare afectivă, selecția operată de protagonistul romanului holbanian, actul rememorării scenelor-cheie este urmărit de critic în mecanismele interne, raportate permanent la modelul proustian, astfel încât concluzia nu poate defel surprinde: “Ucenicia lui Anton Holban la școala proustiană apare ca o ANALELE ȘTIINȚIFICE ALE UNIVERSITĂȚII „AL. I. CUZA”, IAȘI 169 deschidere spre analiza trăitului, și mult mai puțin ca o contagiune estetică majoră. Scrierile lui Anton Holban au reflexele efemere ale marii întâlniri, cu nostalgia căreia vor rămâne.” De o cu totul altă factură sunt și scriitura lui Vasile Voiculescu, și spațiile configurate de imaginarul romanului Zahei Orbul, de care criticul se ocupă în ultimele două capitole ale cărții, “Parabola orbului”, respectiv “Cercurile destinului”. Compusă într-o perioadă a “tăcerii lumești, a recluziunii în suferință”, opera voiculesciană se situează, de la început, sub semnul azilului pentru nefericiții soartei, și o literatură a azilului descrie întotdeauna, observă Lăcrămioara Petrescu, același topos: “spațiul unei simili-lumi, guvernate de legi proprii și de reflectarea minuțioasă, graduală, a raporturilor între azilanți, între membrii comunității. Spitalul, groapa gunoaielor, mai târziu ocna oferă în romanul voiculescian viziunea stratificării în același mod a unei lumi care și-a creat echilibrul, dispunând, precum modelul, zone de forță și slăbiciune, autoritate și supunere, marginalii și centralitate.” Narațiunea romanului, articulată în jurul avatarurilor personajului eponim, îl fixează pe Zahei “într-o manieră teatrală: intrarea în scenă, descrierea, luminarea unei realități exterioare a orbului tăcut, cu toate semnele anticipând o direcție a devenirii, deslușite pe parcurs de spectator.” Cu minuție, criticul luminează și descrie această scenă pe care înaintează, lovit de o nenorocire neanunțată decât de otrava băuturii, Zahei orbul, țapul ispășitor al destinului, personajul “care compune transparent tabloul unui spirit simplu, aruncat în cuibul de vipere a lumii”, nu fără promisiunea unui catharsis existențial, pe care el, din nefericire, nu o percepe. Compusă, astfel, din secvențe adunând, ele însele, niște “cercuri”, nu ale destinului, însă, ci ale analizei subtile, coborând, treaptă cu treaptă, spre relevarea sensurilor adânci ale operei, cartea oferă o variantă inedită de (re)lectură a marii noastre proze. În fond, ea poate - și trebuie - mereu citită altfel; iar dintre posibilele plimbări prin pădurea narativă, cea propusă de Lăcrămioara Petrescu - adeptă a privirii trialogice, implicând neapărat multitudinea și profunzimea interpretărilor - ar trebui să nu fie omisă. Emanuela Ilie Deoarece nu suntem mulțumiți de calitate, mai aplicam un Exposure/Levels, mai intai pe o pagina - si salvand presetul, apoi pt toate paginile BATCH - si apoi vom putea trece la ocr. Print nr 1 File Edit View Țools Help Levels Blending Normal Manage View Create Selection Develop Edit 365 zi o ?> «!X Prese ts Channel: Luminance Shadows: I iFS Midtones: I 5,18 “ Hlghlights: I 204 T 11,31 I _ — 1^— Clipped % 1 - intri in meniul Edit 2 - INTRÂND acolo, apeși in stanga pe LEVELS si se intra in acest display. 3 - TE ASIGURI ca reglezi setările cursoarelor ca in fig. asta 4 - După reglarea cursoarelor, salvezi presetul, - apasand DISCHETA, si dandu-i presetului nume/numar.. Q B S ■ R:240 G:240 B:240 Auto... re e rsul 5. - apeși DONE si se intra inapoi in EDI' 6 - apeși SAVE din meniu EDIT stg jos apoi vom prelucra in serie, EXPOSURE (alegand LEVELS) pt toate pozele: vezi prințul următor, nr 2 ido yftedo APP'y Done Cancel Show Previous £3 M 11/12 | TIF B-243 | 25,8 MB | 2254x4000x24b tiff | Modified Date: 27.12.2017 20:49:06 | | 139% (786,2284) - RGB: 255, 255, 255 ’ 1- s □ Bsâ Print nr 2 Edit ■iii» Batch Adjust Exposure Batch Adjust Exposure Choose exposure settings and dick Next Image io manually change the exposure ofeach image. Check 'Apply to all selected images1 to change the exposure for every image in the same way. Exposure Levels Auto Levels | Tone Curves Channel: 5 - Selefețezi presetul salvat this image . • anterior Z~| 6-JLe asiguri ca e bifat Options, Shadows: Midtones; Highlights; ly settings to all selected images Clipped % 7 - Apeși si incepe prelucrarea [ Filter All Images ] [ Cancel File Edit View Țools Manage View Develop Workspaces Import ” ■ C:\Tei Batch Create Slideshow Externai Editors Folders Export... Batch Develop. Batch Edit... Quick Search g Desktop f- JULLLIEN O Computer Local Disk (C:) + ■ inetpub + ■ Intel B PerfLogs + B Program Files + B Program Files £x8G B Temp B Sony Filter tezi pqaMf de prataMr. Alegi ^Bist - Apare tabul ADJUST OSURE in el, apeși LEVELS Convert File Format. Rotate/Flip. Adjust Exposure. Adjust Time Stamp. Rename. Convert ICC Profije. + B Users B Windows wd250-a (D:) §alph2(E:) 4Ș wd250b (F:) CD Drive (G:) Local Disk (H:) Local Disk (I:) & CRUISER (J:) a Led-Ros (K:) Muzica (M:) tera (U:) Folders| Catalog Calendar Preview Luminance Total 12 items (309,5 MB) | TIF B-243 | 25,8 M Dupa ce ai facut toate astea, poti introduce pozele in ABBYY pt ocr Imi trimiti ocr brut, sa vad cum a iesit. UNIVERSITATEA PEDAGOGICĂ DE STAT “ION CREANGĂ” DIN CHIȘINĂU METALITERATURĂ ANALELE FACULT ĂȚII DE FILOLOGIE FACULTATEA FILOLOGIE SECȚIA LITERATURĂ ROMÂNĂ ȘI COMPARATĂ 2003 Vol. 7 SUMAR: EMINESCIANA MIHAI CIMPOI. “Evul miez” eminescian TEORIE LITERARĂ ANATOL GAVRILOV. Proza rurală, sămănătorismul și problema sincronizării ALINA TOFAN. Protocronismul: teorie și interpretări LITERATURĂ COMPARATĂ SERGIU PAVLICENCU. De la literatura comparată la studiile despre traducere: traducerea artistică din perspectivă feministă ANDREI MURAHOVSCHI. Viața sentimentală a studentului în romanul Derriere la vitre de R. Merle VICTORIA BARAGA. Mitul cristic și perspectiva lui Leonid Andreev TATIANA CIOCOI. Despre feminism în literatură ADRIANA KORONKA. Glafira, de V. Eftimiu, și Mariana Pineda, de F. Garcia Lorca: două fațete ale iubirii PAULA ARMASAR. Despre funcția clișeului la Flaubert LETIȚIA BRĂTULESCU. Impresionism și naturalism în viziunea lui Emile Zola LILIA DON. Ecouri dostievskiene în studiile criticilor de la “Gândirea” LITERATURĂ CONTEMPORANĂ VIORICA ZAHARIA-STAMATI. Magdalena: un destin bulversat FELICIA CENUȘĂ. Tehnica romanului Cubul de zahăr de Nicolae Popa VIORICA ZAHARIA-STAMATI. “Un hectar de umbră pentru Sahara”: tentația formulei epice obiective POETICĂ LUMINIȚA BUȘCĂNEANU. Alexandru Macedonski. Artă și Eros. Dominante cromatice ALIONA GRATI. Magda Isanos: spațiu și timp OLIMPIA LUJAN. Dumnezeu în poezia lui T. Arghezi și N. Davidescu RECONSIDERĂRI GALINA IONESI. Tipul inadaptatului abulic. Suprasensibilii lui Alexandru Vlahuță și Ioan Alexandru Brătescu-Voinești SAVA PÂNZARU. Mistificare? Nicidecum! Pe urmele unui roman al lui Leon Donici-Dobronravov LILIA PORUBIN. Un cavaler al Sfântului Duh: Leon Donici VLAD CARAMAN. Forme ale narațiunii în romanului lui Constantin Stere 1 LITERATURĂ VECHE VLAD CHIRIAC. Scrisul și limbile utilizate în Moldova (Sec. XV-XVII) DISOCIERI ALEXANDRU BURLACU. Critica literară în 2002 MITOLOGIE, ETNOLOGIE, FOLCLORISTICĂ VICTOR CIRIMPEI. Folclorul mitologic românesc. permanență confirmare cu actualitatea ARCA LUI NOE PETRU BUTUC. Unități propoziționale din perspectiva predicativității CAROLINA ROTARU. Barthes și metodica predării limbilor străine OLESEA CERTAN. Notițe despre un nou Bacovia EFIMIA IURCENCO. Relații intertextuale în Toiagul păstoriei de Ion Druță ELENA BUCUCI. Viziuni realiste: Marin Preda / Ion Druță AII,! (/KT'.M KHHMHHK. r pai iHiibi cBoSogbi UH$opMa^uu b c^epe nacraoft ^U3HU aeaoBeka c no3U^UH EBponeăckoro Cyga no npaBaM aeaoBeka BHA^HMHP rPHrOPLEB, AH^KEH KHHMHUK. HekOTopbie npoSaeMbi cBoSogHoro gocTyna k UH$opMa^uu b ycaoBuax KoiiueiripaiiHM CMH Redactor-șef: Alexandru Burlacu, doctor habilitat în filologie Redactori-șefi adjuncți: Tatiana Cartaleanu, doctor în filologie Alina Ciobanu, doctor în filologie Colegiul de redacție: Victoria Baraga, doctor în filologie, Alexandra Barbăneagră, doctor în filologie, Nicolae Bilețchi, doctor habilitat în filologie, membru corespondent al A.Ș.M., Eliza Botezatu, doctor în filologie, profesor universitar, Petru Butuc, doctor în filologie, Mihai Cimpoi, doctor habilitat în filologie, academician al A.Ș.M., Mihail Dolgan, doctor habilitat în filologie, membru corespondent al A.Ș.M., Loretta Handrabura, doctor în filologie, Vasile Pavel, doctor habilitat în filologie, profesor universitar, Liuba Petrencu, doctor în filologie, Timofei Roșca, doctor în filologie, Angela Sângereanu, doctor în filologie, Gabriela Topor, doctor în filologie Procesare computerizată: Vlad Caraman Adresa colegiului de redacție: MD. 2069, Chișinău, str. Ion Creangă, nr. 1, biroul 308. Tel/Fax: 022-741615. E-mail. creangalitrom@moldova.cc 2 eminesciana Mihai Cimpoi “EVUL MIEZ” EMINESCIAN Pentru Evul Mediu, noțiune care apare pentru prima dată la umaniș tii italieni din secolul al XIV-lea și la cărturarii germani și francezi din secolul al XVI-lea și care desemnează în mod obișnuit în Dicționarele enciclopedice “perioada de la sfârșitul lumii antice (476 d. Hr.) până la începutul epocii moderne se dau date diferite: secolul al III-lea până la al VII-lea pentru început (Toynbee propune ca dată de declanșare a fazei finale a Antichității anul 375 și anul morții lui Teodosie 395 ca piatră de hotar între Antichitate și Evul Mediu), și secolele al XIV-lea și al XV-lea pentru sfârșit (Iohan Huizinga, în cunoscuta sa lucrare despre amurgul evului mediu); unii istorici, precum englezul G. M. Trevelan, consideră ca hotar secolul al XVIII-lea care precede “epoca tehnicii” sau “revoluția industrială”. În mod obișnuit Evul Mediu este considerat ca epocă de tranziție și legături complexuale cu alte epoci, de “înmanuchieri” și conexiuni cu alte perioade. Este, în fond, legat de Renaștere, fiind chiar, în viziunea unora, o Prerenaștere (“Renașterea carolingiană”, “Renașterea ottonică”, “Renașterea italiană”) și, inseparabil de Bizanț, preocupat intens de Antichitate. Marca fenomenologică medievală o imprimă “primăvara etnică” (după o expresie eminesciană), adică nașterea națiunilor și conștiinței naționale individualizate, exprimate în ideea de unitate (în Franța, Anglia), patrie, continuitate (în Italia). Statele naționale ca organisme istorice moderne apar după 1500 sau după 1492, unificarea statală având loc abia în secolul al XIX-lea (Italia, Germania și, bineînțeles, România). Prin urmare, este considerat secol al naționalităților. Istoriografia ne mai propune și o altă schemă de periodizare: de la cucerirea Italiei de către Clovis până la sfârșitul Războiului de o sută de ani; de la căderea Imperiului roman de apus (secolul al V-lea) până la revoluțiile burgheze din Anglia (secolul al XVII-lea) și din Franța (secolul al XVIII-lea), pentru Rusia data limită fiind stabilit anul 1861; pentru țările române se propune perioada dintre secolul al X-lea - ultimele decenii ale secolului al XVIII-lea (prima fază a feudalismului), etapa finală a feudalismului târziu începând la sfârșitul secolului al XVIII-lea și sfârșind la 1848. Eminescu vorbește constant despre “suta a șaptesprezecea” ca despre o culme istorică românească; o putem subînțelege prin urmare, ca o piatră de hotar între Evul Mediu și Modernitate. 3 Dinu C. Giurescu consideră ca limită a Evului Mediu românesc secolul al XV-lea. În secolul al XVI-lea românesc se poate considera o tradiție culturală bine consolidată, un cult al continuității și “legăturilor”, adică al trecutului, și imaginea lumii ca istorie, ca succesiune a evenimentelor supuse mișcării și schimbării. “Atitudinea individualistă” se conjugă cu o concepție universalistă, cursul “național” fiind racordat la cursul “universal”. Înțelegerea lumii ca istorie implică și înțelegerea lumii ca istorie culturală. “Secolul al XVII-lea, prin întâia jumătate, va aduce, în concepția istoricilor români, punctul de vedere integrator” [7, p. 111]. După cum se vede, istoricii moderni stabilesc, ca și Eminescu, “Suta a șaptesprezecea” ca epocă ce impune clar pragul de trecere de la Evul Mediu la modernitate. “Timpul de înflorire” este, pentru Eminescu, epoca lui Matei Basarab, deci “suta a șaptesprezecea” care întrerupe șirul istoric al “domniei străine” și al “putrejunii bizantine”, “care a îmbătrânit înainte de vreme poporul român”. “Acum două sute aflăm o mulțime de caractere ale evului mediu, notează poetul: aflăm pe jurați în chestii civile, ceva cu totul medieval, gratuitatea serviciilor publice, o jurisdicțiune limitată a proprietarilor mari pe pământurile lor, dar caracterul esențial al feudalității e natura proprietății, lipsa proprietății de mijloc și a celei mici. Sistemul feudal e un sistem al libertății celei mai mari, al descentralizării, al autonomiei comunale și al neatârnării claselor, iar Evul Mediu i se pare lui Eminescu priitor unui stat sănătos, așezat pe temeiuri juridice stabile: “Lipsa aproape absolută de legi scrise în evul mediu ne dovedește o stare de deplină sănătate a statului. El n-avea nevoie de rețete scrise de avocați pentru a trăi” (Teoria statului natural și a celui artificial, Timpul din 26 iulie 1880). Evul Mediu este cel care face din principii transcendente, din credințe ale omenirii mijloace pentru scopuri de altă natură: “Astfel preoțimea evului mediu explică evangheliul astfel, încât făcea ca popoarele să îngenunche și sub jugul unui rege rău” (Echilibrul). Absurdul realităților politice românești este simbolizat prin medievalul Don Quijote: “Deși nu sperăm din partea confraților de la “Românul” că vor recunoaște pe față eroarea lor, fie voluntară, fie involuntară, dar una știm: că în contra evidenței lupta e absurdă și ridiculă ca și aceea a celebrului erou de la Mancha. Absurzi sunt oamenii adeseori, ridicoli însă nu vor să fie nici când, și teama de ridicol, pe care confrații trebuie s-o fi având, ne deschide perspectiva de-a vedea dispărând, din dicționarul nostru politic cuvântul reacționar (subl. în text - n.n.), căruia lipsește orice temei istoric, precum nu are nici o îndreptățire socială. (Portretul constituțional, Timpul 15 mai 1880). Eroul cervantesc este invocat și cu alte ocazii: Cele mai decăzute populace din Europa, a cărei vanitate și lăudăroșenie nu e decât o lungă și scabroasă Donquixotiadă” (Echilibrul). 4 Evul Mediu, ca epocă de tranziție cu adevărat mediană identificată cu o cumpănă a istoriei, nu putea să nu-l preocupe pe Eminescu. Denumit adesea și Evul Miez, el se impune nu doar ca un topos mitopo(i)etic, ci are și un aspect de doctrină care se înscrie în filosofia eminesciană a istoriei. Evul Mediu face parte, în viziunea poetului, din “șirul fenomenologic” al istoriei. Mulți dintre eroii săi visează să se transporte, prin metempsihoza sprijinită pe teoria migrării archaelui, în Evul Mediu moldav: “Dacă-aș pute și eu să mă pierd în infinitatea sufletului meu, pân în acea fază a emanațiunii lui, care se numește epoca lui Alexandru cel Bun”, reflectează eroul nuvelei filosofice Sărmanul Dionis. Poetul însuși se strămută cu ajutorul fanteziei, la “o mie patru sute”, care este, firește un an-cumpănă. În viziunea lui Hegel care l-a marcat, bineînțeles, pe Eminescu, Evul Mediu apare ca “o epocă de aur” și totodată ca o perioadă a marilor contradicții. În reprezentarea lui Hegel, Evul mediu este dominat de “contradicția minciunii infinite”, care generează o reacțiune a națiunilor contra imperiului franc stăpânitor, apoi o reacțiune a singuraticilor indivizi față de constrângerile statului, puterii legale și sistemului juridic ce au dus la izolarea și lipsa lor de protecție, și, în sfârșit, o reacțiune a bisericii, ca reacțiune a Spiritului față de realitate (aceasta din urmă a reprimat starea de sălbătăcie a indivizilor, dar infiltrarea principiului lumesc în ea a laicizat-o). În ciuda acestui ghem de contradicții, cerul spiritului s-a înseninat pentru omenire prin trei fapte: s-a realizat o restaurație a științelor (a humanioarelor în spirit antic), au înflorit artele frumoase, au fost descoperite America și căile spre Indiile Orientale, toate aceste asemuindu-se cu “o auroră, care după lungi furtuni pentru prima dată anunță din nou o zi frumoasă”. “Această zi, precizează Hegel, este ziua universalității care se ridică în sfârșit după lunga și teribila noapte a Evului Mediu, și care prin științe și impuls inventiv, adică prin cele mai nobile și înalte trăsături, caracterizează ceea ce spiritul omenesc, eliberat prin creștinism și emancipat prin biserică, reprezintă ca fiind eternul și adevăratul său conținut” [6, p. 380-381]. Pentru epoca modernă, marcată de cultura intelectului reflexiv, de stabilirea unor “forme generale, legi, obligații, drepturi, reguli” Evul Mediu rămâne “o epocă de aur” [5, p. 16]. Deosebit de semnificativă este conceperea de către Eminescu în spiritul Evului Mediu a cumpenei, a rațiunii ca “dreaptă măsură”. Identificarea, pe la sfârșitul secolului al XII-lea și începutul secolului al XIII-lea, a rațiunii cu ratio se făcea pe temeiul logosului aristotelic, înțeles anume ca ratio. Psihologia scolastică definea prin ratio ființa rațională, adică omul, deosebit de animal. Termenul conlocuia cu alți termeni care configurau procesul gândirii considerat deosebit de misterios: intellectus (sinonimul grecescului nous), facultas, cogitativa, mens, sapientia, pudentia [4, p. 625]. 5 În domeniul eticii, ratio era identic cu “moderația (modus), cu dreapta măsură, cu “calea de mijloc în morală”. Matematicienii sunt cei care impun semnificația originară din latină: “o proporție între două cantități” (în franceză, raison; în italiană, ragione, în engleză ratio). “Cam în aceeași vreme, menționează un cercetător, administratorii adaptaseră ideea la cota de hrană sau de furnituri corespunzătoare, fiecărui membru al unui grup important de soldați, de exemplu, sau de călugărițe (în engleză și franceză, ration; în italiană, razione). Spre sfârșitul secolului al XII-lea, negustorii italieni au ajuns să conceapă noțiunea de “măsură” cu un sens și mai concret; pentru ei, ratio reprezenta tija orizontală a unei balanțe (ca în expresia franțuzească mesure de ruban, măsură de panglică) [4, p. 626]. Am demonstrat că în însemnările manuscrise și în genere în mitopo(i)etica eminesciană balanța se configurează ca o obsesie noțională și simbolică. Pentru poet, determinant este principiul cumpănitor care stabilește între toate echilibrul și suprimă tensiunea. Între cunoaștere și cumpănire este pus un semn de identitate absolută, omul fiind o ființă cumpănitoare, axată pe mai multe cumpene. Cumpănire înseamnă, esențialmente, moderare, echilibrare, centrare. Centrarea fenomenologică (ontică) este omologată de obicei cu centrarea psihică. (Or, Evul Mediu este preocupat de o moderare și centrare rațională atât în domeniul psihic, cât și în cel etic în care se caută rezonabilitatea, calea de mijloc). Configurarea hărții gândirii în spirit medieval îl preocupă și pe poetul nostru care adună toate mișcările -centripetale și centrifugale - într-o mișcare unică rectilinie. “Mișcarea centripetală insolațiune, notează el, produce mișcare (rotațiune) adecă mijlocul e medie, limba cumpenei, de la centripetală și centrifugală” [1, XV, 298]. În ierarhia dispunerii grafice sunt delimitate clar mișcările închise în semicercul bolții și întretăiate în cruce de cele încapsulate în arc și liră (asupra tuturor conotațiilor simbolului a se vedea capitolul Cumpăna eminesciană în volumul nostru Cumpăna cu două ciuturi, carte despre ființa românească, Timișoara, 2000, p. 99-119). Moderația este cerută de poet mai cu seamă ca expresie a “legăturii naturale între trecut și viitor”, a organicismului său doctrinar. Eminescu constată cu regret lipsa unei reacțiuni în țările romanești împotriva “raționalismului strălucit și spiritual, lipsit de cunoștințe pozitive” al secolului al XVIII-lea: “Zeița rațiunii credea în apus să pună lumea în orânduială numai prin propriul aparat al deducțiunilor logice, ale căror premize nu erau bazate nici pe experiență, nici pe organizația înnăscută a statului și a societății, ca obiecte ale naturii. Golul nostru intelectual, setos de civilizație, a primit fără control, fără cântărire idei și bune și rele, și potrivite și nepotrivite, ba națiunea întreagă, cu prea puține excepții, nu vedea că nici odată o vorbă [subl. în text - n.n.) nu poate înlocui o realitate, că niciodată fraza culturii nu e echivalentă cu munca reală a inteligenței și mai ales cu întărirea propriei 6 judecăți, care e cultura adevărată, că niciodată fraza libertății nu e echivalentă cu libertatea adevărată, care e facultatea de a dispune de sine însuși prin muncă și prin capitalizarea muncii” [2, p. 33]. Lui Eminescu îi repugnă preluarea inculturii și vechiului spirit bizantin care s-au infiltrat în formele noi ale civilizației apusene: “Deci tocmai lipsa unei reacțiuni adevărate, raționalismul foarte strălucitor, dar și foarte superficial al epocei trecute, au făcut ca introducerea tuturor formelor nouă de cultură să se întâmple fără controlul, fără elementul moderator al tradițiilor trecutului. În loc ca un spirit nou de muncă și de iubire de adevăr să intre în formele vechi ale organizației noastre, s-a păstrat din contra incultura și vechiul spirit bizantin, care a intrat în formele nouă ale civilizației apusene. Nu ceva esențial, nu îmbunătățirea calității a fost ținta civilizației române ci 5 7 5 5 5 5 menținerea tuturor neajunsurilor vechi, îmbrăcate în reforme costisitoare și cu totul în disproporție și cu puterea de producțiune a poporului și cu cultura lui intelectuală” [2, p. 34]. Bizantinismul înseamnă, în viziunea eminesciană, “mizerie morală și intelectuală încuibată timp de o mie de ani (adică de la suplantarea romanilor în Bizanț de către greci și romani), “corupție seculară”, “pungășie și spionaj secular”, care i-a contagiat și pe turci “cu toată zestrea lor umană de probitate și vitejie” și n-a putut să lase urme în ființa fizică și morală atât de impresionabilă a omului. Spiritul satiric se traduce și aici într-o definiție plastică memorabilă, poetul vorbind despre “cocoașa morală” a fanarioților, în a căror suflet, creier și vertebre au trecut “o mie cinci sute de ani de putrejune bizantină”. Fanarioții sunt blamați pentru că sunt, prin însăși ființa lor de “canalie intelectuală”, refractară la adevăr: “Căci ceea ce această canalie intelectuală nu poate pricepe niciodată este adevărul” (subl. în text - n.n.) [2, XIII, p. 352]. “Raționalismul strălucit și spiritual, lipsit de cunoștințe pozitive”, “raționalismul frazelor, gol, inspirat, inexact” producător de “forme goale, coji” este blamat de Eminescu în Studii asupra situației. Ca domnitor medieval exemplar apare Alexandru cel Bun care este invocat adesea în publicistică; în polemicile cu Nicu Xenopol privind originea sa vorbește despre faptul că terminația numelor “nu oprește pe părintele meu de a fi fost boier moldovenesc, nici fie cu bănat, proprietar de moșie, alegător în colegiul I și în rând cu neamuri care fără îndoieli se pot urmări pân-în timpul lui Alexandru cel Bun” [1, XIII, p. 352]. Pentru Eminescu suta a XV este “avanscena teatrului Universului, ocupată de români” (subl. în text - n.n.); personalitățile reprezentative a acesteia sunt: Ioan și Matei Corvin în Ardeal, Banat și Ungaria, Mircea și Vlad Dracul în Țara Românească, Alexandru și Ștefan cel Mare în Moldova [1, XIII, p. 568]. Poetul e de părere că “Până în suta a șaptesprezecea sub Matei Basarab românii erau relativ unul din popoare cele mai culte din Europa și incomparabil mai cult decât germanii sau ungurii, tot astfel în suta a 7 XV românii au fost unul din cele întâi popoare militare și războinice. Două state puteau să-i întreacă: Spania și Turcia” [1, XIII, p. 569]. Epoca lui Alexandru cel Bun, este, ca și cea a lui Mircea cel Bătrân și Ștefan cel Mare, o epocă de aur [1, XII, p. 395]. În diferite locuri Alexandru cel Bun este folosit ca argument al permanenței românești în Basarabia: (“La anul 1407 Alexandru cel Bun regulează prin o convenție încheiată cu negustorii din Lemberg negoțul de import, export și tranzit”, [1, X, p. 53]. “La începutul veacului al cincisprezecelea, sub Alexandru cel Bun avem dovezi sigure și autentice că Basarabia era a Moldovei”; alte argumente sunt întâlnirea cavalerului Guillebert de Lannoy cu Alexandru cel Bun la Cetatea Albă care avea un pârcălab moldovean, prescrieri de vămi de la 1407 pentru negustorii poloni la Tighina și Cetatea Albă. Într-o altă polemică, Alexandru cel Bun îi servește drept dovadă prin faptul că se numea “Voievod” al țării Moldovenești al onoarei trecutului în raport cu epoca “Stroussberg-Brătiana” [1, XII, p. 90]. Într-o altă polemică cu I.C.Brătianu, considerat “suflet bântuit de patimă”, este amintit faptul că în “herbul” lui Alexandru cel Bun ar fi fost configurați crinii Casei de Valois [1, XIII, p. 463]. Recursul la marca domnitorului împinge până la grotesc schița fenomenologică a unei serii de evoluțiuni a vederilor poetice greșite și ambițiilor, a căderilor dintr-o extremă în alta a conservatorilor: “Ca un asemenea crin alb să se prefacă în ardei roșu, de proveniență fanarioto-bulgară, iată un problem psihologic ce merită atenție” [1, XII, p. 463]. Conservatorii trec, în proiecția satirică a lui Eminescu, prin aceleași prefaceri tragice din alb în negru, din floare de crin în mătrăgună ca și Timon din Atena a lui Shakespeare. În plan practic, Evul Mediu este văzut ca o perioadă ce asigură bunul mers al breslelor. “Evul Mediu avea o formă pentru păstrarea fiecării ramuri de producțiune, ș-aceasta era autonomia breslelor și îngrădirea lor față cu orice agresiune de din afară. La noi evul mediu au ținut până mai ieri-alaltăieri, și mulți bătrâni vor fi ținând minte epoca în care un străin nu putea fi breslaș. Nu mai pomenim că pricinele dintre breslași se hotărau la staroste și se întăreau numai de Vodă; nu mai pomenim apoi că instituția a fost atât de puternică încât împărăția, totdeauna foarte diplomată, a Austriei și-au introdus consulatele în țară sub numele și forma de starostii de breaslă. Deci salus reipubicae summa lex esto. Puțin ne pasă pe baza căror principii metafizico-constituționale s-ar fi putut realiza bunul trai al claselor României, destul că aveau dovadă că pe calea liberalismului mergem tocmai dimpotrivă [1, X, p. 31]. Ceea ce îl apropie pe Eminescu de Evul Mediu și de Renaștere este, înainte de toate, viziunea organică asupra lumii. Organicismul eminescian, după cum am arătat și altă dată, are un aspect doctrinar, ținând de viziunea ontologică a poetului, bazată pe (de)plinătate și dreapta cumpănă. Idilicul este exprimat fie în idilă, fie în pastorală, fie în cadru mai larg de basm, baladă sau nuvelă realistă sau utopică (În curtea cuconului Vasile Creangă, Cezara). 8 Nu este vorba despre o nostalgie romantică, de refugiu în otium, într-un spațiu edenic estetizant; în discuție e viziunea organic-armonioasă asupra lumii. Eminescu vede lumea, în spirit medieval și renascentist, anume ca organism, ale cărui membre se interrelaționează sub semnul întregului. În contextul creștinismului Eminescu consideră că Evul Mediu n-a fost posibil: “Evul miez al Creștinismului este imposibil. Este învierea unor lucruri care nu sunt înnăscute sufletului omenesc” [3, p. 63]. Evul Mediu apare ca o cumpănă ontologică, servind drept o linie mediană a lumii și ființei care se găsește în ea ca entitate întrebătoare, ca punct solstițial. În viziunea palingenetică eminesciană, axată deci pe o succesiune deterministă de înfloriri și decăderi perfect geometrică, Evul mediu este un ev de aur, către care țintesc toate proiecțiile idealității. El apare, în consecință, și ca model ontologic, ca tărâm pur al împlinirii și punct luminescent superior al ființei care se proiectează prin devenire arheală, prin emanație, printr-o reprezentare a întrupării unui arheu spiritual, a omului veșnic (“Omul are-n el numai șir, ființa altor oameni viitori și trecuți”, spune Ruben în Sărmanul Dionis) și a călătoririi lui, ca ființă inalterabilă, ca “unul și același punctum saliens”, ca “Ahasfer al formelor” de-a lungul timpului și spațiului în mii de oameni. Pentru poet, Evul Mediu este, în Scrisoarea IV, însuși timpul ideal al fanteziei: “Fantazie, fantazie, când suntem numai noi singuri, / Ce ades mă porți pe locuri și pe mare și prin crânguri! / Unde ai văzut vrodată aste țări necunoscute? / Când se petrecură-aceste? La o mie patru sute?”. Măsură absolută a tuturor timpurilor, Evul Mediu apare ca o întrupare însăși a blestemului, adresat unui veac “în care poezie și visuri sunt un fleac”: “Sincer, îți vine soartea s-o sudui, s-o blestemi: / Blăstămurile înseși poet te-arată iarăși, / Al veacului de mijloc blăstămul e tovarăș” (Icoană și privaz). Așa cum în lanțul palingenetic eminescian al trecerilor succesive ale spiritului universal, amintit în Memento mori, Evul Mediu nu-i decât tot o verigă mediană de aur, “un punct de tranzițiune” central, este firesc ca Sărmanul Dionis să viseze la o transpunere în epoca lui Alexandru cel Bun, deci tot la 1400: “Trăiesc sub domnia lui Alexandru-Vodă ș-am fost tras de-o mână nevăzută în vremi ascunse în viitorul sufletului meu”; “Dacă lumea e un vis - de ce n-am pute să coordonăm șirul fenomenelor sale cum voim noi? Nu e adevărat că esistă un trecut - consecutivitatea e în cugetarea noastră -cauzele fenomenelor, consecutive pentru noi, aceleași întotdeauna, esistă și lucrează simultan. Să trăiesc în vremea lui Mircea cel Mare sau a lui Alexandru cel Bun - este oare absolut imposibil? Un punct matematic se pierde-n nemărginirea dispozițiunii lui, o clipă de timp în imparțiabilitatea sa infinitezimală, care nu încetează în veci. În aceste atome de spațiu și timp, cât infinit! Dac-aș pute și eu să mă pierd în infinitatea sufletului meu pân în acea fază a emanațiunii lui care se numește epoca lui Alexandru cel Bun de exemplu...”. 9 Evul Mediu este plin de eticitate, ca să zicem așa, axându-se pe o concepție morală despre lume. Păcatul, devenit chiar personaj, impune un permanent examen de conștiință. Patristica vede în păcatul originar săvârșit de Adam și Eva un răspuns la toate problemele morale cotidiene: “Omul, corupt prin natura sa, poartă în el ereditatea acestei corupții și sfârșește inevitabil prin a reproduce la infinit mecanismul primului păcat. Dorința de a delimita în interiorul greșelii universale care se întinde asupra întregii omeniri sfera de culpabilitate a individului luat în parte și de a defini contururile responsabilității morale când este vorba de fiecare act considerat în parte marchează nașterea teologiei păcatului” [4, p. 587]. Or, concepția morală despre lume este, după Hegel care întrebuințează o expresie kantiană, “un cuib întreg de contradicții”. Conștiința fixează un moment, trece nemijlocit la altul, suprimând pe primul; “dar deîndată ce a f i x a t pe acest al doilea, ea îl p r e f a c e (verstellt) pe acestea din noi, și face mai degrabă o esență din momentul opus” [16, p. 348]. “Omul conține în el o contradicțiune adâncă”, citim în notele manuscrise eminesciene studențești, și reprezintă “oarecum nașterea eternă”: “Această devenire eternă află în om o putere numai mărginită. Din această contradicțiune a puterii mărginite și-a destinațiunii nemărginite rezultă ceea ce numim viața omenească. Viața e lupta prin care omul traduce destinațiunea sa, intențiunile sale în lumea naturei. Această viață întrucât are de obiect realizarea scopurilor personalității în obiectele naturii se numește lucru. Întreaga viață omenească e o viață a lucrului. Aceste noțiuni se acopăr una pe alta. Cuprinsul acestui lucru e un proces prin mijlocul căruia omul face din scopurile sale cuprinsul naturii” [3, p. 153]. “Viața e așadar o antiteză”, “antitezele sunt viața”, iată alte definiții hegeliene pe care le întâlnim în notele manuscrise ale poetului. La “cuibul întreg de contradicții”, descris fenomenologic și de Kant prin câmpuri categoriale, se referă și Eminescu în manuscrisul 417 v. (coloana a II-a): “Antinomiile În teză se ia spațiu, timp, cauzalitate ca mărimi determinate. În antiteză ele se iau ca mărimi infinite. În amândouă Kant are dreptate” [1, IX, p. 688]. “Grecii au necunoscut natura și valoarea lucrului, notează altundeva poetul. Ei n-au înțeles că lucrul nu este numai o servire (subl. în text - n.n.), că el e o devenire, o creare, o regenerare a propriei sale persoane, că lucrul nu produce numai, ci că el câștigă. Îndreptățirea, pe care o are lucrul la dezvoltarea omului, ei nu voiau s-o cunoască ci, din contra, acela era privit ca sclavie, ca destinul specific al omului neliber. Ei ăsta e răul, de care-a pierit Grecia” [I, IX, p. 632]. Evul Mediu oferă tocmai teren pentru infinite certuri asupra idealismului și materialismului: “Adăugăm că Plato a adus idealismul în lume; a adus o cestiune asupra căreia s-a certat secolii Evului Miez, lupta careia i-a pus căpăt Kant, cu critica rațiunii pure - adică cestiunea dacă 10 noțiunile sunt ceva real sau nu. El a conceput cugetarea că lucrurile concrete, câte sunt supuse experienței simțurilor noastre, nu sunt nimica real ci numai o putere. Ceea ce putem vede din operele lui, e recunoașterea puterii mari a vieței averilor și ura contra proprietății. El nu voia să înlăture bunurile, ci numai proprietatea, căci bunurile erau și pentru condițiuni de trai. Deși el nu se ocupă cu lumea reală, totuși chiar liniamentele principale ale cugetărei lui arată că el a fost un eflux natural al timpului său. El se ocupă prea puțin de ceea ce-i pozitiv și practic; filosofia lui coprinde dialectică și intuițiune, nu însă obiecte” [1, IX, p. 632]. Eminescu operează, în poemele sale dacice, un transfer de medievalitate. Imaginarul său ne prezintă, ca în Melancolie, o proiecție chiasmatică ce “încurcă” și suprapune planurile evocării. “Dacia din Memento mori este o Dacie mitică, aceasta din Gemenii lasă o puternică impresie de medievalitate, deși e vorba de o epocă arhaică, observă pe bună dreptate George Gană (vezi vol. Melancolia lui Eminescu, București, 2002, p. 212). Palatul dacic seamănă mai mult cu unul gotic, regele are în preajma sa “voievozi de țări și de olaturi”, nuntașii sunt și voievozi și boieri, iar Sarmisegetuza se identifică de fapt cetății Suceava. “Această orientare spre medievalitate a imaginației istorice a poetului a însemnat și transferurile de materie dinspre Bogdan-Dragoș spre Gemenii sau de aci spre prima parte din Scrisoarea IV”, observă același cercetător. Există, indiscutabil, o Dacie medievalizată eminesciană. Sub semnul acestui transfer al imaginarului mitopo(i)etic dintr-o viziune pur mitică într-o viziune istorică, ce este de fapt una mitico-istorică, are loc și o deplasare de “datare” a nașterii poporului român. Dacia devine Codru, văzut ca o cetate naturală, Dochia se transformă în mama lui Ștefan cel Mare, însuși Ștefan cel Mare (Mușat) nu este altceva decât un nou Decebal, binecuvântat de cele trei ursitori, care, ivite din teii sădiți de Dochia străveche, își asumă rolul lui Zamolxe, anunțând premonitoriu genialitatea copilului: “Cerul când o să te scoli / Ți-o trimite soli, / Căci ți-e dat acum de soarte / Viață fără moarte / Și ți-e dată tinereța / Fără bătrâneță”. Medievalismul se intersectează, în imaginarul eminescian, cu dacismul. Dacia, redevenită Moldova medievală cu voievozi de tipul regilor shakespearieni, trebuia să-și afle expresia în marele proiect de tinerețe Dodecameron dramatic. Preocupările de istorie ale lui Eminescu, frecvente și obsesive (remarcate încă în școală de memorialiști), se materializează în monumentalele proiecte de poeme și drame istorice din tinerețe adunate sub genericul Dodecameron dramatic, în arborescentele scheme hronografice, în catagrafierile de fapte politice, în tablourile sinoptice ale evenimentelor de felul “Tablou sinoptic de evenimente de la 395 în Bizanț, Roma, Bulgaria, Serbia, Polonia, Moldova, Țara Rom., Ungaria” din manuscrisul 2270, 99 v -100 urm., în meticuloși arbori genealogici ai domnitorilor români, în planuri 11 mitopoetice (Planul lui Decebal, de exemplu) și diorame cosmo-istorico-filosofice realizate (Memento mori). Ele au fost puse în evidență de G. Călinescu [8, p. 368-385], dovedind ipostaza de Poet-Filosof al Istoriei. Deși documentarea lui e uneori greșită și, bineînțeles subiectivă, important este aliajul dintre poezie și istorie ca atare dintre istoric, înțeles ca polihistor (termenul îl atestăm în însemnările manuscrise) și poet, conceput ca al “semnelor vremii profet”. Călinescu remarca tocmai “amestecul de adevăr și eroare” și “documentarea destul de largă”, deși foarte liber folosită: “Proiectele de poeme și drame istorice ale lui Eminescu aduc un amestec de adevăr și eroare, a căror proporție e schimbată după cum poetul are sau nu momentan la îndemână cărțile trebuitoare. Deși Letopisețele i-au fost o lectură de temelie, el nu le are și nu le folosește întotdeauna . În Gruie-Sânger aduce pe acel scornit Bogdan-Dragoș și-l face contemporan cu mai vechiul Tugomir Basarab, dându-i un pisar din vremea lui Alexandru Lăpușneanu. Aceasta nu poate fi socotită neștiință, ci licență literară, mai cu seamă că în Bogdan-Dragoș dovedea o documentare destul de largă, deși foarte liber folosită, cum se constată dintr-o repede analiză” [8, p. 373]. Cât privește Memento mori, Călinescu observă că “trebuie desfăcute două elemente deosebite: cronologiile civilizațiilor și filosofia pesimistă a mortalității lor" [8, p. 373]. Eminescu pune totul aici pe firul mitopoieticofilosofic al circularității istorice, al mișcării rotatorii finaliste-deterministe “de la mărire la cădere”. “Evul miez” are în acest șir circular, o poziție solstițială, deci miezos-luminescentă, el fiind un punct de tranzițiune, de transmutare către o stare nouă a lumii. El este, în definitiv, evul-cadavru, care ascunde germenii vieții unui alt ev ce se anunță conform principiului rotatoriu al istoriei. Poetul mișcă uriașa roată a vremei anume după voia fanteziei, oprind-o “la vo piatră ce înseamnă a istoriei hotară”. Evul mediu este, în această întoarcere cu repejune a “codrilor de secoli” și a “oceanelor de popoare” în “lungul secolelor curs”, doar ca un hotar, doar ca un conglomerat de “secoli lungi ce-au rămas văduvi de a Romei spirit mare”. Evul Miez este identic, în plan mitopoetic, “Miazănopții”, iar Regele acestui ev este “bătrânul rege Nord”. Toate sfârșesc într-o tăcere eternă albă încadrată într-un măreț tablou boreal în care uriașele proiecții mitice se potențează cu un fast baroc ce devansează textualizările postmoderne: “Miazănoaptea-n visuri d-iarnă își petrece-a ei viață. / Doarme-n valurile-i sfinte și-n ruinele-i de gheață, / Însoțită de-ani o mie cu bătrânul rege Nord, / Ce, superb în haina-i albă, barba-n vânturi, fruntea ninsă, / Rece suflă,-n nori aruncă vocea-i turbure și plânsă, / Îmbătat de mândre stele și cântat de-al mării-acord. // Reci și tristi petreceau sorții; iarna-n zilele-i eterne / Văl de-argint peste pustiuri ca lințoliu îl așterne. / Vânturi reci îs respirarea undelor ce-au amorțit; / Arfa lui prin nouri strigă - inima-i ger și gheață - / Marea, ca să delireze, vânturi să mugească-nvață - / Stelele s-oglindă-n neaua pe pustiul nesfârșit”. “Bătrânul rege Nord” este însoțit de Miazănoaptea, care apare, într-un autentic cuplu 12 mitic, ca o regină nordică, configurată și ea în tușe romantice dense, sub semnul albului de lințoliu așternut peste pustiurile septentrionale. Așa cum se întâmplă în viziunile intens ontologizate eminesciene, survine o provocare de logică dinamică (lupasciană): tăcerea e străbătută de strigătul arfei Regelui Nord, de mugetul vânturilor și delirul mării, de lumină înseninătoare a stelelor, astfel încât visurile de iarnă se amestecă dialectic cu “visul unei nopți de vară”: “Atunci luciul mării turburi se aplană, se-nsenină / Și din fundul ei sălbatec auzi cântec, vezi lumină - / Visul unei nopți de vară s-a amestecat în ger”. Frământarea răscolitoare a lumii, sub autoritatea Regelui Nord și a Miazănopții, e, de fapt, una demiurgică, deoarece marchează o facere de eră nouă: “Să o smulgă, s-o arunce în zbucnirea nouei eri”. Evii cunosc mărirea și căderea sub semnul spiritului (hegelian) “ce-adânc se zbate într-a populilor fire”, spiritului “ce-a vremei fapte, de-ar ieși, le-ar face prav”. Știm că Evul Mediu avea cultul Romei care rămânea în concepția mediavalilor ca “oraș sfânt”, deși urbea eternă fusese cu totul demolată de vizigoți la anul 410 al erei noastre. Roma renăștea prin secolul al XV-lea, odată cu revenirea definitivă a papilor, ceea ce îndreptățește pe un istoric al Evului Mediu să vorbească despre faptul că aceeași stea marchează înserarea și apariția zorilor: “La fel cum și aceeași stea anunță noaptea (Vesper) și indică răsăritul soarelui (Lucifer), această fază seculară de transformări urbane marchează dispoziția orașului medieval “creștin” și nașterea modernului “oraș al Papilor” [4, p. 681]. Și Eminescu opune căderii Romei voința de a gândi măreția ei, de a recrea spiritul mare a “orașului Sfânt”: “Și deși-n inima noastră sunt semințe de mărire, / Noi nu vrem a le cunoaște; căci străina-ne (subl. în text - n.n.) gândire / Au zdrobit a vieții uriaș, puternic lanț; / Secoli lungi ce-au rămas văduvi de a Romei spirit mare/ L-au creat... În noi el este; noi îl stingem. Dacă moare, / Noi murim. ramul din urmă din trupina de giganți. // Când îi cugeți, cugetarea sufletu-ți divinizează. / În trecut mergem cum zeii trec în cer pe căi de raze. / Peste adâncimi de secoli ne ridică curcubei; / Un popor de zei le trecem, căci prin evi de vecinicie / Auzim cetatea sfântă cu-nmiita-i armonie., / Și ne simțim mari, puternici, numai de-i gândim pe ei” . Invocarea efemerității, însoțită de chemarea elegiacă memento mori, este un loc comun al poeziei Evului Mediu având cunoscute antecedente în creștinism, islamism și păgânismul grec. Motivul cunoaște o largă sferă de valorificare, fiind întâlnit - în registre mitopoietice clasiciste, baroce, romantice, simboliste - la Hafiz, Villon, Deschamps, Byron, la Miron Costin al nostru și la un mare număr de poeți medievaliști trecuți în reviste de Iohan Huizinga: Bernard de Morlay (“Est ubi gloria nunc Babylonia? nunc ubi dirus/ Nabugodonasor, et Darii vigor, ieleque Cyrus?”), Jacopone di Todi (“Dic ubi Solomon...”), Chastellain (“A la terre et ă la vermine: / Dure mort tout beaute fine”). 13 Preluând motivul în registru personal, Eminescu îl purifică, îi imprimă un fior elegiac discret care înlătură nota macabră și grosolană medievalistă. El se impune mai degrabă sub aspect de sentință ecleziastică senină, apoftegmatică: “În van căta-veți ramuri de laur azi, / În van căta-veți mândre simțiri în piept./ Toate trecură: / Viermele vremurilor roade-n noi” (În van căta-veți...). În contextul elegiei e invocată mai întâi strălucirea pierdută a antichității grecești și latine: “Nu e antica furie-a lui Achille, / Nu este Nestor blândul cuvântător. / Aprigul Ajax / Țarină-i azi, și nimic mai mult. // Și unde-i Roma, doamnă a lumii-ntregi, / Și unde-s vechii și marii Caesari? / Tibrule galbăn, / Unde e astăzi mărirea ta? / Chiar papii mândri cu trei coroane-n cap, / Păstori de nații cu strâmbă cârjă-n mâni, / Pulbere-s astăzi. / Pulbere sunt chiar vii fiind”. Expresia biblică “în van”, care capătă prin reiterare aliterativă o trenă sonoră monotonă, are bătăi metronomice atât de firești pentru o tânguire elegiacă. În finalul celei de-a doua părți a poeziei, se reia prima strofă, reluare ce atestă cursul circular, leitmotivic al gândului marcat de conștiința inhibitoare, deci închisă în sine, a efemerității și labilității. Trecerea vremii șterge și mărirea Renașterii, Michelangelo și Rafael nemaiînvingând granitul și pânza: “Căci nu-i s-ardice bolțile de granit, / Un Michelangelo nu-i să facă iar / Ziua din urmă. / Templele vechie pustie rămân. // Să-nvie pânza, Rafael astăzi nu-i, / Nu-nvie dalta-n mânile cele noi. / Moartă rămâne / Marmura grea sub ochiul mort. // În van căta-veți ramuri de laur azi, / În van căta-veți mândre simțiri în piept. / Toate trecură: / Viermele vremurilor roade-n noi”. Alunecarea în golul neantului are loc, la Eminescu, fără panica viscerală medievală, motivul fiind cufundat în ceea ce am putea denumi solemnitate ontologică, străină hieratismului religios și directității reprezentării morții caracteristice Evului Mediu. Amărăciunea de cenușă a acordurilor de lamento, jelălnicia sufletească pustiitoare se rafinează, devine discretă prin așezarea sub specie eternitas. “Timpul mort și-ntinde membrii și devine veșnicie”, spune poetul în finalul marelui poem Memento mori, eliberat de “întrebările de tine”, de “enigmele din cari ne simțim a fi compuși”, de frământările metafizice, generate de încercările de a căuta sensurile lumii și ființei; “gândirile-s fantome, când viața este vis”, iar bătăile lumii se sting în lumina “eternei păci”, care e “luminos și mândru țel”, lucind ca un soare în noaptea vecinică a lumii. Eminescu se detașează de lirismul paradigmatic medievalist în ce privește modul de a exprima dragostea, ca sentiment uman cel mai ontologizat, cel mai luminescent/obscur, cu cel mai înalt grad de acaparare. Evul Mediu încerca să îmbine simbolic elementul senzual cu cel spiritual, părăsind modul teoretic curtenesc (spiritualizat) și îmbrățișând modelul antic natural. Sentimentul ca atare comporta un sens universalist, unind toate formele vieții. “Toate virtuțile creștine și sociale, întreaga desăvîrșire a formelor de viață, erau contopite, prin sistemul dragostei, în cadrul iubirii 14 credincioase” [10, p. 167]. Punând accentul pe pasionalitate, poeții medievaliști nu puteau obține în genul epitalamic o stilizare a directității vitaliste sexuale și a substraturilor păgâne obscure, care impregnează faimosul Le Roman de la Rose al lui Guillaume de Lorris și Jean Clopinel, o înlăturare a notei cinice și scabroase. Se generalizează, astfel, formele srandartizate, ludice convenționale care au rolul să impună un ideal practic. Eminescu, așa cum o spune în câteva poezii, nu acceptă curtenirea, jocul, amuzamentul frivol în dragoste care pentru el e un sentiment ce ține de “farmecul sfânt”. Pasiunea erotică e serioasă, profundă, luând aspect de cutremur ființial; pasionalitatea e trăire mistuitoare, consum extraordinar de nervi, de “sânge” (“Știai c-o măestrie ce nu am cunoscut-o / Ca nervul cel din urmă în mine să-l trezești”). Configurării baroce a angelității medieval-romantice a femeii i se asociază o simțire “dureros-demonică” ce “sufletul despică”, o trăire organică, la limită, curată. Dragostea e, în definitiv, cunoaștere a esenței ființei: “S-ar pricepe pe el însuși acel demon... s-ar renaște / Mistuit de focul propriu, el atunci s-ar recunoaște / Și, pătruns de-ale lui patimi și de-amoru-i cu nesațiu, / El ar frânge-n vers adonic limba lui ca și Horațiu, / Ar atrage-n visu-i mândru a izvoarelor murmuri, / Umbra umedă din codri, stelele ce ard de-a pururi, / Și-n acel moment de taină, când s-ar crede că-i ferice, / Poate-ar învia în ochiu-i ochiul lumii cei antice.” Din simbolistica medievală Eminescu preia castelul, care este și un topos romantic deosebit de frecvent, asociat unui cadru specific al singurătății, și al misterului, de unde așezarea lui adesea într-un loc pitoresc, într-un peisaj fantastic. El poate fi un palat regal, o domă întristată și solitară, o cetate, de obicei ruinată (“Pe deasupra de prăpăstii sunt zidiri de cetățuie”, citim în Călin), locuri de recluziune ale fetelor de împărat, la care se adaugă mai puțin fastuoasele iatacuri, cerdacuri, ferestre, balcoane. Iubitul în ipostază medievală de Cavaler cu ghitara apare, printre altele, în Scrisoarea IV: “Singur numai cavalerul suspinând privea balconul / Ce-ncarcat era cu frunze, de îi spânzur prin ostrețe / Roze roșie de Șiras și liane-n fel de fețe”). În Evul Mediu castelul semnifică o dominare, o supunere: “Castelul este înainte de toate o casă, o reședință aristocratică ce adăpostește alături de familia sa, un om care este un stăpân, un dominis, cu oamenii din domus, rude, ofițeri, oameni de-ai casei, servitori. E deci nevoie de o locuință mare, ceea ce o distinge deja de celelalte locuințe ale oamenilor. Însă ea are, în plus, rolul unui semn: trebuie să materializeze, să facă sensibile locul și rangul celui care o ocupă și care-i este stăpân. Reușește acest lucru prin dimensiunile sale, dar și prin situarea în general pe un loc înalt, dominant, și prin etalarea puterii conținute în fortificații, turnuri, porți, creneluri” [4, p. 89]. Mitopo(i)etica îmbogățește sfera conotativă, însuși Romanul unui trandafir reprezentând o femeie ca un turn în asediu, apărat de personaje alegorice precum Refuz, Limbă Rea, Gelozie care întâmpină o întreagă Armată a Dragostei. Așa cum consemnează și Michael Ferber în Dicționarul 15 de simboluri literare (Chișinău, 2001) castelul presupune un asediu al unei femei, dar și al rațiunii sau al sufletului (la Spenser). Deși valorifică și acest loc comun al asediului, Eminescu înfățișează de obicei castelul ca un loc al idealității romantice, al răsfrângerilor prismatice ale frumuseții în ea însăși. Palatul de stânci al Zânei Miradoniz este inundat de păduri de flori care ca “arborii-s mari”, de “roze ca zorii, / Și crini, ca urnele antice de argint”, de fluturi ce sunt asemenea “copilelor cu ochi rotunzi și negri”, de “o florărie de giganți”. Undele se aruncă unele în altele, cărările sunt presărate cu pulbere de argint, cireși în floare scutura zăpada lor, configurând o “mândră nemaivăzută feerie”. La Eminescu apare și o semnificație simbolică mai profundă: castelul este locul de întâlnire a contingentului și transcendentului, este punctul geometric de răsfrângere a unuia în altul: “Și sălcii sfinte mișcă a lor frunză / De-argint deasupra apei și se oglindează / În fundul ei, astfel încât se pare / Că din aceeași rădăcină crește / O insulă în sus și una-n jos”. “Negrul castel” de unde pământeana Cătălina îi trimite pătimașa chemare erotică sideralului Hyperion e de asemenea un punct de intercomunicare a contingentului și transcendentului. Sălaș al tainei, vrăjii și inefabilului, forței sacre, Castelul mijlocește o proiecție a visurilor și dorințelor, fiind un adăpost securizant al “transcendenței spiritualului”. El poate fi capătul drumului pământesc care sfârșește cu o împlinire, cu o iluminare, cu o dragoste realizată, căci simbolizează “conjugarea dorințelor” și aventura inițiatică încheiată cu bine; fiind situat pe locuri înalte, el se delimitează de “cercul strâmt” al lumii și se contopește cu cerul. E simbolul, prin urmare, al sufletului singuratic, condamnat la neîmplinire, al destinului încremenit într-un mediu infernal (castelul negru) sau destinului desăvârșit (castelul alb). “Castelul cu luminile stinse, care nu este neapărat castelul negru, simbolizează inconștientul, memoria confuză, dorința neprecizată; castelul luminat, care, nici el, nu este castelul alb sau de lumină, simbolizează conștiința, dorința aprinsă, proiectul realizat [11, p. 261]. Cavalerul din Scrisorile eminesciene nu doar își proiectează “dorul demonic”, “feeria unui mândru vis de vară”, patimile și “amoru-i cu nesațiu, întreaga “lume de gânduri”, ci desfășoară în evantai baroc o meditație asupra legilor naturii, asupra sfințeniei dragostei, asupra lumii ca “teatru de păpuși” (altă temă medievală) și eternității artei. Eminescu concepe castelul ca pe o simbolizare a frumuseții (a mândreței) și a perfecțiunii spirituale, obținută prin dragostea curată, prin pasiunile “inimii albastre” și opusă realității prozaice. Această antiteză este obiectul discuției dintre Bogdan și Roman în proiectul de tragedie istorică Bogdan Dragoș, scriere de tinerețe contaminată cu Diamantul Nordului: “N-am spus-o eu? Castelul? / Castelul? E desigur vreo moară cu guzgani, / Iar cerbii, caii, ciute. vreo turmă de cârlani - / Iar locul? E vreo bahnă ce mai n- 16 o ai cunoaște, / Din care toată noaptea îți cântă. mii de broaște; / Și totuși ce castele! Ce locuri! Ce mândrețe! / De inimă albastră - ce foc! of! tinerețe!” Castelul eminescian semnifică statornic înălțarea, proiectarea în transcendent, fiind un topos al ascensionalității: “Înrădăcinată-n munte cu trunchi lung de neagră stâncă, / Repezită mult în aer din prăpastia adâncă, / A-mpăratului cel Roșu stă măreața cetățuie, / Poalele-i în văi de codru, fruntea-n ceruri îi se suie (Călin-Nebunul). G. Călinescu găsea o identitate deplină între acest castel, Sarmisegetuza din Memento mori, situată în spațiul fabulos al Valhallei, palatul văzut de Miron din Miron și frumoasa fără corp (“Când pe valuri trece luna / El văzu prin lunci alese / Un palat lucind departe, / Ce lucește parc-ar arde. / El intră pe scări de-oglindă / Și prin salele deșarte, / Pe covoarele din tindă”) și palatul din Fata-n grădina de aur (“În vale stearpă unde stânci de pază / Înconjurau măreața adâncime, / Clădi palat din pietre luminoase, / Grădini de aur, flori de-ntunecime”. Castelurile (palatele, domele, cetățuile) se înscriu în uriașele construcții arhitecturale, imaginate între pământ și cer cu sens suitor, năzuitor și reprezentând un punct mobil ce se desfășoară în infinitate prin așezarea din stâncă pe stâncă, de mur pe mur, prin întinderea enormă a scărilor, arcurilor, columnelor, arcadelor, cupolelor, prin simpla cufundare în înălțime a muntelui: “Dar cât ține răsăritul se-nalță-un munte mare - / El de două ori mai nalt e decât depărtarea-n soare - / Stâncă urcată pe stâncă, pas cu pas în infinit / Pare-a se urca - iar fruntea-i, cufundată-n înălțime, / Abia marginile-arată în albastra-ntunecime: / Munte jumătate-n lume - jumătate-n infinit. // Iar în pieptu-acestui munte se arată-o poartă mare- / Ea: înalt este boltită și-ntră-adânc în piatra tare, / Iar de pragu-i sunt unite nalte scări de negre stânci, / Care duc adânc în valea cea de-acol-abia văzută.” (Memento mori). Toate aceste proiecții fabuloase fac parte dintr-o ontologie a mișcării, constituite din viziuni perspective și retrospective, ascensive și descensive. “Poetul vede aproape ogival, notează Călinescu. Prin asta imaginea capătă însă mai multă proiecție pe firmament, mai multă aspirație către cer, ca în cazul templului iudaic, care are și el arcuri” [9, p. 265]. Viața simplă ca formă de viață ideală opusă vieții curtenești este o temă pe care Evul Mediu îl preia, cu note specifice, din Antichitate. Deosebirea constă, după Huizinga, în faptul că nu mai avem o pastorală pură, limitată la un cadru idilic; este “o expunere pozitivă și negativă a aceluiași sentiment”, care cuprinde atât năzuința spre o viață frumoasă, intensă, plină de iluzia fericirii, fastului, cât și dorința de a fugi de artificiile și convențiile curții într-o atmosferă de aurea mediocritas, în studiu, muncă și odihnă. Această bifurcare a năzuinței de a îmbrățișa idealurile cavalerismului medieval se întâmplă pe la 1400, anul axial eminescian, în perioada pre-umanismului francez datorită acțiunilor programatice ale partidului reformaționist al marilor concilii. 17 Expresia antitetică apare în epistolele unor teologi și politicieni precum Pierre d'Ailly sau în creația unor poeți de curte de felul lui Eustache Deschamps, Alain Chartier, Charles de Rochefort, Jean Meschinot (“Curtea, spune acesta din urmă, e o mare, din care se ridică valuri de înfumurare, furtuni de pizmă.) Pastorala nu e un gen literar oarecare, o descriere a vieții simple, ci un mod de trăire și de Imitatio Christi: “Era o ficțiune, că în viața pastorală omul gustă simplicitatea liniștită a dragostei. Într-acolo ar fi vrut oamenii să fugă, dacă nu în realitate, cel puțin în vis. Idealul pastoral a fost nevoit să servească drept leac pentru elaborarea minților din spasmele unei dogmatizări și formalizări limfatice a dragostei. Oamenii tânjeau după eliberarea din strânsoarea concepțiilor de fidelitate și slujire cavalerească, din aparatul pestriț al alegoriei. Dar și din grosolănia, egoismul și restricțiile sociale ale vieții amoroase reale. O dragoste simplă, ușor de satisfăcut, în mijlocul nevinovatei plăceri de a gusta natura.” [10, p. 204]. În poezia și proza lui Eminescu, idilicul apare ca formă naturală de trăire și de eliberare de convenții; ea reprezintă o ficțiune, o fugă într-o atemporalitate ancorată în timpurile de aur ale Evului Mediu și protoistoriei dacice. Idilicul, în concepția lui Hegel, nu ține de domeniul idealului, care se opune existenței naturale, “chingilor atârnării de influențe exterioare”, “caracterului finit al tuturor fenomenelor”, limitelor și “substanțialității”, adică tuturor evenimentelor lumii și legăturilor din ele. El este identic poeticului pur, poeticului în sine, dorului de absolut care nu vrea să coboare în sine, și nici nu vrea să ancoreze în exterioalitatea sa, căci poetul e cuprins “de o groază de real” (Hegel exemplifica prin Novalis). E adevărat că idilicul se opune prozei existenței evoluate prin simplitate, dar conținutul lui propriu-zis nu poate fi considerat terenul cel mai propice idealului, căci “acest teren nu cuprinde în el cele mai importante motive ale caracterului eroic - patrie, moralitate, familie etc. - și dezvoltarea acestor motive; din contra, tot miezul conținutului se reduce, eventual, la faptul că s-a pierdut o oaie sau că s-a îndrăgostit o fată”. Astfel, argumentează în continuare filosoful, “idilicul și servește adesea de refugiu și înseninare a sufletului, la care se adaugă adesea și o anumită dulcegărie și moliciune somnolentă, ca, de exemplu, la Gessner” [5, p. 197]. Stările idilice din vremea sa, cele erotice cu nota lor familiară și rustică, băutul cafelei în aer liber, care produce un sentiment de mulțumire etc. prezintă interes de mică o importanță”. Hermann și Doroteea lui Goethe este un model de felul în care un artist de geniu face legătură între un subiect mărginit luat din prezent și cele mai mari și considerabile evenimente ale lumii. Modul liric idilic eminescian nu se cade să fie limitat la cultivarea măiestrită a “noii egloge”, a pastoralei sau idilei ca specii. Idilicul e, la poetul nostru, utopic, opozitiv (față de convenții, reguli, limite), configurând o schemă ontologică universalistă. În contrapondere cu afirmația hegeliană, el 18 reprezintă tocmai o zonă a idealității. Implică, prin urmare, aceeași plenitudine a trăirii, ca și manifestarea conștiinței tragice. Momentul fericit, dulce-sentimental, gessnerian al dragostei idilice, obține intensitate ca și suferința. Prețul unei “oare de iubire” e însuși moartea, în Pe lângă plopii fără soț; pentru o noapte bogată de dragoste în cadru rustic, poetul și-ar da “viața lui toată” (Sara pe deal). Cadrul idilic este unul visat, deci unul compensativ, realizat dintr-un plin ontologic, “construit” în somn din îmbinări de convenții de basm și de baladă romantică (cu atmosferă estivală, imaginată în plin crivăț de iarnă, cu nouri sparte de o “armonioasă lună”, cu lanuri înflorite prin care iubitul strânge “mândre flori câmpene pentru iubită), ca în poemul Când crivățul cu iarna...: “Dar toate-acele basme în somnu-mi mă urmează, / Se-mbină, se-nfășoară, se luptă, se desfac, / Copilele din basmu, cu ochii cu dulci raze, / Cu părul negru coade, cu chipul dulce drag, / Și feți-frumoși cu plete în haine luminoase, / Cu ochi căprii, nalți, mândri ca arborii de fag, / În visele din somnu-mi s-adun să se îmbine, / Fac nunți de patru zile și de patru nopți pline”. Momentul idilic eminescian se consumă repede, la cota cea mai înaltă a intensității, în plan iluzionar compensativ, sfârșind cu o “înseninare” tragică: vine în final momentul treaz sau “deștept” (cum zice poetul) al constatării că prezența Ei a fost doar fantomatică, ficțională, că totul a fost o “îmbinare” fabuloasă de “icoane” angelice și că “Totuși este trist în lume” (Floare albastră). Idila este cultivată, în antichitate, de Teocrit și Vergiliu, în evul mediu, de poeții italieni (sec. al XVII și XVIII-lea), iar în secolul al XVIII-lea de francezul Andre Chenier și de elvețianul Gessner, de rușii Karamzin și Jukovski, de englezii Goldsmith Cowper, Smollett, de germanii Goethe, Voss. Teoreticienii idilei - de la Jean Paul la Hegel și Friedrich Sengle -extind semnificația tradițională și etimologică ce se conține în grecescul eidullion și latinescul idyllium (mic tablou poematic de inspirație rurală și pastorală), vorbind despre o stare de spirit beatitudinală într-un univers închis, despre o identificare perfectă a idealului cu realitatea, așa cum remarca Schiller, despre echilibrul și seninătatea clasicistă care domină. Apare și delimitarea dintre pastorală ca gen și idilă ca model: “Dacă pastorala ca gen include scrieri asemănătoare în termeni de formă, stil sau chiar finalitate, modelul idilic nu definește (subl. în text -n.n.) o clasă de obiecte (literare). El nu constituie frecvent subiectul unei opere literare în sine, reprezentând, mai curând, un număr de funcții posibile într-o serie; texte în proză, poetice, lirice, epice, dramatice sau chiar teoretice pot, în egală măsură, să-l cuprindă sau să-l evoce la modul aluziv. De asemenea, spre deosebire de pastorală, modelul idilic depășește rareori granițele secolelor al XVIII-lea și al XIX-lea. El joacă un rol important, atât în neoclasicism cât și în romantism: în primul, temperează duritatea purismului clasicist, făcând loc concretului, în cel de-al doilea, se situează în antiteză cu titanismul romantic, oferind un 19 fundal contrastiv, sigur, pentru aventură și mister” [12, 16]. Toposul idilic presupune un mocrocosmos (sat, castel, insulă, peșteră, pădure) e fără tensiune ontologică, e bine armonizat, organic, estetizat, marcat sub toate aspectele de idealitate. “Spațiul real” este substituit prin “spațiul poetic”. Poetul nostru reia, cu unele note interpretative proprii, concepția medievală, reluată din Antichitate, despre strălucirea puterii. Memento mori reprezintă, în compartimentul despre Evul Mediu, tocmai gândirea înstrăinată și văduvă a modernității în raport cu “spiritul mare” al Romei: “Secoli lungi ce-au rămas văduvi de a Romei spirit mare / L-au creat - În noi el este, noi îl stingem. Dacă moare, / Noi murim. ramul unul din urmă din tulpina de giganți”. Discursul istoric trebuia, în Evul Mediu, să stimuleze ritualul de putere, legând, juridic, pe potentații vremii prin continuitatea legii, iar, pe de altă parte, să intensifice strălucirea forței. Sunt două funcții, pe care istoricii Evului Mediu le conjugă pentru a configura ca atare imaginea puterii, ci a o revigora și a o întări: “Pe de o parte, aspectul juridic: puterea leagă prin obligație, prin jurământ, prin aranjament, prin lege; și, pe de altă parte, puterea are o funcție, un rol, o eficacitate magică: puterea uimește, puterea împietrește. Jupiter, zeul intens reprezentativ al puterii, zeul prin excelență al primei funcții și al primului ordin în tripartiția indo-europeană, este în același timp zeul legat și zeul care fulgeră. Ei bine, părerea mea e că istoria, așa cum continua ea, încă, să funcționeze în Evul Mediu, cu căutările ei vizând vechimea, cu cronicile sale, ținute zi după zi, cu culegerile ei de exemple pe care le pune în circulație continuă să fie o astfel de reprezentare a puterii, care nu este doar o imagine a puterii, ci și o procedură de revigorare a ei” [13, p. 80]. Sfârșitul Evului Mediu aduce, însă, și un alt tip de discurs istoric, eminamente biblic și cvasi-ebraic, care e “un discurs al revoltei și al profeției, al cunoașterii și al chemării la răsturnarea violentă a ordinii lucrurilor”. Societatea, într-un atare discurs, pe care îl rostește agitatorul în Împărat și proletar, nu mai este un tot armonizat, care justifică rolul strălucitor al puterii, ci o societate cu structură binară, expresie a unei orânduiri “crude și nedrepte” “ce lumea o împarte în mizeri și bogați”. Discursul agitatorului proletar cheamă la sfărâmarea imaginii strălucitoare (“de granit, de purpură, de aur”) a celor mari: “Sfarmați tot ce ațâță inima lor bolnavă, / Sfarmați palate, temple, ce crimele ascund, / Zvârliți statui de tirani în foc, să curgă lavă, / Să spele de pe pietre până și urma sclavă / Celor ce le urmează pân' la al lumii fund! // Sfarmați tot ce arată mândrie și avere, / O dezbrăcați viața de haina-i de granit, / De purpură, de aur, de lacrimi, de urât - / Să fie un vis numai, să fie o părere, / Ce făr' de patimi trece în timpul nesfârșit” (Împărat și proletar). Mintea e considerată de marele solitar insular Euthanasius un advocatus diaboli care urzește doctrine amăgitoare pentru lucrătorii statului, 20 pentru soldați, pentru principi și pentru proști: “Doctrinele pozitive, fie religioase, filosofice, de drept ori de stat nu sunt decât tot atâtea pleduarii ingenioase ale minții, ale acestui advocatus diaboli, care e silit de voință ca să argumenteze toate celea. Acest mizerabil advocat e silit să puie toate într-o lumină strălucită și, fiindcă existența este în sine mizerabilă, el e nevoit să împodobească cu flori și c-o aparență de profundă înțelepciune mizeria existenței, pentru a înșela în școală și în biserică pe tucanii cei mici, cari intră abia în scenă, asupra valorii vieței reale. Pentru lucrătorii statului onoarea, pentru soldați gloria, pentru principi strălucirea, pentru învățați renumele, pentru proști cerul, și astfel o generațiune înțală pe cealaltă prin acest advocatus diaboli moștenit, prin acest sclav silit la șireție și sofisme, care aicea se vaieră ca popa, colo face mutre serioase ca profesor, colo parlamentează ca advocat, dincolo taie fețe mizerabile ca cerșetor. Acest din urmă o face pentr-un păhar de vin ce-l are in petto, altul printr-un titlu, altul pentru bani, altul pentru o coroană, dar la toți în esență este aceeași, un moment de beție” (Cezara). Marii domnitori sunt înconjurați, la Eminescu, cu aură de strălucire asemenea celeia a principilor pomeniți în nuvela Cezara. Poetul este un cultivator al vechimei antice și medievale, de care amintea Michel Foucault. Vechimea e un topos mitopo(i)etic și totodată un principiu doctrinar. Dacismul implică redacizarea (“Totul trebuie redacizat”). Dacia e simbolul romantic în timp ce Roma e simbolul clasic al vechimei. Domnitorii moldoveni și munteni sunt prezentați într-o atmosferă patriarhală de o simplitate pastorală și marcați de bunătate creștinească. Decebal, Ștefan cel Mare, Mircea cel Bătrân, Mihai Viteazul, Alexandru cel Bun semnifică momente de vârf de împlinire istorică, fiind alter ego-uri ființiale ale poetului. Tot astfel, ca o întruchipare a vechimii apare și Nichita, împăratul Muntenegrului, într-o secvență publicistică: “Nu trebuie să uităm că Nichita însuși este un cântăreț însemnat al faptelor străbune, el unește lira cu spada, e simplu în obiceiuri, vorbește și se poartă ca fiecare din poporul său și joacă rolul lui Ahil în acea adunare de bătrâni care formează senatul muntenegrean și unde se vor găsi mulți Nestori cu basmele albe și cu sfatul dulce ca fagurul de miere”. Ștefan cel Mare este, înainte de toate, “un erou viteaz” (Imn lui Ștefan cel Mare), Mircea cel Bătrân e “un bătrân atât de simplu, după vorbă, după port” (Scrisoarea III). Nu găsim, evident, la Eminescu un medievalism paradigmatic; doctrinarismul cultural medieval și canonul mitopo(i)etic medieval îi marchează gândirea, fie exprimată în formula lirică (stilul gnomic, de “glosă” și sentințe; lumea ca teatru, cavalerismul, “lumea pe dos”, lumea ca o carte, cultivarea unor altor topoi ca fortuna labillis, castelul, idilicul locus amoenus), fie în forme pur conceptuale, care își găsesc expresia și în poezie (polaritatea natură / rațiune sau mintea ca advocatus diaboli, refuzul 21 raționalismului strălucitor, elogiul Renașterii, conceperea circulară a istoriei, a “uriașei roți a vremii”, a universului și lumii ca scenă în care sa dă un război a tuturor contra tuturor etc., viziunea universalist-atemporală, conjugarea perspectivei universale cu cea rațională, organicismul etc.). Un lucru e cert: Eminescu însușește medievalismul doctrinar-mitopo(i)etic prin modernitate, prin sinteza de stiluri, formule și concepte pe care o impune aceasta. E de observat că el cultivă în chip alternativ sau amalgamat clasicismul, romantismul și barocul, schimbând mereu atmosfera și culorile mediilor în care se transportă imaginar: Dacia e “poartă solară”, Grecia se naște din “întunecata mare”, “poartă-n ceruri a ei temple ș-a ei sarcini de ninsoare, / Cer frumos, adânc-albastru, străveziu, nemărginit”, Spania medievală e plină de castele “cu muri cerniți și colțuri de crepote, Rusia este cufundată în “ruinele-i de gheață”. Vorbind despre modalitățile formării canonului modern, Curtius menționa doar rolul indirect al clasicismului italian care s-a exercitat asupra teoriei franceze din secolele al XVI-lea și al XVII-lea (nu există un sistem “clasic” închegat al literaturii franceze; Dante, Petrarca, Bocaccio, Ariosto, Tasso nu au un numitor comun, raporturile lor cu Antichitatea fiind diferite), existența unui clasicism adevărat doar în Franța secolului al XVII-lea (Fenelon considera, la 1693, în Academia Franceză, că un ideal clasic este comun tuturor artelor și epocilor), eterogenitatea stilurilor în Spania “secolului de aur” forma populară, ermetism gongoric, realismul corosiv al romanelor picarești, conceptismul, ) și Anglia (în care nu e un clasicism limpede) și coabitarea romantismului cu clasicismul în Germania. Eminescu, pe acest fundal al contradicțiilor și diversificărilor polare, vine cu o adevărată simbioză a canoanelor antic, medieval și modern. Îmbinâ, astfel, metrul antic cu prosimetrumul medieval (cu formele metrice diverse) și cu formulele caracteristice epocii moderne. Strofa safică din Odă (un metru antic) și hexametrul homeric (folosit într-un fragment tradus din Odiseea) alternează cu gazelul oriental și glosa spaniolă, fără nota parodică cervantescă (Gazel și Glossă), satira horațiană din Scrisori cu pastorala medievală (Sara pe deal) și poemul baroc de întindere hugoliană (Memento mori), romanța “cantabile” de origine folclorică cu basmul, legenda, balada de tip romantic (Luceafărul, Călin, Fata în grădina de aur, Făt-Frumos din lacrimă, Mușatin și Ursitorile) schița metafizică tot de sorginte romantică (Archaeus, Sărmanul Dionis), sonetul petrarchist-shakespearian (traduce unul din sonetele “divinului brit”) cu terțina dantescă (Terține; Terține asupra trinității). Reflecțiile eminesciene asupra evoluției organice a istoriei, asupra vieții interne a acesteia care stă sub semnul determinismului, se axează, în câteva însemnări manuscrise, pe constatarea involuției formelor spiritului în Evul Mediu creștin. Este un timp orb, un timp fără valori. Poezia nu se poate adânci în “schemele” și “coajele vechi” ale antichității sau Evului Meiz, 22 fiindcă e “nemijlocită”, e aducere directă “a lumii, vieții și pasiunilor în forme estetice”, fără a putea să se joace cu “fantaziile sale”, cu “superstițiile, mistica și spiritele” caracteristice antichității sau cu “precedentele vechi” ale poporului (sunt citate, astfel, Nibelungile, în a carei istorie adevărată poetul romantic nu se mai poate scufunda). Reproducem integral aceste însemnări, în care transpare refuzul eminescian al preluării schemelor vechi în favoarea “cuprinsului adânc de pasiuni și mișcări ale vieții”, pe care-l exprimă cu deosebire medievalul Shakespeare, considerat de poetul nostru exponent strălucit al naturaleții (“Shakespeare a vorbit de om - de om cum e. Bețivul său e bețiv, eroul său erou, nebunul său nebun, scepticul său sceptic și fiecare om e muruit din gros cu coloarea caracterului său, căci poporul concepe cum vede și Shakespeare a fost al poporului său prin excelință” [3, p. 551]. “Să stabilim întrucât icoana de fantasie a lumei trebuie să fie îmbisinte în spațiul rațiunei. Este o slăbiciune a poeziei că crede a putea să se joace cu fantasiile sale. - Care-ar fi arta viitorului, în marginile rațiunei. Combinația fantaziei și rațiunei. Îi trebuie ficțiune, superstiție mistică, spiritele. A fost caracteristica timpilor în care poeții cei mari au fost prejudițioși, adică au fost în timp. Poesia: Este scopul ei de a aduce lumea, viața și pasiunile în forme estetice. Ce a folosit intrarea mitologiei antice în poezia modernă. Rămâne ne-nțeleasă pentru mulțime. Ni trebuie școala unor concepțiuni oarecare. În ce cad susțiitorii poeziei populare: Vor deveni romantici într-un mod oarecare -adică vor căuta poporului precedențe și mai vechi - d. ex. poesia vechei naționalități germanice. Niebelungen. Ce gustare de arte e acela, ca să te adâncești în istoria ce nu-i istorie a acelei poezii. Evul Miez al Creștinismului este imposibil. Este învierea unor lucruri, cari nu sunt înăscute sufletului omenesc. Un aparat, crud, vechi, a-l introduce în estetică. Nu este de trebuință de a cunoaște multe din istoria unui popor în vremi în care a trăit animalic, timpi orbi. Sunt încercări deșarte, de a rechema cunoștința oarbă a popoarelor, din vremi, în care aceasta nu avea nici o valoare. A reproduce scheme, coaje vechi, este săracie, poesia adevărată e nemijlocită. Pons esinorum. Găsim cu toate astea un cuprins adânc. Metal curat fără de lamură. Heine. Lyrică. Shakespeare în contul timpului. Ne va mișca numai ceea ce în genere umană. Sceneria este romantică. Cuprinsul: pasiunea, mișcările vieței sunt în Sh[akespeare], - Byron [13] Înlăturarea superstițiunii. Trebuie poetul ca să fie servitorul credințelor populare? Goethe (: Faust - P. II). Originalitate și originalitate. Naturalitate potențată și veridică (însemnare din 9/1 (1873) [3, p. 92-93]. Filosofia istoriei și filosofia artei se încrucișează, în aceste însemnări manuscrise fulgurante care de fapt rezumă mitopo(i)etica eminesciană ce presupune organicitatea, naturalitatea discursului “potențată și veridică”, refuzul excesului de fantazare (fantezia, “mama imaginilor”, trebuie combinată cu rațiunea”, trebuie supusă cenzurii “marginilor” acesteia), modernitate bazată pe ea însăși, fără “prejudicii” mitologice antice și fără 23 regresiuni romantice în timpi orbi sau cu fond poetic neînțeles (ca în cazul Nibelungilor), bazată - apoi - pe expresia nemijlocită a mișcărilor vieții și pasiunilor care constituie de fapt cuprinsul adânc, etern al artei. De observat că Eminescu admite și nu admite romantica adâncire în antichitate și Evul Mediu. El este totuși plin de vechime antică și medievală; adîncirea în aceste două vechimi e una de regăsire a esenței Ființei, a substanțialității acesteia ascunsă în curgere, în devenire sau mai degrabă în revenire arheală. Așa cum contradicțile se ivesc de oriunde și se adâncesc, el pune conceptual totul în dreaptă cumpănă, într-un juste milieu, care e și o noțiune medievală. Găsim o ontologizare care e susținută evident de o “medievalizare” a viziunii asupra lumii. “Medievalizarea” face parte indiscutabil din romantizarea generală a viziunii. Câțiva topoi, caracteristici canonului mitopo(i)etic medieval, sunt reactivii acestei ontologizări: lumea ca teatru, lumea ca o carte, lumea ca un cântec, Dumnezeu ca Demiurg, ca ziditor -adică - al lumii și al omului ca parte din “ființa” lui, retras într-o neclintire deterministă. Risipite prin mai multe poeme, în Scrisori, în Luceafărul mai cu seamă, aceste motive se focalizează în țesătura textuală a Glossei, în care ele se țes, se interțes și inversțes pe un fir intertextual de bătătură într-un efect ciudat al înnodării / deznodării / reînnodării: “Privitor ca la teatru / Tu în lume să te-nchipui: / Joace unul și pe patru, / Totuși tu gici-vei chipu-i...” “Viitorul și trecutul / Sunt a filei două fețe, / Vede-n capăt începutul / Cine știe să le-nvețe...”; “Alte măști, aceeași piesă, / Alte guri, aceeași gamă.”; “Ca un cântec de sirenă / Lumea-ntinde lucii mreje; / Ca să schimbe-actorii-n scenă, / Te momește în vârteje.”. Toată simbolistica medievală cu fascinația ei negativă este topită în aerul încremenit al ataraxiei stoice. Omul este un spectator pe marea scenă a lumii, dirijată cu sfori din culise de Demiurg; într-o versiune își îndreaptă ochii plini de lacrimile suferinței spre cerul acestuia care este însă un cer al nepăsării: “Omul plânge și se-ndeasă / Cerșetor la preaînaltul, / Parcă cerului îi pasă / De e unul, de e altul / Timpul care bate-n stele / Bate pulsul și în tine; / Îți dă bune, îți dă rele / După rău așteaptă bine” (ms. 2261). Cartea vieții sau Cartea cerului, cartea tristă și încâlcită din Epigonii (“ce mai mult o încifrează cel ce vrea a descifra”) devine aici carte redusă la o filă cu două fețe care sugerează reluarea monotonă a învățului, zădărnicia iremediabilă a încercării de a o înțelege. Dulcea muzică de sfere din care e constituit universul, viața de poet în Scrisoarea IV și pomenită și în versiunea citată, devine în textul de bază un înșelător cântec de sirene. În Andrei Mureșanu, “cartea lumii d-eternă răutate / E scrisă și-i menită”. Dominantă este, totuși, reprezentarea cărților sub semnul sacralității, ca în Evul Mediu. (Asupra metaforelor cărții în Evul Mediu și în contextul romantismului european a se vedea Ernst Robert Curtius, Literatura europeană și Evul Mediu latin, 24 București, 1970, cap. XVI, Cartea ca simbol, p. 347-404). Ca și Cartea Cerului, Cartea Vieții și Cartea Naturii, Cartea Poeziei e o expresie a sacrului: “Ce e cugetarea sacră? Combinare măiestrită / Unor lucruri nexistente; carte tristă și-ncâlcită, / Ce mai mult o încifrează cel ce vrea a descifra. / Ce e poezia? Înger palid cu priviri curate, / Voluptos joc cu icoane și cu glasuri tremurate, / Strai de purpură și aur peste țărâna cea grea” (Epigonii). Topoii sinonimi fortuna labilis și ubi sunt fac parte din canonul literar medieval, fiind afiliați reprezentării timpului circular și imaginii “lumii înșelătoare” (“mondo falace”). (Petrarca spune în Triumful timpului: “Și azi ca ieri, mereu aceeași stradă”; / O bat mereu eternă și rotată”; trad. de Eta Boeriu). Horațiu, Ovidiu și Virgiliu le foloseau ca pe un remediu epidictic (= de consolare). Conotațiile acestor motive - zădărnicia, neputința omenească în fața “jocuriei” cerurilor, “hiclenia” lumii, supunerea vieții noastre “primejdiilor și primenelilor”, trecerea zilelor “ca umbra, ca umbra de vară”, parelnicia (“Fum și umbră sântu toate, visuri și parere”) - sunt valorificate de Miron Costin în poemul Viața lumii (a se vedea studiul doct al Sandei Radian Poemul Viața lumii de Miron Costin și poezia zădărniciei în volumul său Corelații între literatura română și literatura universală, București, 1977, p. 108-115). Imaginea eminesciană a Evului Mediu poate fi conturată mai limpede prin raportarea la mutațiile epistemologice care au loc în epoca medievală ca atare și la felul cum aceasta e înțeleasă de moderni și postmoderni. Este vorba de ceea ce preia și de ceea ce refuză spiritul științific nou. După cum menționează H.-R. Patapievici în cartea sa Omul recent (București, 2001), între Evul Mediu și prima modernitate (secolul al XVII-lea) unele atribute se transferă de la sfera ontologică a lui Dumnezeu la domeniul ontologiei lumii sublunare separată de lumea celestă; în locul rațiunii scolastice vine rațiunea tehnică, iar Dumnezeu e înlocuit cu Natura; ființa înțeleasă în mod platonician e privită acum în devenire, e împământenită în lumea tehnicii cu atributele ei “tari”; timpul se impune ca o categorie centrală a gândirii. “Dumnezeu e mort, rădăcinile sunt pierdute și nu mai poate fi gândit decât “vecinic”, realitatea ființei se preschimbă în aparență, în fantomă, orice lucru e temporalizat (și nu spațializat) și e considerat purtător de semne ale realității invizibile. Atitudinea față de Evul Mediu se schimbă radical. Barocul încearcă pentru ultima dată să împace virtutea păgână și virtutea creștină, Renașterea și Evul Mediu. Modernii se delimitează de știința modernă, care își propune ruptura cu trecutul și se delimitează de știința medievală. Acel “există zei”, postulat de Antichitate, e înlocuit cu “există un zeu, care este Dumnezeu”, promovat de Evul Mediu apoi cu axioma “lumea poate fi gândită complet fără a mai presupune existența vreunui Dumnezeu, indiferent că este vorba de Dumnezeul filozofilor ori de cel al devoților”, impusă de Modernitate: “Din momentul în care diferența ontologică a putut fi complet eliminată - prin 25 verificarea tehnică a faptului că nu există nici o deosebire de manipulare între f i i n ț ă și f i i n ț e, între ”este” și “a fi determinat” -, nu s-a mai putut în genere gândi vreo axiomă ontologică care să ne scoată din acest tip de lume” [15, p. 97]. Apartenența confesională a modelat cel mai mult atitudinea față de Evul Mediu: cei care predicau moartea lui Dumnezeu și “barbaria” Evului Mediu opusă Renașterii au fost protestanții, interesați să demonstreze existența unor rădăcini renascentiste ai Reformei și incapacitatea catolismului de a asigura libertatea și puterea de creație a spiritului uman. Pentru Eminescu Evul Mediu este primăvara etnică, deci o perioadă care a favorizat formarea naționalităților și înflorirea acestora, sau, după cum zice însuși poetul, “tinerețea etnologică”: “Evul miez” a însemnat instaurarea spiritului modern, a unui nou fond în formele istorice tradiționale, dovada cea mai elocventă prezentând-o Anglia medievală. Normalitatea dezvoltării istorice a unei națiuni o determină gradul de păstrare a “tinereții organice”, a formelor arheale, în care se manifestă spiritul modern: “Ar fi absurd din parte-ne a pretinde ca Statele-Unite ale Americii să fie conduse de-o aristocrație istorică, când ea nu s-a putut nici naște pe pământ american; ar fi absurd a pretinde chiar pentru împărăția Braziliei și pentru orice stat, născut în urma acelei primăveri etnice, care se numește evul-mediu. Nici pentru țara noastră n-am gândit vre-odată a propune un sistem, care să învieze veacul al XVII-lea, epoca lui Mateiu Basarab. Cu toate acestea, oricine va voi să definească marele mister al existenței, va vedea că el consistă în împrospătarea continuă a fondului și păstrarea formelor. Forme vechi dar spirit pururea nouă. Astfel vedem cu Anglia, care stă în toate celea, în fruntea civilizației și astăzi vechile sale forme istorice, pururea reîmprospătate de spiritul modern, de munca modernă. De aceea o și vedem rămânând ca granitul, măreață și sigură în valorile adâncelor mișcări sociale, de cari statele continentale se cutremură” (Dezvoltarea istorică a României). O manifestare organică a spiritului modern în formele antichității poetul o atestă în cadrul Renașterii și Contrareformei; Rafael, Michelangelo, Corregio, Murillo, Palestrina sunt considerați modele de perfecțiune, de “suflet-mbătat de raze și d-eterne primăveri” (expresia e din Venere și Madonă; unde e evocată “lumea ce gândea în basme și vorbea în poezii” și Rafael, emblema ei: “Rafael, pierdut în visuri ca-ntr-o noapte înstelată, / Sufletu-mbătat de raze și d-eterne primăveri...")”. Prototipul omului de artă renascentist este asemuit de poet lui Iisus, prototipul omului moral: “Precum arta modernă își datorește renașterea modelelor antice, astfel creșterea prototipului omului moral, Isus Hristos” (Învierea). În plan mitopo(i)etic pur, Evul Mediu cu “secolii de-ntuneric” a ținut “în lanțuri de umilire” “spiritul, ce-adânc se zbate într-a populilor fire”. Evul Mediu s-a topit în lava tuturor evilor repezită vulcanic “adânc, spre cer”. Vremea a fost scoasă, shakespearian, din țâțâne: “Dar de secoli fierbe lumea din adâncuri să se scoale, / Cum vulcanul, ce irumpe, printre nori își 26 face cale / Și îngroapă sub cenușă creațiunea unei țări, / Astfel fiii tari și tineri unor secole bătrâne / Lumea din încheieture vor s-o scoată, din țâțâne / Să o smulgă, s-o arunce în zbucnirea nouei eri” (Memento mori). Spiritul “nouei eri”, spiritul modernității se instaurează însă într-o lume în care “Deus ist tott” (“Dumnezeu este mort”). Eminescu gândește astfel trecerea de la Evul Mediu la Modernitate ca o tranziție de la valorile tari la valorile slabe, la un gol valoric produs de amurgul Dumnezeirii: “Ș-astăzi punctul de solstițiu a sosit în omenire, / Din mărire la cădere, din cădere la mărire, / Astfel vezi roata istoriei întorcând schițele ei; / În zădar palizi, siniștri, o privesc cugetătorii / Ei vor cursul să-l abată. Combinații iluzorii - / E apus de Zeitate ș-asfințire de idei”. Nihilul nietzschean se insinuează, astfel, și în gândirea mitopo(i)etică eminesciană. Poetul nostru nu mai bea din lacul cu apa vie, ca să nu mai vadă “cursul repețit al istoriei; el bea doar “paharul poeziei înfocate, refuzând să mai citească în cartea lumii și cufundându-se narcisic în degustarea fantomelor gândirii și a vieții ca vis, care sunt toate după cum am demonstrat, topoii medievali: “Și de-aceea beau păharul poeziei înfocate, / Nu-mi mai chinui cugetarea cu-ntrebări nedezlegate / Să citesc din cartea lumii semne, ce mai nu le-am scris. / La nimic reduce moartea cifra vieții cea obscură - / În zadar o măsurăm noi cu-a gândirilor măsură, / Căci gândirile-s fantome, când viața este vis”. Poetul constată același punct solstițial, aceeași “asfințire de idei” în domeniul artelor, considerând mereu drept culmi valorice pe Shakespeare, Rafael, Michelangelo, Palestrina, Dante, Beethoven: “Stilul elegant al Arhitecturei Renașterii, cel măreț gotic cedează stilului monoton al cazarmelor de închiriat, Shakespeare și Moliere cedează bufonerielor și dramelor de incest și adulteriu, cancanul și Offenbach alungă pe Beethoven, -e o epocă în care ideile mari asfințesc, în care zeii mor” (Timpul, 1879); “Răul ce se naște din lipsa fabricațiunii acestor obiecte s-ar putea vindeca lesne, căci cromolitografii de pe tablouri clasice italiene ale figurilor sfinte precum le face un Rafael, un Correggio, un Murillo ar goni lesne și caricaturile orientale și cele moscovite” (Fântâna Blanduziei din 18 martie 1882). Medievalismul se întâlnește temeinic cu eminescianismul, fără a se identifica în mod absolut. Poetul nostru dă viață nouă canonului literar medieval, absolvindu-l de convenții și circumscriindu-l nuanțat marilor sale viziuni asupra lumii, universului, omului și istoriei. Referințe bibliografice: 1. Mihai Eminescu, Opere, ediție națională, București, 1939-1990. 2. Mihai Eminescu, Opera etico-socială, 1880-1883, vol. II, București. 3. Mihai Eminescu, Fragmentarium, București, 1980. 27 4. Jacques de Goff, Sean-Claude Schmitt, Dicționar tematic al Evului Mediu Occidental, Iași, 2002. 5. Georg Wilhelm Friedrich Hegel, Prelegeri de estetică, vol. I, București, 1966. 6. Georg Wilhelm Friedrich Hegel, Prelegeri de filozofie a istoriei, București, 1997. 7. Dan Horia Mazilu, Literatura română în epoca Renașterii, București, 1984. 8. George Călinescu, Opera lui Mihai Eminescu, vol. I, ed. îngrijită de Ileana Mihăilă, București, 1999. 9. George Călinescu, Opera lui Mihai Eminescu, vol. II, ed. îngrijită de Ileana Mihăilă, București, 1999. 10. Iohan Huizinga, Amurgul Evului mediu, București, 1990. 11. Jean Chevalier, Alain Gheebrant, Dicționar de simboluri, vol. I, A-D, București, 1999. 12. Virgil Nemoianu, Micro-Armonia, dezvoltarea modelului idilic în literatură, Iași, 1996. 13. Michel Foucault, “Trebuie să apărăm societatea”, cursuri ținute la College de France, 1975-1976, București, 2000. 14. Ernst Robert Curtius, Literatura europeană și Evul Mediu latin, București, 1970. 15. Horia-Roman Patapievici, Omul recent, București, 2001. 28 teorie literară Anatol Gavrilov Proza rurală, sămănătorismul și problema sincronizării În literatura română din Republica Moldova s-a dezvoltat și a căpătat amploare de curent dominant o mișcare literară denumită “proza rurală”. E vorba nu de o orientare pur tematică, ci de una ideologico-literară, reprezentată prin creația unor talentați prozatori ca Ion Druță, Vasile Vasilache, Vladimir Beșleagă, Nicolae Esinencu, Vlad Ioviță, Nicolae Vieru ș.a., care manifesta, cum s-a observat mai târziu, unele certe similitudini tipologice cu sămănătorismul și cu neosămănătorismul interbelic. Literatura din România din aceeași perioadă post-proletcultistă a fost denumită “cel de al doilea modernism”. Poate fi înscrisă “proza rurală” (noi luăm cazul extrem, lăsând la o parte proza citadină sau intelectuală a lui Aureliu Busuioc, Serafim Saca, Ariadna Șalari ș.a.) în aceeași perioadă literară cu “cel de-al doilea modernism” într-o eventuală istorie comună a literaturii romane de pretutindeni sau ele reprezintă două etape diferite, nesincronizate? Această întrebare a căpătat o deosebită acuitate în cadrul unei fructoase polemici pe care Nicolae Bilețchi a inițiat-o cu Valeriu Cristea, care, identificând în proza druțiană unele trăsături sămănătoriste incontestabile, ezită să dea un răspuns la fel de franc: “Este Ion Druță un scriitor sămănătorist?”, oscilând și în finalul articolului Judecăți și prejudecăți despre Ion Druță: “Anacronic în momentul ivirii lui în Vechiul Regat, sămănătorismul s-a potrivit ca o mănușă (fie cu un singur deget) Moldovei de dincolo de Prut în conjunctura istorică de după cel de-al doilea război mondial, când cele ce trebuiau apărate, în primul rând, erau tocmai trecutul și satul ca factori conservatori. Opera lui Ion Druță depășește de mult cadrul ideologiei sămănătoriste. Dacă însă și în măsura în care prima o exprimă totuși pe a doua, sămănătorismul face trecerea - prin acest mare exponent al ei - de la minor la major, de la lipsa de valoare sau de la valoarea modestă la valoarea de nivel național și european” [1]. N. Bilețchi consideră că, ținând cont de specificul evoluției literaturii române din Basarabia în raport cu cea din dreapta Prutului, se poate da un răspuns afirmativ categoric: în literatura lui Ion Druță se găsesc “toate semnele curentului sămănătorist”, întreg “universul operelor lui Druță este un univers sămănătorist”. Mai mult, “resurecția - în primul rând prin opera lui Ion Druță - a curentului sămănătorist în literatura din spațiul basarabean <.> a fost, neîndoios, un act pozitiv” [2], iar “mesajul sămănătorist a fost unicul în stare să ne apere ființa” [3]. 29 Ambele răspunsuri suferă, credem, de o anumită unilateralizare a problemei. Ea ni se pare mai complexă și ridică unele întrebări esențiale de care ambii oponenți nu au ținut seama în suficientă măsură. De aceea ne-am inclus în polemică cu trei articole Curentul literar și valoarea creației individuale [4], Sămănătorismul - o expresie specific națională a unui fenomen ideologic literar internațional [5] și Antinomia modernism vs tradiționalism...” [6] în care am încercat să răspundem la unele din ele. În primul rând, ce trebuie să înțelegem prin sămănătorism? În istoriografia acestui curent persistă până astăzi o atitudine contradictorie. De exemplu, D. Micu, cunoscut specialist în problemă, scrie într-un loc din Scurtă istorie a literaturii române contemporane”: “. Sămănătorismul a ajuns astfel să fie identificat de mulți cu literatura epigonică, minor romantică, paseistă, crescută în paginile Sămănătorului și ale revistelor anexe <.> -literatură de idealizare naivă a satului patriarhal și a boierimii de țară, ostilă prezentului și mai ales existenței urbane, punctată uneori de accente xenofobe”, iar scriitorașii care “au alcătuit oastea semănătoristă au pierit, mai toți, odată cu publicația” [7, p. 328]. Iar în alt loc din aceeași lucrare istoricul dă o cu totul altă apreciere tradiționalismului sămănătorist, reprezentat “cam de întreaga proză în duh tradițional”, în care integrează, cu unele rezerve, opera lui Druță. “Tematica rurală, poetică de secol al XII-lea. În terminologia istoriei literare: “semănătorism”. Un semănătorism de calitate superioară, autentic literar. <.> Un «semănătorism» analog celui din epica sadoveniană de tinerețe” [8, p. 62-63], pe care mai înainte istoricul literar îl considera un scriitor mai curând poporanist decât sămănătorist. Este evident că și oponenții pun în termenul “sămănătorism” noțiuni diferite. V. Cristea pune în el un sens apropiat de prima definiție a lui D. Micu și valoarea națională și europeană a operei druțiene interpretate în contextul sămănătorismului i se pare un miracol greu de explicat. N. Bilețchi pleacă de la cea de a doua definiție care identifică sămănătorismul cu întreaga “proza în duh tradițional” de cea mai înaltă calitate literară și de aceea declară categoric revigorarea sămănătorismului în creația lui Ion Druță și a altor scriitori basarabeni ca fiind “un fapt neîndoios pozitiv”. După noi, sămănătorismul a fost un fenomen ideologico-literar contradictoriu. El nu poate fi identificat nici cu mișcarea ideologico-literară care s-a afirmat și consumat în primul deceniu al sec. XX, deoarece istoricii și criticii literari continuă să vorbească cu destul temei despre existența unui neosămănătorism interbelic [9]. Dar el nu poate fi identificat nici cu întreaga proză în duh tradițional” de înaltă calitate literară, fiindcă această proză cuprindea și alte curente și mișcări literare: poporanismul, gândirismul, de ex. Oricâte trăsături comune ar fi existat între ele, nu pot fi neglijate nici unele divergențe ideologico-literare esențiale. Asupra unei asemenea deosebiri dintre sămănătorism (paseismul conservator) și poporanism (perspectiva reformatoare a viitorului) atrăsese atenția încă E. Lovinescu, adversarul 30 ambelor curente. O delimitare exhaustivă a făcut-o mai târziu Z. Ornea [10, p. 362-376]. Cauzele revigorării unor trăsături sămănătoriste în proza rurală din Republica Moldova nu pot fi explicate satisfăcător doar prin condițiile specifice culturale și literare de aici. Proza rurală cvasisămănătoristă din anii 60-70 n-a fost un fenomen regional, ea a cunoscut o amplă dezvoltare și în literaturile din alte republici din spațiul exsovietic și chiar exsocialist, inclusiv în literatura rusă, unde a fost reprezentată de o întreagă pleiadă de prozatori de mare popularitate în epocă: V. Belov, V. Astafiev, V. Șukșin, S. Zalâgin, V. Rasputin, A. Nosov, de scriitorul kirghiz de limbă rusă C. Aitmatov ș.a. Unele similitudini (tradiționalismul conservator, opoziția sat-oraș, superioritatea morală a țăranului sau a intelectualului de origine rurală etc.) ale acestei proze multinaționale cu sămănătorismul românesc erau evidente, deși, cu excepția prozei rurale basarabene, de nici o influență a acestuia nu putea fi vorba. E de presupus că fiecare literatură națională își avea propriile sale tradiții similare cu cele sămănătoriste. Acest fapt ne dă temei să vedem în sămănătorismul românesc nu numai un fenomen istoric literar concret, ci și o expresie specific națională a unui fenomen tipologic internațional, care apare și poate să reapară, în forme literare și naționale noi, în diferite etape ale tranziției de la o civilizație la alta. De altfel, acest adevăr a fost demonstrat referitor la poporanism de către Valeriu Ciobanu [11], care a arătat, pe un bogat material istoric literar, cum în diferite literaturi europene (engleză, franceză, germană, austriacă, elvețiană, cehă, sârbă, rusă ș.a.) în perioada de tranziție la civilizația capitalistă au luat ființă, începând cu secolul XVIII, mișcări ideologico-literare înrudite tipologic cu poporanismul românesc (în care cercetătorul includea și sămănătorismul ca o variantă de “poporanism sămănătorist”). O asemenea abordare tipologică nu se poate mulțumi cu tratarea “prozei rurale” basarabene ca o renaștere tardivă a tradiției sămănătoriste, considerată în istoriografia românească ca definitiv depășită, anacronică pentru literatura contemporană, ci ne îndeamnă să căutăm și alte cauze decât o simplă continuare a acestei tradiții, continuare care, fără îndoială, a avut loc. Aceste cauze trebuie căutate, credem, în contextul general al epocii anilor 5070, care s-a caracterizat printr-o criză globală a civilizației industriale, printr-o agravare acută a consecințelor negative ale progresului tehnocratic. Viitorologul american Alvin Toffler [12] vedea în aceste manifestări de criză faza inițială, critică, de tranziție la un nou tip de civilizație, postindustrială, postmodernă, în care vor fi dezvoltate multe valori ale civilizației tradiționale, agrare-meșteșugărești. Despre o nouă șansă istorică pentru țărănimea românească de a-și afirma valorile sale culturale superioare scria și Constantin Noica [13]. Dacă în Occident s-au activizat în această epocă diverse mișcări de alternativă anticapitalistă (în special mișcările neoavangardiste de stânga), în fosta Uniune Sovietică și alte țări socialiste, în care exista încă o țărănime 31 numeroasă cu un mod de viață tradițional, a căpătat amploare o “proză rurală” cvasisămănătoristă (unii o mai numeau “proză filozofico-morală”), în care erau prezentate într-o lumină critică “marile ajunsuri ale industrializării socialiste” și era demonstrată superioritatea valorilor culturale ale modului tradițional de viață rurală. Desigur, ideologia socială a acestei literaturi era utopică și conservatoare. Nici pentru Republica Moldova ea nu putea constitui un remediu de salvare a ființei naționale, pe care o identifica de fapt cu țărănimea patriarhală care se afla în realitate într-un proces de modernizare ireversibilă. Ea nu putea decât să frâneze formarea intelectualității și a muncitorimii naționale, naționalizarea orașelor, condamnând însăși țărănimea la conservarea unei vieți arhaice, neurbane. Ca expresie a “ciocnirii civilizațiilor” (S. Huntington [14]) în contextul aceleiași culturii naționale “proza rurală” ar putea fi trecută, conform clasificării lui E. Lovinescu din Istoria civilizației române moderne, la “forțele reacționare”. Însă criteriul sociologic, civilizațional nu ne poate da decât o caracterizare unidimensională și, în fond, nejustă despre un fenomen literar în toată complexitatea lui contradictorie. Însuși E. Lovinescu a recunoscut în istoria sa literară că în procesul literar o împărțire tranșantă a scriitorilor și curentelor literare în “forțe revoluționare” și “forțe conservatoare” este cu neputință, fiindcă sincronizarea literaturii române interbelice s-a produs nu numai prin modernism, ci și prin tradiționalismul care de asemenea s-a adaptat sui-generis la “spiritul veacului”, putându-se vorbi de un “tradiționalism sincronizat”. În ceea ce privește crearea romanului românesc modern, E. Lovinescu chiar acorda prioritate tradiționaliștilor. Același lucru se poate spune și despre contribuțiile literare ale “prozei rurale” basarabene. În primul rând, ea a reflectat cu autenticitate condiția tragică a existenței umane în momentele de răscruce ale civilizației moderne. Ea a ridicat la un înalt nivel măiestria artistică a prozatorului, valorificând cu succes modalitățile tehnice ale prozei moderne și postmoderne. Ea a însușit diverse modalități de aprofundare a analizei psihologice (monologul interior dialoghizat, memoria involuntară, fluxul conștiinței, dedublarea interioară, sugestia psihologică ș.a.) [15]. Un exemplu caracteristic este în acest sens proza lui Vasile Vasilache care nu “coboară direct din Creangă” [16, p. 424]. La el narațiunea de tip tradiționalist, cvasifolcloric este doar un arhitext, un fundal pe care autorul, mimând când naivitatea unui candid, când șiretenia țărănească, brodează o scriitură de factură modernă cu certe elemente postmoderniste [17], dând o expresie subtextuală unei viziuni absurdiste pe un substrat de analogii și sugestii mitice hinduse (în Surâsul lui Vișnu, de exemplu). În consecință putem conchide că “proza rurală” basarabeană poate fi considerată un “ tradiționalism sincronizat” cu spiritul epocii sale de vârf, că în ea, după cum demonstrează convingător Ion Ciocanu [18], “ruralismul” și-a 32 găsit expresia artistică cea mai autentică și totodată ea este o depășire a ruralismului [18]. Referințe bibliografice: 1. Cristea Valeriu. Judecăți și prejudecăți despre Ion Druță // Literatorul, 1995, nr. 5. 2. Bilețchi Nicolae. Scriitorul și curentul literar // Revista de lingvistică și știință literară, 1988, nr. 1. 3. Bilețchi Nicolae. De unde vine Ion Druță // Literatura și arta, 1997, 23 oct. 4. Gavrilov Anatol. Curentul literar și valoarea creației individuale // Revista de lingvistică și știință literară, (1), 1998, nr. 6. 5. Idem. Sămănătorismul - o expresie specific națională a unui fenomen ideologic-literar internațional, (II) // Revista de lingvistică și știință literară, 1999. nr. 4-6. - 2001, nr. 1-6. 6. Idem. Antinomia modernism versus tradiționalism sau rațiunea de a fi a conservatorismului, (III) // Revista de lingvistică și știință literară, 2002. nr. 1-2. 7. Micu Dumitru. Scurtă istorie a literaturii române, I - București: Iriana, 1995. 8. Idem. Scurtă istorie a literaturii române, III - București: Iriana, 1996. 9. Lovinescu Eugen. Istoria literaturii române contemporane (Capitolele despre sămănătorismul și neosămănătorismul moldovean, muntean și cel ardelean) // Scrieri, Vol. 5. - București: Minerva, 1973. 10. Ornea Zigu. Sămănătorismul. Ed. a II-a. - București: Minerva, 1971. 11. Ciobanu Valeriu. Poporanismul. Geneză. Evoluție. Ideologie. - București: Tipografia Bucovina, 1946. 12. Toffler Alvin. Al Treilea Val. - București: Editura politică, 1983. 13. Noica Constantin inedit. Manuscrisele de la Câmpulung. Reflecții despre țărănime și burghezie. - București: Humanitas, 1997. 14. Huntington Samuel R. Ciocnirea civilizațiilor și refacerea ordinii mondiale. - București: Antet, 1998. 15. Gavrilov A. Modalități de caracterizare psihologică a eroului în romanul moldovenesc // Reflecții asupra romanului. - Chișinău: Literatura artistică, 1986. 16. Micu D. Op. cit., vol. 3. 17. Burlacu Alexandru. Tehnica narativă în “Povestea” lui Vasile Vasilache // Critica în labirint. Studii și eseuri. Chișinău: Arc, 1997. 18. Ciocanu Ion. Rigorile și splendorile prozei “rurale” (Studiu asupra creației literare a lui Vasile Vasilache). Chișinău: Tipografia centrală, 2000. Alina Tofan Protocronismul: teorie și interpretări 33 În anii '20 ai secolului trecut teoria sincronismului lovinescian [1] venea să sintetizeze totalitatea „complexelor” spiritului românesc modern, generate de confruntarea iminentă cu modernizarea occidentală avansată, postulând teza despre dezvoltarea revoluționară, prin asimilarea unor „forme” noi pentru un „fond” încă vechi, opusă tezei dezvoltării treptate, organice. În literatură sincronizarea viza, în primul rând, acceptarea rolului propulsiv al imitației și circulației ideilor, formelor, temelor, tipurilor literare. Polemicile virulente în jurul teoriei lovinesciene au favorizat configurarea a două tendințe divergente în interpretarea sensului evoluției culturii naționale în epoca modernă: pe de o parte, tentația sincronizării, pe de alta, afirmarea specificității și originalității fondului național. Implicarea activă a tuturor personalităților timpului în dezbaterea caracterului obiectiv, avantajelor și dezavantajelor celor două căi de dezvoltare a civilizației și culturii române a demonstrat o profundă sensibilitate a conștiinței critice românești față de identitatea europeană a spiritualității românești. În deceniile postbelice „înghețul” totalitar a anihilat practic protagoniștii polemicilor interbelice, chiar libertatea spiritului și de exprimare, ceea ce a determinat instaurarea unei „umbre” penibile asupra sincronismului. „Straniul autotransplant” al modernismului interbelic în anii '60 a însemnat și reiterarea tensiunilor ideatice din deceniile trei și patru. În consecință, reacțiile polemice din în epoca interbelică constituie doar prima etapă din impresionanta carieră a teoriei sincronismului în cultura și literatura română. Dezbaterea asupra protocronismului din anii ”70 ilustrează filiația unei idei de anvergură în conștiința critică de asemenea un filon fără de care fenomenul literar românesc din deceniul opt ar fi avut, fără îndoială, alte coordonate. Totodată, această polemică ilustrează o nouă etapă în evoluția sincronismului lovinescian. Teoria protocronismului apare pentru prima dată (inițial ca ipoteză) în studiul Protocronismul românesc (Secolul XX, Nr. 5-6, 1974) a profesorului Edgar Papu, care fundamentează în volumul Din clasicii noștri. Contribuții la ideea unui protocronism românesc (1974) această teorie, considerând cultura română un fenomen creator și autonom în manifestările sale în materie de creație. Negând sincronismul ca unica formă de comunicare a culturii române cu universalitatea, E. Papu insistă să depisteze în literatura națională valori anticipatoare ale unor soluții și fenomene artistice de importanță europeană. Formula de protocronism românesc este „gândită în opoziție cu ideea sincronismului, adică a năzuinței ce alimentează o conștiință retardară”, dar opoziția nu este una „în sensul de termeni care se exclud, ci de termeni care se află față-n față, în chip complementar” [3, p. 5]. Teoreticianul protocronismului avertizează din start că „Se vor găsi poate unii preopinenți care să vadă în poziția de față o exagerată îndrăzneală și prezumție. Replicând, aș spune, dimpotrivă, că cercetările asupra anticipărilor literare românești se dovedesc prea modeste prin momentul tardiv în care ele au fost 34 întreprinse față de atenția ce s-a acordat până acum altor sectoare de creație de la noi. Investigațiile, în această privință, n-au început în mod susținut și n-au alcătuit un efectiv moment de cultură decât după 1970, fiind precedate de consemnarea majoră a tuturor celorlalte domenii înlăuntrul cărora prima inițiativă a avut loc pe pământul românesc” [3, p. 5]. Originile protocronismului teoretic sînt raportate la anul 1963, când apare la Editura Științifică cartea lui Dinu Moroianu și I. M. Ștefan, intitulată Focul viu -Pagini din istoria invențiilor și descoperirilor românești. Urmează apoi lucrarea profesorului Constantin C. Giurescu, cu titlul Contribuții la istoria științei și tehnicei românești în secolele XV - începutul secolului XIX, publicată abia în 1973, tot la Editura Științifică, dar care coagulează rezultatele unei preocupări cu mult mai vechi a autorului. Cele două cărți numite sunt, în opinia lui E. Papu, „uluitoare prin conținutul lor”, arătând câtă risipă de ingeniozitate și inventivitate a existat pe pământul nostru de-a lungul veacurilor, mai înainte ca alții să fi ajuns la aceleași cuceriri ale minții” [2, p. 5-6]. Sunt, de asemenea, căutate exemple de protocronism în arta plastică românească - Brâncuși, Andreescu, în muzică - G. Enescu, în istorii și studii literare - „se descoperă” elemente de protocronism în Literatura română între cele două războaie mondiale a lui Ov. S. Crohmălniceanu (I, 1967, II, 1974; III, 1975), în Introducere în opera lui Ion Creangă (1976) de George Munteanu, în Eminescu sau gânduri despre omul deplin al culturii românești (1975) de C. Noica, în Romanul lecturii (1976) de Gelu Ionescu. Domeniul cel mai necultivat în sensul revendicărilor protocroniste este considerat tocmai literatura, „cu toată aparența de stagiu secular a unor recunoașteri mondiale, așa cum ar fi aceea acordată lui Cantemir [2, p. 7-8], apreciat ca anticipator numai în calitate de istoric, deși este și unul dintre cei mai mari scriitori români. E. Papu pregătind terenul pentru dezvoltarea „ideii protocronismului românesc”, accentuează că toți gânditori români s-au făcut cunoscuți „numai prin redactarea directă sau prin traducerea operelor respective într-o limbă de circulație universală (n.n.)”. (În fond, protocronismul, ca și sincronismul, are la origine conștientizarea necesității intrării valorilor naționale în circuitul universal, soluția fiind, după toate aparențele, o limbă de circulație universală). E. Papu își revendică doar paternitatea formulei de protocronism românesc, precizând că „o contribuție egală pentru asemenea începuturi se surprinde atât la Dan Zamfirescu cît și la Paul Anghel. Amândoi au aruncat o primă „mirabilă sămânță” cultivată apoi cu amploare de ei în anii următori. Într-o conferință din 1971, cu ocazia „Sadovenianei” desfășurate în ținutul neamțului, Paul Anghel a lansat ideea mesajului nou pe care-l aduce Sadoveanu umanității moderne, idee pe care o reluăm și noi acum la capitolul respectiv. În sfârșit, încă din 1970, o dată cu editarea Învățăturilor lui Neagoe Basarab, Dan Zamfirescu vede în acest „prim monument al literaturii române” atâtea resurse virgine, încă necercetate până la el” [3, pp. 9-10]. În consecință, 35 volumul Poezia lui Eminescu (1971) de E. Papu, unde în capitolul final (Cuvânt conclusiv - Universalitatea lui Eminescu) sînt puse în lumină trăsăturile anticipatoare, „protocronice”, ale poetului. Intuițiile „protocronismului” au fost verificate într-un curs de trei ani (1973-1976), ținut la Universitatea Populară București, axat pe urmărirea expresiilor de protocronism la o serie de scriitori români, din prima jumătate a secolului al XIX-lea până în secolul al XX-lea. La puțin timp de la lansarea termenului și conceptului, anticipând polemicile și contestările ulterioare, E. Papu avea să precizeze următoarele: „Atât imitația, principiul sincronismului, cât și anticipația, notă a protocronismului, pot exista împreună într-o cultură. Fenomenul sincronismului este valabil la noi, dar a fost considerat a fi singurul. Pe lângă el mai există însă și celălalt fenomen, al protocronismului.” [4, p. 388]. Protocronismul este conceput într-o relație directă cu sincronismul, cu care coexistă în mediul cultural, simultaneitatea manifestărilor protocronice și sincronice fiind acceptate drept condiție esențială a valorii universale a unei culturi. Existența simultană a celor două filoane diferite nu este redusă însă de adepții protocronismului la un echilibru static. Faza sincronică este considerată obligatorie pentru istoria unei culturi, ca măsură a „decalajului unei culturi tinere față de alte culturi mai evoluate” [4, p. 388] (cum ar fi literatura română în epoca traducerilor, de exemplu), constatându-se totuși imediat că „în plină epocă sincronistă se manifestă chiar și o conștiință creatoare orgolioasă, care creează și propune modele proprii” [4, p. 389]. În această ordine de idei, sincronismul este apreciat ca „prima vârstă de formare a unei culturi, dar în simultaneitate cu vocația ei protocronică, ceea ce înseamnă totodată și primul ei semn de maturizare” [4, p. 389]. Explicația filosofico-culturală a fenomenului protocronismului este propusă de Dan Zamfirescu în cartea Istorie și cultură (1975), care conține și eseul Cultura română - sinteză europeană. Dan Zamfirescu relevă în fenomenul românesc, începând cu Evul Mediu, o realizare de sinteză originală între două Europe distincte, una de tradiție latină, iar cealaltă bizantino-slavă (n. n.). După E. Papu, explicația protocronismului românesc, care rezultă apodictic din teza lui Zamfirescu, se conexează cu o răsturnare a conștiinței despre poziția noastră în lume: „Identitatea de periferie se transmută într-una de centru și răscruce. Am fi rămas în cultură o regiune periferică, atât a Orientului cât și a Occidentului, dacă elementele opuse ale acestor două mari zone s-ar fi menținut la noi într-o pasivă și hibridă stare de amestec. Nu putem nega și existența unui asemenea aspect regretabil prin părțile noastre, ceea ce a generat la unii conștiința de ultimi, de retardatari, o dată cu atât de legitima cerință a sincronismului [3, p. 10-11]. În deceniul opt conștiința faptului că teoria lovinesciană este tributară unei legități valabile pentru toate ariile de cultură („sincronizarea reprezintă o fatalitate a tuturor culturilor” [5. p. 37]) este dominantă. Sincronismul este 36 asimilat cu precădere ca o tendință simultană cu cea protocronistă, care asigură și explică „drumul spre sine” al literaturii naționale. În spiritul unui dialog perpetuu al ideilor, protocronismul este considerat „o formă întârziată prin care cultura noastră conștientizează propriile realizări” [5. p. 37], inclusiv cele facilitate de sincronizare. Polemica sincronism-protocronism repetă, în liniile sale generale, tiparul polemicii Maiorescu-Gherea, iar caracterul reciproc complementar al sincronismului și protocronismului amintește, chiar reflectă principiul fundamental al unei antinomii - cel al unității contrariilor, adică al echilibrului intercondiționat, relativ. Într-o opinie mai puțin entuziastă, sincronizarea înseamnă acceptarea „imitației și circulației ideilor, formelor, temelor, tipurilor literare, a contaminărilor de orice natură, negate, diminuate, escamotate adesea din cauza prejudecății „protocroniei”, id est a originalității absolute pe de o parte, a presupusei nonvalori a fenomenelor sincronice pe de alta” [1, pp. 47-48]. Totodată, doar imitația reală este fecundă, incitantă, cea mecanică fiind, în schimb, sterilă și inutilă. Formele goale, oricât de sincronice ar fi, nu rezistă competiției firești a valorilor. O analiză obiectivă, echilibrată a raportului sincronism - protocronism propune A. Marino Prezențe românești și realități europene, Jurnal intelectual (publicat în 1978), delimitând că sincronizarea înseamnă acceptarea „imitației și circulației ideilor, formelor, temelor, tipurilor literare, a contaminărilor de orice natură, negate, diminuate, escamotate adesea din cauza prejudecății „protocroniei”, id est a originalității absolute pe de o parte, a presupusei nonvalori a fenomenelor sincronice pe de alta” [1, pp. 47-48] A. Marino apreciază discuția despre „protocronism” și „sincronism” drept „expresia aceleiași nevoi de confruntare a spiritului românesc, de depășire a oricăror complexe, ieșirii din provincialism, afirmării personalității și contribuției creatoare a culturii noastre sub forma de participare specifică la universalitate” [5, 44]. Continuând șirul contribuțiilor „sobre, echilibrate, în spiritul maiorescian ale adevărului” ” [5, 44] ale lui Ov. S. Crohmălniceanu, M. Ungheanu și Pompiliu Marcea, cunoscutul comparatist concretizează că „protocronismul” în sens de prioritate, anticipare, inițiativă creatoare, avangardă este un fenomen cultural universal, la care participă și cultura română. Există însă un „protocronism” real și altul aparent, fantezist, infirmat de cronologie, de datarea precisă și de examenul riguros. Totodată, „protocronismul” este mult mai ușor de stabilit în domeniul științelor și tehnicilor, unde originalitatea și anticiparea sînt absolut evidente, decât în literatură. În acest context, A. Marino se delimitează de A. Papu, contestând „protocronismul” lui Neagoe Basarab sau al lui D. Cantemir (identificat eronat de E. Papu și P. Anghel). Sugestiile recuperatorii vizează personalități ale literaturii române precum Eminescu, Macedonski, Caragiale, Arghezi, care „sunt „protocronici” prin originalitatea structurii lor literare și spirituale” 37 [5, p. 45]. O contribuție esențială a lui A. Marino la precizarea raportului sincronism protocronism constă în introducerea în discuție a noțiunii de „pancronism”, care definește „fenomenul nu mai puțin universal al creațiilor și invențiilor simultane (n.n), fără contaminare directă, uneori de-a dreptul imposibilă” [5, p. 45]. Același tip de fenomene, aceleași idei, invenții etc. pot fi formulate simultan în zone culturale diferite și aflate la distanță una de alta. (Notăm totuși că teza „pancroniei” este în prezent mai puțin credibilă din perspectiva teoriilor contemporane ale comunicării de masă și în condițiile extinderii tehnologiilor informaționale performante). În domeniul ideilor literare, „pancronismul” vizează tendința de transformare a ideilor în locuri „comune” reductibile la „modele” universale. După A. Marino, „în cazul culturii române, „pancronismul” său potențial apare încă la nivelul protoistoric, prin creații de ordin mitologic, simbolic, folcloric, prin fenomene originale autentice”, augmentându-și opinia printr-o teză a lui M. Eliade (Fragmentarium): „ protoistoria ne așază pe picior de egalitate cu semințiile germanice și latine”. Revenind la problema protocronismului, A. Marino avertizează asupra necesității de a înțelege că fenomenul „pancronismului” (ca și cel al „sincronismului” sau al „protocronismului”) este totdeauna constatat, observat, dedus a posteriori, de o conștiință contemporană atentă la întregul peisaj de manifestări, care procedează la o lectură simultană, transistorică, deci sincronică, a faptelor. Participarea culturii române la toate cele trei tipuri de situare în raport cu factorul cronologic (prioritar, simultan și concordant) asigură, de fapt, integrarea și sincronizarea reală cu cultura europeană. Se impune precizarea că în ultimele decenii protocronismul este identificat cu totalitarismul și naționalismul ceaușist. Putem vorbi despre un întreg folclor publicistic despre naționalismul, exclusivismul, cecitatea culturală și ideologică a protocronismului și a adepților lui. Critica protocronismului a devenit un loc comun în studiile ce vizează fie și accidental chiar numai perioada în discuție. Atât condescendența Marianei Șora („În fond, protocronia lui Papu, Dumnezeu să-l ierte, suflet distins și nevinovat, ce este alta decât aceeași lăudăroșenie vană, nefundată și mai ale inutilă. Nu vreau să sugerez nicidecum că ar fi exclusă vreo întâietate românească în vreun domeniu oarecare, dar alergarea asta după premiu, după cupa de aur la olimpiada culturală mi se pare copilăroasă și dăunătoare lucidității” [6, p. 279]), cît și acribia culpabilizatoare a lui N. Leahu („Înăsprirea (indirectă) a cenzurii, încercările de a substitui actul de cultură prin amatorismul Festivalului „Cântarea României”, divizarea, tacită, a scriitorilor în „patrioți” și „occidentalizanți”, inspirarea de către putere a unor proiecte „științifice” tributare spiritului megaloman al cuplului conducător, cum este și teoria protocronismului, intimidarea și culpabilizarea sunt numai câteva trăsături ale decorului social, ideologic și psihologic ... [7, p. 9]) 38 certifică, însă, la mod sugestiv, inalienabilitatea relației sincronism -protocronism. Dintr-o altă perspectivă, protocronismul redescoperă fără complexe retardatare forța tradiției. Ipoteza protocronismului românesc respinge existența obligativității centrelor străine de omologare pentru valorile naționale, locale și, în aceeași măsură, înlătură folosirea tăvălugului nivelator. Recunoașterea potențialului nostru creator favorizează aprofundarea exegetică și sincronizarea receptării, în contextul fluctuării și multiplicării centrelor culturale. Referințe bibliografice: 1. E. Lovinescu, Istoria civilizației române moderne, vol. I. Forțele revoluționare, București, 1924. 2. E. Papu, Din clasicii noștri, București, 1977. 3. Protocronism și sincronism, Din „Colocviile Luceafărului”; în M. Ungheanu, Exactitatea admirației, București, 1985. 4. A.-D. Rachieru, Vocația sintezei, Timișoara, 1985. 5. A. Marino, Prezențe românești și realități europene, Jurnal intelectual, București, 1978. 6. Mariana Șora, Intelectualul și agora. Un tur de orizont, în I. Chimet, Momentul adevărului, Cluj-Napoca, 1996. 7. N. Leahu, Poezia generației '80, Chișinău, 2000. 39 literatură comparată Sergiu Pavlicencu De la literatura comparată la studiile despre traducere: traducerea artistică din perspectivă feministă Studierea traducerilor în comparatismul tradițional era asociată domeniului numit mezologie, adică studierii intermediarilor ce înlesnesc stabilirea unor raporturi literare, textul tradus interesându-i pe comparatiști nu atât din punctul de vedere al calității traducerii și fidelității față de original, cît din cel al funcționalității operei traduse în sistemul literaturii receptoare. Deși problema traducerii i-a interesat mai mult pe lingviști, până în prezent nu există o concepție clară despre traducere nici printre teoreticienii din acest domeniu. Astfel, pentru autorul unei cărți relativ recente traducerea este “transformarea unui text scris într-o anumită limbă într-un text echivalent scris într-o altă limbă, păstrând, pe cît posibil, conținutul mesajului, caracteristicile formei și rolurile funcționale ale textului original” [1, p. 11], dar tot el consideră că această definiție este una informală, fiind mult modificată pe parcursul cărții sale. De fapt, așa cum menționează Roger T.Bell, autorul lucrării amintite, intitulate Teoria și practica traducerii, cei care s-au ocupat de problema traducerii, nu au făcut altceva decât să elaboreze “liste arbitrare de “reguli” pentru crearea unei traduceri “corecte” [1, p. 11], sau, am adăuga noi, să demonstreze, în baza unor texte traduse în ce măsură traducătorii au ținut cont și au respectat respectivele "reguli". Literatura comparată s-a ocupat preponderent nu de procesul traducerii, ca atare, ci de opera tradusă ca produs al acestui proces de traducere și, îndeosebi, de funcționarea ei în contextul limbii în care a fost tradusă, în primul rând, în cel al literaturii respective. Ceea ce se petrece în ultima vreme în acest domeniu al literaturii comparate este actualizarea și perfecționarea metodologiei și a instrumentelor de lucru în asemenea cercetări din perspectiva unor noi abordări ale fenomenului literar, în general. Astfel, de exemplu, numărul 2 din anul 1989 al cunoscutei Revue de litterature comparee a fost dedicat exclusiv literaturii traduse. Referindu-se la traducerile în limba franceză din ajunul Renașterii, P.Chavy [2, p. 147-153] distinge zece funcții principale ale unei opere traduse în altă limbă: informativă, lingvistică, stilistică, literară, recuperativă, importatoare, selectivă, patriotică, democratică și asociativă. După cum am afirmat în altă parte [3, p. 56], aceste funcții vizează în mod direct fenomenul receptării literare. Ceea ce nu înseamnă că orice operă literară tradusă în altă limbă întrunește, în mod automat și obligatoriu, toate cele zece funcții menționate de P.Chavy, dar orice operă tradusă poate îndeplini unele dintre aceste funcții. 40 De la sfârșitul anilor 70 se observă, însă, o înviorare a studiilor despre traducerea artistică, dar nu numai ca domeniu al literaturii comparate, ci, mai ales, ca o disciplină autonomă, cu asociații, reviste, cataloage editoriale respective și cu o proliferare tot mai intensă a tezelor de doctorat axate pe această problematică. Așa numitele studii despre traduceri (Translation Studies) au mers atât de departe, încât au început să rivalizeze cu tradiționala literatură comparată, aflată într-o continuă criză de identitate. Problema este amplu discutată într-o Introducere critică în literatura comparată (1993), aparținând profesoarei de literatură comparată de la Universitatea din Warwick (Marea Britanie) Susan Bassnett, apărută în traducere italiană în 1996, autoarea încheindu-și volumul cu o afirmație conform căreia “de acum încolo va trebui să ne obișnuim a considera studiile despre traducere o disciplină principală, în raport cu care literatura comparată este doar o arie de cercetare subsidiară, deși încă importantă” [4, p. 234]. Deoarece volumul amintit rămâne a fi, deocamdată, o raritate în spațiul nostru cultural, vom reveni, poate, la întreaga problematica a acestuia cu altă ocazie, iar în rândurile ce urmează ne vom ocupa doar de un aspect - de problema traducerii din perspectivă postcolonială, îndeosebi din perspectivă feministă. După cum se știe, în ultima vreme se impune tot mai mult un anume feminism literar sau intelectual, modernizat în cheie poststructuralistă, derridiană, care a invadat, mai ales, teoria și practica postmodernismului, îndeosebi a celui occidental, dar pătrunde, deși mai lent, și în cel estic. Pentru acest tip de feminism sunt caracteristice “deconstruirea opoziției “masculin-feminin”, în care “masculinul” ocupă un loc privilegiat; critica falogocentrismului (falusul fiind înțeles ca un simbol cultural al puterii); distrugerea formelor și ierarhiilor culturale, care presupun o discriminare după criteriul genului/sexului (de unde toată cultura europeană este considerată “masculină”, pătrunsă de “ideologia masculină”; ideea trecerii “de la divizarea molară în două genuri/sexe a individului la cea moleculară, conform căreia numărul de genuri/sexe va fi egal cu numărul oamenilor și trimiterile la particularitățile anatomice ale genului/sexului vor fi eliminate” [5, p. 56]. Ceea ce urmăresc adeptele feminismul literar sau intelectual (Julie Kristeva, Helene Cixous, Luce Irigaray, Xaviere Gauthier, Jullian Rose ș.a.) este “scoaterea spiritualității feminine din “sfera tăcerii” [6, p. 315], răsturnarea opoziției “masculin-feminin”, de data aceasta în favoarea “femininului” sau, cel puțin, asigurarea unei egalități, a unui echilibru al principiilor “masculin” și “feminin”, ceva de soiul “bisexualității” sau “polisexualității”. În teoriile tradiționale despre traducere exista o ierarhie care privilegia textul original și pe autorul acestuia, traducătorului rezervându-i-se un rol secundar. Opera originală era considerată de la sine ca ceva net superior în raport cu opera tradusă. În teoriile literare postcoloniale și postmoderniste lucrurile se schimbă, raporturile de superioritate/inferioritate încetează să existe. Practica artistică a țărilor din afara Europei, dar și din interiorul ei, nu 41 se mai dorește explicată numai prin viziune europocentristă. Cercetările asupra traducerii, realizate în afara continentului european, contrastează cu teoriile conform cărora traducerea, oricât de bună ar fi, reprezintă, totuși, o activitate servilă. Pentru explicarea fenomenului traducerii se face adesea apel la metafore fizice, uneori destul de violente. E de ajuns să amintim aici concepția “canibalistică” despre traducere, desprinsă din celebrul Manifest Antropofag al lui O. de Andrade, care demonstrează că pentru indienii brazilieni devorarea victimei nu era un sacrilegiu, ca la europeni, ci, mai degrabă, o absorbire a forței sau a virtuții celui sacrificat, aluzie și la “devorarea simbolică” a trupului și sângelui lui Hristos. Mișcarea antropofagistă intuia, în acest sens, o metaforă a relației între cultura europeană și cea braziliană. În acest caz, nu se mai poate vorbi despre tradiționalele noțiuni ale comparatismului ca imitație sau influență, deoarece antropofagii nu-și propuneau să copieze cultura europeană, ci s-o devoreze, avantajându-și rezultatele prin eliminarea aspectelor negative ale imitației sau influenței și crearea unei culturi naționale originale, care trebuia să fie un izvor de expresie artistică și nu un receptacol de forme și expresii culturale zămislite aiurea. E lesne de înțeles cum, cu timpul, această metaforă a ajuns să fie refuncționalizată de către cercetătorii traducerii. În cazul traducătorului metafora “devorării” capătă un sens particular, deoarece traducătorul devorează textul original și îl regenerează ca pe unul nou. Imaginea traducerii, ca un soi de canibalism sau de vampirism, când traducătorul suge sângele originalului pentru a da putere și vigoare textului tradus, exact ca în cazul unei transfuzii de sânge, poate fi considerată o metaforă radicală a teoriei postcoloniale despre traducere. De fapt, prin aceasta se încearcă renunțarea la rolul secundar, subordonat al traducătorului și al textului tradus față de autorul textului original. Concepția tradițională despre traducere trimite la ideea că originalul și textul tradus se află între ele într-un fel de antiteză. Teoria feministă despre traducere se concentrează asupra ideii că între original și traducere, ca între doi poli, se află un spațiu interactiv, de unde și noțiunea de “interfacy” (“interfață”, interdependență între acești doi poli), dar relația aceasta a fost interpretată de-a lungul timpului în termeni de “masculuin” și “feminin”: originalul era “masculuin”, deci, omnipotent și privilegiat, în timp ce textul tradus, traducerea era “feminină”, deci, slabă și dependentă. Teoria feministă despre traducere, bazată pe noțiunea de “interfacialitate”, reconstruiește într-o formă bisexuală spațiul în care operează traducerea, deoarece acest spațiu nu aparține nici unuia dintre cei doi poli. În ultimele decenii, cercetări despre traducere, axate pe teorii feministe, au început să apară în diferite țări. În Brazilia acestea sunt strâns legate de ideile antropofagiștilor, la care se adaugă interpretările feministe. În Canada accentul s-a pus pe corporalitate, reconsiderată din perspectivă feministă, mai cu seamă în termenii unei redefiniri a relațiilor sexuale. Astfel, unele dintre 42 lucrările feministe despre traducere, publicate în Canada, aparțin unor traducătoare și, concomitent, teoreticiene lesbiene sau bisexuale, reunite în jurul lui Nicole Brossard, care nu acceptă nici interpretarea critică a operei, în care se pornește de la intenția scriitorului, nici pe cea mai recentă, orientată spre receptarea cititorului, susținând că prioritatea nu aparține nici uneia dintre ele. Procesul traducerii reprezintă, în opinia lui Kathy Mezei, un act compus din lectură și din scriitură, traducătorul fiind și scriitor, și cititor, deoarece traducătorul în munca sa citește un text, îl recitește nu o singură dată, ca apoi să scrie în limba sa, cu cuvintele sale, astfel încât el scrie lectura sa, care, la rândul ei, a rescris scriitura sa. O altă autoare canadiană, Barbara Gotard, încearcă să facă o legătură între abordarea feministă a traducerii și teoria postmodernă despre traducere, afirmând că dacă în concepțiile tradiționale “diferența” dintre original și textul tradus era considerată un topos negativ, din perspectivă feministă aceasta își asumă o valoare pozitivă. Spre deosebire de traducătorul tradițional, care se situează, de obicei, cu modestie în umbră, traducătoarea feministă demonstrează cu ostentație posedarea și reposedarea de către ea a textului, revendecându-și dreptul de a modela și de a manipula originalul. Nu numai studiile despre traducere din perspectivă feministă, ci și întreg ansamblul de studii despre traduceri din ultima vreme au ca scop nu numai reabilitarea rolului traducătorului, dar și propulsarea ideii că tocmai studiile despre traducere din perspectivă postcolonială ar fi astăzi principalul domeniu al literaturii comparate contemporane. În ceea ce ne privește am sugera o posibilă reevaluare a literaturii noastre din ultima jumătate de secol, inclusiv prin prisma concepțiilor postcoloniale despre literatură spre a se vedea ce modele ni s-au impus și cum au fost acestea asimilate de literatura noastră, “colonizată” și ea într-un fel sau altul, și cum se încearcă ieșirea din această situație. Referințe bibliografice: 1. Bell R.T. Teoria și practica traducerii, Iași, 2000. 2. Chavy P. Domaines et fonctions des traductions francaises a l'aube de la Renaissance // Revue de litterature comparee, 1989, nr. 2. 3. Pavlicencu S. Tentația Spaniei, Chișinău, 1999. 4. Bassnett S. Introduzione critica alla letteratura comparata, Roma, 1996. 5. CkoponaHOBa H.C. Pycckax nocmMOdepnucmcKa^ jumepamypa, MockBa, 1999. 6. C'ocpcMCiirnai 'sanaoinai (ftujocofoun. CjoBapb, MockBa, 1991. Andrei Murahovschi Viața sentimentală a studentului în romanul Derriere la vitre de R. Merle 43 Ca orice personaj studentul sec. XX are o evoluție și este mult mai complex și pluridimensional decât cel al veacului XIX. Această diferență se remarcă și în ceea ce privește relațiile tânărului cu sexul opus. “În secolul al XIX-lea tinerețea reprezintă în țările vest-europene o lunga fază a vieții, în timpul căreia comportamentul sexual era considerat neligitim. În a doua jumătate a secolului XX aceasta avea să se schimbe radical” [1, p. 207]. Revoluția sexuală din anii '60 schimbă mult mentalitatea tinerilor. Ca urmare viața intimă a studentului este mai larg reflectată în literatură. Un exemplu convingător găsim în romanul Derriere la vitre de Robert Merle. Autorul prezintă mai mult de zece personaje studenți, fiecare reprezentând un subtip. Aproape în fiecare capitol se întâlnește câte un personaj tânăr. Fiecare dintre aceștia are viața lui, fiind preocupat de anumite griji personale. În această suită de idei să urmărim atitudinea a trei studenți diferiți față de viața sentimentală și relațiile intime. David Schultz, Lucien Menestrel si Bochute sunt studenți la Nanterre. Însă acest fapt este probabil unicul care îi unește. David reprezintă tipul revoluționarului. El nu acceptă restricțiile administrației universitare. Ceea ce îl preocupă pe Schultz în special este frustrarea sexuală în căminele studențești, interzicerea vizetelor în odăile studentelor: “.chacun recevait un espace vital commun, un cubage d'air rationne, quatre-vingts centimeters pour dormir, et la frustration sexuelle pour compagne” [2, p. 44]. Indignarea libertinului David nu se oprește aici. Chiar și după obținerea dreptului de a vizita domnișoarele în cămine, el mai simte prezența presiunii conducerii asupra celor ce se bucură de acest fapt. Gândindu-se la numărul lor - vreo douăzeci de tineri - Schultz recunoaște că sunt puțini: “Combien de garșons, en tout, quotidiennement, dans les pavillons feminins? A mon avis, pas plus d'une vingtaine, c'est peu, tres peu. Nous avons mis fin ă la segregation sexuelle, mais les tabous sont toujours lă, invisibles, interiorises, omnipuissants” [2, p. 44]. Presiunea administrației provoacă “blocarea” studentelor, pe care David le clasifică în două categorii: cele prea inhibate pentru a face sex și fetele care sunt prea inhibate pentru a se putea bucura de această plăcere: “. les etudiantes, finalement deux categories: celles qui sont trop inhibees pour coucher, et celles qui couchent, mais qui sont trop inhibees pour jouir. Exemple, Brigitte” [2, p. 44]. Pentru al doilea subtip, David vede în prietena sa Brigitte un exemplu convingător. Cu toate că atitudinea acesteia este aproape veneratorie față de el, David elimină orice sentiment de afiliere, de atașare în relația sa: “Elle tourna la tete et l'embrassa dans le cou. Il fut touche de son geste, mais son emotion ă peine nee, il la reprima. Il ne tenait pas ă s'attacher” [2, p. 45]. Sentimentele sunt considerate de june drept o capcană a burgheziei posesive: “L'instinct, oui, la sexualite, l'animalite saine et franche. Quant aux guillemets sentiments, il y a beau temps que j'ai evite ce piege de l'esprit possessif petit bourgeois: mon mouchoir, ma cravate, ma femme. Ridicule.” [2, p. 45] Idealul unei vieți 44 armonioase ar fi in viziunea lui o comunitate de oameni unde fiecare ar aparține tuturor. Brigitte își admiră prietenul său. Ea nu are nevoie să pătrundă întotdeauna în esența discursurilor înflăcărate ale lui David: “Brigitte cessa d'ecouter. Elle le regardait. C'etait toujours le meme processus. Au bout d'un moment je cesse de m'interesser ă ce qu'il dit, je m'interesse trop ă lui” [2, p. 58]. În acest sens tânăra remarcă în special frumusețea lui, seriozitatea și demnitatea: “En ce moment il est si beau. Meme nu il a une sorte de dignite. Quant il se passione, il est vraiment lui - meme, serieux, eloquent, sans clowneries, sans mots orduriers” [2, p. 58-59]. În zadar încearcă să înțeleagă sensul cuvântărilor cu caracter politic ce le aude. Pentru ea această terminologie este comodă și frumoasă: când nu mai știi unde te afli, salvezi afirmațiile tale găsind un termen magic: “C'est beau, la terminologie politique. Quand on ne sait pas ou l'on va, on trouve une formule, et la formule, magiquement vous justifie.” [2, p. 59]. În acest moment Brigitte cade în plasa dorințelor sale și îl sărută pe David. Acesta din urmă nu simte aceeași afecțiune și se limitează doar la o frază de nemulțumire - nu poate vorbi niciodată serios: “.on ne peut jamais parler serieusement” [2, p. 59]. Atitudinea studentului față de relațiile intime este categorică. Schultz nu poate înțelege logica fetelor ce se abțin și nu-și satisfac dorințele. Argumentele sunt destul de convingătoare. De ce domnișoara nu poate să dispună de corpul său? De ce doar “cumpărătorul” ar avea dreptul să “rupă sigiliile” corpului? “Pourquoi il y encore des filles... qui se considerent comme des marchandises cachetees dont seul l'acheteur a le droit de faire sauter les scelles?” [2, p. 47]. Astfel, domnișoara devine o marfă doar beneficiarul căreia are dreptul primul s-o utilizeze. Dacă nu ai dreptul să faci cu corpul tău ceea ce dorești, devii un obiect de consum și nu te mai consideri o ființă umană. Să remarcăm originalitatea gândirii studentului răzvrătit, argumentele căruia găsesc răsunet în conștiința prietenii sale. “Sur le plan des principes, dans son attitude sociale ă l'egard de la femme, David etait genereux. Mais concretement? Avec moi? Sur les plans des rapports humains? Avec la fille appelee Brigitte” [2, p. 48]. În fond ea este de acord cu el. Însă, în ceea ce privește relațiile lor în particular, ea nu simte concret acesta generozitate față de soarta domnișoarei. Din cuvintele lui Schultz înțelegem că importanța mișcărilor studențești la care a participat constă în violarea tabuurilor autorităților: “L'importance de mars '67, c'est que c'est la premiere fois ou, massivement, nous avons viole un des tabous majeurs des autorites” [2, p. 55]. Și unul dintre acestea era separarea pe sexe a căminelor studențești. Iar odată obținut, acest drept de a vizita fetele, va fi folosit de rebelul student, chiar dacă aceasta nu va fi pe placul colegelor prietenei sale. Un alt tip de student este Lucien Menestrel. El reprezintă tânărul silitor și sârguincios. Pentru a reuși cele puse în gând, el își face chiar un mic orar al 45 activităților: “Le regard de Menestrel devint austere et il lut tout haut un papier fixe au mur: 1. Finir ma trado lat. 2. Relire le texte J.-J. avt.T.P.” [2, p. 38]. Propozițiile latine cedează puțin câte puțin și junele lucrează chiar cu un sentiment confortabil de eficacitate. Cu toate că frazele se lasă, după o rezistență rezonabilă, traduse, Lucien revine câteodată la ideea de a avea o prietenă. Autorul își surprinde personajul desenând involuntar nuduri feminine: “Il eut un petit declic quelque part dans sa tete, et il se mit a dessiner une fille nue dans la mage” [2, p. 39]. A avea douăzeci de ani înseamnă ceva pentru tânărul studios. Colegii săi precum Schultz, Jaumet, Cigogne invitau la ei domnișoare și plecau la ele în vizite ori de câte ori doreau. De ce atunci el nu ar putea face la fel? Care este motivul ezitării studentului? Răspunsul îl găsim în monologul gândurilor sale: “Si j'avais fille est-ce que je serais encore capable de travailler? Je voudrais lui parler tout le temps, etre tout le temps avec elle, lui faire l'amour du matin au soir” [2, p. 38]. Implicarea totală într-o relație intimă pentru Lucien este inevitabilă. Gândul de a avea o prietenă cuprinde și ideea de a fi cu ea întotdeauna, de a-i vorbi, de a-i împărtăși sentimentele și de a face dragoste. Piedica principală este pierderea bursei, ca urmare a neglijării studiilor. Și apoi viitorul nu-i mai aparține: . moi je peux pas me permettre d'etre un dechet, ni de perdre ma bourse, ni de pietiner des annees comme pion” [2, p. 38]. Ispita sexuală este mare, iar vârsta joacă și ea un rol important. Ideea de a avea o tânără prietenă, de a o poseda în odaia sa, iar dimineața de a lua micul dejun împreună are ecouri profunde în mintea studentului. Însă sacrificiul trebuie totuși făcut. Renunțarea la o viață mai libertină duce la concentrarea eforturilor pentru a obține o poziție cât de cât impunătoare în societate. În momentele de singurătate, dificile pentru psihologia unui bursier sărac, Lucien conștientizează necesitatea de a avea o prietenă. Însă cum va reuși, în acest caz, tânărul să parvină în acest mediu universitar? Ce se va întâmpla cu studiile sale?.. Lucien nu se implică nici în acțiunile revoluționare ale studenților: “Menestrel etait le type le moins fait pour ce genre d'evenement, trop scolaire, trop obsede par les exams” [2, p. 211]. Un alt motiv care îi cauzează renunțarea la un mod de viață mai liber sunt banii. Cu ce riscă el? Prea multe sunt puse în joc: bursa, poziția socială, universitatea și studiile. Le va pierde pe toate în cazul că va fi oprit de forțele de ordine. În discuția cu colegul său de odaie Bochute, Menestrel insistă asupra stării sale de bursier: je suis boursier. Si je fais trop de conneries on me supprime ma bourse. Et alors? Comment je termine?” [2, p. 217]. Continuarea studiilor depinde mult de acest fapt. Este, deci, amenințat viitorul studentului, care este vulnerabil din acest punct de vedere. Poziția lui Bochute este mult mai favorabila: riscul în cazul său nu este mare: tu risques d'etre exclu de Nanterre pour un an, et șa, tu t'en fous, ton pere t'envoie en Allemagne ou en Angleterre et le premier du mois tu 46 reșois en livres ou en marks le cheque que tu recevais ici en francs” [2, p. 217]. El este protejat de această societate burgheză și va putea cu ajutorul banilor tatălui său să-și continue studiile oriunde în altă parte. Lucien afirmă ca este deja adult. “ Un etudiant qui depend de Papa-Maman ou d'Etat pour sa croute ce n'est pas un adulte, c'est un potache” [2, p. 217]. Viziunea sa de a fi adult nu reiese din viața sexuala pe care o au colegii săi. Aceasta nu este trăsătura unui om matur. E matur doar acela care își câștigă banii proprii și se întreține. Un al treilea tip de student este Bochute - bogat, dar leneș și indiferent. Interesul său politic este fals. Discutând cu Menestrel despre decizia unor grupări studențești de a ocupa Turnul Administrativ, el nu manifestă decât un pseudointeres. Pentru el e mai important să-l informeze pe Lucien despre ultimele noutăți, decât să participe într-o manieră activă la revoltă. Acțiunile sale nu diferă de la o zi la alta. Totul se repetă. Viața sa urmează un stereotip. Revenind de la ore el, ca de obicei, se culcă în pat. Apoi își plasează capul exact în același loc, contra peretelui. Poziția sa nu variază niciodată cu nici un centimetru. Tânărul rămâne în picioare doar datorită deprinderii. Absolut totul, precum și sexul opus, îi este indiferent. Bochute pleacă la ore doar pentru a se convinge că mai târziu nu va mai avea sens sa revină la ele. Evident, tânărul va fi susținut de tatăl său. Acesta îi va găsi un serviciu potrivit, ce nu va cere mari eforturi din partea feciorului: “. il ( le pere ) lui achetera quelque part un petit commerce bien con ou il pourra dormir dans un coin, tandis que quelqu'un fera le boulot ă sa place” [2, p. 209]. Poate anume această siguranță în ziua de mâine duce la indiferența studentului. Descrierea care i-o face Menestrel în roman este dezgustătoare: “Le voilă vautre sur mon pieu comme une limace, sans dire un mot, epuise par l'effort de s'etre traîne de sa chambre ă la mienne, tachant le mur de ses cheveux graisseux, degageant une forte odeur de pied” [2, p. 209]. Din acest punct de vedere, Lucien si Bouchute pot fi plasați la doi poli: primul face totul posibilul pentru a obține singur ceea ce dorește în viață, cel de-al doilea are prezentul și viitorul asigurat de tatăl său. El nu simte nevoia de a face ceva. Așadar atitudinea față de relațiile intime este diferită. Fiecare are o poziție proprie față de problemele studentului. În cazul lui David și Schultz tânărul poate fi interesat de sexul opus și luptă pentru drepturile sale, nu prea fiind interesat de studii. Totodată, un student ca Lucien Menestrel poate să nu aibă pur și simplu timpul de a se implica într-o relație amoroasă. Și, de ce nu, tânărul poate fi indiferent, asemenea personajului lui Perec din romanul Un homme qui dort. Viitorul leneșului Bouchute îi este asigurat de tatăl protector și bogat. El nu mai simte nevoia de a se gândi la ziua de mâine. Referințe bibliografice: 1. Frevet Ute, Haupt Heinz-Gerhard, Omul secolului XX, traducere de Anghelescu Mariana-Magdalena, Iași, 2002. 47 2. Merle Robert, Derriere la vitre , Paris, 1974. Victoria Baraga Mitul cristic și perspectiva lui Leonid Andreev „Oricine va vorbi împotriva Fiului Omului, va fi iertat, dar oricine va vorbi împotriva Duhului Sfânt, nu va fi iertat nici în veacul acesta nici în cel viitor” (Matei 12, 32) De două mii de ani încoace mitul lui Isus Hristos Mântuitorul înalță sufletele credincioșilor, stârnește interesul curioșilor și inspiră creațiile artiștilor. Tulburătoare și fascinante sunt tainele mitului cristic, iar sensurile sale sunt ascunse și de nepătruns, căci, la fel ca în toate miturile veritabile, mesajul sacru se oculează receptării neinițiatice și se înfățișează fie ca infantil, fie ca paradoxal. Grosso modo am putea spune că paradoxurile mitului cristic se concentrează în jurul ființei lui Hristos, a legilor aduse de el și a destinului său. Ontologia ființei spune că Hristos este, în același timp și Fiul lui Dumnezeu, și Fiul Omului, adică omul absolut. El realizează joncțiunea dintre cer și pământ, favorizând corelația dintre Dumnezeu și om. Gândind în dimensiunile ortodoxismului răsăritean, N. Berdiaev afirmă: „Cu adevărat în chipul lui Hristos s-a săvârșit nașterea lui Dumnezeu în om și nașterea omului în Dumnezeu. În această taină s-a înfăptuit iubirea liberă între Dumnezeu și om. Nu numai Dumnezeu s-a relevat în desăvârșire, dar și omul s-a relevat în desăvârșire” [2, p. 70]. Dacă am aplica termenii kantieni (3) am spune că marea enigmă a lui Hristos este că a existat atât noumenal cât și fenomenal. În ceea ce privește legile lui Hristos și ele trezesc nedumeriri. Deoarece pildele sale, care sunt un întreg sistem mitologic, exprimă legea spiritului, nu a trupului. El dezvăluie niște taine necunoscute până atunci. Iar noul întotdeauna înspăimântă. Însă Hristos nu strică legea veche a lui Moise, ci o împlinește. Într-adevăr, el a spus că a venit să arunce foc pe pământ, că nu a venit să aducă pace, ci mai degrabă desbinare (Luca 12,51), dar aceasta înseamnă răsturnarea conceptelor tradiționale (=umane) de bine și de rău, de sacru și profan, de viață și moarte în favoarea celor adevărate (=divine). Limbajul „presemiotic” al miturilor sale se adresează sentimentelor superioare și nu logicii, căci „gândirea nu poate înțelege nuanțele sentimentului” [4, p. 135]; se adresează receptorului, care are conștiința sacrificiului și nu lectorului obișnuit cu confortul. 48 Iar paradoxul destinului lui Hristos constă în faptul că Dumnezeu și-a sacrificat singurul lui fiu pe care l-a iubit atât de mult. Viața lui Isus, care se ridică ea însăși la nivel de mit, întruchipează profunda și tragica iubire dintre Dumnezeu și om. Și faptele care i s-au întâmplat și care țin de întreaga sa viață nu sunt accidentale, ci sunt o confirmare a legilor spiritului și o reflecție a ordinii celeste. Misterios și adevărat în același timp, mitul cristic constituie o paradigmă de înaltă frecvență epistemico-existențială. Cunoscând o vădită propagare în spațiu și timp, el este primit, venerat și altoit de către multe neamuri. Mitul lui Hristos, fiind un izvor nesecat, a inspirat firile talentate mai în toate domeniile artistice. Literatura laică de asemenea preia multe motive din Noul Testament. Fie că interpretările sunt canonice sau apocrife, toate textele, și cele bune și cele rătăcite, exprimă căutarea adevărului. În același șir al textelor inspirate de mitul cristic se înscrie și povestirea Iuda Iscarioteanul de Leonid Andreev [5, p. 424-478]. Departe de a fi singura povestire, în creația autorului, care sa trateze un asemenea subiect, ea face parte din categoria temelor abordate de vestitul scriitor rus. Spiritul lucid și exigent al lui D. Merejkovski observă că dacă povestirile Spre stele, Savva și Viața omului pot fi concepute ca trei părți ale unei trilogii, atunci Iuda Iscarioteanul i-ar putea servi drept un epilog [6, p. 202]. Modalitatea în care este scrisă povestirea dezvăluie universul artistic al lui Leonid Andreev. Însă, o lectură grăbită ar putea lăsa impresie greșită , fapt care îl confirmă unele aprecieri critice din timpul vieții sau altele ulterioare, a căror interpretare este aproximativă sau falsă, după cum remarcă și cercetătorul A. E. Neamțu [7, p. 44- 45]. Dificultatea receptării textului lui Andreev nu ține de limba în care se exprimă, adică nu de sistemul unităților verbale, ci de faptul că limbajul său, adică sistemul conceptelor și dimensiunilor operante, - bogat în sensuri și poate de aceea neobișnuit cititorului neavizat - este expus în tipare verbale obișnuite. Cu prețuire pentru creația scriitorului, exegetul român Edgar Papu afirmă: „noul alfabet prin care se cerea înțeles Andreev nu era unul de semne, ci de sensuri, ce trebuiau desprinse din cuvinte, noțiuni și judecăți pe care noi ne obișnuisem să le aplicăm la altceva decât la ceea ce gândea el” [8, p. 337]. Derutarea vine atunci când suprapunem limbajul limbii - Andreev, este înțeles ca un scriitor talentat care pervertește textele sacre. În realitate lucrurile stau altfel: scriitorul transpune în limbajul profan unele lumini ale mesajului sacru. Da, e adevărat, el schimbă perspectiva. Nu Hristos, ci Iuda, Trădătorul, este personajul principal al povestirii și faptele narate țin de persoana sa. Dar aceasta nu înseamnă că autorul face o apologetică a lui Iuda Iscarioteanul. Nu. El relevă antropologia trădării, fapt care este direct, legat de misterul legilor Mântuitorului. Andreev încearcă să explice paradoxurile mitice, motivând atât psihologic cât și logic actului trădării. Îl urmărește pe 49 Iuda prin cele mai tainice ascunzișuri ale minții sale. Și descrierile plastice, vii și savuroase, superficializează adevărul, dar și îl explicitează, îl face mai pe interesul cititorului profan, familiarizat cu sondările psihologice, cărui tainele inefabilului îi sunt total inaccesibile. În vederea salvării sensului inițiatic, autorul aplatizează mitul prin argumentări, hiperbolizări, deși pare ciudat, prin interpretări apocrife. Bunăoară apariția Iscarioteanului în preajma lui Isus a fost percepută de unul dintre personaje ca act premeditat ce tăinuia ranchiună și dorință de răfuială, fapt care nu-l întâlnim în textul canonic nici măcar sugestiv. Foarte expresiv, într-un limbaj viu colorat, este prezentat chipul mizerabil și vicios al lui Iuda. De parcă autorul ar comunica farmecul oribilului. Mesajul vine implicit: dumnezeirea e fascinantă chiar și în formele periferice și degradante, chiar și în ipostaza degenerării. În creația lui Andreev întâlnim nu doar estetica urâtului, ci și o etică a răului, o ontologie a minciunii. Dar, acestea nu sunt opțiuni ale autorului, deși pe alocuri naratorul pare a fi contaminat de ele, ci sunt modalități specifice de a avertiza asupra pericolului. Monstruosul, abjectul, oribilul sunt o dovada a faptului „că atât Adevărul cât și Binele s-au ocultat și nu mai pot fi pentru oameni o prezență vie, direct perceptibilă” [9, p. 55]. Dincolo de stratul profan și/sau protector al operei, întâlnim metalimbajul mitologic care întruchipează dramatismul impactului cu legile sacre, și anume, inevitabilitatea sacrificiului. Adevărul e vechi de când lumea: dacă vreai să salvezi întregul sacrifici partea. Hristos dezvăluie domnia legilor Sfântului Duh nu doar la nivelul trupului , ci și a spiritului. El arată calea mântuirii fiind „ușa” spre lumină. Și chiar dacă în arhitectura povestirii Isus este personaj secundar aceasta nu diminuează valoarea sa intangibilă, poate chiar o accentuează, căci pe parcursul întregii narațiuni gândurile și actele lui Iuda se raportează, deși sub forma negației, la legile spiritului. Autorul urmărește agravarea problemei lui Iuda atât în plan factual, ilustrând relațiile de opoziție dintre Iuda și ucenici, iar apoi dintre Iuda și Hristos, cât și în plan psihologic, arătând dualitatea pornirilor sale care izvorăsc dintr-o solitudine înspăimântătoare. Enigmatică este apropierea celor două figuri, Hristos și Iuda, a cărui sens nu putea să-l pătrundă nici înțelepciunea lui Ioan. La prima vedere, pare a fi un cuplu contrastant: Hristos întruchipează duhul contradicției luminoase, Iuda reprezintă dualitatea ființei, cel dintâi revelă uniunea creatoare, armonia cosmică, celălalt cheamă spre separațiunea distructivă, spre abisul haosului. Însă antinomia formală se extinde și în plan calitativ. Simetria inversă a celor două personaje, precum misterul ființei lui Hristos și tăinuitele gânduri ale lui Iuda, exigența învățătorului și neîndurarea ucenicului etc., este doar aparentă. De fapt, Iuda nici nu poate fi comparat cu Hristos, chiar de-ar fi fiul diavolului, după cum presupune, căci demonismul nu este principiu, el e deformație, boală, eroare - e sacrul pus în slujba răului. 50 Nu în zadar Andreev îl prezintă pe Iuda drept cel mai deștept dintre apostoli. Și el nu este modelul intelectualului, ci reprezintă pericolul acestuia de a se atașa de spirit, căci spiritul este o valoare umană, nu divină. Și așa cum atașarea de trup aduce păcatul cărnii - plăcerea, lăcomia la fel și idolatrizarea valorilor spirituale, care sunt rațiunea și voința, naște păcatul spiritului, care se manifestă în „înălțarea de sine ce duce la rătăcire, iar stăruința în rătăcire naște minciuna și amăgirea” și în „iubirea de putere ce conduce la violență, iar violența sfârșește în crimă” [10, p. 36]. Tocmai de aceea Isus spune „Ferice de cei săraci în duh, căci a lor este Împărăția cerurilor!” (Matei 5,3), deoarece riscul acestora de a cădea în păcat este mai mic. Iar darul spiritului trebuie să fie neapărat însoțit de iubire și credință. Deși Iuda e tare de duh, el este slab în credință. Având experiența înaintării în cunoaștere, dar nu și în inițiere, el nu admite că tainele rațiunii divine nu pot fi nici exprimate, nici pătrunse, ci doar simțite. Fiind condus de tendința spre vulgarizare, confundă spiritul cu psihicul, rătăcire care duce treptat spre o „dezintegrare totală a ființei conștiente” [11, p. 242]. Iuda psihologizează valorile spirituale, le simulează, la el pietatea se transformă în servitute, acceptarea voinței divine în dezarmare, iubirea în milă, evoluția lăuntrică în revoluția maselor, iar încântarea în fața misterului lumii la el devine încredere în forțele minciunii. Cu deosebită îndemânare artistică Andreev imaginează și ilustrează treptele împotmolirii lui Iuda în propriul păcat. El se încrâncenează și mai mult atunci când învățătorul nu reacționează așa cum a așteptat sau cum ar fi vrut. Nu vrea să înțeleagă că bunătatea sufletului critic nu înseamnă și cedare sau lipsă de duritate în fața lașității. Inima sa împietrită nu-l lasă să acceadă la lumina adevărului și-i sporește mai mult orgoliul. Cu orice preț vrea să obțină lauda învățătorului confundând calitatea cu cantitatea, fără să înțeleagă vorba: „mulți din cei dintâi vor fi cei din urmă...” (Matei 19,30). Ochiul lui Iuda, care este excesiv de vigilent înafară și orb înlăuntru, îl face să se creadă centrul valoric, tocmai de aceea el încearcă să transforme importanța adevărului comun în dreptatea individului; în joaca inocentă vrea să găsească spiritul de concurență; iar meritele ajung la el instrument de rivalitate. Tributar al minciunii, se simte el însuși amăgit; flexibil și abil înafară, el este solidificat înlăuntru, și nu vrea să admită că cine a pornit pe calea inițierii trebuie să renunțe la profan, care este lumea îndestulării și siguranței. Iuda crede că există o cale mai ușoară, el vrea cu harul divin să rămână în lumea păcatului. Capcanele cugetului și firii lui Iuda, în aparență juste, îi ispitește pe apostoli pe moment derutându-i; umorul său isteț îi trezea zâmbetul chiar lui Isus; dar acesta nu înseamnă că mintea lui e pătrunzătoare. Deoarece nu are forța credinței, el este ispitit să probeze valabilitatea învățămintelor, căci lui Iuda nu-i convine un asemenea adevăr. Departe de a avea un interes material, cei treizeci de arginți era o sumă mult prea mică pentru acea vreme, trădarea se face doar pentru a-l supune pe Isus pericolului 51 vital și pentru a demonstra prioritatea forțelor Infernului. Și tocmai aici el nu-și dă seama de riscul experimentului. Încheind pact cu întunericul , Iuda luptă nu numai cu Hristos, ci mai rău, cu legile spiritului. El nu este un trădător ordinar, actul lui nu poate fi comparat nici cu cel al lui Ana, al lui Pilat sau al iudeilor, cu atât mai mult cu cel al ucenicilor care au fugit speriați ca niște miei ce și-au pierdut păstorul. Iuda a fost unul dintre cei doisprezece apostoli ai lui Hristos, prin urmare s-a înveșnicit în ecuația în care este trădător al propriului său Dumnezeu. Și aici spre deosebire de textul canonic Iuda lui Andreev nu se căiește când Isus este condamnat la moarte. El nu dorește moartea lui Hristos pentru că aceasta ar însemna eșecul teoriei sale. Aflându-se în posesia demonicului tot mai mult insistă în dorința naivă și absurdă de a răsturna ordinea cerului. Dar cuvintele lui nu sunt decât ultimele zvâcniri ale celui care a căzut pradă Neființei. Deosebit de captivantă este relatarea faptelor povestirii. Dialogarea implicită cu textul-sursă creează un efect „stereo” care umple un spațiu sec. Naratorul, deși omniprezent, tratează lucrurile din perspectiva omului profan, probabil aceasta facilitează înțelegerea psihologiei trădătorului. Nostimă este grija povestitorului pentru Hristos, de parcă nu el ar fi prorocul. Apoi se face portretul lui Iuda care exprimă monstruozitatea lumii sale interioare. Dar treptat, în vederea familiarizării cu subiectul, naratorul se apropie într-atât de ființa lui Iuda, încât ar părea că aceasta a reușit să-l convertească prin talentul său de a minți și să-i trezească mila față de marele necaz al Iudei dacă nu și să mintă cu sau în favoarea lui poate împreună și cu cititorul. Când de fapt noi din același text înțelegem că Iuda e tare și îndurarea Infernului e după puterea lui. Fără îndoială ca Iuda e tare, el e gata să se consume, chiar să se sacrifice dacă trebuie, dar numai nu să creadă sau să iubească. Or, Hristos tocmai pentru aceasta a venit: să trezească din amorțire sufletele celor rătăciți. Pentru Iuda este mai ușor să moară decât să vadă Învierea - care este confirmarea domniei legilor celeste. Trădarea lui Iuda n-a schimbat nimic în substanța lucrurilor, el a fost un obstacol care a grațiat înfățișarea minunilor divine. Nu doar pariul a pierdut, el s-a pierdut pe sine. În goana după fantome și-a pus în joc sufletul. N-a bănuit el că binele este atât de dur. Dar Iuda nu este Răul, el reprezintă modul de a fi și de a gândi păcătos al omenescului. Căci visăm la sfințenie, dar ne bălăcim în minciună, suntem însetați de lumină, dar ne cufundam în uitare, sperăm să fim mântuiți, dar nu încetăm să plătim tribut întunericului. Leonid Andreev ilustrează spectacolul pierderii ființei. E o modalitate de a aduce la cunoștință luminile sacre ocultate în profan, de a face afirmație prin intermediul negației. Autorul nu-l condamnă pe Iuda, el nu trebuie să fie expulzat. Noi toți suntem mai mult sau mai puțin un pic Iuda. De aceea trebuie să cerem iertare pentru Iuda, tocmai că „Iuda” să nu mai fie. Într-adevăr, mitul este teribil! 52 Referințe bibliografice: 1. Biblia 2. Nicolai Berdiaev, Sensul istoriei, Iași, 1996 3. Imanuel Kant, Critica rațiunii pure 4. P.D. Ouspensky, În căutarea miraculosului, vol. I, București, 1995 5. ^eoHug AHgpeeB, noBecmu upaccka3b, KuiiiuiieB, 1989 6. ^mhtpuh Vlepe'/KKOBCKMM, Akponojb. H36paHHbie jiumepamypHO-KpummecKue cmambu, MocKBa, 1991 7. A.E. HaM^y, HoBbiu 3aBem u Miupoca^i jumepamypa, MepiiOBUBi, 1993 8. Edgar Papu, Excurs prin literatura lumii, București, 1990 9. Dan stanca, Simbol sau vedenie, București, 1995 10. Vladimir Soloviov, Fundamentele spirituale ale vieții, Alba Iulia, 1994 11. Rene Guenon, Domnia cantității și semnele vremurilor, București, 1995 Tatiana Ciocoi Despre feminism în literatură Retrospectarea critică a operelor literare semnalează ignorarea privirii consumatorului feminin, cu alte cuvinte, excluderea conștiinței feminine din perceperea structurii analitice a realității, impresia pe care o produce realitatea, transpusă în lucrările artistice, fiind destinată simțurilor bărbatului. Rezumativ, problema ridicată de teoria și practica feministă poate fi formulată în felul următor: ce atitudine ar trebui să adopte consumatorul feminin al obiectelor artei înalte, populare sau de masă, știind că destinatarul semnificațiilor acestora este bărbatul? Care ar trebui să fie reacția femeilor atunci când citesc poeziile lui Baudelaire, bunăoară, știind că legendarul „poet blestemat” și-a extras „teoria frigidității” din ura funestă față de femei? Numeroasele studii consacrate lui Baudelaire au remarcat delicatețea, finețea, tandrețea și originalitatea sufletului poetului și au condamnat cele două „femei fatale” din viața lui: pe mama poetului, care a săvârșit un gest „atroce” și „profund egoist”, recăsătorindu-se, și pe Jeanne Duval, frumoasa metisă care l-a împroprietărit pe viață cu sifilisul „viscerelor ei întunecate”. O optică tipic masculină asupra subiectului în cauză este cea a lui Jean-Paul Sartre care își începe studiul său Baudelaire (1963) cu această maximă consolantă : ”El n-a avut viața pe care ar fi meritat-o”, „el n-a meritat, cu certitudine, nici acea mamă, nici acea jenă perpetuă, nici acele consilii de familie, nici acea metresă avară, nici acel sifilis - și ce poate fi mai nedrept decât acel sfârșit prematur? [1, p. 17]. Sartre remarcă, în continuare, cultul baudelairean al frigidității, al acelui mediu în care nici spermatozoizii, nici bacteriile și nici un alt germene al vieții nu poate subzista. Emblema acestei atitudini glaciale este lumina 53 lunară, iar transferată asupra realității, ea este cea a privirii masculine, o privire a Meduzei ce pietrifică și schimonosește. Baudelaire se plânge că privirea Altuia ațintită asupra lui, îl transformă într-un „obiect”, iată de ce, el nu va putea suporta privirea masculină. A se lăsa privit de un bărbat înseamnă a-i fi recunoscut superioritatea. Dar femeia e un animal inferior, o „latrină”: ea „stă în stradă și așteaptă să fie posedată” („est en rue et veut etre foutue” [1, p. 95). Ea este opusul unui dendy și Baudelaire o poate face fără nici un pericol obiect de cult pentru că în nici un caz ea nu va deveni egalul său. Elitismul artei baudelairiene, împărtășit de întreaga pleiadă a moderniștilor, a repudiat tot ce e natural, ca fiind brutal și inestetic. Actul sexual propriu-zis le-a inspirat oroare pentru că e natural și pentru că e comunicare cu o altă persoană: „ a poseda înseamnă a aspira să intri în cineva, or artistul nu-și părăsește niciodată propria ființă” [1, p. 95]. O serie de intelectuali de specia lui Baudelaire s-au înarmat cu această teorie și, pe măsură ce cultivau artele, excludeau existența femeii ca personalitate, rezervându-și plăcerea posedării la distanță prin privire, prin gestul voyeurist de înregistrare a prezenței femeii-obiect. Exemplul lui Marcel Proust, ale cărui „tinere fete în floare”, un nesfârșit șir de Madlene, Fransuaze și Albertine impersonale, anoste și inerte, ca mobilierul vilei sale segregaționiste, nu-i erau necesare decât pentru satisfacerea orgoliului său masculin și a confortului spiritual bazat pe convingerea că aceste femei-obiecte nu-i vor deteriora anturajul prin dispariția lor („neliniștea provocată de gândul că ele ar putea să ne părăsească și este întreaga noastră iubire...”, „...lipsite de dragostea noastră, oricum ar fi ea, ele devin nimic mai mult decât sunt în realitate, altfel spus - aproape nimic...”[2, p. 107]), ar fi suficient pentru o argumentare plenară a acelei atitudini transformatoare a femeii într-un semn de mediere pentru bărbat. Care ar fi soluția de a transcede acest catastrofal impact asupra literaturii generat de receptarea ei de către lectorul feminin? În mod sigur, proiectul ar trebui să fie unul de „pacificare socială”, iar „revoluția” sa -cruțătoare. Nu acesta este, însă, gestul scriitoarei engleze Angela Olive Carter atunci când, pentru prima oară în istorie, îi dă dreptul la replică Jeannei Duval în povestirea Neagra Venus (1990). Obiectului fanteziilor erotice ale lui Baudelaire i se restituie realitatea socială concretă: Jeanne Duval era o negresă venită din colonii și o femeie întreținută ce nu a beneficiat niciodată de o experiență proprie în viață, mulțumindu-se cu resturile de la masa amantului ei celebru. „Teritoriul colonizat” al corpului „Damei Creole” e schimonosit de greutatea podoabelor primite cadou, printre care și „veritabilul, autenticul” sifilis al poetului Baudelaire, ca o răzbunare injustă a „continentului violat”, întoarsă împotriva lui însuși. În textul Angelei Carter, mecanismele poeziei baudelairiene sunt dezamorsate și făcute să funcționeze în gol, inutile și ridicole. Nici poetul și nici amantul Baudelaire nu ne mai poate amăgi: legătura lui cu acel „copil pur al coloniei” se dovedește a nu fi 54 decât o imensă tragi-comedie grotescă, o „ficțiune inconștientă” care trebuie luată ca atare pentru a putea fi demistificată. Detașarea ironică de discursurile aberante și orgolioase ale „textelor masculine” este o caracteristică unificatoare a atitudinilor artistelor feministe de prertutindeni. Dar uzul feminist al strategiilor postmoderne nu exprimă doar rezistența față de consumul pasiv al truismelor patriarhalității. El exprimă și regretul femeii de a trebui să aleagă între un comportament exagerat disimulat și unul moderat disimulat, distrăgându-și, astfel, implicit, toate celelalte posibilități de a fi într-o lume a bărbaților. Romanul unei foarte tinere scriitoare din Sicilia, Lara Cardella, poartă un titlu extrem de sugestiv: Volevo i pantaloni (2002). Narațiunea scoate în evidență destinul Annettei, o fată oarecare dintr-o familie din Sudul Italiei, care s-a angajat într-o luptă inegală împotriva optuzității sociale, a violenței fizice și morale, pentru a se afirma „ca persoană” (atenție, nu ca personalitate), căci, „o femeie, prin părțile acelea, e soție, iar soția e mamă, și nu persoană” [3, p. 15]. În timp ce alte fete de vârsta Annettei visează la „prințul călare pe cal alb”, ea exersează urinatul din picioare, fumatul și scuipatul de pe geam, visând la ziua în care va putea purta pantaloni. Adoptarea acestor atribute ale comportamentului masculin îi dau îmbătătoarea iluzie a libertății și a respectului de sine, rezervat în exclusivitate bărbatului. Dar visul Annettei e violat, la fel ca și trupul, iar „personalității” ei i se aplică eticheta de „puttana”: „prin părțile mele, o curvă nu e orice femeie care-și cedează corpul dorințelor vreunui bogat și distins domn; o curvă e orice femeie care în modul său de a se îmbrăca și de a se comporta apare, ca să zic așa, libertină. Faptul nu implică, în mod necesar, că o asemenea femeie ar trece dintr-un pat în altul, ceea ce, la drept vorbind, nu se întâmplă niciodată. Curva e doar o etichetă, un cuvânt scăpat în flecăreala cuiva, un soi de operă socială.”[3, p. 32]. Căile libertății femeii, în acest roman, nu se întrevăd în imitarea comportamentului masculin, de aceea, decizia Annettei de a purta pantaloni apare stupidă și protagonista se simte jenată pentru că „și-a dorit, atâta vreme, un lucru atât de mizerabil” [3, p. 90]. Iată deci că problemele feminismului sunt mai multe și mai complexe decât apar la prima vedere, iar „zidul berlinez” ridicat de lumea riguros masculină a civilizațiilor clasice și burgheze, e mai mult decât o barieră de piatră: e o prezență pe care o vom mai resimți mult timp ca foarte vie. Asupra capcanelor în care ar putea cădea feminismul în intreprinderea sa de a dărâma barierele de gen, ne atrage atenția una dintre cele mai reputate specialiste în istoria Evului Mediu și conservatoare onorifică a Arhivei Naționale Franceze, Regine Pernaud, autoare a numeroase studii consacrate reabilitării femeilor, dintre care merită să fie amintite La Femme au Temps des Cathedrales (1980), La Femme au Temps des croisades (1990) și Rehabilitation de Jeanne d'Arc (1995): „Mă întreb uneori (nimic nu e pentru totdeauna ireversibil atât în istoria popoarelor, cât și în cea a indivizilor) dacă efortul actual de eliberare a femeii nu riscă să avorteze; căci se remarcă la ea o tendință suicidară: de a 55 se nega pe sine ca femeie, satisfăcându-se în a copia comportamentul partenerului său și căutând să-l reproducă în calitate de model ideal și perfect, refuzând să-și descătușeze originalitatea.” [4, p. 360]. Referințe bibliografice: 1. Sartre J.-P. Baudelaire, Paris, 1963. 2. Proust M. Captiva, Sankt-Petersburg, 1999. 3. Cardella L. Volevo i pantaloni, Milano, 2002. 4. Pernaud R. La Femme au Temps des Cathedrales, Paris, 1980. Adriana Koronka Glafira, de V. Eftimiu, și Mariana Pineda, de F. Garcia Lorca: două fațete ale iubirii neoromantice Dacă în majoritatea dramelor lui E.Rostand, M.Maeterlinck, G.Hauptmann și chiar în ale dramaturgului român Victor Eftimiu prezențele feminine erau fie apariții pur decorative, fie mijloace de a susține acțiunile eroilor principali, fără a li se acorda o atenție specială, despre opera dramatică a lui F.Garcia Lorca s-ar putea spune că are în centrul ei eternul feminin. F.Garcia Lorca a înțeles și a dezvăluit sufletul femeii așa cum nimeni nu a făcut-o. Teatrul marelui poet spaniol include un număr apreciabil de piese, în care personajele principale sunt femei: de la comedia Minunata pantofăreasă la dramele Mariana Pineda, Casa Bernardei Alba, Nunta însângerată, Yerma. În toate, personajul feminin este purtătorul mesajului tragic, dobândind valoare de simbol. Mihnea Gheorghiu [1, p. 7] scria că “femeia eroică a lui Lorca nu-i tipul aceleia pe care catolicismul a axat suferințele Fecioarei; ea prefigurează tipul răzvrătit și combatant al noului veac, opus, în primul rând, modelului de viață feudal și catolic”. Firi independente și voluntare, eroinele sale întruchipează revolta împotriva oricărui fel de îngrădire a dreptului natural al omului. La fel ca Victor Eftimiu, Lorca a considerat că limbajul scenei este mijlocul cel mai eficient de a transmite spectatorilor cele mai nobile mesaje, de a le înălța spiritual prin artă. Ambii își dăruiesc întreaga pasiune vieții teatrale, dar, indiscutabil, posibilitățile și mijloacele de care dispunea Lorca se află la ani-lumină de cele ale dramaturgului român. Două ar fi coordonatele pe baza cărora se poate face, totuși, o apropiere între ei, în afară de pasiunea pentru teatru: atitudinea față de personajul feminin și traversarea momentului neoromantic. 56 Iată ce nota Eftimiu [2, p. 154] într-un interviu: “Femeia în sine este o făptură gingașă, prea respectabilă, mult superioară nouă, ca s-o identificăm cu modelele curente; dacă mi se poate reproșa o monotonie este că n-am insultat-o niciodată, ci am urcat-o pe un piedestal înalt, de la Sorina, din Înși’te, mărgărite, până la Glafira, până la Rândunel, din Meșterul Manole, până la Eromeni, din Prometeu, și Mariana, din Marele Duhovnic, până la Antigona sau Daniela”. Regăsim în această confesiune doar o părticică din admirația lui Lorca pentru femeie, deoarece, cu excepția Glafirei, Eftimiu creează figuri convenționale, personaje dramatice, duse de mâini de autor, incapabile, prin lipsa de substanță, să susțină concepțiile celui ce le-a creat. Lorca dă viață personajelor feminine, înveșmântându-le în poezie, dar lăsând să li se vadă oasele, sângele. Sunt atât de omenești și îngrozitor de tragice, de legate de viață, cu atâta forță își dau în vileag durerile și aspirațiile, încât nici o clipă nu gândim că nu au existat aievea. Drama eroică Mariana Pineda (1925) corespunde, în cel mai înalt grad, acestor afirmații aparținând lui Lorca. Inspirată de o “romanță” (baladă) populară spaniolă, în care lupta pentru libertate se îmbină cu o iubire măreață, acțiunea se fixează asupra unui episod eroic din rezistența liberalilor față de monarhia absolută a lui Ferdinand al VII-lea. Reînviind figura Marianei Pineda, care și-a dat viața în numele unui ideal, Lorca le reamintește contemporanilor, un veac mai târziu, o epocă eroică din trecutul Spaniei, chemând acum poporul la rezistență împotriva fascismului. Mariana se lasă antrenată în complotul împotriva tiranului Pedrosa din dragoste pentru Don Pedro, îmbrățișând cauza insurgenților cu aceeași frenezie cu care se dăruiește iubirii. În numele celor două pasiuni, libertatea și dragostea, sacrifică liniștea și siguranța sa și a copiilor, ba chiar viața, refuzând să-și demaște complicii. Idealul său de libertate nu e pur decorativ, ci izvorăște din convingerea că nedreptățile săvârșite de Pedrosa trebuie să ia sfârșit. Steagul pe care îl brodează în secret este simbolul acestei libertăți și în firele urzite Mariana împletește iubirea pentru Don Pedro și ura pentru Pedrosa. Dacă Mariana Pineda a fost o existență reală, figura ei fiind imortalizată într-o frumoasă baladă populară și într-o statuie aflată în apropierea casei părintești a poetului din Granada, Glafira (1926) lui Victor Eftimiu este născută numai din imaginația dramaturgului, nu se sprijină pe nici un fapt concret, personajele nu au trăit decât în mintea autorului. Drama sa nu este una eroică, căci lupta celor trei regi creștini împotriva tătarilor ocupă un loc minor, fiind, mai degrabă, pretextul care îi furnizează autorului argumentele pentru evoluția ulterioară a Glafirei. Este o dramă a răzbunării soțului și a copiilor, uciși mișelește din ordinul craiului Simion Cocoșatul, care se simțea amenințat de popularitatea în creștere a lui Gladomir, învingătorul oștirilor tătare. Al.Ciorănescu scria [3, p. 233] că plasarea acțiunii din Glafira într-o vagă regiune orientală, în vecinătate cu tătarii, “amintește de propriul nostru destin istoric”, dar aceasta este singura legătură cu spațiul românesc, pentru că 57 piesa este lipsită de mesajul patriotic pe care Lorca l-a așezat la temelia Marianei Pineda, unde pune în conflict tinerețea Spaniei îndrăgostite de libertate, năzuind spre lumină prin prezența personajului simbol, și lumea tiraniei, reprezentată de Pedrosa. În Mariana Pineda motivul iese din legendă și trăiește dincolo de zidurile cetății, își amplifică, în timp, puterea de a sugestiona, în vreme ce în Glafira autorul nu are forța să-i imprime ceva revelatoriu, căci motivul răzbunării ar putea interesa numai dacă ar fi ridicat dincolo de egoismul comun. Glafira îl sacrifică, în impetuoasa răzbunare, pe Dan Loredan, fiul regelui, punând capăt vieții unui conducător radical, opus tatălui. Astfel, răzbunarea sa, chiar motivată, devine pentru popor un gest gratuit. Glafirei îi lipsește idealul moral care pentru Mariana reprezintă rațiunea de a fi. Cele două drame sunt tributare unui romantism spectacular, ușor detectabil: acțiunea abundă în peripeții îndrăzneț exploatate, antiteze răsunătoare, trucuri senzaționale ce duc la schimbări de situație bruște, la conspirații, la întâlniri nocturne. Revolta eroinelor, aspirația la fericire, dispoziția spre sacrificiu, modul de organizare a intrigii, prin utilizarea de contraste violente, sentimente extreme, presimțiri, preziceri, tirade înflăcărate, libertăți față de exactitățile faptelor istorice sunt de factură romantică. Acestor trăsături li se adaugă cele neoromantice, mai subtile, dar și mai puțin numeroase. Apropierea lui Lorca de neoromantism s-a făcut din profunda convingere că teatrul trebuie să fie oglinda unor tradiții. Atracția pentru trecutul eroic, pentru folclorul andaluz stă sub semnul acestei apropieri. El a cunoscut esteticele curentelor europene de la începutul secolului al XX-lea. Formulele avangardiste (impresionismul, creaționismul, expresionismul, suprarealismul) nu i-au fost străine, dar nici nu l-au pierdut, căci, în concepția sa, tradiția trebuia să primeze. Spontaneitatea artistică, bazată pe un limbaj adecvat, avea menirea să aducă în teatru dorințele și neliniștile proprii, dar și pe cele ale altora. Obiectul teatrului trebuia să fie omul, umanul, comuniunea cu semenii, fantezia care, în opinia dramaturgului [4, p. 9-11], opera pe material concret, fără a exclude controlul logic. “Mariana Pineda” îmbină romantismul tradițional spaniol (sursa de inspirație, lupta pentru libertate, existența unei iubiri mărețe, dorința de a transforma lumea) cu neoromantismul (izolarea omului în sânul universului său intim, motivul tragic al singurătății, dezamăgirea provocată nu de societate, în ansamblul ei, ci de omul iubit). Lipsa de valoare morală a lui Don Pedro, superficialitatea și lașitatea lui o înspăimântă pe Mariana mai mult decât amenințarea morții. Pentru ea, dragostea a fost legătura cu lumea - o lume liberă, descătușată de tiranie. În finalul piesei, iubirea și libertatea, care păreau intangibile, se contopesc, căci eroina părăsește lumea ca o femeie liberă de orice constrângere și, în sufletul ei, sentimentele pentru Don Pedro rămân nealterate. 58 La eroii romantici, idealul era imposibil de atins, era îndepărtat, iluzoriu, la neoromantici el devine aproape tangibil, așa cum se întâmplă o clipă cu idealurile Marianei, ce se întâlnesc prin moarte. Strigătul din final “Chiar eu sunt Libertatea ! Așa a vrut iubirea ! / Da, Pedro, Libertatea cea căreia mă dai jertfă” (Stampa a treia, scena ultimă) dovedește această comuniune. Memoria ei va fi cu atât mai dureroasă pentru Don Pedro, cu cât acesta va trăi apăsat de sentimentul dublei vinovății: abandonarea cauzei pentru care Mariana își dă viața și trădarea femeii iubite. Romantismul popular se combină cu un realism de factură modernă, prielnic revirimentului neoromantic. Astfel, prin concepții și modul de comportare, Mariana își depășește epoca. Ea reacționează ca o femeie modernă, care subminează "legea bărbatului", fiind capabilă să ia singură decizii, să adune în jur conspiratorii, să-i scape de soldații lui Pedrosa. În dragoste e la fel de hotărâtă și curajoasă. Chiar dacă iubește un proscris, nu se simte vinovată și își apără alesul în fața mamei. Rațională, nu neglijează pericolele ce o pasc și încearcă să le îndepărteze: își alege aliați de nădejde, acționează cu precauție sub protecția întunericului, își disimulează adevăratele sentimente în prezența lui Pedrosa. Iubirea Marianei este una romantică prin intensitate, prin energia, pe care o implică, dar completată, în chip fericit, de comunicarea cu omul iubit prin atingeri delicate, încărcate de senzualitate, care împinge idealul exaltatei și ideaticei iubiri romantice spre firescul neoromantic. Toată această complexă atitudine, prin care Mariana depășește cu mult modelele create de literatura romantică, reprezintă și o revoltă în plan superior, ce lovește în concepția anacronică despre condiția femeii, apropiind-o de modelul neoromantic. Feminitatea acută a eroinei impresionează prin autenticitatea realistă, modificând stereotipul romantic al femeii gingașe, sensibile, lipsite de inițiativă, trăind în umbra bărbatului. La Victor Eftimiu, neoromantismul, în loc să fie încorporat în acțiune, se menține la suprafață, ținând de atmosfera de feerie din Glafira. Alimentată dintr-un mediu sângeros, drama se sprijină pe o declamație excesivă, meșteșugul dramatic, prezent, de altfel, în toate piesele sale, mascând structura unilaterală a personajelor. Oamenii simpli, mânați mai mult de instincte, nu întârzie în reflecții și acțiunile nu sunt precedate decât de palide justificări ce dezvăluie lipsa zbuciumului sufletesc. Singurul personaj cu o structură interioară mai complicată este Glafira. Lipsită de profunzime, drama se hrănește din motivul răzbunării, în care, însă, nu trebuie căutată valoarea concepției, pentru că dramaturgul nu o îmbogățește sau o face într-o prea mică măsură, compensând, prin mijloace tehnice, acest fapt. La fel ca Lorca, Eftimiu pune la baza acțiunii iubirea, dar consecințele sentimentului sunt total diferite. Până în momentul asasinatului, Glafira se arată o femeie blândă, sensibilă, admirabilă soție și mamă. Ea îl susține moral pe Gladomir și amintirea luminoasă, pe care i-o poartă în suflet, îl îmbărbătează pe câmpul de luptă. Uciderea mișelească a soțului și a copiilor o 59 transformă într-un mecanism reglat perfect pentru răzbunare, întreaga energie și inteligență fiind puse în slujba ei. Tragica figură a Glafirei este construită pe coordonatele iubirii pentru Gladomir și pe o palidă încercare de a extinde acest sentiment asupra celor din afara cercului familial. Eftimiu introduce în dramă un personaj prin care prezintă și explică sufletul eroinei. Mama adoptivă, stareța Minodora, este rezonerul inimii calde și senine care “ofta de păsul fiecării” (Actul II), îmbărbătând văduvele, alinând orfanii. Din păcate, acest filon rămâne la nivel declarativ, pentru că, deși fiul regelui Simeon compară vitejia de pe câmpul de luptă a lui Gladomir cu cea a soției, faptele nu o susțin. Iubirea ei se menține la nivelul subiectivității romantice, convertindu-se în ură și în dorință de răzbunare. Conștiința se deschide spre sentimentul morții ce trebuie răzbunată, cazuistica respectivă fiind dezvoltată în drama romantică sub forma unor raționamente puse în gura eroilor. La fel procedează Eftimiu, dându-i eroinei puterea de a-și depăși suferința și de a urzi un plan diabolic de pedepsire a ucigașilor, explicând și justificând totul, dar răpind, prin aceasta, din plăcerea spectatorului de a descoperi ceva dincolo de cuvinte. Cele două piese sunt tragedii ale femeii, victimă a unor circumstanțe sociale. Noutatea e că eroinele încearcă să depășească această condiție, desigur, cu mijloace și cu rezultate diferite. Glafira și Mariana sunt inteligente, curajoase, sensibile, puternice și dârze. Ele trăiesc cu fervoare, au un patos romantic, iubesc viața, dar nu pregetă să și-o sacrifice în numele idealului. Spre deosebire de personajele romantice, au o psihologie mai bogată, au firi complexe, participă cu maximă intensitate la evenimentele cruciale din viața lor. Ceea ce le desparte este, însă, mult mai profund și vizează idealurile diferite ce determină și aspectele morale ale acțiunilor întreprinse. Răzbunarea, oricât de justificată, dovedește lipsa unei morale creștine, și nu numai. Libertatea, în schimb, merită orice sacrificiu, fiind între aspirațiile umane, poate, cea mai nobilă, pentru că presupune iubire, în vreme ce răzbunarea nu invocă decât ură. În planul acțiunii, Glafira e mai activă, pe când Mariana e mai bogată spiritual. Ambele aleg moartea, dar din motive diferite. Eroina lui Eftimiu moare pentru că viața nu mai are nici un sens după ce și-a atins idealul. Lorca conferă morții o semnificație nobilă și înălțătoare, căci idealul eroinei sale nu poate fi atins decât prin acest sacrificiu la care consimte fără ezitare. Trecerea în neființă nu înseamnă sfârșitul, ci curmă doar firul individual al existenței terestre. Moartea nu e gratuită, ca la Eftimiu, nu e nici un moment refuzul vieții. Dimpotrivă, Mariana iubește viața, îi este drag să trăiască, se teme de moarte și martirajul e cu atât mai curajos. Mariana Pineda se stinge ca făptură, dar memoria nu-i piere, fiindcă libertatea, piatra unghiulară pe care se înalță umanitatea, a fost salvată. 60 Preocuparea pentru frumusețea limbajului, atracția pentru formele cizelate, folosirea cu iscusință a scenografiei, chiar indicațiile date de autori privind vestimentația eroinelor, ne subliniază formarea lor în spiritul esteticii neoromantice. Utilizând confesiunea ca formă de comunicare în cele două drame, Eftimiu și Lorca introduc în structura eroinelor o notă patetică. Absența bărbaților, pe care îi iubesc, imposibilitatea de a comunica cu ei, dar și cu cei din jur, le constrâng să monologheze, să-și autodezvăluie sufletul în fața spectatorilor. Putem spune despre ele că sunt două energii confruntate cu voința puterii, fapt ce generează o ambianță tragică, în care își proiectează și își urmăresc idealurile. Atmosfera generală e una neoromantică, generată de pitoresc și de culoare locală, în Mariana Pineda, și de aspectul ei feeric, de lume îndepărtată și ireală, în Glafira, - totul fiind învăluit într-o lumină de crepuscul ce sporește tensiunea dramatică. Referințe bibliografice: 1. Gheorghiiu M. Prefață. - În: Lorca F.G. 4 piese de teatru, București, 1958. 2. Eftimiu V. Portrete și amintiri, București, 1996 3. Ciorănescu Al. Teatrul românesc în versuri ți izvoarele lui, București, 1943. 4. Federico Garcia Lorca. - În: Dialogul neîntrerupt al teatrului în secolul XX, vol. II. București, 1973. Paula Armasar Despre funcția clișeului la Flaubert Despre rolul Irinei Mavrodin în cunoașterea și înțelegerea operei flaubertiene de către cititorul român s-ar putea scrie nu un articol, ci un întreg studiu. În Spațiu continuu (1972), Irina Mavrodin scrie despre Flaubert precursor al Noului Roman, adoptând o metodă ce ține mai degrabă de principiile metacriticii (în incursiunea modalităților interpretative tradiționale și moderne). În Punctul central (1972), autoarea încearcă, în perspectiva unei “poietici/poetici flaubertiene”, o acumulare de “date pozitive” (privitoare la biografia scriitorului, circumstanțe istorice, politice, sociale, culturale, date privind geneza și receptarea operei) vizând integrarea lor într-un sistem în cadrul căruia ar putea funcționa ca specifice. Corespondența lui Flaubert este luată în vizor și urmărită “cu lupa” de la avatarurile asemănătoare cu cele ale oricărei corespondențe supuse distrugerii parțiale, publicării fragmentare, adaptării, cenzurării, până la devenirea corespondenței Corespondență, adică operă integrată unui sistem care este opera scriitorului, Opera încheiată prin moarte, unde comunicarea cu un receptor se transformă, dincolo de confidențialitate și particular univoc, în generalitate plurivocă. Despre Bouvard și Pecuchet și Dicționarul de idei primite de-a gata, îngemănate, criticul român 61 va demonstra cum, în imanența lor, sunt o teorie a intertextualității “in actu”, dusă dincolo de limită. Iar în Modernii - precursori ai clasicilor (1981) Irina Mavrodin pornește de la ideea că cel ce “influențează” literatura de astăzi a fost, la rândul său, “influențat” de ea, demonstrând că Flaubert se găsește în această postură de “du-te vino” neîncetat. Receptarea lui Flaubert, aproape în toate cazurile, este contradictorie, pendulând cu violență între refuz și admirație, de unde, în opinia Irinei Mavrodin, simptomul vădit al impactului puternic dintre această operă nouă și conștiința publică contemporană facerii ei. Ea propune interpretarea integratoare, unificatoare, văzând în fiecare operă anumite constante (structuri profunde și/sau de suprafață) ce pot fi recunoscute în toate operele sale, considerate a manifesta fiecare în parte Opera, ca un tot coerent. Opera flaubertiană ar putea fi definită, după argumentele Irinei Mavrodin, “ca un loc comun al unei confruntări dintre ceea ce vrea să afirme ca scriitură “flaubertiană” și ceea ce am pute numi o scriitură “antiflaubertiană”, ca un loc al unei contestări reciproce care ar constitui însăși scriitura flaubertiană” [1, p. 135]. Despre funcția productivă a cliș eului - procedeu sistematic exploatat azi de câtre Noul Roman și Noul Nou Roman - Irina Mavrodin ne vorbește în termenii unei introduceri în lectura infinita" a operei flaubertiene, printr-o nouă viziune: opera devine inepuizabilă în funcție de combinațiile multiple posibile de stabilit în cadrul ei, pe de o parte, și între acestea și exterioritate, devenind în mod deliberat obiect plurifuncțional “Les affres du style” (“chinurile stilului”), mult citate și răscitate de critica tradițională, se refereau la doar câteva aspecte decupate în virtutea unei gândiri ce nu considera opera în totalitatea ei (perfecțiunea frazei, armonia eufonică, lexicul bogat, virtuozitatea utilizării timpurilor verbale, etc.). Clișeele au fost văzute ca modalitate de caracterizare a personajelor, stereotipiile de limbaj fiind maniera evidentă de manifestare a acelei sottise bourgeoise, la care Flaubert reacționase cu atâta consecvență și violență. Aici Irina Mavrodin deschide discuția asupra acestei reducții de sens a cliș eului continuând să demonstreze faptul că, dincolo de introducerea clișeelor în dialoguri și monolog interior, tratat în stil indirect liber, acesta există și în descrierea „obiectiva" a unei realități „exterioare": "Clișeiformizarea poate fi întâlnită la toate nivelele textului, până și în grafia acestuia: adeseori cuvintele apar în cursive sau intre ghilimele, procedee prin care este semnalată calitatea lor de clișee” [1, p. 145]. Problema competenței și performanței intervine când este vorba de reperarea clișeului, de semantizarea și resemantizarea sa. Clișeele nu pot fi sesizate decât de cel ce are „experiența" livrescului, și doar prin raporturi, căci opera este alcătuită în așa manieră încât cititorul să-i poată descoperi singur modurile de funcționare, soluțiile multiple, ceea ce-l implică mai mult decât dacă s-ar afla în fața unui text cu caracter discursiv și persuasiv. Flaubert nu-i „demonstrează" nimic cititorului său, ci prin inventarea unei poetici a cliș eului, îl pune în situația de a- 62 și face demonstrația singur. Este, după Irina Mavrodin, o nouă posibilitate de a defini „impersonalitatea" văzută de critica tradițională, de obicei, dintr-un unghi psihologizant (ca ironie, ca imposibilitate), ea este „însăși acea dimensiune a operei care face posibilă lectura plurală Departe de a considera ca toate aceste „mișcări" din interiorul operei, văzute prin intertextualitate, au fost în intenția lui Flaubert, criticul român găsește că logica însăș i a căutării sale l-a dus către descoperiri de care nu este decât în parte conștient sau pe care le poate considera drept trădări ale operei și care îi provoacă o chinuitoare incertitudine. Discuția continua cu demonstrarea complexității funcției clișeului în paralela Educația sentimentală / Doamna Bovary: acțiunile, trăirile au caracter livresc, se află pe tărâmul unei lumi „de suprafețe clișeiforme Dar aglomerarea clișeelor devine suspectă spiritului cititorului, care va înțelege că este vorba de altceva, “un altceva care trebuie căutat în ceea ce nu este spus. Tabloul supraîncărcat cu toată recuzita unui univers în viziune romanțioasă devine semn pentru o altă realitate, „interstițială", desemnată tocmai prin distanța pe care Flaubert o ia față de ceea ce descrie, și care este aita decât cea a aparențelor convenționale. Jocul acesta dintre aparență și realitate, dintre „autentic" șt “neautentic” nu poate fi sesizat decât la nivelul scriiturii înseși, „impersonalitatea" lui Flaubert fiind tocmai aceasta știință de a obliga scriitura să rămână consecință cu propriile-ipremise " [1, p. 154], Se deschide întrebarea asupra dificultății de a regăsi verosimilul psihologic ca evoluție previzibilă a comportamentului personajului (într-o interpretare tradiționala), în cazul de fața personaj de tip bovaric flaubertian. Irina Mavrodin găsește o tragică măreție a personajelor flaubertiene (Emma, Charles, Frederic Moreau, Bouvard și Pecuchet) în urmărirea iluziei cu consecvența ce-i duce la dezastru. „Sunt victime și învingători ai unor succesive deziluzii" [1, p. 155]. Într-un articol intitulat Doamna Bovary și Don Quijote scria despre bovarism ca fiind un quijotism de speță inferioară (exceptând bovarismul scriitorului) prin faptul ca personajele nu cred până la capăt în iluzia lor. Ele ajung să se întrebe asupra autenticității sentimentului, “iluziei"... . Don Quijote „crede" în uriașii - mori de vânt, cu care se luptă. O altă fațetă a clișeelor la Flaubert ar fi, după Irina Mavrodin, faptul că într-o lectură care să evidențieze stereotipiile, avem în față o frescă satirică a societății franceze din prima jumătate a secolului al XIX-lea, surprinsă de un caricaturist de geniu al ,.prostiei burgheze''. Din această perspectivă romanele flaubertiene sunt romane despre eșec. Dar, scrie autoarea „Eșecul, ca și tragicul, nu există decât acolo unde există și conștiința lui" [1, p. 156]. De exemplu, Frederic Moreau nu are acest sentiment, dimpotrivă în unele pagini pare ca trăiește o împlinire, o împăcare fericită cu soarta. La ultima întâlnire cu femeia iubit ă el nu-și degradează idealul, iubirea sa este spirituală, nu carnală și orice apropiere de alt gen îi seamănă a incest. Astfel, el devine excepțional prin consecvența voinței de a iubi o idee (idee conturată după o 63 lungă serie de indecizii). Subliniem aici adevăratul paradox (revelat de autoare) al unei psihologii surprinsă în mișcarea ei contradictorie de autentic/inautentic: consecventa în indecizie se constituie până la urmă în act de opțiune. „Ceea ce fusese slăbiciunea sa devine astfel forța sa (capacitatea de a continua presupune totdeauna o forță), iar drumul pe care Frederic pare a se afla la început dintr-un capriciu al hazardului și din vina propriei sale nehotărâri, se preschimbă, din întâmplător, în drum ales. (...) Impulsul este totdeauna exterior, intrarea în trăirea autentică făcându-se prin artificiul inautenticului. (...) Prima mișcare este de conformare fată de convenția socială, este însă negată de o alta, de refuz și evadare, de non-aderență la o societate pe care o simte străină (Frederic Moreau este un „străin", un „alienat" avant la lettre)" [1, p. 157]. Din acest punct de vedere trebuie să înțelegem că o dată eludată convenția socială, Frederic se situează pe un plan victorios, rămânând până la capăt fidel sublimei iluzii. S-ar fi cerut aici intervenția noastră cu dezvoltarea argumentației în contradictoriu, dar Irina Mavrodin nu lasă lucrurile neterminate și, la rândul sau, deschide interpretarea cu o opinie schimbată la 180°: “Dialectica romanului ne-ar putea sugera insa și o altă lectură; marea constanță în iubire a personajului nu este decât un efect al conformării la modelul „iubirii-neîmpărtășite-caste-și-eterne", în virtutea acelorași mișcări contradictorii ale scriiturii, care se anulează reciproc" [1, p. 158]. La originea noii viziuni flaubertiene, observă Irina Mavrodin, stă evidența raporturilor dintre lume și conștiință, măsurate prin „impresii". Universul este ostil sau prietenos, se dilată sau se contractă în funcție de percepțiile subiective ale personajelor (cu acest înțeles vorbea Proust despre „subiectivismul" lui Flaubert): realitatea este prezentată de romancier așa cum este ea văzută de o conștiință concretă. Demonstrația „de forța" pe care o avem în față prin rândurile Irinei Mavrodin cu privire la ultimele pagini din Doamna Bovary, ne arată ca există un cerc vicios, clișeul este generator de act autentic, iar actul autentic generator de imagini-clișeu despre sine și lume. Personajele lui Flaubert se inserează în realitate, o modifică în realitate-cli ș eu pentru ca, la rândul ei, aceasta sa le modifice. Prin tehnica „gomării" (termen propus pe care-l citim „ștergere") romanul se descentrează, personajul principal Emma este înlocuit de personajul principal Charles. Acest al doilea roman este la rândul său „gomat", contestat de primul, prin însăși contestarea statutului de personaj al lui Charles, pe care îl percepem ca pe o imagine clișeu soțul-devotat-fidel-credul-și-înșelat, imagine ștearsă de o alta a unei Emme reconstituită din scrisori de dragoste -clișeu, femeia-adorată-și-iubită-de-toți-bărbații. Primul Charles se modifică în contact cu această imagine-clișeu, el devine Emma Bovary: “Ca să-i placă Emmei, ca și cum ea ar mai fi trăit, începu să aibă și el preferințele, ideile ei, își luă cizme de lac, luă obiceiul de a purta cravate albe. Își dădea cu pomadă pe mustăți, și ca și ea, semna polițe,. Emma-l corupea dincolo de mormânt". 64 Astfel ni se revelează faptul că folosirea clișeului este o „metoda" folosită de Flaubert pentru a descentra romanul, pentru a-l transforma într-un roman care arata nu cum este lumea, ci nenumăratele moduri în care aceasta poate fi văzută de una sau mai multe conștiințe concrete. Autoarea ne atrage atenția că și Proust va realiza un gen analog de roman „fenomenologic”, utilizând „metoda” memoriei involuntare. Diferența este că daca la Flaubert personajele trăiesc „ca în cărți” cu vagul sentiment al acestui lucru, personajele lui Proust ș tiu că proiectează asupra realității clișee, că sunt condamnate să vadă și sa gândească în clișee. Concluzia Irinei Mavrodin nu se lasă așteptată (explicând în sine și posibila contradicție a interpretării lui Flaubert numai la nivelul virtuozității stilului și cizelării de fraze, interpretare nejustificată dacă ținem cont de multitudinea clișeelor vehiculate în operă): „cu fiecare operă în parte Flaubert explorează și dezvolta tot mai mult funcția productivă a clișeului ca metalimbaj" [1, p. 166]. Quod erat dcmostrandum! Referințe bibliografice: 1. Mavrodin I. Modernii - precursori ai clasicilor, Cluj-Napoca, 1981. Letiția Brătulescu Impresionism și naturalism în viziunea lui Emile Zola “În literatură, ca și în artă, numai creatorii contează”, spune E. Zola [1, p. 271], scriitorul și criticul de artă care a devenit, începând cu Salonul din 1866, cel mai bun apărător al artei practicate de tinerii care reprezentau viitorul. Inițiat în problemele picturii și introdus în mediul artiștilor impresioniști de către protectorul său din copilărie, P. Cezanne, Emile Zola sa împrietenit cu ei, iubindu-i și susținându-i în protestul lor împotriva prejudecăților legate de frumos, le-a apărat adevărul fondat pe descoperiri savante, pe noul mod de a vedea, mereu mai bine și în orice limbaj artistic, așa cum el însuși preciza [2, p. 32]. Ca martor al evenimentelor istorice ale timpului său, a fost scriitorul și criticul care, precum V. Hugo, a agitat cel mai mult sec. al XIX-lea [3, p. 264]. Prietenia amintită, continuată și la Paris, începând cu anul 1858, îl va ajuta în continuare pe tânărul Zola. Acesta își va face ucenicia în muzee și în atelierele pictorilor, pe care îi considera „prietenii săi”, va vizita în 1859 Salonul peisagiștilor de la Barbizon, intersectându-se acolo cu viitorii impresioniști, Salonul Refuzaților din 1863, Salonul celor două generații din 1864, se va amuza pe seama amatorilor care, privind tablourile expuse, „luau măgarii drept vaci” [4, p. 211] și va pune bazele concepției sale despre artă în dialogurile epistolare cu Cezanne, concepție al cărei fundament, așa cum arată H.Mitterand [4, p. 211], este principiul legăturii indisolubile dintre idee și formă. 65 Înflăcăratul autodidact, aspect care reiese din monografiile consacrate lui, care nu se simte bine decât în prezența pictorilor, este purtat de Cezanne prin atelierele acestora și, cunoscând atmosfera de veselie, de luptă și de muncă specifică lor , participă la discuțiile despre artă, literatură și noile teorii estetice. Dorința comună de izbândă, comunitatea de idei cu prietenii și cu cei din generația sa îl vor face să fie de partea acestora, Zola învățând de la ei, în această perioadă, nu numai să vadă și să înțeleagă artistic, dar să-și formeze și gustul, și sensibilitatea artistică, să remarce, bunăoară, noutatea tabloului Olympia al lui Manet, expus la Salonul din 1865, să conștientizeze rolul prometeic al artei și al artistului în istoria umanității, să meargă către public, obligându-l pe acesta fie să-l „laude”, fie să-l „înjure” pe autor, ultimul aspect individualizându-l pe Zola. În dorința de a reuși cât mai repede, de a fi în pas cu secolul său și de a preamări spiritul întreprinzător al omului, se implică, printr-un limbaj adecvat, în critica de artă și literară. Deja în 1865, când publică articolul elogios pentru romanul Germinie Lacerteux, prin care anunța începutul unei noi literaturi, este cunoscut în urma unor publicații anterioare (versuri, proză, articole de critică literară), iar anul 1866, când devine cronicar plastic al ziarului L’Evenement și observator al mișcării artistice, îl găsește pregătit să profite de jurnalism pentru a-și dezvolta ideile, pentru a polemiza pe probleme de literatură și de artă în mod special, devenind, astfel, unul dintre „precursorii reporterilor moderni” [2, p. 127]. „Acest miop care știa să vadă” [4, p. 57] își precizează, cu ocazia Salonului din 1866, opinia despre idealul artistic: „O operă de artă e un colț al creației văzut printr-un temperament” [1, p. 71], despre pictura decăzută a acelor ani și despre sălile cenușii cu cele 2000 de tablouri, dintre care le remarcă, datorită vieții specifice și viguroase pe care o exprimă, pe acelea ale novatorului E. Manet. Dorința sa de originalitate, de creativitate și de viață, exprimate într-un tablou, reapare în romanul său Creație, sinteză a ideilor și a stilului artistic zolist: „-Ah!, viața, viața! S-o simți și s-o exprimi în toată realitatea ei, s-o iubești...” [5, p. 75]. În același Salon apare cuvântul „natură” de 26 de ori cu sensul său real, iar derivatul său, „naturalism”, cu ocazia Salonului din 1868, pentru a comenta peisajele lui Pissarro și sculpturile lui Solari, cu sensul de a reda natura, de a fi „creator de ceruri și de pământuri” [1, p. 143]. Termenul de „naturalist”, în sensul de „școală naturalistă”, este folosit de Zola cu ocazia Salonului din 1875, când spune că Manet anunță „ școala naturalistă” [1, p. 189], visată încă din 1873, când afirma că marele Courbet a dat „ o temelie solidă noii formule a școlii naturaliste” [1, p. 249], și în 1879, cu sensul de modernitate, de nou în pictură: „aceasta înseamnă că naturalismul, impresionismul, modernitatea, cum vrem să o numim, domină astăzi Saloanele oficiale.” [1, p. 312-313]. „ Acest revoluționar al artei”, cum a fost apreciat de către Maupassant în articolul pe care i l-a consacrat în 1883, a remarcat, cu ocazia Salonului din 66 1866, limbajul simplu și just, grația și petele picturii blonde și luminoase a lui Manet, considerat de Zola pictor analist, pentru care subiectul e numai un pretext pentru a picta, dragostea față de realitate a „actualiștilor” Manet, Courbet, Monet și Fr. Bazille, artiști preocupați de „analiza exactă” și de „studiul atent al prezentului”, ca în literatură, precizând că „arta nu este decât un produs al timpului” [1, p. 152]. În perioada 1866-1871 Zola menționează: „Trebuie să fim ai epocii noastre, dacă vrem să creăm opere originale” [1, p. 169], scriitorul fiind deosebit de apreciat de pictori pentru talentul de povestitor și pentru claritatea limbajului său, pentru nonconformismul și lupta de idei în care și-a angajat prietenii, apreciere concretizată nu numai prin prezența sa în mijlocul lor, pe malurile Senei, dar și în cele două tablouri pictate în această perioadă de Fantin-Latour și de Fr. Bazille, Un atelier la Batignolles și Atelierul artistului. Cu ocazia Salonului din 1875, apreciază modernismul și realismul lui Manet, considerându-l un pozitivist care pictează oamenii așa cum îi vede în viață, picturile lui Daubigny inspirate de malurile Senei și ale Oisei, vigoarea penelului și detaliile lui Guillemet, specificul realismului lui Fromentin. Citând din particularitățile noii picturi, precizate de Duranty, Zola menționează că artiștii acesteia, inovatori, numiți „impresioniști” datorită preocupării lor permanente de a surprinde și de a reda impresia veridică dată de ființe și de lucruri, pregătesc „o mișcare revoluționară” care va fixa prin capodopere „această nouă formulă artistică” [1, p. 247]. În articolul Școala franceză de pictură la Expoziția din 1878 Zola subliniază vigoarea creatore a unor pictori ca Delacroix și Courbet, rolul peisajului în revoluția picturii franceze și, amintind zgomotul făcut de inovatorii impresioniști, își exprimă speranța că viitorul aparține acestor artiști a căror pictură este analizată de Duret. La Salonul din 1879 îi situează pe impresioniști „în fruntea mișcării moderne” [1, p. 287], precizează că aceștia, căutând adevărul în jocurile luminii, au introdus pictura în aer liber, lovind astfel nu numai pictura clasică și romantică, dar și mișcarea realistă declanșată de Courbet. Tot atunci îl citează pe Manet ca șef al grupului impresionist, menționând subiectivismul și justețea percepțiilor sale, neegalate de latura tehnică, dar și pe Monet, Fantin-Latour și pe Guillemet, ultimul ca peisagist, continuator al revoluției naturaliste din școala franceză de peisaj. Semnificația cuvintelor „impresionist” și „naturalist”, folosite de Zola, se clarifică în 1880 și 1881 în lucrările Naturalismul la Salon, Romanul experimental și Romancierii naturaliști. În prima lucrare, după ce precizează că grupul de pictori impresioniști a exercitat o incontestabilă influență asupra școlii franceze de pictură [1, p. 303], îi citează pe Monet, considerat „șeful” acestora, pe Renoir, Degas și Pissarro și desemnează grupul de artiști care, pe urmele lui Courbet și ale marilor peisagiști francezi, s-au dedicat studiului naturii. Stabilește ascendenții tehnici ai lui Courbet în Tițian, Veronese și Rembrandt și pe descendenții acestuia, pe „adevărații revoluționari ai formei”, 67 în Manet, Monet, Renoir, Pissarro, Guillemin, idee care va fi reluată și în 1884, când va spune că Manet a fost unul dintre „instigatorii” „picturii clare, studiate după natură”, „la lumina zilei cotidiene” [1, p. 332]. Impresioniștii, mereu huiduiți și nedreptățiți, consideră Zola, au lucrat „în direcția naturalismului contemporan”[1, p. 311]. Deși semnificația celor trei termeni, în contextele folosite de Zola, este de „modernitate”, acesta îl preferă, totuși, pe cel de „naturalism” în același context și în același text, când afirmă că Manet a fost unul dintre artiștii „neobosiți ai naturalismului” [1, p. 312] și când constată „progresele crescânde ale natura-lismului” din pictura contemporană [1, p. 329]. Dovada acestei afirmații este și publicarea volumelor Romanul experimental (1880) și Romancierii naturaliști (1881), lucrări în care, ținând cont că „totdeauna un artist e fiul cuiva” [1, p. 99] ca formare artistică, caută să teoretizeze pentru literatură „ideea” din pictura „impresionistă-naturalistă”, legată de lucrul în aer liber, „după natură” [5, p. 222]. Zola arată că, așa cum această pictură „naturalistă” [1, p. 295] s-a debarasat de cea veche, de atelier, încărcată „cu bitum” [5, p. 121], devenind „o fereastră deschisă spre natură” [1, p. 343] prin „felul de a vedea și de a reda” [1, p. 340], tot așa noua literatură, prin „metoda experimentală”, ca instrument de lucru, poate „să facă să iasă romanul din minciunile și erorile în care se târă” [6, p. 89]. Am putea spune că metoda constă în observarea și înțelegerea mediului contemporan („Plein-air”-ul pictorilor), în invenția textului literar pentru a reda, printr-un stil propriu, realitatea care trebuie cunoscută. Este, așa cum spune Zola, “să vezi, să ințelegi, să inventezi” [6, p. 67] și să redai, prin toate stilurile, „retoricile” [6, p. 92], expresii ale temperamentelor literare [6, p. 92], realitatea văzută de scriitorul naturalist, „observator și experimentator” în același timp [6, p. 84]. Semnificația cuvântului „naturalist” reiese și din Romancierii naturaliști (1881), lucrare în care Zola, analizând opere ale unor scriitori considerați de el „naturaliști”, constată, la Flaubert, reproducerea exactă a vieții comune, nevoia de culoare și de mișcare [7, p. 136], noua senzație a naturii, cu oameni în peisaje și mediu, cu obiecte redate în culoarea, desenul și mirosul lor, la frații Goncourt [7, p. 230], impresiile despre viață ale lui Daudet, cu viața în aer liber, culori și medii exacte, cu personaje studiate după natură [7, p. 261]. Este viața modernă, cum consideră Zola [7, p. 261), transpusă prin trierea și adaptarea elementelor și a faptelor din realitate, redată într-un stil strălucitor de imagini, în care fiecare cuvânt ieșit din dicționar trebuia să redea nuanța dorită de scriitorul naturalist, este „unicul fluviu al naturalismului practicat de stiliști”, izvorât din „observația lui Balzac și din retorica savantă a lui Hugo” [7, p. 331]. Aprofundând problema ”naturalismului”, considerat de Zola „o consecință a evoluției științifice a secolului” [6, p. 74), dar și a literaturii, putem spune noi, Zola caută s-o adapteze la situația romanului, cu intenția de 68 a-l înnoi, de a-l face să iasă din „minciunile și din ororile în care se târă” [6, p. 89]. Cel care a vorbit de ereditate și de mediu, ca scriitor naturalist, fiu al inginerului Franșois Zola, autor și conducător al unor mari proiecte de transformare a spațiului social, a fost el însuși, în lucrările sale critice și literare, un rezultat al mediului în care a trăit, a lucrat și a experimentat pe bază de observație. Fiu de creator, el însuși a fost un creator de critică de artă și de literatură constructivă, creator al unui roman nou, bazat pe o estetică modernă [1, p. 91], corespunzătoare noilor moravuri în schimbare. Aplicând metoda înaintașului său Diderot, bazată pe inducție, deducție, dezvăluire și manipulare, așa cum arată A. Guedj [8, p. 310], Zola a stabilit permanent legături între literatură și artă în încercarea sa de a demonstra că arta e rezultatul evoluției umanității, al forței creatoare a geniului uman, aspect dedus și din articolul său intitulat Despre descriere. Naturalismul, pentru Zola, a însemnat modernitate, o nouă manieră artistică de a-și exprima impresiile legate de viață. Referințe bibliografice: 1. Zola E. Saloanele mele, București, 1976. 2. Cazalbou J. Zola, ce meridional // Europe, 1952, Nov.-Dec. 3 Barbusse H. Emile Zola, Paris, 1932. 4 Mitterand H. Zola, Paris, 1999. 5 Zola E. Creație, București, 19 6 Zola E. Le roman experimental, Paris, 1971. 7 Zola E. Les romanciers naturalistes, Paris, 1971. 8. Guedj A. Diderot et Zola // Europe, 1968, Avril-Mai. Lilia Don Ecouri dostievskiene în studiile criticilor de la “Gândirea” Dacă Dostoievski este un mare scriitor, un mare artist de o superioară finețe, un psiholog de o profundă adâncime un gânditor de o mare anvergură, spre surprinderea celor care nu l-au cunoscut este și un neîntrecut scriitor cu preocupări religioase. Caracterul religios al operei sale este explicabil prin temperamentul și însușirile sale sufletești. Ideile despre existența lui Dumnezeu, despre existența și nemurirea sufletului au torturat mintea lui Dostoievski. O luptă întreagă a fost în ființa sa, între rațiune și credință pentru respingerea și acceptarea acestor adevăruri creștine. Lupta aceasta ne-o prezintă și eroii săi. Mândria satanică a rațiunii îi izolează pe primii eroi dostoievskieni”, ducându-se până la convingerea că sunt elemente excepționale și deci totul le este permis. De aceea acești eroi ajung fie la crima individuală sau colectivă, 69 fie la sinucidere. Umilința celorlalți eroi, a căror ființă cade în focul sfânt al iubirii creștine, îi duce la convingerea că toți suntem vinovați față de toți și totul. O lume dublă stăpânește opera lui Dostoievski: una, care prin rațiune degenerează în diavoli; alta care prin iubire ajunge să se transforme în îngeri. Din opiniile publicate despre Dostoievski în perioada interbelică, unele pot să fie grupate în funcție de factorul comun al modului de interpretare. Este vorba anume de acele idei, care îl clasează pe romancierul rus ca un profet de tip biblic sau ca un vizionar de o factură specific ortodoxă. În paginile revistei “Gândirea”, cu o ideologie literară programatic legată de ortodoxism, își găsesc locul celei mai multe din eseurile asupra complexității abisale a creștinismului lui Dostoievski. În articolul cu privire la autorul Fraților Karamazov, Profetul revoluției rusești, Lucian Blaga pleacă de la observația că atât în Franța cât și în țara noastră, unde “problemele religioase nu prea interesează” [1, p. 49] persistă tendința de a apela la Dostoievski “ca poet și gânditor, ca artist și psiholog” [1, p. 49], uitându-se a vorbi de el “ca profet al unui nou creștinism” [1, p. 50]. După aproape cincisprezece ani. Lucian Blaga va reveni asupra operei autorului Demonilor într-un capitol din volumul Spațiul mioritic, capitol în care se ocupă de “spiritualitatea bipolară” a creștinismului, în perspectiva modului cum aceasta apare structurată delimitat în catolicism, protestantism și ortodoxism. Pentru a obișnui cititorii cu atmosfera acestei orientări bipolare, proprie ortodoxismului răsăritean, Lucian Blaga dă ca exemplu un episod din Frații Karamazov, unde se descrie în pagini dintre cele mai emoționante starea lui Alioșa, care sta de veghe, cufundat în amintiri și copleșit de durere, lângă sicriul starețului Zosima “Un călugăr slujitor întru cele veșnice citește rugăciuni pentru mort. Alioșa, aude ca prin vis, evanghelia despre nunta de la Cana. Prin atmosfera de contrast cu situația reală, această evanghelie citită lângă un mort e ciudată și menită să stârnească nedumeriri și sugestii. Alioșa, copleșit de păreri de rău, în preajma sfântului stareț, învățătorul său întins în sicriu, se simte, sub sugestia scripturii despre nunta de la Cana, transportat într-o viziune... I se pare dintr-o dată că odaia se lărgește... Ce e? Ce s-a întâmplat? A da... asta e nunta... Nunta de la Cana... Iată oaspeții? Ce veselie! Și odaia parcă iarăși se lărgește. Iar printre oaspeți, dintr-o dată tânărul Alioșa vede pe Zosima! Cum? Și el a fost poftit să ia parte la ospăț? Dar el zăcea adineaori în sicriu. Nu, el e aici, Zosima se găsește printre oaspeții nunții de la Cana, și acum iată-l că se apropie de Alioșa, și-i spune. “Să ne bucurăm, să bem vin nou, vinul marii bucurii...”. Și Alioșa, destrămat în lacrimi de bucurie, iese din cameră în noapte. Deasupra el vede cerul înstelat și calea lactee, și în clipa aceasta, fără să știe de ce, cade, ca secerat, și sărută pământul plângând. În acest moment de extaz pământul devine pentru Alioșa un echivalent al cerului. Alioșa sărută plângând de bucurie pământul, ca mare păstrător al vieții” [2, p. 137-138]. În acest fragment se răsfrânge un aspect 70 esențial al trăirii ortodoxe. Lucian Blaga ține să menționeze în legătură cu Dostoievski, că romancierul nu trebuie privit doar ca “un neîntrecut analist al iadului și raiului sufletesc, ca un vizionar al mesianismului rusesc sau un dialectician de o incomensurabilă anvergură, ci și ca un poet liric al trăirii ortodoxe” [2, p. 138]. În Adevărul literar și artistic din 1922, Leon Donici-Dobronravov publică un articol despre Dostoievski, pe care-l intitulează Profetul. Dobronravov ridică problema relației lui Dostoievski cu Dumnezeu releva că romancierul rus se luptă uneori ca Iacob din Biblie. Inima lui era “un câmp de luptă” [1, p. 52] pe care se luptă Dumnezeu cu Diavolul. Inima lui Dostoievski e aproape de credința simplă, clară, luminoasă, a starețului Zosima. Dostoievski a știut că omul este liber și că această libertate e tragică pentru om, fiind o greutate, ce-i produce o perpetuă suferință. “El a văzut că drumul ce pleacă de la om duce la Dumnezeul - Om, adică la Hristos, alta, la zeificarea omului, adică la Omul - Dumnezeu... Nici Dumnezeu nu devorează pe om, nici omul nu piere în Dumnezeu; el rămâne până la sfârșitul veacului”. [3, p. 29]. Nichifor Crainic, ca profesor la Facultatea de teologie, ține în 1926 la Chișinău un curs de Istoria literaturii bisericești și religioase moderne, care avea ca subiect principal “Dostoievski și creștinismul rus”, curs reluat în 1933 la București. În concluziile cursului, găsim formulată părerea că Dostoievski prin atitudinea lui față de problema cunoașterii, cunoașterea prin iubire, ar fi un “gânditor eminamente ortodox” [1, p. 54]. Nichifor Crainic crede că ideea creștină conferă operei dostoievskiene sensul ei major, cu adevărat unic, că o face să depășească cu mult, prin bogăția implicațiilor, simpla structură de roman senzațional, de roman psihologic sau de roman social [4, p. 49]. Umanul și supraumanul din arta romancierului se amestecă într-o confuzie organică și eseistul este convins că se pot defini “principiile unei estetici creștine” [1, p. 55]. În timp ce în Apus se discută de ani de zile despre posibilitatea romanului catolic în Răsărit ar exista “încă de mult, datorită lui Dostoievski, un roman ortodox pe deplin constituit” (4, p. 53]. În spiritul comentatorilor teologi, Dostoievski este interpretat și de G.M. Ivanov. Autor al unei opere care nu se citește, ci se trăiește, Dostoievski rămâne pentru Ivanov și unicul scriitor universal care a trecut prin ceea ce se numește “experimentul religios”. [1, p. 61] Eseistul “gândirist” susține că ortodoxia lui Dostoievski este una și aceeași cu “adevărata ortodoxie creștină” [1, p. 61]. Ivanov îl diferențiată pe romancierul rus de toți ceilalți mari scriitori “inspirați de creștinism”, din considerentul că “nimeni ca el n-a pus problema iubirii ca auto-învinovățire, ca o posibilitate de a te încărca cu imensitatea de rău al tău și al tuturor, pentru a realiza prin suportarea vinovăției eterne, o iubire asemănătoare cu aceea a lui Hristos” [1, p. 61]. Într-un alt articol 71 Întoarcerea lui Dostoievski la Isus, Ivanov afirmă că Dostoievski a sfârșit prin a găsi în Isus “nu numai un sens al vieții sale proprii, dar și un ideal de artă” [1, p. 62]. Dostoievski a vrut să întruchipeze în scrisul său pe Isus întreg, ca o nouă lumină, ca o nouă revelație, ca singura în măsură de a explica pe om, de la degradările lui cele mai respingătoare, ca în cazul unora din personajele din Frații Karamazov până la inocența angelică, întruchipată într-un personaj ca prințul Mișkin. Noua concepție a multor romancieri de după primul război mondial, concepție bazată pe o înțelegere complexă a omului, nu poate să rămână doar la suprafața unor procedee de creație dacă nu își are trăsătura distinctivă “în substanța morală și semnificația umană a ortodoxiei”. Radu Dragnea va declara că primul roman de “spiritualitate creștină dostoievskiană”. [5, p. 167] este Pădurea spânzuraților de L. Rebreanu. Maxim Muscă, personaj din romanul În credința celor șapte sfeșnice de Victor Papilian, George Călinescu intuia primul “un erou dostoievskian” [1, p. 74]. Referitor la același roman, D. Micu observă că avem de a face cu “un duh nefericit dostoievskian, în care elanul religios și zbuciumul paranoic se confruntă permanent”. [6; 813] Eroii sunt propagatorii credinței în cele șapte sfeșnice de aur, se folosesc de ea pentru satisfacerea dorințelor celor mai bestiale și proclamându-se unii pe alții “reîncarnări ale Fiului sau ale Duhului sfânt”. [7, p. 157] În realitate însă sunt mai curând niște furioși ai Domnului, niște demoni”. [7, p. 157] omologi ai personajelor din romanul lui Dostoievski cu același titlu. În această ordine de idei, o scenă asemănătoare care ne comunică ceva din însăși firea spiritualității ortodoxe este cea din romanul basarabeanului Dominte Timonu Al. Nimănui. Se pot descoperi amprente dostoievskiene în problema îndoielii și regăsirii credinței religioase, în descoperirea lui Dumnezeu”. [8, p. 178] Un alt scriitor basarabean care abordează motive religioase este Ioan Sulacov Însemnările unui flămând, Însemnările acestuia se “apropie mai mult de ale lui Dostoievski” [8, p. 192]. Una dintre cele mai impresionate pagini în acest context sunt mărturisirile personajului narator. “În Dumnezeu nu mai credeam de mult timp. Acum, însă, nu știu ce mă îndeamnă să cred în El, să-l rechem. Îl simțeam pe undeva pe aproape, și-l Chemam să-mi vie în ajutor. Umilința și mizeria mă îndemnau la rugăciune și rugăciunea îmi aducea, parcă, mai aproape pe Dumnezeu. Fără să vreau, buzele mele rostiră: -Doamne, Doamne, iartă-mă! ...Fie-ți milă de mine, nenorocitul! ...Vino și scapă-mă din infernul în care mă zbat cu neputința mea omenească, cu puterile mele slabe și nici!... [9, p. 42]. “E fericit într-o măsură omul care crede toată viața în câte ceva: se crede capabil să viețuiască. În multe am crezut și eu, dar nu o dată am pierdut toate credințele...” [9, p. 60]. 72 Formula sub care creștinismul s-a menționat ca religie a libertății perfecte, este ortodoxia. Pentru Dostoievski, susțineau “gândiriștii” religia creștină ortodoxă este singura formă în care s-a păstrat nealterată figura lui Hristos, ceea ce explică suficient cuvintele bătrânului Zosima, ce spun că: “o inimă ortodoxă înțelege totul”. Referințe bibliografice: 1. Pillat D. Dostoievski în conștiința literară românească, București, 1976. 2. Blaga L. Trilogia culturii (Spațiul mioritic), București, 1969. 3. Ștefan D. Dobra. Dostoievski și Tineretul, București, 1938. 4. Crainic Nichifor. Dostoievski // Gândirea, 1931, nr. 2. 5. Dragnea R. Spiritul românesc creator // Gândirea, 1923. 6. Micu D. Victor Papilian // Gândirea și gândirismul, București, 1975. 7. Micu D. Scurtă istorie a literaturii române, vol. II, București, 1995. 8. Burlacu A. Literatura română din Basarabia. Anii 20-30, Chișinău, 2002. 9. Sulacov Ioan. Însemnările unui flămând, București, 1936. 73 literatură contemporană Viorica Zaharia-Stamati Magdalena: un destin bulversat. Mânuind cu o îndemânare aparte modalități diverse ale prozei moderne, prozatorul Vlad Ioviță își concepe și această nuvelă(în deplină concordanță cu majoritatea prozelor sale) într-o manieră sobră, concisă, veridică (poate chiar și un pic brutală), deși apelează la monologul interior în încercarea de a transmite un frison al singurătății în insignifiantul și totuși teribilul calvar al neliniștii cotidiene. Neliniște marcată de frustrările, obsesiile și slăbiciunile trecutului. (”Magdalena evadează din mediul citadin în cel rural, dintr-o mizerie existențială în alta, fără a scăpa de povara trecutului. Trecutul nu e lepădat, el e încorporat mereu în prezent”[1, p. 121] ). Nuvelă cu subiect flotant, Magdalena, legată prin subiect de “Dans în trei”, poate fi interpretată și ca o continuare a acesteia, dar și ca o proză independentă. Este o nuvelă perfect încadrabilă fluxului universal al prozei care, de la Proust, Gide, Joyce și Mann, evoluează cu totul în afara traseului prozei tradiționale. O nuvelă ce refuză curgerea monotonă și constantă a timpului (procedeu ilustrat perfect de Râsul și plânsul vinului). În schimbul acestei monotonii autorul dă preferință întreruperilor, ocolirilor și discontinuităților. Are o predilecție deosebită pentru fragmentare, ruptură, pentru inversiunile temporale, asamblând episoade aparent fără afinități. Concludentă în acest sens este chiar structurarea fragmentată a nuvelei în nouă capitole(fapt neobișnuit pentru o proză de o asemenea dimensiune). Cu bisturiul analitic al unei lucidități de factură virilă, folosind confesiunea la persoana întâi, în Magdalena este disecat un destin feminin. Acestei lucidități par a-i fi străine lamentația, sentimentalismul de rutină sau chiar o anumită slăbiciune interioară. Nuvela, naratorul căreia este o femeie și care adoptă formula lirică directă pentru a se confesa, subliniază “nevoia scriitorului de oricând de a se metamorfoza” și exprimă “o febră a spovedaniei care te poate duce la maniera feminină”[2, p. 11]. Constituită ca un interminabil dialog al eroinei pe cale să adoarmă, nuvela include mereu „dialoguri imaginare”, reconstituite din vorbele spuse cândva, din crâmpeie de viață și fulgurații ale unor trăiri, reacții ori, pur și simplu, senzații interioare din memoria timpului, cu reveniri constante și răsuciri tensionate. Acțiunea (dacă se poate vorbi de o acțiune aici) se recompune din racursiuri disparate( un apel al scriitorului la “memoria involuntară”), ce marchează pregnant și obsesiv opresiunea timpului asupra unui destin sensibil. Prin stil și prin tonalitatea sa patetică, Magdalena abordează, în acest sens, contradictoria stare lăuntrică a omului în luptă cu destinul său, autorul creând în nuvelă o atmosferă de neliniști[3, p. 145]. 74 Tentat de farmecul trăirilor sinuoase, Vlad Ioviță îmbină ingenios, pe calea rememorărilor întretăiate și incidentale în manieră faulkneriană, confruntări imaginare între fapte și gânduri disparate din trecut și instantanee ale prezentului: (“Am închis ochii și am ridicat capul. L-am ridicat încet și l-am culcat pe spate. Apoi am deschis ochii brusc și l-am privit drept în față. - Insulă!- am strigat. Ești aici! Tot aici! Unde ai fost. Unde te-am lăsat. Te-am lăsat într-o amiază de vară. În altă amiază de vară te-am regăsit.[...]. Liniște...Nici o amintire. Bine. “Ai venit să uiți, nu să-ți amintești. Să uiți...uită”.[...]. Poate. Dar unele amintiri sunt mai materiale, mai palpabile decât unele realități pe care le trăim imediat”), jocul dublu, de asemenea întretăiat, între esență și aparență(“...Dar în dreapta, la câțiva pași de mal, stătea el, pescarul cu plasa... Am întors capul spre stânga. Brusc: era și acolo, tot el, și acolo tot același pescar, cu aceeași plasă în mâini, aceeași pălărie pe cap, același pulover verde. Visezi, - mi-am spus. - La stânga -el. La dreapta -el.” Am închis ochii, strâns. “poate-ți trece. Nu-i deschide. Așteaptă...”), asimilarea în cea mai mare măsură a epicului obiectiv de către monologul interior, paralelismul unghiurilor de vedere față de aceeași situație(“E glasul lui. Îl cunosc. S-a împăcat. A dovedit lumii că el nu-i Iacob-Nebunu, ci Nani-Nebunu și s-a împăcat. Va veni. Pasărea rănită în cuibul ei vine să moară...Nu-ți fie milă de el, că lui nu i-a fost milă de nimeni, nici de fecior măcar... Eu sunt de vină. Nu trebuia să răscolesc trecutul, să-l vântur. Trebuia să rămân departe de el. Numai depărtându-te poți uita. Eu am vrut să uit apropiindu-mă”). Această “maladie” a amintirii, deci, e semnul neputinței de a uita. Nimic din ceea ce vine din trecutul îndepărtat n-o lasă în pace pe Magdalena și nu admite să fie lăsat deoparte. Amintirile se adună mereu, se multiplică, se interpătrund necontenit, provocând o „inflație” mereu explozivă a memoriei. Interesul lui Vlad Ioviță este captat aproape în exclusivitate de dimensiunea pur umană a ființei. Din acest motiv găsim în nuvelă rare și secundare situări în coordonate sociale ale evenimentului existențial. În această narațiune de observație psihologică, în care introspecția are rolul dominant, decisiv, o anumită preocupare pentru epic și descripție ține, în primul rând, de necesitățile realizării cadrului narativ, ale situării în timp și spațiu a narațiunii și, evident, de nevoia redării fluxurilor interiorității, a mișcărilor afective sau discursive din forul intim al personajului. Mai mult decât decorul exterior al narațiunii, pentru autor contează crearea unei tensiuni interioare care nu se consumă o dată cu faptul tragic, ci are ample ecouri și după ce acesta s-a consumat. Ca un veritabil analist Vlad Ioviță reușește să capteze astfel strigătul interior și ecoul (sau ecourile) acestuia, cu reverberațiile lui în planul conștiinței și în realitatea sufletească. În același timp, devenirile morale ale personajului, dramatismul lor patetic și introvertit, se însuflețește prin raportarea repetată și stringentă la eterna condiție umană. 75 Apelând continuu la monologul interior, autorul vădește un sporit interes pentru detaliul psihologic, pentru faptul de conștiință. E o predilecție care dictează structura oarecum fragmentară și abruptă a nuvelei, dar îi dă acesteia și o notă insolită, modernă, insolit ce frapează mai ales prin verva dialogului și concizia frazei: “La poartă se zărea o siluetă... L-am recunoscut. - Fratele lui Năstas? - Da, cel mai mare. - Și? - Am auzit că vindeți casa. - Casa? - Da. - Nu. - Ciudat. - Mi s-a spus că ați venit încoace să vindeți jumătatea... - Am venit în sat să mă odihnesc. Noapte bună. Și m-am întors din nou spre portiță.” În cadrul nuvelei monologul interior este un pretext naratologic pentru dezvăluirea unui univers interior. El își îndeplinește funcțiile de discurs fără auditoriu, discurs în care personajul este pus să se exprime liber, în fraze directe, reduse chiar la un minimum sintaxial, pentru a da impresia de obișnuit, de ordinar. Ioviță îmbină spontan într-un percutant amalgam stilistic monologul interior cu dialogul (care ocupă un spațiu vast în nuvelă). Nu este vorba însă de un dialog real care să ateste eventuale predilecții pentru oralitate ale scriitorului. Putem vorbi aici de un dialog fictiv, imaginar, marcat în împletirea dezinvoltă a stilului direct cu stilul indirect liber. Acest dialog este reprodus de vocea unică a eroinei. Este un dialog ce creează numai iluzia comunicării, Magdalena spunându-și sieși mai ales ce are de spus. Ea nu comunică cu nimeni în narațiune. Ea „se comunică” direct cititorului. În acest caz este mai greu de precizat dacă ea povestește, visează sau se confesează. Hotarul dintre povestire, vis și spovedanie dispare, conținutul real al nuvelei rezultând din discuțiile pline de întortocheli, de aparente incoerențe logice și narative, ale Magdalenei cu ea însăși. Utilizarea acestui dialog fictiv este încă o subtilă modalitate de complicare a planurilor narative, Vlad Ioviță stăpânind cu desăvârșire tehnica interferării planurilor în care prezentul reclamă trecutul în vederea unor explicații ori multiplicări de sensuri. Meandrele dezbaterii interioare prin care trece Magdalena (care vrea “să uite ceva, să înlăture ceva prin crearea unei lumi ideale a visului”[3, p. 145]), poartă un substrat adânc dramatic. Ea vrea să scape cu tot dinadinsul de trecut, de strania iubire a lui Nani. Acest traseu este însă destul de anevoios. Fiind pusă într-o stare de agitație interioară de o gravitate etică incontestabilă, Magdalena este un personaj problematic în înțelesul superior al cuvântului. 76 Narațiunea la persoana întâi face și mai dramatică tensiunea conștiinței, eroina fiind protagonista unei drame de conștiință. Magdalena este un personaj cu o psihologie labirintică. Eul feminin este observat de autor în subiectivitatea sa nelimpezită, haotică, dominată de obsesii ale trecutului, macerată de visuri strălucitoare și terifiante totodată. Omul problematizat se caută pe sine în spațiul interior, psihic, moral, cu frustrările, obsesiile, dorințele și experiențele și ratările sale. Rolul narativ în nuvelă îl dețin gândurile personajului, iar spațiul interior este prin excelență unul zămislitor de neliniști, vise, obsesii, proiecții și monologuri. În ciuda datelor prozaice ale trecerii sale prin lume(“Viteza? Distanța? Ora? Ora plecării. -Ieri. Ora sosirii -Azi. Distanța? -TREIZECI ȘI UNU. Nu kilometri - ani. Tenul zboară din “A” spre “B”. Viteza -fulger. Nu din “A” spre “B”. Invers. Din “B” spre “A”. Se întoarce înapoi. Deci de la TREIZECI ȘI UNU spre UNU. Viteza crește. Stațiile se perindă una după alta. Stații, peisaje, oameni. Închide ochii... Se aprinde kilometrul TREISPREZECE. Ochii... Să nu-l vezi... Locomotiva urlă, te asurzește. Bine că a urlat la timp. TREISPREZECE ... A rămas în urmă.”), spovedania Magdalenei se lasă înfiorată de un frison liric. Faptele sunt ordonate în funcție de dispoziția psihică de moment a eroinei. În somn ea descompune tranșe de viață în succesiunea clipelor trăite. Dorindu-se o reconstituire a unei stări de viață, nuvela răstoarnă logica evenimentului simplu datorită „determinismului” psihologic, care accentuează și fortifică ritmurile trăirii interioare. Cotidianul, în monotonia căruia eroina își pierde siguranța, pentru a o regăsi tot acolo, oricât de înalte și rafinate ar fi doritele desprinderi de sol (“O să uit de toate neplăcerile. O să fiu singură, în sfârșit. [...]. Cad pe pat... Adorm. [...]. “M-am trezit, - mă întreb, - mai visez? ”), se dezvăluie într-o frază ruptă, ritmată interior. Ioviță opune stilului plat realist un scris nervos, scrutător, înregistrând tot ce poate să rețină în simultanietatea trăirii sau a existenței reale o privire exersată (obișnuită pentru regizorul de cinema), dar și ațintită mereu spre zone invizibile de dincolo de existența cotidiană. Fiecare detaliu fixat are un ecou lăuntric. Eroina este fascinată, copleșită de tandrețea oferită de spațiul copilăriei: “Deci, iat-o -casa părintească, casa în care m-am născut. Când am fost ultima dată aici? Câți ani au trecut de atunci... Scriu cu degetul: “Am venit, m-am întors”... O să mă odihnesc. O să uit de toate neplăcerile. O să fiu singură în sfârșit...”. Deși avidă de singurătate, Magdalena se înscrie perfect în galeria personajelor însingurate și înstrăinate a literaturii basarabene postbelice (pentru precizări vezi O istorie deschisă a literaturii române din Basarabia de Mihai Cimpoi). Originalitatea artistică a nuvelei o constituie, credem, tocmai penetranta putere de sugestie a suferinței unui om prins în jocul istovitor al perpetuei confruntări cu propria sa conștiință, în pragul unei devorante spaime a singurătății și eșecului. 77 Dacă lectura inițială a nuvelei lasă impresia de ceva nefamiliar, impropriu ori chiar străin formulelor scriitoricești autohtone de până atunci, recitind nuvela după ce i-am prins “înțelesul”, ceea ce părea de nepătruns, se clarifică. Frânturile izolate de narațiune se leagă într-o construcție stranie, fascinantă. Îndărătul aparentului haos se lasă intuită o ordine a eșecului și însingurării umane, a sensului existențial tulburător cuprins în sintagma din marele vers eminescian: „...mă-ntunec”. Referințe bibliografice: 1. Al. Burlacu. Critica în labirint. Chișinău, 1997. 2. M. Cimpoi. Nostalgia spațiului epic, în volumul Friguri de Vlad Ioviță, Chișinau, 1985. 3. A. I IypKaiiy. Cydbfibi nojiHbie mpeBor, în Kogpu, 1974, nr. 2. Felicia Cenușă Tehnica romanului Cubul de zahăr de Nicolae Popa Plictisit de proza mercenară din anii ‘70, o proză mimetică ce simula iluzia vieții, uzitând de gama unor tehnici folosite de aproape un secol, Nicolae Popa vine cu romanul Cubul de zahăr (1991), roman care face dovada unei maturizări a ideii de proză în Basarabia, o proză repliată asupra realului, asupra spațiului cotidian insignifiant prin banalitatea sa, acel spațiu pe care proza tradițională îl considera lipsit de relevanță narativă. E un roman care face trimitere la social, cu o perspectivă ambiguă a relației verosimilitate / realitate. Locul desfășurării narațiunii este un sat din codru, Bahuseni, care reprezintă, cum susține criticul Iulian Ciocan, o “antiutopie socială, ... o lume abracadabrantă, o lume a agoniei, mizeriei, corupției, violenței și apatiei”(1, 54). Pentru bahuseneni, unica modalitate de a-și atinge fericirea iluzorie a acestei lumi este alcoolul și facerea banilor pe orice căi. Îndeletnicirea de bază a lor este creșterea porcilor corcindu-i cu niște mistreți. Această imagine nu este altceva decât o aluzie la mancurtizarea moldovenilor în timpul stagnării brejneviene, la sovietizarea lor. Personajele centrale, Dora și Sava, după un lung chin de înotare prin mocirla existențială, sătui de eroziunea morală exercitată de mediul insiduos, dar și de rapacitatea părinților, se sinucid. Celelalte personaje se complac în situația de victimă neconștientizată în care se află, astfel trăindu-și viața. Prin urmare, autorul țese o rețea de întâmplări pentru a scoate în evidență mecanismul care făcea să funcționeze atât regimul sovietic opresiv, cât și modul de (supra)viețuire a oamenilor nevoiți să trăiască într-un asemenea mediu. Tot romanul este împânzit de imagini de porci, care simbolizează aproape universal lăcomia, voracitatea, înghițind tot ce se găsește în fața lor. 78 Mai mult, porcul este simbolul tendințelor obscure: ignoranță, desfrâu și egoism [2, 120-121]. În roman, imaginea porcului are fatalitatea unui blestem. Dorei, bunăoară, îi apare adesea în memorie imaginea “unui purceluș congelat, mic de numai trei șchioape, cu o piele crudă căreia nu te-ai fi hotărât să-i zici cioric.” Și tot printre porci, printre treuci și porci de-o parte și de alta, ea se și prăpădește. Porcii sunt un simbol al existenței bahusenenilor: “Până la apariția la Bahuseni a modei cu purceluși corciți serviți pe blid, nu s-a atins nimeni de prestigioasa jivină, căci în acele momente penibile “ar fi însemnat să bagi cuțitul sau furculița în drapelul patriei.” Una dintre grilele de lectură ale romanului, cum susține criticul Eugen Lungu, este adagiul în negativ adus omului: “Omul - ce arătare sucită, și bolnăvicioasă, și răpitoare totodată. Ochi răpitori, mâini răpitoare, gură răpitoare”. O dezvoltate a acestui adagiu este goana după un cerb nevinovat, urmărită de sus, ca dintr-un turn, de Sava - tehnică ce amintește de prozele lui D.R.Popescu și R.Petrescu: “Voci tânguitoare murmură ici și colo prin vie. Îi este frică de ele. Frică nu pentru că se tânguie, ci pur și simplu pentru că sunt niște voci. Voci omenești? Dar ce-o mai fi însemnând și asta “omenesc”?... În aer continuă să roiască tot felul de miresme, dar mai puternic decât toate îi vine în nări mirosul de om, un miros ce duce cu el în plămâni frică și iar frică. Uite-l, colo! El e! Omul! Un bărbat tăbârcește pe șold un coș de lozie. Da, și în preajma lui se tot apleacă pe sub tufe o femeie, culege în poală strugurii căzuți, struguri abia dați în pârg. Ce frică îi este de dânșii! Bărbatul la rândul său îl zărește și el. Doamne, ce rău i-a făcut?! Că lasă coșul jos și caută să apuce la repezeală un harag cu care să vină să dea în el, să-l străpungă. Mai ciudat e că furia omului îl găsește oarecum pregătit: face imediat un salt incredibil, se întinde sălbatic peste-o tufă și aterizează hăt pe celălalt rând, mai mult decât atât, aterizează deja pregătit de saltul următor. Dă peste o femeie care bocește lângă un butuc. Puțin îi rămâne s-o strivească. Femeia reușește să sară într-o parte, uită de bocet și prinde a-l huidui. un om gras și roșu i se aruncă înainte din umbra unui copac și tăișul coasei lui scapără rece pe alături. Îi întretaie calea garduri de nuiele, garduri din plasă de sârmă, și dă mai peste tot de oameni pregătiți să-l doboare la pământ, care învârt în mâini lucruri primejdioase: furci, sape, seceri, topoare.” Cum vedem, autorul uzitează de perspectiva mai puțin întâlnită în proza din Basarabia - ceea de a privi lumea de la distanță, asemeni ocheanului întors. Totul pare a fi descris ca de la o mare distanță, înregistrat ca într-un film, cu ajutorul camerei de luat vederi. O astfel de privire din exterior, detașată la prima vedere, are ca primă finalitate menținerea povestirii pe un singur plan, cel de suprafață, al senzațiilor vizuale. Aceasta însă nu ne face să credem că autorul ar fi fost interesat doar de fapte și lucruri și mai puțin de semnificațiile lor. Părtaș al ideii: “Nimic din ceea ce aparține umanului nu 79 trebuie eludat” (Marin Mincu), Nicolae Popa face ca procedeele și tehnicile de investigație să devină mai nuanțate, mai complexe, surprinzând schemele sistemului de funcționare a comportamentului și gândirii individului. Incipitul sau punctul de plecare al discursului narativ demonstrează că avem de a face cu un alt fel de text, care se autoreflectă în permanență, își creează un plan secund de referință, un metatext prin care se încearcă să se scoată în evidență propriile-i mecanisme de funcționare. Naratorul, alias autorul, este prezent în text și intervine prin anumite “enclave” - niște ocurențe ale “punerii în abis”. Una dintre aceste “enclave” este cubul de zahăr (vizavi de Lecția despre cub a lui Nichita Stănescu), simbol al desăvârșirii și stabilității, al adevărului și al perfecțiunii morale [2, p. 406]. El este prezent în text nu numai pentru a servi drept liant care “globalizează și pune ordine în capricioasa derulare a evenimentelor” [3, p. 161], ci și pentru a le pune în evidență, făcându-le simțite în materialitatea lor și amplificându-le importanța. O lectură “inocentă” ar da prioritate evenimentelor care se petrec în roman, și mai puțin cum este construit acest roman. Oricum, chiar dacă se apelează la tertipuri naratologice, la orizonturile largi deschise de postmodernism, romanul are un fir epic, care, deși nu de puține ori scapă cititorului curios în materie de intrigă, se continuă când evident, când doar presimțit. Autorul consideră că secretele scrierii unui roman nu trebuie să fie apanajul exclusiv al scriitorului. Prin urmare, el (autorul) îl face pe cititor participant la mecanismul captivant al scrierii evenimentelor, care nu sunt cu nimic mai prejos de niște simple evenimente reale. El încearcă să și-l educe, să-l facă “personaj” în roman, astfel “ pactizând” cu el. Fără acest “pact” (scriitor - cititor) romanul lui Nicolae Popa n-ar trăi estetic. Ceea ce deosebește romanul Cubul de zahăr de alte romane din această perioadă este introducerea romancierului însuși în text. El se vrea sesizat ca producător al textului, și nicidecum în calitate de comentator și glosator al personajelor sale sau ascuns în dosul evenimentelor relatate. Mai mult, el se vede ca teoretician al romanului: . demult îmi tot zic să mă apuc la modul serios de proză, să duc eu fraza pe după ureche, ceva bun de citit pe de-a-ndoaselea, de să-și lingă coatele textualiștii, ceva fără subiect, fără personaje, fără punctuație, fără, dacă s-ar putea, dacă se poate, fără erotică, să scriu așadar nu pur și simplu proză, ci un fel de bâr-bâr-bâr, un fel de fel defel de, adică o proză de felul celei ce nu poate fi citită oriunde, oricum și de oricine, lăsând la o parte supraefortul zeloșilor intelectuali care intelectuali detestă best-sellerele numai și numai pentru calitatea acestora de a fi citite de toată lumea când de fapt nenorocirea constă în faptul că nu există pe pământ atâția intelectuali ca să cuprindă numai ei tot interesul trezit de un best-seller lectura fiind pentru majoritatea un sport al ochilor deși ar trebui să fie un sport al minții o gimnastică a creierului”. Observăm, prin urmare, că poetica romanului Cubul de zahăr dezvăluie corelații revelatorii cu elemente de poietică, autorul fiind în egală măsură 80 preocupat de virtuțile artistice ale discursului său și de procesul propriu-zis de creație, de producere a texului. Pe lângă acestea, el îi oferă textului său și o doză de autenticitate. Rolul capitolelor zero și zece, de exemplu, unde dominantă este narațiunea la persoana întâi, este acela de a consolida iluzia de realitate și a insista asupra autenticității, spre deosebire de proza tradițională preocupată de spiritul ficțiunii Mai mult, autorul încearcă a face “ordine” în romanul său, consumându-se retoric spre a găsi legătura dintre cubul din roman și acel de pe masa sa, fapt care ar ajuta cititorul mai puțin avizat să reconstituie firul epic al romanului: “Să zicem că ar fi acesta cubul aruncat în lanul de tutun de către paznicul brigăzii de câmp și că l-ar fi cules de acolo cu ciocul ei trecut prin toate hoiturile o cioară - a se reține că ciorile fâlfâie în largul lor prin roman -aducându-l în zbor spre capitală, iar aici, săpându-l ne putem opri și la versiunea cealaltă. Cioara în zborul ei spre capitală l-a scăpat fie pe pălăria, fie la picioarele lui tătuca Lazăr, iar acesta l-a adus pe masa lăcuită din casa pustie a familiei Bârcă de unde l-a și luat Sava, ca mai apoi să-l scape și el din mână în ultima noapte din 18 spre 19 octombrie 1980, și abia de aici să ia cubul drumul capitalei prin persoane rămase în afara romanului, și ajungând tot la picioarele femeii inimii mele, apoi, respectiv, pe masa mea de scris.” Autorul nu evită însă și modelele de proză tradiționalistă bună, moștenite de la generațiile precedente, ci le re-pune în valoare, favorizându-le resurecția. Alături de experiențele sale de lectură fundamentală care nu înăbușă creația proprie ci o potențează, se pot semnala în treacăt fragmente de proză în stilul lui Sadoveanu, Beșleagă și Vasilache. Romanul Cubul de zahăr al lui Nicolae Popa, prin construcție și specificul său narativ, nu este o carte scrisă ieri, ci poate azi sau mâine.E primul roman despre narativitate din spațiul basarabean. Referințe bibliografice: 1. Iulian Ciocan. Ecmnezie literară ( Reflecții asupra prozei basarabene contemporane).// Basarabia, nr. 9-10, 1997. 2. Jean Chevalier, Alain Cheerbrant. Dicționar de simboluri. Vol. 1, 3, București, 1995. 3. Eugen Lungu. ...sauproza în câteva rețete. // Basarabia, nr. 11-12, 1997. 81 Viorica Zaharia-Stamati Un hectar de umbră pentru Sahara: tentația formulei epice obiective. Într-un dialog cu Mihai Cimpoi, cu puțin timp înainte de trecerea sa în lumea neființei, prozatorul Vlad Ioviță afirma următoarele: ”Prea multă sinceritate... strică. Vreau să văd lumea nu numai din punctul meu de vedere, ci din mai multe puncte de vedere. Ale tuturor celor de vârsta mea. Caut să scriu la persoana a treia, mă străduiesc să fiu cât mai obiectiv”[1, p. 5]. E o pledoarie clară pentru formula epică obiectivă. Practicarea cu succes a acestei formule este evidentă în nuvela titulară a volumului Un hectar de umbră pentru Sahara, editat în 1984, nuvelă considerată “punct culminant al creației sale” și una dintre “cele mai bune realizări ale prozei moldovenești contemporane”[2, p. 4]. Perspectiva narativă extradiegetică („diegeză” în naratologia modernă semnifică principalul nivel narativ, povestirea directă a naratorului principal, care constituie centrul epic al unei opere - DEI) sugerează ideea că avem de a face cu un narator care își domină întru totul materia epică, edificându-ne de la bun început asupra evenimentelor ce se vor derula și asupra comportamentelor eroilor în cadrul evenimentelor ulterioare. Astfel, nuvela ne va oferi o istorisire ordonată, unde totul va putea fi explicat. Chiar dacă formula epică este aceea a evocării narative clasice, când prin rememorarea vieții personajului se acumulează datele dramei ce se va preciza și condensa în final. Odată intrați în universul nuvelei observăm că autorul abandonează formula realist tradiționalistă suficientă sieși. Zugrăvirea atotștiutoare a unor realități omenești ce s-ar lăsa investigate până la ultima nuanță nu îl ispitește. Acest fapt se observă foarte bine și la nivelul evenimentului relatat, dar și în atitudinea autorului față de personajele sale. Avem aici un plan prim al evenimentelor din care, însă, povestirea evadează mereu, tentată să regăsească un trecut legat încă prin multe fire de clipa actuală, un trecut reînviat în intenția de a spori semnificația întâmplărilor imediate. De asemenea, autorul nu încearcă să ne explice în amănunte viețile personajelor, ci se străduie să descopere și să înțeleagă odată cu cititorul biografiile acestora învăluite în penumbre. Putem afirma, deci, că, în încercarea de a se exersa în aplicarea unor tehnici narative moderne, autorul trece de la realismul de tip tradițional spre un alt tip de realism, trăsătura distinctivă a căruia este scoaterea lectorului din pasivitatea martorului neutru și angajarea lui totală în plin proces de desfășurare și developare a fluxului narativ și al sensurilor operei. Practicând un realism care încearcă să profite de pe urma anumitor înnoiri ale tehnicii narative a secolului XX, intențiile autorului sunt originale atât în ceea ce privește ideea operei cât și modalitatea ei stilistică. Realistă prin viziune, nuvela își „racolează” materialul din observarea realităților sociale. Acțiunea nuvelei este proiectată pe fundalul ritmurilor eterne ale râului Nistru, însoțită fiind sau, mai exact, intercalându-se cu 82 excesele climaterice (dezlănțuirea stihiei apelor) și, în subsidiar, cu cele ale unei modernități sociale, etice dezechilibrante. Viața personajelor, încadrată în tiparele tradiționale milenare, dar modificată de ”înnoirile” socialiste, este periodic tulburată de ravagiile apelor râului, de vizitele “turiștilor” petrecăreți, de zgomotele avioanelor reactive. Înnoirile comuniste (care încearcă să restructureze lumea rurală din temelii), hidrocentrala, șoseaua, au înghițit biserici, cimitire, gospodării, sate întregi, tradiții chiar. În satul lui moș Ștefan nu se face politică, ci se trăiește contorsionat, cu frământări și crize. În prim-planul nuvelei apare acest bătrân resemnat care, purtând în memorie întreaga sa experiență existențială, continuă, în ciuda vitregiilor, să rămână un personaj al firii, comportându-se și bucurându-se de toate “ca un copil. Se vede că viața omului are două copilării. Una la început și alta la sfârșit. Acuma lui i se pare că tot ce a fost în viața lui a fost frumos.” Pentru bătrân nu-i de mirare faptul că modificările sociale vor distruge biserica sau cimitirul sau chiar propria-i gospodărie. Însă distrugerea unei fântâni este de neconceput: ”Asta-i bună!...să se poticnească șoseaua de casa lui. Să se frângă și s-o ocolească. De-ar fi o biserică, un club, n-ar fi de mirare. Dar așa...Nu, nu de cocioaba lui s-o speriat șoseaua, ci de fântână. Are cinzeci și trei de metri. Și-i una în toată mahalaua. Cum să calci o fântână? Cum s-o astupi?” Adâncimea mare a fântânii este una simbolică. Autorul avertizează, de fapt, asupra distrugerii „izvorului vieții”, dincolo de care se întrevede sensul posibilei noastre nimiciri ca neam. Un hectar de umbră pentru Sahara este o proză obsedată de amintiri (“...unele amintiri sunt mai materiale, mai palpabile, decât unele realități pe care le trăim imediat”[3, p. 7]). Naratorul face ca valurile de amintiri-confesiuni stimulate de anumite circumstanțe să se întâlnească, să se interfereze, să se succeadă, să fie întrerupte sau, pur și simplu, să se suprapună în maniera flasch-back-ului cinematografic. Dominată de prezența personajului Simion, fiul lui moș Ștefan, nuvela își schițează sensul parabolic prin intermediul acestuia. “Biografia” sa nu este urmărită cronologic, în succesiunea fazelor de împlinire, ca într-un clasic bildungsroman. Ea se reconstituie din frânturi de scene disparate, de reprezentările pe care celelalte personaje și le fac despre el și care, prin răsfrângere, oferă elemente ce contribuie la profilarea chipului acestuia. Simion este un exponent al țărănimii perioadei mutațiilor sociale. La nivelul creației el reprezintă avatarurile și neliniștile unui țăran înstrăinat. Prin destinul acestui personaj, ni se propune o ambițioasă încercare de epopee tragică a dezrădăcinatului. Autorul delimitează treptat, meticulos, o arie întreagă de preocupări predilecte circumscrise ideii de “înstrăinare”. În copilărie Simion este terorizat de gândul că vaca pe care o paște -singura valoare a familiei sale numeroase în timpul războiului - ar putea fi mușcată de un șarpe. De aici și obsesia consecințelor, teama de posibila „corecție” paternă. Până la urmă așa se și întâmplă. Spaima copilului, 83 amplificată de bătaia mâncată de la mama sa, provoacă în el o traumă psihică adâncă. O boală incurabilă i se strecoară în ființa sa fragilă: “[...]I se făcuse frică. Un fir de gheață îi furnică prin șira spinării și-l scoase afară... Când se întoarse pe insulă în locul unde își lăsase vaca, într-o băltoacă de noroi amestecată cu sânge - resturi de piele și floci de păr, copite și mațe împrăștiate prin scaieți și ciulini-tot ce mai rămăsese din frumosul, mândrul și sălbatecul animal cu numele Iulia-se hărțuiau, schelălăind câțiva câini hămesiți de foame. [...]Când sosise pe insulă și văzuse ce rămăsese din Iulia, mamă-sa strigă: ”Să moară și el” și se năpusti asupra lui cu parul. Simion scăpase de pumni și de par, dar căzuse la pat de spaimă. Friguri. Febră. Aiureli. Nimeni nu pricepea ce fel de boală e asta”. Mânia lui taică-său întors din război fără o mână îl va determina pe Simion să fugă de acasă și să se stabilească tocmai la minele de cărbuni din Donbas și mai apoi în Kazahstan. Putem afirma că, într-un fel, nuvela este centrată pe ideea copilăriei frustrate. Copilăria, cu toate valorile pe care le presupune - nevoia de bunătate, feeria cotidianului prelungindu-se în miraculos etc. -, este refuzată cu brutalitate într-o lume a realităților dure. De aici nevoia imperioasă de un minim de fericire și bucurie. Confruntarea între copilărie și maturitate nu e o înfruntare de vârste, ci de valori. Dincolo de „documentele” maltratărilor de ieri ale copilăriei, Vlad Ioviță sancționează în scrierea sa ravagiile declanșate de același trecut întunecat și în sufletul adulților: “Să simtă el obida ?”- Se întreba deseori bătrânul. Mic fiind feciorul său lua bătaie. De...ca toți copiii. Odată-se făcuse de acum mărișor - l-a chelfănit chiar bine de tot. [...]. Dar ...înstrăinarea de casă a lui Simion din bătaia ceea se trăgea. “Dacă eu țin minte, - cugeta bătrânul, - eu care am dat, de ce n-ar ține minte el, care a suferit? Dacă simt eu vina, înseamnă că și el simte obida”. Este evident că aici tema copilăriei furate poartă și un pronunțat caracter social, că diversele stări psihologice sunt determinate și de realitățile sociale. Abordând drama auto-exilatului care, plecând din mediul său organic, își compromite șansele de viață, autorul îl prezintă pe Simion întors la baștină (și nu acasă) după o perioadă de douăzeci de ani: “Simion ședea pe costișă toată ziulica. Uneori chiar și noaptea. Parcă era priponit ”. Reîntoarcerea îi dă speranța găsirii remediului de tămăduire. Nu în zadar Simion îi răspunde Ilenei că “...de fapt s-a întors nu la poamă, nu la păpușoi, ci la insulă, că pe acolo pe unde a umblat, de câte ori își amintea de sat, vedea insula, vaca și somnii, scăldându-se în botul insulei”. Liniștea sufletească dobândită la reîntoarcere îi este tulburată de încăierarea cu “turiștii” petrecăreți, agresivi și amorali, încăierare ce duce la tragicul 84 sfârșit al personajului: “Valurile treceau acum unul după altul peste bărbatul întins pe mal. Nu erau stârnite de șalupă, nici de alt vas. Erau aduse de vânt, de stihie. Și el înțelesese asta. Stihia aducea ape noi și le așeza în maluri în locul celora care fuseseră slobozite dimineață la hidrocentrală. Până la urmă, ajutat de un val, care semăna a val de mare, Simion se ridică în picioare, dar nu izbuti să-și scoată din glod picioarele și un alt val și mai puternic, și mai înfricoșător îl doborî și-l dădu la fund”. Vlad Ioviță operează în nuvelă cu o serie de simboluri, declanșate odată cu cel din titlul nuvelei (umbra fiind simbolul epic al morții) și continuând cu altele, specifice unei proze riguros organizate. Este, în debutul nuvelei, drumul, semn al desfășurării vieții și al spectacolului ei, mijloc de introducere în narațiune a unor destine ce se succed într-un itinerar comun. Amintim de traseul parcurs de bătrân de la apa Nistrului până în curtea casei sale, cel spre magazin și sovietul sătesc. Este apoi drumul pe care îl face Simion, împreună cu Tănase, spre casa babei Fevronia, mama celor două pasiuni ale lui Simion - Cristina și Ileana, drumul spre insulă etc. Simbolurile nuvelei se înscriu într-un sens larg, generalizat: viața, treptele ei, demnitatea existenței, suferințele, timpul și uzura umană, înstrăinarea, moartea. O semnificație deosebită o are simbolul șarpelui și cel al insulei nepopulate. Chiar și întoarcerea la baștină, în speranța găsirii unui remediu, are o tentă simbolică. Întoarcerea la realitățile copilăriei ar putea avea efectul tămăduitor de obsesiile infantile. Nu întâmplător senzația-metaforă din momentul sfârșitului tragic al personajului îi amintește acestuia de copilărie: “Primul val veni până la bărbatul răstignit pe fâșia de nămol și-i răcori umerii și gâtul. [...]Deși scăldate în lumina soarelui, apele râului tot întunecate rămâneau, tot sumbre. Creșteau, veneau mari, tumultuoase și răceau glodul care își aduna căldura în jurul bărbatului întins pe mal. Căldura glodului îi alina lui Simion durerea: i-o sugea din rană, i-o descânta...și-l făcea din nou copil”. Și moartea personajului poartă un caracter simbolic. Destinul, chiar readucându-l în locul de unde a pornit în lume, nu-l poate ocroti de fatalitatea ce-l urmărește mereu. Un merit incontestabil al autorului este faptul că prin aceste fluxuri simbolice el pune într-o lumină zguduitoare tragismul unui personaj aflat parcă sub semnul unui blestem fatal. “Drumul spre insulă, devine drumul spre singurătatea pe care o va trăi întreaga sa viață”[2, p. 6]. Chiar dacă din cauza agresivității șerpilor, Simion ar fi trebuit să părăsească insula, el rămâne acolo (atunci când se retrag nemții), pentru a păstra în siguranță unica sursă de supraviețuire a familiei. În acest sens nu e lipsit de semnificație nici numele personajului - Simion, sihastru, Stâlpnicul căruia credința i-a dat în stăpânire stâlpii pe care se sprijină pământul. În contextul nuvelei, personajului i se poate atribui o dublă semnificație: una -simbolică, de stâlp al familiei și alta existențial-socială. 85 Curioasă este ideea singurătății reiterată de-a lungul operei, practic o filozofie a timpului ca formă a singurătății. Singurătatea, impusă de situație la începuturi, va avea ulterior și propriile-i atuuri. Copilul se va „însingura” adesea, descoperind în locurile ferite hrană, adăpost, o intimitate de căldură „maternă”, organică: ”Ca orișice loc nepopulat și ferit de ochiul omului, insula avea tainele ei.[...]. Aici apa acoperită cu nuferi era întotdeauna caldă. Vârât până la urechi în glodul cu moluște, larve, viermișori și alte vietăți minuscule, unele abia născute, altele în devenire încă, băiatul odihnea în culcușul fierbinte și fecund ca la sânul mamei”. Dar singurătatea (motiv frecvent în operele multor prozatori importanți de la noi și de aiurea) este și pecetluitoare de destin. Celebrul romancier columbian, Gabriel Garcia Marquez, explică în felul următor titlul romanului său: ”Semințiilor condamnate la o sută de ani de singurătate nu le e dată o a doua șansă pe pământ.” Tragicul destin al lui Simion poate fi explicat și în acest sens: “Murind în același mâl matern, care încălzea generos singurătatea copilului și flăcăului, cercul vieții se închide asupra lui însuși”[4, p. 91]. De aici și semnificația dublă pe care o cuprinde nuvela: ”Natura ocrotește, oferă un spațiu securizant, iar pe de altă parte, este neîndurătoare, pecetluitoare de destin. Oaza spirituală reconfortantă rămâne, în orice condiții, copilăria”[4, p. 91]. Cu o încărcătură simbolică este înzestrată și insula copilăriei, populată de șerpi -simbol al izolării și chiar al alienării. Ferită de ochiul uman, “ocolită de oameni”, insula ajunge să fie considerată “un ținut sălbatic, populat de fiare, strigoi și balauri”, iar Simion, “stând pe insula asta, a devenit strigoi, lumea așa-i zice, strigoiul de pe insulă”. În cheia afirmațiilor anterioare, pe Simion îl putem încadra, în acest sens, în categoria personajului alienat, destul de frecventă în literatura română din Basarabia. Autorul urmărește itinerarul interior al personajului, începând cu declanșarea crizei care l-a făcut să-și dea seama de “alienarea” sa - consecință și a înstrăinării de matricea natală. Opriți cu barca în locul unde fusese insula, înecată de apele hidrocentralei și persistentă în memoria eroului de-a lungul vieții (“Simion nu mai dormea, se trezise. Dar nu vroia să părăsească insula copilăriei.”), personajul trăiește o dramă a lucidității, similară unei crize. Această dramă a lucidității -amintirea vie a copilăriei - îl smulge din starea de pasivitate abulică și-l determină să ajungă cu orice preț la baba Fevronia (aceasta oferindu-i ca ultim leac speranța: ”...și Tănase o ruga să spună - are Simion vreo nădejde, n-are? Și până la urmă ea deschise gura și zise că da, că trebuie să aibă, că omul nu poate trăi fără nădejde - nădejdea este leacul celor suferinzi”). Aici, în locul unde fusese insula, se naște în el dorința de a-și schimba viața, căci își dă seama că a sta pe loc ar fi totuna cu eșecul său moral și fizic. Satisfacția lecturii acestui “cântec de lebădă al scriitorului”[5, p. 124] e dată de pulsația frânturilor de viață simplă, de inefabilul faptului mărunt, de 86 prospețimea notațiilor și de faptul că “Vlad Ioviță e stăpân pe o tehnică ce refuză convențiile, ascultând doar de implacabila lege a timpului”, iar “orizontul de “casă mare” nu pregetă a fi festiv, reconfortant, ci proiectat din dramele trăite în zodia războiului, în ciocnirile omului cu destinul și cu ceilalți oameni, cu propriile gânduri și amintiri”[2, p. 16]. Referințe bibliografice: 1. M. Cimpoi. Opțiunea inversă. // Literatura și arta, 1982, nr. 8, 28 octombrie. 2. M. Cimpoi. Prefața la volumul Friguri, Chișinău, 1985. 3. V. Ioviță. Friguri. Chișinău, 1985. 4. M. Cimpoi. Viața lui - o zbatere continuă. // Basarabia, 1992, nr. 5. Al. Burlacu. Critica în labirint. Chișinău, 1997. poetică Luminița Bușcăneanu Alexandru Macedonski. Artă și Eros. Dominante cromatice Pentru a deveni vizionar și a pătrunde dincolo de aparențe, e necesară o “lungă, imensă și nebunească <<dereglare a tuturor simțurilor>>” [I, p. 59]. Macedonski a râvnit idealul. Înțelegând că între lucruri și ființe există relații pe care nici o știință pozitivă nu le poate depista, el a încercat să abandoneze raționalul și să aducă poezia la starea de conștiință primară, prelogică. Dat fiind faptul că “pentru Macedonski poetul nu a fost niciodată un vrăjitor care descântă puterile misterioase ale naturii” [II, p. 155], după opinia lui I. Negoițescu, artistul crede doar în “simțurile” sale. În 1895 scrie un articol special, Simțurile în poezie, cu ideea centrală: “Cuget - sunt om, simt - sunt poet”. Mircea Scarlat numește “starea de excepție, anormalitatea sistemului senzorial” de la baza actului poetic macedonskian tribut adus esteticii romantice ca protest împotriva “versificatorilor tânguioși din jurul anului 1800”. Macedonski nu va continua obiectivarea “simțirii”, scrie criticul, ci exagerarea capacității senzoriale în care vede domeniul poeziei [III, p. 253]. “Poezia este senzațiunea directă”, “Rolurile pe care îl au simțurile în poezie este dar de căpetenie. De la buna lor condițiune atârnă poezia însăși; se poate zice chiar că poezia nu este decât o exagerare a lor. Pentru acest cuvânt oamenii nepoeți o numesc nevroză” - sunt citate din articolul care totuși îl scoate pe simbolist din sfera romanticului și anume prin “nevroza” pe care poetul nu vrea s-o recunoască, dar care există în opera sa. Cu ajutorul 87 simțurilor va lua în “posesiune”, va fi stăpân, Cezar, Neron, Țarul: “Eram puternic împărat: / Prin sufletească poezie” (Eram). Alegând această cale spre înalturile poetice, va putea să se realizeze din plin ca vizual, “în chip preponderent un vizual” [IV, p. XCIX], cum accentuează Tudor Vianu. Este unul dintre cei mai mari pictori în poezie ai simbolismului: “Poet deci pictor, pictor deci poet”, scrie Cincinat Pavelescu pentru un portret spiritual. Pe măsura evoluției senzuale, se lărgește și arealul cromatic. Culorile capătă un ritm crescendo, până la amețeală. “Audiția colorată” dezlănțuită produce extazul. Anume extazul, nu calmul contemplației. Vom delimita câteva etape ale evoluției urmărind, concomitent, ascensiunea pe scară cromatică. 1. Drept preludiu poate servi “trezirea instinctelor” [V, p. 264]. E perioada copilăriei târzii a “visurilor trandafirii și albastre cărora le dedese aripi, umplându-și cu ele viitorul”, a unui “farmec” ce ține “un șir întreg de zile” (Pe drum de poștă). Trandafiriul e o culoare ce scapă gravitației pământului, fiind lipsită de greutate. Aspectul sonor (“tran-da-fi-riu”) împrumută fondului aripi trezind în imaginație un fâlfâit muzical de fluture. Albastrul, o culoare nelimitată, rece, alături de vis și, mai ales, în componența expresiei “visuri trandafirii și albastre”, își pierde rigoarea fiziologică semnificând acum starea de grație, neprihănirea - a Ei, femeia care va fi prototipul idealului poetic, suavă și miniaturală, continuu de 14 ani, “rochia ei de mireasă - rochie de păpușa - atât de mică era la 14 ani” și a Lui, eroul copil aproape, dar “de o mândrie nesuferită”, de pe acum violent, “dar și de o bunătate ce nu cunoștea margini”, tipul artistic ce poartă în sine germenele unei extraordinare virilități, “Simțirea lui era atât de ascuțită sau de bolnăvicioasă, încât, dacă mintea nu i-ar fi fost mai puternică, această simțire l-ar fi dus la nebunie”. Visul va fi o constantă a poeziei. Toate realizările de importanță majoră se datorează visului sau revelației. Noaptea, timpul propice al viselor, e și timpul cel mai fecund al imaginației. Ea are o sursă inepuizabilă de energie - aura, lumina magică formată din spectrul complet al culorilor. Noaptea acutizează simțurile și Macedonski va folosi cu predilecție acest procedeu artistic de mare inspirație. 2. O treaptă ar putea fi “adolescența virilă”, clipa liniștii în preajma furtunii, moment perfid și tulburător. Domină “Efebul cu ochi palizi, flori mistice de-o clipa, / Năluca argintie din bruma unui vis, / A fost în scurta-i viață o muzică ce-n pripă / Plângând pe-un flaut magic se duse în abis” (O umbră de dincolo de Styx). Sublinierile sugerează dominantele caracterului. Dicționarul atestă mai multe sensuri ale cuvântului efeb, “(în Grecia Antică), adolescent care face parte dintr-un colegiu (cu caracter militar); tânăr ajuns la pubertate, adolescent; (azi) tânăr de o deosebită frumusețe” [VI, p. 331]. Adrian Marino adaugă sensul artistic: “Simbol al tinereții; o adevărată emblemă a candorii trupului impuber, sculptural și fascinant, cu două atribute 88 esențiale: plasticitatea formelor și ambiguitatea expresiei” [V, p. 354]. “Palizi”, “mistice”, “de-o clipă”, “argintie”, “flaut magic” sunt coordonatele sinestezice ale “nălucii” din “bruma unui vis” care apare miraculos din abis și dispare la fel. E o “umbră” de “dincolo”, este, dacă poate fi, inefabilul întruchipat, imaginea purității originare - idealul poetului. “Tot înalt, tot zvelt, tot tânăr - plăpând ca o zambilă - / Și-n repedea lui umbră mă văd precum am fost” (O umbră dincolo de Styx). Efebul macedonskian cunoaște o pre-adolescență, o primă etapă în evoluția senzuală - androginul - rezultat al îmbinării virilității cu grația feminină. Iosif Cheie constată “mai mult decât un interes pentru androgin, se poate vorbi chiar de o obsesie”, dar pe care o găsește “explicabilă” atât prin “aceeași vocație a Absolutului”, cât și “prin senzualismul care-i inundă poezia” [VII, p. 50]. Androginul e modelul perfect pentru nostalgia de ideal. În mitul platonician omul primordial, androginul, simbolul “concilierii factorilor contrarii, coincidentia oppositorum” [VII, p. 50], își pierde calitatea când Zeus îl despică în două părți vii, condamnate la a se căuta reciproc continuu. 3. Următoarea mișcare pe tabla materiilor senzuale e completarea cadrului cu emanații odorifere seducătoare, culori și lumini pline de ispită: “Erau muiate-n aur abisurile-albastre / Safire luminoase eliptic gravitau / Clipeau diamantate oștirile de astre / Și-n pace să reintre zadarnic căutau” (În noapte). Această erupție a luminii provoacă “vârtejul”, supune mișcările ritmului care incită formele atribuindu-le fond muzical, armonie. “Cunoașteți voi vârtejul ce se numește bal / Când muzica cu zgomot se-nalță ca un val? / Când sutele de inimi în frac sau catifele / S-aruncă cu beție în valțul furtunos? ... / Din piepturile toate sfioase sau rebele, / Coprinse sunt deodată de-un freamăt voluptos? / Când buză lângă buză suflarea-și împreună, / Când mintea exaltată și inima nebună / Cu greu înăbușește delirul de-un minut?...” (Balul). Daniel Dimitriu consideră abaterea de la norma fiziologică “perturbare a percepției normale” drept “consecință a unei duble fascinații - pe de o parte cântecul și, prin el, luminile de sus, pe de alta, natura în apogeul sexualității sale”, produsă de “combinarea savantă a excitanților sonori, vizuali și olfactivi” (cu referire la Noaptea de mai) [VIII, p. 144]. Totul seduce: culoare, miros, sonuri. E o integrare prin simțuri în ordinea cosmică și în permanenta ei devenire. Universul ajunge mișcare senzuală și plastică. E momentul când Efebul atinge apogeul sexualității. Dansul reprezintă examenul virilității, “o smulgere din normalitatea prozaică a vieții” [IX, p. 136], care e apreciată drept unică: “Nimeni, în literatura noastră, nu a cântat cu atâta vigoare și prospețime, cu atâta fervoare instinctuală [...] adolescența virilă și teribilă [...] ca acest Macedonski pe care-l stăpânește un tulburător vis al plăcerii” [X, p. 83]. În semn de protest împotriva formei care “- nghite astăzi fondul” (Formele), poetul dezvoltă cultul altei forme - a oamenilor, folosind parafraza, cu fond. Începe cu inima care, firesc, e centrul vital al oricărui sistem. În simbolism ea este “un organ al muzicii, captate de peste tot sau 89 produse din sine” [XI, p. 55], o inimă modernă despre care Traian Demetrescu a scris în termeni superlativi. O inimă de o profunzime excepțională până la care informația ajunge prin receptoarele de bază: vizual, olfactiv, auditiv. a) Vizualul și organul corespunzător ochiul. Încă Miron Costin în Letopisețul Țării Moldovei, capitolul XVII [III, p. 123], evoca elogios “vederea”: “Den cinci simțiri ce are omul, anume vederea, audzul, mirosul, gustul și pipăitul, mai adevăratu de toate simțiri este vederea. Ce pren audzul, câte aude omul, nu să poate aședza deplin gândul [...] Iară vederea singură din toate așadză în-adevăr gândul nostru și ce să vede cu ochii, nu încape să fie îndoială în cunoștință”. În realitatea simbolistă ochiul, la fel, are o mare capacitate dc pătrundere. El descoperă lumea valorilor ideale, însă nu fără ajutorul celorlalte “cinci simțiri”. Ochiul leagă eul de lumea înconjurătoare. Dan C. Mihăilescu îl numește “însumare a dalelor interioare, emițător de energie, erotic-divin-ucigătoare, în egală măsură ucigătoare și renăscătoare” [XII, p. 97]. Remarca se face la adresa poeziei eminesciene, însă e valabilă și pentru sinestezia macedonskiană. b) Olfactivul și receptorul său nasul, organul de percepție al paradisului reabilitat încărcat de miresme. Conform opiniei Adrianei Iliescu, Macedonski este “prin excelență un poet al parfumurilor” [XII, pp. 85-86]. Însuși cântecul poetului e un parfum - “secretul” prin care sufletul se înalță, se purifică (“esență divină deplină”). c) Auditivul și, respectiv, urechea. În poezia simbolistă semnifică sugestia sonoră. Mircea Scarlat o consideră “revoluție” în spațiul poetic; “Revoluția simbolistă constă într-o deplasare de accent în planul senzorialității [...] la simboliști senzorii auditivi și olfactivi dobândesc o pondere pe care nu o avură până atunci” [III, p. 319]. Atât cei enumerați, cât și ceilalți receptori ai corpului omenesc sunt acum în clipa plinătății trăirii. Macedonski se va extazia în fața acestei opere spirituatizate a naturii: “Corpul omenesc este un model geometric, un model de corespondențe ce nu pot tăgădui. Ochiul cere imediat, în figură, un frate al său, corespondent nemijlocit al celuilalt ochiu [...]. Premisele buchetului unui vin bun nu vor fi gustate niciodată cu o singură buză, iar când se va săruta, freamătul amândurora va turna în cupa sufletului și a simțurilor, ambrozia ce era vărsată în Olimp, zeilor [...]. Aceste corespondențe vor fi în armonie sublimă, pe care viața o realizează atunci când ea se întrupează în om, [...], în orice altă formă materială ce pare numai în aparență inertă lipsită de viață” (Despre frumos). Se realizează din nou, în cheie modernă, înțeleapta deviză antică: “Minte sănătoasă în corp sănătos”. În corpul frumos și divinitatea coboară. Opinia lui Alain se pretează a fi confirmare: corpul este “mormântul zeilor”, care a fost mult timp neglijat de om, dar care este la fel de important, de inteligent, precum spiritul, “Oamenii au căutat îndelung obârșia visurilor, a pasiunilor, a violenței lor, precum și a afecțiunilor subtile, a voioșiei și a 90 liniștii sufletești; fără a acorda îndeajuns atenție acelui [...] mic regat care este al nostru” [XIV, pp. 26-27]. Spiritualizat la maximum, prin dans acum transformat în “semn enigmatic - provocator”, poate “comunica” dincolo de “condiția obișnuită” [IX, p. 136], în “metaforă rezumând unul din aspectele elementare ale existenței și sugerând o scriitură corporală” [X, p. 136]. Corpul invită la comuniune. Efebul macedonskian, spre deosebire de “baletista albă” a lui Bacovia, dansează “nud”, ceea ce dă o altă dimensiune dansului, cea a virilității. Cromatic, este marcat prin “mai blond decât Pheb” și “E-ntreg sidef și lumină”, un alb strălucitor și de “flăcări ciudate” care “ard” în “ochii mari ce se lărgesc” (Dans de efeb), de fapt, un roșu incipient, în expansiune. Contemplarea corpului “frenetic” în dans “nud” este similară unei prime luări în posesiune [VIII, p. 90]. Este momentul când însăși neprihănirea devine mijloc de seducție. “Virginătatea e nonsens”, dacă e prelungită: devine “sterilitate”, iar “a fi steril” înseamnă a “fi contra naturii”. Deci “pentru a te integra în circuitul general e necesar să iubești și să fii fertil” [VIII, p. 90]. Se produce un salt. Poetul descătușează energiile musculaturii “beată de forța ei inconștientă” [II, p. 83]. “Blondul tânăr” cu pelerină “de domino roșu” și “masca oribilă [neagră] de Satana cu cari, la balul din ajun, azvârlise în iadul voinicesc al vârstei roze mai mult de un înger anostit...” (Masca) nu mai este androginul suficient sie însuși. Albul (“blondul”) la solicitarea “îngerului anostit” de “serafice simfonii” își ia un repaos (“masca neagră”) permițând roșului, simbol viril, vital, să acționeze. “Iadul” în care cade “îngerul” e doar o convenție și se realizează la nivel muzical: “seraficele simfonii” devin “anostite” în raport cu “balul”, acesta permite și spiritualizarea materiei (a corpului), nu doar a sufletului cum o face simfonia. Pe de altă parte, Satan este “zâmbet”, “rază”, “culoare”, “cugetări”, “simboluri”, “aur”, “vin”, “cântare”, “floare”, “plasticități de corpuri goale”, “voluplăți ce sunt titanice răscoale”, și mai ales, “zbor” (Imn la Satan). E o divinitate. Zeul religiei vitaliste [V, p. 339], idealul de forță și voință, principiul cunoașterii. E alt Satan decât “bestialul” lui Stuart Merill din Cânturi despre Satan. Poeme, o “incantație a Răului, un imn de sabat negru” [V, p. 339]. Hiperbolizarea cantității cromatice, odorifere, sonore se face în raport proporțional creșterii senzualității. Natura devine “nesățioasă de bestiale voluptăți” (Parfum mascul). Albul își scoate masca timidității, se împurpurează. “Iadul roz” nu mai este o ficțiune a contemplației. Natura dictează. Eul se află la treapta luării în posesiune: “Din nou e-n aer roz ș-albastru / Și ... geaba vrei să fugi copilă [...] / Dacă te iau fără de voie atunci primește-mă cu silă / Nu eu azvârl sub mascul țeapăn înfricoșate castități / Natura e nesățioasă de bestiale voluptăți”. Nuanțele de altădată (subliniate aici prin “din nou”), roz și albastru, devin îngroșate, saturate, fertile, emanate sub forma unor imensități odorifere. Din cauza excesului, doar un receptor deformat le mai poate percepe, deoarece au devenit stupefiante și produc halucinația, “Extazul 91 iubirii conduce la desprinderea de zgura pasiunilor primare, determină ascensiunea spre absolut, spre lumină, spre [...] mult dorita unitate” [VIII, p. 91]: “... aș vrea să tremur în brațele-ți vânjoase, / Strivește-mi sânul fraged, dă-mi friguri dureroase, / Impure grec, fă-ți pofta cu mine oricât vrei / Doboară-mă sub pieptu-ți ca secera pe grâul...” (Lays). Extazul erotic, pătrunderea unuia în celălalt, inhibă momentan agitația. Mișcarea se reduce. Ultima lumină se epuizează la retrăirea momentului culminant (“clipei”): “Eram frumos, dacă ții minte, pe sânurile tale macre... / Sfiala ta împalidase, plăcerea mă cutremura; / Voiseși ș-apoi nu voiseși; porniseși chiar a tremura, / Aveai albeți ca ale lunii, aveai roșeți ce erau sacre, / Dar m-ai răbdat frumos și tânăr, pe sânurile tale macre” (Pe sânurile tale...). Paloarea nu mai este albul stăpân înfrânând bestialitatea (negru cu roșu) - e albul de lună, rece, care nu mai luminează, ci doar reflectă o lumină străină (a lunii, care și ea, la rându-i, reflectă lumina soarelui). “Roșețile” “sacre”, intime, semnifică “misterul vieții ascuns în străfundurile beznei și oceanelor primordiale” și “culoarea sufletului” [XV, p. 172]. Esența sacramentală însă este oarecum violată. Senzualitatea nu cunoaște profunzimile sentimentului. I. Negoițeseu va remarca păgânismul atmosferei: “cadrul e natural, faunesc [...], precreștin, adică numai natură”. În “cadrul” acesta se prepară cea mai veritabilă “apologie a violului”[II, p. 83]. Adrian Marino consideră că e un măreț “triumf masculin” în care “bărbatul învinge, femeia este învinsă” [V, pp. 263-264], ceea ce, în planul creației, înseamnă supunerea Muzei de către Poet. Totuși există ceva ce i se refuză poetului. Se află sus și încă mai urcă. Opera macedonskiană este concepută pe trepte ale urcării și este o poezie a planării. Daniel Dimitriu conferă zborului finalitate: se produce “într-un punct care atestă o nouă condiție esențialmente creatoare”. Înălțarea până la acest punct “urmărește dobândirea unei noi identități excepționale, prin depășirea continuă a limitelor cantitative. Omul de rând devine omul de deasupra, supraomul, zeul, creatorul, poetul” (cu referire la Noaptea de mai) [VIII, p. 142]. Acest punct de vedere necesită o completare. Înălțarea pe treptele plăcerii duce, în final, la anularea condiției umane: omorârea cuplului care, trăind orgasmul (extazul), suferă deziluzia neîmplinirii. Himera poeziei este mult mai sus, iar scara existențială și-a epuizat treptele: “Cât despre el [Thalassa], dacă avea să se mustre pentru ceva, era, poate, pentru faptul că storsese prea cu grabă de snagă alcătuirea trupească cu care fusese dăruit prin naștere, și că, prin urmare, o mânase prea cu grabă către prăpădirea ei, schimbând-o, înainte de vreme, într-o zdreanță” (Thalassa. Ultra coelos). Aflarea adevărului pe cale senzorială a ratat: “mergea spre lumea ce nare asemănare cu cea de care sta gata sa se despartă, și numai cu adevăruri și lumina din acea lume își umplea sufletul, cu toate că, cu corpul se afla încă pe țărm”. În fața luminii din altă lume culorile pur și simplu au dispărut, fără drept de reabilitare. A rămas doar mirajul unor străluciri - “mincinoase ca tot 92 ce nu mai este văzut de aproape”. Omorâse în Caliope tocmai ceea ce-l provocase la început - “împotrivirea și ispita”, care acum i se păreau delirante, sâcâitoare, corupte. Adrian Marino va numi “finalitale” “ultimul act al ritualului, acela de a muri pentru a nu-și fi trăit viața conform visului absolut” [V, p. 280]. Dansul (erotic, aici) a smuls doar câteva clipe nemuririi, dar nu a putut anula “neîntrerupta degradare, marcată de ireversibilitatea corporală” IX, pp. 136-137]. Referințe bibliografice: 1. Apud Stela Mirel, Istoria literaturii române. 1900-1918, Partea a II-a, Timișoara, 1974. 2. I. Negoițescu, Istoria literaturii române, București, 1991. 3. Mircea Scarlat, Istoria poeziei românești, vol. II, București, 1984. 4. Tudor Vianu, Introducere, în Al. Macedonski, Opere, vol. 1, București, 1939. 5. Adrian Marino, Opera lui Alexandru Macedonski, București, 1967. 6. Dicționarul explicativ al limbii române, Ediția a II, București, 1996. 7. Iosif Cheie [-Pantea], Istoria literaturii române. Al. Macedonski, Timișoara, 1975. 8. Daniel Dimitriu, Grădinile suspendate. Poezia lui Al. Macedonski, Iași, 1988, p. 144. 9. V. Fanache, Bacovia. Ruptura de utopia romantică, Cluj, 1994. 10. I. Negoițescu, Scriitori moderni, București, 1966. 11. Ion Apetroaie, Orfeu și Aristarc, Iași, 1982. 12. Dan C. Mihăilescu, Perspective eminesciene, București, 1982. 13. Adriana Iliescu, Poezia simbolistă românească, București, 1975. 14. Alain, Un system al artelor frumoase, București, 1969. 15. Jean Chevalier, Alain Gheerbrant, Dicționar de simboluri, vol. 3, 1995. Aliona Grati Magda Isanos: Spațiu și timp “Cine povestește-n mine, cine mi-aduce aminte c-am trăit acolo, în țara dintre sobă și genunchii bunicului, întâia poveste cu zmei?” Vizualitatea ca convenție clasicizantă este, în principiu, anihilată din start de M. Isanos. Organizarea de ansamblu dezvăluie treptat, pe măsura reluării lecturilor, progresele unei eliberări din interior în afară. Nu contactul senzorial cu lumea înconjurătoare, ci intuiția ia prim loc. Tehnica tradițională de creare a peisajelor prin precizarea obiectelor „decupate” de privire este abolită și înlocuită de una a viziunii, ce urmează pulsiunilor interioare. La poeta basarabeană nu vom întâlni peisaje mecanice, ci viziuni de o mare forță expresivă, înglobând „experiențele” romantice, parnasiene, 93 simboliste, expresioniste într-o tehnică aparte, specifică adevăraților creatori de lumi virtuale. Ochiul eminescian ce „-nchis afară -, înlăuntru se deșteaptă...” se dovedește a fi hotărâtor pentru construirea spațiului imaginar isanoscian. Pe „retina” „ochiului interior” realitatea devine imagine, în care obiectele reale își pierd contururile, devenind proiecții ale altor lumi. În acest univers nou totul semnifică și conlucrează în același sens. Este vorba de o privire care leagă totul întru descoperirea ființei. Ochii „iscoditori ai firii” introduc în misterele ființei - spații paralele cu cele ale realității. Ei sunt cheia și instrumentele unei revelații, căci contribuie la descoperirea unui univers sacru. Poetica viziunii nu-i doar o preluare constructivă a tehnicilor eminesciene, ci un implicit al sufletului. Abaterea de la realitate este expresia sufletului agitat, ce nu încape în tiparele constrângătoare ale acesteia și se află în căutarea unui alt timp și spațiu imaginar, compensatoriu, în stare să-i dea satisfacția dorinței de veșnicie, sacralitate, înscrise în adâncurile ființei poetei. E cert faptul că vizualitatea la M. Isanos nu-i numai o cunoaștere, ci, implicit, și o construcție. Poeta construiește o lume și o populează după modelul Marelui Creator: „Cu ochii mei închiși eu pot vedea / atâtea lumi, cât numai creatorul, / cercând azurul tainic cu piciorul, / în ziua cea dintâi închipuia.”(Cu ochii mei...). În acest act de creație imaginația joacă un rol primordial. Fraza fundamentală a lui C. Baudelaire: „Fantezia (mai târziu numită de poet drept imaginație diferită de simpla fantezie) descompune întreaga creațiune și cu materiale îngrămădite după reguli a căror origine nu o putem afla decât în zona cea mai profundă a sufletului, creează o lume nouă” [1, p. 52] a avut un impact inexorabil asupra modului de structurare a spațiului de către poezia modernă. O perspectivă în acord cu arhitectura modernă, de ordonare spațială adoptă și M. Isanos. Chiar de la prima lectură ne dăm seama lesne că spațiul poetic isanoscian nu este unul în care totul este dat. Lumea personală a Văzătorului se deosebește de lumea banală. Imaginile care construiesc acest univers sunt dictate de „regina facultăților omenești” - fantezia. Ea este înrudită cu sublima forță manifestată de Dumnezeu în creația Universului. Imaginația instituie realități, nu le reproduce. Impulsul creativ lasă în urmă o lume cu altă înfățișare, lume de o frumusețe magică. Această frumusețe are însemnele miticului și ale fabulosului. Fenomenul văzut de oamenii „raționali” ca unul banal deschide într-o gândire mitică perspectivele de transcendere în zonele sacrului: „Când plouă nu se întâmplă nimic. / Oamenii spun asta vine de sus; / streșinile-ngână: pic, pic.../ și gâlgâie-n putred apus. / Totuși am văzut zânile / cum țineau deasupra capului mâinile / și dansau în iarba cea nouă, / bucuroasă că plouă.„ (Confesiuni). Grație fanteziei, lucruri din cele mai îndepărtate sunt alăturate construind ansambluri echilibrate de noi suprarealități. Desigur la 94 M. Isanos aceste alăturări de obiecte, fenomene nu sunt atât de șocante ca la poeții ce i-au servit drept model: Baudelaire, Rimbaud ș.a. Pornirile bruscante sunt temperate de sensibilitatea feminină. Iată un poem tipic M. Isanos în ce privește modul de a structura spațialitatea : Ascultam astă-noapte crescând pădurile pline de șoapte, cât spațiul nalte, aceleași și alte; cu crengi felurit înflorite, nu mai știu de unde pornite. Stufos întunericul se făcea-și rece-împrejurul lui, stea... (Noapte) Deși avem în față un cadru natural, acesta nu are nimic comun cu o simplă copiere a realității. Natura e doar un motiv, un imbold spre vis și fantezie și pătrundere cu ajutorul lor în alte zone decât cele naturale. Este vorba de visul creativ, grație căruia apar noi spații suprareale („păduri” cu „crengi felurit înflorite”). Imaginația face posibilă perceperea raporturilor secrete ce se stabilesc între lucruri, corespondențe și analogii dintre cele mai bizare. Imaginile date transcend naturalul și exprimă spiritul. Pentru a atinge efectul scontat, poeta recurge, nu odată, la tehnica eminesciană de „interiorizare a spațiului exterior” [2, p. 44]. Lucrurile înconjurătoare sunt trecute prin filiera sufletului. Totalitatea proceselor afective, intelectuale și voliționale ale omului acționează asupra lor, le prelungesc și le amplifică sensurile. Drept rezultat, peisajul este construit după alte legi, în care „Nu sufletul se orientează după natură, ci natura după suflet” [2, p. 39]. Sufletul prescrie și dictează configurația „peisajelor” isanosciene. Obiectele și evenimentele reale vorbesc despre un eu ce vine cu o replică și cu o viziune proprie asupra realității. Astfel se creează o lume proprie cu peisajele sale exotice pe măsura bogăției lăuntrice. Aflat în intimitatea naturii, poetul este cuprins de sentimente ce transcend pe cele proprii, sentimente legate de întreaga existență, de întreg universul. Conștiința eului se dilată până să presimtă bucuria existenței absolute. Există la M. Isanos o conștiință simultană a eului și a lumii. Eul devine purtător al întregului univers. Universul încetează să fie perceput ca exterior și devine obiectul lăuntric al gândurilor intime. Spațiul este conceput ca un peisaj integrat într-un orizont interior al sufletului, al unui suflet ce devine transparent într-o imagine cosmică: „Din adâncuri neștiute nici de mine, cheamă / Sufletul imaginea pe care a scăldat-o / Și tremură de bucurie și de teamă / Văzând că nici o trăsătură n-a uitat-o.”(Naufragiu). Imaginea cosmosului este pitoresc revelată prin categoriile organicului. Imaginarul poetei este prescris de multitudinea stărilor eului poetic ce se 95 află într-o insistentă și perpetuă căutare de sine. Scufundarea în sine este însă totodată și o imersiune în tainele lumii. La fel ca Eminescu, poeta înțelege eternitatea ca o durată fabuloasă. Natura, la M. Isanos, este deci o reactualizare a naturii primordiale, recuperabilă la nesfârșit. În așa fel „peisajele” isanosciene sunt niște spații transcendente, pure viziuni ale visului și imaginației. Dar pentru ca aceste viziuni să fie „accesibile privirii”, a fost nevoie ca ele să se convertească în categoriile organicului, adică să poarte „contururile oferite de lumea exterioară dar simplificată și înfrânată”, ceea ce ar constitui după Rimbauld o „adevărată magie” [1, p. 83] a poemului. Drept rezultat, pădurea, codrul, grădina, parcul, muntele, copacul; oceanul, marea, râul, lacul; câmpia, florile și toate buruienile nu mai sunt repere ale privirii pentru orientarea în spațiu real, ci elemente topografice de reprezentare imaginară a spațiului mitic, fabulos și totodată imagini-simboluri ale Centrului. Elementele naturale sunt purtătoare ale unor semne ale trancendenței organicului. Cu ajutorul lor se face posibilă vizualizreă plastică a vieții universale absolute. O altă cale de a da expresie reverberațiilor spirituale este tehnica derealizării. Anume aceasta i se pare poetei în stare să satisfacă „capriciile” topografice ale spațiilor imaginare. „Derealizarea” realului este noutatea poeziei moderne și se înscrie ca un „substrat” în viziunea mitică a cosmosului instaurată în creația literară de romantism. Ideea de descopunere, disociere a realității în opera de artă este una centrală în estetica modernă. Hugo Friedrich accentuează că anume prin acest act al fanteziei se ajunge la idealizare, care „nu mai înseamnă, ca în estetica mai veche, înfrumusețare, ci derealizare, ca act dictatorial” [1, p. 83]. Descompusă și derealizată, natura la M. Isanos apare în fragmente de real ce reprezintă, ca în poezia eminesciană, codurile, „incifrarea” în formele accesibile privirii” [3, p. 195] ale naturii ultime, neschimbătoare și veșnice. Pornind de la imagini comune, poezia M. Isanos le furnizează sens magic prin abaterea de la realitate. Reveriile halucinante, iluziile optice restabilesc dimensiunile ideale ale existenței: „Anume deschise, zările / vesteau pământului primăverile. / Drumul fugea purtând călăreții; pomii de aur și-azur ai dimineții / creșteau ca-n povești, / acoperind înaltele ferești ”. Perceperea „anormală” a realității, prin intermediul senzorilor sufletești, dau desfășurare unui spațiu ireal, paralel: „Printre-atâtea urme și cimitire, / fata purta tulpina ei subțire. / Neliniștite glasuri în frunzar / povesteau și râdeau amar; toate râurile plecau undeva, / păsările toate căutau ceva, / zburând în cer și iarăși pe pământ, / unde-nflorea ici colo un mormânt.” (Fata). Alternanța nenumăratelor imagini cu infinitele sensuri ale lor, mereu deschise spre îmbogățire, multiplele asociații și asemănări au efect de vrajă, amintind de începuturile lumii, unde totul are un nou început, „din care cresc poeme, ființi ireale” (Ploaia). Cuvintele sunt mereu în 96 căutarea spațiilor ce sunt în stare să servească drept suport împotriva vicisitudinilor vieții reale. Dilatatea spațiilor este favorizată de somn, reverie, vis, oglindă unde controlul rațiunii slăbește. Trecerea de la trezie la somnolență are loc în spații creatoare de incertitudini optice: fie că este vorba de oglindă, ce reflectă razele luminiscente ale unei lămpi, sau de echivalentul acesteia - apa de diferite stări, fie că de jocul halucinant al crengilor de copaci, sau de interminabilul legănat al lanurilor de verdeață contemplate de eroul liric, fie că de decorul sublunatic sau cel al depărtărilor fascinante. Poemele M. Isanos practică un soi de vrăjitorie evocatoare de spații necunoscute și, în același moment cunoscute, înrămate în frumusețea și puritatea începutului. De vreme ce spațiul imaginar simbolizează haosul originar, el cuprinde în sine și ideea de loc al potențialelor și imprevizibilelor realități noi. Revenind neîncetat la starea de început, poezia nu o repetă din nou în prezent, ci dimpotrivă creează „o situație nicicând trăită și nicicând rostită și se deschide spre alte posibile în devenire” [4, p. 177]. Un atare mod de gândire cuprinde și ideea că „întoarcerea în timp” este totodată și o nouă renaștere. În virtutea acestui fapt, spațialitatea imaginară se ordonează în spiritul unei libertăți fără bariere stânjenitoare. Spațiul imaginar are capacități de extensie, în orice direcție, dilatându-se în toate sensurile. Prin trecerea de la real la virtual, poezia are deschidere către posibilități nebănuite. Fiecare poezie este astfel un exercițiu al creației unei realități spațiale noi dictate de conținuturile simbolice, descoperite în adâncurile fertile ale ființei. Nu descrierea realului, exteriorului în fond, o preocupă pe M. Isanos, ci descoperirea interiorului plin de semnificații și mister, prin care s-ar putea pătrunde în sferele fine ale cosmicului. Este vorba, în principiu, de ceea ce numește Blaga descoperirea „corolei de minuni a lumii”. Versurile poetei mărturisesc: „Căutam în iarbă și-n mohor / tainele ascunse tuturor, / Mă uitam în fântână și-n iaz / și-ascultam îndelung sub brazi.” (Doamne, n-am isprăvit). Poeta rămâne în căutarea insistentă a semnificațiilor în elementele organicului, în încercările disperate de a găsi în spatele lucrurilor prelungirile acestora în metafizic. Ele ascund taina pe care ea încearcă să o releve. Și celui care și-o dorește cu insistență, misterul îi deschide o parte din el: „Cu-ncetul spațiul s-a mai lărgit. / Lucrurile devenind bogate-au sunat, / zările ca piepturi de dor s-au mișcat, / către mine venind.” (Mama). Dincolo lucrurile desemnează o realitate infinită de origine transcendentă: „Am multe lucruri de scris, / de plante și ape line, / care toate-nchid câte-un vis, / mai rămuros, mai ciudat ca mine. / ...Am văzut în fiece lucru o mișcare / de rugăciune și ardoare; / în arbori, dimineața, o strălucire...”(Confesiuni). Nu exteriorul lor tentează atenția poetei, ci magia internă ce poate fi cunoscută doar datorită veșnicului legământ de esență între toate lucrurile: 97 „dar este în inima ta o pace și o-ntunecime / din care cresc niște vorbe ciudate”. Darul de a vedea mai mult decât îi este dat omului să vadă este un izvor nesecat de suferințe. Extenuată de durere, poeta ar dori ca: „Fiecare zare să nu aibă-n spatele ei încă o zare, / fiecare cuvânt să nu aib-un clopot mai mult.” (Oamenii mă uimesc). Dar nu există cale de întoarcere. Femeia „care iubea primăvara” va fi mereu în căutarea „prielnicelor clipe” în care „fiecare lucru va fi prelungit în umbră de taină” (Poemul femeii care iubea primăvara). În spațiile poeziei isanosciene lucrurile coexistă întru transmiterea mesajului intern: „Lucruri. Voci de femei, aproape cântece. / Ferești deschise. Vrăbii pe acoperiș. Drapele. / Cineva se ceartă. Lăptarul pune donița jos și zice: „Bună dimineața, domnișoara Magda” (Dimineață de primăvară). Sau în altă parte: „Către sfârșitul zilei, ades, / oameni și lucruri capătă alt înțeles. / Sub raze lungi, piezișe, de-asfințit, / un arbore odată mi-a vorbit.” (Zâna). Spațiile isanosciene trădează o criză a eului scizionat de multiplele contradicții ce bântuie constant ființa. Prin poezie se încearcă să se dee o formulă imagistică acestor disonanțe. Iată de ce, la M. Isanos, imaginile luminoase alternează cu cele întunecate, cele diurne cu cele nocturne, spațiile celeste cu cele terestre, spațiile închise cu cele deschise. Viață este oriunde este Moarte. Universul poetic este populat de flori plăpânde, ale căror rădăcini își trag seva din adâncurile mormintelor; de zâne „badjocorâtoare, nerăbdătoare”, „jumătate șopârle, dar totodată „luminoase”, „jumătate fete”; de zei „luminoși”, dar totodată înfricoșători, cu întrupări teribile, „jumătate oameni, jumătate fiare”. Zbuciumul polarizant al eului poetic dictează contururile și culorile peisajului, în care încape cerul misterios și procesul deloc plăcut al descompunerii terestre: „așa ți se pare mereu pe acest cer, / c-a trecut un înger, un mare mister. / însă pe pământ a-nceput / descompunerea lentă; / poame târzii cu carnea transparentă / s-au desprins și-au căzut.” (Lumina asta). Alternanța liniilor topografice ale spațiului, uneori ascensionale, alteori de coborâre, este o constantă a imaginarului M. Isanos care, evident, transcend condițiile materiale ale existenței. În așa fel, simboluri ca arborele, muntele, dealul, săgeata, aripile ș.a. transmit, în poezia M. Isanos, ideea de ascensiune spre zonele sacrului, luminii, bucuriei; mormântul, sângele prin vene, abisul ș.a. - pe cea a coborârii în beznă, deznădejde, tristețe. Fraza poetică imită liniile spiritului, înrudindu-se cu arta muzicală. Elocvent în acest sens este poemul ce deschide primul volum de poezii „Pomii cei tineri”. Iată un fragment: Pomii cei tineri, în dimineața de marte, unii lângă alții au stat să se roage-frunțile lor străluceau inspirate deasupra 98 pământului încă-n zăpezi. Și-n aerul în care nu erau zboruri, pomii, ale căror umbre nu se născuseră, cântau un imn pentru viață, ca niște oameni goi și frumoși ei cântau: „Soare de-aramă, zeu popular printre plante, privește oastea noastră-ndrăzneață; ici-colo aerul e rumen de tot printre ramuri, că viitoare fructe acolo vor sta... Și noi vom da fructe, și noi vom fi hore și flori. Gloria noastră toată-n vârf se presimte...” Și-un curcubeu pe deasupra tulpinelor strâmte cade vestind: nu moarte, desigur, nu moarte, pomilor tineri în dimineața de marte... Vom sesiza în acest poem linii diferite, ce alternează permanent - linia verticală, cu orientare spre cer, ce o formează pomii „unii lângă alții” în actul sacru al rugăciunii, apoi apare linia verticală cu orientare spre pământ. Mai târziu, perpendicular pe linia dreaptă orizontală, sugerată de aerul static „fără zboruri”, trece linia cert verticală cu orientare în ambele direcții, desemnate de simbolul viață, ca mai apoi iarăși liniile să coboare ba spre pământ, prin imaginea privirii soarelui, ba spre cer, unde „viitoarele fructe vor sta”, unde „gloria se presimte”. În final, linia ascensional-descendentă a curcubeului desemnează formula generală a spiritului. Imaginarul poetei se structurează constant pe dialectica contrariilor - o dialectică care produce și regenerează fără încetare ritmul poeziilor. În acest univers nu există imagine care să nu conțină contrariul, să nu-l cheme, sau să-l producă. Mai mult decât atât, unul și același simbol conține, cuprinde sensuri diferite. Spre exemplu, țărâna este, în imaginarul ei, principiu al întunericului, dar care poartă în sine și ideea luminii, fiind generatorul noii virtualități iscate din sămânță. Acest simbol constituie și principiul matern, mama totodată iubitoare, dar și înfricoșătoare și de aici moartea, care la rândul ei este începutul unei vieți noi, regenerare. Este vorba de fapt de ceea ce G. Durand a numit simbol dedublat, pe care M. Isanos îl folosește în mod constant în poezia sa, pentru a transmite ideea corelațiilor ce unesc toate ființele și lucrurile și, de aici, pe cea a iluziei golului, singurătății și trecerii timpului. Imaginația este capabilă să reconcilieze sensurile opuse, sau discordante. Modalitatea lui G. Bacovia de a structura spațialitatea influențează incontestabil, poezia M. Isanos, care îl preia în direcția alternării spațiilor 99 limitate și nelimitate, mai concret a celor închise și deschise. Analizând spațiile bacoviene, M. Scarlat menționează faptul că poeziile lui încep cu sugerarea unor spații închise, care mai apoi sunt deschise cu ajutorul muzicii, visului, nostalgiei, oglinzii etc. spre zonele libere ale imaginației: „Pe poet spațiile limitate, dar deschise îl interesează mai mult decât cele ilimitate, limite ce pot fi depășite, sunt, evident, mai ispititoare.” [5, p. 308]. Acest lucru îl atestăm și la M. Isanos. Spațiul limitat al odăii este deschis cu ajutorul magiei sticlei de la fereastră. Impresia de trecere a eroului liric din spațiul limitat al odăii în cel nelimitat, reflectat al ferestrei este impresionant: „Mă simt în camera mea ca pe-o insulă. / Seara când arde becul-amiază egală - / ies ploșnițe și gânduri în haine de gală. / Ca un Robinson visez departe orașul. // Mă gândesc tot mai grăbită și sufăr / de tinerețe, ca de-o boală sau dragoste. / Fereastra miroase frumos și adie, / dreptunghiulară, ca un drapel pe-o corabie.” (Insula). Același lucru are loc atunci când în odaie apare o oglindă (despre acest subtil simbol, instrument de cunoaștere magică, vom vorbi într-un capitol aparte), o lampă, ceață, chiar și termometrele strălucitoare din odaia spitalului. În spațiul isanoscian timpul este atât de fărâmițat, secționat încât nu mai poate fi perceput ca fiind obiectiv. Poemele urmăresc firul unei memorii care este emancipată de ordinea timpului și spațiului : „Simt în mine neliniștitul vostru suflet, străbuni / de mult putreziți în țărâna străvechei Helade, / semizei îndrăgostiți de-adevăr și frumos, iluștri nebuni, / în fața cărora însăși puterea timpului cade. /...Vă simt retrăind în sângele meu laolaltă, / vă blestem, sunt mândră de voi și sufăr prea mult -„ (Străbunii). Etape temporale se suprapun, se sintetizează, formând împreună momentul de față. Experiențele sensibile sunt atât de multiple, succesiunea lor atât de rapidă încât ființa se pomenește a fi locul unei diversități ce nu are nimic personal. Existența multiplă, imensă și universală, rezultată din extinderea la infinit a celei proprii, anihilează conștiința de sine. Lunecarea în impersonal, anonimat este inevitabilă. Conștiința de sine se transformă într-un spațiu lăuntric, de profunzime, dincolo de limitările personalului și tinde să devină o conștiință cosmică. Treptat eul se dizolvă în infinite forme ale elementarului având revelația înrudirii cu ele prin miracolul ce le unește pe toate, „lucrurile blânde și întunecate”. Poeta își anunță confraternitatea cu natura cu care se contopește panteist: „Sunt sora ierbii tinere de-afară. / Aceleași seve curg într-amândouă, / și ne-a lăsat aceeași primăvară / pe gene suferința ca o rouă” (Variantă). Subiectul se pierde și se pulverizează într-o serie de forme spațiale și temporale: „Cerul pierdut în cețuri îl uitam. / Nu mai eram nici eu decât un ram, / decât rădăcină avidă și pace / de ierburi vâscoase, opace...” (Ploaia). 100 Venind în contact cu eul, obiectele înconjurătoare se spiritualizează, se senzualizează și încep să “cânte”, mirate, minunea începutului: “Doi munți aproape-ntregi au înverzit. / Nu simți, miroase-a apă și-a grădini? / - Un arbore să-mi răsădiți pe mâini. / Drept în mijlocul pieptului să-l puneți cu rădăcinile, / să pot sui cătră soare-n toate zilele. / Păsări să zboare-n jurul frunții mele, / și să înfloresc, mirată, printre stele.” (La-nceput, prin ferestre deschise). Spiritualizarea spațiului este o influență blagiană, care la M. Isanos are însemnele începutului de cale, dar ale unui început temerar, plin de promisiuni. Se poate vorbi lesne de o spațiozitate a spiritului, plin de chemări și răspunsuri, de sunete armonioase, de mister și ecouri divine. Pentru revelarea acestor energii interioare sunt folosite imagini comune, care mimează comportamentul spiritului. De fapt, spațiile M. Isanos nu reprezintă o supranatură, ci o natură bine văzută cu ochii spiritului și simțită cu senzorii firii. Aflată în mediul naturii, conștiința poetică se unește și retrăiește în ea, spre deosebire de oamenii ai căror auz și văz este “tocit”. În acest sens, pădurea, codrul, grădina, parcul, muntele, copacul; oceanul, marea, râul, lacul; câmpia, florile și toate buruienile sunt instrumente de inițiere în misterele universului, sau cum ar spune G. Călinescu, „în misterul dezagregării și germinației cosmice” [6, p. 25]. Din cele spuse mai sus putem concluziona că spațiul la Magda Isanos nu este unul ce mimează întocmai realitatea, ci unul dictat de imaginație, un rezultat al abolirii, distrugerii lumii reale și creației, cu ajutorul limbajului poetic, a unei lumi noi, re/constituind o dimensiune a lumii, dar totodată și a gândirii. Deși e alcătuit din elemente concrete ale realității, spațiul isanoscian este unul absolut. Locurile particulare poartă însemnele totalității, trădează o participare la totalitate. Imaginația poetei deschide porți spre găsirea analogiilor universale într-un spațiu concret și construirea lui după tiparul unității cosmice. Astfel, spațiul este însuși infinitul, neantul. Timpul, inseparabil de spațiu, este legat de evenimentul din timpul real prin modul subiectiv al poetei de a se situa în lume. O atare percepere a lui permite călătoriile în timp și suprapunerea nelimitată a diferitor etape temporale. Formele spațiului și timpului la M. Isanos sunt determinate de afirmarea eului în orizontul ontologic. Aflată în căutarea formulei poetice, M. Isanos încearcă diferite căi de construire a spațiului poetic descoperite de marii ei premergători Coleridge, E. Poe, Mallarme, Baudelaire trecut prin filiera lui M. Eminescu, Arghezi, G. Bacovia, L. Blaga. Deși într-un timp scurt, poeta reușește să descopere un talent incontestabil și o modalitate personală de a face poezia să fascineze prin deschideri spre viziune și imaginație. Felul de concepere a spațiului și timpului dezvăluie preferințele poetei pentru idealul poetic modern. Referințe bibliografice: 1. Apud: Hugo Friedrich. Structura liricii moderne, București, 1998. 101 2. Mincu Marin. Introducere la „L. Blaga. Poezii”, Constanța, 1995. 3. Petrescu Ioana Em. Eminescu și mutațiile poeziei românești, Cluj-Napoca, 1989. 4. Burgos Jean. Pentru o poetică a imaginarului, București, 1988. 5. Scarlat Mircea. Istoria poeziei românești, V. 3, București, 1986. 6. Călinescu G. Istoria literaturii române (compendiu), Chișinău, 1993. Olimpia Lujan Dumnezeu în poezia lui T. Arghezi și N. Davidescu „Acela care spune că există Dumnezeu, spune mai mult decât știe, acela care spune contrariul, face la fel” (Kant) Cognoscibilitatea umană este limitată și atunci când încearcă să cerceteze (intuitiv) în transcendență, conștiința omului rămâne dominată de incertitudine. Însă subiectivitatea cu care cercetează realitatea nemijlocită, concretul, îl face să caute răspunsuri la unele întrebări ale sale în altă parte, la acel Absolut și necuprins de rațiune. Adică cercul se închide, omul revine la aceeași nevoie de Sacru, necesitate nesatisfăcută pe deplin, dar atât de necesară consolidării identității umane. M. Eliade spunea că „ prin experiența sacrului, spiritul omenesc a surprins deosebirea dintre ceea ce se relevă ca real, puternic, bogat și semnificativ, și ceea ce nu posedă aceste calități, adică fluxul haotic și primejdios al lucrurilor” [1, p. 6]. Se scurge timpul, viața se destramă în miriade de secunde care trec într-un singur sens. Drumul destinului nostru se mișcă înainte, iar noi îl urmăm cu speranță. Așteptăm ceva la capătul drumului. Sau pe Cineva, Cel căutat în adâncurile propriului eu și/sau în zările lumii. Dumnezeul nevăzut, necunoscut, dar omniprezent și atotștiutor - un paradox neconceput de rațiunea umană și, de aici, dorința limitării Adevărului la posibilitățile de cunoaștere ale omului. Pierzând puterea spirituală a Duhului lui Dumnezeu, 102 omul a ajuns la criză, la închiderea Duhului lui Dumnezeu (care „se purta deasupra apelor” [2, p. 3]) în subiectivitatea umană. Pentru a cunoaște Absolutul, omul trebuie să aleagă una dintre cele două căi posibile: așteaptă pasiv trăind cu iluzia că Dumnezeu va veni singur la el și astfel omul Îl va cunoaște sau, dacă dorește într-adevăr să-L găsească pe Dumnezeu, merge în căutarea Lui și Îl găsește. La T. Arghezi această căutare se face în condițiile incertitudinii în ce privește natura, identitatea divinitatea divinității și chiar a existenței acestea, Dumnezeu este și rămâne necunoscut, intangibil pentru om „Ești ca un gând, și ești și nu ești” (Psalm) „Vreau să te pipăi și să urlu: ”Este!” (Psalm) Aceeași idee o întâlnim în poezia Rugăciune de Nicolae Davidescu: „Arată-mi-te-odată că ești etern și viu”, „(...) părinte, Un semn că nu ești numai o ploaie de cuvinte, Trimite-mi din albastru”. Căutările divinității ascunse echivalează cu cunoașterea, cu sensul existenței umane; paritatea e transpusă prin parabola pelerinului pe care voința de a ști îl poartă; la Arghezi; „în șes, în munte și pe ape”, iar la Davidescu acesta e „însângeratul drumeț lipsit de rost”. Astfel, condiția umană este definită de conștiința zădărniciei căutării omului. Pelerinul este „omul ostenit al drumurilor și neostenit al căutărilor; fiecare pas este o bucurie și o oprire, fiecare oprire este o teamă și un îndemn” [3, p. 95]. Motivul pribegiei are ceva din notele singurătății și suferinței: „Tare sunt singur, Doamne, și pieziș! Copac pribeag uitat în câmpie” (Psalm) Și „Sunt dureros de singur și de strivit” (Rugăciune) Ambii poeți consideră că itinerarul omului este echivalent cu fug mersul fără înaintare în deșert, într-un cerc închis și atemporal: „Piscul sfârșește-n punctul unde-ncepe” „Am alergat și-n drum m-am răzvrătit Și n-am scăpat din zarea marii stepe” (Psalm) și „Sandalele, toiagul și hainele-mi sunt rupte De-atâta amar de umblet pe drumuri nentrerupte De nici un punct de reazăm în lungul lor pustiu; Arată-și-te-odată că ești etern și viu”. Se simte neîmpăcarea omului cu ordinea existentă, revolta, răzvrătirea și încercarea de eliberare, evadare din spațiul închis, însă condiția umană limitată nu-i permite aceasta: „Nu știu să fug din marele ocol” (Psalm) și „Sunt stână-n care mieii desăvârșirii mele Tânjesc în țarcul vitreg al zilelor lor grele” (Rugăciune) 103 Zbaterea inutilă în cerc reflectă neputința și frustrarea omului în fața limitelor care generează tragismul condiției sale : „Copac pribeag uitat în câmpie, Cu fruct amar și cu frunziș Țepos și aspru-n îndârjire vie” (Psalm) Și „Pădure viciată, mărăciniș, pământ Netrebnic și grădină ticăloșită sunt” (Rugăciune) Metafora copacului care „ se înalță „pieziș”, asemenea fumului din jertfa neprihănită a lui Cain ce nu se ridică drept spre cer” [4, p. 163], pădurea viciată și mărăcinișul desemnează singurătatea existențială a omului izgonit din paradis, dar și împotrivirea lui față de condiția sa, neacceptarea slujirii unui Dumnezeu absent: „Și te slujesc; dar, Doamne, până când” (Psalm) „Arată-mi-te-odată că ești...” (Rugăciune) Exclamația cu nuanțe de lamentație amintește de Psaltirea biblică: „Până când, Doamne, mă vei uita până în sfârșit? Până când vei întoarce fața ta de la mine?” (Ps.13,1) [5, p. 9]. Lamentația omului în privința uitării lui de către Dumnezeu, reproșul adus divinității în legătură cu lipsa vreunui semn din partea acestuia, care-i va aduce echilibrul și liniștea interioară, dorința unui sfat, unei „povețe” la T. Arghezi, a „binecuvântării”, parfumului, culorii la N. Davidescu - toate se lovesc de tăcerea și absența Divinității. În speranța reîntoarcerii în Eden: „Eu știu că-odinioară trimișii tăi, profeții, Vesteau că-n bunătatea-ți edenică drumeții Însângerați sfârși-vor să-și afle adăpost” (Rugăciune) Iar prin consolare omul presupune că divinitatea îi va trimite un semn așa cum a fost trimis patriarhului porumbelul care îi vesti sfârșitul osândei: la T. Arghezi semnul este „pasărea ciripitoare”, „cântece mici de vrăbii și lăstun”, „pui de înger”; la N. Davidescu: „Un semn (...) trimite-mi din albastru, ca mama ce cândva Trimis-a peste jidovi temutul Iehova”, dar în ambele cazuri semnul este incert nesigur. Omul așteaptă consolarea de la Dumnezeu, dar n-o primește deoarece nu poartă în sine lumina dumnezeiască ca stelele (la T. Arghezi) sau spicul (la N. Davidescu): „Și fă să simt suflarea ta caldă de-ndurare, Cum simte spicul raza puternicului soare” (Rugăciune) Frustrat de faptul că trimișii, semnele divinității nu ajung până la el: „Doar mie, Domnul, veșnicul și bunul, Nu mi-a trimis, de când mă rog, nici unul...” (Psalm) omul arghezian nu încearcă să facă ceva pentru a le primi, nu schimbă nimic în sine, doar comunică divinității tarea sa („În recea mea-ncruntată suferință”) formulând-o 104 ca un reproș calitățile Tatălui - „veșnicul și bunul”. Suferința provocată omului arghezian de tăcerea Domnului ascunde frica de neant, de vid și absență. Tot astfel, și la N. Davidescu, omul așteaptă ca Dumnezeu să-i dea „parfum, coloare” să schimbe mărăcinișul în floare etc. Și abia „apoi, când în grădină mi-or crește trandafirii”, atunci „gura lui, cu flăcări, va spune nencetat, Un imn de slavă pentru că, grav, l-ai ascultat”. * * * „Fiind fără început și fără sfârșit, Dumnezeu e atotprezent, pentru că nu El e în altceva, ci toate sunt în El” [6, p. 51]. „La început era Cuvântul și Cuvântul era cu Dumnezeu și Cuvântul era Dumnezeu” (In. 1,1) Încercând o definire a Sacrului, omul lui N. Davidescu și-l imaginează diferit, nu-L poate fixa într-un cadru stabil: „Și fă să simt suflarea ta caldă de-ndurare, Cum simte spicul spicul raza puternicului soare. Cuvântul tău să fie răoritorul vânt, Și ploaie peste brazdă să fie-al tău cuvânt”. În aceeași ordine de idei, omul arghezian nu ajunge la nici o concluzie referitor l natura Divinității, deoarece acesta este „un gând”, o idee, omniprezentă, ceva abstract situat „între putință și-ntre amintire”. Ființa umană trepidează în fața misterului care este identic la toate nivelele temporale: în trecut („amintire”) și-n viitor („putință”), iar dilema existențială a omului, oscilația între existență și nonexistență, e raportată divinității: „Ești ca un gând și ești și nici nu ești” (Psalm). Omul își găsește liniștea doar la rezolvarea acestei dileme, care-l va aduce la cunoașterea nemijlocită, senzorială a divinității: la T. Arghezi - „Să văd, ești șoimul...”, „Vreau să te pipăi să urlu: ”Este!” și la N. Davidescu -„Și ochiul tău asupra mea să se îndrepteze”, „Arată-mi-te-odată că ești etern și viu”, fapt ce-i va da certitudinea cognitivă. „Credința în Dumnezeu nu-și poate găsi în viața pământească o astfel de întărire, prin dovedire sau arătare văzută (...). Deci, credința în Dumnezeu e primirea de către noi ca adevărate, pe bază de încredere în Dumnezeu și pe baza unei vederi sufletești a tuturor adevărurilor...” ne spune Catehismul [p. 47] adică a crede înseamnă a înțelege fără să vezi, pe când d-nul lui T. Arghezi și cel al lui N. Davidescu trebuie să vadă pentru a crede, nu acceptă decât divinitatea materializată pentru a căpăta certitudinea existenței Tatălui. Nemulțumit de materială și încercând să o depășească, omul caută să se apropie sau să se identifice cu starea divină. Legătura cu divinitatea dă omului posibilitatea vieții veșnice, legătura înfăptuindu-se prin credința religioasă. Necesitatea credinței în Adevăr este condiția de bază a existenței noastre. Singura cale ce ne poate revela adevărata bucurie existențială, ca și 105 sensul autentic al trecerii omului prin timp, e mărturia despre iubirea jertfitoare a lui Isus Hristos pentru lume. Prin sacrificiul său, Isus, simbolul suferinței, a vrut să salveze omenirea căreia i-a fost refuzată revelarea divinității. Isus a venit pe lume pentru a reface legătura cu Creatorul ruptă prin cădere omului în păcatul originar și pierderea nemuririi. „Isus crucificat este un alt mister al vieții creștine, unde moartea capătă o semnificație nouă, contrară celei obișnuite la nivel omenesc. Isus pe cruce este un simbol și un moment al eliberării în fața eternității, este împlinirea setei de absolut aici în lumea noastră” [3, p. 95]. La T. Arghezi actul comuniunii spirituale cu Hristos ia forma identificării omului cu Fiul lui Dumnezeu: „Ne-am așteptat un înger s-aducă-ne isop Am așteptat din ceruri un semn, o-mbărbătare” Îmbinând natura divină „Uitându-se la soare cum sângerat se duce Cu care se simțise la fel, de-o rădăcină” (Psalm), „Ca soarele”, „Cuvântul tău să fie răcoritorul Vânt” (Rugăciune) cu cea umană: „Am fost să văd pe Domnul bătut de viu pe cruce”, „Să moară printre oameni vândut prin sărutare” (Psalm), „Și ochiul tău asupra mea să se îndrepteze”, „Fiindcă-n treacăt mâna-ți curată de zăpadă, / S-a întins---„ (Rugăciune) a Mântuitorului, poeții nu-l lipsesc de aura divină integrîndu-L umanității: „Omul se concepe prin Isus precum ne spune Sf. Apostol Pavel „... un singur Domn, Isus Hristos, prin care sunt toate și noi prin El” (I Cor., 8,6) [5, p. 65]. În mitul christic lumina subliniază veșnicia, puritatea, iubirea absolută. Acest motiv îl susține și N. Davidescu: „Și, după cum de-a pururi ai desfăcut din cortul Întunecos al nopții, blond, soarele, cu tortul De raze luminoase prin negrele-adâncimi”, iar la T. Arghezi lumina abandonează omul pentru a-l lăsa dominat de neant: „Uitându-se la soare cum sângerat se duce”, „Și soarele se duce”, „Și se făcu-ntuneric, tăcere și răcoare”. Pătrunderea intuitivă în mister îi este refuzată celui ce nu vrea ca Dumnezeu să vină la el. Chiar dacă L-ar vedea, omul va încerca să-și caute justificare pentru rațiunea sa, se va autoamăgi că, de fapt, ceea ce a văzut este cu totul altceva și în final va nega însăși existența lui Dumnezeu. Fenomenul revelației, acela al divinității care se arată, nu poate să se producă fără actul de credință. Oamenii recepționează prin suflet pe Dumnezeu, prin înțelegerea trimisă de Dumnezeu în om. Așa cum spune apostolul Ioan, „credința este o dezvăluire a lui dumnezeu, calea deschisă Adevărului suprem, fondul pe care ia naștere revelația - actul prin care se arată Dumnezeu, iar omul deschis primește harul într-o prelucrare continuă” [6, p. 18]. 106 Referințe bibliografice: 1. M. Eliade. Nostalgia originilor, București, 1994. 2. I. Proca. Mesajul Mântuitorului către lume // Alfa și Omega, nr. 21-22, 1-30 noiembrie, 2000. 3. E. Bernea. Crist și condiția umană”, București, 1996. 4. N. Balotă. Opera lui Tudor Arghezi, Chișinău, 1997. 5. Noul Testament al Domnului nostru Isus Hristos, București, Societ. Biblică pentru răspândirea Bibliei în Anglia și străinătate, 1925. 6. Învățătură de credință creștină ortodoxă. Catehism, Ed. A Arhiepiscopiei Vadului, Feleacului, Clujului, apărută cu binecuvântarea Înalt Presfințitului Arhiepiscop Bartolomeu Valeriu Anania, Cluj, 1993. 107 reconsiderări Galina Ionesi Tipul inadaptatului abulic. Suprasensibilii lui Alexandru Vlahuță și Ioan Alexandru Brătescu-Voinești În cadrul tipologiei inadaptatului din proza românească - tipologie pe care am propus-o în unul din ultimele noastre articole [1] - distingem clasa inadaptatului abulic (infirm), care circumscrie două tipuri de inadaptați: a) suprasensibilul și b) resemnatul. Intenționăm ca în rândurile ce urmează să relevăm specificul acestei clase, în general și să ne oprim asupra conturării particularităților inadaptatului abulic suprasensibil, în particular, pe care l-am identificat în operele prozatorilor Alexandru Vlahuță și Ioan Alexandru Brătescu-Voinești, scriitori care au manifestat un interes aparte pentru categoria celor “învinși”. Înainte de a purcede la analiza propriu-zisă a personajului în cauză dintr-o operă concretă, considerăm importantă elucidarea termenului de “inadaptat abulic” pe care-l propunem pentru o serie de personaje ce alcătuiesc tipologia literară a inadaptatului în epoca dintre cele două războaie. Atare firi umane au existat în toate timpurile, doar că interesul scriitorilor, în mod deosebit, îl vor capta în anumite perioade istorice, cum ar fi cele de tranziție. Ocurențele sociale înnoitoare se dovedesc a fi nefaste pentru asemenea persoane, dezvăluindu-le slăbiciunile, abulia fiind în acest caz peremptorie; fapt care le face mai puțin flexibile sau chiar inflexibile -spre deosebire de semenii lor - la schimbările vremii. “Abulice” pot fi considerate ființele ce vădesc “o stare psihică în care ineficiența voinței face ca persoana să devină pasivă” [2, p. 40], inactivitatea acesteia manifestându-se “în grade diferite începând cu imposibilitatea de a lua decizii până la totala retragere în activitate.” [2, p. 40] Anume lipsa - parțială sau totală - de voință, considerăm noi, în primul și în primul rând, îi caracterizează pe inadaptații lui Alexandru Vlahuță, Ioan Alexandru Brătescu-Voinești, Mihail Sadoveanu și Cezar Petrescu (cât privește cel din urmă prozator, e vorba aici de Zaharia Duhu, protagonistul romanelor “Comoara regelui Dromichet” și “Aurul negru”). Aceasta implică, în mod firesc, inactivitate și pasivitate în acțiuni. Toți - Dan Vasile, Andrei Rizescu, Niculăiță Minciună, Costache Udrescu, Pană Trăsnea, Neculai Manea, Radianu, Tinca Florea, boierul Filotti, duduia Margareta, Eudoxiu Bărbat, Zaharia Duhu cad înfrânți - dintr-un motiv sau altul - în urma confruntării cu un mediu social ostil lor prin “normele de viață” impuse, dar care se dovedesc prea aspre pentru structura 108 morală și psihologică a acestor ființe. Strivirea lor de către o realitate socială în care nu se pot integra rezidă, notam mai sus, înainte de toate, în insuficiența de voință sau indigența totală a acesteia, potențată și de ambianța în care au crescut, de factorii de educație, de anumite trăsături sufletești cu care i-a înzestrat natura. Astfel, protestul împotriva injustițiilor de care se ciocnesc la o parte din ei (Dan, Andrei Rizescu, Niculăiță Minciună, Eudoxiu Bărbat etc.) este vag, deoarece mijloacele de luptă ale lor sunt slabe, conținând o doză infimă de curaj, iar soluțiile pe care le propun - dacă le propun - “sterile, rupte de viață” [3, p. 97]; la alții lipsește cu desăvârșire (boierii Udrescu, Pană Trăsnea, Filotti, Zaharia Duhu etc.), dată fiind incapacitatea și neputința lor de a înfrunta vitregiile unui climat de viață nefavorabil, cauzat de radicale transformări sociale înnoitoare. Pornind de la aceste particularități caracteristice ale inadaptatului abulic - lipsa totală sau parțială a voinței, care presupune indiscutabil inactivitate, incapacitate de a lua decizii, nesiguranță, pasivitate, inerție - cât și de la felul cum se manifestă ele la personajele care ne preocupă, am găsit de cuviință a distinge aici suprasensibili și resemnați. Atenția noastră o va reține aici inadaptatul abulic suprasensibil din creația lui Alexandru Vlahuță și Ioan Alexandru Brătescu-Voinești. Dan din romanul cu același nume al celui dintâi scriitor menționat acum reprezintă, după părerea unor exegeți literari, “primul tip de indaptabil din literatura noastră” [3, p. 100], prin care se stabilește “în proza românească (...) eroul intelectual, onest, ieșit fie din mediile populare, fie din mica burghezie, aflat, datorită integrității lui și a modului de a înțelege întocmirea socială, în permanent conflict cu clasele avute și cu instituțiile statului”.[4, p. 65] Însă virtuțile sale morale: “un intelectual rafinat, cinstit”[5, p. 135] s-au dovedit a fi distructive pentru Dan Vasile, ele căpătând caracter de defecte într-o lume unde “mediocritatea, nerușinarea, viclenia triumfă cu o statornicie exasperantă”. [6,289] Inadaptabilitatea lui vine, în primul rând, dintr-o sensibilitate exacerbată - bineînțeles nativă - a firii sale, sensibilitate care este pandantul timidității, la fel exagerate. Aceasta din urmă “se știe, este semnul unei sensibilități exagerate, al unei mari susceptibilități, al unei mari ambiții, al unui abuz de autoanaliză, al lipsei de voință”[5, p. 56], cât și îl face să fie sfios și aproape neputincios în a lua o decizie. Relevant în acest sens e următorul fragment: “Îl obsedează (pe Dan - n. n.) atitudinea neclintită, calmul figurii și brațul ridicat al femeii-uriaș, cu sfânta creangă de măslin, pe care i-o întinde cu un gest solemn, de o eternă, exasperantă paciență. Sufletul lui agitat se simte contrariat de imobilitatea lucrurilor dinafară. I se pare că statuia Republicii înadins stă acolo, ca să-l observe cu privirea ei fixă cum se poartă de colo-colo, fără astâmpăr; se sfiește de ea ca de-o ființă vie, indiscretă, care-l spionează și-i ia sama la toate mișcările. De câte ori se apropie de casa în care stă Ana, simte că o durere surdă îi strânge inima și-i 109 taie respirația, parcă-l arde ceva pe piept, picioarele i se moaie și-l umple o frică neînțeleasă, un sentiment penibil de lașitate, care-i discordează toți nervii și-l prostește. A încercat adesea să-și ia inima-n dinți și să intre, dar gândul că ar face o impresie rea vizita lui neașteptată și că ar fi o lipsă de respect pentru durerea acelor două suflete zdrobite să le tulbure din liniștea și izolarea în care s-au refugiat, gândul acesta îi răsărea în minte și-l oprea brusc, ca și cum i-ar fi intrat un glonț în cap”. [6, p. 293] Teama izvorâtă din lipsa de siguranță în ceea ce privește impresia pe care o va produce el asupra Anei și a tatălui ei îl dezechilibrează lăuntric, îl menține într-o stare de nervozitate, care devine și mai exasperantă cu cât Dan o conștientizează: “La ce-am venit aici? Cât am să mai rătăcesc așa, ca un nebun?” Și zilele treceau de o monotonie și de o sterilitate exasperantă. Aceleași hotărâri în fiecare dimineață ș-aceleași mustrări amarnice în fiecare seară, când se ducea să se culce, târziu, rupt de osteneală, demoralizat, enervat de lașitatea lui, de apăsătoarea conștiință a timpului pierdut”. [6, p. 294] Fericirea lui în dragoste însă e de scurtă durată și suferințele lui Dan se acutizează - în virtutea suprasensibilității naturii sale - pe măsură ce realizează că mariajul lui cu Ana Racliș nu i-a îndreptățit așteptările. El își dorise compatibilitate intelectuală și afinități spirituale, dorise să se identifice cu ființa iubită: “ (...) mie-mi trebuie sufletul tău; și-l vreau senin, ca să poată fi bun, și ca să-l pot avea tot ...” [6, p. 301] Aparent, Ana întruchipa ființa visurilor sale, dar pe parcurs i se descoperă adevărata ei fire. Suferința lui Dan nu este cauzată numai de eșecul în iubire, ci și de condiția omului de creație într-un mediu afacerist și corupt, dar și a omului onest, în general. Prea emotiv, visător, retractil, “Dan rămâne un egocentric, incapabil să iasă din lumea lui interioară”. [7, p. 43] Suprasensibilitatea și timiditatea lui, pregătirea psihologică slabă pentru viață, cât și virtuțile-i morale îl dezarmează în fața unei lumi rău întocmite. El resimte dureros toate evenimentele vieții, soluțiile pe care le oferă nu au un suport practic, ci sunt mai mult divagații filosofice, “utopii”, cum le numește el însuși. “Emotivitatea în exces nu antrenează însă acțiuni, ci se repliază asupra sa însăși.”[2, p. 695] În cele din urmă, neînțeles de femeia pe care o adora, dar cu care, de fapt, nu avea nimic în comun, istovit de toate nedreptățile și durerile lumii, “disprețuit, împins la nefericire (...) în societatea burgheză, calculată, rece și indiferentă, dacă nu dușmănoasă față de tot ce nu slujește exclusiv interesele sale” [8, p. 138], Dan înnebunește. În aceeași categorie a inadaptatului abulic suprasensibil se înscrie și Andrei Rizescu, protagonistul nuvelei ” În lumea dreptății” de Ioan Alexandru Brătescu-Voinești. Intelectual cinstit, om inteligent și bun, “ un monument de moralitate” [9, p. 578], acesta, ca și Dan, se va confrunta cu împrejurări nefavorabile și va fi biruit de mediul “cu spoială de cultură și micime de suflet” [10, p. 108], mediu nou, “ format prin introducerea civilizației apusene 110 neasimilate bine încă și, deci, având mult mai multe defecte și mult mai puține calități decât civilizația din Apus.”[5, p. 232] Neputința lui Andrei Rizescu de a se adapta unei ambianțe sociale și a accepta “normele de viață” stabilite de aceasta, purcede, ca și în cazul lui Dan, mai întâi dintr-o sensibilitate exagerată, dintr-un suflet “peste măsură de impresionabil” [5, p. 231], care îi condiționează seriozitatea și “exactitatea în serviciu” [11, p. 13] și “o scrupulozitate exemplară” [11, p. 3], dar și lipsa de voință despre care am pomenit în atâtea rânduri, caracteristică în fond tuturor inadaptaților. Astfel Rizescu, deși “om cult, agreabil în societate, foarte talentat și corect în relațiile prietenești”[12, p. 96], nu are suficient curaj, “e lipsit de energie” [5,241], nu găsește soluția optimă pentru a protesta vehement împotriva tertipurilor colegilor săi de breaslă, dar nu a suferi pasiv, cum o face de fapt. Drama lui se agravează din momentul în care el conștientizează că nu poate trăi în acest mediu: “Avea dreptate nenea Mache: nu, nu făcea (Andrei Rizescu - n .n.) de avocat! Pâinea cea de toate zilele pe care abia o câștiga îl costa prea multă frământare și prea multă silă de el însuși și de toate. Pe lângă pricinile din afară care-i produc dezgustul astei meserii sunt și pricini dinăuntru. Moștenise de la tată-său o inimă bună, iubitoare de frumos și de adevăr. Ajutorul bănesc al boierului Mărescu, scutindu-l de nevoia de a munci spre a-și câștiga existența, îi dase putința de a-și cultiva talentul la vioară și de a-și împodobi mintea cu cunoștinți frumoase, dar îl împiedicase de a cunoaște realitatea vieții; și acum era silit să muncească pentru câștigarea ei, într-o lume în care însușirile lui sufletești nu erau de nici un folos, monede fără curs în piață. Ce caută el într-o meserie în care însușirea de căpătâi era șiretenia?” [11, p. 22] Suferința care-i torturează necruțător sufletul e intensificată de un sentiment penibil de gelozie și de accidentarea copilului său - toate acestea împingându-l la demență. Și Dan, și Andrei Rizescu, ambii activând în sfera juridică - domeniu pe care-l știm că dintotdeauna, independent de vrerea noastră, a implicat și afaceri murdare și diverse stratageme în scopuri de înavuțire sau ascensiune pe scara socială -nu se pot împăca cu starea de lucruri existentă și categoric nu admit concesii. Ambilor - naturi sensibile și impresionabile - le lipsește simțul practic, reclamat de noile condiții sociale, pentru a trăi și a-și întreține familia, precum și mijloacele de reacționare la loviturile sorții, ceea ce îi face slabi în fața intemperiilor vremii, inadaptabili și îi privează de înțelegerea că “nici un ideal moral nu se înfăptuiește în viață numaidecât și fără compromis”. [9, p. 579] Cât privește însă Niculăiță Minciună, personajul principal din nuvela cu același nume a lui Ioan A. Brătescu-Voinești și cel care completează tipologia inadaptaților abulici suprasensibili, lucrurile se întrevăd puțin în altă lumină. Întâlnim și de data asta aceeași făptură umană superioară semenilor săi prin 111 virtuțile-i sufletești, sensibilă, impresionabilă și timidă: “Niculăiță Gropescu, feciorul lui neica Andrei Gropescu, din cătunul Manga, comuna Măgureni, e un băiat cu judecată, blajin la vorbă, măsurat la mișcări, și, nu știu cum să zic: dar sfios, ori prin urmare sfios”. [11, p. 164] De o inteligență care îi depășește vârsta, înzestrat cu sete de cunoaștere și putere de pătrundere și înțelegere a naturii, Niculăiță Minciună este încă un copil naiv, stângaci, ce se confruntă cu brutalitatea mediului în care trăiește și care, în final, îl duce la pierzanie. Dacă lui Dan și lui Andrei Rizescu - adulți cu o anumită experiență de viață și în cunoștință de cauză de ceea ce se întâmplă în societate - le putem reproșa anumite slăbiciuni (conștientizate de ei) vizavi de neputința lor de a înfrunta realitatea, în cazul lui Niculăiță, considerăm că, în mare măsură, de vină e mediul social, băiatul făcându-se responsabil de faptul că “se lasă luat în batjocură de tovarăși”. [12, p. 90] El este un inadaptabil care, date fiind ingenuitatea firii sale și lipsa de experiență socială, nu poate lupta contra abuzurilor și nedreptăților semenilor: “Ar fi, după cum vedeți, o pildă de băiat fericit, dacă până în timpul de față ar fi găsit omul meșteșugul să stăpânească toată fericirea ce i se cuvine - și dacă n-ar avea și Niculăiță partea lui de amărăciune, izvorâtă din netrebnicia întocmirii de azi a lucrurilor... Dar amărăciunea lui Niculăiță a izvorât și din firea lui iscoditoare, deosebită de firea celorlalți...” [11, p. 165] “Incapacitatea tuturor (...) de a ajunge până la resorturile unei ființe gingașe” [9, p. 579], atitudinea părinților și a Salomiei îl singularizează, îl dezechilibrează, îl aruncă în disperare și, în cele din urmă, el își curmă zilele. “Lume, lume ticăloasă...” Referințe bibliografice: 1. G. Ionesi. Tipologia inadaptabilului în proza românească interbelică în Metaliteratură, vol. 6, Chișinău, 2002 2. Dicționar de psihologie. Coordonare - Ursula Șchiopu, București, 1997 3. V. Ene. Alexandru Vlahuță, București, 1966 4. V. Râpeanu. Alexandru Vlahuță și epoca sa, București, 1966 5. G. Ibrăileanu. Opere, vol.2, Iași, 1972 6. A. Vlahuță. Dan în Scrieri alese, vol.1, Chișinău, 1992 7. S. Iosifescu. Alexandru Vlahuță, București, f. a. 8. G. G. Nicolescu. Apariția și dezvoltarea romanului ca manifestare a adâncirii realismului în literatura română în Analele Universității București. Seria Științe Sociale. Filologie, anul X, nr. 23, București, 1961 9. G. Călinescu. Istoria literaturii române. De la origini până în prezent, Craiova, 1993 10. N. D. Chiriac. Opera nuvelistică a d-lui Brătescu - Voinești în Disertațiuni. Critice. Prelegeri, anul III, Buzău, 1915 112 11. I. A. Brătescu-Voinești. Opere, vol.1, București, 1994 12. C. Caroni-Chilom. Nuvela lui I. Al. Brătescu-Voinești în Considerațiuni critice I, București, 1938 Sava Pânzaru Mistificare? Nicidecum! Pe urmele unui roman al lui Leon Donici-Dobronravov “Hotelurile de pe Calea Griviței erau toate suspecte, răpănoase, adevărate dărăpănături cu ganguri ude, întunecoase și curți mucede. Servitoarele din cartier și fetele cu condicuță galbenă priveau de pe trotuare sau de pe la ferestre strada, convoiul nostru mortuar ori peticul de cer de deasupra orașului, petec de cer care acum era albastru și pe care nu se mai zărea nici o urmă de nor. Ludovic Schimbașu părăsi cucoana cu trei guși care râdea cu nerușinare, veni lângă mine și spuse: - Văd că te cunoști cu multe din fetișcanele de pe trotuar. Craiule. N-aș fi bănuit că ești un adevărat crai. - Mă cunosc. Mai mănânc cu le. mai mă și culc. Ai ceva împotrivă?. Dacă ai ceva împotrivă, spune-mi. Nu de altceva, dar ca să știu. Se încruntă. Obrazul i se zbârci. Bubulițele vinete de pe obraz plesniră și sângerară. - Nu cumva să te pună dracu să scrii ceva despre cartierul ăsta!. Nu cumva să te pună dracul. - De ce? - Pentru că. Pentru că intenționez eu să-l înfățișez într-un roman, într-un roman care fără-ndoială va fi nepieritor. nepieritor ca tot ce a ieșit și va mai ieși de sub condeiul meu. - Să fii sănătos, bobocule. L-a descris în chip magistral Leon Vanici care. cu talentul și cu experiența lui. He-he-he. He-hi-hi. Schimbașu turbă: - Cum? Unde? - În romanul Calea Griviței. Am citit manuscrisul. E formidabil. Înțelegi? For-mi-da-bil! Apare la Socec. - La Socec ai spus? - La Socec. Se apucă de pântec și începu să se jelească: - Ah! Ticălosul!. M-a nenorocit, ticălosul!. Ah! Nemernicul. M-a nenorocit nemernicul. M-a nenorocit. Și. Închipuiește-ți. și eu voiam să-mi intitulez romanul tot. Calea Griviței. E un titlu bun Calea Griviței, nu? 113 - Nu face nimic, zisei, isprăvește romanul și publică-l. Lumea va citi romanul lui Leon Vanici și îl va citi și pe al tău. Apoi va zice: Dintre cele două romane apărute recent despre Calea Griviței, cel mai bun e al lui. - Al cui? - Al tău, bineînțeles. Tu ai geniu. Leon Vanici n-are decât talent.. .Este adevărat că talentul lui Vanici e excepțional, dar până la geniu. - Mă mai iei, și peste picior. Cap de. Lumea se uita la noi curioasă. Mulți credeau că-l plângeam sau că-l înjuram pe mortul cu barbișon, din sicriu. O țață groasă care privea strada și convoiul funebru din pragul unei case deochiate, mă arătă cuiva care-i sta alături: - Uite-l și pe. Îmi spuse numele întreg. Era tanti Sarica Bau. Mă făcui că nu era vorba de mine, că n-o cunosc și-mi văzui mai departe de drum. <.> Un roman despre Calea Griviței și intitulat chiar Calea Griviței! Ideea nu era de lepădat. De unde îi venise lui Leon Vanici gândul? De când venise în țară, adică de vreo doi ani, locuia pe Calea Griviței într-un hotel sordid de întâlniri. Nu era noapte în care în acest hotel să nu se petreacă scandaluri, încăierări, sinucideri. Leon Vanici ajunsese să cunoască pe toată lumea din cartier și să fie cunoscut. Romanul, scris pe viu, era într-adevăr o capodoperă. (Ce s-a întâmplat mai pe urmă cu Vanici și cu Calea Griviței, vom vedea mai târziu. Bineînțeles dacă vom mai avea zile să scriem și povestea lui Vanici)”. Am reprodus un fragment din partea întâi (Vulpea) a trilogiei Vântul și ploaia de Zaharia Stancu din ciclul Rădăcinile sînt amare (Buc., 1969, p. 295297). Nu este un document istorico-literar propriu-zis, dar este clar sută la sută că în spatele lui Leon Vanici se ascunde într-adevăr talentatul scriitor basarabean din anii 20 ai secolului trecut Leon Donici cunoscut de asemenea și ca Leonid Dobronravov-Donici (1887-1926): am scris despre el mai înainte (conf. Revistă de lingvistică și știință literară, 1997, nr. 2 (170), p. 11-21), i-am publicat cândva și câteva scrisori inedite (Ibidem, 1898, nr. 4 (178), p. 8794). În cazul de față ne concentrăm atenția doar asupra frazei din paranteză a lui Zaharia Stancu: “Ce s-a întâmplat mai pe urmă cu Vanici și cu Calea Griviței, vom vedea mai târziu” etc. Povestea lui Vanici, după cât îmi este cunoscut, autorul romanului Vulpea așa și n-a realizat-o. Știm însă cu destulă exactitate că după ce termină de scris romanul menționat de Zaharia Stancu autorul pleacă pentru totdeauna la Paris. Nu trezește absolut nici o discuție nici instituția tipografică menționată în fragmentul citat mai sus: este vorba despre editura fraților Socec. Rămâne deci sub semn de întrebare momentul-cheie al prezentului articol: într-adevăr Leon Vanici-Donici să fi scris un roman intitulat Calea Griviței? Și dacă l-a scris, care i-a fost destinul după plecarea autorului în Franța? 114 În căutarea răspunsului să apelăm la izvoare documentare de informație în formă de amintiri ale contemporanilor și prietenilor scriitorului discutat și, bineînțeles, la moștenirea sa epistolară. La o săptămână după moartea lui Leon Donici Cezar Petrescu, poate cel mai devotat prieten al acestuia, scria: “Din iarna petrecută atunci la București (1923-1924. - n.n.) Leon Donici, pe lângă atâtea rare și adânci prietenii, s-a întors în Basarabia cu materialul unui roman al Capitalei, despre care ne vorbise nu o dată cu însuflețire: Calea Griviței. L-a scris? Există undeva? Ori am pierdut singurul roman într-adevăr dramatic al unei capitale necunoscute, cealaltă de dincolo de Calea Victoriei?” (“Cuvântul”, 4 iunie 1926. Nota bene: un roman intitulat Calea Victoriei îl va publica în 1931 chiar Cezar Petrescu. Să fi existat vreo interdependență între aceste două opere?). Tot cu trista ocazie a morții lui Leon Donici vorbea despre același roman manuscris ziaristul Eugen Titeanu, om legat foarte strâns de scriitorul basarabean. “Un prieten comun, d. Grigorie Alexinski, cunoscutul om politic și distins scriitor rus, consemna E. Titeanu, ne-a făgăduit câteva amintiri despre Donici, despre acel Donici, pe care nici noi nu l-am cunoscut: scriitorul din Petersburg. Tot în Grigorie Alexinski ni-e nădejdea de a regăsi cele două manuscrise despre care de atâtea ori ne vorbise: Sub cerul Basarabiei și romanul Calea Griviței (Cuvântul, 7 iunie 1926). Peste trei ani după moartea lui Leon Donici Cezar Petrescu revine asupra subiectului în discuție mult mai amănunțit și mai substanțial: “Ne gândim la romanul lui proiectat din lumea ignorată de literatorul român: negustorii, haimanalele, călătorii, pungașii, hangiii, femeile de noapte; toată mișuneala tavernelor de pe Calea Griviței. Cele câteva pagini citite de el, după miezul nopții, când apărea bătând la ușă cu nedespărțitul geamantan să ceară azil de dormit între brațele unui jilț, depășea în viață tot ce ne dăduse până la dânsul literatura românească, țârâită și flască. L-a scris vreodată romanul acela în întregime? Unde se vor aflând paginile risipite?”. În scrisorile lui de mai târziu, de la Paris, continua Cezar Petrescu, Leon Donici “nu uita niciodată să ne pomenească despre această cea dintâi carte a lui românească”, adică romanul Calea Griviței (Curentul, 22 iulie 1929). Calea Griviței într-adevăr trebuia să întruchipeze ora stelară a talentatului prozator basarabean, fapt conștientizat și de el însuși. “Tot ce am publicat la noi (adică în România. - n.n.), îi mărturisea Leon Donici lui Cezar Petrescu într-o scrisoare de la Paris, e încă rusesc. E zestrea mea din Rusia. Ca să scriu românește ca un român despre români, a trebuit să las lucrurile să se așeze” (Curentul, 22 iulie 1929). Din cele spuse până acum putem concluziona cu destulă siguranță că Leon Donici semnase undeva prin anul 1924 un roman intitulat Calea Griviței, iar Cezar Petrescu, Zaharia Stancu ș.a., direct sau indirect, ne ajută să schițăm conținutul aproximativ al romanului. De o importanță deosebită este faptul că romanul Calea Griviței începuse să devină component al conștiinței 115 opiniei literare din România interbelică. Totodată, rămâne oarecum neclar, cum s-a putut întâmpla că prietenii n-au știut despre prezentarea romanului de către Leon Donici la editura Socec (bineînțeles, în cazul că aceasta nu este într-adevăr o mistificare). Rămâne fără răspuns întrebarea sacramentală: ce s-a întâmplat cu romanul Calea Griviței: s-a pierdut ori s-a păstrat pe undeva? Și dacă mai există, de ce încă n-a fost descoperit? Foarte simplu: pentru că nici n-a fost căutat unde trebuie și cum trebuie. Lilia Porubin Un cavaler al Sfântului Duh: Leon Donici Încercarea de a redescoperi valorile literare interbelice și postbelice autentice este caracteristică momentului actual. După secole de literatură „impusă” mișcarea de revalorificare capătă o amploare simțitoare. Sute de manuscrise văd lumina tiparului, zeci de scriitori se văd editați și comentați. Leon Donici este scriitorul care renaște azi pentru a se redescoperi într-o lumină nouă, într-un spațiu nou al literaturii auto-regăsite. O personalitate complexă, o figură excepțională înzestrată cu capacități creatoare covârșitoare, cu un simț al frumosului, adevărului, sublimului și nobleței, cu un gust aparte pentru tot ce e frumos, senin, dar și, în același timp, pentru tragic, dramatic, sumbru, opac, Leon Donici reprezintă proza basarabeană modernă. Privit ca „o figură singulară a literelor românești din perioada interbelică” (Veronica Bâtcă), „destin literar de excepție” (Ana-Maria Brezuleanu ), „scriitor remarcabil, greu de clasificat” (Al. Burlacu), „personalitate remarcabilă, de un rafinament aristocratic unic în literatura română” (A. Ciobanu), Leon Donici, cu toate calificativele superlative care au urmat postum nu s-a bucurat de o atare apreciere din partea contemporanilor, opera sa fiind neglijată, risipită, pierdută și, până la urmă, acoperită cu praful uitării. Creația sa n-a beneficiat de o ediție antumă, fiind editată doar în anii '90. Fenomenul literar basarabean interbelic a fost marcat adesea de „valențe separatiste” (V. Bâtcă). O dată cu redescoperirea valorilor literare basarabene autentice uitate din cauza vicisitudinilor sorții neamului și, firește, a literaturii, e nevoie de a re-da circuitului nostru literar opera celor care au fost eliminați din procesul literar al timpului. Aici apare și riscul de a recepta aceste valori sub o altă perspectivă, sub un alt sistem de valori - cele contemporane. Vor fi ele capabile să reziste unei astfel de analize va arăta numai timpul. Apariția volumului antologic „Marele Archimedes” (1997), îngrijit și prefațat de Ana-Maria Brezuleanu, a deschis calea multor încercări de interpretare multiplă a prozei, în special a celei scurte, a lui Leon Donici. O dată cu editarea acestui volum prețios se conturează noi dimensiuni ale acestei figuri legendare care a fost Leon Donici. Ar trebui să adunăm opera 116 scriitorului pentru motivul că volumul său asupra Rusiei din perioada revoluțiilor bolșevice din 1917 nu ne poate oferi o imagine integrală a concepției creatoare a lui Leon Donici. Datorită volumului menționat mai sus și a multor studii apărute imediat după acesta semnate de Iurie Colesnic, Ana-Maria Brezuleanu, Sava Pânzaru, devenind cercetătorii cei mai avizați ai operei lui Leon Donici, s-a reconstituit biografia scriitorului, cu multe dificultăți cauzate de incertitudini și legende care au circulat chiar și antum. S-a încercat și identificarea modelelor în formarea personalității și scrisului său. Ana-Maria Brezuleanu notează: „Critica românească observase pertinent legătura vizuală a prozelor lui Donici cu literatura rusă, cu inefabilul sufletului slav. În textele lui Donici respiră adorația pentru mentorii săi literari, vârfuri ale literaturii ruse de la începutul secolului, Alexei Remizov (modelul său declarat - L. P.), Fiodor Sologub, Leonid Andreev. Nu era vorba de pastișă, ci doar de o alegere o inspirată a modelelor în formularea propriei personalități”. Rămâne însă mai puțin cercetată creația lui Leon Donici în profunzime din cauza multor proze, articole, studii, polemici, date și însemnări pierdute în paginile „acestor temple de faimă efemeră, cum sunt gazetele” (Perpessicius) ai timpului. Din această cauză este greu de a contura o imagine complexă a destinului literar al unui scriitor care și în prezent a rămas o enigmă și o legendă pentru literatura română. Prozele sale scurte care prezintă cel mai mare interes ar putea fi următoarele: Anterist, Requiem, Dansul Morților, Saul, În drum spre Emaus, poemul în proză Poetul și femeia, ars poetica lui Leon Donici ș.a. Fascinat de culoare și sunet, Leon Donici, armonizează cele două culturi, limbi și, până la urmă, literaturi, completează cunoștințele cititorilor români cu noi date despre literatura rusă, lansează și difuzează literatura română în mediile rusești. Paleta scrierilor sale este bogată: de la articole, polemici și studii, până la nuvele, povestiri, poeme în proză și romane. Este un scriitor cu adevărat prolific. Lucian Blaga, în articolul consacrat lui Leon Donici notează în primul rând nuvelele sale, apoi piesele și romanele: „A făcut (...) eforturi gigantice de a-și turna sufletul deplin format aiurea în tiparul unei limbi de care abia vag își aducea aminte”. S-a șters cu timpul chipul celui care lucrase foarte mult în ultimii săi ani de viață încercând să demonstreze că sângele său românesc nu s-a diluat în stepele Rusiei. Celor care ar dori să-l cunoască pe Leon Donici li se va oferi în bibliotecile din România și Moldova doar câteva volume traduse din rusește și o carte în românește, de altfel, prima sa carte în românește, despre revoluția din 1917 din Rusia țaristă, carte întâmpinată cu mare interes atât din partea cititorilor, cât și a criticilor literari. E vorba de Revoluția Rusă. Toate datele pe care le putem descoperi la noi despre Leon Donici pledează pentru el ca scriitor rus, și nu român, cum am vrea să credem. Însă 117 lectura foarte atentă a periodicilor timpului ne arată un alt Donici, un Donici necunoscut, un Donici enigmatic. Destinul nefericit antum și postum al scriitorului a fost marcat, în mod decisiv, de obârșia sa dublă. Rus după tată și român după mamă, din ramura Donici, Leon Donici afirmă că își trage sevele chiar de la fabulistul Alecu Donici, aducând ca mărturie moștenirea sa: „Am moștenit, împreună cu arhiva strămoșului meu Donici, trei scrisori ale lui Pușkin”. Copilăria și-o petrece la Chișinău, adolescența și tinerețea la Petrograd, unde devine un nelipsit al saloanelor peterburgheze, un răsfățat al publicului intelectual imediat după ce vede lumina tiparului romanul său de debut Noul Seminar, roman reeditat și tradus în mai multe limbi. Leon Donici se alătură grupării în jurul revistei Zavetî (Testamente). Devine adept al conceptului de „neorealism”, într-o accepțiune diferită de cea consacrată. Conceptul e explicat în studiul său Literatura rusă modernă: Departe de realitate, aceasta e deviza literaturii ruse moderne. Trăsătura aceasta e reacțiunea după decenii de literatură realistă, prea realistă, fotografico-tendențioasă”. Fără a avea o metodă și o concepție clar stabilită asupra metodelor pe care urmează să le aplice, gruparea a trecut prin o mulțime de încercări de creație literară, oprindu-se la naturalism sau la modernism extrem, în ambele cazuri încercând metode noi ale „scrisului la descrierea vieței reale”. Scriitorul ne prezintă receptarea căutărilor literare ale grupării: „La început, în jurul nostru s-a ridicat o furtună. Ne înjurau realiștii, fiindcă noi evitam metodele vechi și apucăturile bine stabilite în dogma lor de a descrie viața. Ne atacau și simboliștii, deoarece noi descriam subiecte din viața atât de reală și uneori atât de josnică”. Până la urmă, conchide, Leon Donici: „Scriam ceea ce gândeam că e bine de scris și în modul care ne convenea”. Scriitor rus până la război, și scriitor român după război, Leon Donici aspiră spre ideal, adevăr și sublim. Lirismul se sorginte rusească a fost observat chiar și de criticii contemporani, un lirism profund și cu accente de romanță. Leon Donici are deplina încredere în forța Cuvântului. Lucian Blaga a văzut în scrisul lui Leon Donici „admirabile gânduri poetice, când subtile, ascunzându-și înțelesul cu un surâs lunatic, când apocaliptice cu profunzimi de profeție”. Filonul de sensibilitate rusească este esențial în proza lui Leon Donici. El sădește valorile și spiritul rusesc în solul productiv al patriei regăsite. Dragostea pentru poporul român pe care intenționa chiar să-l apere la Paris unde plecase pentru câțiva ani și unde s-a stins din viață, fără a aștepta vreun ajutor, Leon Donici a purtat în inimă un dor nețărmuit pentru Cuvânt. Fraza sa nu este una secă, ci invers, una care încearcă toate determinativele, toate culorile și nuanțele, toate gusturile și aromele. Este un poet al candorii și frumosului exterior. Autorul a ținut să-și amplifice forța de expresie prin utilizarea frazelor pline de podoabe stilistice, baroce pe alocuri. Este un adorator al florilor de vară cu aromă puternică până la produceri de halucinații (trandafir, crin, tei ș.a.), este un nocturn (luna și stelele fiind martori fideli ai 118 eroului), este un giuvaer sau un colecționar de pietre prețioase (aur, argint, diamante, bronz ș.a.). Leon Donici prezintă pentru cititorul contemporan un izvor neîncercat încă din care să savureze pagini de proză adorabile și de real talent scriitoricesc. Vlad Caraman Narațiunea în romanul lui Constantin Stere Textul romanului lui Constantin Stere pare a fi o construcție narativă predominant de tip monologic, în care este lesne de sesizat identitatea dintre autor și narator. Așa cum se va putea observa din diversele pasaje ale scrierii, în linii mari, prozatorul variază între povestirea cu focalizare internă, în care naratorul spune atâta cât știe personajul și chiar adoptă punctul de vedere al lui, și, povestirea non-focalizată (povestire cu narator omniscient). În astfel de circumstanțe narative vocea din romanul În preajma revoluției rămâne relația dintre erou, narator și autor. Totodată, însă, vocea autorului, pe lângă faptul că pare a coincide cu cea a naratorului, mai corespunde la câteva voci din roman. În aceste condiții, distanța dintre vocea autorului și cea a personajelor variază de la volum la volum în dependență de context. Uneori ajunge să fie chiar o sinteză a tuturor glasurilor personajelor și a ideilor lor. Controlând toate acestea cu o măiestrie deosebită, autorului însă nu-i reușește întotdeauna să depășească, să acopere formațiunea social-istorică și politică a vocilor - marasmul de grup, caracteristic, mai ales Basarabiei. Pentru a ameliora situația dată el polemizează cu acești eroi, îi instruiește, căutând să le creeze o idee comună cu a sa, care, cu părere de rău, în cele din urmă este contracarată. Toate aceste constatări ne fac impresia că actul verbal, indiferent că se realizează prin dialog și începe, sau sfârșește o relatare, nu influențează și nu schimbă interlocutorul, creându-se, astfel, în multe privințe, și o distanță socială între personaje și narator (autor). Iar o astfel de relatare în roman, în care narațiunea devine în cele din urmă privată îl plasează pe naratorul-autor și în postura unui individ omniscient. Prin urmare povestitorul are o foarte mare libertate de mișcare în spațiul și timpul romanului, în punerea în scenă a personajelor, stăpânind și o deosebită forță interioară, prin intermediul căreia, pe parcursul narațiunii, își creează o idee generală despre psihologia și modul de gândire a eroilor. Prin această perspectivă se vădește sentimentul de ficțiune al cititorului, sporind verosimilitatea evenimentelor narate și obiectivismul acestora. Tot în această ordine de idei, în continuare, evoluează și raportul dintre timpul istoriei și timpul povestirii, care se lasă marcat de dihotomia realism-modernism. 119 În ceea ce privește punctul de vedere, în prezentarea evenimentelor, nu încape îndoială că în opera scriitorului nostru, precum și în majoritatea romanelor vremii, este panoramic, adică autorul, fiind omniscient, recapitulează, pentru publicul cititor, fapte remarcabile dintr-o perspectivă panopticum. Nu în zadar, în pofida atâtor discuții controverse în jurul acestui roman, exegeza literară a ajuns a-l considera pe autor “romancier total”, iar scrierii a-i atribui cele mai plastice calificative. În continuare putem constata că și efectele produse de romanele occidentale, atât tradiționaliste, cât și avangardiste, au făcut totuși, ca în proza lui Constantin Stere să apară, chiar dacă foarte modeste, ecouri durabile ale inovațiilor lor. Anume acestea implică pentru bildungsroman discuții despre naratologie și moduri de exprimare artistică, ficțională, uneori contestate de critici. Tehnicile narative consacrate ale timpului, după cum vom vedea, îi sunt total caracteristice scriitorului din Cerepcău, însă el profesează, pentru prima dată în spațiul basarabean, unele modalități și perspective noi de prezentare a subiectului artistic. Prin urmare, dacă examinăm cu atenție structura narativă a majorității romanelor de la finele secolului al XIX-lea și începutul secolului al XX-lea, constatăm cu satisfacție că scrierea lui Constantin Stere În preajma revoluției se menține, în mare măsură, în structura narativă a bildungsromanului tradițional. Asemenea romanelor construcție ale lui Goethe Wilhelm Meister, Romen Rolland Jean Cristophe, ș.a. romanelor fluvii, autobiografice ale lui Vladimir Korolenko, Istoria contemporanului meu, Alexandru Herzen, Bâloe i dumî etc., din perioadele mai vechi, evenimentele, din romanul supus analizei noastre, se substituie consecutiv într-o succesiune cronologică și zugrăvesc dezvoltarea protagonistului din anii copilăriei până la maturitate, culminând cu moartea lui. Cunoașterea lumii romanului este transfigurată prin capacitatea intelectuală și de orientare epică a naratorului. Acesta, fiind omniscient, are posibilitatea de a pătrunde atât în lumea interioară cât și în cea exterioară a personajelor sale. Iar spre deosebire de romanele amintite mai sus, unde în special se întreprinde încercarea de a se scoate în evidență conținutul operei, în narațiunea lui Constantin Stere se pune accentul în aceeași măsură și pe conținut, și pe structură. În acest context, este primordial să constatăm o diferență între perspectiva narativă auctorială care, exceptând volumul I, ține nemijlocit de subiectul revoluționar, și, caracterul profund și panoramic al acestei perspective, referită direct la cantitatea de cunoștințe a naratorului în raport cu protagonistul Vania Răutu. Întrucât pe narator în acest roman l-am găsit omniscient aceasta mai permite ca sesizarea lumii externe și interne a eroilor să fie fără limite expresive. 120 Aceste fapte se pot observa mai ales în relatările și descrierile realizate de narator unde ne este prezentată viața mai multor personaje, cu valoare diferită pentru evoluția subiectului. Și tot prin aceste istorisiri mai avem posibilitatea de a auzi și analiza gândurile ce cuprind și frământă personajele. Dintre aceste povestiri putem menționa pe următoarele: în primul rând viața părinților lui Vania, Smaragda Theodorovna și Iorgu Răutu. Asupra acesteia nu vom insista în descriere, deoarece o vom mai pune în discuție de nenumărate ori. Iar în continuare putem înșira alte povestiri intermediare cum ar fi de exemplu “Povestea Undinei” relatată de ea însăși în fața protagonistului, a Zinaidei Nicolaevna Popov, a Ruxandei Moldovanca, a soților Lazarev, a lui Mehmet etc. Toate aceste comunicări au ținte precise în narațiune. De pildă, povestea Mariei Culiceeva umple golurile epice ale lumii mișcărilor revoluționare. Este interesant faptul și prin aceea că această poveste a Giocondei, este organizată epic în inel poetic compozițional. Naratorul începe depănarea povestirii pornind de la scrisoarea lui Vania Răutu și o termină cu momentul în care femeia citește această epistolă. În perimetrul acestor episoade se desfășoară întreaga existență a Mariei și a prietenilor săi revoluționari. Adevărul despre unii oameni printre care a trăit protagonistul în Siberia iese la iveală tot prin intermediul relatărilor indirecte a personajelor. Deconspiratorul situației devine Isac Blumber, care îi povestește lui Vania Răutu despre fiecare dintre ei, astfel se află că aceștia sunt niște escroci, niște nătărăi, lucru de care nu prea bănuia eroul. Istoria Elizabetei, una din gazdele lui Vania, se profilează ca un subiect de roman cu laitmotivul “să te ferești de vârnaci, te vei nenoroci!”. Aidoma Smaragdei Theodorovna nici Elizabeta nu l-a iertat niciodată pe Calistrat, vârnacul de la care a suferit... Tot pe aceeași lungime de undă se profilează și poveștile celor din “Patria ideală”, pe lângă intelectualii Ciubăreștilor, fiecare cu istoria sa, mai interesante apar relatările despre Elisa, Ivonna și “Vicisitudinile frumoasei Dolores”. Aceasta din urmă, povestea Elvirei Vasilescu, a lui Dolores Barancea și a lui Tudor Barancea completează o nouă filă din 1001 de nopți, arătând lupta dintre femei din cauza dorinței de a domina un om, un colectiv, o lume, dar totodată ne prezintă distrugerea mondenității din Ciubărești și coborârea orașului la nivelul celor provinciale. Acest miniroman inserat în epica ciclului În preajma revoluției vine ca o confirmare a ideii de construcție, și îl putem rezuma ca o sumă a tuturor relațiilor sociale, de dragoste, de invidie și ură din întregul ciclu. Devine o rescriere în stil modern al romanului tradițional, este o epopee, deoarece acțiunea începe și se desfășoară încă de când mama lui Dolores nu era măritată și avea doar câțiva ani ai majoratului. Anume atunci i se întâmplase nenorocirea de pe scena de dans și își rupsese piciorul. Apoi spaniola, rămasă 121 și căsătorită cu un boier de aici, naște o fetiță după care moare, copilul rămânând numai cu tatăl. Astfel începe viața furtunoasă a micii Dolores care la numai 15 ani împliniți, are diferite relații cu oamenii maturi. Una din ele cu un bătrân de la care, prin șiretenii, ea îl obținuse de soț pe Tudor Barancea, ce vine și el cu istoria lui, de data aceasta, de tip bine conturat în societate. Prin intermediul acestuia Dolores pătrunde în elita din Ciubărești și începe relații conflictuale cu damele mondene din oraș. Datorită calităților sale deosebite și puținelor complexe avute în fața acestei lumi, ea obține mereu întâietatea, iar până la urmă plecarea ei anume și constituie destrămarea societății mondene din Ciubărești. Istoria se aseamănă pe alocuri cu cea a Smaragdei Theodorovna. Pornind de al aceasta ne-am putea întreba: “Aceasta putea oare fi și soarta Smaragdei Theodorovna dacă pleca cu Wladislaw Przewicki?”. Alte întâmplări cu statut de legendă, care dau și dinamism narațiunii, cuprind nu mai mult de două-trei foi. Cazul cu prințul Casta-Diva, ne aduce în prim-planul narațiunii un tip afemeiat, a la Casanova, care până în ultima clipă a vieții a iubit femeile frumoase, trimițându-le mereu scrisori de dragoste. Dar atât de mult a iubit el viața și frumusețea, ca un artist, poet, încât și ultimul toast din viața lui fusese rostit pentru ce e mai frumos pe lume - pentru surâsul și sărutul de fecioară... Poezie... Supremă înțelepciune... Motivul aceasta al surâsului și al sărutului de fecioară este prezent și în celelalte romane ale ciclului, începând chiar cu Wladislaw Przewicki, apoi Vania Tresnea și Smaragda Theodorovna, Vania Răutu și Ilenuța, unele scene din Siberia, unde momentul depășește chiar limitele bunei cuviințe, etc. Surprindem în continuare că volumele cuprind și o vastă galerie de personaje episodice, reprezentanți de vază ai sufletului și conștiinței basarabene, rusești, românești. Aceștia, prin felul lor de a fi, poartă în spatele lor valențe de subiecte de roman, căpătând valoare artistică. Astfel, fiecare cunoștință nouă a lui Vania Răutu, prin intermediul naratorului, devine un microroman, care de cele mai multe ori nu depășește volumul câtorva pagini. E de menționat aici că această structură naratologică a fost denumită de critica literară modernă viziunea din spate. Afirmația aceasta se bazează pe ideea că „izvorul nu se află în roman ci în romancier, așa încât el își susține opera fără a coincide cu unul din personajele ei. El o susține fiind în spatele ei; el nu este în lumea descrisă de aceasta ci în spatele acestei lumi, fie ca un demiurg, fie ca un spectator privilegiat care cunoaște dedesubtul problemei” [1, p. 72]. Găsim astfel că nu toate scenele auxiliare, pe parcursul acțiunii, sunt prezentate prin prisma viziunii de orientare a naratorului. Uneori și el devine un simplu ascultător chiar foarte ademenit și interesat de povestirile personajelor. Naratorul-autor fiind atotputernic în narațiune are deseori tendința să redea evenimentele și sub forma unui rezumat. Lucrul acesta se observă foarte 122 bine atunci când se anticipează unele fapte remarcabile din roman. Scene de acest fel sunt foarte numeroase în scrierea lui Stere. Sunt atât de multe încât ele se pot constitui ca un stil aparte al scriitorului. Exemplele următoarelor pasaje vor fi concludente în acest sens. În primul rând ar trebui să menționăm momentul în care este anunțată nunta dintre conul Iorgu și Smărăndița fără a ne pregăti direct pentru aceasta: “Nunta a fost fixată pentru septembrie, în termenul cel mai scurt necesar pentru înzestrarea miresei și pentru repararea și renovarea conacului din Năpădeni” [2, p. 18]. Tot astfel, când Undina pleacă să aducă niște franzeluțe albe, unt și salam pentru băiatul mamei, Vaniușa, autorul constată că până la sfârșitul vieții lui, Vania nu a mai văzut-o pe aceasta: “Cum putea ști Vania, coborând scările celor cinci etaje că se desparte de ea pe veci, că nu o va mai vedea niciodată”!.. [2; p. 344]. Astfel de anticipări mortuare se repetă în continuare foarte des. În acest sens apare și momentul despărțirii cu fratele Costea: “Frații se îmbrățișară, și Costea se șterse în întuneric. pentru totdeauna” [2, p. 359]. Pe Maurul, care grație genealogiei inventate avea dreptul nu numai la tronul Bizanțului, ci și al Moscovei, îl pierdem din narațiune tot prin intermediul lui Vania: “Lui Răutu nu i-a mai fost dat să-l revadă” [3, p. 145]. Și dispariția enigmatică a lui Mehmet, de altfel, ca și apariția lui, tot în așa mod concis este redată: “Într-o zi Mehmet nu mai veni” [3, p. 396]. După ultima despărțire a eroului de Năpădeni, la care asistă numai sora lui, Mașa, autorul ne dă de înțeles că nici cu mama Smaragda Theodorovna nu se vor mai întâlni niciodată: “Lui Vania nu-i mai era sortit să-și revadă mama.” [4, p. 254]. Modalitate aceasta, după cum am anunțat mai sus, nu va dispărea până la finele romanului. Astfel va fi redată și despărțirea de “Patria ideală”: “Dealul Cristeștilor parcă îi trimetea ultimul salut al țării” [4, p. 237], etc. Semnificația deosebită a anticipărilor rezidă și din faptul că ele prevestesc schimbările cruciale din viața lui Vania Răutu, dar și ale altor personaje principale, a celor secundare mai puțin. De menționat că cele secundare se profilează și se mențin în acțiune doar printr-o schițare generală a vieții lor. În special naratorul devansează evenimentele pentru a ne anunța despre unele schimbări ce vor avea loc nemijlocit în viața personajelor principale. Dar, în același timp, el ne dă de înțeles că a sosit timpul când acel personaj nu mai trebuie să trezească un interes general și să se afle în atenția autorului, și, totodată, a cititorului. Toate aceste motivații permit lectorului să-și concentreze conștiința asupra conflictelor principale din roman, în special acela al evoluției și devenirii protagonistului Vania Răutu. Observațiile acestea devin foarte elocvente în pasajul când este prezentată căderea conacului de la Năpădeni. În acest caz, naratorul lasă toate la o parte și revine asupra motivului de început, conacul: “În vechea curte a Năpădenilor se simțea peste tot decăderea. Un stâlp al porții stătea strâmb; din îngrădirea parchetului de trandafiri lipseau câteva gratii; o treaptă de granit 123 roșu a scării se clatină; pe ziduri, în mai multe părți, tencuiala căzută rămânea nereparată; și chiar vreo două ochiuri de geam. se încruntau chioare. și camerele de musafiri păreau degradate în depozite de dărâmături, și rebuturi. Înfățișarea mamei îngrozi pe Vania Răutu.” [4, p. 244]. Numai natura rămâne veșnic aceiași. Iar prin reluarea portretelor membrilor rămași ai familiei Răutu, în linii sumbre, de degradare și îmbătrânire, (cu “îmbrăcămintea neglijată”, “paloarea feții”, “obrazul slăbit”, cu pielea “strânsă în cute mărunte, în jurul gâtului”, mișcările încete, etc.) se definește întreaga structură morală și materială la care s-a ajuns în conac. Semnificația momentului are anumite tangențe cu tehnica debutului de la Liviu Rebreanu, anume începutul romanului Ion, care reprezintă și el, în cea mai mare parte, o lume în pragul decăderii sufletești. Ca într-un tablou pictat vedem la Rebreanu drumul șerpuind printre dealuri, iar în prim plan avem Hristosul de tinichea ruginită, apoi izvorul, pădurea și altele. Momentul este reluat apoi crescând în intensitate în continuarea descrierilor: “Era o zi de primăvară minunată, cu miresme de flori de câmp în aer, un aer ca o oglindă fermecată. Peste drum Hristorul de tinichea stătea încremenit pe cruce, cu ochii plecați, ca și când ar fi simțit că durerea lui nu se potrivea cu pofta mare de viață ce respira din toți polii firii redeșteptate” [5, p. 225]. Retrospecțiunile, de asemenea, sunt executate de către narator și pentru a ne informa despre unele evenimente care au avut loc anterior în istorie. Însă, mai ales sunt efectuate pentru a aduce la cunoștința lectorului date privind momente care s-au scurs din viața eroilor săi. În acest context apare ca mostră introducerea imediată în scena de debut a romanului și, concomitent, în viața familiei Răutu a botezului micuțului Vaniușa. După acest episod naratorul va desfășura viața eroilor înaintea nașterii lui Vania. Altă strategie a tehnicii anticipării ar reieși din faptul că ea este folosită și pentru a-i da cititorului posibilitatea să cunoască mai bine comportamentul personajelor. Fiindcă, în ultimă instanță, chiar și aceste întoarceri sunt efectuate după un anumit plan și presupun un regim linear tradițional de desfășurare a vieții eroilor. Pe alocuri însă narațiunea pare atât de evidentă încât ni se creează senzația că suntem martori direcți la evenimentele derulate în operă. Acest efect se obține grație autorului care ne prezintă, detaliat și cu amănuntele camerei de luat vederi, descrierile personajelor și ale acțiunilor lor, ale spațiului și ale locurilor din roman. Astfel și timpul narațiunii se derulează pe durata unei perioade mai mult sau mai puțin îndelungate. Iar acest fapt deseori scoate la iveală și unele prezentări ale naratorului în care sesizăm cum au fost comprimate într-un alineat sau paragraf foarte scurt o perioadă întinsă de timp. Necătând la aceasta permanent este acceptat de către cititor, în închipuirea sa, locul ocupat de narator în raport cu timpul și spațiul narațiunii. 124 Așadar ordinea cronologică lineară în bildungsroman este strict respectată de autor, deoarece evenimentele, cu unele excepții atestate în primul volum, sunt încadrate în povestire în ordinea succesiunii temporale în care au avut loc. Vedem, prin urmare, că romanul se începe cu relatări din viața părinților, mai apoi este continuat cu apariția anevoioasă în lume a protagonistului. Bineînțeles urmează copilăria care încetul cu încetul, dar pronunțat se scurge în descrierea adolescenței protagonistului, după care, treptat, trece la maturitate, iar la sfârșitul istoriei, devenind adult cu concepții de viață bine determinate, se stinge din viață. Istorisirea evenimentelor din roman la persoana a treia singular, lasă să se înțeleagă faptul că autorul vrea să relateze acțiunea prin intermediul unui narator străin față de această povestire. Acest fel de povestitor, absent din istoria redată de el, este recunoscut, în critica literară din ultimul timp, ca narator heterodiegetic. Aspectele gramaticale ale timpului trecut, folosite de către autor în prezentarea evenimentelor, îmbinate deseori cu prezentul, zugrăvesc evenimentele terminate ale acțiunilor în raport cu momentul povestirii. Prin aceasta se explică și fenomenele anticipărilor și întoarcerilor în subiectul romanului, care îi îngăduie naratorului să pună în evidență distanța dintre prezentul autorului și timpul istoric prezentat în roman. În discursul narativ al lui Constantin Stere naratorul nu se poate constitui ca un centru de orientare verbală a operei, mai ales că el nici nu stăruie asupra acestui fapt. Astfel se deslușește, cu preponderență în dialoguri, o abatere de la registrul oral propriu naratorului. Exemple de acest fel se întâlnesc pretutindeni, mai ales când e vorba de un dialog. În lumea patriarhală se discută în spiritul tradițiilor mai vechi: “- Ei, Părinte Vasile! Părinte Vasile! -Coane Iorgule, sloboade-mă pe un ceas, am treabă” [2, p. 4]. Iar în cercurile saloanelor se vine cu altă vorbă: “- De! Suntem oameni de țară. Aici în lumea mare prințese și ghenerali. Dar ceia de colo sunt parcă niște țigani de umblă fără rușine, așa goi.” [2, p. 156], etc. etc. Prin urmare fiecare actor sau actar se stabilește în narațiune în registrul verbal propriu. Discursul actorilor, chiar și în aspect de monolog, deși conține mai întotdeauna forma cea mai laconică posibilă, este redat în toată amploarea sa expresivă și arareori poate apărea în formă de rezumat. “ - Cum e tata? - îl întrebă îndată. Dumitru își făcu cruce și întors spre el, rosti: - Boierul nostru, Dumnezeu să-l ierte, va lăsat sănătate. - . Prea târziu!.. Răutu simți o grozavă ruptură” [6, p. 373]. În bildungsromanul lui Stere, bineînțeles, nu este folosit numai tipul narativ auctorial. Pe durata acțiunii se conturează și alte modalități ale narațiunii cum ar fi, de exemplu, tipul narativ neutru. Acesta are menirea să prezinte evenimentele fără comentariile și explicațiile naratorului. În așa caz interpretarea și înțelegerea mișcărilor personajelor rămâne pe seama 125 cititorului. Prin urmare se învederează modul de redare a acțiunilor despre care s-a vorbit anterior și asupra căruia vom mai insista - acela pe care l-am numit stilul indirect liber. Când evenimentele sunt rezidate în acest stil, hotarele sau distincțiile între subconștientul personajelor și lumea exterioară dispar. Contopirea aceasta apare mai evidentă în monoloagele personajelor aflate în stări de depresiune. Un lucru foarte interesant este că discursurile acestea interioare sunt redate deseori de vocea naratorului. “În liniștea lugubră, sub care această clădire îngrămădea mii de oameni, Vania Răutu se simți, pentru prima oară, cu desăvârșire singur în lume, în afară de orice legătură cu viața, un punct pierdut în spațiul nemărginit” [3, p. 18]. Întreaga opera a lui Constantin Stere, după cum se poate de constatat din cele spuse mai sus pare a fi o invitație trimisă cititorului spre fluxul mintal de conștiință al personajelor, unde hotarele dintre lumile dictate de ordinea ce vine din afară și trăirile interne par a fi șterse. În conformitate cu cele spuse mai sus, în special ceea ce ține de momentul tipului narativ neutru, găsim de cuviință sa ne oprim mai detaliat asupra două modalități narative elocvente pentru măiestria epică a autorului, dar aproape deloc cercetate de exegeză. Este vorba despre o tehnică a scrisorii și a jurnalului, caracteristică romanului. Le-am ales pe acestea două pentru a ilustra, pe de o parte, măiestria lui Stere în preluarea modalităților auxiliare tradiționale și a vedea cum profesează el tehnicile narative noi. Desigur, dacă lăsăm intuiția să rătăcească pe paginile volumelor, observăm, fără multă greutate, că în unele cazuri aparte autorul abandonează statutul său de narator și lasă evenimentele să fie relatate indirect. Folosește pentru aceasta diverse procedee. De cele mai multe ori însă se recurge la scrisoare, cu diversele ei forme - epistolă, depeșă. Acest procedeu e folosit în linia tradiției secolului al XIX-lea. La Stere scrisoarea, pe lângă tratarea unor subiecte morale, are și alte directive narative. În primul volum scrisoarea lui Wladislaw Przewicki către Smaragda Theodorovna denotă niște împrejurări romantice prin care un tânăr vrea să cucerească dragostea unei fete și chiar s-o seducă. Cu expresii de clișeu sentimental romantic, scrisorile tânărului polonez, nu aduc altceva nimic în narațiune. Cu alte lungimi de undă se zugrăvesc scrisorile în cazul Tanei, unde, plăsmuite artistic, ca și în cazul lui Przewicki, ele apar și ca o modalitate a narațiunii în convorbire indirectă cu caracter intermitent. Fără a ține cont de aspectul narat ele ne introduc în atmosfera lecturilor fictive. Cu aceiași intensitate narativă se înscriu în circuitul subiectului scrisorile dintre Vania Răutu și Maria Ivanovna Culiceeva, dintre acesta și Varenca, Varvara Semionovna Liescova, etc. La fel, cu intenții și de descriere a lumii noi, și, prin aceasta de ademenire, sunt folosite scrisorile dintre protagonist și Elisa Orleanu, ultima sa soție. Deși, toate acestea din urmă conțin niște 126 înșiruiri ale sentimentelor de dragoste, ale căinței, deznădejdii, pocăinței, dragostei întârziate, destăinuirii, etc., ele schițează, totodată, elemente ale relațiilor dintre indivizi. Chiar dacă formulele de debut și încheiere rămân aceleași, scrisorile schimbate între Vania Răutu și Vasile Credință, au alte strategii de prezentare. În primul rând multiplică mijloacele posibile de lectură, deschide un alt palmares al vieții, determină o anumită convalescență socială și reprezintă anumite relații specifice între acești doi indivizii aparținând la lumi diferite. În aceiași ordine de idei vine epistola să elucideze și descrierea indirectă a Ciubăreștilor. Momentul devine evocator grație faptului că Vasile Credință realizează prin scrisoarea sa una dintre primele relatări în roman despre acest oraș imaginar: “. Dar la Ciubărești ai cel puțin liniște, biblioteci vechi și bune, poți chiar buchisi cât ți-o fi pofta inimii. Cu băieții de aici se poate face brânză bună și politicește. Nu-ți mai vorbesc despre societățile noastre științifice și literare, cum nu sunt nicăieri în țară. Vino, dar, la noi, la Ciubărești: nu e departe; viața e ieftină; aerul e sănătos.” [6, p. 255-256]. Chiar îi deschide unele perspective în raport cu “Patria ideală”, prezentându-i în paralelă orașele principale: “Despre București - nici vorbă: îi iarmaroc; universitatea stă goală - nu dau pe acolo nici profesorii, nici studenții. Profesorii fac politica, studenții așijderea, cu subvenții de la toate guvernele, pe rând” [6, p. 256]. Viziunea pe care i-o transmite Vasile Credința prin epistolă, nu este cea așteptată de Răutu. Până la sfârșit Vania va înțelege singur unde a nimerit și care din orașe este un centru de cultură și civilizație și care un pandemoniu sau altceva de acest gen. Dincolo de aceste însușiri în parte a scrisorilor din romanul În preajma revoluției, ele se mai profilează ca modalități de depășire a omniscienței naratorului. Deoarece epistola non erubescit, adică scrisoarea nu roșește ea folosește și ca mască a personajului. Tanea numai prin scrisori îi poate vorbi așa de frumos lui Vania, dar în realitate are anumite complexe. Tot în acest sens sunt concepute și scrisorile trimise de Smaragda Theodorovna lui Vania Răutu în România. Ele, lipsite de sentimente și plictisitoare din cauza monotoniei scrisului și a lipsei de sinceritate a celei care le ticluiește, spun lucruri pe care Smaragda nu le-a spus niciodată fiului Vania direct în față. Conceperea și plasarea scrisorilor în textul romanului, asemenea portretelor și descrierilor de toate felurile, contribuie și la introducerea spațiilor de separare între capitole sau în interiorul lor. Structura scrisorilor rămâne în toate cazurile aceiași. Formulele de început și sfârșit, executate în strategia politeții, dar și conținutul propriu-zis al lor, capătă semnificații variate în dependență de împrejurările în care sunt trimise. În cazul volumului I, strategia scrisorii este de reconstituire a unei epoci, cu caracteristici romantice: “Scumpă doamnă. Sunt un nebun, aiurez? 127 Adorata mea, numai tu îmi poți da răspunsul! . Nu semnez aceste aiurări nebune, fiindcă dacă nu mă ghicești, chiar acesta va fi un verdict de moarte!..” [2, p. 97-98]. Prezentarea unei mentalități sociale, în cazul dat complexate de aspectul exterior, prin intermediul acestor epistole este relevantă în volumul III și IV în persoana Tanei: “Dragul meu Vanicica, Să nu crezi că sunt nebună sau că am turbat, cum ai obiceiul să te exprimi. Sunt foarte cuminte. Așadar, te îmbrățișez și te sărut cu drag. A ta umilă și proastă logodnică - T. L.” [3, p. 101-102]. Sau: “ Și tiotia Natalița își bate joc de mine . Eram să crap de ciudă, pentru că-mi dau seama de înfățișarea mea. Ce sunt eu de vină că arăt caraghioasă?.. Dacă n-aș arăta. A ta fictivă, dar supusă și credincioasă Tanea Răutu” [3, p. 214-215]. Impresionant apare momentul când prin scrisoarea lui Vania către Elisa se caracterizează tipuri de comunități umane din Europa prea deosebite de cele întâlnite de Răutu în alte părți dinspre răsărit. Copilul care este trimis acasă la sute de kilometri prin intermediului unui călător găsit așa la întâmplare, alte momente ale civilizației sunt transmise prin mijlocirea scrisorii: “Geneva, Hotel Cornarvin, iulie 189.......... Suhanov și Serghei Alexandrovici Jaba, în sfârșit, m-au lăsat singur. Sunt istovit. Pe nesimțite, treptat, în traversarea Elveției, sub mulțumirea și bucuria care o resimțeam aproape la fiecare cotitură a trenului și la fiecare popas prin capitalele și orașele diferitor cantoane; dedesubt, din întunecimi insondabile, parcă se ridica și se furișa tâlhărește o ceață, ce se condensa tot mai mult într-un nor dușmănos și amenințător. Pe punte se formase îndată un cor de tineri, pe care l-ar putea invidia și sălile noastre de concert. La Romanshorn aproape mă tulbură de mulțumire salutul neașteptat al vameșului” [4, p. 64-65]. Un rol cu totul aparte în desfășurarea narațiunii îl joacă această scrisoare trimisă Elizei. Până la momentul scrisorii naratorul ne relata despre călătoria lui Vania Răutu mai mult în ceea ce privește spațiul acțiunii - orașul, muntele, gara, etc. - și despre valorile social-culturale ale lui. În același sens, în cazul individului Vania, naratorul presa în discuțiile sale politice și sociale care ocupă un loc vast în discursul acestuia. O dată cu apariția scrisorii însă ne sunt înfățișate toate trăirile lui interioare în raport cu cele văzute și trăite acolo. Astfel omnisciența naratorului, ca în cazurile de mai sus, poate fi pusă la îndoială. El, în acest caz, nu prea dă dovadă de cunoștințe în raport cu preferințele eroului său. Lucrul care ar trebui evidențiat în continuare este că anume epistola ne completează pasajele din călătorie în ceea ce privește trăirile interioare, monologul interior de care naratorul nu ia seama întotdeauna. De aici aflăm că ridicarea pe muntele Monte-Rosa și atingerea vârfului său îi reînvie în minte nemuritoarele peisaje siberiene și veșnicele chipuri ce îl însoțesc pretutindeni; Ilenuța, Undina, Fanny, Tania ș.a. la care se mai adaugă acum Eliza. 128 Idila romantică, dintre Vania Răutu și Ivonna, este declanșată de o scrisoare a Ivonnei către protagonist. Întâlnirile lor erau adevărate mostre romanțioase, vorbeau, frecventau muzeele, sălile de pictură, discutau despre femei, frumusețea lor reprezentată în arta picturii, etc. “Dacă Răutu evoca mereu trecutul și parcă fugea să privească în față viitorul, Ivonne revenea mereu asupra chemării lui, asupra nădejdilor ce sunt legate de acțiunea lui și asupra sarcinii ce aceste nădejdi i-o impun...” [4, p. 99]. Nopțile petrecute împreună fac din acest volum un vast și pedant proces de analiză a relației între doi îndrăgostiți. Poate ar mai fi durat această idilă, dacă Vania Răutu nu ar fi fost dedat cu totul ideii revoluționare și Ivona nu ar fi fost femeie înțelegătoare și gustată de viață. La fel printr-o scrisoare se pune capăt acestei relații și acestei istorii. Semnificativ apare aici faptul că acțiunea sau evenimentul acestei idile este plasat între două scrisori, ambele de dragoste, dar una cu perspectivă în această direcție, alta fără. Astfel, numai prin scrisoare, autorul poate reda clar, sigur și pătrunzător deznodământul istoriei. Când protagonistul se află peste hotare, despre ceea ce se petrece acasă în România, naratorul ne povestește într-un mod mai original. El pune pe Vania Răutu să-și controleze corespondența și găsind o sumedenie de scrisori de la diferite persoane din țară, le citește în glas, prezentându-ne prin filiera acestora situația de acasă. Eliza scrie despre familie, Ciobacioglu îi aduce la cunoștință ultimele evenimente petrecute la Ciubărești, Vasile Credință despre Farul etc. etc. Relatarea despre cei de acasă o face foarte superficial, dar definitiv: “Fug anii... Rar primește Răutu vești de peste Prut”. Icoanele și peisajele Basarabiei se estompează în negura amintirilor copilăriei și adolescenței lui Vania. Iar toate datele despre starea celor de acasă le întrevedem printre rânduri de scrisori de la tiotia Natalița Varnavin: rapoartele detaliate aduc date despre tot ce se petrece în cercul ei de viziune - aflăm că mama e nenorocită din pricina Mașei, pe care soțul ei, Colea Berezovschi, o neglija și o ducea spre ruină. Tot acum căpătăm informații despre moartea mamei Irina. Numele Năpădenilor tot mai mult evoca lui Vania Răutu imaginea unui vid negru. Se stinse Caterina Matveevna - mama Taniei, tot așa de dulce și discret, aproape neobservată de nimeni, cum și trăise..., etc. Acest laconism al relatărilor vine aici din necesități tehnice narative, deoarece timpul nu mai avea răbdare. Însă aceste relatări, credem noi, ar fi trebuit să fie anunțate pe mai multe pagini, care puteau deveni de o valoare poetică inestimabilă, deoarece aceste personaje l-au constituit pe protagonistul Vania Răutu ca persoană, individ, personalitate. Totodată se prezintă prin aceste scrisori și căderea unei colectivități vetuste, unei dinastii familiare, care a dat viață unei mari valori intelectuale. În redarea scrisorilor Constantin Stere nu folosește decât moderat tehnicile scrisorilor neliterare. În timpul citirii acestora lectorul își poate da 129 mai bine seama despre multe împrejurări de care nu se poate afla de la autorul-narator. Deoarece textul este redactat la persoana I, se poate ușor de observat referirile la actul scrierii: “. Și, astfel, m-am pus să-ți scriu, deși nu vei fi ajuns în clipa aceasta până la Razdelnaia. ”; la situația în care se prezintă la un moment dat autorul scrisorii: “ . Mă simt vinovat, pentru că era de datoria mea să-mi dau seama de consecințele, pentru tine, ale căsătoriei cu un “criminal de stat”, deportat în Siberia”, “Draga mea, buna mea Tanenca, În sfârșit, am ajuns la Iamalsc. Gândul meu cel dintâi e la tine.”; totodată are loc și implicarea destinatarului în scriere: “Simt că aș săvârși o crimă, dacă și acum ți-aș lăsa vre-o iluzie.” etc. etc. Astfel și în scrierea lui Stere această modalitate auxiliară a narațiunii se transformă într-un fel de proză adresată. Ar fi poate prea mult să-i zicem astfel, dar scrisorile nu sunt adresate atât destinatarului, cât cititorului. În felul acesta lectura adresantului devine, ca importanță strategică, secundară. Cel către care se trimite scrisoarea, adică adevăratul adresant este și rămâne cititorul, publicul, cu atât mai mult cât implicarea lui în structura textului narativ este inevitabilă. Tot în acest sens, dar printr-o tehnică narativă mai modernă, este proiectat și Jurnalul lui Ion Răutu, modalitate puțin exploatată în operele timpului, dar care va constitui un stil romanesc aparte în a doua jumătate a secolului al XX-lea. În acest jurnal sunt făcute în special însemnările despre viața de condamnat a eroului, lucru simplu la prima vedere. Dar interesant apare faptul că jurnalul se profilează și ca o povestire paralelă a volumului III, Lutul, în care evenimentele sunt reluate și transfigurate prin prisma viziunii protagonistului, mult mai încordată și intensificată în redarea detaliilor moral-etice. Astfel, Vania Răutu devine narator creditabil indirect și provizoriu. Un rol deosebit în aceste împrejurări îl ocupă monologul interior. Acum personajul meditează mai adânc asupra condiției sale de încarcerat, aducând în prim-plan toate cauzele, motivele, ideile dominante în conștientul său pe parcursul anilor de detenție. Întrebări asupra existenței sale, asupra vieții în genere, meditații despre dragoste ș.a. Avem conturat aici motivul închisorii ca mijloc de descătușare a sufletului îndurerat. Scenele sinistre care reprezentau executarea camarazilor săi, amintesc de o societate sclavagistă, primitivă, plină de călăi, în care nici o suflare nu cunoaște nici măcar noțiunea de neprihănire: “Am înțeles că rămășițele lui Andrei Rechinul fuseseră înmormântate chiar la locul execuției și că pământul fusese nivelat prin marșul forțat al oastei imperiale” [3, p. 41]. După momentul acesta și jurnalul lui Vania Răutu se întrerupse pentru mai mult timp și: “O tăcere lugubră cuprinse tot universul”. Transpunerea situației în cadrul întregului univers, denotă o plasare extraordinară a sentimentului omenesc în fața morții nemiloase. Narațiunea este preluată de naratorul obiectiv, deoarece acesta inclus prin jurnal nu mai este în stare, în urma celor întâmplate, să urmeze șirul epic al episoadelor din roman. 130 Astfel ceea ce relatează obiectiv naratorul este concretizat, în cazul cu jurnalul, subiectiv de către erou, Vania Răutu, motorul acțiunilor din roman. Astfel, avem un narator principal și unul auxiliar, de gradul II. Momentul evocator este că naratorul principal reia narațiunea de pe pozițiile propriului actar. Iar meditațiile filosofice îl duc pe Vania Răutu în altă sferă a preocupărilor umane. Tehnica jurnalului, deși nu este executat întocmai în maniera viitoarei Școli de la Târgoviște, are totuși unele similitudini cu aceasta. Într-un fel pe baza lui sunt reconstituite multe pasaje ale romanului, constituind, în același timp, un imbold pentru actul scrierii. Pe lângă aceste momente jurnalul aduce multe lămuriri și în alte planuri. Debutul jurnalului ne lămurește împrejurările temporale în care se află atât eroul, cât și narațiunea: “11 iunie 188. Astăzi se împlinește un an de când am văzut ultima oară pe Verocica, în mansarda ei din strada Voronțov” [3, p. 70]. Iar reluarea evenimentelor la persoana I, ne prezintă situația din punctul de vedere subiectiv al eroului, în comparație cu naratorul-autor obiectiv. În continuare narațiunea jurnalului ne pune față în față cu personajele revoluționare, descrise iarăși indirect și subiectiv de către erou: “Câteodată mă simt umilit, mi-i rușine de mine, când mă compar nu numai cu Undina, cu sufletul ei cristalin, dar și cu Moise Roitman, Ion Prestea, Vasile Giurilă sau chiar Grișa Goncev” [3, p. 71]. Autorul, după cum vom vedea în continuare are altă viziune în raport cu aceștia. În cazul dat povestirile despre personajele din preajmă îl situează pe Vania Răutu în alt univers social decât cel din Basarabia, în special din Năpădeni, și îi conturează configurația psihologică în raport cu noul mediu, mai mult sau mai puțin favorabil. Prin intermediul jurnalului aflăm despre transformările în planul sufletului și ale gândirii lui Vania Răutu: “Sărmanul meu jurnal. De mai bine de două luni n-am mai pus mâna pe el. Recitindu-l aproape nu mă mai recunosc” [3, p. 95]. Tot prin filiera jurnalului ni se prezintă spațiul și locul acțiunilor, care văzute și analizate din interior, apar descrise de către narator în linia naturalismului. În modul respectiv, prin aceste două mijloace de prezentare a faptelor povestite, auxiliare narațiunii auctoriale, uneori se reiau evenimente făcute cunoscute publicului mai devreme, se completează evoluția romanului cu momente secundare, dar nu mai puțin semnificative, sau sunt stabilite precum niște pauze în evoluția subiectului, etc. În general se creează impresia că strategia scrisorii și a jurnalului, precum și a celorlalte modalități de expunere în actul scrierii lui Stere, este de a perpetua discursul narativ. Alt capitol al narativității, propice operei lui Constantin Stere, semnificativ ca și în celelalte cazuri de mai sus, este organizarea epicului. În acest sens se poate afirma cu discernământ că ordinea faptelor povestite coincide cu ordinea prezentării lor narative. Astfel se deslușește o sincronie 131 absolută la nivelul narațiunii. În toate volumele, privite aparte se pot întrevedea două linii de subiect, una ține nemijlocit de protagonistul Vania Răutu, iar cealaltă evoluează în dependență de momentul acțiunii. Deși compoziția romanului pare a fi în cea mai mare parte liniară, totuși excepție fac unele pasaje din volumul I Prolog. Smaragda Theodorovna, unde se întâlnesc alte fenomene narative în organizarea povestirii, anume analepsa și prolepsa, noțiuni folosite de G. Genette. Pentru un limbaj mai familiar nouă s-ar admite termenii retrospecția și anticiparea. În volumul de față, depistăm mai ales analepsa externă a cărei extindere depășește punctul de pornire cronologic al istoriei romanești. În favoarea afirmației noastre vin relatările despre evoluția și devenirea Smaragdei Theodorovna, la fel Romanul lui Iorgu Răutu până la întâlnirea cu Smărăndița Ciconi etc. Explicarea mai lesne a acestui fenomen ar rezida din faptul că aceste pasaje vin la mijlocul volumului, dar relatează, după punerea în scenă a personajelor principale, evenimente premergătoare primelor pagini ale romanului. Prolepsa sau anticiparea narativă se evidențiază chiar în primele pagini. Este vorba de intrarea în scenă a copilului Vania Răutu. Momentul anticipează, în planul organizării povestirii, nașterea eroului, pus deodată în albia botezului. Elucidarea faptului evocă și o stare psihologică încordată, nedeslușită a membrilor familiei sale, anume din cauza acestui personaj, la moment neidentificat încă. La modul concret, nașterea “protagonistului acestei povestiri”, care va reprezenta o axă în existența lui în lume, va fi descrisă cu amănunte sugestive, posterior, în a două parte a romanului. După cum putem constata la momentul dat și precum nu există povestiri, fie ficționale sau nonficționale, fără a implica întreruperi, pauze, reluări, anticipări, etc. vedem că formele canonice ale tempoului romanesc sunt prezente și la Constantin Stere. Pauza descriptivă este cel mai des întâlnită. Iar scenele, atât dialogate, cât și monologate, pe întreg parcursul romanului, de cele mai multe ori prezentate foarte detaliat, mai ales în cazul celor sub formă de conversații, se profilează ca un indiciu cert de ficționalitate. În concluzie putem constata că scrierea lui Constantin Stere se încadrează pe deplin în canoanele narativității tradiționale. Mai mult decât atât el profesează și unele tehnici inedite de prezentare a evenimentelor epice care intersectându-se creează imaginea panopticum a eposului. Atât viziunea din spate, tehnica jurnalului, a scrisorii, cât și incursiunile dese ale personajelor în discursul narativ, analepsa, prolepsa, stilul indirect liber și altele, fac din romanul În preajma revoluției o construcție epică cu valențe fictive bine conturate și foarte expresive. Referințe bibliografice: 1. Jean Pouillon, 1946 2. Constantin Stere. În preajma revoluției. Roman V. I-II, Chișinău, 1990 132 3. Constantin Stere. În preajma revoluției. Roman V. III-IV, Chișinău, 1990 4. Constantin Stere. În preajma revoluției. Roman V. VII-VIII, Chișinău, 1990 5. Liviu Rebreanu. Ion, (prefață de Mihai Cimpoi), Chișinău, 1994 6. Constantin Stere. În preajma revoluției. Roman V. V-VI, Chișinău, 1990 133 literatură veche Vlad Chiriac Scrisul și limbile utilizate în Moldova (Sec. XV-XVII) Dezvăluirea aspectului de cercetare - evoluția diverselor scrisuri (alfabete) și limbi pe teritoriul Țării Moldovei în perioada enunțată, o vom anticipa cu unele detalii privind antecedentele scrisului la români: foarte rarele (existente totuși) inscripții dacice ca Decebalus per Scorilo sau atestarea mesajului scris pe un burete și adresat de Decebal lui Pacorus, regele părților - o simenție scitică, stabilită în Hircania din coasta de sud-est a Mării Caspice) și pe răboj (linii, crestături pe lemn ș. a.). De asemenea, mulțimea de inscripții pe piatră, grecești și latine, aflate pe teritoriul României (inclusiv Moldova) care atestă o străveche circulație a scrisului în aceste părți ale Europei (“Vechii europeni” au folosit o scriere sacră, începută cu cel puțin sfârșitul mileniului al IV-lea î.e.n.). Reținem faptul, despre timpurile când în spațiul carpato-danubiano-pontic existau scrieri patristice, postpatristice și alte genuri de scrieri. Pe atunci se vorbea o limbă romanizată și exista un alfabet în simboluri latine pentru uzul geto-dacilor (deci o protoscriere), în secolele IV-V e.n., autor fiind filosoful bizantin Aethicus Histricus, de neam “scit”, adică stră-român. Mai era răspândit și un alt alfabet, mixt: din litere rune, grecești și latine.Astfel literele scrise, la noi, cunosc o tradiție foarte veche. Slava veche este adoptată în locul vechii liturghii latine (deci nu pe teren gol), în sec. al X-lea (după a. 885), “în timpul dominației bulgare în Nordul Dunării” (Transilvania). Așadar, limba cărturărească slavă (slavona) de cultură, care nu era limba maternă (ci străină) a băștinașilor, creștinismul de rit ortodox pătrund mai întâi aici, apoi se extind asupra Maramureșului, prin filiera acestora și prin cea directă - de organizare bisericească ortodoxă -cu statele slave (Bulgaria și Serbia). Acest “amestec” de convertire la creștinism, interferențe cărturărești de scris chirilic și limba slavă ș.a., firește, a lăsat urme adânci pe răbojul secolelor despre care vorbim. Este mai mult decât probabil că simultan cu statornicirea și aplicarea scrisului chirilic, se lansau varietăți de texte mixte: a “chiriliței” și “glagoliței” (primul alfabet slav), din motivul nestabil la etapa inițială a sistemului nou de grafie scrisă. Ne vom întreba dacă alfabetul glagolitic a fost întrebuințat și pe teritoriile țărilor Române? Răspundem: sporadic. Emil Vârtosu spune clar că nu se cunosc până acum texte în limba română scrise cu acest alfabet [1, p. 20 (nota 19 și 21)]. În Evul mediu cărturarii (dieci, dascăli, pisari, grămătici, copiști etc.) au practicat latina (în biserica romano-catolică), greaca (în biserică ortodoxă), siriaca (în biserica Orientului apropiat) drept limbi exersate în cultul religios 134 și cultură. Deși românii scriu la Tismana, Neamț, Govora și alte mănăstiri, sau în cancelaria domnească cu litere și în limba “sârbească” (cum vorovea Miron Costin), în dezvoltarea scrisului medieval din Moldova, în general, și a celui diplomatic, în parte, aflăm realizări curente și în scrisul și limba latină. Pentru copiștii de la mănăstiri și scriitorii domnești “cu instrucție precară a documentelor” exista, totuși, o lege nescrisă - de a respecta vechea tradiție grafică chirilică: ca text-alfabet și limbă cultă a timpului. Însă condiția social-culturală, spațiul unitar ca grai moldo-valah, curentul filocatolic și antislav, care “se arăta că e de viță latină, iar nu slavă” (I. Bărbulescu) impun, tot mai impetuos, alte sisteme grafice și o limbă adecvată cât de cât timpului, proprii firii, apartenenței acestora la veșmântul romanic. Manifestări de latinie atestăm: în datele - inscripții funerare pe pietrele de mormânt (sub formă de pisanii pe cruci) [2, p. 1, fig. 2]; în pecețile târgurilor (precum Baia, Roman ș.a.); în legendele sigiliilor domnești, monedelor moldovenești; în schimbul de epistole (gramote) între domnii Moldovei și regii Poloniei (pe timpul domniei lui Lațcu (1365-1374), lui Petru (1375-1391), lui Ștefan (1394-1400) ș.a.; prin un prim text românesc imprimat cu litere latine - Cartea de cântece, de prin părțile Banatului și ale Hunedoarei (Cluj, 1562-1601); prin prima traducere a Psaltirii Șcheiene produsă din latină, nu din slavă (după părerea promovată de prof. dr. Ion C. Chițimia); în cadrul Școlii de latină și al Bibliotecii de la Cotnari, întemeiate la 1563, de către Iacob Eraclid Despotul, despre care învățatul german Iohann Sommer (profesor la școală) scrie 15 elegii în latină (Ad principem Despotam de biblioteca et schola instituta. Elegia X), etc. [3]. Această lume a documentelor și cărții latine care a iradiat prin provinciile românești, secol după secol, impun o reconsiderare temeinică a ideii “care și-a lăsat amprente asupra istoriei noastre literare”, mai ales prin intermediul studiilor unor apologeți străini sau chiar români în care se susține că în perioada mai veche nu ar fi existat scrieri în latină care să dovedească latinitatea limbii române, ci numai texte slave, care ar arăta proveniența slavă a limbii și culturii noastre. Folosirea limbii latine a fost promovată (factor important) nu numai de politica de încurajare a catolicismului de către unii domni ai Moldovei sau clerici catolici misionari, sau de ascendența pe care o mai avea scrierea latină asupra scrisului chirilic. Utilizarea ei “la redactarea primelor documente voievodale sau a legendelor sigilare și monetare probează, ... în mod grăitor, posibilitățile locale existente în acest domeniu. Iar relativa cunoaștere a scrisului latin în mediul maramureșean al primilor voievozi, care dispuneau de diplome regale sau erau obligați uneori de calitatea lor oficială - cum s-a putut întâmpla în cazul lui Bogdan <voievod al Moldovei> - să corespondeze cu puterea centrală, aduce în discuție factorul, deloc neglijabil, al unui eventual precedent și al unei oarecari obișnuințe de valorificare a acestor posibilități” [4, p. 113]. Notăm că, deși existau condiții favorabile de utilizare a scrisului latin, evoluarea lui față de cel slav, totuși, 135 “nu putea corespunde atunci acelor cerințe ideologice ce condiționau asimilarea organică a unui fapt de cultură și cu atât mai puțin nu putea rivaliza cu scrisul limbii consacrate de mai multe secole oficierii cultului ortodox” [5, p. 113]. Cu toate acestea, practica epigrafică avea loc în Moldova la sfârșitul secolului al XIV-lea și în primele decenii ale secolului al XV-lea. Documentele oficiale (urice, corespondența externă, actele omagiale, de donație ș.a.) din etapa timpurie a cancelariei centrale moldovenești (existente și în latină, mai târziu părăsită de către cancelaria de limbă slavă) [6, p. 5164], sigiliile domnilor Moldovei, primele monede (așa-zisele “groși” de argint) emise cu legende latine (imitate), apoi unele peceți oficiale (și boierești) cu inscripții latine, unele manuscrise ale bisericii moldovenești și opere literare (de mai târziu) compuse în latinește - toate acestea converg spre concluzia că pe teritoriul Moldovei s-a practicat scrisul și limba latină, în timpul când utilizarea scrisului și limbii slave nu se impusese încă (spre exemplu, în domeniul sigilografiei ș.a.) [7, p. 124], și acest proces continuă (deși sporadic) în secolele XV-XVIII. Dacă exemplificăm chiar o parte din aceste domenii de activitate scripturistică oficială, de stat sau de cult bisericesc, particulare sau întreprinsă în afara Țării Moldovei (dar destinate necesităților culturale sau de învățământ ale ei), ne dăm bine seama de existența, totuși, a unui spirit etern latin - prin suflet, limbă și scriere. Vom aduce drept ilustrări de epocă un șir de exemple, care, în mod grăitor, dovedesc că scrisul autohton latin, cu un colorit specific, românesc, a avut un proces evolutiv (care își ia începuturile de peste două mii de ani în urmă). Cu scop de ordin scriptural, ca izvor documentar (juridic, administrativ ș.a.): în cancelariile voievodale, în atelierele-scriptorii etc. Cu stiluri (tipuri): scriere de carte, scriere practică și scriere populară [8, p. 67-82; 237-243]. Apelăm la cele mai vechi icoane, precum cea din 1150 e.n. cu date înscrise: Ioannes duce de Valahia ș.a.; la sigilii ale orașelor-Baia, sec. XIV, “de pe malurile Moldovei” (moldavensis), cu legenda de pe margini scrisă în limba latină; la sigilii domnești și boierești din Moldova. Savantul ieșian dr. Leon Șimanschi menționează între legendele peceților de pe acte în slavonă și greacă (în Anexa studiului său) câteva în latină. Din numărul celor indicate acolo, consemnăm textele: + S. < PETRIW > O < J > W < ODI > < M > O < L > D - < A > W < IE > N - < SIS > (26 sept. 1387, Lemberg); + S.DM < I > N. I. 10 < HA > NVS (a. 1421) [9, p. A, K], ș.a. O practicare continuă a scrierii latine, începând cu sec. al XV-lea, observăm în redactarea textelor de privilegii, misive, diplome ale domnitorilor, episcopilor, logofeților Moldovei, adresate diferitelor persoane de stat (jude ș.a.) și particulare. Din acestea fac parte, de pildă, diploma latinească din 1421 a lui Alexandru cel Bun, prin care acesta dăruie soției sale “veniturile unor târguri și 600 de bucăți-aur”; scrisoarea expediată la 9 iunie 1436, din Neamț, de către Ilie, domnul Moldovei, brașovenilor “în legătură cu fiul lui Ioan croitorul din Roman, trimis la Brașov să învețe meșteșugul 136 tunderii postavului” [10, p. 19]; cea de la 4 februarie 1481 (Neamț) a lui Ștefan cel Mare, domn al Moldovei, în care scrie brașovenilor “în legătură cu știrile despre Basarab Țepeluș, domnul Țării Românești și despre turci” [11, p. 25]; cea de la 24 mai 1551 (Suceava), în care Ștefan Rareș, domn al Moldovei, “scrie judelui Bistriței despre un păstor fugit cu oile în Moldova” [12, p. 30]; raportul anonim de la 12 iunie 1600, în care se remarcă atitudinea lui Mihai (Viteazul) față de locuitorii târgurilor cărora le-a dat “scutire (de bir) de șase ani”; știrea din Lvov de la 19 iunie 1600 în care se relatează: . în aceeași zi au sosit vești că acum toată Țara Moldovei l-a întâmpinat pe Mihai (Viteazul) cu multă bucurie, că Cetatea Suceava i s-a închinat, că s-a arătat atât de darnic și blând poporului încât aceștia l-au numit “tată”; scrisoarea din 7 decembrie 1633, expediată “de logofătul moldovean Teodor Ianovici judelui Bistriței cu vești despre turci” [13, p. 34] etc. Un alt izvor de astfel de documente conține un șir de planșe în facsimil, precum sunt: textul “plângerii vistiernicului lui Ștefan cel Mare împotriva taxelor ilegale impuse negustorilor moldoveni de un încasator din Sibiu” (de la 20 decembrie 1503) [14, p. 69]; un Zapis de vânzare a unei vii la Cotnari. E semnificativ faptul că “printre martori semnează cu litere latine Petre Capră, pivnicerul de la Cotnari, dovadă a răspândirii scrierii române cu caractere latine și în rândul micilor negustori și meseriași” [15, p. 112-113]. Din cele mai vechi texte scrise cu litere latine vom numi doar pe cele provenite sau referitoare la Moldova. Despre circulația cărților latine din Moldova și Țara Românească ne vorbesc însemnările de pe ele, atestarea lor în arhivele și bibliotecile multor țări și, în primul rând, ale Transilvaniei, Munteniei și, firește, ale Moldovei. Scrierea latină sub formă de carte (mai cu seamă liturgică) și a documentului (acte de proprietate, juridice, registre, protocoale) a luat ființă, în special, “ca urmare a rolului pe care biserica catolică îl deținea în domeniul culturii” [16, p. 94]. Scrierea lor se concentra în biblioteci (librării) pe la mănăstiri (franciscane, la Bacău, Baia ș.a.), episcopii, parohii, gimnazii luterane (cel al lui Johannes Honterus, Brașov, ș.a.), arhive (așa-zisele “locuri de adeverire”), mai cu seamă după 1556 - anul secularizării instituțiilor catolice (în Transilvania). Alfabetul latin este utilizat și în texte în limba română. Menționăm un prin text românesc - o Psaltire în versuri - emis cu astfel de caractere, la 1570 (deși în ortografie ungurească), pe când episcop de Roman era Pavel Tordaș. El este tălmăcit după o veche carte de cântece a lui Francisc David, dedicată ungurilor procalvini, și servea drept manual pentru școlile și bisericile românești [17, p. 411 (5)]. Marele logofăt al cancelariei domnești Luca (Lupul) Stroici transcrie, în 1593, la cererea enciclopedistului polon Stanislas Sarnicki, rugăciunea Tatăl Nostru (este publicat într-un Cod de legi, apărut în Polonia (1597). Textul în cauză este “observat” și inclus în colecții în diverse limbi. Astfel de prezențe cu litere latine folosesc, pe parcurs de secole, mai mulți lingviști: din Francfurt (1593), Berlin (1680), Amsterdam 137 (1715) ș.a., cu unicul scop - de a cunoaște mai îndeaproape limbile altor popoare europene. Însă important e, totuși, altceva. După opinia cercetătorului E. Vârtosu, proba de limbă, obișnuința de a subscrie numele și funcția (precum “Stroicz logofet 19 anno 1580” ș.a.) pe actele interne de la cancelaria domnească permit a-l considera pe Luca Stroici drept “primul român care încearcă, într-un mod sistematic și cu spirit de continuitate, să înlocuiască alfabetul chirilic prin cel latin” [18, p. 199]. E semnificativ acest gând inedit de a îmbrăca graiul român în haina veche, latină, mai ales că n-a fost unica năzuință: multe zapise erau subscrise cu asemenea semne grafice, uneori înlocuite litere chirilice cu cele latine (în interiorul cuvintelor), etc. Mai mult chiar, un alt cărturar misionar catolic în Moldova, Vito Piluzzio, scoate de sub tipar, la Roma, în 1677, un Catehism catolic în română și pentru români, cu caractere latine [19, p. 152]. Este necesar a nota că mulți copiști, autori sau traducători ai unor manuscrise sau letopisețe cunoșteau la perfecție latina sau greaca și, firește, le prindea bine la crearea acestora. George Pascu relatează într-un studiu că “dintr-o scrisoare latinească, reprodusă în original și traducere, dintr-o legendă latinească de pe o monedă citată în original și traducere, precum și din termenii latinești întrebuințați în Letopisețul 1711-1716 < De a doua domnia lui Neculai Alexandru Vod' în Moldova, care continuă Letopisețul 1700-1711 al lui N. Costin >, rezultă că Axinte < Uricariul, c. 1670 - c. 1730, pisar la cancelaria domnească > știa latinește” [20, p. 490]. El, Uricariul, cunoștea bine și turceasca, și slavona, și greaca, și rusa. Dar e foarte probabil că și oamenii politici sau suveranii cunoșteau latina. Este bine știut faptul că în 1484 Ștefan cel Mare depune jurământul omagial regelui polon, Cazimir, și despre care o notă de pe manuscris afirmă că “Acest text este tradus în latină din limba “valahă” (Haec inscriptio ex Valachico în latinum versa est). Prin urmare, avem un caz de scriere în română cu litere chirilice, apoi după cum se obișnuia, textul era tălmăcit în slavonă (sau latină) [21, p. 9]. Acestea sunt unele manifestări de forme scrise cu caractere latine. Cultura românească a avut însă preocupări de redactare și într-o altă scriere și limbă - cea greacă. Simultan cu traducerea, compunerea în limba română a primelor cărți și documente scrise, cu introducerea și răspândirea tiparului pe teritoriul Moldovei (1642) în epoca lui Vasile Lupu, greaca începe să se extindă, mai mult cu scop practic (în școli, biserici, case ale boierilor). Scrierile alcătuite, copiate sau retipărite în țările noastre pe timpul domniilor lui Vasile Lupu și Șerban Cantacuzino se datorează, în mare parte, fondării școlilor de tip superior (academii) - respectiv 1640 în Moldova (cea de la Iași - slavo-greco-latină, de pe timpul domniei lui Petru Movilă și, Academia învățăturilor și epistimiilor, de pe timpul domniei lui Nicolae Mavrocordat) și 1680 în Țara Românească (cea de la București, Sf. Sava, întemeiată de Constantin Brâncoveanu). 138 Studiile aici se făceau în greacă, latină, slavonă și română. În ambele academii se înființează tipografii care lansează cărți în elină, pentru Occident. Călugării greci se infiltrează în mănăstiri, substituind acolo cultul și limba slavonă, impun studierea limbii, literaturii și culturii lor. Drept fapt autentic de întețiri de a imprima și difuza cărți în grecește sunt demersurile Moldovei întru a solicita de la Frătia Stavropighială din Lvov matrițe cu litere grecești (scrisorile oficiale din 12 ian. 1641, 17 febr. 1642 ș.a.) și, viceversa, în semn de răspuns al acestora (29 martie 1642) “din a bisericii comoară, minuțios corectate, prin mijlocirea confratelui nostru Vasile Krasovski" [22, p. 689]. Cu aceste matrițe s-au imprimat cărți (spre exemplu, Decretul sinodal..., 20 decembrie 1642 la Iași, în neogreacă). Pe lângă scrierile religioase (care se întrebuințau la oficierea serviviului divin), au circulat și lucrări de caracter juridic, filosofic, muzical. Multe s-au păstrat la Muntele Athos, duse acolo de peregrinii greci. Un manuscris “călător” s-a pomenit a fi Tetraevanghelul slavo-grec (1429) al lui Gavriil Uric (cca. 1400 - cca. 1448), în care cele patru evanghelii sunt scrise în slavonă, iar alături, pe părțile “albe” (margini de foaie) traducerea în greacă. Mai târziu, la 1511, este copiată o culegere de cântece bisericești, cu pagini în slavonă și greacă (Carte de cântări. de Eustatie protopsaltul); se lansează și acte private (a se vedea un fragment dintr-un Zapis sau mărturie din anul 1693, 12 ianuarie, scris în limba greacă la Galați) [23, p. 306]. Într-un număr impunător, apar tipărituri în decursul sec. XVII-XVIII: la Iași, Târgoviște, Buzău, Snagov, Rm. Vâlcea, București ș.a. Tiparnițele dispuneau de litere slavone, gruzine, arabe ș.a. La 1680, Gheorghe Duca-vodă fondează, la mănăstirea Cetățuia (Iași), o primă tipografie care imprima cărți cu alfabet grecesc, iar mai pe urmă și în arabește, pentru bisericile din Orient [24]. Interesant e faptul că literele grecești erau de proveniență venețiană. După cum observă orientalistul francez Emile Legrand, ieromonahului Mitrofan i s-au eliberat (1680) 600 de lei pentru a înființa această tiparniță, precum și bani pentru alte cheltuieli (hârtie ș.a.), ca să imprime un manuscris expediat din Ierusalim și anume Întâmpinarea în contra primatului Papei “a preaînțeleptului al marei și sfintei Cetăți a Ierusalimului, Domnul Nectarie” [25, p. 401]. Același patriarh, aflându-se la Adrianopole (1683), trimite hârtie și face o comandă să se imprime încă o carte - tratatul lui Simion, arhiepiscopul Tesalonicului: În contra eresiilor [26, nr. 81]. Pe verso foii de titlu - stema Moldovei. La început de carte - “închinarea” patriarhului Dositei către Duca-vodă, scrisă la Adrianopole (martie 1683). După plecarea tipografului Mitrofan în Muntenia (unde închiriază o altă imprimărie grecească), lucrările le semnează cu numele Dimitrie Pădure (Tomul împăcării, 1692; Discursul contra hotărârii Sinodului din Florența al lui Ioan Eugenios diaconul, 1694; Tomul dragostei asupra latinilor, 1698; Arătarea credinței ortodoxe de Ioan Damaschin, 1715, și altele. 139 La acest început de secol - XVIII - devine simțitor declinul culturii și, în parte, al tiparului, din cauza înăspririi asupririi turco-fanariote, deselor războaie, situației deplorabile social-economice. Totuși, cunoaștem manuscrise și tipărituri în limbile orientale care rezultă, după câte se pare, dintr-o necesitate practică imediată. Un loc aparte în această direcție - de a lansa lucrări “la modă” și pentru occidentali, ca să ne cunoască mai bine pe noi, moldovenii, îi revine lui Dimitrie Cantemir. La 1698 el tipărește eseul filosofic Divanul sau gâlceava înțeleptului cu lumea, sau giudețul sufletului cu trupul - în română și neogreacă. În 1705 este transpusă în limba arabă, ceea ce face ca ea să fie cunoscută în Grecia, Siria, Liban, pe Muntele Athos ș.a. Este important a menționa și faptul că în Divanul ... său Cantemir citează o serie de autori străini - greci, latini, persani. De altminteri, la scrierea altor lucrări ale sale el de asemenea apelează la surse medio-latine, bizantine, arabe, turcești. Dar, același D. Cantemir avea să fie și primul scriitor de limbă tătară, vărsând, astfel, lumină și în “cămările învățăturii celei iscusite și luminoase” ale altor seminții. Desigur, titlul de scriitor, în acest caz, e mai mult un simbol, dar cert e că numele principelui moldovean Dimitrie Cantemir este legat de primele tipărituri tătare cu caractere arabe. În anul 1722, țarul rus Petru I pornește o expediție militară spre Persia. Cărturarul nostru, cunoscător al limbilor orientale, avea misiunea să facă cercetări geografice, etnografice, să transcrie epitafurile în limba tătară și arabă, inscripțiile de pe palatele vechi, templele mahomedane. Avea și un scop practic - să ticluiască foi volante în numele țarului. Astfel, prin intermediul unei tipografii ambulante, tipărește (Astrahan, 15 Iunie 1722) un Manifest în tătară, persană și turcă [27, p. 79-82]. Caracterele - desene arăbești - sunt efectuate de Cantemir și servesc, înainte de orice, pentru elaborarea primei tipărituri cu aplicare a literelor arabe. Conturul acestora amintește de cel al literelor occidentale europene de pe vremea campaniei lui Petru I. Faptul că atare face să presupunem că autorul schițării caracterelor cunoștea bine grafica arabă și a altor țări europene (Italia, Franța, Germania, Olanda). În Rusia până atunci nu existau nici tipografii, nici specialiștii-tipăritori de cărți cu caractere arabe. Fără a aprofunda aspectul problemelor atinse în timpul expediției persane, vom confirma, prin studierea de visu a documentelor de arhivă, că Dimitrie Cantemir a pus piatra de temelie la fondarea tiparului în Tataria, considerat pe drept cuvânt primul tipograf în limbă tătară, iar Manifestul - prima tipăritură cu caractere mobile, cu care își ia începutul istoria cărții naționale tătare, apărute în Rusia [28]. Românii de pretutindeni, însă, totdeauna au tins și simțit necesitatea, îndemnul intern de a apropia semnele grafice “strămoșești”, latine, de graiul vorbit în perimetrul teritoriilor autohtone. Mersul spre reintroducerea, revenirea la alfabetul latin a fost răzbit prin osârdia celor aplecați spre reînnoire, în mintea cărora încolțea ideea de a scrie în acest alfabet (școlile 140 latine de la Cotnari, Baia, Siret ș.a.). Aceste străduințe de caracter umanistic vor reverbera mai târziu, îndeosebi în dăscăliile Școlii Ardelene, în fruntea căreia erau corifeii Gh. Șicai, Samuil Micu-Clain, Petru Maior și alții, care au scris opere asupra originii poporului român, lexicografiei, limbii, bisericii etc. Curentul de cultură spirituală greacă nu va întârzia să apară în cadrul școlilor noastre (la mănăstiri, episcopii, curți domnești), în care, pe lângă cea slavonă și română, a pulsat o intensă viață de instruire în domeniul scrisului și cititului a cărturarilor de limba greacă (la Iași, un Sofronie Poceapski, Ieremia Cacavela ș.a.; la Târgoviște - un Pantelimon Ligardis ș.a.). Aceste influențe dinafară erau determinate de trebuințe practice ale bisericii și administrației. Meșteșugul scrierii era răspândit și preluat de diverse provincii românești, cu preponderență în timpul instaurării regimului fanariot în Moldova și Țara Românească. Din cele relatate mai sus rezultă că în toate țările române, inclusiv Moldova, scrisul a fost folosit din prima perioadă a organizării sociale sau ecleziastice, ca instrument indispensabil activităților de acest ordin. Într-adevăr, nu se pot concepe relații umane ca schimburi de proprietate (cumpărări, vânzări, zălogiri), moșteniri, legături comerciale, donații etc., fără înscrisuri. De asemenea, funcțiunile principale ale statului (porunci diverse către dregători, hotărâri judecătorești, mesaje către state străine etc.) presupun folosirea scrisului. În sfârșit, practica vieții religioase (serviciului divin, activitatea pastorală - predici, cateheze -, aplicarea canoanelor bisericești, relațiile cu alte Biserici) nu pot fi concepute fără ampla utilizare a înscrisurilor în cele mai variate forme (cărți liturgice, “zbornice”, “gramote” etc.). Pentru toate aceste categorii de funcțiuni și utilizări ale scrisului în Moldova există mărturii. Este adevărat că, evaluate în ansamblu, aceste documente reflectă, numeric, asprimea condițiilor social-politice a țărilor române de-a lungul veacurilor. Distrugeri diverse, incendii, jafuri datorate în bună măsură campaniilor militare pe teritoriul românesc explică dispariția multor asemenea mărturii. Dar despre folosirea scrisului în Moldova în toate scopurile mai sus menționate nu poate exista nici o îndoială. În ce privește limbile folosite, se disting două situații: limbi folosite în mod_precumpănitor, ca normă_a practicilor de cancelarie sau ale vieții religioase, pe de o parte, și limbi facultative, de uz paralel, care apar sporadic în scrisul din Moldova, în funcție de erudiția sau interesele, relațiile celor ce scriau, pe de altă parte. Limbile folosite au fost, în prima perioadă a scrisului în Moldova, cele de mare circulație: slavona, latina, greaca. Primele două scrieri diverse (pisanii, amulete, plăci tombale, scrieri religioase etc.) și în acte de cancelarie, iar ultima, alături de slavonă, și în practica bisericească (de exemplu, relațiile Mitropoliei Moldovei cu Patriarhia de Constantinopol). Din secolul al XV-lea cel puțin s-a utilizat în scris și româna, fie în acte de interes public sau particular, fie în texte religioase. Faptul acesta se argumentează astfel: în 141 metodele de lucru ale cancelariei Moldovei se obișnuia ca un text ce urma să fie tradus în slavonă sau latină pentru comunicarea lui unei cancelarii de stat străine, să fie mai întâi conceput în limba română. Avem ca mărturie actul lui Ștefan cel Mare în relațiile sale cu regele Poloniei, citat mai sus. În corespondență era firesc să se scrie românește între toate persoanele care cunoșteau această limbă și o foloseau în comunicările lor cotidiene, mai curând decât în limbi străine. Boierul muntean Dragomir Udriște scria brașovenilor (1482-1492), punând în fruntea textului cuvintele: "bunilor i cestitem” (în loc de slavonismul “dobrem i cestitem”) [29, p. 7]. Cea mai veche “poslanie” citată de obicei este aceea a boierului Neacșu [Lupa] din Câmpulung (Dlâgopole) către pârgarul “ot Brașov” Hanăș Begner (Hans Benkner), iunie 1521. Era firesc ca primarul de atunci al Brașovului, deși sas, să cunoască limba română; boierul muntean nu avea de ce să-i scrie în slavonă, latină sau germană, mai ales când trebuia să-i comunice urgent informații cu caracter militar. Dar scrisoarea lui Neacșu este atât de bine scrisă (dovedindu-ne prin ortografie și stil o asemenea obișnuință a scrisului românesc cu caractere chirilice), încât este exclus ca ea să constituie o “premieră” în practica epistolară românească. Și Neacșu, și alții înaintea lui, cu câteva generații, scriseseră răvașe, zapise în limba română, constituind astfel o experiență, o ortografie, un stil, larg folosite, după cum reiese din perfecțiunea textului citat statornic drept “primul text în limba română”, ceea ce nu corespunde realității decât în sensul că este unul dintre primele texte datate și ajuns până azi în limba română, dar nu primul scris vreodată. Știm că din secolul al XVII-lea limba română se generalizează în tot scrisul românesc - administrativ, religios și cultural. Dar limbile slavonă și greacă au fost încă exersate sporadic prima, mai mult a doua, și în secolul al XVIII-lea. Simultan s-au folosit și alte limbi în cultura din Moldova: pe lângă cea latină (marele dregător Luca Stroici cunoștea și scria în această limbă), italiana (Petru Cercel, domnul Țării Românești a scris un Inno ă Dio, Imn către Dumnezeu), germana (Cronica moldo-germană a lui Ștefan cel Mare, păstrată azi la Munchen, tradusă din porunca marelui Voievod), turca (există acte de cancelarie adresate Porții în această limbă, dar și scrieri ale lui Dimitrie Cantemir, tratatul lui de muzică turcă), maghiara (cunoscută de cărturarii români din Transilvania, dar și de comunitățile din Bacău sau Trotuș, de unde se păstrează o Biblie cu adnotări în această limbă), etc. Cartea - manuscris în Moldova din sec. XV - XVI este executată, de regulă, pe pergament (termen provenit de la denumirea or. Pergamos, vestit prin fabricarea pielelor de oi, vițel etc., folosite în loc de hârtie). Pe acest material se scriau și actele domnești. B. P. Hasdeu admitea că în Moldova, pe la 1583, exista o moară de hârtie. Un izvor polonez (30, p.1 - 2) susține că în actele din Livov, Peremâșl, în documentele moșiilor de Slavutsk, „în decursul perioade dintre anul 1570 și mijlocul sec. al XVII - lea, pe hârtii se ivesc 142 filigrame (marca fabricii) cu stema Tării Moldovei și variantele ei”. Din afirmațiile slavistului rus de prestigiu european, A.I. Iațimirski (1873 - 1925) „înainte de a utiliza hârtia (importată) se așternea un strat subțire de ceară peste ea și se netezea cu o unealtă specială, probabil, de os. De aceea această hârtie o poți identifica drept pergament neprelucrat” (31, p. 13). Cât privește scrisul ca expresie materială, experiența moldavă ilustrează toate capitolele din istoria scrisului medieval și modern european. Scrisul de mână (manu-scrisul) comportă o tehnică și este în același timp artă tehnică. În centrele de scriere numite scriptorii (ateliere de scris) din Moldova, aflate sub auspiciile mănăstirilor (Neamț, Putna, Bistrița, Dragomirna ș.a.), precum și în cancelariile voievodale se practicau diverse stiluri sau tipuri de scriere (uncială, semiuncială, cursivă sau minusculă de o rarisimă finețe). Se scria cu pană de pasăre (corb, vultur), condei de lemn (mai târziu, sec. XVII-XVIII); de cele mai multe ori în două vopsele - neagră și roșie. În chinovar (suflură roșie) se reprezentau titlurile, literele inițiale (majuscule, la început de paragraf, capitol); cifrele; sumarele (“capetele”, “glavele”); cu vopsele de culoare albastră, galbenă, brună ș.a. se “desenau” vinietele, care constau din diverse figuri (flori, frunze, păsări, animale etc.) și exprimau motive populare; în aur - frontispiciile, inițialele; în argint, poleit cu aur și încrustat artistic cu imagini - copertele. Uneori manuscrisele se înzestrau cu pietre scumpe, “îmbrăcate” în placă metalică (de argint sau aur). Semnalăm, în continuare, că cel mai frecvent era exersat scrisul semiuncial, în slava bisericească. El abia se deosebea nu numai de cel din țările sud-estice, ci și cel din Muntenia: era mărunt și foarte regulat (ordonat). Scrisul își păstrează individualitatea tradițională: poate fi identificat pe baza colecțiilor scriptoriilor, unde sânt concentrate fonduri de manuscrise executate “pe loc” (mai rar - la comanda dinafară) de unii și aceiași copiști, dintre care mulți se evidențiau prin măiestria înaltă a caligrafiei. Însă, având totuși centre, “lideri” ai scrisului, cu anumite maniere, trăsături comune, adesea paleografilor le este greu să stabilească datarea, localitatea și autorul (presupus), dacă nu este indicat în coloanele lucrării. Unele manuscrise erau realizate de doi sau trei scribi (pisari). De aceea scrisul lor poartă pecetea stilului propriu. Scriptorul vedea în munca sa ceva sfânt, dat de la Dumnezeu, și își îndeplinea meseria cu mare zel și iscusință. În cazul când, dintr-un motiv sau altul, nu putea duce la bun sfârșit scriitura, o continua altul (sau alții) și, în consecință, ea căpăta două sau trei scrisuri (stiluri). Evident că atunci în cadrul unui manuscris distingem modele de scris, efectuat de două sau trei mâini (Liturghie, sec. XVI, măn. Probota; prima manieră - ff. 1-81, a două -ff. 82-82v, a treia - ff. 83-97v (BAR, cota: ms. slave, Nr. 26); Evanghelie tetr, sec. XVI, semiuncială, două stiluri (de la pag. 141 - un scris mai mărunt, citeț, literele alterând pe alocurea cu culoare roșie.), probabil completat de o altă mână de scris (BSL, fondul 98 “Egorov E.E.”, Nr. 47/47); Mineu, 1588, semiunciala, în câteva modele de scris, cu o notă în semiuncial - pe pagina 143 filei 199v (B-ca șt. “M. Gorkii” de la Universitatea din Moscova); Rugăciuni, sec. XVII, semiuncială (cu influențe de cursivă): prima manieră de scris - ff. 1-10, a doua - ff. 11-25, a treia - ff. 26-27, a patra - ff. 28-89v (BAR, cota: ms. slave, Nr. 276) ș.a. În aceeași slavă, dar de alte redacții, alte tipuri de scris se întâlnesc mai rar (Molitvenic monahal, sec. XVII, de redacție rusească, semiuncială (BAR, cota: ms. slave, Nr. 35); Evangheliar, sec. XVI, de redacție rusească, scris în Rusia, dar are foi scrise și în Moldova (în română), tot în sec. XVI - ff. 112, 296 (BAR, cota: ms. slave, Nr. 5) ș.a. Mai târziu, în secolele XVII-XVIII, în scrisul din Moldova, se executau manuscrise și de redacție ucraineană, de influențe sârbești ș.a. Însă predomina totuși redacția bisericească medio-bulgară, în semiuncială, semiuncială cu elemente cursive și cursivă. Afară de cele trei tipuri de grafie româno-slavă, pomenite deja, uncială (scriere cu litere rotunjite), semiuncială (scriere măruntă de tip caligrafic) și cursivă (scriere dreaptă și înclinată, cu litere lungi și scurte, cu legături între ele), Alexandru Odobescu a remarcat și un al patrulea tip -minuscula diplomatică (documentară, de cancelarie) cu ramificări: minuscula mixtă și minuscula propriu-zisă. În concluzie vom constata că epoca slavonismului (reprezentată de meșterii iscusiți ai scrisului și ornamenticii - Gr. Țamblac, Gavriil Uric, An. Crimca ș.a.) necontenit se stinge, însă mai continuă izvodirea manuscriselor cu vechea datină a scrisului și limbii slavone. Ia avânt scrierea în limba română, ca predanie de la strămoși: în texte de “predoslovii”, “poslanii”, margini de cărți, traduse special pentru enoriași; în acte de mărturie, de danie; în texte de drept canonic și civil; letopisețe (a lui Grigore Ureche, Miron Costin ș.a., care pun temelia istoriografiei noastre în română. Cronicarii susțin că limba română e de descendență latină, că “de la Râm (Roma) ne tragem”, “de la râmleni ce le zicem latini”. Imboldul a fost puternic, deoarece ideea propriu-zisă este preluată de către cărturarii-mitropoliți Varlaam, Dosoftei, enciclopedistul Dimitrie Cantemir și trece (se extinde) în Țara Românească, la stolnicul Constantin Cantacuzino. Astfel, de la primele fragmente de traduceri din textele sacre - care, copii fiind, trimit la originalele din secolul al XV-lea și până când tipăriturile în română covârșesc ca număr pe cele în slavonă și greacă, în secolele XVII-XVIII - poate fi urmărit un proces ascendent ce oferă prețioase dedicații asupra înfăptuirii treptate a unității de limbă - “prima și cea mai des invocată carte de identitate etnică și spirituală” (D. Zamfirescu). Referințe bibliografice: 1. Vârtosu E. Paleografia romano-chirilică, București, 1968. 2. Iorga N. Pietrele de mormânt ale sașilor din Baia // Bul. Com. Mon. Ist. XXIV (1931), fasc. 67. 3. Astfel de școli de scriere și cultură latină au activat în Oradea și Alba-Iulia, mai ales în perioada domniei lui Matei Corvin (1443-1490). 144 4. Șimanschi L., Ignat G. Constituirea cancelariei Statutului feudal Moldovenesc. (1). - Anuarul Inst. de Ist. și Arheol. “A.D.Xenopol”, 1972, IX (Iași). 5. Ibidem. 6. Vezi Bogdan D. P. Diplomatica slavo-română // Documente privind istoria României. Vol. II, București, 1956; Vârtosu E. Din sigilografia Moldovei și a Țării Românești // Documente privind istoria românilor. Vol. II, București, 1956. P. 333-437; Ciurea D. Observații pe marginea documentelor latine românești, Alba Iulia, 1945, P. 19, 35 ș.a. 7. Șimanschi L., Ignat G., op. cit. 8. Privitor la perioada de referință a se vedea: Manolescu R. Scrierea latină în Moldova și Țara Românească în evul mediu // Revista arhivelor. IX, 1966, Nr. 2.; Grecu Al. Influențe latine medievale în limba română // Studii și cercetări lingvistice. I, 1950. 9. Șimanschi L. Cele mai vechi sigilii domnești și boierești din Moldova (1387-1421). Anexă // Inst. de Ist. și Arheol. “A.D.Henopol”. Vol. 17, Iași, 1980, Tabelul Nr. 1. 10. Textul în latină și faximulul se pot consulta în cartea lui Iako S., Manolescu R. Scrierea latină în evul mediu, București, 1971. 11. Ibidem 12. Ibidem. 13. Ibidem. 14. Mărturii ale trecutului. Album de documente, București, 1981. 15. Ibidem. 16. Jaco S., Manolescu R., op. cit. 17. Este surprinzător și momentul privind circulația în Moldova a unor manuale de retorică rămase de la Miron Costin și după care au făcut studiile fiii lui. Iată denumirile lor: un tratat - Publicum aerarium Reginal elocventiae ad usus Sarmaticae juventutis Leopoli reseratum (1664), o cuvântare - Ad elocventiae și un curs de retorică în limba latină (vezi Sasu A. Schiță de istorie a retoricii românești // Revista de Ist. și Teorie Lit. (București), 1974, Nr. 3. 18. Vârtosu E. Reformarea și înlocuirea alfabetului chirilic prin alfabetul latin în țările române // Vârtosu E. Paleografia romano-chirilică, București, 1968. 19. Jaco S., Manolescu R., op. cit. Din cadrul edițiilor Școalei Ardelene ar trebui să amintim aici de cea dintâi tipăritură cu litere latine și anume: Carte de rogacioni, apărută la Viena în 1779. 20. Pascu G. Axinte Uricariul și Neculai Costin // Arhiva (Soc. ist. filolog. din Iași), 1922, Nr. 4. 21. Crăciun I. Cartea românească în decursul veacurilor, Cluj, 1937. 145 Vezi: Cartojan N. Istoria literaturii române. Vol. I, București, 1940, P. 60-61. Originalul ediției cu litere latine e în posesia Bibliotecii “Teodorescu” din Budapesta. 22. IOoM.ieMiioe ragarne b naxniTB 30()-.ierniieio ociiOBaiiMM JIbbobckoio CTaBponuruâcKoro opamciBa T. I. - ^bbob. - 1886. Originalul documentului se află la Arhiva Istorică de Stat (Liov), fondul 129, un. I, dos. 490. 23. Vezi Marianu S. F. Câteva inscripțiuni și documente din Bucovina. Extras din Analele Acad. Rom., seria II, t. VII, Sect. II. Memorii și notițe, București, 1885. 24. Dealtfel, și în Țara Românească (pe la începutul sec. al XVIII-lea) era instalată o tiparniță cu “litere, bune și frumoase: arabe, grecești, românești și slavonești”; “monseniorul Antim” ieromonah Ivireanul, de origine georgian (din Iviria), activează între anii 1692-1714 și scoate de sub tipar peste 30 de tipărituri în elină (3 - la București, 1 - la Snagov, 1 - la Râmnic, 2 - la Târgoviște ș.a.). 25. Legrand E. Bibliographie hellenique ou description raisonnee des ouvrages publies par les Grecs au dix septieme siecle. Vol. II. - 1894. (după ediția Bianu I., Hodoș N. Bibliografia românească veche. 1508 -1803. T. I. București, 1903 Nr. 75). 26. Descrierea vezi: Bianu I., Hodoș N., op. cit., vol. I. 27. Descrierea Manifestului vezi: Khphmk B. Kapmn tuu munapyji bii MojidoBa bH cekojeje XVII-XVIII, Kmiiimiijy, 1977. 28. Subliniem în acest context că D. Cantemir a scris un șir de opere și în latină: studiul filosofic Imaginea de nedescris a științei sacre (Sacrosanctae scientiae indepingibilis imago) - 1700; manualul Logica (Compendiolum universae logices institutinis) - 1701; Descrierea Moldovei (Descriptio. Moldavie) - 1716; lucrarea biografică despre tatăl său - Viața lui Constantin Cantemir (Vita Constantini Cantemyrii...) -1716-1718, precum și Istoria creșterii și descreșterii Imperiului Otoman (Historia incrementorum atque decrementorum Aulae Othomanicae) -1715-1716. În Rusia, la 1719-1722, creează Hronicul vechimii romano-moldo-vlahilor (Historia moldo-vlahică) în latinește și românește. 29. Pagini de limbă și literatură română veche. Texte alese, prefață și note de B. Cazacu, București, 1967. 30. Razniki Biblioteczne, Varzawa, 1966. Rez. 1 - 2. 31.51i immmpckmm A. H. C.icKBmcKue pykonucu I PiMeiikoro MOHacmbipn b MojdaBuu // Apecnocmu. Tpydb cjcaBrncKoii komuccuu Mock. apxeojor. o6 - Ba, M, 1898, T. 2. 146 disocieri Alexandru Burlacu Un studiu despre metafora lui Grigore Vieru Monografia Structuri metaforice în lirica lui Grigore Vieru de Nelly Samoil, Chișinău, 2002 (158 pag.) s-a cristalizat și s-a axat pe o dominantă a poeticității. După mai multe eforturi de asimilare și familiarizare cu diverse teorii asupra metaforei se propune un model al mecanismului de construire a imaginii poetice în general și a structurii metaforice în lirica lui Grigore Vieru în particular. Sunt conjugate - metodologic - câteva planuri ale investigației, prioritate având investigația teoretică literară cu caracter aplicativ într-un mediu cultural specific marcat de imperativul păstrării identității naționale. Autoarea cunoaște problema din interior, e familiară cu toate textele, opiniile și teoriile modeme asupra evoluției poeziei, se mișcă liber și adesea argumentat în câmpul demonstrației critice, cu exemple concludente. Aceasta este prima calitate indiscutabilă a lucrării. Scriitura se impune printr-o pronunțată răceală academică a distanțării față de obiectul investigației, calitate foarte rar întâlnită, mai cu seamă, în investigațiile de la început de cale. Spiritul critic elevat, cu evidente slăbiciuni didacticiste, ține să impună o nouă perspectivă exegetică, fără supraestimări și euforii inflaționiste. Într-o metaliteratură, care depășește de câteva ori poezia lui Vieru, tentația aceasta se face remarcabilă și absolut necesara în orice valorificare, iar în cazul, dat simplitatea soluțiilor propuse demonstrează o foarte bună școală a unei noi generații, fără complexe de inferioritate. Nelly Samoil procedează și la o modelare a mecanismelor de metaforizare, catalogând diverse tipuri de metafore in praesentia și metafore in absentia, reconstituie părțile “amputate” ale comparațiilor, analogiilor, personificărilor, paralelelor etc. Pentru prima data este bine fundamentat științific un studiu aprofundat în care metafora lui Vieru este analizată în toate nuanțele și formele în care s-a manifestat. Este justă observația conform căreia caracterul structurator al metaforei se manifestă și la nivel compozițional, comportând funcții arhitectonice. Metafora „sudează” elementele „ansamblului poetic, afirmă autoarea, aruncând punți de legătură spre alte cuvinte sau alte figuri (de cele mai dese ori fiind și ele metafore) și drept urmare, ea se îmbogățește semantic, structurând totodată substanța poetică a operei. Prin repetare, paralelism, contrapunct metafora dobândește însușiri care marchează o gradație a efectelor, mecanismele sintactice devenind uneori esențiale în acest scop". Și aici prima noastră observație. Dacă metafora se îmbogățește semantic, în ca.zul dat nu mai este vorba de o metaforă elementară, ci de o categorie intermediară, situată între metaforă și 147 simbol, specificată în literatura de specialitate drept metaforă simbol. Metafora simbolică se descifrează doar în context și este un concept care, la o eventuală editare, ar putea fi pus în acțiune nuanțând în continuare unele aspecte ale particularității poeticii lui Grigore Vieru. Dându-i dreptate autoarei în linii mari că poetul valorifică deosebit de frecvent metafora implicație exprimată prin verb în detrimentul celei nominale, credem că investigația ar fi câștigat enorm dacă s-ar fi făcut referințe mai clare la structurile metaforice în poezia lui Eminescu, Blaga și -de ce nu - Gog. Și aceasta cu atât mai mult cu cât tot mai insistent se vehiculează teze discutabile ce vin nu numai din partea postmoderniștilor, ci și din partea lui Eugen Simion, spre exemplu. Astfel, clarificările pertinente ar stimula disputele în jurul noii poeticități. Originală și acceptabilă este ideea inducției metaforice și comunicarea prin contaminare textuală. Desfășurându-și și argumentându-și constatarea finală cu privire la metafora globală ca rezultat al viziunii de ansamblu, autoarea susține că utilizarea metaforei globale relevă una din particularitățile fondului adânc al poetului: „G. Vieru, pe lângă sentimentul simultaneității, posedă și simțul succesiunii în timp al fenomenelor. Or, metafora globală presupune o curgere firească a fluxului metaforic de la „izvor” în largul ei, ilustrând capacitatea poetului de a crea prin intermediul metaforei o realitate imaginară împlinită ce se opune fragmentarismului”. Cu alte cuvinte, prin intermediul metaforei globale, a unui sistem de metafore globale se instituie un mit poetic individual. În același timp nu ne solidarizăm cu opinia autoarei care susține: „În deceniul al șaselea poetul intră în faza maturității ceea ce atrage după sine, în mod normal, o complicare a viziunii și a gândirii poetice. Acest fapt nu putea să nu-și lase amprenta asupra metaforei sale. Pe de altă parte, contactul cu autori ca: A. Păunesc, M. Sorescu, dar mai ales cu N. Stănescu, și asimilarea creației lor, a stimulat un alt proces - complimentar - de modernizare a versului său și, în același rând, a metaforei sale”. Probabil, autoarea a vrut să spună în anii ‘60, deoarece deceniul al șaselea înseamnă anii '50, perioadă în care nu putem vorbi în nici un caz de maturitatea artistică a poetului. Bine gândită și structurată, scrisă cu multă penetrație și novatoare în multe aspecte, monografia dată este originală și foarte necesară școlii superioare. Amploarea și noutatea investigației, marcate de o solidă documentare și de spirit critic, caracterul aplicat al analizei și exactitatea definițiilor sintetice, care au impus o personalitate în contextul criticii noastre de azi. 148 mitologie, etnologie, folcloristică Victor Cirimpei Folclorul mitologic românesc. Permanență conformare cu actualitatea Cea mai veche literatură a unui popor este folclorul mitologic, folclor despre ființe, lucruri și acțiuni supranaturale. Originea acestui folclor ține de acele îndepărtate vremuri când omul primitiv căuta să-și lămurească, prin cuvinte și imagini, puțin cunoscuta lume înconjurătoare, încerca să răspundă la multiple întrebări ale vieții. Ce e soarele? Ce este luna? De unde se iau ploaia, cutremurul de pământ, mulțimea stelelor pe cer? Cine-l îmbolnăvește pe om, ce se întâmplă cu el după moarte? La acestea și la multe alte întrebări, omul căuta răspuns în modesta-i achiziție de cunoștințe pe care le avea; soluțiile-răspunsuri reprezentând îmbinări de adevăr și fantezie. Soarele, mult prea important pentru viața omului, era înțeles ca zeitate supremă. Pe seama altui zeu era pusă venirea la timp sau reținerea îndelungată a ploii. Un monstru putea clătina pământul, zeci de spirite nevăzute puteau cauza felurite maladii, oamenilor și animalelor. Vechi imagini mitologice - de zeități, monștri, spirite malefice și benefice, unele descrise-portretizate, altele doar numite - pe parcurs de secole și milenii s-au transformat, în conștiința populară, în personaje folclorice cu nume individuale sau de grup: Zorilă, Soarele, Luna, Paparuda, Caloianul, Moș-Crăciun, Dumnezeu, Maica-Domnului, Baba Dochia, Boala-Vacilor, Mama (Muma)-Pădurii, Știma-Apei, Vânt-Rău, Clatină-Munți, Gerilă, Statu-Palmă-Barbă-Cot, Zburătorul, Făt-Frumos, Ileana-Cosânzeana, Zmeul, Balaurul, Răul-Copiilor, Deochiul, Duc'se-pe-Pustii, Ciuma, Holera, Moartea, Scaraoțchi, Talpa-Iadului, Aghiuță, Avizuca; ielele, dânsele, drăgaicele, frumoasele, vântoasele, șoimanele, joimărițele, rusaliile; precum și, acționând atât în grupuri cât și singular - ursitoare, zâne, stafii, strigoi, vâlve. Și încă multe altele. Afară de acestea însă, de esență mitologică sunt, mai cu seamă în datine și descântece, diferite acțiuni ale vrăjitorilor și descântătorilor, ale celor care ascultă de acești vrăciuitori - acțiuni reparatorii-întremătoare (aruncarea unui lucru peste acoperișul casei, jucarea gazdelor de către urători-colindători, călcarea cu picioarele ursului a unor bolnavi), acțiuni de vătămare-stricare (luarea manei/laptelui de la vacă, provocare de dispreț pentru cineva, amuțirea persoanei antipatice), de fermecare (aducerea persoanei dorite). Creațiile folclorice cu personaje și acțiuni de acest gen - în legende, colinde, basme, balade, cântece, descântece, povestiri, ghicitori; în variatul ca specii folclor al copiilor - constituie străvechea literatură populară mitică, altfel zis folclorul mitologic; acesta - de la caz la caz - mai mult sau mai puțin consistent împănat cu mitologisme. 149 Cum arată personajele folclorului mitologic? Cum sunt prezentate acțiunile mitice în folclor? Soarele și Luna, de exemplu, personificări ale celor mai mari dintre corpurile cerești văzute liber, fără aparate optice, de omul primitiv, erau concepute imaginar ca ființe vii, în felul oamenilor; Soarele - mai marele luminii, pe timp de ziuă, iar Luna - stăpână a nopții, a întunericului; și Soarele, și Luna - cu puteri incomparabil mai mari decât puterea omului, în stare a determina viața și confortul omului pe pământ. În legendele folclorice [1, p. 125-126, 134-136, 153-155]. Soarele e “un tânăr foarte frumos și cuminte”, “mare și luminos”, el e fratele Lunei; de dimineață până seara călărește, pe rând, pe leu, bivol, cal, iepure și “e tare fierbinte, că el tare aleargă”, fiind “om. cu aripi de foc” (“aripele lui sunt așa rotunde că vin laolaltă, de se pare rotund, dar în mijloc e. om”. În descântece Soarele e persoană sacră (Sfântul-Soare), “cu nouăzeci de raze” [2 p. 265-266], considerată ca foarte apropiată nevoințelor omului, ca frate-frățior ocrotitor al acestuia; pe un asemenea frate rugându-l, “cu mâinile spre soare”, fata care se vrea cea mai frumoasă, pentru a fi dragă lumii din jur: “Răsai, soare frățioare! / Nu răsări pă dealuri și văi, / Da răsai pă fața mea / Și pă chipu meu. / N'imirea ca tini / Și n'imirea ca mini!” [3, p. 126]. Soarele săi înfrumusețeze ochii, gura, vocea: “Ochii mei - de mierloșiță, / Limba mea -de brândușiță, / Limba mea - de glas de cuc. / Soare, soare frățioare, / Nu răsări pe munți, pe codri, / Pe curți zugrăvite, / Pe movili clădite; / Răsai pe statul meu / Și fă frumos trupul meu .” [2, p. 266]. Din asemenea descântece-rugăciuni precreștine, zise în plin creștinism, întrezărim vechea credință a oamenilor în puterea soarelui-zeu de a face strălucitor de frumoasă, plăcută privirii, întreaga făptură a femeii care îl roagă prin intermediul descântătoarei (a preotesei păgâne de altă dată). La rândul ei, Luna, în o invocație folclorică a copiilor bucovineni, este “a nopților crăiasă. mândră și frumoasă”, umblă călare fără șa, “frâu și căpețele” (specificitate divină); când apare pe cer “plină” (văzându-i-se suprafața iluminată în întregime) copiii având prilejul să o roage: “Lună plină, lună plină, / Cobori la noi în grădină / Că ești mândră și frumoasă, / Ești a nopților crăiasă; / Cal ai - / șa n-ai, / Frâu și căpețele n-ai. / Na-ți curea / să-ți faci șa, / Na-ți brâu / să-ți faci frâu, / Na-ți piele / să-ți faci căpețele!” [4, p. 58, 138, p. 57, 79]. În chip similar apare Luna, ca personaj mitologic, și într-un descântec din Bucovina; apare ca “figură feminină, cu foarte distincte trăsături de veche zeitate”, - scrie Petru Caraman, - ea umblă călare pe un cal fără frâu, “mândră și frumoasă”; ei adresându-i-se descântătoarea: “Tu ești a nopții crăiasă. / Tu cal ai, / Dar frâu n-ai. / Na-ți ție brâul meu / Și fă frâu calului tău, / Să mergi după ursitul meu” și unde nu ar fi acela - “. să nu poată dormi, / Să nu poată odihni / Pân' la mine n-a veni!” [5, p. 398]. Observăm că autorii anonimi ai acestor creații folclorice - fie în zicerea copiilor, fie în descântec - admit caracterul miraculos, extrem de autoritar, 150 străin crailor pământești, al aceleia care este “a nopții crăiasă”, totodată o concep ca pe o ființă asemănătoare oamenilor, acesteia oferindu-i lucruri (șa, căpăstru, frâu), de care zeitatea nu are nevoie. Alt personaj mitologic de străveche concepție populară este șarpele-balaur. Pe lângă diverse tipuri de șerpi, în viziune mitologică totală sau parțială: cel de origine totemică (“al casei”), cel “de câmpie și pădure”, “de apă”; zmeul ploii, secetei, fulgerului, vântului; balaurul “cu 7 capete” [6, p. 71-72, 599, 698], în folclorul românesc avem și ingenioasa imagine a transformării șarpelui în balaur - câteva legende culese în localități ale Munților Apuseni [7, p. 157, 158, 164] prezentând acest fenomen care se produce mai întâi datorită anumitor condiții: “Dacă on șerpe poate să se ascundă să nu-l vadă nici om, nici pasăre timp de șepte ai, atunci el se face bălaur”; sau, mai la concret în ce privește văzul extrem de ager al păsărilor: “Șerpile la șepte ai să face bălaur, dacă nu-l vede nime, nici păsăruța aceie cei mnică, îi zicem noi Pițimpărătuș. Ala pic-pic, de-i cu o codiță numa atâta [fără vreun comentariu]. Ș-api nici aia nu trăbă să-l vadă. Că dacă-l vede, tăt nu poate să să facă bălaur. Așe-i leja [legea] lui”; sau, în altă relatare, cu precizarea înălțimii la care se ridică șarpele și cu dezvăluirea sensului de “balaur” ca echivalent al noțiunii de “năzdrăvan”: “șerpele, dacă nu-l vede nime până la șepte ai, el se-nalță la ceri. Să face năzdrăvan. Să face bălaur” -își imaginează creatorii folclorului mitologic.Astfel, actul transformării în balaur a șarpelui real (pământean - de casă, de pădure) apare, mitologic judecând, în urma unei îndelungate asceze, “care permite șarpelui pământean să devină o ființă a văzduhului, stăpânul norilor și depozitarul unor puteri extraordinare” [8, p. 183-184]. Deocamdată însă, între asceză și devenire, conform creatorilor populari, șarpele mai are a trece prin două importante ipostaze mitice: 1) ritualul confirmării ca împărat al șerpilor și 2) transformarea propriu-zisă în balaur. Așadar, după îndeplinirea condiției ascetice a ne-vederii de nimeni timp de șapte ani, urmează ritualul confirmării, pe pământ, a calității de împărat al șerpilor: “în zua [ziua] în care să rădică la cer, să adună tăț șerpii și-i fac curună de aur și i-o pun pă cap. Să zâce că de acolea îl numesc împăratul lor”. Confirmat ca împărat, cu coroană pe cap, urmează prefacerea de facto a șarpelui în balaur. Cum anume? “După ce îi pun curuna pă cap, să suie pă brad în sus până-n vârf. Acolo să țâne numa-n coadă, să răsucește ca on zdici [bici] în aer și începe să șuiere tăt mai tare. Cum să învârtește, din trup i să desfac aripi mari și să înalță la cer”. Avem în acest pasaj un tratament artistic îndeosebi de concentrat, creatorul popular aplicând combinatoriu, pe un scurt parcurs temporal, operații exagerate și imposibile pentru un șarpe obișnuit: urcarea până în vârful unui brad (înalt desigur), menținerea erectă a corpului pe vârful bradului, șuieratul asurzitor de puternic, învârtirea rapidă a corpului în jurul 151 axului poziționat vertical, scoaterea-descafcerea unor mari aripi, înălțarea-îndepărtarea spre cer. În continuare, legenda atenționează asupra specificului coloristic al șarpelui-balaur, asupra valorii cruciale a culorii acestuia: “Dacă-i alb, aduce zăpadă și ghiață, iar dacă-i negru, poartă ploile”. Cu toate cele de până aici, calitatea de împărat a unui șarpe-balaur, observă la sfârșit legenda, nu este asigurată până la capătul vieții acestuia, deoarece: “Dacă-l sâmțăște on zgrimințeș [om-solomonar în stare a-i aservi pe balauri, provocând concomitent grindină, ploaie, ninsoare] și-l supune, îi ptică curuna de pă cap și i să rostogolește până dă de șerți [șerpi]. Aieștea înțăleg că împăratu lor îi robit de om și o dau la șerpele alb [mai mare între șerpii ordinari] care o țâne pentru alt șerpe până împlinește șepte ai”. Rădăcinile acestei stufoase expuneri despre șerpii-balauri, în legende, pot ține de substratul dacic al folclorului românesc, substrat reamintind, nu în ultimă instanță, și de “stindardul sacru Balaurul dac cu cap de lup” [6, p. 109], purtat cu mândrie și sfințenie, ca emblemă, de către daci în războaiele lor cu dușmanii. Natura mitologică a numeroase colinde românești, de obicei laice, dintre cele mai vechi, este adeverită de prezența în ele a personajelor-animale cu trăsături și calități peste specificul regnului, asemănătoare însă, aceste calități, cu ale omului. Din mult prea îndepărtata în preistorie aflare a leului în “teritoriul cuaternar al României” [6, p. 519] își poate avea începutul imaginea mitologică a respectivei, deosebit de puternice, fiare; în colindele românilor, subiectul mitologic mai bine cunoscut, la temă, este cel despre leul cu grai ca de om, în stare să se lupte asemenea omului - și cu sabia, și cu pușca, dar și corp la corp; anume ca încleștare corp la corp (lupta “cea mai dreaptă”) e descrisă de colindă lupta leului cu vânătorul tânăr și neînfricat. Vânătorul, în căutarea leului temut, umblă călare pe cal murg, este precaut, echipat cu de toate (zgardă, curele, căpăstru, năpârcă și tutun pentru întărâtarea calului) și reușește, ca mare viteaz, să învingă leul fără a-l ucide, ci legându-l și aducându-l viu în fața consătenilor . În trei versiuni ale subiectului, culese în diferite sate ale Munților Apuseni, această imagine are următoarele trei configurații: 1) “Leu-n talpe mi-și sărea / Și din gură-așa-i grăia: / - Ce-ai cătat, june, pe-aici? / Ori zile urâte-ț-ai, / Ori moartea venită-ț-o? / Junel - cu demnitate și simț al superiorității față de “leuț”-ul proțăpit îngrozitor “în talpe” - din gură-i grăia: / - Ba zâle nu mi-am urât, / Nici moartea nu mi-au vinit, / C-am vinit [.] / Să mă lupt, leuț, cu tine” [9, p. 69-79]; 2) “Leul din somn se trezeare / Și către june-mi ziceare: / - Ce-ai cătat, junel, pe-aici? / Doar călile le-ai zmintitu, / Ori murgu ți-o bolânzitu? / June din grai îi grăiare: / - Călile nu le-am zmintitu, / Murgu nu mi-a bolânzitu, / Ci-am venit să ne luptămu, / Să ne-alegem de viteji”; 3) “Leu din somn se pomenea / Și din grai așa-mi grăia: / - 152 Ce rând, june, de-ăsta rând, / De la mine ți-ai venit, / Că la mine n-o venit / Om mirean de pe pământ! / Sau în puști să ne-mpușcăm, / Sau în săbi să ne tăiem, / Sau în lupte să ne luăm? / - Ba în lupte că-s mai drepte! “. Din această ultimă secvență a colindei se mai subînțelege și statutul aparte, mitologic, de apartenență la altă lume - fără oameni mireni (“de pe pământ”) - una extralumească-pământească, a Leului. Delfinul - alt personaj mitologic animalier, numit în colindele românești Dulful (mării) sau Du'f / Duh (de mare), iese din apa sărată a mediului său de viață, “sare-n sus, sare-n pământ, / sare-n vârf de merișor” (pom în apropierea mării, poate chiar pe țărmul abrupt), mâncându-i fructele încă necoapte [10, p. 83-89]. Sau, în altă colindă: “Duh de mare sărea-afară -/ Sărea-n vânt, / sărea-n pământu, / Sări-n vârf de merișor. / Prindea-și mere de-a mâncare. / Nu mânca, / cum le strica, / Mai rău crăngi dărăpăna, / Frunzulița-i scutura”. În o a treia versiune cu același personaj, posibilitatea simțirii și a exprimării orale în felul oamenilor o aflăm la pomul despuiat de către delfin; pomul, “mândru și frumușel; / Face mereele / ‘N toate verele, / Frumoase, / Arătoase. / Ce folos că le face, / Dacă nu se coace? / Duf de mare neagră / Când vine-n desară, / Din vânt, / Pe pământ / Sare-n merișor, / Mâncă binișor. / - Nu mânca, / Nu le strica, / Frunza nu o dărăpăna! / Prinse măru-a se văita / Cu glas mare a striga: / - Cine-n lume s-a afla / Duh de mare-a săgeta?”. Versiunile colindei laudă neînfricatul tânăr, cu arc și săgeată, gata pentru pedepsirea Duhului-de-Mare. Înțelegând ce i se poate întâmpla, delfinul vorbește voinicului cu grai omenesc: “Nu mă, Doamne, - nsăgeta, / Căci noi am fost nouă frați, / Nouă frați / Ș-o sor' mai mică - / N-are în lume potrivire. / Toți-s morți însăgetați, / Numai eu că am scăpat, / Numai eu și-o sor mai mică - / Fie-ți ție ibovnică”. Până la urmă, deci, delfinul (Dulful-Mării) este înțeles cu compasiune de creatorul popular drept om nefericit, cu opt frați omorâți; el, unul, nevoit a se metamorfoza în vietate a mării, mai rămânându-i din fosta viață de om pământean doar plăcerea de a gusta, cu deosebit efort și mare primejdie, fructele, fie și necoapte, ale unui măr-pădureț de pe malul mării; în altă variantă a subiectului delfinul zicând: “ - Stai tu, Gheorghe, nu mai trage, / Căci noi am fos' nouă frați, / Citeși nouă săgetați; / Numai eu căci am scăpat, / Numai eu s-o sor' mai mică”. Compasiunea creatorului anonim pentru omul metamorfozat în delfin merge și mai departe - în o versiune a colindei toți frații săgetați sunt în viață, însă și ei - preschimbați în ființe acvatice: “ -Niță, nu mă săgeta, / Că degeaba te silești / Pe noi să ne prăpădești; / Căci noi suntem vro nouă frați, / Ce au fost toți săgetați, / Dar nici unul n-am murit, / Căci în mare ne-am dosit”. * * * 153 Într-o lucrare mai de demult (1974) am expus și dezvoltat ideea continuității relativ stabile, pe parcurs de secole, a subiectelor folclorice (inclusiv mitice) concomitent cu perpetua lor înnoire de amănunt [11]. O atenție specială folclorului mitologic acordă, în 1988, cercetătorul Mihai Coman, pentru care: “mitologia populară . a durat și s-a perpetuat în forme mereu îmbogățite” [12, p. 10]. Dacă e să ne referim la cele câteva exemple - din specii folclorice diferite - expuse mai sus, din acest punct de vedere - al perpetuei înnoiri, situația ni se prezintă în felul următor. Chipul umanoid al soarelui, în legende - “tânăr foarte frumos și cuminte”, “mare și luminos”, “cu aripi de foc” este unul de concepție poarte veche, antropomorfă; includerea în legendă a diverselor animale (leu, bivol, cal, iepure) pe care umblă Soarele călare în timpul zilei, presupune un alt nivel de evoluare și de cunoștințe ale omului care crede în soarele-om; de dată și mai târzie, am zice modernă, este explicația-rezolvarea contradicției despre soarele-om cu aripi și, totodată, forma sa perfect rotundă: “aripile lui. vin laolaltă, de se pare rotund”. În descântece, un detaliu ca precizarea “nouăzeci de raze”, pe care le are Sfântul-Soare, de asemenea e un adaos târziu, cvasicărturăresc, pe fundalul mitului originar despre marele astru; precum departe de liminarul mitului este și specificarea “curți zugrăvite” în altă variantă a descântecului cu același mesaj. Adresările către Luna-zeitate din folclorul bucovinean citat au, ca elemente înnoitoare ale mitologemului primar, noțiuni despre obiecte de harnașament confecționate din piele: șa, frâu, căpețele; și această zeitate astrală, asemenea Soarelui din exemplele precedente, fiind una ecvestră. Cronologic, obiectele nominalizate țin de apariția și funcționarea meseriei de pielar, a pielăriilor, ceea ce nu poate fi decât la mare distanță temporală față de matricea mitului în discuție. Odată cu vechimea indiscutabilă a miturilor despre șerpi, specificul însuși extrem de complicat, labirintic-abracadabrant, al istoriei prefacerii șarpelui în balaur-împărat năzdrăvan, cu rigorile păstrării acestei înalte poziții (mai degrabă nu este în stare să și-o păstreze decât pentru o scurtă vreme) -așa cum relatează legendele din Munții Apuseni - este dovadă a înnoirii mitului respectiv în epoca civilizării avansate a creatorilor populari, ajunși a pune la îndoială existența balaurilor (buni doar pentru poveștile folclorice fantastice, ne-mitologice). Colindele citate, ale confruntării Voinicului cu Leul, redau verosimil un anume cadru mitologic primar, element înnoitor în subiect fiind referința la săbii și puști ca posibile folosirii de către cei doi protagoniști; armele acestea - evident moderne și “incomode” pentru creatorii de folclor la momentul înnoirii, cu numele lor, a substanței mitului. 154 Pe fundalul narativ mitologic originar al colindelor despre Duhul-de-Mare, merișorul-copac și tânărul arcaș, un element înnoitor al subiectului poate fi considerată, la o incertă etapă istorică (feudalismul timpuriu sau mai devreme), răscumpărarea vieții celui atacat (a Duhului) prin oferire atacatorului-arcaș a propriei preafrumoase surori, ce “n-are în lume potrivire”, ca să-i fie arcașului de femeie dragă, țiitoare sau roabă (“fie-ți ție ibovnică”). În plus, ca în cazul transformării șarpelui în balaur-împărat năzdrăvan, din legendele mitologice, elementele înnoitoare, de concepție târzie, ale mitului colindelor despre delfin (Dulhul/Duhul), copacul cu mere și arcaș le constituie abordarea cultă, civilizată, a specificului delfinilor ca mamifere inteligente: 1) delfinii nu trebuie omorâți - “însăgetați” din milă-îndurarea omului față de ei, știindu-se că frații Dulfului “toți-s morți însăgetați” și 2) în altă variantă folclorică, de viziune mai sofisticată, neomitologică - săgetarea delfinilor nu este mortală pentru aceștia, deoarece ei sunt invulnerabili datorită mediului acvatic marin (“nici unul n-am murit, / - zice Dulful, - Căci în mare ne-am dosit”). Cam acesta ar fi în opinia noastră modelul schematic (fără expunerea tuturor datelor din textele folclorice analizate) al menținerii fondului mitologic primar odată cu înnoirile de amănunt pe parcurs de secole; model confirmat în urma examinării folclorului mitologic românesc de diferite specii (descântece, colinde, legende etc.), acest folclor aflându-se “într-o permanentă mișcare și transformare” (Mihai Coman) [12]. * * * Așadar, în baza unor concepte arhaice ale prezumtivei azi mitologii preromâne au fost create în folclorul românesc povestiri, legende, povești cu animale și basme având ca personaje de esență mitică pe Murgilă, Miezilă, Zorilă; pe Strâmbă-Lemne, Sfarmă-Piatră, Clatină-Munți; pe Maica-Domnului (o fostă Magna Mater), Dumnezeu, Sfânta-Duminică; pe Făt-Frumos și Ileana-Cosânzeana; proze de același gen cu pitici și uriași, cu zmei, balauri vâlve și strigoi, cu animale năzdrăvane, păsări vorbind cu oamenii, insecte cu făptuiri miraculoase, plante în stare a-și schimba temporar înfățișarea, a se metamorfoza; cu diverse obiecte având însușiri fermecate (cămașă, fluier, vioară, fântână, comori), cu apa vie și cea moartă [13]. Impregnate mitologic sunt multe balade - a Cicorii pețite de Soare, a Crivățului, a Vântului, a Soarelui și Lunei, a Șarpelui, a Scorpiei, a Vidrei bătrâne; cea despre însurătoarea lui Gruia cu fata sălbatică, cea despre cățelușa năzdrăvană a lui Mizil-crai sau cea despre calul năzdrăvan al voinicului adormit, una cu Broasca-Roasca, alta - cu o “babă urâtă” (Ciuma, Holera sau Moartea) și nefericitul Vâlcu [14, p. 38-39, 94-95, 107-126, 283459]. 155 Odată cu trecerea timpului, secole și milenii, are loc acumularea experienței de viață, cunoașterea-descifrarea unor fenomene-enigme ale naturii, separarea fantasticului și miraculosului de real și existența obiectivă; are loc perceperea supranaturalului unor lucruri, ființe și acțiuni din creațiile folclorice drept frumoase relicve de la cei de demult, de la moși-strămoși; în cele din urmă ajungând a fi valoroase vestigii de artă populară orală. Vechile forme de cunoaștere fantezistă ajung a fi modele de artă mitologic-folclorică, altfel zis - folclor mitologic. E natural ca rădăcinile folclorului mitologic al unui popor să coboare mai în adânc decât nivelul de formare a poporului dat, aceste rădăcini aducând probe din vechile realități și mentalități ale unor treburi și comunități de triburi din care au luat naștere unele popoare sau cu care s-au înrudit mai târziu popoare nou-formate. Este și cazul folclorului mitologic de origine tracică al românilor [15, p. 7-64, 82-90, 104-111, 135-149], dar și al popoarelor vecine cu românii în arealul geografic Balcano-Carpatic [16]. Referințe bibliografice: 1. Vezi Legende populare românești, Ediție critică și studiu introductiv de Tony Brill, București, 1981. 2. Artur Gorovei, Folclor și folcloristică, Ediție de Sergiu Moraru. Chișinău, 1990. 3. Maria Mocanu, Giurgiulești. Monografie etnofolclorică, Chișinău, 1999. 4. Folclorul copiilor, Alcătuirea, articolul introductiv și comentariile de N.M.Băieșu, Chișinău, 1978. 5. Petru Caraman, Magia populară ca sursă de inspirație pentru poezia cultă // Elogiu folclorului românesc, Antologie și prefață de Octav Păun, București, 1969. 6. Vezi Romulus Vulcănescu, Mitologie română, București, 1985; Victor Kernbach, Dicționar de mitologie generală. Mituri, divinități, religii, București, 1995. 7. Maria Ioniță, Cartea vâlvelor. Legende din Apuseni, Cluj-Napoca, 1982. 8. Mihai Coman, Mitologie populară românească, I: Viețuitoarele pământului și ale apei, București, 1986. 9. Aici și mai departe, exemple din colinde cu acest personaj animalier - conform ediției: La luncile soarelui, Antologie a colindelor laice, Ediție îngrijită și prefață de Monica Brătulescu, București, 1964. 10. Aici și mai jos, exemple din colinde cu acest personaj acvatic - din aceeași ediție: La luncile soarelui... 11. B. A. HupuMneâ, ®ojibKJiop u coBpeMeHHOcmb (Ha Mamepuajie MondaBCkou HapodHOU no33uu), KumuHeB, 1974. 156 12. Mihai Coman, Mitologia populară românească - argument al continuității și dinamicii civilizației tradiționale // “Revista de etnografie și folclor”, tomul 33 (1988), nr. 1. 13. În detaliu, despre toate acestea, vezi Ovidiu Bârlea, Mică enciclopedie a poveștilor românești, București, 1976. 14. La concret: Balade populare românești, Introducere, indice tematic și bibliografic, antologie de Al. I. Amzulescu, vol. I, București, 1964. 15. Vezi: Mircea Eliade, De la Zalmoxis la Genghis-han, Studii comparative despre religiile și folclorul Daciei și Europei Orientale, Traducere [din franceză] de Maria Ivănescu și Cezar Ivănescu, București, Editura Științifică și Enciclopedică, 1980; Gh. Mușu, Din mitologia tracilor (Studii), [București], Cartea Românească, 1982; Romulus Vulcănescu, Op. cit., p. 84-138; George Nițu, Elemente mitologice în creația populară românească, București, 1988. 16. Vezi: C. Ky.imiiimIi, H. I Iaiime.iMli, n. I IempoHuli, CpncKU mutojouiku pjeHHUk, Beorpag, 1970; B. MajKaiiOBMli, Mut u pejiuruja y cp6a, Beorpag, 1973; HBaiiM'iKa reoprueBa, E-bjrapcka HapodHa Mumojorun, Co^ua, 1983. 157 arca lui Noe Petru Butuc Unități propoziționale din perspectiva predicativității Noțiunea de predicativitate pentru prima dată a fost inclusă în gramatici de către reprezentanții curentelor logistice. La început predicativitatea era tratată drept categorie ce stabilește raportul dintre subiect și predicat (subiectul și predicatul fiind categorii logice și nu unități sintactice propoziționale). Mai târziu însă, datorită faptului că aceste raporturi se produc mai cu seamă în cadrul părților principale de propoziție, predicativitatea devine indiciul structural al propoziției. Astăzi predicativitatea este considerată caracteristică determinantă a oricărei propoziții, ca unitate sintactică, deoarece propoziții nepredicative nu pot exista. Adepții lingvisticii funcționale tratează limba ca un sistem logico-semantic și funcțional. În tezele lor se menționează că anume acțiunea unității sintactice de bază creează propoziție, ce se exprimă prin predicativitate. Profesorul V.Banaru afirmă, pe bună dreptate, că “predicativitatea (categorie gramaticală determinată a sintaxei enunțului) este o însușire a propoziției care se caracterizează prin prezența unei anumite părți funcționale, adică a predicatului. (1, 28) Cât privește înțelesul de parte de propoziție, ea este, mai întâi de toate, un înțeles de funcțional, iar o noțiune funcțională nu este un element concret. Partea de propoziție constituie partea semnificativă a elementului lingvistic în propoziție, iar “predicatul”, drept urmare, reprezintă indiciul funcției unei părți de propoziție. Predicativitatea însă reprezintă însușirea sau indiciul propoziției în întregime ca unitate comunicativă. (1, 28) Pentru exprimarea predicativității fiecare limbă dispune de un complex de mijloace, printre care figurează în primul rând predicatul. Din punct de vedere funcțional predicatul și predicativitatea manifestă o corelație identică cu cea a particularului față de general. “Predicatul este fenomenul particular, iar predicativitatea constituie același fenomen în generalitatea lui, în ansamblul propoziției și al fazei, ba chiar și al textului”.(1, 28) Predicativitatea, categorie gramaticală de bază a sintaxei propoziției, include în sine și noțiunea de predicație, care formează categoria logică de bază a sintaxei propoziției. Astfel, după părerea noastră, la determinarea predicatului, în general, și la delimitarea tipurilor de predicate, în particular, este imposibil a nu se ține cont de ele. Aceste două categorii, predicativitatea și predicația, constituie condiții sine qua non la tratarea predicatului, deoarece ele insistă asupra cercetării de la conținut spre formă, sub aspectul relațiilor comunicative, în baza unei semantici și logici naturale. Tipurile predicatelor ce sunt delimitate pe această bază sunt numeroase și variate. 158 Punând categoria predicativității și predicației la baza delimitării predicatului în limba română, am ajuns la concluzia că această parte principală de propoziție mai poate include în componența sa și alte structuri lingvistice, care comportă vădite valori predicative. Acestea sunt: a) o serie de expresii cu verbe desemantizate lexical (“De-o sută de ori m-a chemat căpitanul cela, dar pe urmă a luat și m-a mai chemat o dată”. (I.Druță); b) unele construcții infinitivale cu verbul a avea (“Împăratul n-avu nici el ce mai zice și îi dete fata”. P.Ispirescu”; c) repetiții verbale (“Sapă, frate, sapă, sapă, până când vei da de apă”. L.Blaga); d) tautologii verbale (“Bătrânul le-o fi spus ce le-o fi spus, după care tătarii și-au scos săbiile...” I.Druță) Prezența verbului în toate unitățile predicative ale limbii române constituie o trăsătură distinctivă a acestei părți principale de propoziție. Particularitatea respectivă o au și titlurile sus-numite: a luat și a chemat; n-avu ce zice; sapă, sapă; o fi spus ce o fi spus. Verbul formează și pentru aceste predicate sprijinul lor structural - gramatical. De multe ori însă, la determinarea funcției lor sintactice, dacă se intenționează a le dispersa structural, se pot crea situații de confruntare (sau suprapunere) a verbelor cu predicatele. Astfel, fiecare verb poate deveni predicat, iar, drept consecință, s-ar produce nu numai suprapunerea verbului cu predicatul, dar și cea a verbalității cu predicativitatea, categorii înrudite, ce țin de diferite niveluri. Verbalitatea este o categorie gramatical-morfologică, predicativitatea însă - una funcțional-sintactică. Ambele (verbalitatea și predicativitatea) interacționează în baza unei continguități și conexiuni gramaticale, logice și semantice. Verbul formează o particularitate gramaticală a predicatului (de atâta nu fiecare verb poate fi predicat), iar predicatul - o particularitate funcțională a predicativității. Din aceste considerente, unități sintactice predicative pot fi numai acelea ce reprezintă, satisfac și respectă rigorile morfo-sintactice ale predicativității. Predicativitatea și predicația sunt însă categorii logico-sintactice ce se manifestă nu numai în cadrul predicatului. Prin predicat, care formează “centrul organizatoric al propoziției”, categoria predicativității se află într-un raport logico-semantic cu toate părțile de propoziție, nu numai cu cele principale (subiectul și predicatul), Dar și cu cele secundare: atributul, complementele etc. Astfel, predicativitatea, categorie de bază a sintaxei propoziției, asigură statutul morfo-sintactic al tuturor părților de propoziție. Din aceste considerente credem cu certitudine că la tratarea oricăror părți de propoziție trebuie numaidecât să se țină cont de această categorie, numită predicativitate. 159 În sintaxologia limbii române există însă cazuri de abatere de la normele sau rigorile predicativității. Sub aspectul dat se înscrie mai întâi așa-zisul subiect reluat sau pleonastic. În literatura de specialitate tipul dat nu dispune de o definiție. Atât doar că se menționează astfel: “simple trebuie considerate așa-zisele subiectele pleonastice. (2, 82) Mai departe se specifică despre acest tip de subiect că el constă fie din reluarea unui pronume printr-un substantiv “Bate el Ivan în poartă cât bate...” (I.Creangă), fie din reluarea unui substantiv printr-un pronume: “Harap-Alb vedea el bine unde mergea treaba.” (I.Creangă). Acest subiect (pleonastic sau reluat) nu dispune de o definiție, cât de cât, nici în Gramatica Academiei (GA), unde se menționează numai că “subiectul exprimat printr-un pronume personal poate relua uneori un subiect exprimat printr-un substantiv”. (3, 91) O atare tratare a tipului dat de subiect, bineînțeles, este insuficientă, întrucât, în primul rând, nu se semnifică criteriul în baza căruia se face delimitarea, iar, în al doilea rând, nu se accentuează care element este pleonastic (reluat): primul, al doilea sau tot blocul (Harap-Alb, el). Pe baza comentariului efectuat reiese că avem două subiecte: unul propriu-zis (Harap-Alb) și altul reluat/pleonastic (el). După părerea noastră, substantivul cu pronumele formează împreună un singur subiect. Îmbinarea lor funcțională corespunde totalmente criteriului logico-semantic (predicațional) de delimitare a părților principale de propoziție. Ambele constituente ale îmbinărilor subiectuale (“el, Ivan” și “Harap-Alb, el”) exprimă respectiv numai câte un singur agent al unei singure acțiuni. În acest unic agent se conțin singurii și unicii indici predicativi ai subiectului (indiciul numărului și al persoanei). Un criteriu peremptoriu că aceste expresii formează un singur subiect al propoziției este că ambele constituente alcătuiesc împreună un tot întreg logico-semantic. Ele sunt foarte expresive și sunt frecvente nu numai în stilul colocvial, popular, dar și în literatura cultă “Virtutea pentru dânșii ea nu există.” (M.Eminescu). Valoarea lor stilistică constă în a imprima unele nuanțe suplimentare de sens propozițiilor din care fac parte. Bunăoară, în propoziția (1) “Bate el Ivan în poartă cât bate.” (I.Creangă) prin reluarea pleonastică a pronumelui se anunță (cititorul) despre lipsa de sens a acțiunii verbului predicat: “Bate Ivan, dar nu mai are nici un sens, căci dracii au prins acum la minte”. În propoziția (2): “Harap-Alb vede el bine unde merge treaba.” (I.Creangă) prin reluarea pleonastică a substantivului se imprimă sensul unei constatări despre un adevăr cert: “Harap-Alb vede și constată adevărul cert al unei situații fatale pentru dânsul”. Totodată, aceste expresii pleonastice din limba română comportă pregnante valori afective, care rezidă nu numai din dublarea subiectului, dar și din topica elementelor constitutive. Caracteristic este însă că întotdeauna accentul logic cade pe pronume. 160 După cum vedem, construcțiile date la toți parametrii constituie niște unități sintactice inseparabile. Valoarea lor sintactică este de subiecte simple, deoarece conțin câte un singur indiciu predicativ al subiectului (ambele elemente constitutive sunt la același număr și persoană și reprezintă același agent al acțiunii, adică formează același subiect logic și gramatical al propoziției). Termenii de “subiect reluat” și “subiect pleonastic” sunt incompatibili, după părerea noastră, cu valoarea lor semantico-sintactică. Aceste noțiuni de “reluat” și “pleonastic” nu exprimă conținutul comunicativ, informativ al unui atare tip de subiect. Ele îl caracterizează numai în ceea ce privește modul lor de realizare structurală, mai cu seamă elementul al doilea, care, de fapt, numai el constituie o reluarea sinonimică, pleonastică și nu tot blocul: “Harap-Alb, el”. Pe baza acestui comentariu, venim cu propunerea de a denumi atare tip de subiecte drept subiecte simple sau blocuri ale subiectelor simple, întrucât, din punct de vedere logico-semantic și funcțional, ele exprimă indiciul predicațional al unui singur subiect. Din punctul de vedere al structurii gramaticale prin care s-au realizat aceste subiecte simple, ele mai comportă o nuanță semantică suplimentară, ceea ce le asigură statutul de blocuri inseparabile la nivel sintactic. Într-o situație similară cu subiectul “reluat” sau “pleonastic” sunt prezentate, credem noi, și unele tipuri de atribute din limba română. Astfel, sunt delimitate următoarele categorii de atribute: adjective, substantive, pronominale, verbale și adverbiale. (3, 115) Prin o atare denumire, tipurile respective contrazic, după părerea noastră, statutul logico-semantic și funcțional al acestei părți de propoziție, chiar dacă în literatura de specialitate se afirmă că este vorba despre o “clasificare a atributului după formă”. (3, 115) Ele marchează de fapt exprimarea atributului în limba noastră, dar nu valoarea lui semantico-sintactică, funcțională. O atare tipologizare creează dificultăți la predarea și însușirea atributului pe baze funcțional-semantice și logico-semantice. Totodată, vrem să remarcăm faptul că atributele adjectivale, substantivale, pronominale, verbale și adverbiale de asemenea nu au definiții sintactice, ci numai se menționează prin ce părți de vorbire se exprimă: “Atributul adjectival este exprimat printr-un adjectiv propriu-zis...” [GA, 115]; “Atributul substantival se exprimă printr-un substantiv.” [GA, 120]; “Atributul pronominal este exprimat prin pronume propriu-zise.” [GA, 131]; “Atributul verbal este exprimat, de obicei, prin verbe la infinitiv sau supin și, mai rar, la gerunziu.” [GA, 136]; “Atributul adverbial se exprimă printr-un adverb sau printr-o locuțiune adverbială.” [GA, 135]. Probabil că o astfel de interpretare a tipologiei atributului în limba română nu este deloc sintactică, ci e numai morfologică. 161 Un comentariu identic în acest sens ar preta și așa-zisele tipuri de predicate interjecționale și adverbiale. Din punct de vedere logico-semantic și funcțional aceste feluri de predicate echivalează cu acțiunea unui singur verb sau cu ideea unei singure acțiuni a unui singur verb, ceea ce ne face să constatăm că avem de-a face de fapt cu predicate verbale, exprimate prin adverbe sau interjecții. Din cele relatate până aici credem că este clar că problema tipologiei unor părți de propoziție și clasificarea lor constitui una din cele care pe cât sunt de importante, pe atât sunt și de dificile. De aceea considerăm că, pentru a evita orice alunecare în extreme “morfologizării părților de propoziție” (4, 39), e necesar ca în sintaxă să se facă o distincție a raporturilor gramaticale și funcționale, în baza verbalității, categorie morfologică de bază, și predicativității, categorie de bază a sintaxei părților de propoziție. Ni se pare că la delimitarea tipologică a părților de propoziție în conformitate cu părțile de vorbire prin care se exprimă, nu se ține cont de particularitățile acestor factori determinanți ai sintaxei propoziției (predicativitatea, predicația și verbalitatea) și numai de atâta s-a ajuns la o suprapunere a sintaxei cu morfologia, s-a ajuns la o identificare a părților de propoziție cu părțile de vorbire, s-a ajuns la “morfologizarea sintaxei” (4, 39), ceea ce ne face să gândim că nu se iau în considerație deosebirile de niveluri ale acestor două categorii. Părțile de vorbire se realizează numai la nivel sintactic, care-i superior celui morfologic. Academicianul V.V.Vonogradov încă prin anii '50 ai secolului trecut afirma că “între părțile de vorbire și părțile de propoziție există o legătură, dar nu și un paralelism”. (5, 70) Referințe bibliografice 1. Victor Banaru. Ocerchi po teorii predicativnosti, Chișinău, 1973. 2. Limba moldovenească literară contemporană. Sintaxa, Chișinău, 1987. 3. Gramatica Limbii Române, vol.II, București, 1963. 4. R. A. Budagov. Shodstvo i neshodstvo mejdu rodstvennîmi iazîcami, Moscva, 1985. 5. V. V. Vinogradov. Osnovnâie voprosî sintacsisa // Voprosî grammaticescogo stroia, Moscova, 1955. Carolina Rotaru Barthes și metodica predării limbilor străine O tendință a activității științifice actuale rezidă în descoperirea unor optici noi pe aceeași temă în discipline diferite. Se face apel la interdisciplinaritate, pluridisciplinaritate, limitele dintre științe tinzând să dispară. 162 În cele ce urmează, vom încerca să găsim unele puncte de contact între anumite constante reperabile în textele lui Barthes și interogările, direcțiile de cercetare continuă în metodica predării limbilor. Barthes a ținut dintotdeauna să specifice relația sa cu învățământul: “ . Eu sunt foarte departe, e adevărat, de practica școlară. Am fost tânăr profesor de Litere în timpul războiului. Îndepărtarea în timp (1939-1940) face să am puține amintiri, și deși le-aș avea, condițiile învățământului s-au schimbat foarte mult. Prin urmare, eu am dezvoltat o scriere teoretică sau, mai degrabă, parateoretică [ . ]. Simultan, am dezvoltat o activitate de scriitor [ . ]. Din aceste două motive există un hiat între practica profesorului ce sunteți și practica intelectualului scriitor ce sunt eu” [1, p. 5]. Barthes nu s-a orientat niciodată direct către metodica predării limbilor, mai degrabă metodica predării limbilor s-a interesat de unele sale lucrări, apropriindu-și unele metode de abordare a limbilor străine. Numeroase lucrări de specialitate privind utilizarea “documentului autentic”, predarea “civilizației”, decriptajul imaginii, citează sau declară ca având punct de plecare eseurile, lucrările lui Roland Barthes (e vorba în majoritatea cazurilor de “Retorica imaginii” și de “Introducerea în analiza structurală a textului”). În opinia lui Barthes, asumarea relației dintre corp și cunoștințe se subînțelege și procesului de predare / învățare. Tratează subiectul în mod utopic: lecția e un “lejer delir”, un obiect de amor e textul. Este evident că noțiunea de plăcere e numitorul comun al lecturii [1, p. 68]. Fără îndoială există puncte de contact între ideile lui Barthes și unele interogări ale didacticii limbilor. Ne referim la locul acordat corpului în anumite curente “marginale”. Pentru Barthes lecția este locul de întâlnire dintre corp și cunoștințele pe care le conține acest corp. Iar sugestiologia, expresia spontană încurajează individul să se implice cu toată cunoașterea sa extra și para - lingvistică (gest, mimică, deplasări în spațiu, etc.) pentru a comunica într-o limbă străină. Este revelatoare disponibilitatea lui Barthes pentru a asculta. Textul trebuie bucățit pentru a-l lăsa să vorbească cu vocile sale și așa vom învăța să le distingem mesajele, niciodată definitive, căci sensul ultim al unei opere literare e întotdeauna respins. Această disponibilitate pentru interlocutor, răbdarea în așteptarea și căutarea sensurilor pe care altul (persoana, textul, imaginea) ne-o transmit, sunt, în opinia noastră, virtuți “pedagogice”. Desprindem din textele sale o grijă a non posesivității cunoștințelor (a nu fi singur în a căuta și singur în a găsi) [2, p. 52]. Barthes e convins că totul se re-pune în discuție, pentru a nu deveni captivi ai miturilor ce ne înconjoară și care au aparența naturalului, șiretlic al violenței [1, p. 124]. Să ne deplasăm rapid și incontinuu în cadrul cercetărilor noastre. 163 Mesajele sunt pentru a fi ascultate, decriptate, urmărite, împărtășite, pentru ca ciclul vital al cunoștințelor să progreseze, nu ca cerc restrâns, ci în calitate de element “hrănitor”, în calitatea sa de inter-text, mesajele care ne-au marcat sunt trecute în corpul nostru, metamorfozându-se în ancrage (culturale, afective, etc.) fără de care dispersiunea de ființa noastră ar fi totală. În ceea ce privește abordarea textelor, literare mai ales, amintim că specificul ei rezidă în co-prezența înțelegerii și producerii: echivalența lectură - scriere este accentuată pentru că textul nu este considerat nici mesaj, nici “produs terminat”, ci producere, lucru care se face și continuă de a se face. Practica textuală prevede o intrare totală în text : “comentariul să fie el însuși un text”, iată cerința teoriei textului [2, p. 71]. Teoria textului conform Iuliei Kristeva, este departe de a fi încadrată în didactica limbilor. Cu toate aceste persistăm asupra ideii că nu poate fi considerată totalmente separată de aceasta. Ambele discipline tratează limbajul, limbile, comunicarea, din care motiv se alimentează din împrumuturi reciproce, cel puțin în cazul didacticii limbilor. În special ne referim la praxisul decupării pe text. Textul se re-face, se re-construiește, se re-scrie, se consumă, toate aceste operații cerând participarea activă a cititorului. Menționăm de asemenea cercetarea codurilor lecturii și a “celor mai mici unități narative”. Barthes explică că problema nu este de a introspecta motivele naratorului (rolul emițătorului a fost în întregime parafrazat, se studiază autorul fără a se întreba dacă el este naratorul), nici efectul pe care l-a produs narațiunea asupra cititorului, ci de a descrie codul prin care naratorul și cititorul sunt însemnați de-a lungul textului propriu-zis. Tratăm fugitiv acest aspect, amintind că analiza structurală a pivotat experiențele pedagogice asupra lecturii textelor literare în jurul unui element semnificativ: transparența textului. De altfel, Barthes ne îndeamnă să “percheziționăm” textul, să căutăm “statutul structural al personajelor” să reflectăm asupra naratorului, să recunoaștem cititorul în cadrul comunicării narative și să observăm cele două procese fundamentale a textului ca sistem : articularea (segmentarea, forma) și integrarea (sensul, reluarea unităților narative în unități aparținând unui rang superior) [2, p. 100-114]. Lucrarea care a sedus numeroși profesori de limbi străine este, fără îndoială, “Retorica imaginii”. Barthes și-a propus să repereze sensul unui mesaj vizual extrem de codat, afișul publicitar. Afișului publicitar Barthes îi atribuie un mesaj literar (denotat) și un mesaj simbolic (conotat). Se insistă asupra naturii lingvistice a imaginii, cunoaștem atenția acordată lingvisticii, în particular dependenței de semiologie. Eseul lui Barthes atribuie afișului publicitar statutul unui text de cercetare. O dată cu intrarea masivă a documentelor “autentice” în clasa de limbă străină, această perspectivă e binevenită. Apariția acestor noi “texte” reprezintă o revoluție în metodica predării limbilor străine, ele vin să înlocuiască textele literare. Publicitatea se analizează cu aceleași metode 164 altădată aplicate fragmentelor literare: se cercetează structura textului (literar sau paraliterar), se clarifică cine, cum și de ce emite mesajul. Barthes dezvăluie posibilitatea constituirii unei veritabile retorici a imaginii, pornind de la imaginea publicitară. J. Durand va specifica, referindu-se la Barthes, că retorica imaginii nu numai că este posibilă dar că în imaginile publicitare se regăsesc toate figurile retoricii. Interpretarea retorică a publicității este fascinantă. Y. Stalloni propune profesorilor reluarea acesteia în domeniul școlar. Barthes găsește afinități între abordarea discursului publicitar și textul literar [4, p. 42]. Este subliniată polisemia imaginii, legătura dintre imagine și decodarea ei, complicitate existentă și între autorul unui text literar și cititorul său. Polisemia imaginii amintește de pluralul textului. Printre documentele “autentice”, afișul publicitar e privilegiat în predarea civilizației. Dintre cele două elemente din care e compusă imaginea publicitară, mesaj iconic și mesaj lingvistic, Barthes stăruie pe primul pentru a regăsi jocul continuu al denotatului și al conotatului. În acest scop distingem stereotipuri și mituri sociale a căror lizibilitate este facilitată de statutul însuși al acestui document autentic. E vorba despre situații, locuri, personaje, evenimente excepționale devenite simboluri: turnul Eiffel, statuia Libertății din New-York, etc. Împotriva acestor stereotipuri care permit accesul superficial la o “civilizație” s-a pronunțat Barthes, propunând imaginii publicitare inserarea in viața cotidiană Lucrările de specialitate la subiectul predarea civilizației prin afișul publicitar în marea lor majoritate fac aluzie la R. Barthes. În cadrul practicilor pedagogice, aceste analize paralele, document autentic - text literar marchează o polemică contra preponderenței literaturii și o tentație de a acorda aceeași importanță mesajelor care ne asaltează prin sursele media. Am constatat că în metodica predării limbilor străine practicile pedagogice curente se bazează pe lectura semiologică a lui R. Barthes, în utilizarea documentelor “autentice”, în predarea civilizației, în “decodarea imaginii” în încercarea unei predări alternative a limbilor străine. Nu am avut nici o intenție să-l prezentăm pe Barthes drept un model ante litteram al perfectului profesor. Dar recunoaștem posibilitatea transpunerii celor relatate mai sus în universul școlar. Lucrările lui R. Barthes ar putea interesa în special profesorii de limbi străine - sunt didactice și “clare”, virtuți la care învățământul nu ar rămâne indiferent. Referințe bibliografice: 1. Barthes R. Rhetorique de l'image. Paris, 1964. 2. Barthes R. Introduction ă l’analyse structural des recits. Paris, 1966. 3. Durand J. Rhetorique de l'image publicitaire. Paris, 1970. 4. Stalloni Y. L'image publicitaire. Paris, 1999. 165 Olesea Certan Notițe despre un nou Bacovia “Fenomenul Bacovia nu se mai poate produce”. (Ș. Cioculescu) Bacovia nu este un pseudonim literar, Bacovia este însăși poezia în structura ei primordială. Un melancolic și interiorizat ca nimeni altul în transpunerea neliniștilor, un poet cu ochii larg deschiși în fața universului, traversând infinite gradații de sensibilitate. Există la el o superbă concordanță între sentiment și expresie; o structură poetică cu profunde vibrații interioare, un timbru unic, frumos armonizat între fond și formă. Prin alternarea de planuri și viziuni el imprimă existenței o atmosferă tulburătoare, astfel poezia bacoviană își revendică pe drept autonomia estetică, deschisă încă unor noi și noi interpretări. A. Balaci spunea că ea are un rol catalizator expresiv în echivalența de sonuri și culori, într-o concordanță visată de Beaudelaire, dar atinsă plenar de poetul român. Caracteristic liricii bacoviene e și modul cvasiinstantaneu de a percepe realitatea și de a o transfigura în imagini evanescente prin intermediul umbrelor, mai degrabă, decât a luminilor. Bacovia este în permanență un căutător de concret și de esențialitate; depășind fragmentarismul filtrat, el pretinde să redea cuvântului prin sugestie și muzicalitate întreg sensul său originar [1]. Bacovia a fost un om care suferă și care simte (expresia aparține lui Giuseppe Ungaretti), o “docilă fibră a universului”. Lirica sa nu e decât o meditație gravă autobiografică asupra existenței în valul furtunilor vieții, e “un strigăt unanim”, dat totdeauna exprimate într-o stare de incantație și de inefabil [1]. Sobrietatea austeră și sensibilitatea îndurerată ce însoțesc meditația sa gravă nu înseamnă nici pe departe că Bacovia e poetul ce s-a închis în înaltul turn al singurătății. Plină de dramatism și una dintre cele mai umane poezii apărute vreodată, lirica sa conturează în clarobscur dialectica existenței biologice și a magiei actului creației. Aici se contopește evadarea din propria solitudine și regăsirea în tot ce-i omenesc. Condiția umană relevă adversitatea lumii, dar nu și înfrângerea omului. Se desprinde din poetica sa imaginea unei ființe umane, înclinată puternic de durerea covârșitoare, dar niciodată doborâtă definitiv. Sinteza dintre logică și sentiment, dintre meditație și emoție conferă creației sale o unitate estetică, relevând concomitent și forța artistică de mare anvergură a versurilor. Bacovia considera că și poezia e aptă de a grăbi mersul ireversibil al timpului. 166 Bacovia este poezia însăși. A trăit cu intensitate într-o continuă tensiune interioară, parcurgând spații și timpuri deschise, meditând și explorând miezul realității și misterele lumii. Astăzi, mai mult ca oricând, Bacovia este privit ca un model al tranziției. Aprobat, contestat, recitit și re-interpretat de exegeza românească Bacovia se înfățișează cititorului ca un poet “actual”, mai mult decât atât - “placă turnantă” a curentelor critice și poetice din perioada postbelică. Slab receptată în perioada interbelică, astăzi poetica bacoviană este re-interpretată prin grila postmodernismului. Gh. Crăciun spunea că dintre marele valori interbelice, Bacovia e singurul fără posteritate. Poeți de factură blagiană, barbiană, argheziană și-au făcut apariția, dar bacovienii se mai lasă încă așteptați. * Christine Leșcu afirma în revista Viața Românească că exegeza românească contemporană relevă două ipostaze “total opuse” ale eului bacovian: - ipostaza eului ultragiat, devenită loc comun al criticii; - ipostaza eului neutru, care doar înregistrează. * I. B. Lefter, cel mai efervescent exeget al poeticii bacoviene la momentul actual, consideră că poetica bacoviană este o “trans - scriere” pasivă a realității și nu o simplă transpunere poetică a hipersensibilității. Această perspectivă conferă o tentă nouă motivului biografic din operă. Bacovia e un neadaptat, “un eu izolat de barbarismul lumii”, ce tinde spre o viață vegetativă, “excelând obosit propriile obsesii”; dar acest fapt nu confirmă nici pe departe că poetul urmărește “evadarea prin creație”, ci mai degrabă ilustrează o “existență depersonalizată”. Pasivitatea poetului nu relevă o stagnare, ci paradoxal chiar, o mișcare de adâncire în depersonalizare. De aici pornește și I. B. Lefter în receptarea lui Bacovia ca un model al tranziției de la modernism spre postmodernism; criticul spunea că poetul a împins, prin creația sa, constantele poeziei moderniste până la ultimele ei consecințe, radicalizându-le până la neutralizare și transformare în altceva. Factorul ce desparte pe Bacovia de moderniști este depersonalizarea eului golit de subiectivitate, pentru care poezia nu mai este decât reflectarea descompusă. Ceea ce trans-scrie Bacovia în poetica sa nu este realul în sine, ci realul-reflecție a unei subiectivități ce se dezintegrează treptat. Hugo Friedrich în Structura liricii moderne atribuie poeziei moderniste tendința spre depersonalizare, prin apariția fisurii între eul poetic și cel al operei, dar tocmai prin aceasta se și detașează Bacovia de moderniști. Creația sa este o “neutralizare” a constantelor poeziei moderniste, o estompare a lor prin anulare. Bacovia pășește spre un alt tip de limbaj, al disipării eului în obiectele observației [2]. 167 Bacovia din volumul Plumb este marcat de influența simbolistă, pe când Bacovia din volumul Stanțe burgheze recurge la “un stil al maximei lapidarități”. Desăvârșind procesul de simplificare a scriiturii prin stilul anti-metaforic și prozaic, poetul face primii pași spre postmodernism, fără a deveni cu adevărat postmodern. Suspendarea între modernism și postmodernism se explică prin rămânerea liricii bacoviene în zona cenușie și amorfă a dezumanizării. Bacovia n-a avut puterea ori inspirația să facă pasul decisiv al re-biografizării vocii naratoare din poezie [2]. Gh. Crăciun spunea că Bacovia scrie mereu pentru sine, astfel întreaga sa creație e o fastuoasă re-scriere. Surprinzător pare la prima vedere și modul de coexistență între aventura trăirii și cea retorică. Astfel întreaga creație bacoviană mizează pe modificarea felului de a vorbi despre aceleași lucruri. De aceea, azi, mai mult ca oricând, se solicită din partea cititorului o recitire , o re-interpretare a operei bacoviene. Referințe bibliografice: 1. A. Balaci. Gândind la Bacovia , București, 1984 2. G. Bacovia. Poezii. Proză, București, 1987 Efimia Iurcenco Relații intertextuale în Toiagul păstoriei de Ion Druță Faptul că literatura trăiește din literatură, că literatura “se face” cu literatură este astăzi de domeniul evidenței. Literatura presupune existență, integrare și reelaborarea, sub diferite forme, a literaturii anterioare. Astfel poate fi denumit în linii mari fenomenul intertextualității. Noțiune recentă, care se vrea să cuprindă toate tipurile de discurs, ce au drept referință literatura însăși. Conceptul de “intertextualitate” este folosit pentru prima dată de Mihail Bahtin într-un studiu despre Dostoevski (1929). Intertextualitatea nu este altceva decât preluarea de către un autor în textul său a unor nume, teme, motive, structuri, etc. aparținând altor texte, autori. Iulia Kristeva ne spune, în unul din studiile sale critice că “Orice text se construiește ca un mozaic de citate, orice text este absorbirea și transformarea unui alt text”. Un alt teoretician literar spune că “dorința unui scriitor de a scrie nu poate veni decât din experiența posibilă a literaturii. Nu poți scrie poeme decât plecând de la alte poeme, romane cu punct de plecare în alte romane, operele literare nu pot fi create din nimic, ci din literatura însăși”. Procedeul intertextualității poate fi analizat în literatura basarabeană din anii '50, reprezentată de Ion Druță, V. Vasilache, A. Busuioc, etc. 168 Această perioadă literară numită de Mihai Cimpoi în O istorie deschisă a literaturii române din Basarabia; “reabilitarea eticului și a sacrului”, confirmă ideea că un text este produs prin transformarea unui alt text, prin rescrierea lui. La Ion Druță procedeul intertextualității este mai degrabă nu o re-scriere, ci o re-valorificare a unor texte anterioare. Mitul mioritic re-valorificat în Toiagul păstoriei este o ilustrare a intertextualității. Intertextualitatea cu Miorița se justifică aici prin aceea că Druță ne sugerează existența modelului mioritic în lumea contemporană. Prozatorul conștientizează faptul că lumea modernă este una în care acționează legile mai multor modele socio-culturale, unul dintre care e și cel “mioritic” la care autorul aderă făcând apel la Miorița. Textul druțian ne sugerează că modelul originar poate fi recuperat chiar în cadrul sistemului socialist prin conservarea specificului nostru național. Păstorul druțian se crede salvat, atât în timp cât va trăi în pasivitate și va susține perenitatea valorilor naționale. El este o copie fidelă a ciobanului mioritic, la fel de inert și pasiv, resemnat cu toate. El apare în mediul satului -care reprezintă un act cultural, “ultimul mohican” prin care se păstrează un anume sistem de valori, tradițional mioritic. “Părea că a și fost adus pe lume anume pentru a nu se pierde sămânța mioarelor niciodată, și el era conștient, era mândru (p. 479). Personajul druțian din Toiagul păstoriei ne amintește și de un alt personaj, “păstorul biblic”, Iisus Hristos, din Noul Testament. La fel ca și Mântuitorul, ciobanul din “vârful dealului”, era păstor “dar -n-avea oi”, au ambii doar un crezământ prin care văd o salvare a “lumii”, a propriului sistem cultural. Cred în viața de dincolo, iar acesta le permite să înfrunte vicisitudinile vieții de aici. Drama personajului din Toiagul păstoriei rezidă, spre deosebire de cea a personajului biblic, într-o singurătate existentă. E vorba de un “motiv” intertextual “conflictul dintre individul normal și o lume alienată”. “. I s-au întâmplat de toate, și de vândut l-au vândut, și pe o cărare de codru des l-au găbjit, și în spate i-au sărit, și cu frânghii l-au legat. (p. 483). . Nu avea nevastă, nu avea copii și nici c-ar fi putut să-i aibă, pentru că păstoritul nu e atât o îndeletnicire cât o vocație, un destin, o cruce pentru toată viața și cel care a luat toiagul, îndemnând turma în urma lui nu va mai putea nici el fără turmă, nici turma fără el (p. 479)”. În consecință la Ion Druță putem vorbi depre un tip anume de intertextualitate pe care Cristina Hăulcă îl definește ca “un intertext care se impune agresor și violent, sau se insinuează, tacit, pe nesimțite, independent de voința scriitorului (lectorului)” [7, p. 78]. Referințe bibliografice: 169 1. M. Cimpoi. O istorie deschisă a literaturii române din Basarabia, Chișinău, 1997. 2. I. Ciocan. Miorița și proza românească din secolul XX, (III, II, I), Contrafort, 1997, septembrie, nr. 9. 3. M. Bahtin. Estetica și teoria romanului, București, 1976. 4. A. Hropotinschi. Problema vieții și a creației, Chișinău, 1988. 5. M. Cimpoi. Creația lui Druță în școală, Chișinău, 1986. 6. Ion Druță. Scrieri, Vol. II. Chișinău, 1990. 7. Cristina Hăulică. Textul ca intertextualitate, București, 1981. Bucuci Elena Viziuni realiste: Marin Preda / Ion Druță Fiecare popor acumulează de-a lungul istoriei sale o anumită energie spirituală, care, cernută prin vreme și furtuni, dă mai apoi naștere unui talent, iar talentul toarnă această energie în opere. Ca că-și îndeplinească misiunea din plin, opera de artă trebuie să se inspire din marile idealuri ale omenirii, dar, în același timp, e nevoie să se sprijine temeinic pe tradițiile spirituale ale propriului său popor. Personalitatea umană, văzută prin prisma manifestărilor ei istorice concrete, a constituit întotdeauna preocuparea de căpetenie a literaturii cu adevărat artistice. Nu construcțiile de cabinet, ci torentul viu al vieții a alimentat și alimentează spiritul creator. Opera lui Ion Druță demonstrează o dată în plus că drumul spre universalitate și apreciere generală se mișcă în poziție ascendentă. Despre o creștere ascendentă putem vorbi și la un alt scriitor la fel de important prin ceea ce a lăsat și anume la Marin Preda. Și dacă la Ion Druță putem vorbi de o proză “lirică”, atunci M. Preda face o scriitură “obiectivă”. Dacă am face lecturi paralele ale operei druțiene Povara bunătății noastre și romanul predian Moromeții (vol. I.) am putea vedea clar unele similitudini în ceea ce privește subiectul, personajul central, cu toate că au fost scrise la diferite intervale de timp. Anatol Moraru, într-un articol al său, pune la îndoială originalitatea operei druțiene, adică s-ar fi inspirat Druță și de aici [1]. Și unul și altul redau o panoramă amplă a realităților rustice din diferite zone, dar ar părea totuși că eroul principal ar fi unul și același, și totodată deosebit. A. Hropotinschi menționează undeva: “Onache e întruchiparea țăranului moldovean, care a rezistat și a dus torța vie a neamului prin viața de secole. Vedem în Onache Cărăbuș moștenitorul continuatorilor focului din vatră, care salvează neamul de noapte, de întuneric, de dispariție”. Ilie Moromete întruchipează un anumit tip de umanitate, asemănător și totodată foarte diferit de modelele țărănești realizate de proza anterioară. 170 Marin Preda menționa undeva: “Am voit să arăt prin Moromete că, în fața legii progresului, e o veche categorie de oameni care iubesc vechile obiceiuri și vor ca acest progres să se facă fără să-i atingă pe ei și să se schimbe ceva”. Cu toate că ambii scriitori construiesc chipul țăranului din perioada de dinainte de război, personajul lui Druță reprezintă un arhetip al țăranului care respectă tradiția, sentimental. Onache Cărăbuș trăiește viața, pe când Moromete a lui Preda are o altă constituție interioară. El e un fel de “filosof” care gândește viața, și-o trăiește temperat, atribuindu-i astfel un sens echilibrat. Dacă ar fi să ne oprim asupra faptului cum și-au intitulat romanele, atunci M. Preda vine cu Moromeții, titlu pur livresc, atribuindu-i astfel un sens generic. Pe când Druță edifică un personaj poetic și mitic care acceptă să poarte cu umilință povara bunătății umane. A elaborat după cum o numește A. Moraru o nouă “evanghelie rurală”. Centrându-și atenția asupra personajului central, Ilie Moromete, și a familiei acestuia, Preda atrage treptat în obiectiv întregul univers al satului. Ilie Moromete vede lumea din pragul casei. La fel procedează și protagonistul lui Druță, Onache Cărăbuș, el analizează lumea din poarta ogrăzii. Ambii analizează, dar fiecare are viziunea sa proprie. Unul o face filosofic, celălalt mai mult patetic. Dezinteresul de a profita de ceva este o dominată pentru ambii eroii. Când i s-a propus postul de consilier, Moromete a refuzat să devină omul primarului, să se căpătuiască. Nici pentru Onache Cărăbuș pământul nu este o modalitate de îmbogățire, ci este mai degrabă o sursă de supraviețuire, de existență. Cărăbuș urmează fidel ritmul vieții de plugar, respectând ordinea morală a lumii. Dacă ne-am referi la finalul acelor doi protagoniști, observăm clar caracterul fiecăruia din ei. Moromete lunecă într-o stare de muțenie, retrăgându-se, cuprins de criză, dând dovadă de o încăpățânare și de faptul că nu se va da bătut. Pe când Onache Cărăbuș se stinge liniștit, împăcat cu soarta, mulțumit de viața sa, un tip liricizant și mioritic: “te aprinzi dintr-o nimica toată, topești o lume cu flacăra sufletului tău, dar vine un fluture negru și te stinge, și te îngroapă, și te duci și nu mai ești”. Făcând o privire generală asupra ambelor romane, atunci la Druță putem vorbi despre un ruralism sacralizat, etnic pur, pe când Preda încearcă să construiască (și îi reușește) imaginea satului din perspectivă obiectivă, cu toate rigurozitățile lui. Referințe bibliografice: 1. A. Moraru, Povara verbului mioritic sau balada personajului clonat, // Contrafort, ianuarie, 2003 2. Romantismul românesc în interviuri, București, 1986 171 3. Ov. Crohmălniceanu, Marin Preda: Moromeții, în cartea lui Cronici literare, II, București, 1957 4. Marin Preda interpretat de., București, 1976 5. A. Hropotinschi, Problema vieții și a creației, Chișinău, 1988 Ang'/Keii K.ihmhuk rpanuiiM CBonogui iiii(|)O|)Maiiiiii b c(epe Hacrniioii '/Emilii neiOBeka c înmiunii EBponeSckoro Cyga no npaBaM neiOBeka Ana.iM3 gocTamoniio Miioi'onucgeiiiiBix npenegeiirnoB EBponeâckoro Cyga no gegaM, cBuai iiibim c orpaiiuneiiuaMu cbogo/ibi noayneHHa u pacnpocTpaHeHHa uH(opMauuu CMH, no3BogaeT yTBep>gaTB, 'no CBo6oga cgoBa u ocoâbie rapaHTHH 3'ion CBoâogti, npegocTaBgaeMBie npecce b cygeoiion iipanuie EBponenckoro Cyga, npugaoT CBo6ogaM npecciB onpegegeiiiioe npeuMyinecmBo b cpaBiiurnegiaion oneine igaBiienniux ''onop geMoipaTunecioro o6m,ecTBa" ( 1 ) c pagoM gpyrux CBoâog u npaB, BapaiiTupoBaiiiiBix Ix'oiiBeimuen o 3am,uTe npaB u ociiobiibix CBo6og ■iegoBeKa, b nacTHociu npaBoM Ha yBa>eHue nacTiion »u3hu. BMecTe c TeM, yBa>eHue nacmiion >i<u3iiu u npaBoBoe orpaiiuncaiue BMeraaTegbCTBa b nacTiiyio >u3hb negoBeia He toibko co cmopoiiiB Tex ugu uiiibx uHcTuTyToB nyoguniion BgacTu, ho u gpyrax .iun, BKgonaa xypiiagucToB, aBgaeTca He MeHee Ba>Hon ochoboh geMoipaTunecioro o6m,ecTBa, a b HekoTopbix cgynaax u npeBagupyom,eH no oTHoraeHHro k cBoâoge cgoBa, npegocTaBgaeMon npecce. Pa3yMeeTca, KpuTHneckaa onein<a BMeraaTegicTBa npeccti b 'iacrniiyio >i<m3iib He oTHocuTca k ocoohiM cgynaaM, Korga o6m,ecTBeHHaa iieooxoguMocrnB, cBa3aHHaa c 3am,uToH uHTepecoB geMoipaiunecioro o6m,ecTBa b ne.iog u Ka>goro ero ggeiia b oTdeghiocrnu, He toibko gonyckaeT, ho u ge.iaern i ieooxoguMBiM nogooioe BMeraaTegicTBo b gunuvo >i<m3iib, BiKiiO'iaM, u ee uiitumiibic' ngeMeiirniB. Hcxoga u3 npenegeiirnoB Hispoiiencioro Cyga moxiio yTBep>gaTB, mo, HanpuMep, nyognianna b npecce cBegeHHH o BcniepunecioM 3aoogc'Banuu u3BecTHoro nogumuia, aBuBieroca pcgygBTarnoM miioronncgeiiiibix i ioxoxgc'i iun no comi iumegin ibim 3aBegenn>iM, npegoc'raBgaorauM ceicvaginiBie ycgyru Bonpeiu gencrnByiomeMy 3ai<ony, nonagaeT nog 3arauTy CiaTiu 10, HecMoTpa Ha (|)op\iagBiioe iiapyiiieiiue npaBa Ha yBa>eHue ero nacrniion >u3hu. Hpyron npuMep, ociioBaiiiiBin Ha gencTBuTegBHHx nyoguianuax b npecce, Kacaeica cBegeiiun o gune, Koiopoe b cugy HeioTopHx oScToaTeaicTB nogynugo cepBcgiiyio TpaBMy iio.iobobo opraHa, rpo'Miinyio He toibko bo'-îmoxi ion 1 iornepen ceicyagBHon 1 iorneimuu, ho u 6e3Bo3Bparniion 172 noiepen caMoro opraHa. Egarogapa uiieicuBibiM ycnguaM MegukOB ipaBMa OBiga ogai'oiiogygiio Bbigeaeia. CBegeiua (gocToBepiiBie) oOo Bcex 3tux o6cmo>ime.iBCTBa\, rooâugyompe aiiarnoMM'iecKMMM nogpoâiociaMu, Megui iui ickmmm opeikaMu u yi<a3aiiMe\i ia KoiKpeTioe gupo ra3eTa onyo.iMKoBa.ia ia cbohx cipaiupax. Hc.im obi peab iiiga noguiuaeckoM gearege, to ooociioBaiiueM Takoro BMeraaTeibCTBa b 'iaci'iiyio >i<m3iib Biiogiie Morga Obi obitb neo6\ogM\iocTB ui(opMHpoBaiua oomecTBeiniociu o bo3mo>i<iioctm mciio.himtb gupoM cbou noiuTuaecKHe (yiiKHMM no coctomiimio 3gopoBba b cooiBeiciBuu c npepegeiTibiM npaBoM EBponeâckoro Cyga. B gaiioM cgyaae gupo, ciaBiiiee oo'bc'ktom ^ypiagucickoro bi iuxiai iua, aBiagocb pagoBbiM i'pa>i<gai iui iom, ie 3ai iumbioiumm Kakoro-guOo 3a\ieTiioro ooinecTBeiiiioro nogo^eiua. npu goopoBogiaioM nepegaae cBegeiun npecce caMUM nocipagaBiuM .imuom Bonpoc o BMeraaTegiCTBe b ■iacTiiyio 'A'U3ub oinagaeT, ociaeica toibko opeika iipaBcTBcanion ciopoibi iiogpooiioci'en, onucaiibix b nyâgukapuu. npu oicyiciBuu (akia goopoBogu ion nepegaau cBegeiun i iocipagaBiiiuM ot ipaBMbi .imuom, a npu 3tom ycgoBuu gocTOBepibie cBegeiua Morgu Obiti nogyneibi to.ibko ot Megupnickux paOoiiuKoB, npucyrcTByei o'ic'Bngiioe BMernaiegiciBo npeccbi b 'iacuiyio >i<m3iib, npuaeM b ee unTuMnue ageMeinib. Ogiako u >i<ypiiagMcTib u ucioaiuKH nii(()opMannn b gupe MegnuniicKnx panou imkob b ooociioBaiine Takoro BMemaiegiciBa MoryT cocgaibca ia goopocoBecuioe iaMepeiue o3iaKoMuTB mnpoKyo o6m,ecTBeiiocTb oo oâcioaiegbciBax nogyaeiua ipaBMbi u ee nocgegcTBuax b npo^ngaKTunecKHx pegax, a yka3aiue b ciaibe ia KoikpeTioe gupo gogaoio ougo cnocoOciBoBaib yoegMTegbiiociu iipegcTaBgeiiiiBix cBegeiun. Xoia npepegeiTioe npaBo EBponenckoro Cyga ia cerogiarniun geib ie cogep^ui npaMbix aiagorun paccMoTpeiua nogoOib\ cgyaaeB, io paccMoTpeiue npuBegeiib\ Bbie MiioBo'iMcgeiiiiBix npepegeiTOB no3Bogaei npegnogo^uib, mo bo3mo>i<iio peraeiue b nogb3y 3amnuB Ciaibu 10 u b 3tom cgyaae, no kpanien Mepe, b cgyaae yâeguiegbibix goBogoB co ciopoibi npeccu oo o6m,eciBeiion ieoOxoguMociu nogoOion nyâgukapnu. 3gecb cgegoBago obi oiMeiuib, mo pagoBbie rpa^gaie eBponencknx cipai b iio\o>i<n\ cuiyapnax pegko o6pam,aroica c uckaMu gaa<e b iapuoiagbi^ie cygbi, b tom aucge u no npuauie ie3ianuiegbi^ix no pa3Mepy bo3mo>i<iiib\ KoMneicapun co ciopoibi npeccbi, b oiguaue ot CIIIA, rge ipa>i<gaiie MoryT paccnuibiBaib ia MioroMHgguoiibie KoMneicapnu co ciopoibi npeccbi ( 3 ). Heogio3iamon npegciaBgaeica Taik,i<e npaBoBaa opeika raupoko pacnpocTpaieiion npaKTuKu BMeiaTegbcTBa co cTopoib npeccb B ■iacuiyio >i<m3iib gup, iipegcTaB.niioînnx TBopnecKne npo(eccuu u3 Mupa uckycciB (neBUBi, akiepbi, nucaiegu, My3biKaiTbi, Mc'iieg>i<epiB raoy-6u3ieca u T.g.). B cgyaae, korga iiogooiiBie gupa noMuMo cBoen TBopaecKon geaiegbiociu ucnogiaoi ogioBpeMeiio (yikpuu noguiuaeckoro ugu 173 o6m,ecTBeiioro gea^ega (genyraT iiapgaMeiima, ygaciue b pyioBogcTBe nonuTUHeckOH ugu oomecmBei ii ioH oprairaaguu, pykOBogcTBO KaKHMu-gu6o (oiigaMH u npon.), iipaBoavio ogeiiy BMeraaTegicTBa npeccti b hx Hacmiiyio >i<M3iii> xioagio cooTHecTu c iipenegeirnmaMH EBponeâckoro Cyga no gegaM, CBa3aHHbiM c gu((aMagueH noguTUKoB. B GogiaiiMiiCTBe cgygaeB BMeiiiamegbcmBo npeccti b 'iacrniiyio >i<H3iib gug, npegcrnaBgaioinMx TBopgeciue npo(eccuu, ocHoBaHo Ha uHTepece HenocpegcTBeHHo k hx iipo(|)eccHoiiagbiioH geaTegbiocTu u iiauoogee hhthmhmm cTopoHaM juiioh >i<H3i ih co cmopoi ibi HHmaioineH nyâguku. XoTa npaBoBaa oneina iiogooi iorno BMeiiiamegbcmBa go.i'aaia ucxogHTb u3 Tex >i<e iipui ihhiiob, gmo u b omiioiiieiiHH pagoBbix mpa>i<gan, ogiaio oâbeiTUBio, Mcikiio'iaa cgygau paciipocmpaiieiiHa oTipoBeiio j'/Khbmx cBegeiuH u igeBemib, cyinecTByem pag \io\iei itob, mpeoyioiiiHx ocooibH nogxog. Bo-nepBbix, caMu npegcTaBUTegu TBopgeciHx npo(eccun, 3auiTepecoBaiibie b pacraupeiuu cBoeH nonygapnocTH, ie Bo3pa>i<aioT npoTUB ocBem,eiua npeccoâ BceBo3\io>ioibix, b tom gucge u HmuMEhix, cmopoi i hx gacTioH >i<h3iih, ie 3aMegaa npu omoxi, Toro, gmo iiocmeiieiiiio hx gM'iiiaa >i<m3iib nonagaeT nog no.inwm loiipogi co cmopoiibi npeccbi. I Iogooiihie B3auMooTioraeiua c iipeccoH npaKTugecKu ie noggaoica npaBoBon oneine c no3uguH 3amHTib npaBa ia 'iacmiiyio >i<m3iib, hx ciopee \io>i<iio oTiecTu k oneine cmeiieiiH iapymeiua (ogioBpeMeiio co cmopoiibi gug u3 Mupa uciyccTBa u ^ypiagucTOB) npegegoB ycmaiiaBgHBaeMbix Ha^HOHagbHWMH 3aioiaMu b oTioraeiuu iipaBcmBeiiiibix u Mopagbiibix oomecmBei iiiibx ycmoeB. Bo-BTopbix, 3agacTyo cBegeiua u3 micmiioH >i<h3iih Kgagymca ^ypiagucTaMu b ooociioBaime ogeiogibix cy^geiuâ u game MieiuH, xapaKTepu3yom,ux iipo(|)eccHoiiagbiibie gociu^eiua gug u3 Mupa uciyccTBa. HanpuMep, iiyogHiya cmambio o nonygapioM neBge, mypiiagHcT b koi icmamauMM i iagei iua (ugu poema) ero TBopgecioro i iomei nmaga Moxer b KagecTBe iipuguii yia3aTb ia pag (aimoB u3 ihihoH mua ih, i ipuoegaa lai k co6cTBeniio\iy ^ypiagucTCKoMy paccgegoBaiuo, Tai u k ccugiaM ia gpyrue CMH. B bo3\io>i<iio\i cygeoiioxi pasSupaTegicTBe, camnainibiM c iiogooiioH iyâguKagueH, iipecca mo’A'ct cocgaTica ia goâpocoBecTiocTb iaMepeiuH, iipegiiogamaiomMx oka3aiue ioMornu gugy, cmaBiiieMy oo'beixmoM BMemaiegicTBa b gacTiyo mH3iib, bbihth u3 TBopgecioro Kpu3uca. O6pam,eiua b iiauHoiiagimbie cygbi co cmopoiibi gug TBopgecioH ipo(eccuu io (aiTaM BMemaiegicTBa b ux gHgiyo mH3iib iipeccib ie Tai ym gacTbi, u ie toiiio io iipHiuiie iio/igepmaiiHa cBoeH iioiiygapiiocTH gepe3 iipeccy, io u io iipugHiie cpaBiuTegbio ieBbicoiux geiiegiomix komi iei icanuH game b cgygae i iogomumegib iorno cygeonorno pemeiua. Hmornog maiux cygeoiibix paccMoipeiuH gga ipeccbi iipu ie3iaguTegbibix MaTepuagbibix u3gep^iax aBgaeica pocT Tupa^a u iai cgegcTBue iipuGbigH. Hepegiu cgygau, iorga iipecca iaMepeiio iipoBoimpyem 174 u3BecTHwx gun TBopnecioH npo(eccuu nyoguKanuen cKaiigagBiiBix nogpooiiocmen u3 ux guniion >i<u3iiu c TeM, nmooiB bthiiytb b cygeoiiBie pa36upamegBcmBa, b xoge ocBem,eHua KomopiBx o6m,ecTBeHHocTu nepe3 ciaTiu coo6m,aoTca iioBBie i iogpooi iocmu u3 guniion xu3iiu arnux gun. I IyoguKanua ciaien, ociioBaiiiiBix Ha oneinax u HenocpegcTBeHHo cBegeiiuax u (aiTax guniion >i<u3iiu, Bce b Goginnen cmeneiiu iianogiiaco' He toibko Tai iia3iBBaeMBie "xcgiBie raseiBi", ho u npeccy, omiiocamyioca k cepBe3HBiM ugaiiuaM, nmo b onpegegeiiiion Mepe BiB3Baiio u KoiiKypeimuen nenaTHBix CMH c ageimpoi ii ibimu. Oneiiubbh nocioaHHo pacmymun uHTepec u BHuMaHue npecciB k nacmiion >i<u3iiu rpa>kgan, ipaiiunamun c npaMBiM BMeiaTegBcTBoM, cgegyeT oTMeTuTB, nTo cBoGoga u oTcyTcTBue pa3yMiBx orpaiiuneiiun b ocnemeiiuu CMH amon c(|)epiB iianuiiaern npuoopco'aiB ''ToTaguTapiBn xapaKTep''. Tepaiuii ''momagumapiiBin xapaKTep'' npuMeiieii He cgynaniio, Tai iai uMeHHo agiTepHaTHBHoe geMoKpamuneckoMy o6m,ecTBeHHoMy ycmponciBy momagumapiioe rocygapcTBo Hapagy c hojhwm KoiimpogeM iiag BceMu nogumuneciuMu c(epaMu >i<u3iiu ooinecmna He MeHee Bam'HBiM cnuiaeT koi impogi iag BceMu cmopoi iaxiu nacmiion >ku3i iu rpa>kgai i, ocyinecmBgaeMBin nymeM (airnuneciu npaMoro BMeniamegBcmBa b Hee, loiopoe imipamaernca b npou3BogBiioM KoHTpoge 3a Koppecnoiigeiinuen, b gupeKiuBimix ycTaioBKax ia npaBuga ceMenion >u3iu, ia To, KaKue guniBe yBgeneiua pa3peieio uMeTB, KaKux BKycoB u npuBBneK Mo>io npugep>uBaTBca, a KaKue iaxogaTca nog 3anpeToM, BngoTB go iaBa3BBaiua cTuga noBegeiua u Mogti b ogexge. Bogee Toro, uMeHHo kohtpoib iiag nacmiion >ku3iibio rpa>kgan u npou'mogBiioe BMeniamegBcmBo b Hee co cmopoiiiB iiyoguniion BgacTu cnocoâcTByeT noggep>aHuo nogurnunecion ugeogoruu momagumapiioro rocygapcTBa. I IoamoMy Hapagy co cBooogiiiBM gocmynoM k nogyneiiuio u pacnpocipaHeHuo uii(()op\ianuu cnoooga rpa>gaH cipouTB cBoo nacTiyo >u3iB Ge3 BMeiaTegBcTBa nyGgunion BgacTu, ucxoga u3 guniBx npegnonTeiun, aBgaeTca ogion u3 Ba>ieniux ocioB geMoipaiunecioro oomeciBa. Pogi CMH b ToiaguiapHoM rocygapcTBe no cyiu cBoguica k ogHoMy u3 uHcipyMeHTOB ocyineciBgeiiua Koiimpoga iiag o6m,ecTBoM, b tom nucge u nacmiion >ku3iibio rpa>gaH. Cnoooga nogyneHua u pacnpocTpaHeHHa uii(|)opManuu hocut (opMagBiio geiimapaiuBiiBin xapaiTep u orpaiiuneiia >ecTKuMu paMiaMu rocygapciBei ii ibix ugeogoruneciux yciaHoBok. B ycgoBuax Hagunua meiigeimun k iiapynieiiuio ngopagu3Ma co ciopoHw npecciB u loimeiimpanuu CMH, o neM ronopugoci b npegiBgymux rganax, caMa npecca b toh ugu uhoh cieneHu Mo>eT ciaHoBuTBca ogi ium u3 uHcipyMeHToB ocyineciBgeiiua ageMeinon ToiaguTapHoro xapaiTepa u b geMoipaTunecioM rocygapcTBe. ToiaguTapu3M b cBoeM loiiipemiioM npoaBgeiuu ie oGa3aTegBio gog>ei GBTB npegcTaBgei MoionogBion loimeiimpanuen Bgacmu b pyiax ogi ion nogumunecion napiuu, amo Mo>eT 175 obitb u ie3akpengeiiaa (opMagiio kom,eiipapua Bgaciu b pykax ieckogbKHx iaudogee MoiyinecTBeiniBix b (uiaicoBo^koioMUHeckoM onoraeiuu rpynn, MMeomux bo3mo>i<iioctb nocpegciBoM nogioro ugu 'iac'iu'iiioio (aKTuaeckoro Koiipoga iiag opraiaMu rocygapciBeiioâ Bgaciu, odneciBeiibiMu oprairoapuaMu u CMH, ocyneciBgaib iiocgegyiomnâ Koiipogb (b tom aucge u nyieM Koimeinpaunn b cbohx pykax ociobioh Maccbi CMH) iiag BceMu c(epaMu >kh3hh odneciBa, Bkgoaaa u 'iacii iyio >i<m3iib. I logodi iBie npoaBgeiua ToTaguTapu3Ma b doginien ugu Meibraeâ cieneiu MoryT npoaBgaiica ia pa3gn'iniB\ uciopuaeckux nana\ u iaudogee xapakiepibi gga rocygapciB c nepexogibiM iKoiioMM'iecKMM ykgagoM. Ogiako cgegyei oiMeiuib, 'ito u b cipaiax c ycioaBraenca piBiio'iiioH ikohomhkoh bo3mo>kiiib npoaBgeiua iekoiopbix npu3iakoB nogodioro ToTaguTapu3Ma ( 4 ). CBodoga cgoBa CMH b ycgoBuax npoaBgeiua nogodioro ToTaguTapu3Ma peagiio cyneciByei Togbko b rpaiupax, o'iep'ieiniiB\ uiiepecaMu (|)HiiaiicoBooipoMBiiiigeiiiiiB\ rpynn, Bgageioinnx CMH. I Ipu'ieM nu uiTepecbi MoryT pacnpocTpaiaibca ie Togbko npaMbiM odpa3oM ia ykpengeiue cBoero (uiaicoBoro u iKoiioMU'iecKoio MoryneciBa, io u ia (opMupoBaiue iipaBcTBeiiiiiB\, MopagBiiiB\ u iiu'iecKH\ B3rgagoB odneciBa, BKgoaaogu\ iipniinHiiiB ceMenibix u gu'ib\ B3auMooiioieiun. Ei ne ogiuM BanoiBiM odcioaiegiciBoM, ienocpegciBeiio b.ihmioiuhm ia (opMupoBaiue cnepu(uaeckoro odpa3a npeccbi, aBgaeica Bce dogee paciynaa koikypeipua Me>i<gy CMH, koiopaa ciuMygupyei (ocodeiio e>i<egiieBiiBie ra3eibi) nogyaeiue npudbigu godbM odpa3oM. noroia 3a npudbgbiocibo u3gaiun Bce B dogbien cieneiu npeBpanaei npeccy ie Togbko b pacnpocTpaiuTega odneciBeiio noge3ion ui(opMapuu u ioBocieâ, io u b u3roioBuiega akiyagbibix ioBocieâ, koiopbie auiaiegu, no Mieiuo ^ypiagucTOB, roioBbi doginie Bcero noipedgaib. npu itom npoucxoguT, kak o'iue'ieno b ( 2 ): '' ... (adpukapua B3auMocBa3en, KoicipyupoBaiue, Bguaiue ia odpa3 u MupoBo33peiue . nogguiioe u3Bpaneiue pogu aKiyagbiociu cocioui, B ioM, godaa aKiyagbiaa ui(opMapua npurogia ..ihiiib gga ioro, 'iiodiB BpeMeiio u, ecgu cyguib no ee nii(|)opMannoniion iieiniociu, noaiu de3 nocgegciBuâ npuBgeai k cede BiuMaiue"... oicyiciBue uctuhimx ioBocieâ BiBiiy>i<gaeo' nogkparauBaib crapbie, to ecib Bbi3biBaeT k >kh3hh ^ypiagucickyn ynakoBoaiyo uigycipuo''. Bce dogbiyo pogb B noga'e npeccon aKiyagbib\, B npuBegeiioM Bune noiuMaiuu, ioBocieâ iaauiaroT urpaib cgyxu, b tom 'ucge u ocioBaiibe ia npegBapuiegbio Bdpoieiion B Hiiepiei coMiuiegbioâ hi i(|)op\iai iun. noroia 3a ioBociaMu, iocanuMu xapakiep pa3Bgekaiegbibix ceicapun, goduM cnocodoM, 3aciaBgaei ^ypiagucioB Bce b dogiraen cieneiu Biopraiica b caMBie ninuMiiBie c(epu 'iacTiion >kh3hh ipaman, 176 ipu oTcyTcTBuu laioH-guGo ieoGxoguMocTu b jtom ugu iipocmo pa3yMioH ioTpeGiocTu geMoipaTugecKoro oGm,ecTBa. Ociobibim gBu^ym,uM motubom Taioro BTop^eiua aBgaeica iu3Begeiue un(|)opManuu go ypoBia cKaKgagbKwx ioboctch. npugeM iai pa3 b c(epe BTop^eiua b gacTiyo >i<H3iib iipecca Bce gam,e iipuGei'aem i iipogynupoBanuio cKangagbiibix ioBocTeH pagu Bb3oBa uiTepeca uMeiio K cKaigagbioH iogage MaTepuaga. Kai ciipaBegguBo oTMegaeica b ( 2 ): ''Pegb Gogbine ie uger' o tom, gmoGbi oGnapy>i<umb ciangag u pa3oGgaguTb, gmoGbi ycipaiuTb ero. CoBceM naoGopom, uiTepecei toiiio caM ciangag, a ie ero guiBugaiiua... I Ic'Ba>i<iio, gmo ioboctu ie cKangagbiibi - oiu gog>i<nbi Gbimb TaioBbiMu. C amoH negbio i hhm iiogMeniuBaiom to ogio to gpyroe u3 Toro, gero negb3a iaHTu B oGgacTu (aKToB: MageibKuH cgyx, ccbgKy ia ieia3BaiibH uctoiiui, 3arpuMHpoBaiioe iog (aiT iipegiiogo>i<enueM. npaiTuia Taioro poga ie toiiio IenocpegcTBeIIO ipegcTaBgaeT coGoH iapymeiue ipaBa ia yBa^eiue gacTioH >i<H3i iu, io ocymecmBgae\iaa perygapio u Bce b GogbrneM oGbeMe, ciocoGcTByeT Bnegpenuio b o6m,ecTBeiioe co3iaiue yGe>i<genua, ito gacTiaa >i<u3iib bo Bcex ee ipoaBgeiuax, BKgionaiomux u caMbie unmuMiibie cmopoiibi, ie aagacrca ucigoguTegbio gunnon iipuna/igengiocmbio la^goro gegoBeia u Mo^eT 6biTb BbicmaBgc'iia ia BceoGm,ee oGo3peiue. CgegcmBueM pirîpyniaioinei'o Bo3geâcTBua ipeccbi ia yBa>i<eiiue gacTioH >i<u3iiu cmanoBumca ie toiiio ciiu>i<eiiue Mopagbiibix u ipaBcTBeiibix ipuTepueB b oGm,ecTBe, io u (opMupoBaiue b co3iaiuu giogeH cTepeoiuia ioBegeiua, goiiycKaiomei'o Bmop>i<eiiue b cboio u gy^yo gunnyio >i<u3iib iai nenmo iipuBbmnoe u oGbigeiioe, a ')mo y>i<e ieceT b ceGe iiomenuuagbnyio yrpo3y ocioBaM geMoipaTugecioro oGmecmba nogoGiaa ^ecTiaa oneirna "ToTagbioro" BMeiiiamegbcmBa ipeccbi b gu'uiyio >i<H3iib oTiocuTca igaiumiM oGpa3oM i ipaBy ia MBamei iue gacTioH >i<H3iiu pagoBbix ipa>i<gaii, iociogbiy b iiogaugaioineM gucge cgygaeB iogoGioe BMemaTegbcTBo ie Mo^eT Gbimb oipaBgaio neoGxoguMocmbio uiTepecoB geMoipaTugecioro oGm,ecTBa. ^pyruM oGpa3oM mo>i<iio oneiiuBamb BiuMaiue ipeccbi i gacTioH >i<u3iiu ioguTugeciux geaTegeH, guioBiuioB, gugepoa oGm,ecTBeiibix opraiiuianuH u (ongoa. npuMeiuTegbio i maiuM guna\i uiTepecbi geMoipaTugecioro oGm,ecTBa ie toiiio goiyciaoT ocoGoe BiuMaiue >i<ypnagucmoB i (aiTaM u oGcToaTegbcTBaM ux gacTioH >i<u3iiu, io u iipegcmaugaiom iogoGioe BiuMaiue iai ieoGxoguMoe ycgoBue iioggep>i<anua geMoipaTugecKux oTioraeiuH MOKgy iyGgugioH Bgacmbio u pagoimiMu ipa>i<gaiiaMu. B iipenegeiimnoM ipaBe EBpoieHcioro Cyga naioiueii oiipegegeiiiibiH oiibim pa3pemeiua ioi(guiTa \ie>i<gy ipaBoM ipeccbi ia cBoGogy cgoBa u ipaBoM i'pa>i<gan ia MBamenue ux gacTioH >i<u3nu ipuMeiuTegbio i gunaM, aagaiomuMca ioguTugecKHMu ugu bocygapcmBeniibiMu geaTegaMu. Cymb iogxoga EBpoieHcioro Cyga cBoguTca i ToMy, ito geaTegbiocTb gun, 177 oiiocanuxca no cBoeMy nogo^eiuo k nydguaion Bgaciu, gog^ia npoiekaib B ycgoBua\, gonyckaonu\ iaudogbiyo cBodogy cgoBa npeccb , rapaiiupoBaiiyo Ciaiben 10. Bogee ioro, xoia pacnpocipaieiue b npecce cBegeiun U3 aaciion >i<m3iim, iocanux go>i<iiiBM ugu KgeBeiiuaecKuâ xapakiep, nonagaei nog orpanuauiegiibie nogo^eiua Maciu 2 Ciaibu 10 ie3aBucuMo ot odneciBeiioro nogo^eiua ioro ugu uioro guna, ogiako k gunaM, HMeonuM onoraeiue k nydguaion Bgaciu, gonyckaroica oneiioaiiBie Bbicka3biBaiua, koiopbie MoryT cogep^an b kaaeciBe odocioBaiun u ie coBceM ioaibie cBegeiua U3 ux aaciion >kh3hh. TakUM odpa3oM, noguiuaecKun geaiegi oda3ai ugu cMupuibca c npuciagbibM BiuMaiueM npeccb ko BceM ciopoiaM cBoen >i<M3iiege>iTegBiiociu, BKgroaaa nogpodiociu guaion ^u3iu, ugu cMeiuib c(epy peagu3a^uu cboux i ioiei inMagn iib\ bo3mo>i<i iocreH u cnocodiocien. Oakiuaeckoe oicyrciBue npaMbix iipenegeinoB EBponenckoro Cyga no oneni<e npegegoB BMernaiegiciBa iipecciB b aaciiyro >i<m3iib b Buge iiydgMKanMM dogee ugu Meiee gocroBepi iib\ cBegeiun, kacaronuxca pa3i iib\ ciopoi aaciion >kh3hh b tom aucge u caMBi\ uhtumimx pagoBbix ipa>i<gai i, BKgoaaa u gup U3 Mup uckycciBa, no3Bogaei yiBep^gaib, aio npodgeMa 3am,uibi ux npaBa ia yBa^eiue aaciion >kh3hh ot nocaraiegiciB co ciopoibi iipecciB b paMkax Me>i<gyiiapogiioi'o eBponenckoro npaBa ociaeica go iekoiopon cieneiu oikpbion. Cnucok auTepaTypw: 1. ''EBponenckun Cyg no npaBaM aegoBeka. H3dpaiibe peieiua''. MockBa. H3gaiegbciBo "HOPMA". 2000r, t. 1-2. 2. Hopdei liangep. "K<a>i<ga kpoBaBbix KagpoB ugu: iegi3a gu npogaib Mup?'', European Center for security studies George C. Marshall, Advanced Seminar #723, The Role of the Media in a Democracy, Book 2 of 2 Russian. 3.Opegepuk A. ^MMepi. ''CpegciBa MaccoBon ui(opMapuu CIA b 1990-e'', European Center for security studies George C. Marshall, Advanced Seminar #723, The Role of the Media in a Democracy, Book 2 of 2 Russian. 4. Padovani C. And A. Calabrese ''Berlusconi, RAI and the Modernization of Italian Federalism''. 1995. BriagiiMiip r pnropueB Ang'/Keii Khumhuk HekOTopwe npoo.'ieMM CBooognoio gocTyna k iiii(()opMannii b yc.'iobiisix Koiiiieiimpaiiiiii CMH 178 Bo Biopon nogoBuiie nponigorno ciogeiua Gypiioe pa3Buiue 3geKTpoHHwx cpegcTB MaccoBon uii(|)opManuu pe3io nomeciiugo Ha piBiiie pemaMBi nenamiiBie CMH u (aiTuneciu omogBuiiygo ux b ioMMepnecioM oTHoraeHuu Ha BiopocmeneiiiiBie pogu, cymecmBeiiiio chuiub goxogiB ot pemaMiion geamegBi iocmu. Bo Miiornux cgynaax goxogiB ot pemaMBi nepecmagu npuHocuTB omymuMyio npuoiBgB, ho nocmaBugu npoGgeMy komi iei icanuu u3gep>ei Ha uigai iue u paci ipocipai iei iue ra3eT. B 3tmx ycgoBuax i ienami ibic CMH i ionigu no nyru noucia paiguni ibix ciocoGob i iobibiiici iua cBoen pei imaGegBi iocmu, b tom nucge u 3a cneT gpyrux ucToniuKoB (uiaicupoBaiua, KoTopBe, ogiaKo, B ie MeiBnen, a B page cgynaeB u B GogBnen cTeneiu, nopo>gaoT ucKgonuTegBio pBioniBn noxog k paci ipocipai iaexion ui i(|)op\ianuu u ugeaM. OgHuM u3 igaBiiBix ciiocoGob noggep>aHua pei imaGegBi iocmu CMH aBgaeica ux yipynHeHue u Koiiii.eiimpaii.ua (rnrno KacaeTca Bcex bu/ob CMH). I IpaBumegiciBeiniaH noguiuia b oiHornemn npecciB no Goginen naciu ogamonpuamcmBoBaga pocmy KpyniiBix KoMMepneciux Megua-cTpyiTyp. HeMHorue aiimuMoiionogBiiBie MepiB, Komopue Gbirnu npuiiamiB, oia3aguci cgaoiBMu. HagoroBaa noguiuia b hc.iom noompaga loimeiimpanuio coGctbchhoctu u co3gaHue mcciiibix Moiionogun. OTcyicTBue cmporux oGa3iBBaiomux aHTuTpecToBcKux iio.mo>i<eiiun noiBogugo KpyniiiBM rnaiernaM npuGeraTB i MoiionogucmcKon piBiioniion cipaTeruu b peigaMe u mupaxupoBaiiuu, Komopaa nocmaBuga He ctoib KpyniiBie rnaiemiB b iieBBirnogiioe nogo>eHue u BBiiiyguga 3HanuTegBHyo nacTB ux noiuHyTB imm-îemiiBin Gu3Hec. UpuneM rnrnom nponecc npogog>i<aemca u b iiacmoamee BpeMa. nogoGHaa iipaiiuia Bce Gogiine 3aipygHaeT gocmyn paiguniux Tonei 3peHua u yGe>i<geiiun i oGmecTBeHHoMy coiiiaiiuio, a marn<e no3BogaeT ogHuM rpynnaM u uiiguBugyyMaM, cocTaBrnaomuM rngurny, umctb Gogiine Beca b gegax oGmeciBeiiiion nogurnuiu, neM gpyruM, MeHee npuBHge^upoBmHHHM, ngeHaM oGmecTBa, nmo b ioHenHoM pe3ygBTaTe npegcTaBgaeT coGoâ (aiiMnecioe ompaiiuneiiue cBoGogHoro gocmyna i uii(|)opManuu. CBoeoGpa3HHM BapuaHToM IOH^eHTpa^uu CMH BBiigagum ux nepexog B ienocpegcTBeiioe nogioe opugunecKoe nognuieiue KpyniBM (ui iai icobibm u (ui iai icobo-i ipoMBinigei ii ibim rpynnaM, lomopue goTupyoT u3 cboux cpegcTB ogHoBpeMeHHo Heciogiio uigaiiun. Taiaa npaiTuia ocoGchho xapaiTepHa gga cipaH c nepexogiion mioiioMuion, b nacrniocrnu, gga Poccuu. Bogee Toro, npuMeHuTegBHo i Poccuu, no mhchuo (3,4), b ycgoBuax 3aMeTHoro coipamei iua numamegBcKon ayguTopHH i ienami ibix CMH yxygneiua cucTeMB ux pacnpocTpaieiua u ciu>eiua goxogoB oT pemaMBi rnaiemiB u xypiiagBi npocmo BBiiiyxgeiiiB uciaTB (uiiaiicoByio 179 iioggep>i<KY co cmopoi ibi ipyiieHfflHx (uiaicoBbix rpyii, ipeBpamaacb TaiuM oGpa3oM U3 cpegcTBa oGeciegeiua cBoGogbi cgoBa u cBoGogioro gocTyia i un(|)opManuu b ogui U3 uicTpyMeiToB b GopbGe uiTepecoB BgacTibx cTpyiTyp. npu Bcex ieraTUBibix iocgegcTBuax TaioH ipaiTuiu b oTioraeiuu cBoGogbi oGMeia ugeaMu u un(|)opManueH (uiaicoBo^ioioMHgeciue ipoTUBopegua u JionoMUMecina KonKypenuua Me>i<gy Bga^egb^aMu CMH oGbeiTuBio B page cgygaeB ipuBoguT i ipegocTaBgeiuo Gogee iogioH uii(|)opManuu u pa3nooGpa3uio ugeH u MieiuH. Ogiaio oTcymcTBue cBegeiuH o npunagJe>Knocru o'rgegbHMx CMH i tcm ugu hhwm ((uiiaiicoBo-iipoMbiiiueniibiM u ioguTugeciuM rpyiiaM, aigaioniuxca ux (aiTugecKHMu Bga^egb^aMu ge3opueiTupyeT guTaTegeH b iogygaeMoH uii(|)opManuu, iapymaeT ipumui igopagu3Ma b cpegcTBax MaccoBoH uii(|)opManuu u b loiegioM uTore orpaiuguBaeT cBoGogy gocTyia i uii(|)opManuu. I Ioamoxiy ipoGgeMa ipo3pagiocTu CMH cepbe3io onenuBaemca, io ipaHieH Mepe, b Begymux eipoieHciux cmpanax. OGm,ecTBeiiocTb gog^ia umcti bo3mo^iocti gocTyia i ociiobiibim cBegeiuaM o CMH, gToGb 3iaTb, iTo BgageeT CMH, gTo B cBoo ogepegb gaeT bo3mo^iocti (opMupoBaTb oco3iaiioe Mieiue io omnonienuio i pacipocTpaiaeMoH un(|)opManuu. Hcxoga U3 amoH iom,emuu Komutct muhhctpob CoBeTa EBpoibi ipuiag b ioiqe 1994 roga peioMenganuH rocygapcTBaM-ygacTiuiaM O Mepax oGeciegeiua ipo3pagiocTu cpegcTB MaccoBoH hi i(|)opMai ihh, Komopbie iipe/uaraiom: "... itoGh ipaBUTegbcTBa rocygapcTB- ggeioB paccMompegu bo3mo^iocti BKgoguTb b ux BiyTpeiiee 3aioiogaTegbcTBo iogo^eiua, hmcioiuhc ne. mo rapaHTupoBaiue u cogeHcTBue ipo3pagiocTu cpegcTB MaccoBoH Hn(|)opMaiiuH, a Tai^e oGgergeiue oGMeia Hn(|)opManHeH io amoxiy Boipocy Me>i<gy rocygapcTBaMu-ggeiaMu, c uciogb3oBaiueM ocioBoiogaraomux iipui ihhiiob, ipugaraeMbix i nacmoameH peioMengauHu" (2). B ipugo^eiuu N°1 i amuM peioMenganuaM (opMygupyoTca ocioBibie ipumuib gocTyia oGmecTBeiiocTu i uI(opMa^Hu o CMH, b loTopbx ipoBo3rgamaeTca ipaBo ggeioB oGmecTBa umcti gocTyi i ociobioh hi i(|)op\iai ihh o CMH, c tcm, nmoGbi oiu Morgu cociaBUTb cBoe Mieiue gga ouciikh Hn(|)opMaiiUH, ugeH u MieiuH, paciipocmpanaeMbix cpegcTBaMu MaccoBoH uI(opMa^Hu. OgioBpeMeiio b ioMMeiTapuax iipegnaraiomca u ycgoBua iepegagu amoH Hn(|)opManHH oGmecTBeiiocTu, b cootbctctbuu c iotopmmu iepegaga uI(opMa^uu o CMH cgy^GaMu ugu cTpyKTypaMu, oTBegaomuMu 3a oGeciegeiue ux ipo3pagiocTu gog^ia ocymecTBgaTbca c coGgogeiueM ipaB u geruTUMibix uiTepecoB gu^ u opraioB, ia Komopbie pacipocipaiaoTca TpeGoBaiua o ipo3pagiocTu. OcoGoe BiuMaiue ipu amoxi ipeggaraeTca ygegaTb ieoGxoguMocTu corgacoBaiua TpeGoBaiuH ipo3pagiocTu c ipum,uioM cioGogbi ToproBgu u ipoMbimgeiiocTu, a Tai^e ipaBugaM o 3am,uTe ioMMepgecioH maHnbi, 180 Koii(|)MgeiinMagBiiociu uctohiukob ui(opMaguu CMH u pegaKu,uoiion ianib . npuMeiuiegbio k neaaiibiM CMH KoMUiei MuiucipoB CoBeia EBponb B cBoux koMMeiiapuax gonogiuiegbio pekoMeigyei npegycMoipeib BKgoaeiue onpegegeiibix nogo^eiun bo Biyipeiiee 3akoiogaiegbciBo. B aaciiociu, oi cauiaei, aio cgegyei npegycMoipeib bo3mo>i<iioctb npuiaiua no uiuguaiuBe npegnpuaiun npeccbi Mep caMopeiyg>inMM gga gociu^eiua ipaicnapeiiiociu, koiopaa Mo^ei Obiti yciaioBgei pa3guaibMu kogekcaMu, npo(eccuoiagbibMu yciaBaMu ugu gpyruMu BugaMu akioB. TakUM odpa3oM pei<oMeiigaiiuM KoMuieia MuiucipoB CoBeia EBpoiiiB B oiioieiuu npo3paaiociu CMH iukouM odpa3oM ie iapyiaoi iipuiinMiiiB cBodogiB cgoBa, npegociaBgaa ogioBpeMeiio odneciBeiiociu dogee ioaio u cBodogio ogeiuBan u Bbidupaii ui(opMagun. HeodxoguMo Taiore oiMeiuib i ioi ibitkh BgagegineB CMH yMeibfflUib M3gep>i<i<M u noBbicuii peiiadegiiocib 3a caei cokpaneiua rniaia nocioaiibix coipygiukoB. B CIA u EBpone, BKgoaaa Poccuo, b cpegciBax MaccoBon ui(opMaguu iadgogaeica Bce dogee oiaeiguBaa iememua ie dpaii b iniai pegaRguu ^ypiagucioB, a npuderaii k ycgyraM ie3aBucuMbix ^ypiagucioB. ^ia Teiigeiinua iaui cepie3ibie onaciociu gga kaaeciBa u gocioBepiociu ui(opMaguu. B cBa3u c oicyrciBueM rapaiiun, odecneauBaeMbix coguagiibiM 3akoiogaiegbciBoM, u ienocioaiciBoM goxoga ie3aBucuMbie ^ypiagucibi Bbiiymeibi npeggaraii cpegciBaM MaccoBon ui(opMaguu ka^gyn ciaiio kak ioBap. B cBa3u c pacnpocipaieiueM 0e3Bo3Me3gion nepegaau ui(opMaguu od odneciBeiio 3iaauMbix codbnuax no BceMy Mupy cpegciBa MaccoBon ui(opMaguu ienepi Moryi no cBoeMy ycMoipeiun oika3biBaibca ot iipeggo>i<eiiMM ie3aBucuMbix ^ypiagucioB u npuderaii k ux ycgyraM iogiko b caMbix ieodxoguMbx cgyaaax. Pe3ygbiaioM aBgaeica paciynee gaBgeiue koikypemuu, koiopoe iipMiiy>i<gaeT ^ypiagucioB uckaii Bce dogee ceicaguombie Maiepuagbi. HanpuMep, b padoie (5 ) yKa3biBaeica, aio bo Miorux cgyaaax ie3aBucuMbie BoeiiiiBie KoppeciioiigeiiTBi oika3biBaguci ot cepie3ioro u3yaeiua npodgeM u nociaBgagu Me>i<gyiiapogiioH odneciBeiiociu nogynpaBgy u cgyxu. gaBgeiue pbiika b nogi3y dbiciporo npegciaBgeiua ceicaguoiibix coodneiun ie iogiko nogpbiBaei kaaeciBo ui(opMaguu, io, aio ene \y>i<e, iapymaei (ymaMeiiagiibie npaBa aegoBeka u b i iepByio oaepegi npaBo gociyna k gocioBepion u nogguiion ui(opMaguu. KoMMepguagu3agua CMH npuBega u rnupokoMy pacnpocipaieiun CMH, ie ciaBanux B ocioBy cBoen geaiegbiociu cBodogibn odMei ui(opMaguen u MieiuaMu, a U3iaaagiio iianegeiniiB\ pagu nogyaeiua MakcuMagiion npudbigu co3iaiegbio ia nydgukagun cyrydo pa3Bgekaiegbibix MaiepuagoB, coMiuiegbibix ceicaguombix MaiepuagoB 181 u otipobchhoh ge3uii(|)opManuu, pa3GaBgeHHoâ oinaciu npaigon ugu i iogyi ipaBgon gga npugaiua gocToBepHocTu cboum i iyGguKanuaM. B oTHorneHuu CMH nogoGHoro poga, tcm He MeHee, iiogaBgaiomee Gogiiiiuiicibo 3KcnepToB no npaBoBBiM acneiTaM CMH cnuiaeT, nio cBoGoga cpegcTB MaccoBon uii(|)opManuu HegeguMa u gga 3aioHa paigunua MOKgy cepBe3Hoâ u "xegmon" npeccoâ He gog>i<iio Gbitb. Tai iai copiupoiia rocygapcTBaMu nyGguKanun u uigaiiun Ha oGmecTBeHHo noge3iBe u Gecnoge3iBe oneiB GBcTpo npuBegeT nogioMy nogaBgeiuo cioGogiB cgoBa. I kmoMy pag aicnepioB oTBepraeT .iioGibc iioiibiiku iopugunecioio pa3gegeiiua Mexgy "oTBeTcTBeHHoH" nogumunecKon npeccon u "ioMMepnecion npeccon". CgegyeT otmctutb, nio Eiponenciun cyg no npaBaM negoBeia b hc.iom npugep>i<uBaemca Tex kc B3rgagoB, xoma b cboch cygeGiion npaiTuie u npuHuMaeT bo BHuMaHue oipaiiuneiiua Ha cBoGogy caMoBBipaxeiiua, yia3aHHBie b n.2 ciaTiu 10. Tai, no gegy Xaiigucanga, uMeomeMy omiionieiiue i BeguioGpuTaHuu, Eiponenciun Cyg, b geiaGpe 1976 roga, npuHag nocTaHoBgeHue, corgacHo ioTopoMy 3anpem,eHue inuru nog Ha3BaHueM "KpacHaa KiiuxenKa", BBiiieceiiiioe GpuTaHCKHMu BgacmaMu Ha ochobc 3aioHa o iieiipucmoniiBix nyGguKanuax Gbi.io cgegaHo b cootbctctbuu c oipaiiuneiiueM, yia3ai iiibim b Ciamie 10 (n. 2) b oTHoffleHuu 3amumiB HpaBcTBeHHocTu. BMecTe c tcm b cBa3u c jium peffleHueM (Tai >e iai u b cBa3u c nocgegyomuM peneiseM no gegy raiemiB "Caiigu manMc") Cyg oGpaTug ocoGoe BiuMaiue ia Ba>ioe 3ianeiue cBoGogB caMoBBpa>eiua B geMoipaTunecioM oGmecTBe: "CBoGoga caMoBBpa>eiua cocTaBgaeT ogiy u3 cymecTBeiiBx ocioB Taioro oGmecTBa, ogiio u3 ociiobiibix ycgoBun ero nporpecca u paiiumua Kaxgoro negoBeia. B cugy naparpa(a 2 Cmamiu 10 Koiibciihuu, cBoGoga caMoBBipa>i<eiiua oTHocuTca He toibio k "uii(|)opManuu" u "MHeHuaM", ioTopBe BocnpuiuMaoTca nogo>uTegBio ugu paccMaTpuBaoTca iai ieociopGuTegBiBe ugu iai Ge3pa3guniBe, io Tai>e MieiuaM, ioTopBe ociopGgaoT, noi^^T ugu Bo3MymaoT rocygapcTBo ugu iaiyo-guGo nacTB iacegeiua. TaioBB TpeGoBaiua ngopagu3Ma, TepnuMocTu u cioGogiB Bog-ipeiiun, Ge3 ioTopbix hct gcMoipaTunecioro oGmecTBa"( 1 ). OTMeneHHaa bibiiic meiigeimua i Koiiii.eiimpaii.ua CMH, coigaiiuio moi uiiibx iianuoiiagiiiBix u TpaiiciianuoiiagiiiBix MeguniiBix xoi/uhioi, iyga nenaTHaa npecca BxoguT iai cocmaigaiomun ageMeiim Hapagy c ^geITpoHHHMu CMH, u iai cgegcTBue, coipameiiue nucga iicgaBucuMBix cpegcTB MaccoBon uii(|)opManuu oG'bckiubiio npuBoguT i ciiuxeiiuio Bo3Mo>iocTu gocTyna gogen i ngopagucTunecioMy cogep>aiuo uii(|)opManuu (c ynemoM Toro, nio CMH ociaoica BammeninuM ucioniiuioM uH(opMauuu). CgegyeT otmctutb npu iiom, nio npaMBiM oGpa3oM cmamia 10 Eiponencion koiibciihuu o npaBax negoBeia, rapaHTupyomeH cBoGogy 182 caMoBbipa^eiua u Mn(|)opManMM, ie perygupyeT u ie orpaiuguBaeT yKa3aiibiH iiponecc, ocraBgaa ero io cymu ia ycMompenue BiyTpeiiero 3aioiogaTegbcTBa roygapcTB-ygacTiuioB. Taioe iiojo'/KCiihc geg b c(epe cBoGogioro gocTyia i HH(opMapuu mupoioH oGmecTBeiiocTu u omgegbiiBix .ihh ioGygHgo Komutct muhhctpob CoBeTa EBpoibi iipeg.io>i<Mmb b 1999 rogy cboum cmpanaM-ygacTiuiaM peioMcngauMM OTiocuTeibio Mep cTHMyjupoBaiua iigiopa.iM3Ma b cpegcTBax MaccoBoH ui(opMapHu, Komopbie, b gacTiociu, io oTioieiuo i iegaTibM CMH yia3bBaoT ia ieoGxoguMocTb cTpai-ygacmnMn cTpeMUTbca i oGeciegeiHo gocTyiiocTu Miioi'ooGpaanbix uctoihuiob ui(opMapHu, iai ycgoBua i uiopaguaMa b amoH c(epe. yignnbie peioMcngauMM gocmamogno ^ecTio ciaBaT Boipoc oG oGa3aiiocTax rocygapcTB- ygacTiuioB ipuiaTb 3aioiogaTegbcTBo, iaipaBjeiioe ia ipegoTBpameiue u ipoTUBogeHcTBue ioipeiTpapHu CMH, "ciocoGioH iogBepriyTb oiaciocTu igopagu3M cpegcTB MaccoBoH ui(opMapuu ia iapHoiagbioM, peruoiagbioM ugu mcctiom ypoBie". npu amoM ipeggaraeTca paccMompeTb bo3mo^hocti co3gaiua ciepHagbibix opraioB guGo nagegenHa iogioMoguaMu y>i<e cymecmByioinHx opraioB b c(epe CMH u iageguTb ux ipaBoM ipoTuBogeHcTBoBaTb cguaiuaM loMiaiuH u iipoiegeiiHio gpyrux oiepapuH io ioipeiTpapHu CMH, yi'po>i<aioinMM ux igopagu3My. Ogiaio amu peioMcngauMM iocaT b u3BecTioH Mepe neoiipegegennBiH xapaiTep u ie gaoT bo3mo^ioctu oGbeiTUBio onenumb cTeieib igopagu3Ma, ito io3BogaeT aaioiiogame.no ipu Bbiiogieiuu peioMcnganuH io oipaiiugeiiMio lonuciimpauMM CMH geHcTBoBaTb io cBoeMy ycMoTpeiuo. B hc.iom cBoGogibiH gocTyi i ui(opMapHu aagacrca ogiuM U3 ocioBibix ycgoBuH iporpecca geMoipaTugecKHx oGmecTB u pa3BUTua Kan<goH gugiocTu. Ogiaio b peagbiiBix ycgoBuax mupoKHH gocTyi i Mn(|)opManMM gga oTgegbioro ungHBHgyyMa orpaiuguBaeTca BiyTpeiiuM 3aioiogaTegbcTBoM cBoeH cTpaib ia ocioBaiuu i.2 cTaTbu 10. KoiBem,uu 1950 r. u i.3 cTaTbu 12 Me^gyiapogioro iaiTa o rpa^gaiciux u ioguTugeciHx ipaBax. Hago b cBa3u c amuM otmctuti, ito EBpoieHciuH Cyg io ipaBaM gegoBeia B cBoeH ipaiTuie ipu paccMoTpeiuu ciopibx BoipocoB o gocTyie i ui(opMapHu macmnbix gup b GogbmeH cTeieiu iipMgep'/KMBaemca orpaiuguTegbibix iogo^eiuH cTaTbu 10, opueiTHpyacb ia BiyTpeiiee 3aioiogaTegbcTBo cmpan- ygacTiup. H amo ipu tom, ito CMH b oigugue ot macmnbix gup paciiogaraiom iai ipaiugo orpoMibiMu BoaMongiocmaMM ((uiaicoBbiM, TexHugeciuMu u ioguTugecKHMu) gga iogygeiua mupoioro cieiTpa cBegeiuH. Taioe iiogo>i<enMe geg (aiTugeciu ipuBoguT i ToMy, ito CMH urpaiom ocoGo Bangiyio pogb b ocymecTBgeiuu cBoGogioro gocTyia i ui(opMapuu oTgegbioro gegoBeia. Bmcctc c tcm, ioipeiTpapHa CMH b pyiax oipegegeiibix (uiaicoBo-ipoMbimgeiibix u ioguTugecKHx rpyii 183 npu ogioBpeMeiioM oicyrciBuu aeiKux iiogo>i<eiiMM o ie3aBucuMociu pacnpocipaiaeMon uI(opMa^uu ot j.imtiibix rpynn b Me>i<gyiiapogiio-npaBoBbx gokyMeiiax Bguaei ia io, aio odneciBo (akiuaecku uMeei goBogiio orpaiuaeiibin gociyn k rnupokoMy cnekipy Mieiun, caMoBiBpa>i<eiiMM u Bcen coBokyniociu Mii(|)opManMoinioi'o Mioroodpa3ua uMeiio b cugy peagiioro Beca ')'iu\ rpynn. Cnucok .'iiiTepamvpM: 1. /'I,ego ''Caiigu TanMc npoiUB Coeguieiioro KopogeBciBa''. ''EBponenckun Cyg no npaBaM aegoBeka. H3dpaiibe peneiua''. MockBa. H3gaiegicTBo ''HOPMA''. 2000r, t.1, c. 198-231. 2. Pei<oMeiiganM>i KoMuieia muhuctpob rocygapciB-ageioB CoBeia EBponb ''O Mepax odecneaeiua npo3paaiociu cpegciB MaccoBon Mii(|)opManMM''. ^okyMeiibi EBponenckoro Coioaa u CoBeia ErpoiiiB, http://www.medialaw.ru/laws/other_laws/european/index.htm 3. Poccunckue cpegciBa Maccon uI(opMa^uu, Bgacii u kanuiag: k Bonpocy o kOI^eIipa^uu u npo3paaiociu CMH b Poccuu. M. ^nrp ''npaBo u CMH'', 1999, 80 c. (Kypiaguciuka u npaBo; bibii.18). 4. npaBoBoe perygupoBaiue kOI^eIipa^uu u npo3paaiociu CMH. nog peg. r.B. Buiokypa, A.r. Puxiepa, B.B. MepiiBinieBa. M. ^nrp ''npaBo u CMH'', 2000, 414 c. (Kypiaguciuka u npaBo; Bbn.26). 5. Mahr, Hans Der Zwang zu blutigen Bildern. Labt sich Frieden nicht verkaufen? In: Loccumer Protokolle 69/65, hh.105-118. 184 185 BOTEZAT CLAUDIA CARMEN IncursIunI teoretIce Si practice în limba Si literatura româna text argumentativ text fictional sinonime basmul compunere descriptiva camp lexical imnul nuvela compunere narativa teste de evaluare Editura Sfântul Ierarh Nicolae 2010 ISBN 978-606-577-013-3 Referent științific: PROF. DR. LILIANA PĂUNESCU Ebook publicat în Sala de Lectură a Editurii Sfântul Ierarh Nicolae, la http://lectura.bibliotecadigitala.ro Editura Sfântul Ierarh Nicolae 2009 http://www.bibliotecadigitala.ro ISBN 978-606-577-013-3 2 Dedic această lucrare soțului și copiilor mei, Beatrice și Emanuel, și vreau să le mulțumesc pentru susținerea pe care mi-au oferit-o. 3 Elevii găsesc în cartea doamnei profesoare, Botezat Claudia Carmen, sinteze ale cunoștințelor teoretice și practice, modalități și soluții de rezolvare. Modelele de subiecte sunt în concordanță cu noul curriculum și cu manualele alternative. Cerințele formulate constituie un prilej de aprofundare și verificare a cunoștințelor de limba și literatura română, de exersare a stilului literar și încurajare a creativității și originalității. Elevii își pot clarifica aspecte privind gradul de formare a competențelor de comprehensiune, de comunicare, de analiză și de argumentare, de interpretare a unor fapte de limbă. Se remarcă utilizarea unui metalimbaj accesibil și a unor exemple edificatoare, care fac din această carte un instrument util de predare- în văța re a limbii române. 4 COMUNICAREA Text ficțional - text nonficțional 9 9 Comunicarea reprezintă procesul prin care se transmite un mesaj de la o sursă (emițător) către o destinație (receptor) folosindu-se un anumit cod și un anumit canal. Factorii implicați în comunicare: > emițătorul- sursa informației > receptorul- destinatarul informației > canalul- suportul fizic al transmiterii unui mesaj (aerul pentru comunicarea verbală, coala de hârtie pentru cea scrisă) > codul- un sistem de semne cu ajutorul căruia transmitem mesajul (alfabetul unei limbi) > mesaj- conținutul comunicării > referent- obiectul comunicării > contextul- datele situației de comunicare (timp, loc, statut social, motivul, etc.) referent canal referent EMIȚĂTOR------------MESAJ 9 RECEPTOR cod context 5 Textul presupune o succesiune ordonată de cuvinte, propoziții și fraze prin care se comunică idei, gânduri, informații etc. În raport cu realitatea există două categorii de texte: textul nonficțional și textul ficțional. Textul nonficțional Textul ficțional • este ancorat în realitatea nemediată, • este ancorat în ficțiune- realitatea mediată de obiectivă; capacitatea de a imagina, de a crea a autorului; • se verifică prin raportare la • se raportează întotdeauna la concepte de genul conceptele adevărat/ fals; verosimil/ neverosimil, fantastic/ realist, estetic/ inestetic; • emițătorul este o persoană reală, • emițătorul, creatorul lumii literare, nu este o există într- un timp istoric bine persoană reală, ci un alter- ego al autorului; definit; • are drept actanți personaje reale, care • actanții sunt personaje, ființe fictive, lipsite de fac parte dintr-o anumită comunitate voință proprie, al căror destin este trasat de autor; socială; • acțiunea este reprezentată de • acțiunea reprezintă o înlănțuire de evenimente întâmplări, evenimente reale; imaginate de autor; • are drept scop informarea cititorului, • are drept scop sensibilizarea cititorului, are caracter persuasiv; transmiterea gândurilor, a trăirilor și a emoțiilor; • limbajul este concis, standard, • limbajul este bogat lexical, expresiv (figuri de stil, denotativ și se caracterizează prin procedee retorice), conotativ și se caracterizează monosemantism; prin polisemantism; • textele nonficționale sunt: cereri, • textele ficționale sunt opere literare: romane, adeverințe, procese verbale, articole nuvele, basme, pasteluri, imnuri, comedii, etc. de ziar, instrucțiuni de folosire a diverselor aparate, legi, etc. 6 GENURI ȘI SPECII LITERARE Genul literar este un mod de organizare care presupune gruparea operelor literare după existența unor caracteristici generale comune. Există trei genuri literare: epic, liric și dramatic. Specia literară este o diviziune a genului literar care cuprinde o clasă de opere literare care au în comun caracteristici particulare. GENUL EPIC Genul epic (lat. epicus- cuvânt, zicere) cuprinde totalitatea operelor în proză sau în versuri care transmit indirect o impresie a realității prin intermediul unei narațiuni, fiind caracterizate prin prezența naratorului, a actiunii și a personajelor. Trăsături: > exprimarea indirectă a mesajului; > apariția autorului în ipostaza de narator; > principalul mod de expunere este narațiunea (aceasta se împletește cu pasaje descriptive și dialog, după necesități) > în discurs relatarea se face de obicei la persoana a III-a, iar când naratorul povestește evenimente din experiența sa, persoana a III-a este înlocuită de persoana I. > personajele, al căror număr diferă în funcție de specia căreia îi aparține opera, sunt cele care desfășoară acțiunea; > acțiunea se desfășoară în mod gradat (după momentele subiectului) și este bine definită în timp și spațiu, prezintă unitate compozițională și are o amploare diferită Specii ale genului epic: 7 • în versuri: balada, poemul, epopeea, legenda, fabula; • în proză: anecdota, basmul, schița, nuvela, povestirea, romanul, reportajul, amintirile, jurnalul. MODURI DE EXPUNERE NARAȚIUNEA este un mod de expunere, caracteristic genului epic, prin care se relatează întâmplări, evenimente și presupune existența unui narator, a acțiunii și a personajelor. Caracteristicile narațiunii: > prezintă minim două evenimente; > evenimentele prezentate se află într-o succesiune cronologică; > există o relație cauzală între evenimentele care alcătuiesc o narațiune; > implică persoane sau personaje care acționează. Naratorul reprezintă instanța narativă care relatează întâmplarea. El este vocea, alter-ego al autorului; nu există în realitate, deci aparține lumii fictive. Relația acestuia cu lumea narată-perspectiva narativă- și cu personajele determină apariția a trei tipuri de naratori: > naratorul omniscient: nu se implică în acțiune, rămâne anonim pe tot parcursul narațiunii; este un fel de demiurg al operei literare, stie tot, este prezent peste tot, cunoaște ce fac și ce gândesc personajele. Viziunea lui aupra operei literare este din spate (din dărăt), iar discursul său este întotdeauna la persoana a III-a. > naratorul personaj: este cel care se implică cel mai mult în acțiune, deoarece este și personajul principal; el are o viziune limitată, nu poate prezenta decât realitatea pe care o poate percepe. Viziunea lui asupra operei literare este împreună cu, iar discursul se realizează la persoana I dând impresia de subiectivitate. 8 > naratorul martor: este implicat în narațiune, fiind un personaj secundar care asistă la anumite episoade sau care relatează un eveniment la care nu a participat, dar pe care-l cunoaște din relatarea unei alte persoane. Viziunea lui asupra întâmplării și asupra personajelor este foarte limitată, relatarea la persoana a III-a ne arată că este absent din întâmplările prezentate. Acțiunea constituie subiectul operei epice și constă în totalitatea evenimentelor, întâmplărilor care se desfășoară gradat, urmărind momentele subiectului. Momentele subiectului sunt : > expozitiunea- momentul inițial al unei narațiuni, care ne furnizează informații privind timpul și locul actiunii, personajele implicate, statutul lor social, etc; > intriga- o situație de dezechilibru, cauza care va determina modificarea cursului evenimentelor; declanșază acțiunea propriu- zisă; > desfășurarea acțiunii- momentul de cea mai mare întindere a acțiunii, cuprinde prezentarea pe larg a evenimentelor și întâmplărilor și presupune gradație ascendentă a acestora; > puntul culminant- momentul de maximă tensiune al narațiunii, care oprește șirul întâmplărilor determinate de intrigă și obligă la găsirea unei soluții. > deznodământul- finalul unei narațiuni, constituie instalare unei situații de echilibru prin rezolvarea confictului; poate fi un final fericit sau unul trist, dramatic. Personajul ocupă un loc important în cadrul narațiunii, el fiind acela care face posibilă organizarea materiei epice; personajul este cel care determină acțiunea. Tipologia personajului este completă prin multitudinea criteriilor de clasificare: > după locul ocupat în ansamblul narațiunii. - principal - secundar 9 - episodic > după amploarea construirii: - complex- rotund (reacțiile lui sunt imprevizibile;xd - devine memorabil prin gesturile și reacțiile sale) - unilateral- plat (este construit în jurul unei singure idei sau calități) > după semnificația etică: - pozitiv - negativ > după modul cum se constitie și evoluează: - individual( cu trăsături asemănătoare unei singure persoane) - colectiv DESCRIEREA este modul de expunere, specific genului liric, ce constă în zugrăvirea unor trăsături ale obiectelor, fenomenelor, personajelor. Descrierea subiectivă: > comunică informații transfigurate prin prisma unei percepții personale; > folosește un limbaj mai puțin specializat, expresiv, conotativ; > presupune implicarea observatorului în prezentare; > folosește o gamă bogată de figuri de stil(epitete, comparații, metafore, repetiții etc.) și imagini artistice; > folosește în special persoana I; Descrierea obiectivă: > comunică informații, date precise ( nume, ani, stiluri, detalii tehnice ); > folosește un limbaj denotati, tehnic de specialitate; > presupune neutralitatea absolută, detașarea observatorului; > folosește doar enumerația și nu alte figuri de stil sau imagini artistice; > discursul este întotdeauna la persoana a III-a. 10 DIALOGUL formă de comunicare ce constă în schimbul de replici între două sau mai multe persoane. > tipuri de dialog: o informal- se desfășoară într-un context familiar iar limbajul folosit este de obicei colocvial o formal- se desfășoară într-un context public sau oficial iar limbajul respectă normele de adresare și de exprimare proprii limbii literare > forme de dialog: o curente- conversația cotidiană, discuția o specializate- masa rotundă, colocviul, ședința, interviul > structura dialogului impune folosirea unor formule adecvate: o formule de inițiere cu rolul de a introduce conversația:“mă bucur să te văd”, “bună, ce mai faci?”, “ce surpriză plăcută!” o formule mediane cu rolul de a menține conversația prin încurajarea partenerului, prin completarea replicilor acestuia sau prin schimbarea subiectului: “într-adevăr!” , “chiar așa?”, “sigur”, “ai dreptate, dar...”, “ce zici despre...”, “n-ar fi mai bine să...” o formule de încheiere cu rolul de a finaliza conversația:“mi-a părut bine”, “mai vorbim”, “la revedere” Caracteristicile dialogului: > modalitate de expunere alături de narațiune și descriere; > specific genului dramatic, dar poate fi prezent și în genul epic și uneori și în cel liric; > poate fi identificat atât grafic (linia de dialog), cât și prin prezența verbelor dicendi: a spune, a zice, a afirma, a întreba... > prezența dialogului impune schimbarea intonației ; > utilizează elemente specifice adresării directe : interjecții, exclamații, interogații ; Rolul dialogului în opera literară: 11 > informativ- interlocutorii emit și receptează alternativ informații; > narativ- prin replicile lor alternante, interlocutorii prezintă un fir epic; > dramatic- replicile interlocutorilor sunt conflictuale, apar ca ciocnire de idei, atitudini morale, sociale, determinând și întreținând acțiunea dramatică; > fatic- replicile interlocutorilor par a fi golite de intenția comunicării a ceva precis, ele având rolul de a menține contactul în vederea unei eventuale comunicări autentice; > conturează portretul personajelor atât prin caracterizare directă, cât și prin caracterizare indirectă; > ilustrează raporturile dintre personaje; > de a provoca o acțiune; > de a exprima reacția, față de o anumită realitate; SCHIȚA 5 Schița este specie a genului epic de mică întindere, având o acțiune redusă la un singur episod narativ reprezentativ pentru viața unui personaj . Caracteristicile schiței: > acțiune este reprezentată de o singură întâmplare semnificativă, iar faptele sunt prezentate în gradația ascendentă a gravității lor; > timpul este redus la cel mult câteva ore; > spațiul este limitat la câteva locuri; > narațiunea se desfășoară într-un singur plan narativ, iar faptele se derulează cronologic prin înlănțuire; > numarul personajelor este mic, iar portretul acestora este succint realizat, bazându-se pe câteva trăsături distinctive; > accentul este pus pe portretul moral al personajelor, scoțând în evidență tarele morale, defectele de caracter; > shița are caracter scenic; 12 > principalul mod de expunere este narațiunea, dar nu lipsește dialogul (descrierea este slab reprezentată); > schița are și un puternic caracter moralizator prin mesajul transmis. POVESTIREA Povestirea este specie a genului epic, având dimensiuni relativ restrânse (încadrată între schiță și nuvelă), cu o acțiune limitată la o singură întâmplare relatată (un singur fir epic). Caracteristicile povestirii: > ca dimensiuni, povestirea se situează între nuvelă și schiță; > narațiunea povestește un singur fapt epic; > accentul este pus pe întâmplări, pe evenimente și nu pe personaje; > personajele sunt construite mai ales prin prisma unui portret moral, cu o vizibilă conotație afectivă, portretul fizic fiind introdus doar schematic, având rolul de a susține de fapt trăsăturile interioare ale personajului; > construcția subiectului este mai puțin riguroasă decât în nuvelă sau în schiță; > întâmplările sunt plasate într-un plan al trecutului fabulos, un timp neprecizat; > propune o viziune subiectivă a unui narator implicat în povestire(i s-a întâmplat lui, a fost martor sau întâmplarea i s-a întâmplat cuiva apropiat); > existența ceremonial al “istorisirii”, adică sistemul de convenții, arta de a povesti, care presupune: crearea atmosferei evocatoare, captarea atenției, motivarea deciziei de a istorisi, tehnica amânării, suspansul; > limbajul are o conotație popular, fiind dominat de mărci ale oralității(expresii colocviale, formule ale adresării directe, proverbe și zicători); 13 BASMUL Basmul desemnează o specie a genului epic, in proză, de mare întindere, în care se povestesc întâmplări fantastice la care participă personaje înzestrate cu puteri supranaturale, având ca temă lupta dintre bine și rău, în final regăsindu-se întotdeauna triumful binelui. Caracteristicile basmului: > tema- lupta dintre bine și rău care se finalizează necondiționat cu triumful binelui; > basmul iși are punctul de plecare in realitatea pe care o transformă în supranatural (personaj ele sunt împărați, feți- frumoși, crai, zmei, balauri, animale năzdrăvane...); > protagonistul este doar mesagerul forțelor binelui și se află permanent în conflict cu antagonistul; > criticul literar V.I.Propp împarte personajele basmului in următoarele categorii: - raufacătorii (spânul), - ajutoarele sunt personajele care îl însotesc pe erou (calul nazdrăvan) , - donatorii sunt personajele care ii ofera eroului ceva care il va ajuta la un moment dat sa depașească un impas ; > spațiul si timpul sunt nedeterminate, manifestându-se timpul mitic al începuturilor- illo tempore și spațiul nemărginit, delimitat în cele două tărâmuri; > împletirea elementelor reale cu cele fabuloase crează fantasticul; > cultivă principii morale esențiale ca adevărul, dreptatea, bunătatea, curajul, cinstea... > existența unui tipar narativ ( construcție stereotipă a subiectului) care se repetă în toate basmele: - o situație inițiala de echilibru, - un eveniment(o necesitate, o nedreptate) sau mai multe care dereglează echilibrul inițial, - acțiune de recuperare a echilibrului inițial, - refacerea echilibrului prin răsplatirea eroului; 14 > prezența unor motive specifice: - impăratul cu trei feciori - calătoria inițiatica - motivul celor trei probe - superioritatea mezinului - obiecte (oglinda, pieptene) și cifre magice (3,7,9) > textul este marcat de formule specifice de început (“a fost odată ca niciodată”), mediane (“că cuvântul din poveste, înainte mult mai este”) si finale (“ș-am încalecat pe-o șa, și v-am spus povestea așa”). NUVELA Nuvela (fr. nouvelle- termen utilizat pentru prima dată în opera Decameronul de Boccacio) este specie a genului epic în proză, cu o construcție riguroasă, intrigă complexă, având un număr mai mare de personaje bine conturate de conflicte puternice. Caracteristicile nuvelei: > dimensiuni variabile, este cuprinsă între povestire și roman; > acțiune bine definită și construcție riguroasă; > construcție echilibrată și subiecte clar conturate; > respectă, în general, ordinea momentelor subiectului, iar ritmul întâmplărilor este alert; > episoadele narrative sunt legate între ele prin înlănțuire, dar pot fi legate și prin inserție; > spațiul și timpul sunt bine definite și prezintă variații mari, de la unități mici (câteva ore și un singur loc în care se va desfășura acțiunea) până la unități vaste (luni sau chiar ani și mai multe locuri de desfășurare a acțiunii); > naratorul prezintă o tendință majoră spre obiectivare, fiind foarte puțin implicat în subiect, sau deloc; > personajele sunt mai numeroase decât în povestire, fiind bine conturate; sunt personaje puternice, animate de stări conflictuale profunde; 15 > descrierea ocupă un loc important, oferind amănunte semnificative pentru prezentarea mediului și caracterizarea personajelor, care au relevanță din perspective deznodământului; > titlul este semnificativ pentru nuvelă; ROMANUL Romanul este o specie a genului epic în proza, cu acțiune complexa și de mare întindere, desfășurată pe mai multe planuri, cu personaje numeroase și intrigă complicată. (Etimologia termenului roman eng. - the romance: romanță , romance = roman). Caracteristicile romanului : > are structură narativă complexă, amplă; > acțiunea se desfășoară pe mai multe planuri narative; > se combină nuclee narative distincte; > secvențele narrative se leagă între ele prin înlănțuire, alternanță și inserție; > timpul și spațiul sunt bine definite și se întind pe unități foarte mari (zeci de ani, și locuri multiple); > tipul de narator și relația lui cu subiectul și personajele prezintă o mare diversitate în funție de tipul de roman; > conflictele sunt numeroase și puternice, fiind atât de natură exterioară, cât mai ede natură interioară; > lumea romanului este complexă și prezintă un număr mare de personaje; > romanul prezintă destinul unor personaje bine individualizate sau a unor grupuri, clase sociale; > cunoaște o mare varietate de forme Clasificarea romanului propune o multitudine de aspecte și criterii: 16 o după criteriul tematic: roman istoric, roman de acțiune, roman psihologic, roman de aventuri, roman polițist, roman de ficțiune, roman de dragoste, etc. o după influența curentului literar: roman clasic, roman romantic, roman realist, roman naturalist, roman modern, roman avangardist. o după tehnica romanească: romanul tradițional, romanul modern. FABULA Fabula este specie a genului epic, în versuri sau proză, care are personaje obiecte, plante sau animale pe care le învestește cu trăsături profund umane și are scop moralizator prin evidențierea unor defecte de caracter. Caracteristicile fabulei: > caracter alegoric, educativ; > trasmite adevăruri universal valabile; > structural prezintă două părți: - povestirea propiu-zisă scurtă, concisă, cu un conflict puternic, - morala- elementul de forță al fabulei, explicit, care constă într-un enunț (versuri) cu caracter se maximă, sau implicit, fiind dedusă din text; > personaje alegorice care întruchipează diferite tipuri umane; > folosește dialogul pentru a dinamiza acțiunea; > caracter umoristic; BALADA Balada (fr. ballade- cântec alcătuit din trei strofe cu refren), cunoscută și sub denumirea de cântec bătrânesc, este specie a genului epic în versuri care prezintă fapte eroice din trecutul istoric sau legendar, îmbinând elemente reale cu elemente fabuloase, într-un cântec destinat ascultătorilor. Caracteristicile baladei: > aparține atât literaturii populare, cât și celei culte; 17 > este cântată, rareori recitată; > relație strânsă între text și melodie; > prezintă un caracter solemn; > pune în valoare teme și motive universale; > narațiunea este restrânsă, schematică; > subiectul surprinde de obicei un singur episod dramatic, o situație conflictuală; > povestirea reprezintă partea cea mai extinsă a baladei, iar ritmul întâmplărilor este alert; > structură specifică: - formulă introductivă cu scopul de a capta atenția ascultătorului; - expozițiunea care fixează superficial reperele temporale și spațiale; - desfășurarea acțiunii îmbină pasajele narative cu cele descriptive(cu rolul de a contura precis caracterele personajelor) - deznodământul are caracter optimist și, deși poate fi tragic prin moartea eroului, păstrează în sine sâmburele înfăptuirii dreptății deoarece la nivel etic învinge binele; > personaje înzestrate cu calități de excepție, bine individualizate, cu pasiuni puternice, ancorează uneori în fabulos; > eroii întruchipează adevărate idealuri umane; > personajele sunt prezentate întotdeauna în antiteză; > legătura strânsă dintre erou și natura care-i vine în ajutor; > stilistic folosește: repetiții, întrebări retorice, dativul etic, etc. 18 GENUL LIRIC Genul liric este acel gen literar care cuprinde totalitatea operelor în care transmiterea gândurilor, trăirilor și emoțiilor eului liric se face în mod direct, folosind procedee artistice. Liricul s-a confundat de cele mai multe ori cu noțiunea de poezie , opunândui-se cea de proză. Proza și poezia sunt concepte care se referă la forma textului poetic, iar noțiunile de liric și epic definesc modalități de comunicare autor- cititor. De aceea balada deși este în versuri aparține genului epic, în timp ce poemul epic este scris în proză, dar aparține genului liric. Lirica subiectivă Lirica obiectivă • eul liric comunică direct, • eul liric își asumă o ipostază diferită, nedisimulat asemănătoare unui rol • discursul se realizează la pers. I • discursul se realizează la pers. a III-a ceea ce (marcă a subiectivității maxime); apar mărcile eului liric; presupune absența mărcilor eului liric; • poezia prezintă un înalt grad de • poezie descriptivă interiorizare (implicare afectivă coborâre în sine); poezie confesivă; • (-) mimesis • (+) mimesis Instanțele comunicării lirice: > instanțele universului real - autor concret - cititor concret 19 > instanțele universului operei literare lirice: - autor abstract - eul liric (emițătorul universului liric) - cititor abstract - receptorul ideal, destinatarul pe care opera lirică îl presupune Eul liric este o noțiune ce desemnează instanța abstractă a comunicării din textul liric (corespondent liric al naratorului din textul epic). Mărcile gramaticale ce demonstrează prezența eului liric într-un text sunt verbele și pronumele la persoana I sg. sau pl. Nivelurile textului poetic Interpretarea unui text poetic presupune analiza tuturor celor cinci niveluri ale acestuia: > nivelul fonetic ce conține figurile de sunet > nivelul morfosintactic alcătuit din figuri de construcție (organizarea sintactică a termenilor implicați) > nivelul stilistic care conține figuri semantice (transferul de sens la nivelul termenilor implicați), figuri de gândire (reflectă modul de percepere a realității de către autor) și figuri retorice > nivelul lexical > nivelul imaginilor poetice > nivelul prozodic Nivelul fonetic: > afereza - suprimarea unui sunet sau a unui grup de sunete aflat în poziție inițială într-un cuvânt; > apocopa - suprimarea unui sunet sau a unui grup de sunete aflat în poziție finală; > sincopa - suprimarea unui sunet sau a unui grup de sunete aflat în interiorul cuvântului; > aliterația - repetiție consonantică cu efect eufonic, onomatopeic sau simbolic; > asonanța - repetiția unei vocale accentuate în două sau mai multe cuvinte; 20 Nivelul lexical: > categoriile lexicale: arhaisme, regionalisme, cuvinte populare, neologisme, elemente de jargon, argou, termini știinfici; > clase semantice: sinonime, antonime, omonime, paronime, ploeonasm, tautologie; > mijloace de formare a cuvintelor: derivare, compunere, conversiune; > câmpul lexico-semantic - termeni care se grupează în jurul aceleași noțiuni. Nivelul morfosintactic: > elipsa- suprimare a unui constituent dintr-un enunț; > inversiunea- inversarea topicii unor parți de vorbire; > paralelismul sintactic este procedeul prin care se repetă, în același vers sau în versuri succesive, același tipar sintactic; > repetiția- reluarea unui element cu aceiași valoare > frecvența anumitor părți de vorbire (verbele- dinamism; adjectivele semnalează accentuarea unor descrieri) > modurile și timpurile verbale > persoana verbelor și a pronumelor Nivelul stilistic: > epitetul- determinant al unui substantiv sau verb cu rolul de a evidenția o trăsătură a obiectului sau a acțiunii. > personificarea- figura de stil care atribuie trăsături umane unor viețuitoare, obiecte, fenomene. > comparația- tropul care exprimă un raport de asemănare între doi termeni cu scopul de a evidenția pe unul dintre ei. > enumerația- exprimă o înșiruire de termeni dintr-o anume categorie pentru a sublinia o idee. > metafora- tropul bazat pe transferul de sens între doi termeni, considerat o comparație subînțeleasă. 21 > antiteza- figura de stil care opune doi termeni cu rolul de a-i pune în evidență. > hiperbola- figura de stil care realizează supradimensionarea unui obiect. Nivelul imaginilor vizuale (imaginea este modul de reprezentare artistică a realității): > imagini vizuale > imagini auditive > imagini cromatice > imagini statice > imagini dinamice Nivelul prozodic > rima: împerecheată (aa- bb), încrucișată (abab), îmbrățișată (abba), monorima (aaaa); > măsura - numărul silabelor dintr-un vers; > ritmul- succesiunea silabelor accentuate și neaccentuate dintr-un vers: o iambic- (silaba neaccentuată- silaba accentuată) o trohaic- (silaba accentuată- silaba neaccentuată) o versul alb- lipsit de rimă Specii literare : > populare: descântec, ghicitoare, doină, strigătură; > culte : gazel, sonet, rondel, glosă, odă, imn, meditație, pastel, psalm, elegie, romanță, idilă, satiră; 22 PASTELUL Pastelul este o operă lirică în versuri care descrie un peisaj din natură sau un interior, exprimând discret sentimentele de bucurie sau de tristețe ale autorului. Termenul de pastel a fost împrumutat din domeniul picturii unde desemnează un creion colorat cu mină moale. Ca specie literară, pastelul a fost impus definitiv în limba română de poetul Vasile Alecsandri odată cu publicarea volumului de versuri intitulat Pasteluri. Caracteristicile pastelului: > poezie descriptivă (predomină grupul substantiv- adjectiv); > peisajul este doar pretextul de a exprima gânduri, trăiri, emoții; > natura este în concordanță cu trăirile poetului; > eul liric este contemplativ; > predomină imaginile artistice și figurile de stil; IMNUL Imnul este specia a genului liric ,destinată a fi cântată, în care se exprimă pe un ton solemn sentimente de pretuire față de un eveniment deosebit, de o idee sau de un erou. Prezintă o vechime foarte mare, având la început un caracter ritualic, fiind destinat pentru preamărirea zeilor și a eroilor legendari. Caracteristicile imnului: > imnurile moderne au caracter reflexiv; > nu mai sunt legate obigatoriu de muzică; > exprimă dragostea de patrie și admirația față de eroii neamului; > începe printr-o invocație retorică, ce constă de cele mai multe ori într-un substantive în vocativ, însoțit sau nu de interjecții; > conține numeroase îndemnuri; > folosește evocarea; 23 Varianta 1 Subiectul I (42 de puncte) Citește cu atenție textul următor: "Cât îmi sunt de urâte unele dobitoace, Cum lupii, urșii, leii și alte câteva, Care cred despre sine că prețuiesc ceva! De se trag din neam mare, Asta e o-ntâmplare: Și eu poate sunt nobil, dar s-o arăt nu-mi place. Oamenii spun adesea că-n țări civilizate Este egalitate. Toate iau o schimbare și lumea se cioplește, Numai pe noi mândria nu ne mai părăsește. Cât pentru mine unul, fieștecine știe C-o am de bucurie Când toată lighioana, măcar și cea mai proastă, Câine sadea îmi zice, iar nu domnia-voastră." Așa vorbea deunăzi cu un bou oarecare Samson, dulău de curte, ce lătra foarte tare. Cățelul Samurache, ce ședea la o parte Ca simplu privitor, Auzind vorba lor, Și că nu au mândrie, nici capricii deșarte, S-apropie îndată Să-și arate iubirea ce are pentru ei: "Gândirea voastră, zise, îmi pare minunată, Și sentimentul vostru îl cinstesc, frații mei." - "Noi, frații tăi? răspunse Samson plin de mânie, Noi, frații tăi, potaie! 24 O să-ți dăm o bătaie Care s-o pomenești. Cunoști tu cine suntem, și ți se cade ție, Lichea nerușinată, astfel să ne vorbești?" - "Dar ziceați..." - "Și ce-țipasă? Te-ntreb eu ce ziceam? Adevărat vorbeam, Că nu iubesc mândria și că urăsc pe lei, Că voi egalitate, dar nu pentru căței." Aceasta între noi adesea o vedem, Și numai cu cei mari egalitate vrem. (Grigore Alexandrescu- Câinele și cățelul ) A. Scrie răspunsul pentru fiecare dintre cerințele următoare: 1. Transcrie din replicile cățelului trei cuvinte care conțin diftong. 6 puncte 2. Scrie câte un sinonim contextual pentru fiecare dintre următoarele cuvinte: cred, se trag, adesea. 6 puncte 3. Motivează prezența semnelor de ortografie din versul: Și eu poate sunt nobil, dar s-o arăt nu-mi place. 6 puncte 4. Indică două moduri de expunere prezente în text. 6 puncte 5. Explică în cuvinte proprii semnificația versurilor: Că voi egalitate, dar nu pentru căței. 6 puncte B. Scrie o compunere, de 10- 15 rânduri, în care să argumentezi apartenența la specie a fabulei Câinele și cățelul. 12 puncte În compunere trebuie să respecți următoarele cerințe: - să numești patru dintre caracteristicile speciei, care se întâlnesc în poezie; 4 puncte - să ilustrezi aceste caracteristici cu ajutorul exemplelor extrase din text; 4 puncte - să ai un conținut adecvat tipului de text și cerinței formulate; 2 puncte 25 să te înscrii în limita spațiului indicat. 2 puncte Subiectul al II- lea (36 de puncte) Citește cu atenție textul următor: Fiecare dintre noi a făcut un vaccin. Știm că previne diferite boli, știm că avem nevoie de el pentru a ne păstra sănătatea, știm că este dureros și incomod. Totuși, ne-am întrebat noi cui îi datorăm protecția pe care o avem astăzi împotriva anumitor viruși? El este Edward Jenner, un savant englez care a pus bazele imunologiei, făcând posibilă nașterea unei noi strategii de luptă impotriva pericolelor biologice care mișună în jurul nostru. În timpul vieții, Jenner a fost măcinat de o problemă a cărei rezolvare i-a adus titlul de părinte al imunologiei. Această problemă era variola, o boală foarte comună în secolul al XVIII-lea, dar și foarte periculoasă, 400.000 de oameni murind anual în Europa Pe data de 14 mai în anul 1796, Jenner a inoculat virusul prelevat de la lăptăreasa Sarah Nelmes, care prezenta simptomele variolei taurine, unui băiețel de 8 ani, James Phipps. Apoi i-a inoculat lui James virusul variolei, însă nu s-a întâmplat nimic. El devenise imun, iar Jenner a considerat experimen tul un succes, dovedind o dată pentru totdeauna eficacitatea acestei metode. Denumirea de “vaccin” pe care a atribuit-o Jenner tratamentului său provine de la cuvântul latinesc “vacca ” , ce înseamnă “vacă ”. Termenul de “vaccinare ” definea la început procesul de inoculare a virusului, însă Louis Pasteur, un chimist francez, a propus ca acest termen să fie folosit pentru inocularea oricărei substanțe în scopul prevenirii unei boli. La mai bine de un secol și jumătate de la moartea lui Jenner, în anul 1980, Organizația Internațională a Sănătății a declarat variola o boală eradicată. Totuși, mostre din acest virus încă mai există în laboratoarele Centrelor de Control și Prevenire a Bolilor din Atlanta, Georgia și Statele Unite, dar și în Rusia. Romina Neagu- Edward Jenner, părintele imunologiei 26 A. Scrie răspunsul pentru fiecare dintre cerințele următoare: 1. Formulează câte un enunț în care să precizezi următoarele informații, folosind date extrase din textul de mai sus: - autorul articolului - numele părintelui imunologiei - numele bolii eradicate prin acest vaccin 6 puncte 2. Descrie în maxim 5 rânduri etapele pe care le-a urmat Jenner pentru a obține tratamentul contra variolei. . 6 puncte 3. Notează litera corespunzătoare răspunsului corect: Prin extensia părților de vorbire subliniate din enunțul El devenise imun, iar Jenner a considerat experimentul un succes, dovedind o dată pentru totdeauna eficacitatea acestei metode în propoziții subordinate corespunzătore se obțin în ordine: a. completivă de mod, completivă directă; b. predicativă, completivă indirectă; c. predicativă, completivă directă; 6 puncte 4. Precizează cazul și funcția sintactică a cuvintelor subliniate din textul dat. 6 puncte B. Scrie o compunere de 10- 15 de rânduri, în care să îți exprimi părerea despre importanța folosirea vaccinurilor. 12 puncte În redactarea compunerii trebuie să respecți următoarele cerințe: - să precizezi două argumente în favoarea sau împotriva folosirii vaccinurilor; 4 puncte - să valorifici secvențe din text care te pot ajuta în formularea argumentelor; 4 puncte 27 să ai o structură adecvată tipului de text și cerinței formulate; să te înscrii în limita spațiului indicat. 2 puncte 2 puncte Varianta 2 Subiectul I (42 de puncte) Citește cu atenție textul următor: "Ce bine au să meargă trebile în pădure Pe împăratul tigru când îl vom răsturna Și noi vom guverna, Zicea unei vulpi ursul, c-oricine o să jure Că nu s-a pomenit Un timp mai fericit." - "Și-n ce o să stea oare Binele acest mare?" Îl întrebă. - "În toa te , Mai ales în dreptate: Abuzul, tâlhăria avem să le stârpim, Și legea criminală s-o îmbunătățim; Căci pe vinovați tigrul întâi îi judeca Ș-apoi îl sugruma." - "Dar voi ce-o să le faceți?" - "Noi o să-i sugrumăm Ș-apoi să-i judecăm." Cutare sau cutare, Care se cred în stare 28 Lumea a guverna, Dacă din întâmplare Ar face încercare, Tot astfel ar urma. (Grigore Alexandrescu- Ursul și vulpea ) A. Scrie răspunsul pentru fiecare dintre cerințele următoare: 1. Transcrie din replicile ursului trei cuvinte care conțin diftong. 6 puncte 2. Scrie câte un sinonim contextual pentru fiecare dintre următoarele cuvinte: să meargă, răsturna, pomenit. 6 puncte 3. Motivează prezența semnelor de ortografie din versurile: Zicea unei vulpi ursul, c-oricine o să jure/Că nu s-a pomenit 6 puncte 4. Indică două moduri de expunere prezente în text. 6 puncte 5. Explică în cuvinte proprii semnificația versurilor: Cutare sau cutare,/ Care se cred în stare/ Lumea a guverna,/ Dacă din întâmplare/ Ar face încercare,/ Tot astfel ar urma.. 6 puncte B. Scrie o compunere , de 10- 15 rânduri, în care să argumentezi apartenența la specie a fabulei Ursul și vulpea 12 puncte În compunere trebuie să respecți următoarele cerințe: - să numești patru dintre caracteristicile speciei, care se întâlnesc în poezie; 4 puncte - să ilustrezi aceste caracteristici cu ajutorul exemplelor extrase din text; 4 puncte - să ai un conținut adecvat tipului de text și cerinței formulate; 2 puncte - să te înscrii în limita spațiului indicat. 2 puncte 29 Subiectul al II- lea (36 de puncte) Citește cu atenție textul următor: Planeta Pamânt este o parte a Sistemului Solar, în centrul acestuia aflându-se Soarele ce ocupă 99,86% din întreaga masă a acestui sistem, iar planetele Jupiter și Saturn conțin 90% din masa materiei rămase. Planeta pe care trăim este a 3-a de la Soare, și face parte din cele 4 planete solide. Prima, cea mai apropiată de Soare este Mercur, iar cea de-a doua este Venus, ultima din cele 4 planete solide fiind Marte. Cele 4 planete gazoase ce fac parte din sistemul nostru solar sunt: Jupiter, Saturn, Uranus și Neptun. Micuța Pluto, recent scoasă din categoria planetelor și încadrată în categoria planetelor pitice (plutoizi) este în general cea mai depărtată de Soare (în general, deoarece câteodată orbita sa se apropie de Soare mai mult decât Neptun). Pământul are un singur satelit natural, Luna, iar singura planetă solidă care mai are sateliți naturali este Marte, cu Phobos și Deimos. În schimb, giganții gazoși nu au doar un singur satelit sau doi, ci au o întreagă familie, în timp ce Pluto are doar unul. Alți membrii ai Sistemului Solar sunt asteroizii stâncoși ce se încadrează în principal între orbitele lui Marte și Jupiter. Chiar dacă există un număr mare de asteroizi, aceștia nu formează decât 4% din masa Lunii. Centura lui Kuiper este o zonă formată din asteroizi înghețați, și este situată dincolo de orbita lui Neptun. Bineînțeles există și Norul lui Oort format din miliarde de nuclee de comete ce înconjoară Sistemul Solar. Mihai Marcu - Sistemul solar A. Scrie răspunsul pentru fiecare dintre cerințele următoare: 1. Formulează câte un enunț în care să precizezi următoarele informații, folosind date extrase din textul de mai sus: - autorul articolului - numele planetelor solide din sistemul nostru solar 30 enumeră componentele sistemului solar așa cum apar în textul dat 6 puncte 2. Transcrie un enunț în care apare satelitul natural al Pământului. . 6 puncte 3. Notează litera corespunzătoare răspunsului corect: Prin extensia părților de vorbire subliniate din enunțul Centura lui Kuiper este o zonă formată din asteroizi înghețați, și este situată dincolo de orbita lui Neptun în propoziții subordinate corespunzătore se obțin în ordine: a. completivă direct, predicativă, completivă de loc; b. predicativă, predicativă, completivă de loc; c. predicativă, completivă de mod, completivă de loc; 6 puncte 4. Precizează cazul și funcția sintactică a cuvintelor subliniate din textul dat. 6 puncte B. Scrie o compunere de 10- 15 de rânduri, în care să descrii o călătorie imaginară în spațiu. 12 puncte În redactarea compunerii trebuie să respecți următoarele cerințe: - să precizezi contextul în care s-a desfășurat această întâmplare; 4 puncte - să valorifici secvențe din text care te pot ajuta în descrierea imaginilor și a impresiilor trăite; 4 puncte - să ai o structură adecvată tipului de text și cerinței formulate; 2 puncte - să te înscrii în limita spațiului indicat. 2 puncte 31 Varianta 3 Subiectul I (42 de puncte) Citește cu atenție textul următor: : — Omul să fie mulțumit cu sărăcia sa, căci, dacă e vorba, nu bogăția, ci liniștea colibei tale te face fericit. Dar voi să faceți după cum vă trage inima, și Dumnezeu să vă ajute și să vă acopere cu aripa bunătății sale. Eu sunt acum bătrână, și fiindcă am avut și am atât de multe bucurii în viață, nu înțeleg nemulțumirile celor tineri și mă tem ca nu cumva, căutând acum la bătrânețe un noroc nou, să pierd pe acela de care am avut parte până în ziua de astăzi și să dau la sfârșitul vieții mele de amărăciunea pe care nu o cunosc decât din frică. Voi știți, voi faceți; de mine să nu ascultați. Mi-e greu să-mi părăsesc coliba în care mi-am petrecut viața și mi-am crescut copiii și mă cuprinde un fel de spaimă când mă gândesc să rămân singură într-însa: de aceea, poate că mai ales de aceea, Ana îmi părea prea tânără, prea așezată, oarecum prea blândă la fire, și-mi vine să râd când mi-o închipuiesc cârciumăriță. — Vorbă scurtă, răspunse Ghiță, să rămânem aici, să cârpesc și mai departe cizmele oamenilor, care umblă toată săptămâna în opinci ori desculți, iară dacă duminica e noroi, își duc cizmele în mână până la biserică, și să ne punem pe prispa casei la soare, privind eu la Ana, Ana la mine, amândoi la copilaș, iară d-ta la tustrei. Iacă liniștea colibei. — Nu zic, grăi soacra așezată. Eu zic numai ce zic eu, vă spun numai așa, gândurile mele, iară voi faceți după gândul vostru, și știți prea bine că, dacă voi vă duceți la moară, nici vorbă nu poate fi ca eu să rămân aici ori să mă duc în altă parte: dacă vă hotărâți să mergeți, mă duc și eu cu voi și mă duc cu toată inima, cu tot sufletul, cu toată dragostea mamei care încearcă norocul copilului ieșit în lume. Dar nu cereți ca eu să hotărăsc pentru voi. — Atunci să nu mai pierdem vorba degeaba: mă duc să vorbesc cu arândașul, și de la Sf. Gheorghe cârciuma de la Moara cu noroc e a noastră. — În ceas bun să fie zis, grăi bătrâna, și gând bun să ne dea Dumnezeu în tot ceasul! (Ioan Slavici- Moara cu noroc ) 32 A. Scrie răspunsul pentru fiecare dintre cerințele următoare: 1. Transcrie din prima replică a bătrânei două cuvinte care conțin hiat și unul care conține diftong. 6 puncte 2. Scrie trei expresii sau locuțiuni care să conțină cuvântul inimă. 6 puncte 3. Motivează prezența virgulelor din enunțul: — În ceas bun să fie zis, grăi bătrâna, și gând bun să ne dea Dumnezeu în tot ceasul! 6 puncte 4. Indică două moduri de expunere prezente în text. 6 puncte 5. Explică în cuvinte proprii semnificația afirmației: Omul să fie mulțumit cu sărăcia sa, căci, dacă e vorba, nu bogăția, ci liniștea colibei tale te face fericit. 6 puncte B. Transformă în vorbire indirectă dialogul dintre Ghiță și soacra sa. 12 puncte În redactare trebuie să respecți următoarele cerințe: - păstrarea, pe cât este posibil, a cuvintelor vorbitorilor; 4 puncte - evidențierea replicilor prin verbe care exprimă acțiunea de a spune; 4 puncte - trecerea verbelor și pronumelor de la persoana I și a II-a la persoana a III-a; 2 puncte - respectarea ortografiei și a punctuației. 2 puncte Subiectul al II- lea (36 de puncte) Citește cu atenție textul următor: Interviul de angajare reprezintă primul contact direct cu angajatorul. Impresia pe care o creăm este, așadar, foarte importantă. Primul pas înainte de a ne prezenta la interviul la care am fost convocați este să ne informăm în lega tu ră cu activitatea companiei angajatoare. În ce domeniu operează, ce fel de clienți are, care sunt misiunea si valorile companiei. Asta ne-ar putea ajuta, pe lânga confortul psihic pe care ni-l dă în relația cu interlocutorul faptul de a fi 33 informat, să evitam micile scăpări ce l-ar putea face pe managerul de resurse umane să ridice din spranceană. La interviu trebuie întotdeauna să avem cu noi câteva CV-uri, în caz că suntem intervievați de mai multe persoane, precum si o listă cu persoane care pot da referințe. Tot înainte de a intra la interviu, trebuie să mai știm că este foarte important contactul vizual cu interlocutorul nostru si ținuta profesională. Codul vestimentar pentru barbați include costumul, camașa albă, cravata pe cât de conservatoare posibil și pantofii cât mai lustruiți. Tot costumele sunt recomandate și pentru femei și din nou conservatorismul este de preferat ținutelor moderne. În timpul interviului trebuie să avem in vedere că răspunsurile noastre să nu depășească 60 de secunde. Răspunsurile trebuie să fie directe, iar dacă avem neclarități, nu trebuie să le lasăm fară răspuns și, de asemenea, vom face impresie bună dacă punem, la rândul nostru, întrebări. Asta demonstreaza interes si preocupare din partea noastră pentru potențialul viitor loc de muncă. www.financiarul.ro A. Scrie răspunsul pentru fiecare dintre cerințele următoare: 1. Formulează câte un enunț în care să precizezi următoarele informații, folosind date extrase din textul de mai sus: - locul unde apare articolul - tema articolului - scopul pentru care a fost redactat 6 puncte 2. Descrie în maxim 5 rânduri aspectele pe care trebuie să le aibă în vedere un intervievat. . 6 puncte 3. Notează litera corespunzătoare răspunsului corect: În enunțul Răspunsurile trebuie să fie directe, iar dacă avem neclarități, nu trebuie să le lasăm fară răspuns propozițiile subordonate sunt în ordine: 34 a. subiectivă, condițională, subiectivă; b. subiectivă, completivă indirectă, subiectivă; c. completivă de mod, condițională, subiectivă; 6 puncte 4. Precizează valoarea morfologică și funcția sintactică a cuvintelor subliniate din textul dat. 6 puncte B. Scrie o compunere de 10- 15 de rânduri, în care să îți exprimi părerea despre importanța interviurilor la angajare. 12 puncte În redactarea compunerii trebuie să respecți următoarele cerințe: - să precizezi două argumente în favoarea sau împotriva folosirii interviurilor; 4 puncte - să valorifici secvențe din text care te pot ajuta în formularea argumentelor; 4 puncte - să ai o structură adecvată tipului de text și cerinței formulate; 2 puncte - să te înscrii în limita spațiului indicat. 2 puncte 35 Varianta 4 Subiectul I (42 de puncte) Citește cu atenție textul următor: Cică erau odată o babă și un moșneag: moșneagul de-o sută de ani, și baba de nouăzeci; și amândoi bătrânii aceștia erau albi ca iarna și posomorâți ca vremea cea rea din pricină că nu aveau copii. Și, Doamne! tare mai erau doriți să aibă măcar unul, căci, cât era ziulica și noaptea de mare, ședeau singurei ca cucul și le țiuiau urechile, de urât ce le era. Și apoi, pe lângă toare aceste, nici vreo scofală mare nu era de dânșii: un bordei ca vai de el, niște țoale rupte, așternute pe laițe, și atâta era tot. Ba de la o vreme încoace, urâtul îi mânca și mai tare, căci țipenie de om nu le deschidea ușa; parcă erau bolnavi de ciumă, sărmanii! În una din zile, baba oftă din greu și zise moșneagului: - Doamne, moșnege, Doamne! De când suntem noi, încă nu ne-a zis nime tată și mamă! Oare nu-i păcat de Dumnezeu că mai trăim noi pe lumea asta? Căci la casa fără de copii nu cred că mai este vrun Doamne-ajută! - Apoi dă, măi babă, ce putem noi face înaintea lui Dumnezeu? - Așa este, moșnege, văd bine; dar, până la una, la alta, știi ce-am gândit eu astă-noapte? - Știu, măi babă, dacă mi-i spune. - Ia, mâine dimineață, cum s-a miji de ziuă, să te scoli și să apuci încotro-i vedea cu ochii; și ce ți-a ieși îna in te întâi și-ntâi, dar a fi om, da' șarpe, da', în sfârșit, orice altă jivină a fi, pune-o în traistă și o adă acasă; vom crește-o și noi cum vom putea, și acela să fie copilul nostru. Moșneagul, sătul și el de-atâta singurătate și dorit să aibă copii, se scoală a doua zi dis-dimineață, își ia traista în băț și face cum i-a zis baba... Pornește el și se duce tot înainte pe niște ponoare, până ce dă peste un bulhac. Și numai iaca că vede în bulhac o scroafă cu 36 doisprezece purcei, care ședeau tologiți în glod și se păleau la soare. Scroafa, cum vede pe moșneag că vine asupra ei, înda tă începe a grohăi, o rupe de fugă, și purceii după dânsa. Numai unul, care era mai ogârjit, mai răpănos și mai răpciugos, neputând ieși din glod, rămase pe loc. Moșneagul degrabă îl prinde, îl bagă în traistă, așa plin de glod și de alte podoabe cum era, și pornește cu dânsul spre casă. (Ion Creangă- Povestea porcului ) A. Scrie răspunsul pentru fiecare dintre cerințele următoare: 1. Transcrie din text un cuvânt care conține hiat, unul care conține diftong și un altul care conține un triftong. 6 puncte 2. Scrie trei expresii sau locuțiuni care să conțină cuvântul zi. 6 puncte 3. Motivează prezența semnelor de punctuație din enunțul- Doamne, moșnege, Doamne! 6 puncte 4. Transcrie un enunț care să conțină o caracterizare directă. 6 puncte 5. Argumentează în maxim 5 rânduri apartenența textului la genul epic. 6 puncte B. Transformă în vorbire indirectă dialogul dintre cei doi bătrâni. 12 puncte În redactare trebuie să respecți următoarele cerințe: - păstrarea, pe cât este posibil, a cuvintelor vorbitorilor; 4 puncte - evidențierea replicilor prin verbe care exprimă acțiunea de a spune; 4 puncte - trecerea verbelor și pronumelor de la persoana I și a II-a la persoana a III-a; 2 puncte - respectarea ortografiei și a punctuației. 2 puncte Subiectul al II- lea (36 de puncte) 37 Citește cu atenție textul următor: Conform estimărilor unui specialist in climatologie, Oceanul Arctic se va topi cu totul în decursul verilor viitoare. Cu alte cuvinte, locul unde trona Polul Nord al planetei se va transforma într-un ipotetic punct pe întinsul valurilor Arcticii topite. Condusă de exploratorul polar Pen Hadow, o echipă de cercetatori britanici a măsurat stratul de gheață care acoperea Polul Nord în decursul iernii trecute. Spre surpriza acestora, stratul măsura doar 180 cm, o dimensiune care ridică semnul intrebarii asupra topirii Arcitcii în sezonul viitor, ducând la revizuirea teoriilor despre accelerarea incalzirii globale datorată efectului de sera. . "Datele obținute în decursul expediției Catlin Arctic Survey susțin noua teorie pe baza informațiilor referitoare la variația sezoniera a întinderii ghețurilor, schimbărilor din temperatura aerului, vânturilor și în special compoziției gheții. Toate acestea înseamnă fără echivoc, că Arctica ve deveni complet lipsită de ghețuri în verile de peste 20 de ani. Studiul ne pune în gardă și în privința faptului că cea mai mare parte a Arcticii se va topi in viitorii 10 ani", declara profesorul Wadham din cadrul Universitatii Cambridge. Sursa : BBCNews A. Scrie răspunsul pentru fiecare dintre cerințele următoare: 1. Formulează câte un enunț în care să precizezi următoarele informații, folosind date extrase din textul de mai sus: - locul unde apare articolul - tema articolului - scopul pentru care a fost redactat 6 puncte 2. Transcrie o afimație a profesorului Wadham din care reiese ceea ce se va înțâmpla în viitor în ținuturile artice. . 6 puncte 38 3. Notează litera corespunzătoare răspunsului corect: Prin extensia părților de vorbire subliniate din enunțul El "Datele obtinute in decursul expeditiei Catlin Arctic Survey sustin noua teorie pe baza informatiilor referitoare la variatia sezoniera a intinderii gheturilor, schimbarilor din temperatura aerului, vanturilor si in special compozitiei ghetii în propoziții subordonate corespunzătore se obțin în ordine: a. completivă directă, completivă de timp,completivă indirectă ; b. predicativă, completivă de mod, completivă directă ; c. atributivă, completivă de timp, completivă directă; 6 puncte 4. Precizează valoarea morfologică și funcția sintactică a cuvintelor subliniate din textul dat. 6 puncte B. Scrie o compunere de 10- 15 de rânduri, în care să prezinți impactul încăzirii globale asupra ținuturilor arctice. 12 puncte În redactarea compunerii trebuie să respecți următoarele cerințe: - să precizezi două argumente în susținerea opiniei tale; 4 puncte - să valorifici secvențe din text care te pot ajuta în formularea ideilor; 4 puncte - să ai o structură adecvată tipului de text și cerinței formulate; 2 puncte - să te înscrii în limita spațiului indicat. 2 puncte 39 Varianta 5 Subiectul I (42 de puncte) Citește cu atenție textul următor: Erau odată un moșneag și-o babă; și moșneagul avea o fată, și baba iar o fată. Fata babei era slută, leneșă, țâfnoasă și rea la inimă; dar, pentru că era fata mamei, se alinta cum s-alintă cioara-n laț, lăsând tot greul pe fata moșneagului. Fata moșneagului însă era frumoasă, harnică, ascultătoare și bună la inimă. Dumnezeu o împodobise cu toate darurile cele bune și frumoase. Dar această fată bună era horopsită și de sora cea de scoarță, și de mama cea vitregă; noroc de la Dumnezeu că era o fată robace și răbdătoare; căci altfel ar fi fost vai ș-amar de pielea ei. Într-una din zile, moșneagul, fiind foarte amărât de câte-i spunea baba, chemă fata și-i zise: - Draga tatei, iaca ce-mi tot spune mă-ta de tine: că n-o asculți, că ești rea de gură și înnărăvită și că nu este de chip să mai stai la casa mea; de-aceea du-te și tu încotro te-a îndrepta Dumnezeu, ca să nu se mai facă atâta gâlceavă la casa asta, din pricina ta. Dar te sfătuiesc, ca un tată ce-ți sunt, că, orișiunde te-i duce, să fii supusă, blajină și harnică; căci la casa mea tot ai dus-o cum ai dus-o: c-a mai fost și mila părintească la mijloc!... dar prin străini, Dumnezeu știe peste ce soi de sămânță de oameni îi da; și nu ți-or putea răbda câte ți-am răbdat noi. Atunci biata fată, văzând că baba și cu fiică-sa voiesc cu orice chip s-o alunge, sărută mâna tată-său și, cu lacrimi în ochi, pornește în toată lumea, depărtându-se de casa părintească fără nici o nădejde de întoarcere! Și merse ea cât merse pe-un drum, până ce, din întâmplare, îi ieși înainte o cățelușă, 40 bolnavă ca vai de capul ei și slabă de-i numărai coastele; și cum văzu pe fată, îi zise: - Fată frumoasă și harnică, fie-ți milă de mine și mă grijește, că ți-oi prinde și eu bine vrodată! Atunci fetei i se făcu milă și, luând cățelușa, o spălă și-o griji foarte bine. Apoi o lăsă acolo și-și căută de drum, mulțumită fiind în suflet că a putut săvârși o faptă bună. Nu merse ea tocmai mult, și numai iaca ce vede un păr frumos și înflorit, dar plin de omizi în toate părțile. Părul, cum vede pe fată, zice: - Fată frumoasă și harnică, grijește-mă și curăță-mă de omizi, că ți-oi prinde și eu bine vrodată! Fata, harnică cum era, curăță părul de uscături și de omizi cu mare îngrijire și apoi se tot duce înainte să-și caute stăpân. Și, mergând ea mai departe, numai iaca ce vede o fântână mâlită și părăsită. Fântâna atunci zice: - Fată frumoasă și harnică, îngrijește-mă, că ți-oi prinde și eu bine vrodată! (Ion Creangă- Fata moșului și fata babei ) A. Scrie răspunsul pentru fiecare dintre cerințele următoare: 1. Desparte în silabe cuvintele: întâmplare, împodobise, părintească 6 puncte 2. Transcrie trei enunțuri care conțin imagini vizuale. 6 puncte 3. Motivează prezența virgulelor în enunțul: - Fată frumoasă și harnică, îngrijește-mă... 6 puncte 4. Transcrie un enunț care să conțină o caracterizare directă. 6 puncte 5. Argumentează în maxim 5 rânduri apartenența textului la genul epic. 6 puncte B. Transformă în vorbire indirectă dialogul din textul dat. 12 puncte În redactare trebuie să respecți următoarele cerințe: - păstrarea, pe cât este posibil, a cuvintelor vorbitorilor; 4 puncte 41 - evidențierea replicilor prin verbe care exprimă acțiunea de a spune; 4 puncte - trecerea verbelor și pronumelor de la persoana I și a II-a la persoana a III-a; 2 puncte - respectarea ortografiei și a punctuației. 2 puncte Subiectul al II- lea (36 de puncte) Citește cu atenție textul următor: Pădurile ecuatoriale se întâlnesc în regiunea ecuatorială, de o parte și de alta a Ecuatorului (în medie până la 5° latitudine nordică și sudică) precum bazinul fluviului Congo, câmpia Amazonului, Nordul Australiei și insulele Filipine. Acesteia îi sunt specifice: numărul mare de specii și genuri cu ritm rapid de creștere; distribuția etajată a componentelor (arbori foarte înalți ce ajung pana la 50 m, cu dispoziție discontinuă, sub care se află arbori cu înalțime de 25-30 m care au o dezvoltare largă, arbori sub 10 m înalțime și arbuști, iar la bază un strat de mușchi, graminee, ciuperci, un număr ridicat de liane, alge, mușchi, _ ferigi, orhidee). Pădurea Ecuatorială tipică există pe soluri bine drenate și cu reacție bazică. În locurile cu drenaj redus, ea capătă alte caracteristici, în funcție de durata intervalului de exces de apă. La latitudini mai mari (5° - 10°) se realizează trecerea de la pădurea tipic ecuatoriala (devine mai rară) la vegetația de savană. Între arborii cu valoare economică deosebită sunt: în Brazilia -arborele de cauciuc (Hevea braziliensis), arborele de cacao (Theobroma cacao), palmierul de fibre textile (Astnocaryum vulgare), palmierul de vin (Maurita vinifera); în Africa -acaju (Khaya), abanosul (Diospyros), palisandrul (Dalbergia), arborașul de cafea (Coffea liberica), palmierul de ulei (Elaeis guineensis); în Asia de SE - abanosul, mango, arborele de scorțișoară, palmierul de zahăr, bananieri, bambuși (Bambusa procera). Unele suprafețe ale pădurii ecuatoriale (mai ales în Asia de Sud-Est) au fost defrișate, locul lor fiind luat de culturile de orez, bananieri, etc. Sursa : Wikipedia 42 A. Scrie răspunsul pentru fiecare dintre cerințele următoare: 1. Formulează câte un enunț în care să precizezi următoarele informații, folosind date extrase din textul de mai sus: - locul unde pote apărea un astfel de articolul - tema articolului - scopul pentru care a fost redactat 6 puncte 2. Descrie în maxim cinci rânduri caracteristicile pădurii ecuatoriale. 6 puncte 3. Notează litera corespunzătoare răspunsului corect: Prin extensia părților de vorbire subliniate din enunțul Pădurea Ecuatorială tipică există pe soluri bine drenate și cu reacție bazică în propoziții subordonate corespunzătore se obțin în ordine: a. b. c. completivă de loc, completivă indirectă ; d. completivă directă, completivă indirectă ; e. predicativă, completivă indirectă; 6 puncte 4. Precizează valoarea morfologică și funcția sintactică a cuvintelor subliniate din textul dat. 6 puncte B. Scrie o compunere de 10- 15 de rânduri, în care să relatezi o întâmplare reală sau imaginară petrecută cu ocazia unei plimbări printr-o pădure. 12 puncte În redactarea compunerii trebuie să respecți următoarele cerințe: 43 - să prezinți pe scurt care a fost întâmplarea la care ai luat parte; 4 puncte - să- ți exprimi opinia despre cele întâmplate 4 puncte - să ai o structură adecvată tipului de text și cerinței formulate; 2 puncte - să te înscrii în limita spațiului indicat. 2 puncte Varianta 6 Subiectul I (42 de puncte) Citește cu atenție textul următor: Erau odată într-un sat doi frați, și amândoi erau însurați. Cel mai mare era harnic, grijuliu și chiabur, pentru că unde punea el mâna punea și Dumnezeu mila, dar n-avea copii. Iară cel mai mic era sărac. De multe ori fugea el de noroc și norocul de dânsul, căci era leneș, nechitit la minte și nechibzuit la trebi; ș-apoi mai avea și o mulțime de copii! Nevasta acestui sărac era muncitoare și bună la inimă, iar a celui bogat era pestriță la mațe și foarte zgârcită. Vorba veche: "Tot un bou ș-o belea". Fratele cel sărac - sărac să fie de păcate!- tot avea și el o pereche de boi, dar cole: porumbi la păr, tineri, nalți de trup, țepoși la coarne, amândoi cudalbi, țintați în frunte, ciolănoși și groși, cum sunt mai buni de înjugat la car, de ieșit cu dânșii în lume și de făcut treabă. Dar plug, grapă, teleagă, sanie, car, tânjală, cârceie, coasă, hreapcă, țăpoi, greblă și câte alte lucruri ce trebuiesc omului gospodar nici că se aflau la casa acestui om nesocotit. Și când avea trebuință de asemene lucruri, totdeauna supăra pe alții, iară mai ales pe frate-său, care avea de toate. Nevasta celui bogat de multe ori făcea zile fripte bărbatului, ca să-l poată descotorosi odată de frate-său. Ea zicea adeseori: 44 - Frate, frate, dar pita-i cu bani, bărbate. - Apoi, dă, măi nevastă, sângele apă nu se face. Dacă nu l-oi ajuta eu, cine să-l ajute? Nevasta, nemaiavând încotro, tăcea și înghițea noduri. Toate ca toate, dar carul său era de haimana. Nu treceau două-trei zile la mijloc, și se trezea la ușa ei cu Dănilă, cumnatu-său, cerând să-i împrumute carul: ba să-și aducă lemne din pădure, ba făină de la moară, ba căpiți din țarină, ba multe de toate. - Măi frate, zise într-o zi cel mai mare istuilalt; mi-e lehamite de frăția noastră!... Tu ai boi, de ce nu-ți închipuiești ș-un car? Al meu l-ai hârbuit de tot. Hodorog! încolo, hodorog! pe dincolo, carul se strică. Ș-apoi, știi vorba ceea:"Dă-ți, popă, pintenii și bate iapa cu călcâiele". - Apoi, dă, frate, zise istalalt, scărpinându-se în cap, ce să fac? - Ce să faci? Să te-nvăț eu: boii tăi sunt mari și frumoși; ia-i și-i du la iarmaroc, vinde-i și cumpără alții mai mici și mai ieftini, iar cu banii rămași cumpără-ți și un car, și iaca te-ai făcut gospodar. - Ia, știi că nu m-ai învățat rău? așa am să fac. Zicând aceste, se duce la dânsul acasă, își ia boii de-o funie și pornește cu ei spre târg. Dar, cum am spus, omul nostru era un om de aceia căruia-i mânca câinii din traistă, și toate trebile, câte le făcea, le făcea pe dos. Târgul era cam departe, și iarmarocul pe sfârșite. Dar cine poate sta împotriva lui Dănilă Prepeleac? (că așa îi era porecla, pentru că atâta odor avea și el pe lângă casă făcut de mâna lui). El tuflește cușma pe cap, o îndeasă pe urechi și habar n-are: "Nici nu-i pasă de Năstasă; de Nichita, nici atâta". (Ion Creangă- Dănilă Prepeleac ) A. Scrie răspunsul pentru fiecare dintre cerințele următoare: 1. Desparte în silabe cuvintele: lehamite, totdeauna, descotorosi 6 puncte 2. Transcrie din text două figuri de stil diferite și precizează felul lor. 6 puncte 45 3. Motivează prezența semnelor de punctuație în enunțul: - Apoi, dă, măi nevastă, sângele apă nu se face. 6 puncte 4. Transcrie un enunț care să conțină o caracterizare directă. 6 puncte 5. Argumentează în maxim 5 rânduri apartenența textului la genul epic. 6 puncte B. Scrie în 10- 15 rânduri rezumatul textului citat. 12 puncte În redactare trebuie să respecți următoarele cerințe: - să respecți fidelitatea față de textul dat; 2 puncte - să identifici ideile principale; 2 puncte - să prezinți succesiunea întâmplărilor la care participă personajele; 2 puncte - să respecți convențiile specifice rezumatului; 2 puncte - să ai un conținut adecvat tipului de text și cerinței formulate 2 puncte - respectarea ortografiei și a punctuației. 2 puncte Subiectul al II- lea (36 de puncte) Citește cu atenție textul următor: Specia Victoria amazonica este cea mai mare plantă din familia Nymphaeaceae. Dimensiunea impresionantă este conferită de frunzele sale foarte mari, care ajung până la 3 m în diametru. Acestea au forma circulară, sunt colorate în verde aprins pe fața superioară și bat înspre violaceu pe fața inferioară, iar marginile le sunt ridicate 5-6 cm, ca la o tavă de plăcinte, ceea ce i-a atras plantei denumirea de "yrupe" - care în limba amerindiană înseamnă "farfurie de apă". Populația băștinașă o mai numește și "apona" - "tigăița pîsîrilor", deoarece în frunzele sale, de formă circulară, se strânge uneori apa, atrăgând păsările, care folosesc frunzele plantei drept scăldătoare. 46 Florile lotusului amazonic sunt albe în prima noapte după ce se deschid și devin roz-trandafirii începând din a doua noapte. Aceastea au un diametru de aproximativ 40 cm. și sunt polenizate dejcoleoptere. Legenda spune că în timpurile îndepărtate, pe malurile maiestuoase ale râului Amazon, o tânără și prea frumoasă femeie aparținând unui trib indian se plimba cântând și visând la o viață mai bună. Vreme de câteva ore în șir ea a admirat frumusețea lunii, a cugetat asupra misterelor stelelor și și-a imaginat că va deveni una dintre ele. Mireasma nopții tropicale, lumina din ce în ce mai intensă a astrelor și reflexia acestora în apă au indemnat-o pe Naia, frumoasa legendară, să se cațare într-un copac pentru a atinge luna. Nu a reușit. A doua zi, însoțită de prietenele sale, a repetat încercarea, cățărându-se pe cea mai înaltă movilă. Când au ajuns în vârf au realizat că luna este atât de departe de ele, încât s-au întors în trib dezamăgite și triste. În noaptea urmatoare, Naia a părăsit tribul, hotărâtă să-și urmeze visul. Luna plină, reflectată în apele Amazonului, a vrăjit-o. Naia s-a aruncat în apă, crezând că astfel o poate atinge și a dispărut pentru totdeuna. Luna, înduioșată de sacrificiul și inocența tinerei fete a trasformat-o într-o floare gigantică, cu un parfum îmbătător și cu petale care se împrăștie în apă, cuprinzândă întreaga lumină a lunii. Corina Dovinca- Legenda lotusului amazonian A. Scrie răspunsul pentru fiecare dintre cerințele următoare: 1. Formulează câte un enunț în care să precizezi următoarele informații, folosind date extrase din textul de mai sus: - autorul articolului - tema articolului - familia din care face parte lotusul amazonian și numele pe care această floare le-a primit de la băștinași 6 puncte 2. Descrie în maxim cinci rânduri caracteristicile lotusului așa cum apar în textul dat. 6 puncte 3. Notează litera corespunzătoare răspunsului corect: 47 Subordonată existentă în Naia s-a aruncat in apa, crezand ca astfel o poate atinge si a disparut pentru totdeuna este: a. completivă indirectă ; b. completivă directă; c. completivă de scop; 6 puncte 4. Precizează valoarea morfologică și funcția sintactică a cuvintelor subliniate din textul dat. 6 puncte B. Scrie o compunere de 10- 15 de rânduri, în care să relatezi o întâmplare imaginară din viața unei flori. 12 puncte În redactarea compunerii trebuie să respecți următoarele cerințe: - să prezinți pe scurt înlănțuirea evenimentelor; 4 puncte - să- ți exprimi opinia despre cele întâmplate 4 puncte - să ai o structură adecvată tipului de text și cerinței formulate; 2 puncte - să te înscrii în limita spațiului indicat. 2 puncte Varianta 7 Subiectul I (42 de puncte) Citește cu atenție textul următor: A fost odată ca niciodată; că de n-ar fi, nu s-ar mai povesti; de când făcea plopșorul pere și răchita 48 micșunele; A fost odată un împărat mare și o împărăteasă, amândoi tineri și frumoși, și, voind să aibă copii, a făcut de mai multe ori tot ce trebuia să facă pentru aceasta; a umblat pe la vraci și filosofi, ca să caute la stele și să le ghicească dacă or să facă copii; dar în zadar. În sfârșit, auzind împăratul că este la un sat, aproape, un unchiaș dibaci, a trimis să-l cheme; dar el răspunse trimișilor că: cine are trebuință, să vie la dânsul. S-au sculat deci împăratul și împărăteasa și, luând cu dânșii vro câțiva boieri mari, ostași și slujitori, s-au dus la unchiaș acasă. Unchiașul, cum i-a văzut de departe, a ieșit să-i întâmpine și totodată le-a zis: - Bine ați venit sănătoși; dar ce umbli, împărate, să afli? Dorința ce ai o să-ți aducă întristare. - Eu nu am venit să te întreb asta, zise împăratul, ci, dacă ai ceva leacuri care să ne facă să avem copii, să-mi dai. - Am, răspunse unchiașul; dar numai un copil o să faceți. El o să fie Făt-Frumos și drăgăstos, și parte n-o să aveți de el. Luând împăratul și împărăteasa leacurile, s-au întors veseli la palat și peste câteva zile împărăteasa s-a simțit însărcinată. Toată împărăția și toată curtea și toți slujitorii s-au veselit de această întâmplare. Mai-nainte însă de a veni ceasul nașterii, copilul se puse pe un plâns, de n-a putut nici un vraci să-l împace. Atunci împăratul a început să-i făgăduiască toate bunurile din lume, dar nici așa n-a fost cu putință să-l facă să tacă. - Taci, dragul tatei, zicea împăratul, că ți-oi da împărăția cutare sau cutare; taci, fiule, că ți-oi da de soție pe cutare sau cutare fată de împărat, și alte multe d-alde astea; în sfârșit, dacă văzu și văzu că nu tace, îi mai zise: taci, fătul meu, că ți-oi da Tinerețe fără bătrânețe și viață fără de moarte. Atunci, copilul tăcu și se născu; iar slujitorii deteră în timpine și în surle și în toată împărăția se ținu veselie mare o săptămână întreagă. De ce creștea copilul, d-aceea se făcea mai isteț și mai îndrăzneț. Îl deteră pe la școli și filosofi, și toate învățăturile pe care alți copii le învăța într-un an, el le învăța într-o lună, astfel încât împăratul murea și învia de bucurie. Toată împărăția se fălea că o să aibă un 49 împărat înțelept și procopsit ca Solomon împărat. Petre Ispirescu- Tinerețe fără bătrânețe și viață fară de moarte A. Scrie răspunsul pentru fiecare dintre cerințele următoare: 1. Desparte în silabe cuvintele: lehamite, totdeauna, descotorosi 6 puncte 2. Transcrie din text două figuri de stil diferite și precizează felul lor. 6 puncte 3. Motivează prezența semnelor de punctuație în enunțul: - Apoi, dă, măi nevastă, sângele apă nu se face. 6 puncte 4. Precizează două trăsături ale genului epic prezente în textul dat. 6 puncte 5. Explică în maxim 5 rânduri înțelesul expresiei: Tinerețe fără bătrânețe și viață fără de moarte. 6 puncte B. Scrie o compunere, de 10-15 rânduri, în care să argumentezi apartenența la specia basmului popular a fragmentului de mai sus. 12 puncte În redactarea compunerii trebuie să respecți următoarele cerințe: - să numești patru dintre caracteristicile speciei, care se întâlnesc în fragmentul dat; 4 puncte - să ilustrezi aceste caracteristici cu ajutorul exemplelor extrase din text; 4 puncte - să ai un conținut adecvat tipului de text și cerinței formulate; 2 puncte - să te înscrii în limita spațiului indicat. 2 puncte Subiectul al II- lea (36 de puncte) 50 Citește cu atenție textul următor: Sir Isaac Newton, fizician și matematician englez este considerat unul dintre cei mai mari oameni de știință in tra t în istorie prin contribuțiile sale în diferite științe. Descoperirile și teoriile lui au pus bazele științei din timpul lui până în zilele noastre. Newton a fost unul din tre inventatorii unei ramuri a matematicii numită aritmetica (celălalt a fost matematicianul german Gottfried Wilhelm Leibniz). El, de asemenea, a rezo lva t misterele luminii și opticii, a formulat cele trei principii ale mecanicii și plecând de la acestea a formulat legea atracției universale. Isaac Newton este renumit pentru descoperirea legii atracției universale (pornind de la principiile mișcării orbitale ale lui Johanes Keppler), inspirat de un măr care i-a căzut în cap. Acest măr l-a pus pe Newton să se gândească la forța care a trage mărul spre Pământ. Această forță este aceeași cu cea care menține Luna în orbita sa în jurul Pământului. Dar în 1684, după un schimb de scrisori cu Robert Hooke și o vizită a lui Edmund Halley (astronom și matematician) a descoperit ca și Soarele acționeaza cu aceași forță asupra planetelor și a dedus și formula matematică. Halley l-a convins pe Newton să scrie o carte, numele ei fiind Philosophiae naturalis principia mathematica care l-a facut pe Newton să fie cel mai mare fizician al acelor vremuri. Isaac Newton a descoperit și scris toată dinamica corpurilor. Cele "trei principii ale dinamicii" au reprezentat bazele viitoarelor descoperiri ale lui. Stan Laurențiu Marian- Isaac Newton A. Scrie răspunsul pentru fiecare dintre cerințele următoare: 1. Formulează câte un enunț în care să precizezi următoarele informații, folosind date extrase din textul de mai sus: - scopul articolului - realizările lui Newton - numele cărții care i-a consolidat renumele 6 puncte 2. Descrie în maxim 5 rânduri în urma cărui fapt a reușit Newton să formuleze teoria atracției universale și ce presupune ea. 6 puncte 51 3. Notează litera corespunzătoare răspunsului corect: Ordinea propozițiilor în enunțul Acest măr l-a pus pe Newton să se gândească la forța care a trage mărul spre Pământ este:: a. principală, completivă direct, atributivă; b. principală, completivă indirectă, atributivă; c. principală, completivă de mod, atributivă; 6 puncte 4. Precizează cazul și funcția sintactică a cuvintelor subliniate din textul dat. 6 puncte B. Scrie o compunere de 10- 15 de rânduri, în care să realizezi un tablou al unei personae reale sau imaginare care te motivează în viață. 12 puncte În redactarea compunerii trebuie să respecți următoarele cerințe: - să surprinzi patru trăsături morale sau spirituale ale persoanei respective 4 puncte să ilustrezi aceste trăsături cu exemple adecvate să ai o structură adecvată tipului de text și cerinței formulate; să te înscrii în limita spațiului indicat. 4 puncte 2 puncte 2 puncte Varianta 8 Subiectul I (42 de puncte) 52 Citește cu atenție textul următor: Ca să nu mai rămâie repetent și anul acesta, mam'mare, mămițica și tanti Mița au promis tânărului Goe să-l ducă-n București de 10 mai. Puțin ne importă dacă aceste trei dame se hotărăsc a părăsi locul lor spre a veni în Capitală numai de hatârul fiului și nepoțelului lor. Destul că foarte de dimineață, dumnealor, frumos gătite, împreună cu tânărul Goe, așteaptă cu multă nerăbdare, pe peronul din urbea X, trenul accelerat care trebuie să le ducă la București. Adevărul e că, dacă se hotărește cineva să asiste la o sărbătoare națională așa de importantă, trebuie s-o ia de dimineață. Trenul în care se vor sui ajunge în Gara de Nord la opt fără zece a.m. D. Goe este foarte împacient și, cu un ton de comandă, zice încruntat: - Mam'mare! de ce nu mai vine?... Eu vreau să vie! - Vine, vine acuma, puișorul mamii! răspunde cucoana. Și sarută pe nepoțel; apoi îi potrivește pălăria. Tânărul Goe poartă un frumos costum de marinar, pălărie de paie, cu inscripția pe pamblică: le Formidable, și sub pamblică biletul de călătorie înfipt de tanti Mița, că "așa țin bărbații biletul". - Vezi ce bine-i șade lui - zice mam'mare - cu costumul de marinel? - Mamițo, nu ți-am spus că nu se zice marinel? - Da cum? - Marinal... - Ei! ziceți voi cum știți; eu zic cum am apucat. Așa se zicea pe vremea mea, când a ieșit întâi moda asta la copii - marinel. - Vezi că sunteți proaste amândouă? întrerupe tânărul Goe. Nu se zice marinal, nici marinel... - Da cum, procopsitule? întreabă tanti Mița cu un zâmbet simpatic. 53 - Mariner.. - Apoi de! n-a învățat toată lumea carte ca d-ta! zice mam'mare, și iar sărută pe nepoțel și iar îi potrivește pălăria de mariner. Dar nu e vreme de discuții filologice: sosește trenul - și nu stă mult. Trenul este plin... Dar cu multă bunăvoință din partea unor tineri politicoși, cari merg până la o stație apropiată, se fac locuri pentru dame. Trenul a plecat... Mam'mare își face cruce, apoi aprinde o țigară . . . Goe nu vrea sa intre în cupeu; vrea să șadă în coridorul vagonului cu bărbații. - Nu!... nu e voie să scoți capul pe fereastră, mititelule! zice unul dintre tineri lui d. Goe, și-l trage puțin înapoi. - Ce treabă ai tu, urâtule? zice mititelul smucindu-se. Și după ce se strâmbă la urâtul, se spânzură iar cu amândouă mânile de vergeaua de alarmă și scoate iar capul. Dar n-apucă să răspunză ceva urâtul, și mititelul își retrage îngrozit capul gol înauntru si-ncepe să zbiere. - Mamițo! mam'mare! tanti! - Ce e? Ce e? sar cocoanele. - Să oprească! zbiară și mai tare Goe, bătând din picioare. Mi-a zburat pălăria! să opreascăăă!!! (I.L. Caragiale- D-l Goe ) A. Scrie răspunsul pentru fiecare dintre cerințele următoare: 1. Subliniază diftongii din cuvintele: picioare, vergeaua, împreună, amândouă. 6 puncte 2. Transcrie din text trei termeni din câmpul lexical al cuvântului tren. 6 puncte 54 3. Motivează prezența semnelor de ortografie în enunțul: - Vezi ce bine-i șade lui - zice mam'mare - cu costumul de marinel? 6 puncte 4. Precizează două trăsături ale genului epic prezente în textul dat. 6 puncte 5. Prezintă două trăsături morale ale tânărului Goe care reies din fragmentul încadrat de chenar. 6 puncte B. Scrie o compunere, de 10-15 rânduri, în care să argumentezi apartenența la specia schiței a fragmentului de mai sus. 12 puncte În redactarea compunerii trebuie să respecți următoarele cerințe: - să numești patru dintre caracteristicile speciei, care se întâlnesc în fragmentul dat; 4 puncte - să ilustrezi aceste caracteristici cu ajutorul exemplelor extrase din text; 4 puncte - să ai un conținut adecvat tipului de text și cerinței formulate; 2 puncte - să te înscrii în limita spațiului indicat. 2 puncte Subiectul al II- lea (36 de puncte) Citește cu atenție textul următor: Olandezul zburător - sau Vasul fantomă, cum spun francezii - este prima partitură lirică wagneriană care a rămas în istoria muzicii cu statut de capodoperă. Premiera a avut loc la data de 2 ianuarie 1843, la Dresda, sub bagheta compozitorului. Compozitorul folosește una din tre temele majore ale Romantismului, care îl va preocupa pe tot parcursul vieții, marcîndu-i profund creația. Este tema dragostei care mîntuiește, a iubirii sincere care îl salvează pe păcătos. Orchestra Olandezului capătă un rol principal și dimensiuni uriașe. Scriitura simfonică, impresionantă, amplă și detaliată, împletește laitmotive ușor de recunoscut. O partitură 55 instrumen tală de amplitudine simfonică, depășind mult cadrul consacrat al unui teatru muzical. Personajul Olandezului, tragic, în esența lui, ca și personajul, se încadrează, prin forța lor de a trăi la intensitate maximă pasiuni supraomenești, în galeria marilor figuri ale teatrului liric din toate timpurile. (...) Am așteptat mult un titlu wagnerian în repertoriul primei scene lirice a țării. Mă bucur că a fost aleasă opera Olandezul zburător. Sper ca, în viitor, pentru rolurile principale să fie invitați cît mai mulți oaspeți străini, ca să aducă cu ei experiența și reperele ce au devenit standard la nivel in ternațional în interpretarea vocală și scenică a acestor partituri atît de speciale. Cristina Sârbu - Olandezul zburător, din nou pe scena Operei Naționale București, Observator cultural, Nr. 260 / 25 - 31 martie 2010 A. Scrie răspunsul pentru fiecare dintre cerințele următoare: 1. Formulează câte un enunț în care să precizezi următoarele informații, folosind date extrase din textul de mai sus: - scopul articolului - tema Olandezului zburător - data la care a avut loc premiera 6 puncte 2. Transcrie un enunț în care apare descrisă această piesă muzicală. 6 puncte 3. Notează litera corespunzătoare răspunsului corect: Ordinea propozițiilor în enunțul Sper ca, în viitor, pentru rolurile principale să fie invitați cît mai mulți oaspeți străini,ca să aducă cu ei experiența și reperele ce au devenit standard la nivel internațional în interpretarea vocală și scenică a acestor partituri atît de speciale este următoarea: a. principală,completivă indirectă,completivă de scop, atributivă; b. principală, completivă directă, completivă de scop, atributivă; 56 c. principală, completivă directă, completivă indirectă, atributivă; 6 puncte 4. Precizează cazul și funcția sintactică a cuvintelor subliniate din textul dat. 6 puncte B. Scrie o compunere, reală sau imaginară, de 10- 15 de rânduri, în care să descrii impresiile pe care ți le-a lăsat participarea ta la un concert simfonic. 12 puncte În redactarea compunerii trebuie să respecți următoarele cerințe: - să prezinți informații succinte despre locul, timpul și desfășurarea evenimentului; 4 puncte - să valorifici secvențe din text care te pot ajuta în descrierea imaginilor și a impresiilor trăite; 4 puncte - să ai o structură adecvată tipului de text și cerinței formulate; 2 puncte - să te înscrii în limita spațiului indicat. 2 puncte Varianta 9 Subiectul I (42 de puncte) 57 Citește cu atenție textul următor: M-am dus la sf. Ion să fac o vizită doamnei Maria Popescu, o veche prietină, ca s-o felicit pentru onomastica unicului său fiu, Ionel Popescu, un copilaș foarte drăguț de vreo opt anișori. N-am voit să merg cu mâna goală și i-am dus băiețelului o minge foarte mare de cauciuc și foarte elastică. Atențiunea mea a făcut mare plăcere amicei mele și mai ales copilului, pe care l-am găsit îmbrăcat ca maior de roșiori în uniformă de mare ținută. După formalitățile de rigoare, am început să convorbim despre vreme, despre sorții agriculturii — d. Popescu tatăl este mare agricultor — despre criză ș.cl. Am observat doamnei Popescu că în anul acesta nu se prea vede la plimbare, la teatru, la petreceri... Doamna mi-a răspuns că de la o vreme i se urăște chiar unei femei cu petrecerile, mai ales când are copii. — Să-ți spun drept, cât era Ionel mititel, mai mergea; acu, de când s-a făcut băiat mare, trebuie să mă ocup eu de el; trebuie să-i fac educația. Și nu știți dv. bărbații cât timp îi ia unei femei educația unui copil, mai ales când mama nu vrea să-l lase fără educație! Pe când doamna Popescu-mi expune părerile ei sănătoase în privința educației copiilor, auzim dintr-o odaie de alături o voce răgușită de femeie bătrână: — Uite, coniță, Ionel nu s-astâmpără! — Ionel! strigă madam Popescu; Ionel! vin' la mama! Apoi, cătră mine încet: — Nu știi ce ștrengar se face... și deștept... Dar vocea de dincolo adaogă: — Coniță ! uite Ionel! vrea să-mi răstoarne mașina !... Astâmpără-te, că te arzi! — Ionel! strigă iar madam Popescu; Ionel ! vin' la mama! — Sări, coniță! varsă spirtul! s-aprinde! — Ionel! strigă iar mama, și se scoală repede să meargă după el. Dar pe când vrea să iasă pe ușe, apare micul maior de roșiori cu sabia scoasă și-i oprește trecerea, luând o poză foarte marțială. Mama ia pe maiorul în brațe și-l sărută... — Nu ți-am spus să nu te mai apropii de mașină când face cafea, că daca te-aprinzi, moare 58 mama? Vrei să moară mama? — Dar — întrerup eu — pentru cine ați poruncit cafea, madam. Popescu? — Pentru dumneata. — Da de ce vă mai supărați? — Da ce supărare! Madam Popescu mai sărută o dată dulce pe maiorașul, îl scuipă, să nu-l deoache, și-l lasă jos. El a pus sabia în teacă, salută militărește și merge într-un colț al salonului unde, pe două mese, pe canapea, pe foteluri și pe jos, stau grămădite fel de fel de jucării. Dintre toate, maiorul alege o trâmbiță și o tobă. Atârnă toba de gât, suie pe un superb cal vânăt rotat, pune trâmbița la gură și, legănându-se călare, începe să bată toba cu o mână și să sufle-n trâmbiță. Madam Popescu îmi spune ceva; eu n-aud nimica. Îi răspund totuși că nu cred să mai ție mult gerul așa de aspru; ea n-aude nimica. (I.L. Caragiale- Vizită ) A. Scrie răspunsul pentru fiecare dintre cerințele următoare: 1. Subliniază semivocalele din cuvintele: canapea, maiorul, roșiori . 6 puncte 2. Precizează sinonimele contextuale pentru următoarele cuvinte din text: am observat, vă supărați, ștrengar. 6 puncte 3. Motivează prezența semnelor de ortografie în enunțul: — Să-ți spun drept, cât era Ionel mititel, mai mergea; acu, de când s-a făcut băiat mare, trebuie să mă ocup eu de el; 6 puncte 4. Precizează două trăsături ale genului epic prezente în textul dat. 6 puncte 5. Transcrie un enunț în care apare caracterizarea directă a personajului principal. 6 puncte B. Scrie o compunere, de 10-15 rânduri, în care să argumentezi apartenența la specia schiței a fragmentului de mai sus. 12 puncte 59 În redactarea compunerii trebuie să respecți următoarele cerințe: - să numești patru dintre caracteristicile speciei, care se întâlnesc în fragmentul dat; 4 puncte - să ilustrezi aceste caracteristici cu ajutorul exemplelor extrase din text; 4 puncte - să ai un conținut adecvat tipului de text și cerinței formulate; 2 puncte - să te înscrii în limita spațiului indicat. 2 puncte Subiectul al II- lea (36 de puncte) Citește cu atenție textul următor: Lucrările lui Rubliov sunt prezentate în mai multe muzee ale Rusiei: Sfânta Treime se găsește la Muzeul Rus de Stat din Sankt Petersburg. La Galeria Tretiakov, se poate vedea icoana intitulată Ospitalitatea lui Avraam sau Sfânta Treime. Icoana înfățișează Trinitatea Cerească -Dumnezeu Tatăl, Dumnezeu Fiul și Sfântul Duh - sub forma a trei îngeri așezați în jurul unei mese. Chipurile asemănătoare se disting prin coloritul veșmintelor și prin gesturi. Frumusețea unică și misterul acestei icoane l-au determinat pe părintele și omul de cultură rus Pavel Florenski să afirme că „există Troița lui Rubliov, deci există Dumnezeu!“. S-au scris multe pagini în legătură cu originea picturii, trimitere la Geneza Biblică, unde Dumnezeu i-a apărut lui Avraam sub forma a trei bărbați (nu se specifică dacă îngeri); Avraam i-a invitat să se odihnească și le-a oferit o masă. Acești trei vizitatori au fost interpretați ca personajele divine trinitare. De asemenea, a fost dezbătută identitatea celor trei îngeri din icoana lui Rubliov: care este Tatăl, care Fiul și care Sfântul Duh? Astfel, unele interpretări l-au identificat pe Dumnezeu Tatăl ca fiind îngerul central, în timp ce altele au susținut că îngerul din mijloc este Iisus. S-a afirmat despre chipul îngerului din icoană că ar fi prea feminin și nu respectă astfel tradiția iconografică bizantină. Considerat cel mai faimos pictor de icoane rus, Andrei Rubliov a lăsat puține date despre viața și opera sa. Icoanele ce îi sînt atribuite nu au păstrat nici măcar semnătura sa, iar letopisețele rusești păstrează, de asemenea, puține informații. Despre Andrei Rubliov se știe că a trăit aproximativ între anii 1370 și 1430 și că a fost monah în mănăstirea Andronikov de lîngă Moscova. 60 Leontina Siliște - Ospitalitatea lui Avraam sau Sfînta Treime A. Scrie răspunsul pentru fiecare dintre cerințele următoare: 1. Formulează câte un enunț în care să precizezi următoarele informații, folosind date extrase din textul de mai sus: - scopul articolului - tema tabloului Ospitalitatea lui Avraam sau Sfînta Treime - date despre pictor 6 puncte 2. Transcrie un enunț în care apare o controversă în ceea ce privește interpretarea acestei picturi. 6 puncte 3. Notează litera corespunzătoare răspunsului corect: Ordinea propozițiilor în enunțul Despre Andrei Rubliov se știe că a trăit aproximativ între anii 1370 și 1430 și că a fost monah în mănăstirea Andronikov de lîngă Moscova este următoarea: a. principală,completivă directă,completivă directă; b. principală, completivă directă, completivă directă; c. principală, completivă directă, principală; 6 puncte 4. Precizează cazul și funcția sintactică a cuvintelor subliniate din textul dat. 6 puncte B. Scrie o compunere, reală sau imaginară, de 10- 15 de rânduri, în care să descrii impresiile pe care ți le-a lăsat vizita ta la o expoziție de pictură. 12 puncte 61 În redactarea compunerii trebuie să respecți următoarele cerințe: - să prezinți informații succinte despre locul, timpul și desfășurarea evenimentului; 4 puncte - să valorifici secvențe din text care te pot ajuta în descrierea imaginilor și a impresiilor trăite; 4 puncte - să ai o structură adecvată tipului de text și cerinței formulate; 2 puncte - să te înscrii în limita spațiului indicat. 2 puncte Varianta 10 Subiectul I (42 de puncte) Citește cu atenție textul următor: Noaptea-i dulce-n primăvară, liniștită, răcoroasă, Ca-ntr-un suflet cu durere o gândire mângâioasă, Ici, colo, cerul dispare sub mari insule de nori, Scuturând din a lui poale lungi și repezi meteori. Pe un deal în depărtare un foc tainic strălucește Ca un ochi roș de balaur care-adoarme și clipește. Sunt păstori în șezătoare sau vro ceată de voinici? E vro tabără de care sau un rond de tricolici? Către munți prin întuneric un lung bucium se aude. El aminte suvenirul celor timpuri negre, crude, 62 Când din culme-n culme noaptea buciumele răsunau Și la lupte sângeroase pe români îi deșteptau. Acum însă viața-i lină; țara doarme-n nepăsare! Când și când, un câine latră la o umbră ce-i apare, Și-ntr-o baltă mii de broaște în lung hor orăcăiesc, Holbând ochii cu țintire la luceafărul ceresc! (V. Alecsandri- Noaptea ) A. Scrie răspunsul pentru fiecare dintre cerințele următoare: 1. Identifică trei termeni care aparțin câmpului semantic al naturii. . 6 puncte 2. Scrie câte un sinonim contextual al cuvintelor: liniștită, păstori, tabără. 6 puncte 3. Transcrie din text trei structuri caracteristice descrieri care să conțină perechea substantiv- adjectiv. 6 puncte 4. Selectează din text un epitet, o personificare și o inversiune. 6 puncte Explică în aproximativ 5 rânduri semnificația versurilor: Pe un deal în depărtare un foc tainic strălucește/ Ca un ochi roș de balaur care-adoarme și clipește. 6 puncte B. Scrie o compunere, de 10-15 rânduri, în care să prezinți semnificația titlului poeziei Noaptea, prin raportare la textul dat. 12 puncte În redactarea compunerii trebuie să respecți următoarele cerințe: - să ilustrezi cu exemple adecvate, relația dintre titlu și conținutul poeziei; 4 puncte - să evidențiezi două mijloace artistice prin care este susținută ideea sugerată în titlu; 4 puncte - să ai o structură adecvată tipului de text și cerinței formulate; 2 puncte 63 să te înscrii în limita spațiului indicat. 2 puncte Subiectul al II- lea (36 de puncte) Citește cu atenție textul următor: Construită în 1830 de către Petrea Ciubotariul, bunicul marelui povestitor, casa în care s-a născut și a copilărit Ion Creangă a fost amenajată ca muzeu în anul 1951. Devenită unul din tre cele mai vizitate muzee memoriale, aceasta reprezintă, dincolo de semnificația sa istorico-literară și sentimentală, un produs cert al arhitecturii populare specifice perioadei și ariei etno-culturale în care se încadrează. Sub acoperișul larg de draniță, pereții durați din bârne groase peste care s-a așternut un strat de lutuială, delimitează o singură încăpere cu ferestre înguste și o tindă unde abia puteai să te învârți. Intrarea scundă este adăpostită de ploile repezi printr-o prispă lată de câteva palme, iar în spatele casei un acoperământ de scânduri cu pantă repede protejează mai multe obiecte gospodărești și unelte agricole cu certă valoare etnografică. Exponatele ce sunt prezentate sunt caracterizate de simplitatea, bunul simț și modestia proprie țăranului moldovean și generează un puternic sentiment de pioșenie, atât pentru ceea ce reprezintă ele față de amintirea lui Ion Creangă, cât și pentru că ele sunt mărturii autentice ale tradiției populare a locuitorilor din această parte a țării. Muzeul memorial Ion Creangă- prezentare A. Scrie răspunsul pentru fiecare dintre cerințele următoare: 1. Formulează câte un enunț în care să precizezi următoarele informații, folosind date extrase din textul de mai sus: - scopul articolului - numele constructorului casei memoriale - identifică în text sentimentul pe care-l trăiesc vizitatorii acestui muzeu 64 6 puncte 2. Descrie în maxim 5 rânduri casa memoriala Ion Creangă, folosind informații din textul dat. 6 puncte 3. Notează litera corespunzătoare răspunsului corect: Ordinea propozițiilor în enunțul Exponatele ce sunt prezentate sunt caracterizate de simplitatea, bunul simț și modestia proprie țăranului moldovean și generează un puternic sentiment de pioșenie, atât pentru ceea ce reprezintă ele față de amintirea lui Ion Creangă, cât și pentru că ele sunt mărturii autentice ale tradiției populare a locuitorilor din această parte a țării este următoarea: a. subiectivă, principală, completivă indirectă, completivă indirectă; b. principală, atributivă, principală, completivă de cauză, completivă de cauză; c. principală,atributivă, principală, completivă indirectă, completivă indirectă; 6 puncte 4. Precizează cazul și funcția sintactică a cuvintelor subliniate din textul dat. 6 puncte B. Scrie o compunere, reală sau imaginară, de 10- 15 de rânduri, în care să descrii impresiile pe care ți le-a lăsat vizita ta la un muzeu (casă memorială). 12 puncte În redactarea compunerii trebuie să respecți următoarele cerințe: - să prezinți informații succinte despre locul, timpul și desfășurarea evenimentului; 4 puncte - să descrii imaginile care te-au impresionat și impresiile trăite; 4 puncte - să ai o structură adecvată tipului de text și cerinței formulate; 2 puncte - să te înscrii în limita spațiului indicat. 2 puncte 65 Varianta 11 Subiectul I (42 de puncte) Citește cu atenție textul următor: Zori de ziuă se revarsă peste vesela natură, Prevestind un soare dulce cu lumină și căldură, În curând și el apare pe-orizontul aurit, Sorbind roua dimineții de pe câmpul înverzit. El se-nalță de trei suliți pe cereasca mândră scară Și cu raze vii sărută june flori de primăvară, Dediței și viorele, brebenei și toporași Ce răzbat prin frunze- uscate și s-arată drăgălași. Muncitorii pe-a lor prispe dreg uneltele de muncă. Păsărelele-și dreg glasul prin huceagul de sub luncă. În grădini, în câmpi, pe dealuri, prin poiene și prin vii Ard movili buruienoase, scotândfumuri cenușii. Caii zburdă prin ceairuri; turma zbiară la pășune; Mieii sprinteni pe colnice fug grămadă-n repejune, Și o blândă copiliță, torcând lâna din fuior, Paște bobocei de aur lâng-un limpede izvor. (V. Alecsandri- Dimineața ) A. 66 Scrie răspunsul pentru fiecare dintre cerințele următoare: 1. Identifică trei termeni care aparțin câmpului semantic al florilor. . 6 puncte 2. Scrie câte un sinonim contextual al cuvintelor: june, sprinteni, limpede. 6 puncte 3. Transcrie din text trei structuri caracteristice descrieri care să conțină perachea substantiv- adjectiv. 6 puncte 4. Selectează din text un epitet, o personificare și o inversiune. 6 puncte Explică în aproximativ 5 rânduri semnificația versurilor: În curând și el apare pe-orizontul aurit,/ Sorbind roua dimineții de pe câmpul înverzit. 6 puncte B. Scrie o compunere, de 10-15 rânduri, în care să prezinți semnificația titlului poeziei Dimineața, prin raportare la textul dat. 12 puncte În redactarea compunerii trebuie să respecți următoarele cerințe: - să ilustrezi cu exemple adecvate, relația dintre titlu și conținutul poeziei; 4 puncte - să evidențiezi două mijloace artistice prin care este susținută ideea sugerată în titlu; 4 puncte - să ai o structură adecvată tipului de text și cerinței formulate; 2 puncte - să te înscrii în limita spațiului indicat. 2 puncte Subiectul al II- lea (36 de puncte) Citește cu atenție textul următor: Una dintre cele mai vechi urme de cultură materială descoperite pe teritoriul Munților Apuseni care atestă existența unor comunități umane încă din depărtatele ere ale bronzului și fierului, este constituită de așa-zisele „depozite de bronz de la Zlatna”. În epoca modernă evenimentele majore care au avut loc sunt răscoalele lui Horea, 67 Cloșca și Crișan din 1784 și participarea moților la revoluția din 1848 sub conducerea lui Avram Iancu. Data de 1 decembrie 1918 este înregistrată în istoria acestor locuitori prin participarea moților în număr mare la Marea Unire Națională. Moții, (urmași ai dacilor), locuitorii zonei delimitate de perimetrul Munților Apuseni, păstrează și azi ocupațiile străvechi precum sunt creșterea animalelor și activitățile legate de prelucrarea lemnului, artă meșteșugărească bine însușită, dovadă făcând numeroasele obiecte și unelte din lemn, ornate cu încrustații și motive decorative de o rară valoare și frumusețe. Munții Apuseni constituie coloana vertebrală a Carpaților Occiden tali, fiind dezvoltați sub forma unei palme. Au ajuns să fie erodați, de-a lungul timpului, și să fie totodată cea mai fragmentată grupă din Carpații românești întrucât există multe culoare și depresiuni-golfuri care-i străbat. .. Sunt alcătuiți din roci vulcanice (M. Metaliferi), șisturi cristaline (M. Bihor, Vlădeasa, Gilău, Găina), dar în deosebi din calcare, de unde și multitudinea fenomenelor carstice (peșteri, chei, coline, lapezuri și sohodoluri). Sunt intens mineralizați, bogați în metale și nemetale. Camelia Alin- Cadrul natural in Muntii Apuseni A. Scrie răspunsul pentru fiecare dintre cerințele următoare: 1. Formulează câte un enunț în care să precizezi următoarele informații, folosind date extrase din textul de mai sus: - scopul articolului - numele autorului și titlul articolului - perioada din care fac parte cele mai vechi civilizații aflate în această zonă 6 puncte 2. Prezintă în maxim 5 rânduri un eveniment istoric care a avut loc în zona munților Apuseni. 6 puncte 3. Notează litera corespunzătoare răspunsului corect: 68 Ordinea propozițiilor în enunțul Au ajuns să fie erodați, de-a lungul timpului, și să fie totodată cea mai fragmentată grupă din Carpații românești întrucât există multe culoare și depresiuni-golfuri care-i străbat este următoarea: a. principală, completivă directă, completivă direct,completivă indirectă; b. principală, predicativă, predicativă, completivă de cauză; c. principală, predicativă, predicativă, completivă indirectă; 6 puncte 4. Precizează cazul și funcția sintactică a cuvintelor subliniate din textul dat. 6 puncte B. Scrie o compunere de 10- 15 de rânduri, în care să relatezi o întâmplare reală sau imaginară petrecută cu ocazia unei excursii la munte. 12 puncte În redactarea compunerii trebuie să respecți următoarele cerințe: să prezinți pe scurt care a fost întâmplarea la care ai luat parte; să- ți exprimi opinia despre cele întâmplate să ai o structură adecvată tipului de text și cerinței formulate; să te înscrii în limita spațiului indicat. 4 puncte 4 puncte 2 puncte 2 puncte 69 Varianta 12 Subiectul I (42 de puncte) Citește cu atenție textul următor: Aburii ușori ai nopții ca fantasme se ridică Și, p lu tind deasupra luncii, p rin tre ramuri se despică. Râul luciu se-ncovoiae sub copaci ca un balaur Ce în raza dimineții mișcă solzii lui de aur. Eu mă duc în faptul zilei, mă așez pe malu-i verde Și privesc cum apa curge și la cotiri ea se pierde, Cum se schimbă-n vălurele pe prundișul lunecos, Cum adoarme la bulboace, săpând malul nisipos. Când o salcie pletoasă lin pe baltă se coboară, Când o mreană saltă-n aer după-o viespe sprinteoară, Când sălbaticele rațe se abat din zborul lor, Bătând apa-ntunecată de un nour trecător. Și gândirea mea furată se tot duce-ncet la vale Cu cel râu care-n veci curge, fără-a se opri din cale, Lunca-n juru-mi clocotește; o șopârlă de smarald Cată țin tă, lung la mine, părăsind nisipul cald. (V. Alecsandri- Malul Siretului ) A. 70 Scrie răspunsul pentru fiecare dintre cerințele următoare: 1. Subliniază semivocalele din cuvintele: luciu, bulboace, salcie . 6 puncte 2. Menționează două consecințe ale folosirii cratimei în versul: Lunca-n juru-mi clocotește; o șopârlă de smarald. 6 puncte 3. Selectează câte o structură conținând o personificare, o comparație, o metaforă 6 puncte 4. Indică două argumente care pot justifica faptul că poezia Malul Siretului este un pastel. 6 puncte 5. Comentează în maxim 5 rânduri semnificația versurilor: Râul luciu se-ncovoiae sub copaci ca un balaur/ Ce în raza dimineții mișcă solzii lui de aur . 6 puncte B. Scrie o compunere, de 10-15 rânduri, în care să prezinți semnificația titlului poeziei Malul Siretului, prin raportare la textul dat. 12 puncte În redactarea compunerii trebuie să respecți următoarele cerințe: - să ilustrezi cu exemple adecvate, relația dintre titlu și conținutul poeziei; 4 puncte - să evidențiezi două mijloace artistice prin care este susținută ideea sugerată în titlu; 4 puncte - să ai o structură adecvată tipului de text și cerinței formulate; 2 puncte - să te înscrii în limita spațiului indicat. 2 puncte Subiectul al II- lea (36 de puncte) Citește cu atenție textul următor: "Târgul Olarilor”, organizat anual la Sibiu în prima sâmbătă și duminică a lunii septembrie, este una dintre cele mai prestigioase manifestări care își propune conservarea și promovarea valorilor artei populare tradiționale a olăritului. 71 Această manifestare prezintă sibienilor și vizitatorilor evoluția și preocupările meșterilor olari și ceramiști de la an la an, noutățile și caracteristicile celor mai reprezentative școli de olărit din Romania. Astfel olarii vor valorifica în cadrul târgului cele mai autentice lucrări și vor prezenta veritabile demonstrații ale acestui meșteșug. Târgul va trezi interesul orășeanului pentru arta populară, acesta intrând în contact cu atmosfera târgurilor breslașilor de odinioară. Vor fi prezenți meșteri olari din întreaga țară, reprezentanți ai celor mai renumite centre de olărit din România, cum sunt Horezu, Vlădești, Oboga, Slatina, Baia Mare, Rădăuți, Marginea, Neamț, Hunedoara, Corund, Caraș-Severin și Bihor. Maestrul olar va purta, în perimetrul târgului, costumul popular din zona de olărit pe care o reprezintă. Evenimentul se va deschide oficial pe 1 septembrie pe scena din Piața Mare, la ora 12, printr-un spectacol folcloric oferit de o fanfară tradițională. Olarii iși vor expune creațiile în Piața Mică și în Piața Mare din Sibiu, care astfel, timp de 2 zile, vor reveni la funcția lor primară, cea de târguri. Târgul Olarilor se va închide printr-un spectacol de muzică populară. Sursa: http/ dordeduca.ro A. Scrie răspunsul pentru fiecare dintre cerințele următoare: 1. Formulează câte un enunț în care să precizezi următoarele informații, folosind date extrase din textul de mai sus: - scopul articolului - perioada în care se organizează această manifestare culturală - numele celor mai importante centre de olărit din țară 6 puncte 2. Prezintă în maxim 5 rânduri scopul acestui eveniment cultural . 6 puncte 3. Notează litera corespunzătoare răspunsului corect: 72 Prin extensia părților de vorbire subliniate din enunțul Târgul va trezi interesul orașeanului pentru arta populara, acesta intrând in contact cu atmosfera târgurilor breslașilor de odinioară în propoziții subordonate corespunzătore se obțin în ordine: a. completivă indirectă, completivă de timp; b. atributivă, completivă de timp; c. atributivă, atributivă; 6 puncte 4. Precizează cazul și funcția sintactică a cuvintelor subliniate din textul dat. 6 puncte B. Scrie o compunere de 10- 15 de rânduri, în care să prezinți opinia ta cu privire la importanța conservării tradițiilor populare. 12 puncte În redactarea compunerii trebuie să respecți următoarele cerințe: - să precizezi două argumente în susținerea opiniei tale; 4 puncte - să valorifici secvențe din text care te pot ajuta în formularea ideilor; 4 puncte - să ai o structură adecvată tipului de text și cerinței formulate; 2 puncte - să te înscrii în limita spațiului indicat. 2 puncte 73 Varianta 13 Subiectul I (42 de puncte) Citește cu atenție textul următor: Gerul aspru și sălbatic strânge-n brațe-i cu jelire Neagra luncă de pe vale care zace-n amorțire; El ca pe-o mireasă moartă o-ncunună despre zori C-un văl alb de promoroacă și cu țurțuri lucitori. Gerul vine de la munte, la fereastră se oprește Și, privind la focul vesel care-n sobe strălucește, El depune flori de iarnă pe cristalul înghețat, Crini și roze de zăpadă ce cu drag le-a sărutat. Gerul face cu-o suflare pod de gheață între maluri, Pune streșinilor casei o ghirlandă de cristaluri, Iar pe fete de copile înflorește trandafiri, Să ne-aducă viu aminte de-ale verii înfloriri. Gerul dă aripi de vultur cailor în spumegare Ce se-ntrec pe câmpul luciu, scotând aburi lungi pe nare. O! tu, gerule năprasnic, vin', îndeamnă calul meu Să mă poarte ca săgeata unde el știe, și eu! (V. Alecsandri- Gerul ) 74 A. Scrie răspunsul pentru fiecare dintre cerințele următoare: 1. Subliniază cuvintele formate prin derivare: sălbatic, înfloriri, înghețat, îndeamnă, aducă . 6 puncte 2. Menționează două consecințe ale folosirii cratimei în versul: Gerul aspru și sălbatic strânge-n brațe-i cu jelire 6 puncte 3. Selectează câte o structură conținând o personificare, o comparație, o metaforă. 6 puncte 4. Indică două argumente care pot justifica faptul că poezia Gerul este un pastel. 6 puncte 5. Comentează în maxim 5 rânduri semnificația versurilor: Gerul aspru și sălbatic strânge-n brațe-i cu jelire/ Neagra luncă de pe vale care zace-n amorțire; 6 puncte B. Scrie o compunere, de 10-15 rânduri, în care să prezinți semnificația titlului poeziei Malul Siretului, prin raportare la textul dat. 12 puncte În redactarea compunerii trebuie să respecți următoarele cerințe: - să ilustrezi cu exemple adecvate, relația dintre titlu și conținutul poeziei; 4 puncte - să evidențiezi două mijloace artistice prin care este susținută ideea sugerată în titlu; 4 puncte - să ai o structură adecvată tipului de text și cerinței formulate; 2 puncte - să te înscrii în limita spațiului indicat. 2 puncte 75 Subiectul al II- lea (36 de ) Citește cu atenție textul următor: O alimentație sănătoasă înseamnă consumarea a diferite alimente aparținând grupurilor alimentare de bază: proteine, precum carnea, ouăle și lactatele, fructe și legume, cereale, precum pâinea și pastele făinoase, grăsimi și dulciuri. Deși pare simplu, nu este întotdeauna ușor să se stabilească un regim adecvat fiecarui individ. Uneori se consumă mai mult dintr-un singur grup alimentar (preferat) și se evită consumarea altora sau se optează pentru comoditate în defavoarea calității. O dietă sănătoasă necesită un plan, un scop, precum și efortul de a include în mese o varietate de alimente. Majoritatea persoanelor nu consumă suficienți nutrienți deoarece nu includ în mese o cantitate corespunzătoare din fiecare grup alimentar. Deci, este important să se acorde atenție nu numai la ce se consumă, dar și la ce anume se îndepartează din dietă. Pentru aceasta ar fi recomandat elaborarea unui jurnal în care să se noteze tot ce se consumă și se bea timp de o săptămână. Trebuie acordată atenție atât la cantitatea de alimente ingerată, cât și la grupele alimentare din care acestea fac parte. Nu este necesar să se consume zilnic o cantitate minimă de alimente din fiecare grup alimentar, ci să se ingereze cantitatea recomandată de-a lungul unei săptămâni. Câteva mici schimbări sunt suficiente pentru a echilibra dieta. În majoritatea cazurilor se elimină din alimentație mulți nutrienți importanți. www sfatul medicului.ro A. Scrie răspunsul pentru fiecare dintre cerințele următoare: 1. Formulează câte un enunț în care să precizezi următoarele informații, folosind date extrase din textul de mai sus: scopul articolului 76 - autorul posibil al acestui tip de articol - tema articolului 6 puncte 2. Transcrie un enunț în care apar explicit grupurile de alimente care constituie o alimentație echilibrată. 6 puncte 3. Notează litera corespunzătoare răspunsului corect: Ordinea propozițiilor în enunțul Nu este necesar sa se consume zilnic o cantitate minima de alimente din fiecare grup alimentar, ci sa se ingereze cantitatea recomandata de-a lungul unei saptamani este următoarea: a. principală, completivă directă, completivă directă,; b. principală, subiectivă, subiectivă; c. principală, subiectivă, completivă directă. 6 puncte 4. Precizează cazul și funcția sintactică a cuvintelor subliniate din textul dat. 6 puncte B. Scrie o compunere de 10- 15 de rânduri, în care să prezinți opinia ta cu privire la importanța unei alimentații echilibrate. 12 puncte În redactarea compunerii trebuie să respecți următoarele cerințe: - să precizezi două argumente în susținerea opiniei tale; 4 puncte - să valorifici secvențe din text care te pot ajuta în formularea ideilor; 4 puncte - să ai o structură adecvată tipului de text și cerinței formulate; 2 puncte - să te înscrii în limita spațiului indicat. 2 puncte 77 Varianta 14 Subiectul I (42 de puncte) Citește cu atenție textul următor: De treci codri de aramă, de departe vezi albind Ș-auzi mândra glăsuire a pădurii de argint. Acolo, lângă izvoară, iarba pare de omăt, Flori albastre tremur ude în văzduhul tămâiet; Pare că și trunchii vecinici poartă suflete sub coajă, Ce suspină p rin tre ramuri cu a glasului lor vrajă. Iar prin mândrul întuneric al pădurii de argint Vezi izvoare zdrumicate peste p ie tre licurind; Ele trec cu harnici unde și suspină-n flori molatic, Când coboară-n ropot dulce din tăpșanul prăvălatic, Ele sar în bulgări fluizi peste prundul din răstoace, În cuibar rotind de ape, peste care luna zace. Mii de flu tu ri mici albaștri, mii de roiuri de albine Curg în râuri sclipitoare peste flori de miere pline, Umplu aerul văratic de mireasmă și răcoare A popoarelor de muște sărbători murmuitoare. (M. Eminescu - Călin-file din poveste ) A. Scrie răspunsul pentru fiecare dintre cerințele următoare: 78 1. Transcrie trei cuvinte formate prin derivare. 6 puncte 2. Motivează prezența virgulelor în versul: Acolo, lângă izvoară, iarba pare de omăt, 6 puncte 3. Selectează din text căte o imagine vizuală, auditivă și olfactivă. 6 puncte 4. Indică două argumente care pot justifica faptul că fragmentul din poezia Călin file din povestel este un pastel. 6 puncte 5. Comentează în maxim 5 rânduri semnificația versurilor: În cuibar rotind de ape, peste care luna zace. 6 puncte B. Scrie o compunere, de 10-15 rânduri, în care să analizezi versurile de mai sus. 12 puncte În redactarea compunerii trebuie să respecți următoarele cerințe: - să precizezi modul de expunere dominant, genul literar și trăsăturile acestuia, identificabile în text; 4 puncte - să evidențiezi două mijloace artistice folosite de autor (figuri de stil, imagini și procedee artistice); 4 puncte - să ai o structură adecvată tipului de text și cerinței formulate; 2 puncte - să te înscrii în limita spațiului indicat. 2 puncte Subiectul al II- lea (36 de puncte) Citește cu atenție textul următor: Rolul educației în formarea personalității elevului - În afara culturii și mediului social, individul, chiar dacă ar supraviețui fizic nu ar deveni încă o ființă umană în sensul plenar al acestui termen , ci un „hominid” destul de puțin adaptat în lupta pentru existență. Limbajul, gândirea si voința nu sunt caracteristici intrinseci biotipului , ci un rezultat al procesului de inserție socială. 79 În această direcție , este foarte instructivă experiența celor 52 de copii-lupi (cazuri izolate de ființe umane care , pierdute la o vârstă infantilă , au fost adoptate de animale și crescute la un loc cu puii lor) descoperiți la diferite vârste și grade de evoluție în mai multe țări ale lumii. Și anume , nici unul dintre aceștia nu avea trăsături umane specifice : mers biped, limbaj articulat, conduită logică , evoluție afectivă sau volițională . Este celebru cazul celor două fetițe , Amala și Kamala , descoperite într-o pădure tropicală într-o stare complet animalică și crescute apoi într-un orfelinat. Amala nu a supraviețuit mult timp, iar Kamala , după 7 ani de eforturi, în vârstă de 17 ani nu stăpânea încă mersul biped și folosea abia 40 de cuvinte . Avem , în acest fel, argumente indubitabile asupra rolului decisiv al învățării și socializării în formarea personalității umane . În același timp, nu trebuie uitat nici faptul că acțiunea de socializare este posibilă , deoarece ființa umană este de la început structural educabilă. Un psiholog american , Kellog, dorind să furnizeze un experiment complementar asupra copiilor -lupi, a crescut un pui de cimpanzeu , Goa , împreună cu fiul său Donald, în vârstă de 10 luni. Cele două ființe au fost tratate pe cât posibil identic timp de 10 luni. În ciuda acestui fapt, puiul de animal a devenit o maimuță semidresată , în timp ce Donald - un copil obișnuit. Factorii dezvoltării personalității Majoritatea covârșitoare a specialiștilor înclină astăzi spre teza că personalitatea este o rezultantă a interacțiunii dialectice dintre ereditate , mediu și educație . Această „naștere ” a personalității se realizează în procesul socializării, care impune determinări specifice relației dintre componentele biopsihice și cele sociale Penciu Sanda- Rolul educatiei in formarea personalitatii elevului 80 A. Scrie răspunsul pentru fiecare dintre cerințele următoare: 1. Formulează câte un enunț în care să precizezi următoarele informații, folosind date extrase din textul de mai sus: - scopul articolului - autorul - tema articolului 6 puncte 2. Transcrie un enunț în care apar explicit factorii decisivi ai educabilității individului. 6 puncte 3. Notează litera corespunzătoare răspunsului corect: Ordinea propozițiilor în În același timp, nu trebuie uitat nici faptul că acțiunea de socializare este posibilă, deoarece ființa umană este de la început structural educabilă este următoarea: a. principală, completivă directă, completivă cauzală; b. principală, completivă directă, completivă indirectă; c. principală, subiectivă, completivă cauzală. 6 puncte 4. Precizează valoarea morfologică și funcția sintactică a cuvintelor subliniate din textul dat. 6 puncte B. Scrie o compunere de 10- 15 de rânduri, în care să prezinți opinia ta cu privire la importanța educației. 12 puncte În redactarea compunerii trebuie să respecți următoarele cerințe: - să precizezi două argumente în susținerea opiniei tale; 4 puncte 81 - să valorifici secvențe din text care te pot ajuta în formularea ideilor; - să ai o structură adecvată tipului de text și cerinței formulate; - să te înscrii în limita spațiului indicat. 4 puncte 2 puncte 2 puncte Varianta 15 Subiectul I (42 de puncte) Citește cu atenție textul următor: Stupul lor de pe vâlcea Stă păzit într-o broboadă De trei plopi înnalți, de nea, Pe o blană de zăpadă. Prisacarul le-a uitat, Și-a căzut si peste ele Iarna, grea ca un plocat, Cu chenar de peruzele. Înlauntru însă-n stup Lucrătoarele sunt treze Și făcând un singur trup Nu-ncetează să lucreze. Că niciuna n-a muncit Pentru sine, ci-mpreună 82 Pentru stupul împlinit Cu felii de miere bună. (Arghezi- Stupul lor ) A. Scrie răspunsul pentru fiecare dintre cerințele următoare: 1. Identifică trei termeni care aparțin câmpului semantic al apiculturii. 6 puncte 2. Scrie câte un sinonim contextual al cuvintelor: broboadă, blană, încetează. 6 puncte 3. Transcrie din text trei structuri caracteristice descrieri care să conțină perechea substantiv- adjectiv. 6 puncte 4. Selectează din text un epitet, o personificare și o inversiune. 6 puncte 5. Explică în aproximativ 5 rânduri semnificația versurilor: Iarna, grea ca un plocat, Cu chenar de peruzele. 6 puncte B. Scrie o compunere de 10- 15 de rânduri, în care să motivezi că textul dat aparține genului liric. 12 puncte În redactarea compunerii trebuie să respecți următoarele cerințe: - să ilustrezi, cu exemple adecvate, două caracteristici ale operei care fac posibilă încadrarea ei în genul liric; 4 puncte - să evidențiezi rolul mijloacelor/ procedeelor artistice folosite de autor; 4 puncte - să ai o structură adecvată tipului de text și cerinței formulate; 2 puncte - să te înscrii în limita spațiului indicat. 2 puncte 83 Subiectul al II- lea (36 de puncte) Citește cu atenție textul următor: Îmi plăcea să-l văd pe bunicul în strană, să-l ascult cum cântă. Măcar că nu înțelegeam ce zice, știam că-l roagă pe Dumnezeu să ne apere și să ne fericească. Iar dacă se întâmpla să nu mergem vreodată la liturghie, bunicul venea de la biserică pe la noi să ne binecuvânteze și să mănânce prânzul de duminică cu noi. Îl urmăream cu privirea cum coboară cu alți oameni pe cărăruia șerpuitoare. Când ajungea la carpen, aveam emoții să nu fie invitat la masă la unchiul Vasile. Se întâmpla asta rareori. Cel mai adesea venea la noi. Cum da cu ochii de noi, de cei mici și de cei mari, ne spunea: „Să primească Dumnezeu sfintele rugăciuni”. Îi răspundea, de obicei, tata sau mama: „Să primească Dumnezeu”. Apoi lua prescura de sub braț și ne-o împărțea, iar noi mâncam cu luare-aminte, cu grija de a nu risipi firimiturile pâinii sfinte. Prânzul la care bunicul participa împreună cu noi căpăta dimensiunile unui ritual sacru. Bunicul spunea rugăciunea și binecuvânta bucatele. La masă nu vorbeau decât tata și bunicul. Toți ne controlam cuvintele și gesturile, respectând prânzul și rugăciunea. Prea multe evenimente trecuseră peste el să nu se înțelepțească. Bântuiseră lumea două războaie mondiale, care-i amenințaseră ființa și familia, fuseseră molime ucigătoare, îi murise cel mai iubit copil într-un accident la vârsta de 12 ani, îl măcinaseră certurile pentru împărțirea averii, rămăsese văduv pe când nu împlinise 60 de ani. În cele din urmă dase peste noi toți dictatura comunistă, care, sub pretextul despăgubirilor de război către Uniunea Sovietică și refacerea economică a țării, introdusese aberantul sistem de cote, celor cât de cât mai înstăriți luându-li-se aproape toată recolta. „Ne iau comuniștii ăștia totul. Am trăit sub austrieci și unguri, plăteam impozitul și atâta. Acum, cu cotele și obligațiile astea, ne iau vita din ocol, ne iau lâna, laptele și oușorul”, se căina el uneori tatii. Dezamăgirea lui cea mai mare nu era că ne-au ocupat rușii, ci că ne-au trădat anglo-americanii. Alinarea sufletului său nu mai prea putea veni de la oameni, ci numai de la Dumnezeu. Cornel Nistea - Rugăciunea bunicului 84 A. Scrie răspunsul pentru fiecare dintre cerințele următoare: 1. Formulează câte un enunț în care să precizezi următoarele informații, folosind date extrase din textul de mai sus: - titlul operei - autorul - personajul 6 puncte 2. Transcrie un enunț din care reiese admirația copilului față de bunicul său. 6 puncte 3. Notează litera corespunzătoare răspunsului corect: Ordinea propozițiilor în Îmi plăcea să-l văd pe bunicul în strană, să-l ascult cum cântă este următoarea: a. principală, completivă directă, completivă directă; b. principală,subiectivă, completivă directă; c. principală, subiectivă, subiectivă. 6 puncte 4. Precizează valoarea morfologică și funcția sintactică a cuvintelor subliniate din textul dat. 6 puncte B. Scrie o compunere de 10- 15 de rânduri, în care să prezinți opinia ta cu privire la impactul educației moral- spirituale în viața individului. 12 puncte În redactarea compunerii trebuie să respecți următoarele cerințe: - să precizezi două argumente în susținerea opiniei tale; 4 puncte 85 să valorifici secvențe din text care te pot ajuta în formularea ideilor; să ai o structură adecvată tipului de text și cerinței formulate; să te înscrii în limita spațiului indicat. 4 puncte 2 puncte 2 puncte Varianta 16 Subiectul I (42 de puncte) Citește cu atenție textul următor: Cântăm libertatea și numele sfânt Al țării străvechi și-al acestui pământ! Iubirii de neam, ce de-a pururi ne-a fost O pavăză-n lupte și-n pace-adăpost Cântămu-i supremul ei cântec. Cu vesele glasuri de tinere firi, Cuprinși de-amintirea străbunei măriri, Spre soare ni-e gândul și mergem spre el, Lumina ni-e țintă și binele țel -Trăiască-ne țara și neamul! Cu dreapta-nălțată spre Tatăl de sus Jurat-am tot ce strămoșii ne-au spus: Unire-ntre frați, și pe Domn să-l iubim Și-altarul de jertf-al națiunii să fim Și sufletul neamului nostru. 86 Iar dacă protivnicii numelui tău Cu oști ar veni ca să-ți facă vrun rău, Ridică-te mândră și nu te-ngrija, Căci inima noastră e inima ta; Tu-ncrede-te-n fiii tăi, mamă. lar dac-ar pieri de pe-ntregul pământ Iubirea de neam și-al credinței avânt: Azilul lor vecinic găsindu-l în noi Le-am crește, ca iar să le dăm înapoi Mai tari și mai trainice lumii. (G. Coșbuc- Imnul studenților ) A. Scrie răspunsul pentru fiecare dintre cerințele următoare: 5. Desparte în silabe cuvintele din text:străvechi, potrivnici, trainice . 6 puncte 6. Scrie câte un sinonim contextual al cuvintelor: neam, pavăză, strămoși. 6 puncte 7. Transcrie din text un epitet, o repetișie și o inversiune. 6 puncte 8. Selectează din text un epitet, o personificare și o inversiune. 6 puncte 9. Explică în aproximativ 5 rânduri semnificația versurilor: Spre soare ni-e gândul și mergem spre el,/Lumina ni-e țintă și binele țel - 6 puncte B. Scrie o compunere de 10- 15 de rânduri, în care să motivezi că textul dat este un imn. 12 puncte În redactarea compunerii trebuie să respecți următoarele cerințe: 87 să precizezi două caracteristici ale speciei imnului; să ilustrezi aceste caracteristici cu exemple extrase din text; să ai o structură adecvată tipului de text și cerinței formulate; să te înscrii în limita spațiului indicat. 4 puncte 4 puncte 2 puncte 2 puncte Subiectul al II- lea (36 de puncte) Citește cu atenție textul următor: Thomas Edison este considerat cel mai prolific inventator al timpului său, iar mulțumită lui civilizația umană s-a putut bucura, poate mai devreme decât am fi putut spera, în alte condiții, de invenții revoluționare ca fonograful, telefonul cu bobină de inducție, becul cu incandescență, centrala electrică sau primele aparate ce puteau înregistra și reda imagini în mișcare. Magicianul din Menlo Park, cum era numit Edison de presa vremii sale, a revoluționat și industria și lumea afacerilor, introducând noțiunea de producție de serie, pe care s-a bazat apoi întreaga revoluție industrială a planetei. Pentru meritele sale, Edison a fost premiat de Academia Americană de Arte și Știință, în 1895, cu Premiul Rumford pentru activitatea din domeniul electricității, iar în anul 1915 a primit Medalia Franklin pentru contribuția sa la binele umanității. Tot in 1915, Edison ar fi urmat să împartă cu cercetatorul sârb Nikolai Tesla premiul Nobel pentru fizică, însă venirea Primului Război Mondial i-a privat pe cei doi de această distincție. Thomas Alva Edison s-a stins din viață pe data de 18 octombrie 1931, la vârsta de 84 de ani, însă moștenirea pe care a lăsat-o omenirii continuă să-și facă simțită prezența în fiecare clipă și în orice aspect al vieții noastre. www ziare.com A. Scrie răspunsul pentru fiecare dintre cerințele următoare: 88 1. Formulează câte un enunț în care să precizezi următoarele informații, folosind date extrase din textul de mai sus: - scopul articolului - sursa - numele pe care presa timpului i l- a dat lui Edison 6 puncte 2. Transcrie un enunț în care apar realizările lui Edison. 6 puncte 3. Notează litera corespunzătoare răspunsului corect: Prin extensia părților de vorbire subliniate din Thomas Edison este considerat cel mai prolific inventator al timpului sau în propoziții subordonate corespunzătore se obțin în ordine: 5. completivă de mod, atributivă; 6. predicativă, atributivă; 6 puncte 4. Precizează cazul și funcția sintactică a cuvintelor subliniate din textul dat. 6 puncte B. Scrie o compunere de 10- 15 de rânduri, în care să realizezi un tablou al unei personae reale sau imaginare care te motivează în viață 12 puncte În redactarea compunerii trebuie să respecți următoarele cerințe: - să surprinzi patru trăsături morale sau spirituale ale persoanei respective 4 puncte - să ilustrezi aceste trăsături cu exemple adecvate 4 puncte - să ai o structură adecvată tipului de text și cerinței formulate; 2 puncte - să te înscrii în limita spațiului indicat. 2 puncte 89 Varianta 17 Subiectul I (42 de puncte) Citește cu atenție textul următor: După aceea Budulea a râs și a zis că-i bine, iară eu am pus scrisoarea la poștă și am trimis-o lui Huțu, care-mi fusese prieten în copilărie, și la care țineam și acum, fiindcă era feciorul lui Budulea cel cu fluierul în șerpar. Iară Huțu a primit scrisoarea, a cetit-o și s-a întors, apoi s-a dus să sărute mâna episcopului, a venit să strângă mâna mea și a mers încet acasă la părinții lui. De aici înainte Budulea numai ședea pe prispă și nu mai era gânditor, ci venea iar la oraș și le spunea drumeților că are un fecior care a fost la școlile împărătești și acum e scriitor la episcopie, căci Huțu urma cu noi la cursul clerical și era în același timp arhivar consistorial. Dascălul Clăiță nu prea era mulțumit de această prefacere a lucrurilor, dar Huțu îi adusese din Viena un glob pentru școală, o hartă a Europei și un exemplar din Istoria lui Petru Maior; mai adusese și pentru cele trei fete încă nemăritate câte ceva, îi arătase în sfârșit, că oriunde omul poate să învețe, dacă voiește, și că viața din orașele mari e prea plină de încercări și nu e pentru un om hotărât a-și petrece viața în cuvioasă retragere. Clăiță se plimba, dar și zicea că e mare cinste pentru Cocorăști că tocmai unul din sat să fi umblat prin țări străine, să fi stat la Viena și să fie la episcopie. Eu, în sfârșit, eram iar prietenul și fratele mai mic al lui Huțu. Căci, deși intrând cu șase clase în teologie, eram un an înaintea lui, simțeam întotdeauna întâietatea pe care i-o dădea vârsta, darurile firești și cunoștințele întinse ce-și câștigase printr-o muncă serioasă și necurmată. Pentru noi toți el era un fel de izvor delămurire și de sfaturi bune, pentru toți un prieten bun și îndatoritor. 90 Chiar când râdeam de dânsul, căci avea unele apucături de care trebuia să râzi, nimeni nu râdea mai din toată inima decât dânsul. (Ioan Slavici, Budulea Taichii) A. Scrie răspunsul pentru fiecare dintre cerințele următoare: 1. Menționează câte un sinonim pentru sensul din text al cuvintelor: prefacere, scrisoare, exemplar. 6 puncte 2. Transcrie patru termeni din câmpul semantic al teologiei. 6 puncte 3. Motivează utilizarea virgulei în enunțul: Huțu a primit scrisoarea, a cetit-o și s-a întors, apoi s-a dus să sărute mâna episcopului... 6 puncte 4. Transcrie un enunț care să conțină o caracterizare directă. 6 puncte 5. Argumentează în maxim 5 rânduri apartenența textului la genul epic. 6 puncte B. Redactează o compunere de 10-15 rânduri în care să caracterizezi personajul Huțu . 12 puncte În redactare trebuie să respecți următoarele cerințe: - precizarea statutului și a două trăsături ale personajului; 4 puncte - precizarea a două modalități de caracterizare folosite de autor; 4 puncte - să ai o structură adecvată tipului de text și cerinței formulate; 2 puncte - să te înscrii în limita spațiului indicat. 2 puncte Subiectul al II- lea (36 de puncte) Citește cu atenție textul următor: Era Domnu', domnu' Trandafir, învățătorul meu. Nu-1 văzusem de mult pe domnu' Trandafir. Îmi închipuiam că e pensionar, că trebuie să fi îmbătrânit. Eu îl vedeam însă tot ca 91 odinioară, nalt, bine legat, cu mustăcioară neagră pe care și-o tundea totdeauna scurt, zâmbind cu bunătate, încrun tându-se cîteodată, insuflându-ne un respect nemărginit. Toate patru clasele erau grămădite într-o odaie lungă. Unora din băieți le da teme, pe alții îi asculta. Când explica, ascultam toți; și istoriile minunate cu Ștefan cel Mare și Mihai Viteazul le-am știut chiar din clasa întăia. Mai cu seamă explicațiile la istorie erau minunate. Pe sub tavanul scund al clasei treceau eroii altor vremuri în cununile lor de neguri. Îi urmăream înfiorat, auzeam parcă freamătul luptelor și, acasă, îi visam o noapte întreagă. Uite, și acum mi se pare că Domnu' nostru a fost un om deosebit, îi scân teiau privirile și era și el mișcat când ne spunea despre mărirea strămoșilor. Când făcea un semn cu mâna, (așa, într-o parte, parcă ridica o perdea de pe trecut, și eu vedeam tot ce spunea glasul lui... Și când mă gândesc bine, când judec cu mintea de-acum, când caut să adun unele fapte pe care atunci, copil, le treceam cu vederea, găsesc cu mirare că Domnu' era un om foarte necăjit, hărțuit de administrație, că cu greu își ducea gospodăria lui, că venea de multe ori amărât, ca să ne dea cu dragoste în văță tu ra de toate zilele... Dar atunci nu, n-avea altă grijă decât să ne spuie istorii mișcătoare. Ca dânsul poate au mai fost mulți. Și toți, dragă prietine, când te gândești bine, au fost niște apostoli, care-au îndurat sărăcie și batjocură, care au trecut printr-un vifor de nemulțămiri și vorbe rele, și care totuși au izbutit să-și îndeplinească cu bine menirea... Domnu' nostru ne-a în vățat rugăciuni, ne-a învățat cântece care erau așa de frumoase pentru copilăria și sufletele noastre, deși nu le înțelegeam bine; ne-a învățat să credem și în alte lucruri, în trecut și vrednicia noastră, lucruri pe care mulți le batjocoreau în acea vreme; ne-a în văța t multe, de care aminte nu ne mai aducem, dar care au rămas în fundul sufletului ca semințe bune ce au înflorit bogat mai târziu... Mihail Sadoveanu- Domnul Trandafir A. Scrie răspunsul pentru fiecare dintre cerințele următoare: 92 1. Formulează câte un enunț în care să precizezi următoarele informații, folosind date extrase din textul de mai sus: - autorul - tema - trăirile autorului 6 puncte 2. Transcrie un enunț în care apar relația învățătorului cu administrația din acele vremuri. 6 puncte 3. Notează litera corespunzătoare răspunsului corect: Prin extensia părților de vorbire subliniate din enunțul Uite, și acum mi se pare că Domnu' nostru a fost un om deosebit, îi scânteiau privirile și era și el mișcat când ne spunea despre mărirea strămoșilor în propoziții subordonate corespunzătore se obțin în ordine: a. completivă de timp, completivă de mod; b. completivă de timp, atributivă; c. completivă de timp, predicativă; 6 puncte 4. Precizează cazul și funcția sintactică a cuvintelor subliniate din textul dat. 6 puncte B. Scrie o compunere de 10- 15 de rânduri, în care să realizezi tabloul dascălului ideal. 12 puncte În redactarea compunerii trebuie să respecți următoarele cerințe: - să surprinzi patru trăsături morale sau spirituale ale persoanei respective 4 puncte - să ilustrezi aceste trăsături cu exemple adecvate 4 puncte - să ai o structură adecvată tipului de text și cerinței formulate; 2 puncte - să te înscrii în limita spațiului indicat. 2 puncte 93 Varianta 18 Subiectul I (42 de puncte) Citește cu atenție textul următor: Pe-un picior de plai, Pe-o gură de rai, Iată vin în cale, Se cobor la vale Trei turme de miei, Cu trei ciobănei. Unu-i moldovan, Unu-i ungurean Și unu-i vrâncean. Iar cel ungurean Și cu cel vrâncean, Mări, se vorbiră, Ei se sfătuiră Pe l-apus de soare Ca să mi-l omoare Pe cel moldovan, Că-i mai ortoman Ș-are oi mai multe, Mândre și cornute Și cai învățați 94 Și câni mai bărbați. A. Scrie răspunsul pentru fiecare dintre cerințele următoare: 1. Menționează patru termeni din familia lexicală a cuvântului a veni. 6 puncte 2. Precizează mijlocul intern și modalitatea de formare a cuvintelor: ciobănei, moldovean, ungurean, vrâncean. 6 puncte 3. Menționează o consecință a folosirii cratimei în versurile Pe-un picior de plai,/ Pe-o gură de rai, 6 puncte 4. Stabilește tipurile de rimă și măsura versurilor din textul dat. 6 puncte 5. Identifică o figură artistică prezentă în text. 6 puncte B. Redactează o compunere de 10-15 rânduri în care să argumentezi că textul dat aparține genului epic. 12 puncte În redactare trebuie să respecți următoarele cerințe: 95 - precizarea a două trăsături ale genului epic; 4 puncte - ilustrarea acestor trăsături cu exemple din text; 4 puncte - să ai o structură adecvată tipului de text și cerinței formulate; 2 puncte - să te înscrii în limita spațiului indicat. 2 puncte Subiectul al II- lea (36 de puncte) Citește cu atenție textul următor: În spatele ușii Câteva comentarii critice au semnalat, la apariția volumului de debut al lui Florin Pavlovici, „Tortura pe înțelesul tuturor”, caracterul unic al acestor memorii despre închisoare și „obsedantul deceniu“, scrise la rece, cu detașare, la aproape patruzeci de ani de la consumarea întîmplărilor trăite. Între 1969 și 1998 Florin Constantin Pavlovici a fost redactor cultural în cadrul Radiodifuziunii Române, a publicat studii și cronici în presa literară a epocii și a fost, așa cum o arată chiar amintirile istorisite în carte, o prezență activă în mediile culturale, prieten cu Alexandru Ivasiuc, Nichita Stănescu sau Paul Goma. ,,Frica și pânda”, al doilea volum de memorii al lui Florin Constantin Pavlovici, are toate da te le să treacă neobservat. Volumul debutează în anul 1964, cînd tânărul Constantin Pavlovici, în vîrstă de 28 de ani, e proaspăt eliberat din închisoarea Gherla. Tânărul fusese arestat, cu cinci ani înainte, pentru „activități dușmănoase“ - care, vom afla ulterior, au constat în câteva comentarii pe marginea literaturii realist-socialiste, care ieșea cam șifonată din comparația cu marii autori decadenți occidentali. Pavlovici trecuse prin câeva din tre cele mai rele închisori și lagăre de muncă dejiste - a fost la Jilava, la Balta Brăilei, în Delta Dunării și, în sfârșit, la Gherla. Întoarcerea e extrem de dificilă, mulți civili și chiar unele rude apropiate îl privesc pe tânărul famelic cu suspiciune, considerându-l „dușman al poporului“. Cătălin Sturza A. 96 Scrie răspunsul pentru fiecare dintre cerințele următoare: 1. Formulează câte un enunț în care să precizezi următoarele informații, folosind date extrase din textul de mai sus: - autorul - tema - numele unor personalități literare și culturale care apar în text 6 puncte 2. Comentează în maxim 5 rânduri întelesul real al expresiei „activități dușmănoase“. 6 puncte 3. Notează litera corespunzătoare răspunsului corect: Prin extensia părților de vorbire subliniate din enunțul Între 1969 și 1998 Florin Constantin Pavlovici a fost redactor cultural în cadrul Radiodifuziunii Române, a publicat studii și cronici în presa literară a epocii și a fost, așa cum o arată chiar amin tirile istorisite în carte, o prezență activă în mediile culturale în propoziții subordonate corespunzătore se obțin în ordine: a. completivă de loc, subiectivă; b. completivă indirectă, completivă directă; c. completivă de timp, predicativă; 6 puncte 4. Precizează cazul și funcția sintactică a cuvintelor subliniate din textul dat. 6 puncte B. Scrie o compunere de 10- 15 de rânduri, în care să prezinți opinia ta cu privire la dreptul la conștiință și dreptul la opinie. 12 puncte În redactarea compunerii trebuie să respecți următoarele cerințe: - să precizezi două argumente în susținerea opiniei tale; 4 puncte - să valorifici secvențe din text care te pot ajuta în formularea ideilor; 4 puncte 97 - să ai o structură adecvată tipului de text și cerinței formulate; - să te înscrii în limita spațiului indicat. 2 puncte 2 puncte Varianta 19 Subiectul I (42 de puncte) Citește cu atenție textul următor: Prin vișini vântul în grădină Cătând culcuș mai bate-abia Din aripi, și-n curând s-alină, Iar roșul mac închide floarea, Din ochi clipește-ncet cicoarea Și-adoarme-apoi și ea. Eu cred c-a obosit pădurea, 98 Căci ziua-ntreag-a tot cântat Și tace-acum gândind aiurea. Sub dealuri amurgește zarea, Se-ntunecă prin văi cărarea Și-i umbră peste sat. Peste culmi încet amurgul moare Și-ntors cu fața cătr-apus Dă semne nopții din ponoare Ea-mbracă haine-ntunecate Și liniștit din aripi bate Plutind tăcută-n sus. George Coșbuc, Pastel A. Scrie răspunsul pentru fiecare dintre cerințele următoare: 1 2 3 Identifică în text trei termeni care conțin diftong. Explică utilizarea cratimelor în structura Ea-mbracă haine-n tunecate 6 puncte 6 puncte Transcrie din text trei structuri caracteristice descrierii care să conțină structura substantiv- 4 adjectiv. Selectează din text un epitet, o personificare și o inversiune. 6 puncte 6 puncte 99 5. Explică în aproximativ 5 rânduri semnificația titlului. 6 puncte B. Redactează o compunere de 10-15 rânduri în care să argumentezi că textul dat aparține genului liric. În redactare trebuie să respecți următoarele cerințe: precizarea a două trăsături ale genului liric; ilustrarea acestor trăsături cu exemple din text; să ai o structură adecvată tipului de text și cerinței formulate; să te înscrii în limita spațiului indicat. 12 puncte 4 puncte 4 puncte 2 puncte 2 puncte Subiectul al II- lea (36 de puncte) Citește cu atenție textul următor: Asteroizii sunt într-un fel ADN-ul Sistemului Solar, pastrand memoria nebuloasei inițiale. Astronomii s-au bazat pe mai multe misiuni de observație; în 1991, sonda Galileo a survolat asteroidul Gaspra; sonda americana Near s-a apropiat de asteroidul Mathilde iar Rosetta, de Steins. Astronomii nu s-au mulțumit cu fotografii; vor sa atinga cu degetele aceasta materie primordială, a eșantioanelor prelevate de pe suprafața unui asteroid. Aceasta e ambiția celor care au lansat misiunea Marco Polo - europeni si japonezi. Marco Polo are drept obiectiv plasarea pe orbită a unei sonde spațiale în jurul unui asteroid pentru a-l observa timp de ca te va luni cu ajutorul camerelor de luat vederi, a unui laser și a unui spectograf. După ce va fi cartografiat cu precizie, astronomii vor putea alege un loc de aterizare în funcție de proprietățile suprafeței asteroidului si de topografia sa. Dupa care va începe cea mai delicata problemă: sonda va trebui să se poziționeze încet pe suprafața asteroidului pentru a preleva eșantioanele, fie cu un braț robotizat, capabil să sape in sol, fie cu un aspirator. Dupa recoltare, Marco Polo va reveni pe Pământ. Dorin Maran Asteroizii - ADN-ul Sistemului Solar , revista Magazin 100 A. Scrie răspunsul pentru fiecare dintre cerințele următoare: 1. Formulează câte un enunț în care să precizezi următoarele informații, folosind date extrase din textul de mai sus: - autorul - revista în care a fost publicat articolul - numește asteroizii care au fost studiați de către cercetători, așa cum apar în articolul citat. 6 puncte 2. Menționează care este obiectivul misiunii Marco Polo și care este modalitatea de a realiza acest obiectiv. 6 puncte 3. Notează litera corespunzătoare răspunsului corect: În fraza sonda va trebui să se pozitioneze încet pe suprafata asteroidului, subordonata este o: a. predicativă b. subiectivă 6 puncte 4. Precizează cazul și funcția sintactică a cuvintelor subliniate din textul dat. 6 puncte B. Redactează, în aproximativ 15 rânduri o compunere descriptivă în care să prezinti un peisaj de primăvară. 12 puncte În redactarea compunerii trebuie să respecți următoarele cerințe: - să alegi un titlu expresiv; 4 puncte 101 - să descrii imaginile care te-au impresionat și impresiile trăite; - să ai o structură adecvată tipului de text și cerinței formulate; - să te înscrii în limita spațiului indicat. 4 puncte 2 puncte 2 puncte Varianta 20 Subiectul I (42 de puncte) Citește cu atenție textul următor: Octombrie-a lăsat pe dealuri Covoare galbene și roșii. Trec nouri de argint în valuri Și cântă-a dragoste cocoșii. 102 Mă uit mereu la barometru Și mă-nfior când scade-un pic, Căci soarele e tot mai mic În diametru. Dar pe sub cerul cald ca-n mai Trec zile albe după zile, Mai nestatornice și mai Subtile... Întârziată fără vreme Se plimbă Toamna prin grădini Cu faldurii hlamidei plini De crizanteme. Și cum abia plutește-n mers Ca o marchiză, De parcă-ntregul univers Privește-n urmă-i cu surpriză, - Un liliac nedumerit De-alura ei de domnișoară S-a-ngălbenit, s-a zăpăcit Și de emoție-a-nflorit A doua oară... G. Topârceanu, Octombrie 103 A. Scrie răspunsul pentru fiecare dintre cerințele următoare: 1. Identifică în text trei termeni care aparțin câmpului semantic al naturii. 6 puncte 2. Explică utilizarea cratimelor în structura Și mă-nfior când scade-un pic, 6 puncte 3. Transcrie din text trei structuri caracteristice descrierii care să conțină structura substantiv-adjectiv. 6 puncte 4. Selectează din text un epitet, o comparație și o repetiție. 6 puncte 5. Explică în aproximativ 5 rânduri semnificația titlului. 6 puncte B. Redactează o compunere de 10-15 rânduri în care să argumentezi că textul dat aparține genului liric. 12 puncte În redactare trebuie să respecți următoarele cerințe: - precizarea a două trăsături ale genului liric; 4 puncte - ilustrarea acestor trăsături cu exemple din text; 4 puncte - să ai o structură adecvată tipului de text și cerinței formulate; 2 puncte - să te înscrii în limita spațiului indicat. 2 puncte Subiectul al II- lea (36 de puncte) Citește cu atenție textul următor: 104 La 500 km sud-vest de insula Okinawa, la doar 25 metri adâncime, se află, una din tre cele mai fascinante piramide din lume. A fost descoperită in 1986 de scufundători, cu totul întamplător. O construcție piramidală aplatizată de aproximativ 20 metri înalțime, compusă din platforme suprapuse. Pe fațada dinspre sud se profilau trepte imense, unele de câțiva metri înalțime, tăiate parcă cu ferăstrăul. Fascinant si tulburător! O surpriză mai emoționantă a constituit-o o sculptură totemica din care se mai vedeau ochii și gura. Situl Yonaguni, după numele insulei apropiate, ar putea fi oare ultimul vestigiu al unei civilizații înfloritoare, inghițită de ape, precum mitica Atlantida? S-a emis si ipoteza unor formațiuni geologice naturale în absența unor explicații viabile. O inscripție, o p ia tră sculptată cu forme care să certifice intervenția umană, ar putea risipi misterul din jurul acestei construcții incredibile. În 2007 s-au datat coralii din preajmă. Concluzia? Situl s-a scufundat în urmă cu 5.000 de ani. A revenit însă la suprafață în urmă cu 2.000 de ani, după care a fost din nou înghițit de ape. Cutremurele de pământ ar putea fi o explicație a acestui _ fenomen de „ du-te, vino ”. Dorin Maran Piramide misterioase, revista Magazin A. Scrie răspunsul pentru fiecare dintre cerințele următoare: 6. Formulează câte un enunț în care să precizezi următoarele informații, folosind date extrase din textul de mai sus: - autorul - revista în care a fost publicat articolul - numește caracteristicile piramidei , așa cum apar în articolul citat 6 puncte 7. Menționează unde se află piramida și de ce prezintă importanță pentru oamenii de stiință. 6 puncte 8. Notează litera corespunzătoare răspunsului corect: 105 În fraza Se poate ca situl Yonaguni, să fie oare ultimul vestigiu al unei civilizatii infloritoare, inghitita de ape, precum mitica Atlantida?, subordonata este o: c. predicativă d. subiectivă 6 puncte 9. Precizează cazul și funcția sintactică a cuvintelor subliniate din textul dat. 6 puncte B. Redactează, în aproximativ 15 rânduri o compunere descriptivă imaginativă în care să prezinti un peisaj exotic. 12 puncte În redactarea compunerii trebuie să respecți următoarele cerințe: - să alegi un titlu expresiv; 4 puncte - să descrii imaginile care te-au impresionat și impresiile trăite; 4 puncte - să ai o structură adecvată tipului de text și cerinței formulate; 2 puncte - să te înscrii în limita spațiului indicat. 2 puncte 106 Anexa nr.3 la Ordinul nr. 4846 / 31.VIII.2009, cu privire la organizarea și desfășurarea Evaluării Naționale pentru elevii clasei a VlII-a, în anul școlar 2009-2010 EVALUAREA NAȚIONALĂ PENTRU ELEVII CLASEI A VIII-A PROGRAMA PENTRU DISCIPLINA LIMBA ȘI LITERATURA ROMÂNĂ ANUL ȘCOLAR 2009-2010 Limba și literatura română - Programa pentru Evaluarea Națională 2010 1 Anexa nr.3 la Ordinul nr. 4846 / 31.VIII.2009, cu privire la organizarea și desfășurarea Evaluării Naționale pentru elevii clasei a VIII-a, în anul școlar 2009-2010 I. PRECIZĂRI Limba și literatura română are, în cadrul testării naționale de la finalul clasei a VIII-a, statut de disciplină obligatorie. Prezenta programă pentru testarea națională de la finalul clasei a VIII-a la disciplina limba și literatura română vizează evaluarea competențelor elevilor de receptare a mesajului scris, din texte literare și nonliterare, în scopuri diverse și de exprimare scrisă/ de utilizare corectă și adecvată a limbii române în producerea de mesaje scrise, în diferite contexte de realizare, cu scopuri diverse. Deoarece competențele sunt definite ca ansambluri de cunoștințe, deprinderi și atitudini formate în clasele a V-a - a VIII-a, subiectele pentru testarea națională vor evalua atât competențele specifice și conținuturile asociate acestora, conform programei școlare actualizate pentru clasa a VIII-a (aprobată prin ordinul ministrului educației, cercetării și inovării cu nr. ./ din ......), cât și conținuturile din programele școlare actualizate pentru clasele a V-a - a VII-a, ce sunt valorificate în clasa a VIII-a. Prin testarea națională la limba și literatura română, în evaluarea unităților de conținut care privesc domeniul limba română (Elemente de construcție a comunicării), se are în vedere viziunea comunicativ-pragmatică, abordarea funcțională și aplicativă a elementelor de construcție a comunicării, cu accent pe identificarea rolului acestora în construirea mesajelor și pe utilizarea lor corectă și adecvată în propria exprimare scrisă. Sarcinile de lucru vizează exerciții de tip analitic (de recunoaștere, de grupare, de motivare, de descriere, de diferențiere) și de tip sintetic (de modificare, de completare, de exemplificare, de construcție), de subliniere a valorilor stilistice și de evidențiere a aspectelor ortografice și de punctuație, în situațiile care impun o asemenea abordare. În evaluarea unităților de conținut ale domeniului lectură, sarcinile de lucru implică cerințe care privesc înțelegerea unui text dat, literar sau nonliterar (identificarea ideilor principale, a unor trăsături generale și particulare ale textului și exprimarea unui punct de vedere asupra acestora etc.), precum și redactarea de către elev a unor compuneri vizând scrierea despre un text literar sau nonliterar (rezumat, caracterizare de personaj, comentarea sumară a unor secvențe, identificarea ideilor principale, exprimarea unui punct de vedere privind ideile sau structurarea textului etc.). De asemenea, sarcinile de lucru vor avea în vedere evaluarea competențelor de redactare a unor texte argumentative (exprimarea argumentată a unui punct de vedere privind textul studiat la prima vedere, motivarea apartenenței la un gen literar), reflexive și imaginative (compuneri care presupun exprimarea propriilor sentimente, evidențierea trăsăturilor unui obiect într-o descriere/ într-un portret, scurte narațiuni, continuarea logică a unor dialoguri etc.). Pentru competențele de receptare și de producere a mesajelor orale, profesorii vor organiza activități specifice și vor realiza evaluarea de parcurs a progresului elevilor. Tabelul de mai jos cuprinde competențele generale care vizează receptarea și producerea mesajelor scrise din programa școlară pentru clasa a VIII-a (3. Receptarea mesajului scris, din texte literare și nonliterare, în scopuri diverse; 4. Utilizarea corectă și adecvată a limbii române în producerea de mesaje scrise, în diferite contexte de realizare, cu scopuri diverse), detalierile lor în competențele specifice și conținuturile asociate, din programele școlare pentru clasele a V-a - a VIII-a. Limba și literatura română - Programa pentru Evaluarea Națională 2010 2 Anexa nr.3 la Ordinul nr. 4846 / 31.VIII.2009, cu privire la organizarea și desfășurarea Evaluării Naționale pentru elevii clasei a VlII-a, în anul școlar 2009-2010 II. COMPETENTE GENERALE, COMPETENTE SPECIFICE ȘI CONȚINUTURI ASOCIATE » ’ » ’ 9 3. Receptarea mesajului scris, din texte literare și nonliterare, în scopuri diverse Competențe specifice 3.1 dovedirea înțelegerii unui text literar sau nonliterar, pornind de la cerințe date Conținuturi asociate idei principale, idei secundare; ordinea logică și cronologică a ideilor /a întâmplărilor dintr-un text; moduri de expunere (narațiune, descriere, dialog, monolog); structuri în textele epice (logica acțiunii, timp, spațiu, modalități de caracterizare a personajelor, relațiile dintre personaje) și lirice (concordanța dintre forma grafică a poeziei și ideea transmisă de aceasta; eul liric); subiectul operei literare, momentele subiectului; procedee de expresivitate artistică în textele studiate (figuri de stil: personificarea, alegoria, repetiția fonetică/ aliterația, metafora, hiperbola, epitetul, comparația, repetiția, enumerația, antiteză); sensul propriu și sensul figurat al unor cuvinte într-un context dat; elemente de versificație (măsura, rima, piciorul metric, ritmul, versul, strofa); trăsăturile specifice genului epic i liric, în opere literare studiate sau în texte la prima vedere; trăsături ale speciilor literare: schița, basmul (popular/cult), pastelul, fabula, nuvela, balada*, în opere literare studiate; texte literare (populare și culte - aparținând diverselor genuri și specii studiate); texte nonliterare (texte publicitare, articolul de ziar/ de revistă, anunțul, știrea); Limba și literatura română - Programa pentru Evaluarea Națională 2010 3 Anexa nr.3 la Ordinul nr. 4846 / 31.VIII.2009, cu privire la organizarea și desfășurarea Evaluării Naționale pentru elevii clasei a VlII-a, în anul școlar 2009-2010 Competențe specifice 3.2 sesizarea corectitudinii și a valorii expresive a categoriilor morfosintactice, a mijloacelor de îmbogățire a vocabularului și a categoriilor semantice studiate, a ortografiei și punctuației 3.3 identificarea valorilor etice și culturale într-un text, exprimându-și impresiile și preferințele Conținuturi asociate arhaisme, regionalisme și neologisme în texte date; cuvinte derivate, compuse sau obținute prin conversiune; categorii semantice studiate: sinonime, antonime, omonime, cuvinte polisemantice; construcții pleonastice; sensurile cuvintelor în contexte diferite; mijloacele interne de îmbogățire a vocabularului (derivarea, compunerea, schimbarea valorii gramaticale), familia de cuvinte; mijloacele externe de îmbogățire a vocabularului; ortografierea diftongilor, a triftongilor și a vocalelor în hiat; despărțirea cuvintelor în silabe; rolul semnelor ortografice și de punctuație studiate, prezente într-un text dat; valori expresive ale nivelurilor limbii (fonetic, lexical și morfosintactic) într-un text dat; elemente de limbă și de stil în textul literar; figurile de stil, versificația; categorii morfologice specifice părților de vorbire (conform programelor colare pentru clasele a V-a - a VIII-a): părțile de vorbire flexibile (verbul, substantivul/articolul, pronumele, numeralul, adjectivul) și neflexibile (adverbul, prepoziția, conjuncția, interjecția); relații și funcții sintactice; elemente de sintaxă a propoziției și a frazei (probleme de acord; funcții sintactice; tipuri de propoziții -regente și subordonatele indicate de programa școlară; relații sintactice; topică și punctuație; valori stilistice ale folosirii acestora în textul dat); elemente etice și culturale în texte literare și nonliterare și exprimarea propriei atitudini față de acestea; Limba și literatura română - Programa pentru Evaluarea Națională 2010 4 Anexa nr.3 la Ordinul nr. 4846 / 31.VIII.2009, cu privire la organizarea și desfășurarea Evaluării Naționale pentru elevii clasei a VIII-a, în anul școlar 2009-2010 4. Utilizarea corectă și adecvată a limbii române în producerea de mesaje scrise, în diferite contexte de realizare, cu scopuri diverse Competențe specifice 4.1 redactarea diverselor texte, cu scopuri și destinații diverse, adaptându-le la situația de comunicare concretă 4.2 utilizarea în redactarea unui text propriu a cunoștințelor de lexic și de morfo-sintaxă, folosind adecvat semnele ortografice și de punctuație Conținuturi asociate elemente de redactare a unor compuneri scurte pe o anumită temă/ urmărind un plan dat sau conceput de elev; părțile componente ale unei compuneri; organizarea planului unei compuneri pe o temă dată; structurarea detaliilor în jurul ideii principale; dispunerea în pagină a diverselor texte; scrierea îngrijită, lizibilă și corectă; redactarea unor texte reflexive și imaginative (compuneri care presupun exprimarea propriilor sentimente cu ocazia unui eveniment personal, social sau cultural; evidențierea unor trăsături ale unui obiect - peisaj, persoană - într-o descriere/ într-un portret; redactarea unor scurte narațiuni; continuarea unor dialoguri etc.); redactarea unor compuneri având ca suport texte literare studiate sau la prima vedere - rezumat; caracterizare de personaj; motivarea apartenenței unui text studiat la o specie literară sau la un gen literar: epic, liric*; prezentarea unui punct de vedere asupra unor secvențe din texte la prima vedere, pe baza unor cerințe date (de exemplu: elemente de structură a operei literare, figurile de stil studiate, elemente de versificație etc.) sau prin exprimarea argumentată a opiniei personale privind structura textului, semnifica ia titlului, procedeele de expresivitate artistică învă ate și semnificațiile mesajului din fragmentul dat; exprimarea argumentată a unui punct de vedere privind un text studiat sau textul la prima vedere ; aprecieri personale referitoare la fragmente din textele studiate (moduri de expunere, figuri de stil, personaje etc. ); - elemente de lexic studiate în clasele V - VIII; - aplicarea adecvată a cunoștințelor de morfosintaxă în exprimarea scrisă corectă; - folosirea corectă a semnelor de punctuație la nivelul propoziției și al frazei (coordonare, subordonare, incidență); - enunțul, fraza, părți de propoziție și propoziții studiate (predicatul și propoziția subordonată predicativă, subiectul și propoziția subordonată subiectivă; atributul și propoziția subordonată atributivă; complementul direct și propoziția subordonată completivă directă; complementul indirect și propoziția subordonată completivă indirectă; complementele circumstanțiale și propozițiile subordonate circumstanțiale corespunzătoare (de loc, de timp, de mod, de cauză, de scop *); dezvoltarea și contragerea. * Notă! Comparativ cu programa școlară în vigoare pentru clasa a VIII-a, nu constituie conținuturi obligatorii pentru testarea națională: specia literară roman; genul dramatic; propoziția subordonată circumstanțială condițională; propoziția subordonată circumstanțială concesivă; propoziția subordonată circumstanțială consecutivă. Limba și literatura română - Programa pentru Evaluarea Națională 2010 5 Ministerul Educației, Cercetării și Inovării Centrul Național pentru Curriculum și Evaluare în Învățământul Preuniversitar EVALUARE NAȚIONALĂ - 2010 Probă scrisă la LIMBA ȘI LITERATURA ROMÂNĂ Clasa a VIII-a MODEL 1 ♦ Toate subiectele sunt obligatorii. Se acordă 10 puncte din oficiu. ♦ Timpul efectiv de lucru este de 2 ore. Subiectul I_________________________________________________________________(42 de puncte) Citește cu atenție textul următor: Cad din cer mărgăritare Pe orașul adormit... Plopii, umbre solitare În văzduhul neclintit, Visători ca amorezii Stau de veghe la fereastră, Și pe marmura zăpezii Culcă umbra lor albastră. Iarna!. Iarna tristă-mbracă Streșinile somnoroase, Pune văl de promoroacă* Peste pomi și peste case. Scoate-o lume ca din basme În lumini de felinare - Umple noaptea de fantasme Neclintite și bizare. Din ogeagul** de cărbune Face albă colonadă Și pe trunchiuri negre pune Capiteluri de zăpadă, Iar prin crengile cochete Flori de marmură anină, - O ghirlandă de buchete Care tremură-n lumină. Reci podoabe-n ramuri goale Plouă fără să le scuturi, Ici, risipă de petale, Colo, roi ușor de fluturi. (George Topîrceanu, Noapte de iarnă - fragment) * promoroacă - Strat subțire de gheață care se formează iarna, pe arbori și pe case, din vapori de apă sau din picături de ploaie; chiciură ** ogeag - (hogeag, hogeaguri, s.n.) 1. (Reg.) Coș (la o casă); horn, fumar. 2. (Înv.; în forma ogeac) Numele unui corp de trupă; loc sau local unde stătea acest corp. A. Scrie, pe foaia de examen, răspunsul pentru fiecare dintre cerințele de mai jos: 1. Identifică în text trei cuvinte care aparțin câmpului lexical al iernii. 6 puncte 2. Notează varianta corectă de despărțire în silabe a următoarelor cuvinte: stau/ sta-u; al-bas-tră/ alb-as- tră; bas-me/ ba-sme; noap-tea/ noa-ptea; trun-chiuri/ trun-chiu-ri, flu-turi/ flut-uri. 6 puncte 3. Selectează trei personificări din text. 6 puncte 4. Transcrie, din textul dat, trei structuri specifice descrierii, care să conțină perechea substantiv - adjectiv. 6 puncte 5. Explică, în maximum 5 rânduri, semnificația versurilor: Cad din cer mărgăritare/ Pe orașul adormit. 6 puncte 1 Proba scrisă la Limba și literatura română Model 1 Ministerul Educației, Cercetării și Inovării Centrul Național pentru Curriculum și Evaluare în Învățământul Preuniversitar B. Redactează o compunere de 10 - 15 rânduri în care să prezinți semnificația titlului poeziei Noapte de iarnă prin raportare la conținutul fragmentului citat. În compunerea ta, trebuie: - să ilustrezi relația dintre titlu și conținutul fragmentului de text liric; 4 puncte - să evidențiezi două mijloace artistice prin care este susținută ideea sugerată de titlu; 4 puncte - să ai o structură adecvată tipului de text și cerinței formulate; 2 puncte - să te înscrii în limitele de spațiu indicate. 2 puncte Subiectul al Il-lea________________________________________________________________________(36 de puncte) Citește cu atenție textul următor: În mozaicul de ape din Delta Dunării, acolo unde natura este încă la putere, am pornit împreună cu trei prieteni pe un traseu mai puțin abordat de turiști. Am trecut direct prin mijlocul sălbăticiei, prin stufăriș și printre canale înguste. Aici, calea cea mai folosită pentru deplasare este, bineînțeles, cea acvatică. Totuși, nu este imposibil să străbați delta chiar și cu bicicleta, experiment pe care noi am reușit să-l ducem la bun sfârșit. [...] Ideea de a străbate delta pe bicicletă mi-a venit acum un an, așa că am început să mă documentez încă din primăvara aceasta. Pe site-urile și pe forumurile de cicloturism* nu am găsit însă informații suficiente. Am apelat la localnici pentru a-mi stabili traseul: Tulcea - Chilia - Sulina - malul Mării Negre. Auzind despre expediția pe care o planificasem, trei prieteni s-au arătat dornici să mi se alăture: Cătălin, militar de vocație, Irina și Lucian, fotografi pătimași. Ultimii doi ne-au urmat din Chilia, dar excursia pe două roți a început, practic, pe faleza din Tulcea, loc de întâlnire și pentru bicicliști. De aici, un mic remorcher ruginit ne-a dus în Tudor Vladimirescu, suburbie a orașului situată pe celălalt mal. Acolo am urcat pe biciclete și, fără să ne mai spunem nimic, am pornit la drum. De aici începea cu adevărat aventura. Până la Sulina ne așteptau aproximativ 110 km împănați cu sute de lacuri, bălți și stufărișuri. (Bogdan Greavu, Cu bicicleta în țara apelor, în revista Terra Magazin) *cicloturism - (s.n.) Turism în care deplasarea se face cu bicicleta A. Scrie, pe foaia de examen, răspunsul pentru fiecare dintre cerințele de mai jos: 1. Formulează câte un enunț în care să numești următoarele elemente care privesc articolul citat: - autorul; - revista din care a fost selectat fragmentul; - localitățile din traseul stabilit. 6 puncte 2. Menționează care sunt modalitățile de informare consultate de autor pentru a întreprinde o călătorie în deltă. 6 puncte 3. Notează litera corespunzătoare răspunsului corect: Propoziția subordonată din fraza Totuși, nu este imposibil să străbați delta chiar și cu bicicleta este o propoziție subordonată: a) completivă directă; b) predicativă; c) subiectivă. 6 puncte 4. Precizează funcția sintactică și modul următoarelor verbe din text: am pornit, a străbate, să se alăture. 6 puncte B. Redactează o scurtă compunere de 10 - 15 rânduri în care să îți exprimi opinia despre dificultățile călătoriei cu bicicleta prin Delta Dunării, pe baza fragmentului citat. În compunerea ta, trebuie: - să-ți prezinți opinia despre dificultățile călătoriei cu bicicleta prin deltă; 4 puncte - să valorifici secvențele din text care ilustrează dificultățile călătoriei prin deltă; 4 puncte - să ai o structură adecvată tipului de text și cerinței formulate; 2 puncte - să te înscrii în limitele de spațiu indicate. 2 puncte Notă! Respectarea, în lucrare, a ordinii cerințelor nu este obligatorie. Vei primi 12 puncte pentru redactarea întregii lucrări (unitatea compoziției - 1 p.; coerența textului - 2 p.; registrul de comunicare, stilul și vocabularul adecvate conținutului - 2 p.; ortografia - 3 p.; punctuația - 2 p.; așezarea corectă a textului în pagină, lizibilitatea - 2 p.). 2 Proba scrisă la Limba și literatura română Model 1 Ministerul Educației, Cercetării și Inovării Centrul Național pentru Curriculum și Evaluare în Învățământul Preuniversitar EVALUARE NAȚIONALĂ - 2010 Probă scrisă la LIMBA ȘI LITERATURA ROMÂNĂ Clasa a VIII-a Barem de evaluare și de notare MODEL 1 • Nu se acordă punctaje intermediare, altele decât cele precizate explicit prin barem. • Se vor puncta orice formulări și modalități de rezolvare corectă a cerințelor, în acord cu ideile precizate în barem. Subiectul I_________________________________________________________________________(42 de puncte) A. 1. Exemple de răspuns: zăpezii, promoroacă, reci etc. (2p.+2p.+2p.) 6 puncte 2. Varianta corectă: stau, al-bas-tră, bas-me, noap-tea, trun-chiuri, flu-turi. (1p.+1p.+1p.+1p.+1p.+1p.) 6 puncte 3. Exemple de răspuns: plopii [...] stau de veghe la fereastră, culcă [...] umbra lor albastră, Iarna tristă-mbracă streșinile somnoroase etc. (2p.+2p.+2p.) 6 puncte 4. Exemple de răspuns: orașul adormit, văzduhul neclintit, umbra albastră, albă colonadă etc. (2p.+2p.+2p.) 6 puncte 5. Exemplu de răspuns: Primele două versuri ale poeziei nuanțează ideea prefigurată de titlul poeziei, creând o imagine vizuală a ninsorii, în contrast cu liniștea unei nopți de iarnă. Metafora mărgăritarelor conferă strălucire/ luminozitate sclipitoare fulgilor de zăpadă care se aștern în liniștea nopții. Versurile sugerează o puternică opoziție între strălucirea fulgurantă a zăpezii care se așterne și lipsa de sonoritate a decorului de iarnă descris etc. (6 p. pentru răspuns convingător, adecvat; 4 p. pentru un răspuns parțial; 2 p. pentru încercarea de a formula un răspuns adecvat cerinței) 6 puncte B. - ilustrarea relației dintre titlu și conținutul fragmentului de text liric; (4 p. pentru un răspuns convingător, adecvat; 2 puncte pentru un răspuns parțial) 4 puncte - evidențierea mijloacelor artistice prin care este susținută ideea sugerată de titlu; (4 p. pentru un răspuns convingător, adecvat cu evidențierea a 2 mijloace artistice; 2 puncte pentru un răspuns parțial și evidențierea unui singur mijloc artistic) 4 puncte - utilizarea unei structuri adecvate tipului de text și cerinței formulate (claritatea și coerența ideilor, echilibru între componente: opinie - motivare, dispunerea paragrafelor) - adecvată contextului: 2 p./ parțial adecvată: 1 p.; 2 puncte - respectarea limitelor de spațiu indicate. 2 puncte Subiectul al II-lea________________________________________________________________________(36 de puncte) A. 1. Autorul articolului este Bogdan Greavu. Articolul a apărut integral în revista Terra Magazin. Localitățile de pe traseul de excursie sunt:Tulcea, Chilia, Sulina. (2p.+2p.+2p.) 6 puncte 2. Exemple de răspunsuri: consultarea site-urilor și a forumurilor de cicloturism, discuția cu localnicii etc. 6 puncte 3. c) 6 puncte 4. am pornit - predicat verbal, modul indicativ, a străbate - atribut verbal, modul infinitiv, să se alăture -predicat verbal, modul conjunctiv. (2 p. - 1p.+1p.; 2 p. - 1p.+1p.; 2p. - 1p.+1p.) 6 puncte 1 Proba scrisă la Limba și literatura română Model 1 Ministerul Educației, Cercetării și Inovării Centrul Național pentru Curriculum și Evaluare în Învățământul Preuniversitar B. - prezentarea opiniei despre dificultățile călătoriei cu bicicleta prin deltă; 4 puncte - reproducerea secvențelor din text care ilustrează dificultățile călătoriei prin deltă; 4 puncte - utilizarea unei structuri adecvate tipului de text și cerinței formulate (claritatea și coerența ideilor, echilibru între componente: opinie - motivare, dispunerea paragrafelor) - adecvată contextului: 2 p./ parțial adecvată: 1 p 2 puncte - respectarea limitelor de spaț iu indicate. 2 puncte Acordarea punctajului pentru redactare 12 puncte se acordă pentru: - unitatea compoziției; 1 punct - coerenț a textului; 2 puncte - registrul de comunicare, stilul ș i vocabularul adecvate conț inutului; 2 puncte - ortografia; 3 puncte - punctuaț ia; 2 puncte - așezarea corectă a textului în pagină, lizibilitatea. 2 puncte NOTĂ. Se acordă 10 puncte din oficiu. Nota finală se obține prin împărțirea la 10 a punctajului obținut de elev. 2 Proba scrisă la Limba și literatura română Model 1 Ministerul Educației, Cercetării și Inovării Centrul Național pentru Curriculum și Evaluare în Învățământul Preuniversitar EVALUARE NAȚIONALĂ - 2010 Probă scrisă la LIMBA ȘI LITERATURA ROMÂNĂ Clasa a VIII-a MODEL 2 ♦ Toate subiectele sunt obligatorii. Se acordă 10 puncte din oficiu. ♦ Timpul efectiv de lucru este de 2 ore. Subiectul I_________________________________________________________________(42 de puncte) Citește cu atenție textul următor: (...) Poteca pe care apucase îl scoase drept la un eleșteu mare. În cale văzu o nuia lungă de alun pe care o luă, așa de florile mărului, fără să știe ce are să facă cu dânsa. (...) El era dus cu gândurile. Se uita și nu mai vedea, tot da cu nuiaua în apă, și nu știa ce făcea. Nu mai simțea dacă este, ori nu mai este. Când, iată că o broască țestoasă ieșise pe luciul apei, și se uita galeș la dânsul. Unde lovea el cu nuiaua, și unde se deschideau talazurile care înconjurau vârful nuielei, acolo, țâșt! și dânsa, și ochii de la dânsul nu și-i mai lua. Se uita la dânsul parcă să-l soarbă cu privirea.(...) În cele din urmă, cum, cum, băgă de seamă că o broască țestoasă se ține după vârful nuielei lui. Se uită și el la dânsa, și parcă îi zicea inima ceva, dară nu pricepu nimic. Când se trezi bine din cugetările lui, văzu că soarele dă în asfințit. Se sculă binișor, fără să-i pese de ceva, și se duse acasă. A doua zi iarăși așa făcu, fără să-i plesnească prin cap ceva și fără să-și mai aducă aminte că plecase în pețit. A treia zi, cum se sculă, plecă iarăși la marginea eleșteului. Pasămite îl trăgea ața la ursita lui. Și cum sta el acolo și se juca cu nuiaua în apă, iară broasca țestoasă îi tot sărea pe dinainte și se uita la dânsul cu dor, își aduse aminte, la urma urmelor, că el era plecat în pețit, și că frații lui erau a se întoarce a doua zi cu logodnicele lor. Tocmai când voi să se scoale și să plece spre a merge să-și încerce și el norocul, iată că broasca mai țâșni o dată, iară el își aruncă ochii la dânsa mai cu băgare de seamă. Se uită drept în ochii broaștei, și simți un nu știu ce, colea la inimioară, pare că îl săgetase ceva. Șezu iarăși jos.(...) Se miră de astă lâncezeală*. Și, mai aruncându-și căutătura la broască, văzu ochii ei, pare că străluceau de un foc ce simțea că îl atinge. Atunci își luă inima în dinți și strigă: - Asta să fie logodnica mea. - Îți foarte mulțumesc, dragul meu iubit, îi răspunse atunci broasca. Cuvântul tău a sfărâmat toate farmecele ce mă țineau înlănțuită. Tu ești ursitul inimii mele. Pe tine te voi urma până voi avea viață în mine. (***, Broasca cea fermecată , text cules de Petre Ispirescu) *de florile mărului - (expr.) Fără rost, degeaba; fără un scop anumit. *lâncezeală - (s.f.) Stare de moleșeală trupească și sufletească; toropeală, lâncezire. (fig.) Lipsă de activitate; stagnare. A. Scrie, pe foaia de examen, răspunsul pentru fiecare dintre cerințele de mai jos: 1. Menționează câte un sinonim potrivit pentru sensul din text al cuvintelor: cugetările, ursita. 6 puncte 2. Indică rolul utilizării semnului exclamării în structura (.) acolo, țâșt! și dânsa (.) 6 puncte 3. Explică, în maximum 5 rânduri, semnificația nuielei de alun pe care fiul cel mic de împărat a găsit-o în drumul lui. 6 puncte 4. Selectează două figuri de stil distincte remarcate în fragmentul de basm citat. 6 puncte 5. Precizează care sunt modurile de expunere utilizate în textul citat. 6 puncte B. Scrie, în maximum 10 rânduri, rezumatul textului citat, respectând regulile de alcătuire a unui asemenea tip de compunere. 12 puncte În compunerea ta, trebuie: - să respecți fidelitatea față de textul dat; 2 puncte - să desprinzi ideile principale ale textului; 2 puncte - să prezinți succesiunea întâmplărilor la care participă personajele; 2 puncte - să respecți convențiile specifice rezumatului; 2 puncte - să ai un conținut adecvat tipului de text și cerinței formulate; 2 puncte - să te înscrii în limitele de spațiu indicate. 2 puncte 1 Proba scrisă la Limba și literatura română Model 2 Ministerul Educației, Cercetării și Inovării Centrul Național pentru Curriculum și Evaluare în Învățământul Preuniversitar Subiectul al Il-lea______________________________________________________________________(36 de puncte) Citește cu atenție textul următor: Leii sunt cunoscuți oamenilor de câteva milenii. Deificați, temuți, admirați pentru forța și aspectul lor, vânați de către conducătorii imperiilor antice, dar și de Tartarin de Tarascon, eroul lui Alphonse Daudet, ei rămân încă animale cu un comportament puțin cunoscut, în ciuda cercetărilor atente din ultimele decenii. În marele Parc Național Serengeti din Tanzania (13.000 km2) trăiesc peste 2800 de lei, după o evaluare publicată în 2009. Peste întinsele terenuri de aici mișună vreo două milioane de mari mamifere erbivore( antilope gnu, zebre, bivoli), care sunt o pradă potențială pentru feline. Observațiile atente și de durată întreprinse asupra leilor din Serengeti au permis biologilor să încheie o imagine de ansamblu a unui sistem integrat (...).Ce a arătat acest ansamblu? În primul rând că leii sunt cele mai mari animale care vânează în grup și apoi că sunt singurii dintre feline care au o viață socială. Am mai putea adăuga că, odată ajunși la stadiul de adult, nu mai au, practic, dușmani. Teoretic, un leu poate să doboare orice animal de pe teritoriul său, cu excepția elefanților adulți, fără să fie niciun moment în pericol.(...) (Alexandru Marinescu, Între ferocitate și huzur, în revista Terra Magazin, octombrie 2009) *deificat - (adj.) (despre obiecte, ființe) Căruia i s-a atribuit putere divină. ferocitate - (s.f.) Cruzime, sălbăticie, violență. huzur - (s.n.) Trai comod și lipsit de griji; lăfăire, îmbuibare. A. Scrie, pe foaia de examen, răspunsul pentru fiecare dintre cerințele de mai jos: 1. Formulează câte un enunț în care să numești următoarele elemente care privesc articolul citat: - revista din care a fost selectat fragmentul; - zona geografică în care trăiesc leii; - animalele sălbatice care nu pot fi vânate de lei. 6 puncte 2.Selectează structurile/ grupurile de cuvinte care conțin observațiile biologilor întreprinse asupra leilor din Serengeti. 6 puncte 3. Notează răspunsul corect pentru cerința: 6 puncte Propoziția subordonată din fraza Teoretic, un leu poate să doboare orice animal de pe teritoriul său se contrage în partea de propoziție corespunzătoare: a. complement circumstanțial de mod; b. complement direct; c. subiect. 4. Precizează funcția sintactică a trei pronume existente în textul dat. 6 puncte. B. Redactează o compunere de 10 - 15 rânduri în care să relatezi o întâmplare (reală sau imaginară) petrecută în timpul vizitei la o grădină zoologică din orașul tău. 12 puncte În compunerea ta, trebuie: - să prezinți, pe scurt, care a fost întâmplarea (reală sau imaginară) la care ai luat parte în această vizită; - să-ți exprimi opinia despre cele văzute (imaginate) în această vizită; - să ai un conținut adecvat tipului de text și cerinței formulate; - să te înscrii în limitele de spațiu indicate. 4 puncte 4 puncte 2 puncte 2 puncte Notă!. Respectarea, în lucrare, a ordinii cerințelor nu este obligatorie. Vei primi 12 puncte pentru redactarea întregii lucrări (unitatea compoziției - 1 p.; coerența textului - 2 p.; registrul de comunicare, stilul și vocabularul adecvate conținutului - 2 p.; ortografia - 3 p.; punctuația - 2 p.; așezarea corectă a textului în pagină, lizibilitatea - 2 p.). 2 Proba scrisă la Limba și literatura română Model 2 Ministerul Educației, Cercetării și Inovării Centrul Național pentru Curriculum și Evaluare în Învățământul Preuniversitar EVALUARE NAȚIONALĂ - 2010 Probă scrisă la LIMBA ȘI LITERATURA ROMÂNĂ Clasa a VIII-a Barem de evaluare și de notare MODEL 2 • Nu se acordă punctaje intermediare, altele decât cele precizate explicit prin barem. • Se vor puncta orice formulări și modalități de rezolvare corectă a cerințelor, în acord cu ideile precizate în barem. Subiectul I________________________________________________________________(42 de puncte) 1 2 3 4 5 A. Exemple de răspuns: gândurile, soarta etc. (3p.+ 3p.) 6 puncte Exemple de răspuns: interjecția se caracterizează printr-o intonație specifică, marcată grafic prin semnul exclamării 6 puncte Exemple de răspuns: obiect cu puteri miraculoase; element specific basmului, având funcția ritualică de a-l conduce pe fiul cel mic de împărat spre a-și împlini destinul; gestul obișnuit al eroului de a lovi suprafața apei cu nuiaua se reia în mod simbolic de trei ori, împrumutând valențe magice, pentru că el generează chemarea iubitei metamorfozate într-o broască țestoasă etc. 6 puncte Exemple de răspuns: se uita galeș la dânsul (epitet), cuvântul tău a sfărâmat toate farmecele (personificare), ochii ei, pare că străluceau de un foc (metaforă) etc. 6 puncte Răspuns corect: narațiunea, dialogul. 6 puncte B. - respectarea fidelității față de textul dat. (Concordanța dintre conținutul textului dat și rezumatul realizat - în totalitate: 2 p./ parțial: 1 p.) 2 puncte - desprinderea ideilor principale ale textului. (Desprinderea adecvată a ideilor principale: 2 p.; desprinderea parțial adecvată sau cu omisiuni a ideilor principale: 1 p.) 2 puncte - prezentarea succesiunii întâmplărilor la care participă personajele. (Prezentare în succesiune logică, esențializată: 2 p.; prezentare cu omisiuni sau cu amănunte nesemnificative: 1 p.) 2 puncte - respectarea unor convenții specifice rezumatului. (Relatarea la persoana a III-a; utilizarea modurilor și a timpurilor verbale potrivite; trecerea de la vorbirea directă la vorbirea indirectă, fără dialog inserat; relatarea obiectivă, fără intervenții emoțional-subiective și fără citate - în totalitate: 2 p./ parțial: 1 p.) 2 puncte - utilizarea unui conținut adecvat tipului de text și cerinței formulate (claritatea și coerența ideilor, echilibru între componente: opinie - motivare, dispunerea paragrafelor) - adecvată contextului: 2 p./ parțial adecvată: 1 p.; 2 puncte - respectarea limitelor de spațiu indicate. 2 puncte Subiectul al II-lea (36 de puncte) A 1. Fragmentul citat a apărut în revista Terra Magazin. Leii trăiesc în (Parcul Național Serengeti din) Tanzania. Animalele sălbatice care nu pot fi vânate de lei sunt elefanții adulți. (2p.+2p.+2p.) 6 puncte 2. Exemple de răspunsuri: leii sunt cele mai mari animale care vânează în grup; sunt singurii dintre feline care au o viață socială; la stadiul de adult, nu mai au, practic, dușmani. etc. 6 puncte 3. b) 6 puncte 4. lor - atribut pronominal, ei - subiect, care - subiect, ce - complement direct etc. 6 puncte B. - prezentarea întâmplării reale sau imaginare; 4 puncte - exprimarea opiniei despre cele văzute/ imaginate; 4 puncte - utilizarea unui conținut adecvat tipului de text și cerinței formulate (claritatea și coerența ideilor, echilibru între componente: opinie - motivare, dispunerea paragrafelor) - adecvată contextului: 2 p./ parțial adecvată: 1 p 2 puncte 1 Proba scrisă la Limba și literatura română Model 2 Ministerul Educației, Cercetării și Inovării Centrul Național pentru Curriculum și Evaluare în Învățământul Preuniversitar - respectarea limitelor de spaț iu indicate. 2 puncte Acordarea punctajului pentru redactare 12 puncte se acordă pentru: - unitatea compoziției - coerenț a textului - registrul de comunicare, stilul ș i vocabularul adecvate conț inutului - ortografia - punctuaț ia - așezarea corectă a textului în pagină, lizibilitatea 1 punct 2 puncte 2 puncte 3 puncte 2 puncte 2 puncte NOTĂ! Se acordă 10 puncte din oficiu. Nota finală se obține prin împărțirea la 10 a punctajului obținut de elev. 2 Proba scrisă la Limba și literatura română Model 2 Bibliografie Boghiu, Emilia, Hermeneutica si naratologie aplicată, Iași, Ed. Eurocart, 2003. Dobra, Sofia, Literatura română și comunicarea în gimnaziu, București, Ed. Humanitas, 2007; Erceanu, Ninușa, Textul literar, București, Ed. Art, 2006; Grif, Anda, Comunicare ficțională și nonficțională, București, Ed. Diversalis, 2003; Ilinca, M., Ștefan, Limba și literatura română, București, Ed. Caba, 2006; Mutoi, Lăcrămioara, Alchimia textului poetic, București, Ed. Versus, 2006; Parpală- Afana, Emilia, Introducere în stilistică, Pitești, Ed.Paralela 45, 1998; 121 CUPRINS Referințe.....................................................................3 5 NOȚIUNI TEORETICE.............................................................4 5 Comunicarea. Textul ficțional- textul nonficțional.............................5 5 5 Genuri și specii literare......................................................7 Genul epic.....................................................................7 Moduri de expunere.............................................................8 Schița........................................................................12 Povestirea....................................................................13 Basmul........................................................................14 Nuvela........................................................................15 Romanul.......................................................................16 Fabula........................................................................17 Balada........................................................................17 Genul liric...................................................................19 Nivelurile textului poetic....................................................20 Pastelul......................................................................23 Imnul.........................................................................23 APLICAȚII.....................................................................24 5 ANEXE........................................................................107 BIBLIOGRAFIE.................................................................121 Dimensiunea psihologică a muzicii ION GAGIM /// DIMENSIUNEA PSIHOLOGICĂ A MUZICII Ion Gagim ______________________________________________________ Referenți științifici: Conf.univ.dr. Ion Negură șeful catedrei de Psihologie a Universității „Ion Creangă” din Chișinău Prof.univ.dr. Viorel Munteanu decanul facultății Această lucrare apare la recomandarea Senatului Universității de Stat „Alecu Russo” din Bălți. Descrierea CIP a Bibliotecii Naționale a României © Ion Gagim ISBN: 2 Dimensiunea psihologică a muzicii ION GAGIM DIMENSIUNEA PSIHOLOGICĂ A MUZICII Editura TIMPUL IAȘI, 2003 3 Ion Gagim ______________________________________________________ Monografia urmărește cercetarea complexă a uneia din cele mai „nebuloase” probleme ale cunoașterii umane - relația muzicii cu lumea psihică. Este realizată în baza datelor recente ale psihologiei artei și muzicologiei, precum și ale unui șir de domenii de graniță -psihologie generală, fiziologie, biologie, muzicoterapie, fizică, pedagogie muzicală, filozofie, metafizică, teoria artei, ezoterie ș.a. -fără de care investigația ar fi rămas deficitară în punctele ei esențiale. Se adresează specialiștilor în muzică și psihologie, precum și tuturor celor interesați de tainica acțiune a artei sunetului asupra universului nostru interior. / The monograph follows the complex research of one of the „nebulous” problem of human knowledge - the music relation with psychical world. It is realized on the base of recent dates of psychological art and musicology, as well as a number of border fields - general psychology, physiology, biology, musicotherapy, physics, musical pedagogy, philosophy, metaphysics, art's theory, esotere etc. -without these the research will be remained scanty in its essential points. It is addressed to the experts in music and psychology, as well as for those who are interesting in mysterious action of art sound on our interior universe. 4 Dimensiunea psihologică a muzicii Cuvînt înainte Încă în secolul al XIX-lea, Dostoievski scria: „Omul este o taină și eu cercetez această taină pentru că vreau să sporesc omenescul din mine”. „Destăinuirea ființei sale” (C. Noica) constituie, fără îndoială, una din cele mai ispititoare îndeletniciri ale omului contemporan care a înțeles prea bine că prin cunoașterea de sine se deschide calea pentru dezvoltarea umană, atît în plan individual, cît și în cel al speciei. Cunoașterea omului a devenit azi o problemă de cercetare foarte tentantă și, în același timp, foarte actuală, deoarece omul își va putea îmbunătăți ființa și spori virtuțile doar prin o mai bună cunoaștere a sa. Cartea profesorului Ion Gagim, Dimensiunea psihologică a muzicii, va constitui un prilej potrivit pentru cititori să gîndească mai amplu și mai profund despre om și le va înmulți cunoștințele despre om și condiția lui în lumea contemporană. Meritul autorului constă în aceea că a avut curajul și ambiția să abordeze o problemă extrem de complexă și subtilă, cum este cea a relației omului cu muzica. În cadrul acestei relații se întîmplă un eveniment cu totul deosebit: sunetele muzicale, parafrazîndu-l pe autor, se psihologizează, iar sufletul se muzicalizează. De ce omul cîntă? De ce omul compune muzică? și Ce se întîmplă cu el atunci cînd cîntă sau compune muzică? - iată întrebările pe care și le-a pus autorul și a căror dezlegare le-a căutat încheind alianțe cu toate științele ce au un cuvînt de spus în această privință, începînd cu fiziologia, traversînd întregul spațiu al științelor psihologice și terminînd cu filozofia. E o acțiune temerară ce a presupus multe riscuri, dintre care cel mai mare a fost riscul de a profana muzica, ca artă, prin scientizarea ei și a fragiliza psihologia ca știință prin a o da pe mîna gîndirii afective. Autorul s-a condamnat prin această intenție la o echilibristică mintală, „să meargă pe muchie”, cum s-a exprimat dînsul și - minune! a izbîndit! Avem acum în față o carte de zile mari, o carte despre om și tainele lui cum nu s-a mai scris pînă acum în acest spațiu cultural și spiritual 5 Ion Gagim __________________________________________________ românesc. Și eu, și ceilalți colegi psihologi care scriem cărți de psihologie, va trebui să adoptăm de azi înainte standarde mai ridicate, privind calitatea științifică și lingvistică a textelor elaborate. Anume prin ce monografia lui Ion Gagim cucerește aprecieri și admirație? Printr-o erudiție care impresionează enorm și un dialog ținut măiestrit cu marii gînditori ai lumii: Freud, Jung, Cioran, Nietszche, Goethe, Blaga, Țuțea, Șt. Lupașcu, Losev, Vîgotsky, Heidegger, Bechterev, Vernadsky, Bergson..., care, în consecință, l-au ajutat generos să-și descopere și să-și formuleze mesajul. Printr-o foarte firească și echilibrată structurare a materiei. Prin motto-urile alese, cu deosebit discernămînt, în așa fel încît să sensibilizeze cît mai bine cititorul și să-l mobilizeze pentru efort în “destăinuirea omului” (iarăși C. Noica). Prin notele de subsol care oferă iluminări din mers și precizări ce se simțeau necesare. Prin limbajul impecabil și calitatea elevată a textului. Totul este pus la punct. Chiar și accentele logice (prin sublinieri), ca să i se poată extrage cît mai bine mesajul. Prin faptul că a discutat problemele legate de „om-muzică” și a elaborat răspunsuri pertinente la ele, urcat fiind în vîrful științelor psihologice și al celor conexe, făcînd uz și punînd în circuit cele mai noi și relevante informații din aceste științe. În calitate de contribuții certe la dezvoltarea și afirmarea psihologiei muzicale la noi și în lume, aș menționa relevarea esenței fenomenelor de natură psihologico-muzicală, cum ar fi: gîndirea muzicală, conștiința muzicală, inteligența muzicală, starea de muzică și formarea/formularea conceptelor care reflectă aceste realități și care constituie pilonii pe care a fost așezată teoria psihologiei muzicale. În acest context, apreciez foarte înalt competența și iscusința de a defini clar conceptele-cheie ale studiului. Ce înseamnă a gîndi muzical? se întreabă autorul. Și răspunde: „A gîndi muzical înseamnă a gîndi în baza a ceea ce sună, înseamnă a gîndi sonor”. Un răspuns foarte clar, foarte laconic și, cel mai important, corect. Sau iată cum explică autorul conceptul de stare de muzică: „Prin stare de muzică nu înțelegem starea afectivă nemijlocită a omului în momentul interpretării, ascultării sau compunerii 6 Dimensiunea psihologică a muzicii unei muzici. Ea poate fi prezentă și în afara acestor activități. Starea de muzică este ceva mai mult, mai larg, mai profund și mai specific, este o stare de încîntare generală („încîntare = intrare în cînt”), de armonie, de vibrație interioară deosebită... A te afla în stare de muzică înseamnă a te afla în stare de simțire supremă a ființării, în stare de pace, iubire și lumină. Starea de muzică înseamnă aducerea interiorului în stare de muzicalitate: conferirea unui anumit ritm proceselor sufletești, unei armonii, curgeri-mișcări stărilor interioare, a fi gata de a deveni ceea ce este muzica în sine, cu toate componentele ei specifice, preluînd și însușindu-ne calitățile ei armonice”. Și adaugă: „A face muzică în afara acestei stări înseamnă a face muzică exterioară, acustică”. În final doresc să subliniez că textul monografiei profesorului Ion Gagim, Dimensiunea psihologică a muzicii, constituie o realizare de vîrf a psihologiei muzicale și o contribuție certă la dezvoltarea acestui domeniu de cunoaștere umană. Îmi exprim convingerea că orice editură care va avea harul să întrevadă valoarea acestei lucrări și o va prelua de la autor, transformînd manuscrisul în carte bună de pus pe masa cititorului, va realiza un act de cultură semnificativ pentru întreg spațiul românesc și un succes care îi va consolida autoritatea și bunul ei nume. Conf. univ. dr. Ion Negură, Șeful catedrei de Psihologie a Universității „Ion Creangă” din Chișinău 7